
Prolog 


Toată povestea: a început cu mulţi-ani în urmă, când în 
orăşelul Barquisimeto din nord-vestul Venezuelei a sosit un circ 
ambulant. Evenimentul nu constituia ceva ieşit din comun pentru 
locuitorii aşezării. Trupele de circari cutreierau toată America 
Latină. Nenumărate trupe străbăteau în lung şi în lat Venezuela, 
Columbia şi Mexicul, oprindu-se în unele locuri pentru scurt timp, 
dar poposind în altele câte un an sau chiar mai mult. Cântau, 
dansau şi distrau lumea. Când se observau primele semne de 
plictiseală, porneau din nou la drum, spre alte oraşe, spre alţi 
oameni şi în alte state. 

În orăşelul nostru apărea câte un circ cel puţin o dată pe an. 
Reprezentaţiile se repetau de atâtea ori încât locuitorii le ştiau 
aproape pe dinafară. 

Dar un circ cum era cel de acum, locuitorii urbei noastre nu 
mai văzuseră niciodată. Şi numele lui. era neobişnuit: Fraţii 
Satidrino. Circul şi-a instalat cortul chiar la marginea oraşului, 
într-o poiană în spatele căreia se întindea până departe, spre 
munţii înalţi şi pădurea deasă. Poiana era plină de oameni. 

Sosirea circului a însufleţit toată viaţa oraşului. Poiana forfotea 
de oameni care ridicau cupola cortului mare pentru reprezentații. 
După aceea, alături de el au apărut corturile mai mici. 

Până atunci, la Barquisimeto nu mai venise niciodată un circ 
cu o menajerie atât de mare: lei, tigri, mai mulţi elefanţi, urşi 
bruni şi albi cu puii lor, zebre, patru cămile cu două cocoaşe, 
ponei, o girafa şi un cangur cu puiul în buzunar. Nici păsările nu 
erau mai prejos: soiuri din toate colţurile lumii cu penaj splendid, 
papagali gălăgioşi care rosteau din când în când, cât se poate de 
limpede, un cuvânt nu tocmai frumos... 

Cea mai mare parte din artiştii circurilor ambulante 
venezuelene-dar şi: din întreaga Americă Latină-erau ţigani. Viaţa 
în libertate, schimbările frecvente şi călătoriile lungi le aveau în 
sânge. Fără ţigani, niciun circ nu putea prezenta dansurile 
minunate din manejul luminat feeric... 

În trupele ambulante, părinţii transmiteau obligatoriu 
cunoştinţele şi deprinderile propriilor copii. Copiii călăreţilor şi ai 
jonglerilor dobândeau uneori o îndemânare nemaiîntâlnită până 


atunci şi îşi depăşeau profesorii. Acrobaţii îi învățau pe copiii lor 
tainele trupului omenesc şi cum poate fi acesta stăpânit. Copiii 
se obişnuiau foarte de timpuriu cu arena. 

Printre aceşti copii de circari, cel mai perseverent era micul 
Randu, în vârstă de opt ani. Băiatul îşi studia şi îşi exersa 
numărul zi şi noapte, pentru a dobândi o precizie desăvârşită. 
Soarta copilului era deja cunoscută de pe atunci. Se ştia că îl va 
moşteni pe tatăl său şi va deveni conducătorul întregului trib 
țigănesc. Va fi rege. 

La numai câteva zile după instalarea corturilor, locuitorii din 
Barquisimeto au observat că urbea lor îşi schimbase cu totul 
înfăţişarea. Oraşul parcă prinsese viaţă, se înviorase, pe străzi 
apăruseră chipuri noi, oameni care se mişcau grăbiţi. Plictiseala 
provincială dispăruse, înlocuită cu poveştile însufleţite despre 
întâmplările prin care trecuseră cei de acolo, ţiganii din trupa 
circului. Seara, oamenii se adunau sub cupola principală a 
circului ca să se desfăteze admirând îndemânarea şi ştrengăriile 
minunaţilor aşi ai manejului. 

Cel mai mult le atrăgea atenţia conducătorul trupei, un ţigan 
frumos, cu părul negru ca pana corbului, cu trăsături delicate, 
dar cu o privire poruncitoare, care se îndrepta cu nespusă 
dragoste către acrobata Guidia, cea care executa saltul mortal. 
În arenă, chipeşul ţigan se transforma în îmblânzitor de lei. 

Îl ajuta mama lui, Dorinda, la fel de curajoasă ca şi el şi care, 
în timpul liber, le primea în cortul ei pe doamnele din oraş pentru 
a le da în cărţi sau a le ghici viitorul în palmă. Până şi leii se 
supuneau voinței  Dorindei, mergeau după ea ca vrăijiţi. 
Spectatorii din jurul arenei încremeneau când îmblânzitorul îşi 
băga capul în gura imensă a leului. În clipele acelea se auzea 
numai răpăitul tobei. Din fericire, acest număr se încheia 
întotdeauna cu bine. Spectatorii răsuflau uşuraţi şi îl aplaudau pe 
chipeşul circar. 

Curioşii şi atoateştiutorii au aflat curând că fata îl părăsise pe 
neaşteptate pe frumosul ţigan nomad pentru un bărbat care nu 
era din neamul ţigănesc. Mai mult chiar, după cum şopteau cei 
din tabăra țigănească, acrobata ar urma să nască spre sfârşitul 
toamnei, dar se temea pentru viaţa ei, fiindcă Ostebe, 
Dumnezeul ţiganilor, îi pedepseşte pe cei ce-şi trădează neamul. 

Printr-un joc al întâmplării, zvonurile despre cele ce se 
întâmplau în oraş au ajuns şi în casa unuia dintre cei mai de vază 
oameni din tot ţinutul, influentul don Alfonso Arocha. Don Alfonso 
era un om bogat care îşi agonisise avuţia în mod cinstit. Era un 


bărbat înalt şi bine făcut, în jur de patruzeci de ani. Purta 
ochelari cu ramă aurită, din spatele cărora se vedea privirea lui 
calmă şi pătrunzătoare. Purta întotdeauna haine din stofe 
scumpe, de croială clasică, întotdeauna cu o batistă distinsă în 
buzunarul mic, iar când trebuia să-şi pună şi vestă, o împodobea 
negreşit cu un lanţ scump de aur. 

Prosperitatea acestui vechi locuitor al aşezării Barquisimeto se 
vedea şi în casa lui, frumoasa hacienda Quinta Milagros. Don 
Alfonso îi pusese acest nume în amintirea răposatei sale soţii, pe 
care o iubise nespus de mult; Clădirea, zugrăvită în alb şi cu 
acoperişul de ţiglă roşie, era aşezată într-un parc mare şi frumos, 
parte din moşia lui. Era o casă foarte mare, cu etaj, cu 
nenumărate camere. Aici locuiau mulţi membri ai familiei şi 
nimeni nu se simţea stânjenit, nici nu se plictisea. 

In casa lui don Alfonso locuia multă lume: dona Herminia, cea 
de-a doua lui soţie, cu cei doi fii ai ei din prima căsătorie, 
gemenii Ignacio şi Luis David, care semănau unul cu altul ca 
două picături de apă. In aripa cea mai frumoasă a casei se afla 
camera fiicei lui don Alfonso, Andreina. Fata era: nespus de 
frumoasă, dar moştenise, din păcate, constituţia fizică şi soarta 
mamei sale. Inainte să împlinească- optsprezece ani, se 
îmbolnăvise de leucemie. Boala avansa îngrijorător, prevestind 
zile grele pentru fată şi pentru toţi cei care o iubeau. 

De ani de zile locuia în casă şi Gema Salazar, sora soţiei 
defuncte a lui don Alfonso. Şi ea fusese nefericită, în felul ei. 
Avusese o sănătate şubredă, motiv pentru care nu reuşise să se 
mărite. Moartea surorii ei îi dăduse parcă un nou imbold în viaţă: 
avea grijă de don Alfonso şi se înţelege, de nepoata ei, Andreina. 
Conducea gospodăria şi supraveghea lucrările de la hacienda 
Milagros. Când apăruse acolo o nouă stăpână, Gema, sensibilă şi 
gingaşă, socotise că este de prisos şi se întorsese la părinţii ei, 
care mai trăiau pe atunci. 

Don Alfonso suportase foarte greu moartea soţiei sale, trăind 
cu conştiinţa faptului că soarta îi rezervase şi alte necazuri şi 
surprize neplăcute. Îi vizitau numai medicul casei şi partenerul 
de şah al lui don Alfonso, Ernesto Rangel. Şi a fost cât se poate 
de firesc ca Andreina să se îndrăgostească de acest bărbat în 
vârstă de treizeci de ani. Don. Alfonso îi dăduse clar de înţeles 
prietenului său că îi va fi foarte recunoscător dacă o va face 
fericită pe unica sa fiică. 

O căsătorie, fie ea chiar şi grăbită, putea umple de fericire 
ultimele zile ale vieţii Andreinei, să-i dea bucuria şi mulţumirea 


pe care soarta nemiloasă i le smulsese pe nedrept. 

Nobilul -Ernesto - Rangel a înţeles nefericirea tatălui şi “a 
procedat aşa cum i-a dictat conştiinţa. Nu i-a fost greu să facă 
acest pas, întrucât nutrea şi el o anumită înclinaţie către fată. 
Intr-o dimineaţă însorită de duminică a condus-o în faţa altarului 
pe frumoasa şi nefericita lui pacientă. II mulțumea gândul că 
bucuria ei va fi mai mare decât tristeţea pricinuită de boala 
crudă şi nemiloasă. 

Cea de-a doua soţie a lui Alfonso avea cam treizeci de ani şi 
mai era încă fermecător de frumoasă. Ceea ce te impresiona mai 
mult la ea erau ochii mari, negri. Chipul oval se termina cu o 
bărbie ascuţită care îi dădea o înfăţişare de femeie cu voinţă 
puternică şi foarte fermă. 

Dona Herminia de Contreras nu fusese nici ea prea răsfăţată 
de soartă. Crescuse într-o familie relativ săracă, în regiunea de 
nord a Venezuelei. Fiind al patrulea copil. Dar, spre deosebire de 
surorile ei, era foarte frumoasă. Datorită acestei frumuseți 
reuşise să câştige inima primului ei soţ, un avocat înstărit şi 
influent. ‘Dar fericirea nu a durat mult, numai vreo zece ani, şi 
soţul ei, tatăl celor doi gemeni atât de reuşiţi, murise într-un 
accident de automobil exact în ziua în care cei doi gemeni 
împlineau cinci ani. Dona Herminia fusese nevoită să se lupte 
pentru fericirea copiilor ei. 

Când nişte prieteni comuni i-au făcut cunoştinţă cu don 
Alfonso, a înţeles imediat că acest om bogat nu avea nimic 
împotriva unei căsătorii cu o femeie atât: de frumoasă. Norocul îi 
surâdea din nou Herminiei. Zâna ei cea bună din copilărie nu o 
uitase de tot. La urma urmelor, îşi putea întemeia din nou un 
cămin, însă se împiedica de fiica lui don Alfonso. 

Fata nu o plăcuse din prima zi. Curând după căsătoria ei cu 
doctorul Rangel, Herminia a aflat că fiica ei vitregă este pe cale 
să sporească numărul membrilor familiei Arocha şi că sarcina şi 
naşterea îi pot primejdui viaţa. 

In sinea ei, dona Herminia nu ascundea faptul că hotărârea sa 
de a se căsători cu acest bărbat bogat fusese influenţată în mare 
măsură şi de nădejdea că don Alfonso va rămâne curând fără 
moştenitori. Un singur lucru nu prevăzuse - că Andreina, cea atât 
de grav bolnavă şi fără nicio speranţă de vindecare, se va decide 
să facă un copil. Copilul acesta care era pe cale să se nască 
încurca toate planurile noii stăpâne de la hacienda Quinta 
Milagros, al cărei nume încercase în zadar să-l schimbe. Don 
Alfonso hotărâse că va rămâne aşa pentru totdeauna. Herminia 


avea o presimţire care îi şoptea că lucrurile s-ar putea aranja 
după voia ei. Şi până la toamnă, când urma să se nască copilul, 
mai era destulă vreme. Până atunci avea să inventeze ea ceva, 
mai mult ca sigur că va inventa ceva... 

Oamenii se obişnuiseră atât de mult cu circul încât uneori se 
întrebau cum va arăta viaţa lor dacă trupa se va hotărî într-o 
bună zi să plece în alt oraş, chiar dacă, deocamdată, nimic nu 
prevestea acest lucru. 

Dacă nu ar fi existat circul, Barquisimeto ar fi căzut de mult în 
obişnuita-i lâncezeală provincială. Intr-o seară, printre corturile 
circarilor a izbucnit un vacarm neobişnuit şi, ceva mai târziu, un 
tânăr acrobat a apărut în faţa haciendei lui don Alfonso. Ţiganul 
bătea înspăimântat în poartă, căutându-l pe doctorul Ernesto. 

— Doctore, deschideţi, pentru Dumnezeu! striga tânărul circar. 
O femeie e gata să nască! Fiica Dorindei se simte rău! Doctore, 
deschideţi! 

Soarta a vrut ca tocmai în aceeaşi seară să nască şi fiica lui 
don Alfonso. 

La prima vedere, nu este: nimic neobişnuit în -coincidenţa 
dintre cele două întâmplări. Şi aşa ar fi fost dacă această stranie 
coincidenţă nu ar fi marcat începutul altei întâmplări, pe care 
nimeni nu ar fi putut s-o prevadă în momentul acela. Nimeni, nici 
chiar dona Herminia, care se gândea la cele ce se petreceau 
dincolo de uşa camerei Andreinei. 

— Oare va trăi această fiinţă nefericită după ce va stoarce şi 
ultima picătură de vlagă din trupul bolnav al mamei sale? 
Această întrebare o chinuise luni de-a rândul pe dona Herminia 
pe când şedea, ca acum, pe scaunul împletit de pe verandă... 

Nopțile lungi şi fără somn al donei Herminia începuseră cu 
mult mai devreme. S-ar putea spune că imediat după căsătoria 
ei cu don Alfonso, căci înţelesese foarte curând că nici aici nu o 
aşteaptă fericirea la care visase. Nu se poate spune că fusese 
primită rău, ea şi fiii ei, dimpotrivă - cel de-al doilea soţ al său 
făcuse totul ca să-şi exprime respectul faţă de ea. Nu, alta era 
problema: donei Herminia nu-i plăcuse de el. Soţul o copleşea cu 
daruri scumpe care o îmblânzeau pentru scurt timp, dar repulsia 
faţă de soţul vârstnic ridica un zid tot mai înalt între ei cu fiecare 
zi care trecea... 

Lucrurile ar fi putut evolua şi altfel dacă nu ar fi fost încă ceva 
care o supăra. Familia lui don Alfonso, mai exact fiica lui 
Andreina şi soţul acesteia Ernesto. Totul o enerva la perechea 
asta de tineri, până şi faptul că se ţineau de mână, buna 


dispoziţie şi atenţia pe care le-o acorda don Alfonso. Dar ceea ce 
o făcea să turbeze de-a binelea era prezenţa Gemei. 

Don Alfonso era atent cu ea, o respecta şi o iubea. Chiar dacă 
lucrurile s-ar fi desfăşurat întocmai după planurile donei 
Herminia, Gema ar fi rămas cea mai importantă piedică atunci 
când ar fi venit vremea să se împartă moştenirea bogatei familii 
Arocha. lar pe lângă avere, pe frumoasa văduvă o atrăgea şi 
casa. 

Aşadar, trebuia să înlăture din cale mai multe obstacole: pe 
fiica lui don Alfonso, Andreina, pe ginerele acestuia, Ernesto, pe 
Gema, pe nepotul lui don Alfonso.. 

Această femeie energică şi hotărâtă dorea să rezolve toate 
problemele, aliindu-se chiar şi cu diavolul numai ca să realizeze 
ceea ce-şi propusese. Avea nevoie doar de puţină vreme şi totul 
va ieşi aşa cum îşi doreşte ea. 

Dona Herminia elaborase un plan - să câştige de partea ei 
slujitorii de pe hacienda, să-i mituiască sau să-i câştige altcumva, 
mijloacele nu contau. L-a studiat cu grijă pe fiecare lucrător în 
parte, până când atenţia i-a fost atrasă de grădinarul Matias, un 
om ursuz, supărat pe toată lumea. Grădinarul locuia într-o căsuţă 
de la marginea parcului, împreună cu fiica sa Rosaura, care ajuta 
la bucătărie. Fata avea cam optsprezece ani şi se putea spune că 
e bine făcută. Feminitatea ei răzbătea prin îmbrăcăminte - avea 
pieptul robust, şoldurile înguste şi păru! negru, strălucitor. Fata şi 
grădinarul alcătuiau o pereche stranie. Nu prea semănau unul cu 
altul, nu vorbeau, se înțelegeau numai din priviri, rareori 
schimbau câte un cuvânt. 

Dar dona Herminia observase cum i se aprind ochii 
grădinarului când se vorbeşte despre bani. Atitudinea faţă de 
bani dezvăluie cel mai bine adevăratul chip al omului. Matias era 
slugă, un servitor, nu avea o voinţă proprie, ceea ce nu s-ar fi 
putut spune despre fiica lui. Şi totuşi, exista o graniţă subţire 
care îl despărţea pe grădinar de supunerea absolută. Tocmai 
această graniţă dorea dona Herminia s-o şteargă şi să şi-l 
subordoneze total pe grădinar. 

Într-o zi, ascunsă printre ramurile bogate ale unor palmieri 
tropicali pitici, dona Herminia urmărise cum grădinarul chinuise 
vreme de o oră întreagă un nefericit de arici. Omul acela putea 
ajunge foarte uşor la limita sadismului, dar ca să treacă dincolo 
de ea avea nevoie de un sprijin ferm şi de îndrumări atente, de 
cineva care să ştie să-l conducă, într-un fel sau altul, Matias 
putea să-i fie de foarte mare folos... 


Pe de altă parte, avea nevoie şi de Ofelia, verişoara ajutoarei 
de bucătar. Pentru că don Alfonso avea deplină încredere în ea, 
Ofelia era cea mai apropiată prietenă şi confidentă a fiicei sale. 
Andreina îşi petrecea cea mai mare parte a timpului în tovărăşia 
acelei fete vesele şi deschise. Oricât de ciudat i s-ar fi părut 
stăpânei casei, această prietenie, în ciuda diferenţei de rang 
dintre cele două fete, nu era nici fragilă şi nici de scurtă durată. 
Şi-apoi, Herminia nu putea conta pe ajutorul Ofeliei pentru că 
fata îi era devotată trup şi suflet prietenei sale, Andreina. 

Ca urmare, dona Herminia s-a hotărât s-o ademenească pe 
Rosaura, fiica lui Matias. A făcut-o cameristă şefa. Şi aşa, cu 
toate că era ţinută la distanţă, Herminia aflase de la Rosaura 
toate detaliile referitoare la boala fără leac a fetei. Tot de la 
servitoare aflase despre crizele grele ale Andreinei şi reuşise să- 
şi facă o idee despre cum stau lucrurile. 

Între timp, cu fiica grădinarului apăruse o problemă care o 
obligase pe dona Herminia să fie deosebit de precaută. Fiul ei, 
Ignacio, se uita tot mai des şi cu mai multă plăcere la trupul 
vânjos al Rosaurei, dar grijulia mamă se consola cu gândul că 
este foarte firesc pentru un băiat aflat la vârsta adolescenţei şi 
că interesul lui pentru slujitoarea cea ispititoare este desigur 
ceva trecător. 

Într-o noapte ploioasă s-a întâmplat apoi lucrul de care se 
temea Herminia cel mai mult. Andreina a născut o fetiţă şi după 
aceea, după ce auzise primul scâncet, îşi dăduse sufletul. 

În momentul acela, Ernesto era cuprins de bucurie pentru 
naşterea fetiţei şi de tristeţe pentru pierderea tinerei sale soţii, 
tulburat de clipa aceea măreaţă când apare pe lume o nouă 
viaţă şi în acelaşi timp dispare o alta. 

În marea sa durere, Ernesto se decide să plece la Caracas şi 
de acolo la Paris, ca să-şi termine studiile, încredinţându-şi fetiţa 
Ofeliei. 

În momentul în care îi anunţa decizia sa lui don Alfonso, în 
încăpere a intrat Matias. 

— Domnule, vă aşteaptă nişte oameni de la circ. 

— Mi-e teamă că nu sunt în stare să ajut pe nimeni. 

— Spun că naşte o femeie. 

Auzind acestea, plecă în grabă la circ, însă pentru femeia care 
a născut şi pentru fetiţa ei ajunge prea târziu. 

Don Alfonso a rămas încremenit în imensul său birou. Parcă 
nu-i vine să creadă că a pierdut-o pe cea mai dragă fiinţă. Din 
păcate, soarta nemiloasă a hotărât să nu-i îngăduie nefericitului 


om să-şi jelească fiica în linişte. O zi mai târziu, poştaşul i-a adus 
lui don Alfonso tragica veste: soţul Andreinei, distinsul doctor 
Ernesto Rangel, pierise într-o catastrofă aviatică. Această nouă 
lovitură l-a doborât pe sărmanul don Alfonso, punându-i sufletul 
la grea încercare. O dată cu înştiinţarea de la compania aviatică 
venise şi rugămintea ca cineva din partea familiei să meargă la 
locul accidentului ca să identifice cadavrul. 

Don Alfonso făcuse câteva injecții ca să se poată linişti şi 
plecase apoi la Caracas pentru a-şi îndeplini cumplita îndatorire. 

În toată această nefericire, fetiţa nou-născută a rămas 
oarecum neglijată, ocupându-se de ea doar Ofelia, prietena 
Andreinei. Dar şi ea era obosită şi tulburată de tot ceea ce se 
întâmplase, aşa că nu-şi dădea prea bine seama de ceea ce se 
petrecea în jurul ei. 

Singurul fapt neobişnuit care s-a petrecut a fost acela că, într- 
o noapte, dona ` Herminia a trimis-o să se odihnească, 
argumentând că fetiţa trebuie să se obişnuiască să doarmă 
singură. A doua zi de dimineaţă găsise în leagăn un prunc mort. 

În dimineaţa zilei următoare, circul Fraţii Sandrino îşi 
strânsese corturile în mare grabă şi, pe o ploaie torențială, 
părăsise orăşelul Barquisimeto. Trupa plecase fără ceremoniile 
obişnuite de rămas-bun, fără muzică şi fără focuri de artificii. 

Poiana de la marginea oraşului a rămas pustie. Tristeţea şi 
singurătatea care se abătuse asupra ei se putea compara numai 
cu atmosfera din casa lui don Alfonso Arocha. 

Din ziua în care circul Fraţii Sandrino părăsise oraşul 
Barquisimeto trecuseră optsprezece ani. Viaţă de vagabond, 
călătorii neîncetate, spectacole... Cine ştie prin câte oraşe 
trecuseră, de câte ori îşi desfăşuraseră corturile şi se înclinaseră 
în faţa publicului înainte ca directorul circului, don Marcelino, să 
hotărască să vină din nou în acel frumos oraş. 

intre timp se schimbaseră multe, chiar şi circul ca atare era 
altul. Acum se numea Suares, probabil după numele noului 
proprietar. Dar o dată cu vechea denumire dispăruse şi tot ceea 
ce părea trainic şi veşnic în felul de trai al circurilor nomade de 
atunci. 

In primul rând se schimbase cortul cel mare pentru 
reprezentații. Era mult mai mare şi mai frumos şi era montat pe 
câţiva stâlpi masivi. Acum aveau şi depozite pentru recuzită, 
cabine de machiaj, iar scaunele pentru public fuseseră înlocuite 
cu fotolii confortabile. 

Cea mai mare schimbare se produsese în sectorul menajeriei. 
Animalele erau transportate în camioane imense, în care 
încăpeau mai multe cuşti. Într-un camion separat călătoreau 
elefantul, femela şi puiul lor, Salvador, născut chiar în anul acela. 

Schimbarea de generaţie în cadrul trupei se petrecuse firesc, 
fără zguduiri. Cei tineri luaseră locul celor mai în vârstă, ceea ce 
asigurase o continuitate în privinţa programului, a numerelor, 
perfecţionate cu fiecare an ce trecea. 

Trupele de circari din America Latină trăiau ca o mare familie 
ai cărei membri munceau şi locuiau împreună până la moarte. 
Mai mult chiar, se căsătoreau între ei astfel nu pătrundea nimeni 
din afară în cercul lor. Căsătoriile erau hotărâte de părinţi. Chiar 
imediat după naştere, fetele erau promise unui tânăr din trib, 
pentru că bărbatul trebuia să fie puternic şi voinic ca s-o 
protejeze şi s-o apere. Totul trebuia să rămână în cadrul familiei. 
Când se iscau certuri şi nu le puteau rezolva, se organiza o 
judecată. țigănească, ale cărei. hotărâri nu puteau fi schimbate 
decât de regele ţiganilor. In familia țigănească, drepturile 
conducătorului nu sunt puse la îndoială. Toţi se supun voinţei lui. 
Tocmai de aceea, regele trebuia să fie cel mai vrednic dintre toţi. 

Trupele de circari ţigani nu alcătuiau numai un grup de 


oameni cu înclinații artistice. Erau oameni care duceau un fel de 
viaţă cu totul aparte. 


Caravana circului Suares se pregătea să intre în oraş, ceea ce 
presupunea o întreagă ceremonie. 

Mai întâi soseau caii şi poneii şi, în cazul în care intrau într-un 
oraş mai mare, “scoteau din cuşcă “şi unul din elefanţi. 
Împodobeau animalele cu cele mai frumoase covoare şi 
harnaşamente, lustruiau bine. curelele şi ţintele. Călăreţii îşi 
puneau costumele strălucitoare, pline de paiete şi fireturi de aur 
şi argint. 

În urma cailor şi a călăreţilor venea orchestra şi grupul de 
majorete. Îmbrăcate în tricouri mulate pe corp şi împodobite cu 
splendide pene de păun, fetele trezeau deja încântarea 
publicului. Abia apoi urma grupul de acrobaţi, jongleri şi clovni. 
Cântau, dansau şi făceau salturi fiecare făcea ce ştia mai bine şi 
totul cu un singur scop: să atragă atenţia trecătorilor şi să le 
producă o impresie puternică. 

Oamenii trebuiau să înţeleagă că în oraşul lor începuse o 
sărbătoare, un adevărat carnaval al circului. Ca cea mai mare 
parte a fraţilor şi surorilor ei, Kassandra iubea din tot sufletul 
carnavalul de la intrarea în oraş. Fetei i se părea că peste străzi 
se abătea ca din senin o adevărată ploaie de sunete, de culori şi 
de cântece. 

De astă dată, Kassandra se simţea mai emoţionată ca de 
obicei când intrau într-un oraş. O cuprindea un sentiment ciudat, 
neobişnuit. Se pregătise în mare grabă. Nici nu mai ştia de câte 
ori îşi prinsese părul cu diadema țigănească, de fiecare dată 
nemulțumită. În timp ce îşi fixa agrafele în păr, încerca să vadă 
prin fereastră panorama oraşului în care intrau. | se părea a fi un 
oraş mic, frumos, înghesuit cumva între munţi, înecat în 
verdeaţa tropicală luxuriantă. Poate că i se părea aşa pentru că 
îşi amintea poveştile bunicii Dorinda despre vremea aceea de 
demult când mai fuseseră pe-aici. ` 

Şi bătrâna se pregătea pentru paradă. Işi alegea hainele cu 
care să se îmbrace, dar era vădit tulburată şi neliniştită. Căuta şi 
scotocea prin dulap, mai că intrase cu totul înăuntru şi, ca de 
obicei, nu înceta să sporovăiască: 

— Ei, Kassandra, draga mamei! Hai mai repede, grăbeşte-te, 
nu avem timp! 

Kassandra nu-i răspunse, ci continuă să ; privească îngândurată 
spre frumosul oraş. Din locul unde se opriseră rulotele circului se 


întindea în faţa lor o privelişte încântătoare. Se aflau chiar la 
intrarea în oraş, pe un mic dâmb, după care se cobora spre vale. 

— Kassandra, m-ai auzit, prinţesă? strigă din nou Dorinda. 

— Aud, aud, bunico. , 

— Atunci grăbeşte-te, draga mea! Indată o să vină Randu să ia 
caii. 

În cele din urmă, Kassandra reuşi să-şi adune părul sub 
diademă şi din oglindă îi zâmbi un chip frumos, dar straniu de 
ţigancă: ochi mari, albaştri, buze pline, cărnoase, date cu roşu 
carmin. Şi, se înţelege, cu cercei mari în urechi. 

Numai că faţa ei era mai deschisă la culoare şi nu la fel de 
aspră ca a fraţilor şi surorilor ei. Bunica ei îi spunea mereu 
acelaşi lucru: Ai faţa albă pentru că te-am păzit întotdeauna de 
soare! 

Kassandra zâmbi. O iubea cu adevărat pe această femeie 
robustă, scundă şi vioaie. Trecuse de şaizeci de ani, dar îşi 
păstrase agerimea spiritului şi limba ascuţită de ţigancă, cu care 
punea imediat la punct pe oricine o supăra. 

S-ar fi: putut spune că Dorinda alcătuia toată familia ei. De la 
ea învățase tot ce ştia: îi arătase cum să se îmbrace, cum să 
danseze în arenă, cum să ghicească în -palmă şi să descifreze 
viitorul. Dorinda evita însă un singur lucru: să-i vorbească despre 
viaţa părinţilor ei. 

Kassandra ştia că mama ei murise dându-i naştere, că fusese 
pedepsită de Ostebe pentru că se căsătorise cu un bărbat care 
nu era de aceeaşi rasă cu ei. Mai târziu, bărbatul ei, un domn alb, 
o părăsise. Kassandra nu ştia nici măcar cum îl cheamă. Bunica o 
promisese după vechiul obicei ţigănesc, încă de pe când era 
fetiţă, frumosului şi vrednicului rege al ţiganilor, Randu. 

Randu era deocamdată numai unul dintre numeroşii bărbaţi 
din trib, dar, în acelaşi timp, între ei exista acea minunată 
legătură promisiunea: după ce va mai trece un timp, aşa cum 
cereau legile tribului, Kassandra avea să devină soţia lui Randu. 

Kassandra nu îndrăznise să recunoască faţă de nimeni, nici 
măcar faţă de bunica ei Dorinda, că nu poate lua în serios ceea 
ce o aştepta. Tot acel ritual i se părea numai un fel de joc, al 
cărui scop era ca fata să dobândească protecţia cuiva. O mira 
faptul că-alte ţigănci tinere din.trib o invidiau şi nici măcar nu se 
osteneau să ascundă acest lucru, mai ales Yaritza. 

Adevărul este .că existau motive. de invidie. Tânărul 
conducător al ţiganilor era un bărbat chipeş şi voinic, cu un chip 
frumos şi un trup vânjos. Avea un mers foarte atrăgător, păşea 


uşor ca o felină, unduindu-şi vag trupul. Viitorul ei soţ ştia să-şi 
ascundă aproape incredibil forţa, puterea fizică şi să vorbească 
întotdeauna pe un ton stăpânit. Randu ştia să-şi impună voinţa, 
şi nu întâmplător toţi membrii tribului erau de acord să-i 
recunoască dreptul de a fi şeful. 

Kassandra îl respecta ca şi toţi ceilalţi pe alesul ei, îl admira 
pentru caracterul lui dârz şi pentru curajul lui. Dar dacă era să fie 
foarte sinceră, fata n-ar fi putut spune că simte ceva deosebit 
pentru acest bărbat voinic, aşa. cum îşi închipuia că trebuie să fie 
dragostea. Socotea însă că dragostea va veni cu timpul şi cu 
răbdare. Randu dovedise că are răbdare. Nu o atinsese 
niciodată, nici măcar cu un deget, şi aşa vor rămâne lucrurile 
până când vor mai trece câteva luni pline şi într-o noapte va păşi 
peste pragul casei lui pe roţi. Dar până atunci mai este vreme, 
iar acum trebuie să se grăbească. Fraţii şi surorile ei îşi ocupau 
deja locurile. 

— Kassandra, iubita mea, întârziem! strigă bunica Dorinda. 

Carnavalul începuse. 

Mai întâi s-au auzit trompetele, apoi a început să'răpăie toba 
mare, urmată de tobele mici, apoi de toată orchestra. Muzicanţii 
au început.o melodie veselă mexicană. Majoretele se puseseră în 
mişcare, învârteau rapid bastoanele şi îşi fluturau penele 
costumelor. 

Zvonul s-a răspândit repede prin oraş şi străzile au şi început 
să se umple. Oamenii ieşeau din case sau se aşezau la ferestre şi 
în balcoane. În momentul acela, Marcelino a dat semnalul pentru 
acrobaţi şi clovni. Machiaţi şi daţi cu vopsea albă pe faţă, 
începură să se rostogolească, să danseze, să facă salturi. Printre 
ei se mişcau dansatorii şi jonglerii. La urmă, sub conducerea 
Dorindei, veneau în ritm de dans şi ţigăncile bătrâne. 

Sunetele orchestrei, strigătele şi cuvintele cântecelor se 
amestecau. Îi însoțeau urale şi aplauze şi vacarmul era aşa de 
mare că până şi cei care nu aflaseră încă de sosirea circului nu-l 
mai puteau ignora acum. 

Kassandra dansa. Dansa cu tot trupul, cu fiecare părticică, cu 
umerii, cu sânii robuşti şi frumoşi. Se simţea în elementul ei 
dansul. În faţa ochilor ei, totul se contopea într-o singură 
imagine:.o floare uriaşă plutea.prin văzduh. Vedea o-.mulţime de 
chipuri, feţe prietenoase o întâmpinau de pretutindeni. Fata se 
rotea întruna şi, în tot acest caleidoscop, privirea i se opri o clipă 
asupra unui bărbat. Şedea în veranda unei case mari, albe. 

N-am mai văzut niciodată un chip de bărbat aşa de frumos, îşi 


zise fata: puternic, alungit, cu pomeţii uşor proeminenţi şi cu 
nişte ochi negri care o atrăgeau ca un magnet, cu părul negru, 
ondulat căzându-i în valuri pe ceafa. Imbrăcat elegant... 

Cum de reuşise să observe atât de repede toate aceste detalii, 
Kassandra n-ar fi putut să spună. De fapt, cât de mult îl privise? 
Fiindcă nu era nicio îndoială că privirile li se întâlniseră. Bărbatul 
îşi lipise apoi privirea de ea. Kassandra avea impresia că nu se 
mai desparte de ea, că îi urmăreşte fiecare mişcare şi asta o 
făcea să danseze şi mai frumos. 

Conştientă că tânărul nu o pierdea din ochi, fata rămase o 
clipă locului fără să vrea, privindu-l pe străin; uitase de dans şi 
provocase astfel o mică încurcătură printre celelalte dansatoare. 

— Kassandra, dansează, iubita mea! Dansează! strigă în 
aceeaşi clipă Dorinda. 

Kassandra se întoarse şi o căută cu privirea. Avu impresia că 
bătrâna văzuse şi înţelesese totul. Dar şi alţi ochi mai văzuseră 
acest schimb de priviri. 

Kassandra intră din nou în ritm, unduindu-şi trupul, şi se 
alătură surorilor sale. Se cânta acum o altă melodie. Nimic nu 
mai era ca înainte, nimic... 

Tânărul pe care. îl observase: fata se- numea Luis. David. Şi 
frumoasa casă pe veranda căreia şedea atunci când fusese atras 
de muzică şi de ovaţii era casa tatălui său vitreg, bărbat de vază 
al oraşului, don Alfonso Arocha. 


Cumplitul uragan care se abătuse asupra lui don Alfonso cu 
optsprezece ani în urmă îi zdrobise sufletul cu suflarea lui de 
gheaţă. Inima bunului şi vrednicului om nu rezistase. La puţin 
timp după tragicele întâmplări, don Alfonso făcuse un infarct, în 
urma căruia se refăcuse încet şi cu mare greutate. 

După nefericirea care se abătuse asupra casei sale, părea că 
şi stăpâna de la hacienda Arocha se schimbase. Dona Herminia 
devenise ceva mai atentă faţă de soţul ei, îl îngrijise tot timpul 
cât zăcuse la pat, făcuse tot posibilul ca să-i asigure liniştea, să-i 
mai uşureze povara amintirilor. 

Numai faţă de o singură persoană din casă păstrase dona 
Herminia o atitudine neprietenoasă, faţă de cumnata lui don 
Alfonso, Gema, care se întorsese aici după moartea părinţilor, 
fiindcă rămăsese fără mijloace de existenţă şi era nevoită să 
locuiască sub acelaşi acoperiş cu ei. 

Casa lui don Alfonso nu rămăsese fără tineret. Cei doi gemeni 
ai donei Herminia ajunseseră oameni în toată firea. Luis David 


studiase oceanografia şi pleca adesea în expediţii ştiinţifice în 
Marea Caraibelor. Luis David crescuse departe de familie, la 
internat, apoi la universitatea din Caracas, după care începuse 
cercetările. Se întorcea numai pentru scurt timp, atât cât să-şi 
vadă mama, pe don Alfonso şi pe vechiul său prieten Hector. 
Evident, şi ca să se întâlnească cu fratele său Ignacio. 

Ignacio moştenise spiritul practic al mamei sale şi trăia pe 
spinarea generosului don Alfonso, nepunând mare preţ pe şcoală 
şi pe învăţătură. 

De când venise acasă, Luis David se întâlnea cel mai adesea 
cu Chabela. Aşa o alintau cei ai casei pe Isabela, fetiţa pe care o 
găsiseră în faţa uşii acum şaisprezece ani. Fata era răsfăţata 
familiei. Caracterul Chabelei îl nedumerea uneori. Dovedea prea 
multă încredere în sine şi se purta urât cu cei ce aveau cele mai 
mari merite pentru a fi fost păstrată în casă: grădinarul Matias şi 
servitoarea Rosaura. 

Când s-a auzit în oraş muzica şi larma provocată de circul care 
tocmai sosise, Luis David ieşise pe terasă, aşa cum făcuseră de 
fapt toii ceilalţi vecini. Privirea lui se oprise asupra fetelor care 
dansau. igăncile frumoase şi focoase îşi unduiau trupurile, 
desenau semicercuri ca nişte curcubeie cu şalurile lor, dar 
privirea lui se oprise în cele din urmă asupra unei tinere care se 
deosebea foarte mult de celelalte. Nu i se mai întâmplase 
niciodată aşa ceva. Luis David îşi dăduse seama că nu-şi poate 
lua ochii de la ea. | se păruse că frumoasa dansatoare îl privea la 
fel de fix şi de tulburată. Sau, cel puţin, aşa şi-ar fi dorit el. Şi- 
apoi, fata nu semăna deloc a ţigancă. Avea diademă de ţigancă, 
brățări pe braţe, dar faţa ei era albă, cu trăsături regulate şi 
perfect netedă. 

Convoiul trecuse mai departe şi Luis David o pierduse din 
privire pe frumoasa dansatoare. Câte asemenea întâlniri nu se 
petrec în viaţă! 

Dar ce-ar fi să se ducă la reprezentaţia circului, îşi spusese 
tânărul. Ar putea să-l invite şi pe Hector, să zicem, sau s-o ia 
acolo pe Chabela. Fata se dă oricum în vânt după distracţii. Ba ar 
putea chiar să închirieze o lojă pentru toată familia. 

Totul ar fi fost cât se poate de firesc şi de cuviincios şi numai 
el ar şti adevăratul motiv... 

Sosirea circului n-a trecut neobservată în nicio casă din micul 
orăşel. Vestea a ajuns şi în căsuţa de la marginea oraşului unde 
locuia spălătoreasă Ofelia împreună cu: fetiţa ei bolnavă, Lilia 
Rosa. La începutul întâmplării noastre, Ofelia slujea, împreună cu 
mătuşa ei, în casa lui don Alfonso Arocha. Pe atunci era o fată 
tânără şi frumoasă, prietena şi confidenta fiicei lui don Alfonso, 
Andreina. 

Îşi petreceau toată ziua împreună, cutreierând prin 
împrejurimi şi împărtăşindu-şi una alteia secretele. Ofelia fusese 
prima care aflase că Andreina este îndrăgostită de tânărul şi 
chipeşul medic Ernesto Rangel. Tot Ofeliei îi împărtăşise 
Andreina necazurile în legătură cu mama ei vitregă, Herminia, 
care îşi consacra toată vremea iubitului ei Ignacito. 

Trecuseră aproape optsprezece ani de când Andreina şi copilul 
ei nu mai erau. Şi nici doctorul Rangel. 

Ofelia îşi amintea adesea cum ţinea în braţe copilaşul 
Andreinei şi cum îi fredona uşurel: „Nani, nani, puiul mamei... 
Dormi, îngeraşule. Dacă te-ar putea vedea măicuţa ta cum îi mai 
semeni...” De ce n-o lăsase dona Herminia să doarmă lângă 
leagănul copilului în noaptea aceea... 

Toată această nefericită încâlceală de evenimente se 
produsese, gândea. ea, numai pentru ca cei care se iubeau să se 
întâlnească acolo sus, în ceruri... 

Şi cine ştie dacă cei care îi erau atât de dragi nu erau mai 
fericiţi acolo, pe lumea cealaltă? Măcar dacă ar putea spune că 
ea, care rămăsese aici, pe lumea asta, reuşise ceva în viaţă. 

La început i se păruse că soarta îi fusese favorabilă. 

Era prietenă cu o fată frumoasă şi de familie bună, muncea într-o 
casă bogată, după care sosise şi clipa cea mai minunată din 
viaţa ei. Se îndrăgostise de Roberto Alonso, primul născut dintr-o 
familie modestă, dar cu renume bun. Mama lui Roberto, Elvira 
Mandez, rămăsese văduvă de timpuriu şi îşi dedicase toate 
forţele creşterii şi educării lui Roberto şi fratelui său mai mic, 
Manrique. Roberto era în stare să muncească şi noaptea ca să 
câştige bani pentru învăţătură. Visul lui de a se duce la 
universitatea din Caracas şi de a se ridica deasupra mediului său 
îi plăcuse Ofeliei. Fata dorea să-l ajute, punând şi ea bani 
deoparte pentru ca el să poată merge să studieze. 


Se căsătoriseră înainte ca el să plece la Caracas. Ofelia era cât 
se poate de fericită. Mergea pe străzi ca în vis şi pentru că 
simţea nevoia să împărtăşească cuiva această fericire se dusese 
la cimitir. Acolo, pe marginea mormântului dragei sale Andreina, 
stătuse şi îi povestise totul, toată fericirea ei. 

După plecarea lui Roberto, Ofelia constatase că era 
însărcinată. Îi scrisese o scrisoare delicată, mişcătoare şi - îi 
promisese că o să-l aştepte răbdătoare. La început îşi scriseseră 
cuvinte pline de tandreţe şi de dragoste, dar, cu timpul, scrisorile 
lui Roberto începuseră să se rărească. Apoi Roberto plecase să 
facă un stagiu la un spital din sudul Venezuelei şi îi pierduse 
urma. 

Odată, când Lilia Rosa era bolnavă, Ofelia îşi permisese să-l 
roage pe don Alfonso să-l caute pe Roberto cu ocazia uneia din 
călătoriile lui prin capitală, unde se mutase şi Elvira cu cei doi fii 
ai săi. Stăpânul se întorsese şi îi spusese cam stânjenit că soţul 
ei îşi schimbase adresa şi nu reuşise să-l găsească. Oftase, apoi 
o sfătuise părinteşte: 

— Uită-l pe omul ăsta, Ofelia! Am să te ajut eu să-ţi creşti 
fetiţa. 

Fără ajutorul bunului don Alfonso, Ofelia abia dacă ar fi reuşit 
s-o scoată la capăt. Intre timp, fetiţa se îmbolnăvise tot mai grav 
şi în cele din urmă rămăsese paralizată o fată frumoasă, brunetă, 
condamnată la scaunul cu rotile. Cu anii, durerea pricinuită de 
purtarea lui Roberto se mai alinase. Chiar şi aşa, îşi spunea ea în 
sinea ei, trebuie să-i fiu recunoscătoare, căci fără el nu aş fi avut- 
o pe Lilia Rosa. Ce ar fi însemnat viaţa mea fără iubita, dar 
nefericita mea fiică? 

Faptul că Roberto nu ceruse divorţul, ci dispăruse doar din 
viaţa ei îi dădea speranţa că poate, într-o bună zi, se va întoarce. 
O presimţire tainică îi spunea că soţul ei va apărea într-o zi, de 
astă dată ca medic cu renume. Poate că atunci va putea chiar s-o 
ajute şi pe fiica lor. Ofelia era ferm convinsă că va veni 
momentul când Lilia Rosa va putea merge! 

— Mamă, mamă, circul! A venit un circ în oraş! exclamă veselă 
fata care şedea pe marginea ferestrei. 

Ofelia se şterse repede la ochi şi se grăbi să intre în cameră. 
Pentru nimic în lume Lilia Rosa nu trebuia să vadă că mama ei 
plânge. 

— Mamă, elefanţi, clovni, uite, mamă, uite şi un tigru. 

— O, da, spuse Ofelia. Femeia aceea e aşa de frumoasă! Şi c ce 
veşminte strălucitoare au! lar a venit circul! Şi de atâta timp n-a 


mai fost pe la noi! 

— Muzica e foarte frumoasă. Mamă, uite şi un clovn. Vezi, 
împarte baloane colorate! 

— Vrei să-l chemăm, poate că îţi dă şi ţie unul? 

Lilia Rosa lăsă ochii în jos. 

— Tu ai fost vreodată la circ, mamă? 

— Da, când au venit prima oară la noi. Am fost împreună cu 
Andreina şi o ţigancă ne-a ghicit în palmă. 

— Uite, sunt chiar în faţa casei noastre! la te uită ce fac! 

— Andreina şi cu mine eram mereu împreună, râdeam şi ne 
bucuram de orice. După aceea ea s-a îmbolnăvit... Ti-am povestit 
de atâtea ori. 

— Da, mamă, e aşa de trist... 

— Da, şi după aceea m-am măritat şi te-ai născut tu. Ai vrea 
să mergi şi tu la circ? 

— Nu, şopti fata încet. 

— Nici ea nu putea şi îşi dorea atât de mult! Când ne-am dus 
prima dată la ţigancă, şi-a pierdut cunoştinţa şi apoi a trebuit să 
stea în pat. Aştepta un copil şi... trebuia să avem grijă de copil. 

— Medalionul acela de deasupra patului meu a fost al ei? 

— Da. Don Alfonso mi l-a dat ca amintire. Uneori m-am dus cu 
flori la mormântul copilei. Dacă ar fi trăit, acum ar fi avut 
optsprezece ani. 

— Uite, mamă, încă un elefant. Vezi ce frumos dansează 
tiganca aia? 


— La circ?! exclamă Herminia ca răspuns la propunerea lui 
Luis David de a merge cu toţii la circ. 

— Da, mamă! răspunse Luis David. Artiştii au organizat o 
paradă splendidă. Au o mulţime de animale, muzicanți, clovni. Şi 
o dansatoare, o ţigancă fantastică. 

— Dumnezeule mare! înseamnă că sunt şi ţigani în oraşul 
asta! 

— Bineînţeles, mamă. Ce fel de circ ar fi ăla fără ţigani? Numai 
că ţiganca asta e mai deosebită. N-am mai văzut până acum 
ţigănci cu tenul alb şi am impresia că are şi ochi albaştri! Am 
putea închiria o lojă pentru toată familia la primul spectacol. 

— Luis David, ce tot vorbeşti, pentru Dumnezeu!? exclamă 
înspăimântată dona Herminia. Să luăm o lojă pentru un spectacol 
atât de ordinar! Noi, familia Arocha! 

— Şi de ce nu, dragă Herminia, se amestecă cu vocea lui 
domoală don Alfonso. Luis David a avut o idee foarte bună. 


— Nu numai că nu este bună, Alfonso, dar este de-a dreptul 
îngrozitoare! 

Dona Herminia lăsă cafeaua neterminată, se ridică şi începu 
să se plimbe prin casă. 

— Înţeleg să se ducă omul la cinema, la teatru, să vadă un 
spectacol ca lumea, să asculte un actor de renume... dar la circ, 
printre ţiganii ăia jegoşi... Nu, nu, Luis David, nu mă mai enerva 
cu prostia asta! Dacă vrei să te înjoseşti în faţa gloatelor, n-ai 
decât să te duci singur! 


La circ domnea o atmosferă de activitate febrilă. Muncitorii 
făceau pregătirile de rigoare de dinaintea unui spectacol, fixau 
frânghiile, aşezau reflectoarele, artiştii exersau prin- toate 
colţurile, vânzătorii îşi aşezau tarabele cu bomboane, îngheţată 
şi alte bunătăţi. Se aşteptau la un public numeros, pentru că 
tocmai atunci se organizase în oraş şi un iarmaroc în scop de 
binefacere. 

Kassandrei îi plăcea foarte mult atmosfera încinsă care 
domnea întotdeauna înainte de spectacol şi, deşi era obosită, se 
hotărî să se plimbe prin tabăra de corturi a circului şi să-l vadă 
pe preferatul ei, micul Salvador. Scoase din buzunar câteva 
bucățele de zahăr şi scărpină animalul deasupra trompei. 

— Ce mai faci, prietene? Ai fost cuminte astăzi? 

Puiul de elefant îşi frecă uşurel trompa de umărul fetei, 
exprimându-şi astfel afecțiunea. Bucăţelele de zahăr dispărură în 
aceeaşi clipă din palma Kassandrei. 

Fata nu observase că unul din clovni, Tomas, se apropiase de 
ea. În arenă, toţi îi spuneau Nicolasin. El şi directorul circului, don 
Marcelino - Nicolason -, nu erau ţigani, deşi amândoi aveau 
pielea închisă. 

Marcelino simţea că îmbătrâneşte şi se întreba cât timp va 
mai fi în stare să-i facă pe spectatori să râdă. Işi amintea cum 
odată, pe când era încă un copil, îmbrăcase pe ascuns pantalonii 
albi ai tatălui său, sacoul lung, roşu, şi îşi pusese jobenul. leşise 
pe scenă şi un fascicul de lumină îi inundase faţa. Un copil 
strigase cât putea de tare: „A venit circul!”. În urechi i-au răsunat 
aplauzele şi i s-a părut că acoperişul cortului este cerul 
speranţei. Tomas îi spusese atunci că nu e nimic mai frumos 
decât să faci un copil să râdă. Dar cel mai mult îl îngrijora pe 
tânărul clovn numărul cu cuţitele, Se temea pentru Kassandra. 

— Alei-hap! se auzi vocea lui Tomas, care desfăcu larg braţele 
hainei cu mâneci largi, de clovn, dintr-un material cu pătrate 


mari roşii şi albe. 

— Paiaţă urâtă! îl zădări Kassandra. 

— Ţigancă frumoasă! replică el şi o atinse pe obraz cu nasul 
lui roşu de carton care mirosea a vopsea proaspătă. 

— Fii atent, mă murdăreşti! 

— Aş putea să ştiu de ce nu te-ai îmbrăcat? 

— Mă distrez şi eu, Tomas... Când începe spectacolul, hazul 'şi 
râsul nu sunt adevărate! 

— Ai dreptate. Hai să stăm jos, îi propuse clovnul scoțând din 
rulota lui două scaune pliante cu fundul de pânză. Ba mai mult 
chiar, uneori îţi vine să plângi în sufletul tău, dar trebuie să râzi, 
să-i faci şi pe alţii să râdă. 

Kassandra privi cu atenţie chipul mânjit cu vopsea albă al 
prietenului ei. 

— De ce eşti trist, paiaţă? Hai, spune-mi! 

— Tristeţea e în firea noastră, Kassandra, oftă Tomas. Ştii tu 
pe cineva care este cu adevărat fericit? 

— Păi, să zicem că eu aş fi aceea, râse fata. Eu sunt fericită. 

— Tu?! exclamă clovnul. Tu, care tremuri în faţa 'cuţitelor pe 
care le mânuieşte omul care este îndrăgostit nebuneşte de tine?! 

— Nu tremur, ridică din umeri Kassandra. Am încredere în 
mâinile lui Randu şi în îndemânarea lui. Ştiu sigur că n-o să dea 
greş niciodată. 

— Da, dar într-o zi s-ar putea ca mâna lui să tremure de 
dragoste şi de disperare pentru că tu nu-l iubeşti! replică Tomas. 

— Nu ştiu ce înseamnă dragostea, prietene! Nu ştiu ce este 
asta. Cum pot să-ţi spun dacă-l iubesc sau nu? îmi dau seama 
doar de faptul că, încă de când eram mică, i-am fost promisă lui. 
Atâta ştiu. 

— Dar asta nu e dragoste! sări Tomas de pe scaun. Cred că el 
nu te iubeşte aşa cum trebuie. Când un om iubeşte o femeie, nu 
se poartă cu ea ca şi cum ar fi un obiect ce-i aparţine. 

— Tu nu eşti ţigan. La noi oamenii aşa iubesc. 

— Foarte bine, dar sunt sigur că nu-l iubeşti pe Randu. De ce 
nu-i spui adevărul Dorindei? Rupe logodna până nu e prea târziu. 

— Niciodată n-am să fac aşa ceva, protestă fata. 

— Le dai voie să te oblige să te măriţi cu el? 

— Nimeni nu mă obligă, Tomas. Tu nu înţelegi. Asta e soarta 
mea. 

— Nu trebuie să. înţelegi lucrurile în felul ăsta. Trebuie să te 
lupţi. Ai şi tu sentimentele tale. 

— Bine. Atunci spune-mi tu ce este dragostea! 


— Păi... începu tânărul. 

— Spune-mi mai bine, îl întrerupse fata, de cine eşti 
îndrăgostit, Nicolasin? 

Tânărul începu să se bâlbâie, dându-şi seama că nu are 
curajul să recunoască faţă de fată ceea ce simte. Oare ar avea 
mai mult curaj dacă şi-ar scoate costumul de clovn? se întrebă 
el. 

Fata se ridică repede în picioare, schiţând un zâmbet. 

— O, acum o să înceapă spectacolul, iar eu nu m-am îmbrăcat 
încă... Îndepărtându-se, se gândi că nu-l poate lăsa pe tânăr aşa 
de trist şi adăugă: Aruncă masca tristă, paiaţă! Râzi, râzi! începe 
numărul tău! O să mai stăm de vorbă altă dată... 

Când intră în rulotă, observă că atmosfera era încărcată, 
prevestitoare de furtună. Bunica Dorina o luă la rost: 

— Unde umbli, fetiţo? strigă bătrâna ţigancă. Ai întârziat. 
Parada s-a terminat de mult. Nu cumva eşti obosită? 

— Puțin, bunico. Am dansat mult astăzi pe străzi, răspunse 
Kassandra şi o mângâie pe obraz pe bătrână. 

— Măcar ai dansat pe săturate, frumoasa mamei? 

— Oho, şi-ncă cum... 

— Şi ai strâns mulţi bani? 

— Plăcut este zornăitul metalului, bunico, dar sunt şi alte 
sunete mai plăcute, zâmbi Kassandra. 

— Care anume, porumbiţa mea? 

— Să spunem vioara, cântecul păsărilor, susurul apei râului 
şi... sărutările. 

— A! făcu bătrâna ţigancă. Ce tot spui, porumbiţo? Nu cumva 
te-a sărutat cineva din întâmplare? 

— Bunico, ştii că niciun bărbat nu m-a atins cu buzele, dar 
sunt sigură că mulţi doresc acest lucru îl văd în ochii lor. 

— Asta pentru că eşti frumoasă, fetiţo, şi cu dansul tău faci să 
le fiarbă sângele în vene. Astăzi cred că ai dansat ceva mai mult 
în faţa unei case bogate, nu-i aşa? 

Kassandra zâmbi. Nimic nu scăpa privirii agere a bunicii sale. 

— l-am făcut cu ochiul unui bărbat... poate pentru că avea un 
chip frumos. Şi el mi-a zâmbit, dar numai o dată. Poate că nu-i 
plac ţigăncile. Părea un domn mare! 

— Ai grijă cu ocheadele astea, porumbiţo! Ştii că jocul ăsta 
poate fi periculos pentru tine! 

Kassandra oftă. 

— Am grijă, bunico. Spune-mi cum arăt în costumul ăsta? 

— Minunat, ca întotdeauna, răspunse Dorinda. Aş spune că în 


seara asta eşti mai frumoasă ca oricând. 

— Poţi să-mi spui de ce? 

— Nu ştiu. Frumuseţea, răutatea şi alte câteva lucruri nu se 
pot explica. 

— Cum ar fi dragostea, nu-i aşa? 

— Dar ce-i cu tine, porumbiţo? Tot timpul vorbeşti despre 
dragoste, se miră bătrâna. 

— Cu mine nu e nimic! Vorbesc despre asta pentru că Tomas 
a încercat ceva mai devreme să-mi explice ce este dragostea. 

— Ce cauţi cu oameni care nu sunt de rasa ta? 

— Nu e nimic rău în asta, bunico. Oamenii ăştia mă iubesc. 
Clovnul e prietenul meu. 

De astă dată, Dorinda se supără de-a binelea. Se încruntă şi 
ochii îi aruncară fulgere: 

— Şi chiar dacă ar fi aşa, ripostă ea. Să nu uiţi că tu eşti 
țigancă. Şi ţiganca trebuie să trăiască numai printre ai săi! Nu 
are voie să-şi părăsească tribul! Cine părăseşte tribul este 
blestemat şi are parte de o soartă rea... 

— Vorbeşti despre mama 'mea, nu-i aşa? întrebă fata în 
şoaptă. 

— Ştii toată povestea. N-aş vrea să se-mai repete... Şi-acuma 
du-te, pentru că dintr-o clipă într-alta vine rândul numărului cu 
cuţitele. Norocul să te aibă în pază... 

Până în momentul acela, soarta ţinuse seama de rugăciunile 
bătrânei Dorinda. Kassandra stătuse lipită de scândura în care se 
înfigeau cuţitele încă de pe vremea când era o copiliţă, dar acum 
simţea pentru prima oară că-i e frică. Avea impresia că sufletul o 
să-i zboare, dar trupul, trupul o să-i rămână pe veci țintuit acolo. 
Dar când totul se termină, Randu îi zâmbi: 

— Mulţumesc, prinţesă. Ai fost minunată! 

Oare puterea lui de convingere o liniştise sau se lăsase 
cucerită de vorbele frumoase? Kassandra nu-şi putea explica, dar 
din ziua aceea îndepărtată, de la prima încercare. şi până astăzi 
se urcase pe podium fără urmă de teamă. 

Randu se pregătea să iasă în arenă când se apropie Yaritza, 
frumoasa ţigancă care îi era asistentă. f 

— Vrei să-ți țin cuțitele? întrebă ea. Intotdeauna exersezi 
înainte de spectacol? 

— Exact, răspunse rece Randu. 

— Viaţa Kassandrei este în mâinile tale. Dacă greşeşti ţinta.... 

— Ghinion... 

— Unde ai putea nimeri? clipi din ochi tânăra ţigancă. 


— Ţine-ţi gura, femeie! se răsti Randu. 

— Direct în inimă? întrebă cu răutate Yaritza. 

— Dă cuţitele şi pleacă de-aici! spuse Randu, ale cărui cuvinte 
erau un ordin pentru fata care nu ascundea cât era de 
îndrăgostită de aruncătorul de cuțite. 

— Doamnelor. şi domnilor, spectacolul începe! Pentru 
delectarea şi încântarea dumneavoastră, artiştii circului Suares 
se prezintă în această seară în arenă! Aplauze, vă rog! i 

Luis David s-a executat imediat. Şedea foarte aproape, în 
rândul al doilea, şi se întreba de unde îi venise brusc acest 
interes pentru circ. 

În arenă apăruse un ventriloc, un bărbat care vorbea din 
stomac. Ducea de căpăstru un ponei mic, pe care şedea călare o 
păpuşă caraghioasă, îmbrăcată cu sacou şi pantaloni. 

— Şi-acum vi-l prezentăm pe don Simon şi pe minunata lui 
păpuşă Tilico. 

— Bună! deschise gura păpuşa. 

— Tilico, noi doi am venit împreună, aşa că nu are rost să mă 
saluţi pe mine. Trebuie să saluţi publicul. 

— Bună! De astă dată păpuşa se înclină spre public. 

— Nu, nu, nu, aşa nu se poate, Tilico! Nu aşa! Cred că trebuie 
să te învăţ bunele maniere, nu e frumos să saluţi publicul doar 
aşa, cu „bună”! 

— Dar ce trebuie să fac? 

— O să repeţi ceea ce-ţi spun eu, ne-am înţeles? 

— Bine. 

— Stimat public... 

— Stimat public, repetă păpuşa. 

— În seara aceasta suntem în faţa dumneavoastră... 

— În seara aceasta suntem în faţa dumneavoastră... 

— Don Simon şi cu mine.. -. 

— Don Simon şi cu mine... 

— Ca să organizăm un spectacol... 

— Ca să organizăm un spectacol, continuă să repete păpuşa 
Tilico. 

— Ah, Tilico, Tilico, dădu din cap don Simon. Nu e bine aşa. 
Cum ne-am înţeles? 

— Don Simon... îl întrerupse păpuşa. 

— Da, ce e, spune! 


— Aş vrea să ştiu ceva. 

— Ce anume, mă rog? 

— De ce spuneți întotdeauna mai întâi numele 
dumneavoastră? 

— Cum adică numele meu? 

— Da, întotdeauna spuneţi don Simon şi... 

— Poate pentru: că eu sunt patronul tău şi te şi învăţ să 
vorbeşti. 

— Dar eu nu vreau să fie aşa. 

— Dar cum ai vrea să fie, mă rog? 

— Uite cum: Şi acum vi-l prezint pe marele Tilico şi... pe don 
Simon. 

— Stai o clipă. Aşteaptă, aşa nu se poate. Aici eu poruncesc, 
eu te învăţ pe tine să vorbeşti, nu? 

— Aşa nu mai vreau. 

— Cum adică nu mai vrei, Tilico? Trebuie să îndeplineşti 
ordinele mele! 

— Da, dar aşa nu se poate. 

— De ‘ce nu se poate? Eu te învăţ să vorbeşti, asta ţi-e 
limpede? 

— Da, aşa e, mă învăţaţi să. vorbesc, dar banii îi strângeţi 
dumneavoastră. 

Publicul, mai ales copiii, izbucni în râs. 

Luis David se uită la ceas. Trecuse aproape o oră şi curând va 
trebui să plece de la spectacol. 

— Doamnelor şi domnilor, se auzi vocea directorului din culise, 
vestitul circ al fraţilor Suares are plăcerea să vă prezinte acum 
numărul său cel mai senzaţional pe Randu şi cuţitele sale... 
Prezentatorul făcu o pauză, apoi continuă:... şi pe Kassandra, cea 
mai frumoasă ţigancă din lume! 

În arena luminată în roşu apăru un ţigan cu părul legat cu o 
basma argintie. În urechi îi străluceau cercei mici de metal. Felul 
în care se mişca sugera putere şi siguranţă de sine. Luis David 
nu putea aprecia dacă aceasta se datora conştientizării faptului 
că numărul cu cuţitele era deosebit de periculos sau unei forţe 
necunoscute lui. Ţiganul se înclină mândru, aplecând numai 
foarte puţin capul, şi îşi conduse colaboratoarea spre podiumul 
de lemn. 

Deci aceasta era cea mai frumoasă ţigancă... 

Luis David nu-şi putea lua ochii de la fată. Tricoul negru mulat 
strâns pe corp îi scotea în evidenţă toată frumuseţea trupului 
perfect: coapsele rotunjite, pieptul mic şi ferm. Şi chipul acela 


frumos, cu ochi albaştri şi buze pline... 

Niciun muşchi nu se clintea pe trupul fetei. Privea liniştită şi 
oarecum înciudată spre locul de unde trebuia să vină în zbor 
primul cuţit. Ţiganul era şi el foarte calm. Atunci şuieră prima 
lamă ascuţită. 

„Oare este şi el aici, a venit la spectacol?” se întreba fata. 
„Oare se uita la ea'din întuneric? Se temea pentru viaţa ei?” Ar fi 
vrut să întoarcă puţin capul şi să se uite în sală, în spaţiul uriaş al 
cortului mare. 

In realitate, o tulbura şuierul ascuţit al cuţitelor şi zgomotul 
înfundat cu care se înfigeau în scândura din spatele ei. La naiba, 
Randu era cât pe-aci s-o atingă! l-a retezat o şuviţă de păr. Cum 
a putut Randu'-să facă o asemenea greşeală, el cu mâna lui atât 
de sigură? 

Cu acelaşi zgomot înfundat se înfipseră în scândură şi ultimele 
cuțite din mâna lui Randu, conturând silueta fetei. 

Oamenii răsuflară uşuraţi şi izbucniră în aplauze. 

— Nu vă grăbiţi cu aplauzele, se auzi vocea prezentatorului, 
acum urmează momentul culminant al numărului: Randu va 
arunca ultimul cuţit legat la ochi. 

Tânărul ţigan depărtă picioarele şi ridică mâna dreaptă în care 
străluci tăişul cuţitului. 

„Dar de unde are fata asta atâta stăpânire de sine?” se 
întrebă Luis David. „Oare se preface numai sau într-adevăr are 
încredere în mâna care i-ar putea provoca moartea cu o simplă 
tremurătură?” 

Se auzi un şuierat ascuţit, zbârnâitul cuţitului şi spectatorii 
răsuflară din nou uşuraţi. Cuţitul se înfipsese chiar deasupra 
capului frumoasei ţigănci. Fata cobori repede de pe podium. 

— Cum a mers? întrebă Dorinda când Kassandra veni să se 
schimbe. 

— Admirabil, răspunse fata. Mi-a țintuit o şuviţă de păr pe 
scândură. 

— Asta putem să i-o iertăm, făcu bătrâna ţigancă 
împăciuitoare. 

— A făcut-o intenţionat. Randu aruncă acolo unde vrea. A ţinut 
să mă sperie pentru că n-am vrut să-l sărut. 

— l-am spus că trebuie să aştepte, dar te iubeşte foarte mult 
şi este nerăbdător. 

— N-o să mă sărute până când n-am să fiu femeia lui. 

— Aşa trebuie să fie şi aşa va fi, încuviinţă Dorinda. Să te ajut? 

— Nu, odihneşte-te, pot şi singură. 


— Cu salbele astea arăţi ca o prinţesă, spuse bătrâna, 
examinându-şi din” ochi nepoata, apoi 'se adânci din nou în 
gândurile ei. 


Exact aici, acum optsprezece ani. Mi-au adus-o în oraşul ăsta, 
sub cerul ăsta, într-o noapte întunecoasă. A mea zăcea moartă 
aici. Dar Dumnezeu e mare şi n-a vrut să mă lase singură. Şi 
fetiţa albă a luat locul copilaşului pe care îl luase moartea. 

Aici odihneşte şi fiica mea, şi fata aceea cu ochi trişti, mama 
Kassandrei. Nu credeam că o să mă mai întorc vreodată în 
ţinutul ăsta. M-am ferit întotdeauna să mai ajung pe-aici, dar de 
astă dată stăpânul a insistat. Nu voiam să ne mai întoarcem... 


În clipa aceea, pe podium urcă Glinka, violonistul, care avea să 
cânte pentru ca ea să danseze. Tânărul acesta cu părul creţ era 
prietenul ei, care o adora încă de pe când era copil. Acum cânta 
o melodie pe care n-o mai auzise până atunci. Oare de ce n-o 
cântase Glinka niciodată? Sigur că o compusese chiar pentru ea, 
numai pentru ea, şi nu voise s-o cânte de faţă cu alţii. Nu voise 
ca glasul viorii lui să fie acoperit de celelalte instrumente din 
orchestră. Fata se răsuci o dată, încă o dată, apoi din ce în ce 
mai repede. Glinka şi vioara lui nu se opreau. Parcă dansa pe o 
stradă aglomerată din oraş şi de pe veranda unei case elegante 
o privea bărbatul acela cu chip frumos... Chipul lui... 

Când rămaseră singuri pe podium, ca şi cu Glinka, aşteptând 
primele măsuri, fratele ei ţigan reuşi să-i şoptească la ureche: 

— Te-ai hotărât pentru cine vei dansa astăzi, frumoaso? 

— Da, răspunse Kassandra, mi-am găsit alesul! 

Bărbatul acela frumos de pe verandă era aici, nu-i despărţeau 
decât câteva rânduri de spectatori. întoarse capul spre el, vioara 
lui Glinka începu să cânte şi o dată cu muzica porni şi vraja.. 

Luminile se stinseră din nou. Rămăsese aprins un singur 
reflector. În cercul descris de el, trupul fetei vibra ca o strună. 
Sunetul viorii devenea din ce în ce mai insistent şi mai rapid, 
executând ritmul vestit de flamenco. Călcâiele loveau ritmic 
podeaua: pac-pac, pac-pac, sacadat şi hotărât, ca şi când ar fi 
bătut cu încrâncenare la poarta destinului. Dansatoarea îşi 
unduia trupul şi mătasea grea a fustei se vălurea în acelaşi ritm. 

Luis David simţea cum ritmul acela drăcesc îi face sângele să-i 
fiarbă în vene. Sau.poate că nu ritmul era de vină? Sângele i se 
aprinsese pentru că ţiganca aceea frumoasă îl ameţise. li 
zâmbea şi zâmbetul acela îi spunea că toate mişcările frumoase 


ale dansului îi sunt destinate lui, numai lui... 

Până atunci, nimeni nu mai dansase pentru el. Nimeni nu mai 
făcuse aşa-ceva... 

Luis David părăsi circul printre ultimii spectatori. Mai rămase 
un timp cercetând cu privirea tabăra ţiganilor. Dacă s-ar fi întors, 
poate că ar fi văzut o umbră care-l urmărea. Era un bărbat înalt 
cu o basma argintie pe cap. 

De când sosise circul, stăpâna haciendei începuse să sufere de 
insomnie. Se plimba fără ţintă prin casă. Găsind mereu câte un 
pretext ca să le certe pe servitoare. E adevărat că dona Herminia 
era nesuferită oricum, dar de când sosise circul şi ţiganii îşi 
instalaseră corturile, nu-şi mai găsea liniştea. 

Vremea aceea de demult când circul mai fusese pe 
meleagurile lor trecuse pentru familia Arocha fără prea mari 
tulburări. Amintirile neplăcute din trecut păliseră. Timpul alinase 
durerile. Treptat, dona Herminia reuşise să preia în întregime 
cârma corăbiei familiei. Mai mult chiar, încetul cu încetul o 
adusese chiar pe direcţia pe care şi-o. pusese în gând când 
intrase pentru prima oară în această casă. 

Fusese dată uitării, evident, şi neobişnuita întâmplare a morţii 
neaşteptate a copilului Andreinei. După necazurile pe cure le 
avusese, şi don Alfonso se schimbase. Nu mai avea de pierdut 
nimic altceva decât bogăţia. Dar aceasta creştea mereu, 
depăşind aşteptările soţiei sale. 

Don Arocha devenea tot mai bogat. Avea câteva moşii mari în 
ţinut, case în Caracas, o herghelie de cai pur-sânge. Avea şi 
acţiuni la cele mai importante firme din Venezuela. Don Alfonso 
Arocha era considerat drept unul dintre cei mai bogaţi oameni 
din ţinut. Işi petrecea tot timpul liber dedicându-se ocupaţiei lui 
preferate, jocul de şah. 

Dona Herminia se străduia să şteargă toate urmele trecutului. 
Sub pretext că îmbătrânise, o concediase pe menajeră, mătuşa 
Ofeliei. O îndepărtă apoi de casă şi pe cea mai bună prietenă a 
fiicei. sale vitrege. Ofelia fusese martoră la multe evenimente şi 
la un moment dat putea deveni periculoasă. 

Ca să nu-i trezească suspiciuni lui don Alfonso, Herminia o 
angajase după aceea pe Ofelia ca spălătoreasă, numai că spăla 
şi călca rufele familiei Arocha la ea acasă. O dată pe săptămână 
venea şi le aducea la hacienda, dar avea acces numai în 


încăperile destinate servitorilor. 

Dona Herminia “îi încredinţase Rosaurei grija gospodăriei. 
Rosaura se supunea fără crâcnire voinţei stăpânei. 

In ceea ce-l privea pe don Alfonso, Herminia se purta cu el de 
o manieră verificată în timp: devenise atentă şi delicată. Cu 
vremea, Alfonso a început să se poarte altfel şi cu fiii ei. Simţea 
faţă de ei un soi de ataşament părintesc:; Şi ei se purtau cu el ca 
şi cum ar fi fost cu adevărat tatăl lor şi îi arătau tot respectul 
cuvenit. Don Alfonso avea o inimă generoasă şi în cele din urmă 
îi anunţă că îşi va lăsa averea gemenilor. Evident, la insistenţele 
donei Herminia, urma să-i lase cea mai mare parte a averii 
favoritului ei, Ignacito. 

Dona Herminia găsise o soluţie şi pentru vechea ei rivală din 
casa lui don Alfonso. După întoarcerea Gemei, dona Herminia se 
hotărâse să nu se mai lupte cu ea. Nu s-a mai împotrivit nici 
dorinţei lui don Alfonso ca sora fostei lui soţii că rămână pentru 
totdeauna la ei în casă. Însă cu o condiţie: fata bătrână trebuia 
să facă o muncă folositoare în casă, aşa că Gema deveni 
secretara lui don Alfonso. In felul acesta, dona Herminia avea 
posibilitatea s-o înjosească şi s-o insulte pe această femeie 
delicată de câte ori-i se ivea prilejul. Evident, făcea acest lucru cu 
cel mai amabil şi mai mieros zâmbet. 

lar acum, când visurile i se împliniseră şi nu mai trebuia decât 
să se desfete cu roadele coapte ale vicleniei sale, avea impresia 
că viaţa o întoarce iarăşi acolo de unde plecase. Simţea că o 
pândeşte o primejdie care ar putea distruge într-o clipă toată 
truda ei de atâta amar de ani... Dar de ce, de ce nu se dusese 
circul ăsta blestemat în altă parte? se întreba ea. Şi de ce toţi ai 
casei nu mai vorbeau despre nimic altceva decât despre el? 

După Luis David, şi Isabela, pentru care Herminia avea o 
înclinaţie deosebită, începuse s-o enerveze. Fata era răzgâiată şi 
foarte obraznică. Toată ziua se plângea că nimeni nu vrea s-o 
ducă şi pe ea la spectacol. 

— Ce s-a întâmplat? Cine v-a supărat? o întrebă Rosaura când 
o găsi pe Chabela plângând. 

— Nimeni nu mă iubeşte, Rosaura, nu sunt a nimănui, sunt 
orfană. 

— Nu -mai vorbiţi aşa. Toţi vă iubesc. Toţi. şi ştiţi şi 
dumneavoastră lucrul ăsta. 

— Mă ţin aici din. milă. Cineva m-a lăsat pe pragul uşii lor, dar 
nu mă iubesc. Consideră că nu sunt ca ei. Sunt aşa de tristă... 

— Nu-i adevărat. Ce v-au spus? 


— M-au trimis la circ cu Matias, cu servitorul. Nu trebuie să te 
superi, ştiu că e tatăl tău, dar oricum e un servitor. Cum pot să 
mă umilească aşa? Asta este doar pentru că nu mă iubesc. 
Pentru ei, eu nu sunt o doamnă. Nu mă iubesc. 

Culmea scandalului provocat în jurul chestiunii circului a 
izbucnit la micul dejun de duminică, când don Alfonso a scos din 
buzunar un plic cu bilete: 

— Se vând până şi la farmacie, spuse el vesel, aşa că am 
hotărât să cumpăr bilete pentru toată lumea! 

— Ştii că eu nu am de gând să merg la această distracţie 
vulgară, Alfonso! nu se putu stăpâni dona Herminia. 

— Tu nu poţi, dar eu am de gând să mă duc, spuse gânditor 
don Alfonso. Circul acesta mă duce înapoi cu optsprezece ani, 
Herminia, şi îmi aminteşte de moartea tragică a fiicei mele. Şi 
sărmana de ea îşi dorise atât de mult să poată merge la circ... 

Dona Herminia nu mai avea încotro, nu mai putea inventa 
niciun pretext ca să nu meargă la circ. 

— Ca să fiu sinceră, Alfonso, spuse ea, din cauza ta n-aş fi vrut 
să merg'la aceste spectacole. O să te copleşească amintirile, 
iubitule, o să te întristezi, şi pentru nimic în lume n-aş vrea să ai 
iar un accident. 

— Poate că ai dreptate, draga mea, oftă don Alfonso. 

Herminia îşi vărsă necazul pe Gema. Între cele două femei 
izbucni o ceartă violentă. 

— De ce nu ai expediat scrisorile lui don Alfonso, Gema? 

— Mă pregăteam să fac tocmai acest lucru, Herminia. Până 
acum am pus în ordine masa de lucru. 

— Nu ştiu, dar mie mi se pare că n-ai făcut ordine în vitrinele 
de pe coridor! 

— Prea multe vrei să fac în acelaşi timp, Herminia. Nu pot face 
mai multe lucruri deodată! 

— Sigur că da, dar n-ar trebui să uiţi că te afli în această casă 
prin bunăvoința mea. Să nu uiţi asta niciodată. Şi nu trebuie să-ţi 
uiţi nici îndatoririle. Ti-am încredinţat această slujbă pentru că ţi 
se potriveşte, draga mea. 

Dar nici această izbucnire nu-i fu de-ajuns donei Herminia ca 
să-şi descarce nervii. Asta ar fi fost suficient dacă n-ar fi existat 
motivul real al supărării ei. 

„Neştiinţa este mai rea decât cel mai rău adevăr”, conchise 
dona Herminia. Pândi aşadar momentul când în casă nu se mai 
afla nimeni în afară de servitori şi îl chemă pe grădinarul Matias: 

— Matias, i se adresă ea fără nicio introducere, sosirea acestui 


circ mă nelinişteşte. Şi ştii de ce! Vreau să te duci acolo 
neobservat şi să afli dacă nu cumva, din întâmplare, s-a întors cu 
trupa şi... aia, ştii tu. Dar grăbeşte-te, Matias! Rezolvă treaba cât 
mai repede. 

În clipa aceea apăru Ignacito, încă somnoros. 

— Bună dimineaţa! 

— Te-ai sculat, porumbelul mamei, îl: întâmpină cu blândeţe 
Herminia pe preferatul ei. 

— Ce mai faci, mamă? 

— lubirea mea, zise Herminia, topindu-se de fericire. 

— Noaptea trecută am fost cu nişte prieteni şi am petrecut 
până la ziuă. 

— Aşa mi-am închipuit şi eu. N-am vrut să te trezesc. Haide, 
curând se va servi micul dejun. 

— Bine, dar mi-e somn. 

— Ce voiai să-mi spui? o întrebă Herminia pe Rosaura. care 
intrase în camera de zi, dorind să-i vorbească stăpânei. 

— lertaţi-mă, stăpână, e vorba de Chabela. Crede că nimeni 
nu o ia în seamă în casa aceasta. Poate pentru că nu e fiica 
dumneavoastră. Spune că n-o iubiţi. 

— Ce sunt prostiile astea? Ştie foarte bine că ne purtăm cu ea 
ca şi cu o mică doamnă. 

— Da, aşa i-am spus şi eu, replică Rosaura. Dar o supără tot 
felul de fleacuri. Este foarte sensibilă şi de aceea v-am spus. 

— Te necăjeşti mereu cu ea, aprecie Herminia. 

— Eu am avut grijă de ea din clipa în care a fost lăsată la uşa 
casei. Mi-e dragă. 

— Aşa este. Şi nouă ne e dragă. E dulce şi cuminte. Şi în ce 
priveşte circul, spune-i Gemei s-o ducă şi pe ea. 

— Pot s-o duc şi eu, interveni Ignacito. 

— Ei, vezi, s-a rezolvat treaba, conchise mulţumită Herminia. 

— Mulţumesc, stăpână, domnişoara Chabela o să fie foarte 
bucuroasă.. 

— Sufleţelul meu, încă mai eşti obosit, spuse blând Herminia, 
apoi, cu altă voce, i se adresă Rosaurei: Du-te şi pune masa şi 
cheamă-ne când e totul gata. 3 

— Nu-l aşteptăm şi pe Luis David la masă? Intrebă Ignacito. 

— Nu,- replică sec Herminia. 

— Dar unde este iubitul meu frățior? 

— Nu ştiu, răspunse Herminia, rece. .Vine rareori pe-aici şi 
când vine nu stă mult. Nu vrea să ştim noi când vine şi de unde 
vine. 


Chiar dacă n-ar fi vrut să se gândească la ea, frumoasa 
dansatoare nu-i ieşea din cap nicio clipă. Cu câtă dăruire 
dansase în faţa lui! Cum bătea din picioare şi nu-şi lua ochii de la 
el, îşi spunea Luis David în timp ce se plimba prin iarmaroc. 

Apoi tânărul se opri în faţa unei tarabe de tir. 

— Doriţi să trageţi, domnule Contreras? întrebă zâmbind 
proprietarul tarabei. Poftiţi, vă rog! 

— Să încerc. 

— Şi mie îmi place uneori să mă plimb printre tarabele astea 
cu distracţii vechi, mai spuse proprietarul continuând să 
zâmbească. 

In clipa aceea, Luis David o văzu... 

Frumoasa dansatoare de la circ stătea numai la vreun metru 
de el şi privea o păpuşă de cârpă de la taraba învecinată. Nu 
încăpea nicio îndoială, era aceeaşi fată cu rochia înflorată, cu 
nenumărate salbe, inele şi brățări. Luis David puse puşca jos şi 
se apropie de fată venind din spate. 

— Bună seara! 

— Dumnezeu să te audă, domnule! zâmbi Kassandra, 
luminându-se toată la faţă. Ne întâlnim: a doua oară în zilele 
acestea. E semn bun sau rău? 

— Indiferent dacă e bun sau rău, soarta ne aduce împreună, 
spuse Luis David zâmbind şi el. Să considerăm că întâlnirea 
noastră e un semn bun. Altfel nu ne-am fi întâlnit pentru a doua 
oară. Şi oamenilor:le face plăcere să întâlnească o fată aşa de 
frumoasă... ca tine. 

— Eşti foarte amabil, prinţul meu! spuse fata întorcând capul 
spre el. Vrei să mă ajuţi să iau păpuşa asta? 

— Îți place? 

— Da. Chiar voiam să întreb cât costă. 

— În cazul ăsta, nu mai întreba. Ţi-o dăruiesc. 

— O, mulţumesc, spuse fata, răsplătindu-l cu un alt zâmbet. 
Mulţumesc, prinţe. Am s-o păstrez ca amintire... 

Luis David luă păpuşa de pe tejghea şi îi dădu vânzătorului 
prima bancnotă mai mare pe care o nimeri. 

Dar dai prea mult pentru păpuşa asta! spuse fata clin spatele 
lui. Costă mult mai puţin. Uite, e de cârpă. Te-au păcălit. 

— Nu m-au păcălit, frumoaso? răspunse Luis David, dar fata 
nu se lăsă. 

— Te-au păcălit. Hai să încercăm să ne tocmim! 

Luis David o reţinu delicat. 


— Nu e nevoie, frumoaso! spuse el. Banii n-au importanţă 
acum şi poate că nu ştii ca iarmarocul este organizat în scop de 
binefacere. E organizat de biserică pentru ajutorarea copiilor 
bolnavi şi orfani. 

— Aşadar ai dat bancnota aia mare pentru copiii orfani?! 
exclamă ţiganca. Luis David încuviinţă din cap. Atunci înseamnă 
că şi sufletul ţi-e tot atât de frumos ca şi chipul, prinţe! 

Era ceva cu totul neaşteptat. Îi vorbise atât de deschis şi de 
spontan încât avusese impresia că îi vorbeşte un copil. 

— Ştii oare, spuse încet Luis David, că este pentru prima oară 
când o femeie aşa de frumoasă ca tine îmi face un asemenea 
compliment? Eşti singură aici? 

— Nu, răspunse dansatoarea, privind în jur neliniştită. 

— Dar cu cine eşti? 

— Am venit cu ţigănuşul acela care cântă la vioară la noi, la 
circ. II cheamă Glinka. S-a dus să cumpere floricele şi uite că a 
dispărut. 

— Poate că s-a rătăcit. Vrei să-l căutăm? 

— Nu ştiu, răspunse fata încurcată. A zis să-l aştept aici. 

Când Luis David întinse mâna şi o aeae de braț, fata nu se 
trase înapoi. 

— Haide, o îndemnă tânărul. Ne SE puţin şi îl Esi 
apoi ne întoarcem aici. 

Luis David o ţinu tot timpul de mână pe Kassandra şi 
străbătură mulţimea, fără să se poată elibera de senzaţia că 
alături de el păşeşte o zână. Străbătură:de două ori iarmarocul 
de la un capăt la altul, îl găsiră pe vânzătorul de floricele, dar 
Glinka dispăruse de parcă îl înghiţise pământul. Fata era acum 
de-a dreptul supărată. 

— Frumosul de Glinka a dispărut! spuse ea şi îşi încrucişă 
braţele la piept. Cu siguranţă că m-a căutat. Cum să mă întorc 
acum singură? Nu ştiu drumul până la circ. Nu cunosc oraşul. 
Ştiu numai că suntem departe de casă. 

Luis David întinse mâinile şi o trase cu grijă spre el, iar fata se 
rezemă încrezătoare de umărul lui. 

— Nu fi supărată, frumoaso. Te conduc eu acasă, la circ. Şi cu 
maşina nu e departe. 

— Cu maşina?! exclamă fata. Ştiam eu! Se vede că eşti domn 
mare... 

— Ţi-e frig? întrebă Luis David Când ajunseră pe culmea de 
lângă oraş. 

— Puțin, răspunse fata, iar Luis David îşi scoase haina şi i-o 


puse pe umeri. 

— La cete uiţi? 3 7 z 

— Munţii sunt departe. In curând o să-i trecem. O să plecăm în 
alt oraş. Mereu călătorim, dintr-un loc într-altul. Nu prindem 
rădăcini nicăieri... 

— Interesantă viaţă, nu-i aşa? 

— Tristă, prinţe. Nu ţi se potriveşte. 

— Dar ce fel de viaţă ţi-ar plăcea? 

— Aş vrea să am o casă. O casă frumoasă cu o grădină mare. 
Dar ce contează, aşa trebuie să fie. 

— Eşti fatalistă? 

— Nu, printe, sunt ţigancă şi cred în ursită. 

— Ursită?! Ce este ursita pentru tine? 

— Sunt drumurile care se întretaie, se contopesc şi se despart. 

— Oamenii care se întâlnesc şi se despart, adăuga Luis David. 

— Aşa-i. Încuviinţă fata. 

— Ca şi în seara asta. Când mă vei părăsi, ne vom despărţi şi 
vei porni pe drumul tău. 

Luis David îşi luă rămas-bun de la fată şi o urmări cu privirea 
cum se depărta cu păpuşa în braţe, îndreptându-se spre circ, ale 
cărui lumini străluceau în noapte. Şi pe-când trupul ei mlădios 
trecea prin iarba înaltă, Luis David se întreba cine ar putea fi, de 
fapt. Un copil delicat sau o femeie experimentată şi iscusită? Şi 
în urechi îi răsunau cuvintele ei: „Nu, prinţe, sunt ţigancă şi cred 
în ursită...”. 

Dragul de Glinka! Probabil că nu închisese ochii toată noaptea. 
Cum se lumină de ziuă, începu să fluiere în spatele rulotei. 
Bătrâna Dorinda, slavă Domnului, dormea dusă, aşa că nu auzi 
fluieratul băiatului. Nu auzise nici când Kassandra şi fratele ei de 
trib se strecuraseră încetişor afară în noaptea precedentă, ca să 
se ducă la iarmaroc. Nu observase nici când se întorsese, 
noaptea târziu. 

Kassandra se îmbrăcă în grabă şi ieşi, închizând cu grijă uşa în 
urma ei. De cum o văzu, pe faţa prietenului ei se aşternu o 
expresie de imensă uşurare. 

— Ei, Kassandra, unde ai fost noaptea trecută, prinţesă? 

— Dar tu unde ai dispărut, copile? îl întrebă Kassandra 
ciufulindu-i părul. 

— Am cumpărat floricele şi-apoi m-am întors. 


— lar eu am profitat de ocazie ca să mă plimb puţin. 

— Foarte bine, se auzi vocea liniştită a lui Glinka, dar cum te- 
ai întors? 

— M-a adus un domn adevărat cu maşina, zâmbi Kassandra. 

Glinka fluieră încetişor. 

— Şi poţi să-mi spui, prinţesă, cine e domnul ăsta? 

— Nu ştiu. Am auzit întâmplător că-l cheamă Contreras. Aşa'i- 
a spus vânzătoarea de la care mi-a cumpărat păpuşa. A dat o 
sumă mare pentru copiii orfani. 

— Ascultă, prinţesă, nu cumva e domnul acela pentru care ai 
dansat atunci? l 

— Şi ce dacă ar fi? răspunse Kassandra, trăgându-l uşor de 
ciuf. 

— Ei, nu-i nimic, oftă violonistul. Numai că trebuie să te 
păstrezi pentru Randu. Am văzut cum te privea atunci. 
Dumnezeu să te aibă în pază, prinţesă. Haide, să nu întârziem la 
repetiţie. 

Cu vioara sub braţ. Glinka se îndreptă spre cortul unde Yaritza 
îl aştepta deja supărată. 

„Numai să nu ne fi văzut aseară, ţigancă blestemată”, își 
spuse Kassandra. In ultima vreme o urmărea ca o umbră. 

„Nu există întâmplare, este numai un alt nume pentru soartă”, 
aşa o învățase bunica Dorinda încă de când era mică. „Pentru că 
totul se află scris în marea Carte a vieţii.” 

„Şi ce calde şi moi erau mâinile lui! Oare o să le mai ating 
vreodată? Drumurile lor s-au despărţit, oare or să se mai 
întâlnească vreodată? Fiecare va merge pe drumul său şi e greu 
de crezut că se vor mai întâlni. Circul va pleca mai departe, 
dincolo de munţi, aşa cum e soarta tribului ei, să fie mereu pe 
drumuri.” 

Kassandra simţi brusc nevoia să-şi împărtăşească cuiva taina. 
Dacă ar povesti cuiva, poate că i-ar fi mai uşor. Dar în cine ar 
putea îndrăzni să aibă încredere? Bunica n-o să înţeleagă. Ea 
respecta tradiţia sfântă a tribului şi pentru ea orice legătură care 
nu era legată de sângele neamului ei era blestemată. De câte ori 
nu-i povestise despre soarta tristă a mamei sale! Şi, în general, 
în ultima vreme Dorinda devenise ciudată. Insista mereu să plece 
cât mai curând din oraşul ăsta. Poate că o alungă de-aici sufletul 
fiicei sale, care este îngropată în acest pământ, poate că o 
copleşesc amintirile.. 

Nu, n-o să-i spună! nimic Dorindei, o să mai aştepte puţin. 

Kassandra se apropie fără să vrea de rulota lui don Simon 


omul pentru care nutrea o dragoste filială. Poate pentru că el îi 
acordase foarte multă atenţie încă de când era mică. O dusese 
aproape întotdeauna cu el, o învățase să se caţăre în copaci, să 
mişte mâinile marionetelor. O învățase să scrie şi să citească. Cu 
timpul începuse să-i spună tată. 

Şi don Simon era ţigan, dar se deosebea foarte mult de ceilalţi 
bărbaţi din trib. Seamănă puţin... Da, seamănă puţin cu acel 
prinţ. E la fel de blând şi de atent ca şi el. Ştie ce trebuie să 
răspundă, ce sfaturi să dea. Kassandra se miră să-l găsească 
citind. 

De cum o văzu, Simon lăsă cartea deoparte şi o sărută pe 
frunte. 

— Dumnezeu să te aibă în pază, fiica mea! spuse el. 

— Şi pe tine, tată, zâmbi Kassandra. Te deranjez? 

— Tu nu mă deranjezi niciodată, frumoaso, răspunse în locul 
lui un glăscior subţire din spate şi Kassandra recunoscu glasul 
păpuşii Tilico. 

— Auzi ce zice! exclamă veselă fata. Şi de ce nu pot să te 
deranjez, Tilico? 

— De-aia! Pentru că eu nu citesc niciodată cărţi, frumoaso. 

Şi don Simon şi fata izbucniră în râs. In clipa aceea Kassandra 
descoperi încă un motiv pentru care îl iubea aşa de mult pe 
ventriloc. Ascunzându-se în spatele glasului păpuşii sale, don 
Simon se situa undeva între adevăr şi glumă. Şi asta nu numai 
că-l făcea să fie amuzant, dar îi determina pe oameni să se simtă 
la largul lor în preajma lui. 

— Şi ce citeşti astăzi, tată? întrebă Kassandra, observând că 
Simon se luminase la faţă. 

— Citesc cartea veşnică a vieţii, fetiţo. Biblia! 

— Într-adevăr, e o carte mare şi frumoasă. Fata mângâie 
coperţile de piele. Citeşte-mi şi mie ceva. Tată, de mult nu mi-ai 
mai citit. Continuă de acolo de unde ai rămas. 

— Sigur că da, frumoaso! Don Simon luă cartea, o deschise cu 
grijă şi începu să citească: „De aceea mi-am vărsat mânia asupra 
lor, i-am zdrobit cu fulgerul mâniei mele!” 

— Sfântă Fecioară! exclamă Kassandra. Cine este omul acesta 
atât de nemilos. 

— lezechiel. 

— Continuă, te rog. Vreau să ştiu cum se termină. 

— „Fiul omului avea două fiice, cea mai mare se numea Ahola, 
cea mai mică Aholiba. Ahola s-a îndrăgostit de Asirius, vecinul, 
un bărbat puternic, cu haine frumoase, cu cai negri ca pana 


corbului, cu semne împărăteşti precum copiii din Babilon şi din 
Chaldeea, ţara unde se născuseră. Şi aşa în patul ei a ajuns un 
bărbat care nu era de acelaşi neam cu ea. Cu păcatul acesta şi-a 
pătat familia. Şi atunci fiul omului s-a supărat pe fiii lui Asirius. 
Voi porni împotriva ta, Ahola, cu armele şi carele de luptă. Eu le 
voi da dreptul să te dojenească şi ei te vor judeca după legile lor 
cu ură şi supărare în inimă, îţi vor lua totul, toată agoniseala şi îţi 
vor sfâşia cortul, iar sabia îţi va străpunge pieptul.” E 
impresionant, nu-i aşa? Văd că nu ţi-a plăcut fragmentul acesta. 
Ar fi trebuit să-ţi citesc altceva. 

Dar Kassandra nu-l auzise, era cu gândurile în altă parte. | 

— De ce atâta înverşunare, atâta ură? întrebă fata 
impresionată de cele auzite. Numai pentru că s-a îndrăgostit de 
un om cu haine frumoase care nu era de rasa ei? 

— Astea-s întâmplări din vremurile de demult, Kassandra, 
spuse don Simon şi o mângâie pe păr. Au fost odată. 

— Nu, nu! Asemenea lucruri se petrec şi în zilele noastre! Ştii 
povestea mamei mele... = 

Kassandra tăcu un efort şi reuşi să se stăpânească. Işi dăduse 
seama că încă nu venise vremea să-şi dezvăluie taina, nici chiar 
faţă de don Simon. Pare că acelaşi sentiment o încerca şi pe 
păpuşa Tilico. Işi aţinti asupra ei privirea în care i se părea că 
este ceva din scânteia jucăuşă din ochii lui don Simon. 

De cum se întoarse la rulota ei, apăru şi Randu. Il recunoscu 
după vocea aspră şi nerăbdarea cu care trăgea de clanţa uşii. 

— Kassandra, Kassandra! 

Auzindu-l cum o strigă. Kassandrei îi veni să se ascundă în cel 
mai întunecos colţişor al rulotei. În acelaşi timp o chinuia 
conştiinţa faptului că nu are dreptul să fugă de jurământul făcut, 
că trebuie să se supună voinţei şi legilor tribului. O să devină 
femeia lui. O să fie regina tribului. Nu poate fugi de ursita ei. 

— Kassandra, vino afară! strigă din nou conducătorul tribului. 
De ce nu ieşi când te strig? Trebuie să te obişnuieşti să-mi dai 
ascultare. În curând o să fii femeia mea! 

— Mă odihneam, Randu. 

— Sigur că da. Ai obosit foarte tare aseară! spuse şeful 
ţiganilor, privind-o fix. 

Inima Kasandrei începu să bată speriată. 

— Ce vrei să spui? 

— Că astă-noapte ai ieşit din rulotă! 

— Cine ţi-a spus? întrebă încet Kassandra. 

— Te-a văzut Yaritza. Te întorceai din oraş. Cum ai de gând să 


te aperi de ceea ce a spus? 

— În niciun fel! 

— Foarte bine, dacă a minţit, merită să fie pedepsită. 

— Nu, e adevărat. Nu a minţit, clătină fata din cap. Am ieşit, 
dar numai ca să mă plimb. Mă durea capul de căldură, asta e! 

— Nu ştiu care din voi două spune adevărul, mormăi tiganul 
cu voce nesigură. Dar ai grijă, Kassandra! Altă dată când o să 
vrei să te plimbi noaptea, să mă chemi ca să-ţi ţin tovărăşie! 

— Foarte bine, încuviinţă fata, dar tiganul continua s-o 
privească întrebător. 

Ştia ce va urma. Mâinile lui puternice o vor trage spre trupul 
lui voinic şi buzele lui le vor căuta pe ale ei: 

— Numai un mic sărut, şopti gâfâind Randu. Ard de dorinţă, 
Kassandra. 

— Nu se poate, Randu, spuse ea blând, dar se împotrivi 
hotărât să scape din îmbrăţişarea lui. Dacă bărbatul ar fi privit în 
clipa aceea în ochii ei, ar fi văzut colina de care era legată taina 
Kasandrei. 

Oricât'de încet se mişcase Kassandra în noaptea precedentă, 
bătrâna ţigancă o simţise imediat. Rămăsese trează până 
dimineaţa. Oare unde fusese porumbiţa ei şi de ce se. ascundea 
de ea? se întreba Dorinda. Oare Kassandra avea secrete pe care 
nu voia să i le împărtăşească? 

Cu cât se gândea mai mult la plimbarea nocturnă a nepoatei 
sale, cu atât o cuprindea o spaimă mai mare. Dorinda respecta 
legile tribului aşa cum se cuvenea. Ascultase multe secrete ce-i 
fuseseră încredințate şi le păstrase ascunse în inima ei. 

Pe când era tânără, îi ajuta pe dresori la numerele cu animale. 
Dar animalele dresate nu _ reuşeau uneori să-şi învingă 
instinctele. Aşa că Dorinda jelise câţiva fraţi care muriseră la circ. 
Printre ei se afla şi cel cu care o zămislise într-o noapte fierbinte 
de vară pe fiica ei. 

lar când trupul ei se îngreuiase şi îşi pierduse agilitatea, 
Dorinda începuse să dea în cărţi pentru doamnele respectabile 
din oraş şi pentru fetele de rând. Ghicitoarele atrăgeau 
întotdeauna lumea. Oriunde se oprea circul, îşi întindea şi ea 
cortul ei. Intindea pe jos covoraşe mici, iar pe divan aşeza perne 
de satin,.pentru ca cea care asculta ce îi rezervă viitorul să şadă 
cât mai comod. Totul era înscris în marea Carte a Vieţii şi unora 
ca Dorinda le era dat să arunce din când în când câte o privire 
prin ea. 

Oamenii veneau în cortul ei simțind nevoia să audă lucruri 


bune, chiar dacă erau minciuni, şi Ostebe nu pedepsea astfel de 
minciuni. 

Era important ca fiecare vizitator să plece mulţumit de la 
cortul ei şi să lase, bineînţeles, câte un bolivar. In rest, totul 
depindea de marele Ostebe. 

Uneori  Ostebe, părintele suprem, îi transmitea direct 
prevestirile şi i se strângea sufletul când cărţile prevesteau'o 
nenorocire. În astfel de cazuri, Dorinda îi dădea nefericitei un 
talisman. de piatră neagră sau îi punea în poartă un smoc din 
coadă de cal împotriva deochiului. Indiferent de culoarea pielii 
sau de rasă, omul este o fiinţă slabă şi nefericită şi are dreptul la 
milostivire. Ochii bătrânei ţigănci rămâneau însă mereu uscați. 

Şi numai o singură dată, cu optsprezece ani în urmă, când 
circul lor se oprise în acelaşi oraş, Dorinda simţise gustul sărat al 
lacrimilor. Venise la ea o fată cu ochi trişti. Lacrimile pe care le 
vărsase fuseseră puţine la număr, dar mari şi grele, pentru că şi 
chinul ei de atunci fusese mare. 

În cort îi murea unica fiică şi o dată cu ea îşi dăduse duhul şi 
copilul zămislit în păcat. Fata nu o ascultase, fugise cu un bărbat 
care nu era de rasa ei, Marele Meripe o pedepsise cu cea mai 
mare pedeapsă şi nu se mai putea face nimic. 

Dar fata aceea distinsă cu privirea tristă, ce păcate jeep 
Dorinda prevestise multe întâmplări cumplite, dar numai pe una 
nu reuşise s-o prevadă: că soarta ei avea să fie curând legată de 
soarta fetei cu ochi trişti. 

Venise într-o noapte pe care Dorinda n-o va uita niciodată, 
câte zile va mai avea. In faţa ei stătea omul acela alb, slujitor la 
o familie bogată. li propusese să schimbe trupul deja rece al 
micuţei sale nepoate cu acela viu şi voinic al unei fetiţe ai cărei 
părinţi muriseră. Doamna care aranjase toate acestea dorise ca 
numele ei să rămână secret. li dăduse o mulţime de bani ca să 
crească copilul. 

Şi slujitorul şi stăpână lui - asta înţelesese Dorinda imediat - 
erau nişte oameni răi, dar propunerea lor o găsise cu sufletul 
chinuit şi pustiu. lar ceea ce i se oferea era să schimbe moartea 
pe viaţă. Fetiţa îi va umple singurătatea cortului în nopţile lungi. 

Schimbaseră copiii după miezul nopţii. Slujitorul cel încruntat 
al doamnei adusese fetiţa într-un coşuleţ nou, împletit, îmbrăcată 
în lucruşoare roz. Copilaşul dormea şi era frumos ca un îngeraş. Îi 
dăduse atunci şi bani, omul acela cu privirea rea - Dorinda nu 
mai văzuse niciodată în viaţa ei aşa de mulţi bani. Aplecată peste 
leagănul fetiţei frumoase cu pielea albă, Dorinda căzuse pe 


gânduri. 

„Mereu -pe drumuri... Azi aici, mâine dincolo. 'Călătorim 
întruna, nu ne odihnim niciodată. Ridicăm corturile şi plecăm mai 
departe. Nici naşterea, nici moartea nu ne opresc din drum. 

Dar am să te cresc, fetiţă, am să te învăţ limba noastră, ai să 
devii cea mai bună dansatoare. Ai să fii prinţesa ţiganilor. 

Copilul ăsta o să-mi umple viaţa şi inima. Sărman copil orfan, 
mama ta şi fiica mea or să rămână aici. Sub acelaşi pământ pe 
care-l părăsim. 

Totul este înscris în Cartea lui Dumnezeu. Nu plânge. Am să te 
deprind să dormi în timp ce căruţa merge noaptea. Ai să te 
obişnuieşti. Ascultă, o să te adoarmă sunetele viorii. Nu semeni 
cu rasa noastră, dar eşti pură, sângele tău nu e amestecat şi nu 
vei aduce nenoroc. 

Eşti prinţesă, frumoaso. Am să te cresc ca pe o ţigancă. Am să 
te scald în apa râului. Ai să vezi ce curată este şi ai să te usuci la 
soare, să creşti voinică, şi să te bronzezi, fiindcă dacă rămâi aşa 
albă, ai să atragi atenţia şi oamenii or să mite ia. 

Cum o să te cheme? Trebuie să-ţi dau un nume. Ai să te 
numeşti Kassandra.” 

Dorinda .o învățase pe fetiţă tot ce trebuia să ştie cineva din 
neamul ei. Crescuse în casa pe roţi, învățase să îndrăgească 
strălucirea manejului, animalele din cuşti. Învăţase să danseze 
cu foc flamenco, făcând să clocotească sângele în venele 
bărbaţilor care o priveau. 

Un singur lucru nu reuşise Dorinda să-i schimbe micuţei sale 
nepoate: culoarea pielii. Cu tot soarele fierbinte şi scăldatul în 
râu, faţa Kassandrei rămăsese netedă şi albă, iar în ochii ei 
albaştri parcă se oglindea cerul. Şi din cauza acestor ochi albaştri 
şi a pielii ei albe, Dorinda trăia o spaimă continuă. Ceea ce se 
vedea cu ochii nu se putea ascunde nici sub nenumăratele 
brățări, diademe sau hainele înflorate ale ţigăncilor. Ce este scris 
în Cartea cea mare se va împlini. Totul este în mâinile marelui 
Ostebe şi ale destinului fiicei lui. 

„Dar unde se duce prinţesa mea noaptea? mormăi supărată 
Dorinda. Imi ascunde un secret.” 

Şi pentru că nu putea găsi răspunsul, bătrâna scoase cărţile 
din ladă şi le puse pe masă. lar cărţile, blestematele, nu arătau 
nimic bun. Dorinda le întinse de mai multe ori, le descântă, le 
amestecă şi le întinse din nou. Dar mereu apăreau aceleaşi trei 
cărţi rele: bărbatul de ghindă, dama de verde cu ochii trişti şi 
fantele de roşu, cuceritorul inimilor. 


Dar ce-i puteau spune ei aceste trei cărţi? 

Şi cum stătea aşa aplecată asupra cărţilor, una dintre ele se 
descoperi şi în aceeaşi clipă intră în rulotă Randu. 

— Dumnezeule mare! exclamă Dorinda. Şi se mai spune că nu 
există prevestiri. 

— Ce spun cărţile? întrebă Randu în loc de bună ziua. 

— Lucruri rele. Şi printre ele te-am văzut şi pe tine, e cartea 
ta. Spune că ai venit cu gânduri bune, Randu... 

— Am venit să te întreb de ce mă ocoleşte Kassandra? 

— E necăjită. O necăjeşti, o urmăreşti tot timpul! 

— Şi de când le deranjează pe femei să fie urmărite de 
bărbatul iubit? 

— Mi-a spus că ai vrut s-o săruţi. 

— Ei şi, ce-i cu asta? După legea tribului, o să fie femeia mea, 
nu-i aşa? Aşa că pot s-o sărut când poftesc. 

— Mai uşor, Randu, încercă să-l potolească ţiganca, începând 
şi ca să se înfurie. 

E aşa de frumoasă, de zveltă şi de atrăgătoare, începu Randu 
să recite. Vibrează ca o strună, e minunată ca un drum 
necunoscut care duce spre fericire... sau spre moarte. 

Dorinda îl asculta cu atenţie. Randu înălţă capul. 

— Nu pot să dorm, mă gândesc numai la ea. Vreau s-o in i în 
braţe, să-i mângâi pielea moale, albă, să-i sărut buzele 
nesărutate. Vreau să trezesc şi în ea aceeaşi flacără care arde în 
mine. 

— Trebuie să mai aştepţi, băiete. Trebuie să cunoşti firea fetei 
din tribul tău! 

— Dar ne-am logodit acum doi ani! A trecut destulă vreme. 

— Aşa au aşteptat toţi bărbaţii din trib, ridică din umeri 
Dorinda. Aşa a fost întotdeauna şi aşa va fi până la sfârşitul lumii. 
Numai dacă nu te-ai hotărât să schimbi obiceiurile străbunilor 
noştri? 

— Nu, nu! exclamă imediat şeful ţiganilor. N-am curaj să fac 
aşa ceva! 

— Atunci... aşteaptă! Dorinda încrucişase braţele la piept, 
semn că discuţia se încheiase. 

Şi pentru că Randu nu se clintea din loc, bătrâna îl întrebă: 

— Mai-ai să-mi spui şi altceva? 

— Da, soră. Am venit la tine să-mi dai un sfat. 

— Sfat? Dorinda ridică din sprâncene. Să auzim. 

— Trebuie să facem ceva pentru trib. Dacă pentru circ e 
important să atragă oameni aici şi pentru noi e important să 


mergem la oameni. Cântăm, dansăm, îi distrăm, dar trebuie să 
strângem şi bani. Noi, bărbaţii, am putea să alcătuim o asociaţie. 
Am putea să vindem nişte cai bătrâni, ne pricepem la asta. 
Spune, am dreptate? 

Randu repetă întrebarea mai tare, gândindu-se că bătrânei îi 
slăbise auzul. 

— Spune, am dreptate? 

— Bine, am să-ţi spun. Ai dreptate. Dar te rog să n-o plimbi pe 
Kassandra în oraş. 

— la te uită! ridică ţiganul capul, surprins. Şi de ce? 

— Nu vreau să se umilească, băiete. Să bată pe la porţi, s-o 
repeadă poate unii oameni. Mai bine fac eu treaba asta. 

— Eşti bătrână, Dorinda, încercă Randu să zâmbească. Nimeni 
n-o să se uite la tine. Eşti bătrână! 

— lar tu eşti prea nechibzuit, băiete! îţi fierbe sângele şi asta e 
şi bine, şi rău pentru tine. E bine pentru că eşti conducător, toţi 
te ascultă. Dar e rău că nu poţi să-ţi stăpâneşti sentimentele, 
sunt mai puternice decât tine. Are dreptate Kassandra să te 
evite. Nu' ai destulă experienţă şi înţelepciune. 

Tiganul se sculă brusc, se apropie de bătrână, o apucă de pesi 
şi începu să o scuture: 

— Tu o faci să nu mă iubească, nu-i uta 

— Nu, răspunse liniştită Dorinda, dându-i mâna la o parte. 
Sper că o să te iubească şi că o să fie fericită cu tine, Randu! 
Întotdeauna mi-am dorit să fie regina tribului. Am crescut-o ca pe 
o prinţesă. Poţi să-cauţi o piatră prețioasă toată viaţa şi să n-o 
găseşti niciodată - ţiganca se opri şi se uită cu înţeles la tânărul 
cel mândru -, dar tu ai găsit-o. Păzeşte-o ca pe bunul cel mai de 
preţ. Să ţii minte asta, Randu. Şi acum mergi sănătos. 

După ce-l petrecu cu privirea pe tânăr, ochii Dorindei se opriră 
asupra cărţilor care rămăseseră întinse pe masă. Valetul îşi 
găsise locul. Acum trebuia să aştepte. 

Dar Dorinda nu reuşi să-şi ducă gândul până la capăt. La 
fereastră apăru pentru o clipă un bărbat încruntat şi urât. Şi 
chipul acela îngrozitor îi era cunoscut, îl ştia de undeva. Prea 
Sfântă Fecioară, era chipul slujitorului care o adusese pe 
Kassandra - lovi-l-ar trăsnetul! Dar ce căuta omul acela aici? 


6 


Dona Herminia se repezi imediat la Matias când acesta se 
întoarse din tabăra ţiganilor. 


— Haide, vorbeşte, Matias! l-ai văzut? 

— Da, dona Herminia, spuse Matias, dând din capul lui mare.“ 

— E ea, Matias, eşti sigur? 

— Sunt sigur, stăpână! A îmbătrânit, dar e ea, ţiganca căreia i- 
am dat copilul. 

Înnebunită, dona Herminia îl apucă pe grădinar de braţ şi 
începu să-l scuture: 

— Dar ea. Nu te-a recunoscut, Matias? 

— Sunt convins că m-a recunoscut, dona Herminia. Da! Şi s-a 
speriat la fel de tare ca şi mine! 

— Dar despre ea, despre tiganca cea tânără, ai aflat ceva? 

— Nu, dona Herminia, n-am aflat nimic. N-am îndrăznit să 
întreb. Cum am văzut-o pe bătrâna ghicitoare, am şi plecat. 

— Păcat, Matias, spuse dona Herminia şi-i dădu drumul, 
dezamăgită. Credeam că mă vei putea ajuta. E clar că trebuie să 
mă ocup eu singură de povestea asta. lar tu, Matias, ţine bine 
minte un lucru: să nu te mai duci niciodată în tabăra ţiganilor! 
Să-ţi bagi bine în cap chestia asta! 

— Dar, dona Herminia, n-am apucat să văd circul... încercă 
grădinarul să se supra ae însă femeia începu să ţipe, 
furioasă: 

— Dar nu pricepi ce-ţi spun, Matias? Dumnezeu ştie la ce ne 
putem aştepta din partea ţiganilor ăstora! Trebuie să stai cât mai 
departe de circ, Matias, ţine minte! 

— Am înţeles, stăpână, dădu grădinarul din cap şi Herminia îi 
făcu semn cu mâna să plece: 

— Acum, du-te! 

Veştile aduse de Matias o tulburară şi mai mult pe dona 
Herminia. lar necazurile care dăduseră peste ea se reflectau, 
fireşte, şi în înfăţişarea ei. Îşi aruncă ochii în oglindă şi se îngrozi 
văzând o faţă năucită, speriată. Nu i se potrivea de fel stăpânei 
de la vestita hacienda Arocha. Fără îndoială că soţul ei va 
observa această schimbare. Şi numai asta mai lipsea, ca don 
Alfonso să bănuiască ceva. 

Dona Herminia se hotărî să se închidă în camera ei şi să 
reflecteze în linişte la ceea ce trebuia să facă. Se scuză spunând 
că o doare capul. Dar când rămase singură, dona Herminia nu 
simţi nicio uşurare. Se plimbă în neştire în camera ei. De regulă, 
plimbarea o ajuta să-şi facă ordine în gânduri şi astăzi avea 
nevoie de o asemenea ordine mai mult ca oricând. 

Ei bine, încerca ea să se liniştească, e sigur că, o dată cu 
circul, s-a întors şi ţiganca aceea cu care am schimbat copiii. Şi 


ce-ar putea însemna întoarcerea ei? Ar putea încerca s-o 
şantajeze. Dar, pe de altă parte, ţiganca ar trebui să fie nebună 
să dezvăluie această taină. Dacă lucrurile s-ar afla, ar putea avea 
neplăceri cu autorităţile... Dar dacă cineva din familie descoperă 
ceva? Că tot au înnebunit cu toţii după circul ăsta! Şi don 
Alfonso, până şi el... Şi se spune că tiganca tânără e aşa de 
frumoasă! Dacă seamănă cu mama ei? 

Dar dacă tâmpitul ăla de Matias nu reuşise să afle nimic, în 
cine să mai aibă încredere? In nimeni! Trebuia să facă ceva, şi 
asta cât mai repede! 

O îngrozea numai gândul că trebuie să se ducă într-un loc cum 
e circul. O să se ducă înainte de sfârşitul spectacolului. In felul 
acesta, posibilitatea de a fi văzută era aproape exclusă. Dona 
Herminia nu se apropiase niciodată de asemenea oameni. 
Socotea că nu este de demnitatea ei. 

La gândul că ar putea s-o vadă feciorii ei, Chabela sau vreun 
cunoscut, simţea că o ia cu ameţeală. Şi ce surpriză ar fi şi 
pentru soţul ei! 

Dar acum era aici, în mijlocul circului, şi trebuia să rezolve 
treaba pentru care venise. Spera ca spaima ei să fie 
neîntemeiată şi să scape odată de acest coşmar. 

De undeva răsări un ţigănuş şi dona Herminia îi ceru s-o dle 
la cortul ghicitoarei. Înainte de a intra, dona Herminia se opri o 
clipă ca să-şi tragă răsuflarea. Trebuia să intre liniştită şi demnă. 
Indiferent ce se petrecea în sufletul ei, trebuia să-i inspire acestei 
ţigănci teamă şi uimire. 

Când puştiul care o adusese dădu deoparte foaia de cort din 
faţa intrării, dona Herminia ridică semeaţă capul, urmărind ca 
tiganca să se simtă onorată de prezenţa ei. 

Cortul era slab luminat, astfel că, în primul moment, Herminia 
nici nu văzu unde se află ghicitoarea. Apoi, treptat, după ce ochii 
i se obişnuită cu întunericul, conchise că părerea ei despre circ 
coincidea perfect cu ceea ce vedea. Spaţiul îngust era 
supraaglomerat cu fel de fel de lucruri şi cu mici divane. Pe jos 
erau covoare. Tiganca şedea la o măsuţă acoperită cu pluş. In 
lumina slabă a lămpii se vedea că poartă o rochie înflorată, 
caracteristică. Părul femeii era strâns într-o basma de un roşu 
închis. Ochii ei scăpărau direct spre dona Herminia. Cât de tare 
se temea Herminia de ochii aceia! 

— Poftiţi, doamnă, spuse ţiganca cu glasul ei aspru în care 
dona Herminia simţi o nuanţă prietenoasă. Vreţi să vă ghicesc? 
Foarte bine. Dorinda ştie să ghicească şi în cărţile de tarot şi să 


citească viitorul, ştie să citească în palmă şi să-ţi povestească 
trecutul, prezentul şi viitorul. Pentru o sută de bolivari, o să auziţi 
totul, doamnă. Puneţi-i direct pe masă, ca să nu vă înşele soarta! 

Herminia puse repede banii pe masă şi se aşeză pe scaunul de 
lemn. 

— Acum întindeţi mâna! Cred că în palmă am să văd mai bine 
întâmplările din viaţa dumneavoastră... 

Cu degetele ei aspre, Dorinda începu să pipăie palma 
Herminiei, trăgând-o spre ea. 

— Uitaţi... linia vieţii este lungă şi adâncă. Ai dus-o bine, 
surioară! Banii au ieşit mereu în întâmpinarea ta în casă şi nu a 
trebuit niciodată să-ţi foloseşti mâinile ca să-ţi agoniseşti traiul. 
lar aici - ţiganca se opri -, aici văd un drum, mult respect şi 
bani... văd o moştenire... o moştenire mare. Te munceşte ceva, 
surioară, ceva legat de fiii tăi şi de un bărbat în vârstă. Poate că 
e soţul tău. Dar spuneţi-mi ceva, doamnă... Pe neaşteptate, 
tiganca aruncă braţele în lături. Tăcerea ta mă dezorientează. 

În clipa aceea, dona Herminia îşi dădu seama că venise 
momentul să ia taurul de coarne. In fond, erau părtaşe la una şi 
aceeaşi taină. Acum era rândul ei să dea cărţile. 

— Oare nu vezi printre liniile acelea un copil care a trecut din 
mâinile mele în mâinile tale acum optsprezece ani? o întrebă 
Herminia. 

Țiganca sări ca arsă, mormăind ceva nedesluşit şi privind în 
gol dincolo de umărul donei Herminia, probabil într-acolo unde se 
duseseră amintirile sale. 

— Era un nou-născut, o fetiţă cu pielea albă, cu haine fine. Mi- 
a adus-o un om. Am primit-o în braţele mele care rămăseseră 
pustii. 

— Mi se pare că citeşti foarte clar în liniile palmei mele, zâmbi 
dona Herminia. Ce altceva mai vezi? 

— Văd că fetiţa aceea nu era dorită, că oamenii voiau să 
scape de ea. Părinţii îi muriseră şi nimeni nu voia să-i dea 
căldură şi dragoste. 

Bătrâna ţigancă vorbea greoi şi neclar, de parcă ar fi fost gata 
să se prăbuşească dintr-o clipă într-alta. Incurajată, dona 
Herminia o îmboldi: 

— Continuă, continuă! Vreau să ştiu mai multe despre ea. 

— Liniile devin neclare, nu mai văd bine, surioară. 

— Mai încearcă, insistă dona Herminia, cu siguranţă că poţi să- 
mi Spui ceea ce mă interesează. 

— Asta a fost foarte de mult şi liniile trecutului se şterg cu 


trecerea anilor. Şi-apoi, eu mi-am pierdut memoria, am uitat. 

— N-ai uitat! stărui dona Herminia. N-ai uitat tot aşa cum nici 
eu nu am uitat. Spune-mi adevărul ai luat copilul şi ai cheltuit 
banii pe care ţi i-am dat. Unde-i fata acum? E tot cu tine? 

— Nu ştiu despre ce vorbiţi, se supără Dorinda. Nu ştiu nimic 
altceva decât am văzut în palma dumneavoastră. Dacă aţi venit 
ca să mă înfricoşaţi, vă blestem şi nu vă veţi mai putea dezlega 
niciodată de blestem! 

Dona Herminia se nelinişti. Nu trebuia să întreacă măsura. 
Vrăjitoarea nu era nici pe departe o naivă. Acum trebuia să dea 
dovadă de multă răbdare şi diplomaţie. 

— N-am venit cu gândul să-ţi fac râu. Vreau numai să ştiu de 
soarta acelei fiinţe. Mi s-a spus că există o ţigancă la circ, că e 
tânără, frumoasă, cu ochi albaştri. Ea este? Spune-mi, ea este? 

Şi pentru că bătrâna şovăia, Herminia repetă: i 

— Spune-mi! De ce te temi, bătrâno? Că o să te reclam? |ţi 
dau cuvântul meu că n-am s-o fac. Dimpotrivă, vreau ca totul să 
rămână secret. Dar vorbeşte odată! Ea este? 

Herminia simţea că începe să-şi piardă răbdarea. Se înăbuşea. 
Trebuia să se hotărască. Un singur cuvânt îi putea distruge toată 
viaţa. 

Parcă trecuse o veşnicie până când ţiganca răspunse: 

— Nu! Nu e ea! Nu e cea pe care o cauţi... 

— Slavă ţie, Doamne, slavă cerului! 

Dona Herminia se simţea extenuată, picioarele-i erau ca de 
plumb, dar o cuprinsese în acelaşi timp şi o mare uşurare. Acum 
trebuia să-şi adune forţele şi să mai reziste o clipă. 

— Atunci ce-ai făcut cu copilul? Unde-i acum? 

— Este acolo de unde nu se mai întoarce nimeni. L-a luat 
Meripe, zeiţa morţii. 

— Ce spui? | 

— Avea sângele otrăvit. S-a îmbolnăvit de o boală ciudată şi a 
murit. A murit, repetă bătrâna ca pentru ea. 

— A murit... şopti şi dona Herminia. Mă aşteptam la asta, a 
moştenit boala... Îmi pare aşa de rău... Nu am de gând să-ţi fac 
niciun rău. Consider că poţi să păstrezi banii, numai că vreau ca 
totul să rămână secret. Ne-am înţeles, nu-i aşa? 

— N-am spus nimic până acum, nu am niciun motiv s-o fac de 
acum înainte, răspunse Dorinda. 

— Uită că am fost aici. De altfel, am venit numai pentru că 
eram foarte îngrijorată. Acum plec liniştită... Şi te felicit dona 
Herminia se opri în dreptul ieşirii, conştientă de faptul că spusele 


ei sunau fals te felicit că ştii să ghiceşti atât de bine. Adio! 

Ofelia se trezea dimineaţa devreme, înainte să se scoale 
fetiţa, Lilia Rosa. 

Îi era greu s-o mulţumească pe dona:Herminia femeia părea 
că nici nu ştie ce vrea. lar ele două, Ofelia şi nefericita ei fiică, 
trebuiau să se întreţină cumva. Văzându-l pe grădinarul Matias 
păşind grăbit prin curte, înţelese că dona Herminia are să-i 
reproşeze iar ceva. 

— Acum ce mai este, Matias? E vorba iar de cearşafuri? 
întrebă Ofelia blând. 

— Nu, de astă dată sunt probleme cu cămăşile lui don Alfonso, 
Ofelia, răspunse grădinarul. Stăpână le vrea mai bine apretate. 

— Bine, Matias. Le fac şi le duc chiar astăzi. 

Abia închisese poarta în urma lui, că Ofelia auzi din casă glasul 
fetiţei. Trebuia s-o ajute. 

Când intră în cameră, fetiţa era deja îmbrăcată. Ofelia ştia de 
cât efort avea nevoie pentru a face acest lucru, dar nu se 
împotrivea dorinţei «ei. 

— Cine a fost, mamă? întrebă Lilia Rosa. 

— Matias, răspunse Ofelia şi, ca întotdeauna când voia să 
evite o discuţie despre boala fetiţei sau gândurile la suferinţele 
ei, începu să se bâlbâie, ceea ce o amuza teribil pe Lilia Rosa. Ce 
om ursuz, continuă Ofelia. Nu l-am văzut niciodată zâmbind. Dar 
absolut niciodată! Se pare că toată familia e aşa. Şi fiica lui, 
Rosaura, este mereu morocănoasă. Poate pentru că nu s-a 
măritat. Dar uite, nici domnişoara Gema nu s-a căsătorit şi totuşi 
este atât de bună şi de drăguță. Dar m-am luat cu vorba... Nu ți- 
e foame, fetiţa mamei? Să-ţi pregătesc ceva de mâncare sau să- 
ţi aduc un suc? 

— Nu, mulţumesc, mamă. 

— Ai citit revista, Lilia Rosa? 

— Nu e interesantă, dădu fata din ap. Am lăsat-o la jumătate... 

Văzându-şi copila atât de părăsită” şi neajutorată, Ofelia 
întrebă: 

— Fata mamei, chiar nu ţi-e urât să stai aşa, fără să faci 
nimic? 

— Nu-ţi face griji. pentru mine, te rog! zâmbi Lilia Rosa. 

Surâsul ei palid şi delicat o dezarmă pe Ofelia. Luă fetiţa de 
mână, străduindu-se s-o încurajeze puţin. 


— Cred că ar fi bine dacă prietenele tale ar veni mai des, Lilia 
Rosa. 

— Nu, prefer să stau singură, clătină fata din cap şi în ochii ei 
apăru tristeţea aceea atât de bine cunoscută Ofeliei. Vorbesc 
despre petreceri, despre modă, despre prietenii lor, şi mie nu-mi 
face plăcere. 

— Pentru că nu-ţi sunt apropiate... 

— Nu cred că e numai asta, mamă. 

— Aşa. o fi, cum spui tu. Eh, oftă Ofelia, dacă ar fi trăit fiica 
Andreinei, cu siguranţă că ai fi avut o prietenă adevărată... 

— Nu, mamă. Ar fi fost altfel decât mine. | 

— Şi Andreina şi cu mine eram diferite, dar eram apropiate ca 
nişte surori. Sunt sigură că fata ar fi semănat cu ea: pielea albă, 
ochii albaştri, părul negru. Şi i-ar fi semănat şi la suflet, cu 
siguranţă... 

Până la amiază, Ofelia reuşi să termine toată treaba. Pregăti 
cămăşile lui don Alfonso şi le puse în coşul cu capac pe care îl 
lăsa de obicei la bucătărie, la menajera Rosaura, după care se 
ducea la: domnişoara Gema care, printre altele, se ocupa şi de 
plata servitorilor. Ofeliei îi plăcea această femeie blândă, îi 
plăcea vocea ei calmă, zâmbetul, felul în-care se îmbrăca. Poate 
că îi plăcea atât de mult şi pentru că era mătuşa Andreinei. De 
fapt, ei trei - Ofelia, don Alfonso şi Gema - alcătuiau un soi 
aparte de oameni, pe care îi lega amintirea unei fiinţe plecate 
prea de timpuriu de lângă ei. Dar Ofelia nu putea să nu 
recunoască faptul că pe ei trei îi mai unea şi altceva, ceva despre 
care nu vorbiseră niciodată deschis, şi anume antipatia pe care o 
nutrea dona Herminia faţă de ei. Deşi se străduia să-i facă pe 
plac lui don Alfonso, Ofelia îşi dădea seama că femeia aceasta 
nu-l iubeşte cu-adevărat, că este perfidă faţă de ei. 

Cu timpul, Ofelia şi Gema se apropiaseră foarte mult una de 
alta. Ofelia o respecta pe mătuşa Andreinei şi ca pe o soră mai 
mare, şi ca pe o prietenă. Domnişoara Gema era una dintre 
puţinele persoane care intrau în casa Ofeliei, nu cu treabă, ci 
numai dintr-un sentiment de prietenie faţă de această mică 
familie. Era foarte atentă cu Lilia Rosa şi se străduia să-i 
îndulcească viaţa fetei: 

Ofelia o găsi pe Gema la masa de lucru, cu o carte în mână. 

— Niciodată nu staţi degeaba, zâmbi Ofelia. Acelaşi lucru mi 
se întâmplă şi mie, numai că dumneavoastră, domnişoară Gema, 
munciţi cu capul, iar eu cu mâinile. 

— Fiecare muncă îşi are importanţa ei, Ofelia. Gema lăsă 


cartea deoparte, observând încordarea tinerei femei. 

— Spune-mi, Ofelia, ce-ţi face fetiţa? 

— Tot aşa. Ştiţi, pentru ea nu există leac. Nu se face nici mai 
bine, nici mai rău. In fiecare dimineaţă o duc la fereastră şi stă 
acolo toată ziua. Se uită afară, dar nu se poate bucura. Nu râde 
niciodată. Ba nu, acum câteva zile a zâmbit, domnişoară Gema, 
când a văzut parada circului. Era foarte veselă şi fericită. Ce mult 
i-au plăcut clovnii! Dar m-am cam întins la vorbă! spuse Ofelia. 

— De ce n-o scoţi afară? Şi poate că ar putea să înveţe să se 
folosească de cârje. 

— Nu, domnişoară Gema, oftă Ofelia, pe care gândul ăsta o 
chinuia de mult. Lilia Rosa nu vrea să se mişte. Nu vrea să facă 
niciun fel de efort. Pentru nimic în lume n-ar ieşi afară. Suferă 
când se uită cineva la ea. Se ruşinează că-i infirmă. 

— Foarte bine, spuse Gema, dar dacă îi place circul, de ce n-o 
duci să vadă spectacolul? 

— l-am propus, dar nici n-a vrut să audă. 

— E foarte trist, oftă Gema, şi e atât de tânără... 

Domnişoara Gema scoase plicul cu bani şi îi plăti Ofeliei 
pentru cămăşi. Avură astfel prilejul s-o pomenească pe dona 
Herminia. 

— În ultimele zile, dona Herminia este prost dispusă, spuse 
Gema. E nervoasă. Nu ştiu ce se întâmplă cu ea, dar mi se pare 
că proasta ei dispoziţie este în legătură cu circul. 

— Cu circul? se miră Ofelia, neînţelegând. Dar ce legătură 
poate avea ea cu circul? 

— Lui Alfonso i-a redeşteptat amintirile în legătură cu Andreina 
şi vrea să se ducă să vadă spectacolul, dar Herminia refuză, 
răspunse Gema, rămânând pe gânduri. Uneori îmi spun că 
Dumnezeu ştie ce face. Ce chinuită ar fi fost fata surorii mele în 
casa asta dacă ar fi trăit! 

Ofelia plecă îngândurată şi fu cât pe-aci să se lovească de 
urâcioasa Chabela. Şi fata nu pierdu prilejul să-şi arate colții: 

— In casa aceasta, doamnă, spuse semeaţă fata, slugile se 
dau la o parte din faţa stăpânilor! 

Cine ar fi putut crede că acel copilaş găsit într-o dimineaţă de 
toamnă în faţa uşii lui don Alfonso se va transforma într-o fiinţă 
atât de răutăcioasă? lată, acum are aproape şaisprezece ani. 

Domnişoara Chabela n-o iubea pe Ofelia. De fapt, nu iubea pe 
nimeni. Îşi dăduse seama de acest lucru într-o noapte, cu câţiva 
ani în urmă, când se transformase dintr-o fetişcană ciudată în 
domnişoara Chabela. Intr-o zi, dona Herminia o dusese la 


plimbare şi o întrebase, mai în glumă, mai în serios, dacă îşi 
cunoaşte originea. : 

Până atunci, domnişoara Chabela considerase familia lui don 
Alfonso drept propria sa familie. Crescuse înconjurată de 
confortul din casa mare şi luxoasă şi avusese tot ce-şi putea dori. 
Casa se afla în mijlocul unui parc mare şi frumos, unde putea să 
se plimbe şi să se'joace cât era ziulica de mare. Ca să nu mai 
vorbim de herghelie, unde o ducea adesea chiar don Alfonso. Tot 
el îi dăduse şi primele lecţii de călărie, o urcase în şa în faţa lui, 
pe cal. Dona Herminia o copleşea şi ea cu daruri, mai întâi cu 
jucării, după aceea cu haine şi parfumuri scumpe. Herminia le 
alegea cu foarte mare grijă, fiind convinsă că Chabela va deveni 
o fată foarte frumoasă. 

Incă de pe când era foarte mică, fata înţelesese că aceşti doi 
oameni bogaţi şi foarte prietenoşi nu erau părinţii ei. Dar se pare 
că acceptase cu foarte mult calm povestea că părinţii ei fuseseră 
buni prieteni cu această familie şi la moartea lor, aceşti oameni 
buni o primiseră ca pe propria lor fiică. 

Bogăția şi atenţia cu care era înconjurată îi erau de ajuns. 
Avea camera ei o încăpere frumoasă şi bine mobilată şi, lucrul 
cel mai plăcut pentru ea, avea propria cameristă. Considera că 
acea tânără şi frumoasă menajeră a familiei Arocha este slujnica 
ei personală. Rosaura preluase în întregime grija creşterii fetei. 
Era foarte atentă cu ea, o veghea când era bolnavă. li citea 
poveşti despre un slujitor bun şi stăpânul lui nedrept sau despre 
dragostea dintre un tânăr prinţ şi Penelugue, o fată obişnuită. Şi 
câteodată, pe Rosaura o podideau lacrimile. Dar lacrimile ei nu o 
impresionau deloc pe Chabela. 

Rosaura fusese prima care îi spusese „tânăra stăpână”, 
formulă care îi plăcuse foarte mult. Pentru Chabela, asta 
însemna că e altfel decât ceilalţi, că trebuie să se ţină seama de 
ea şi că îşi poate impune voinţa tuturor celor din jur. Numele de 
Chabela începuse s-o enerveze; aşa îşi spunea ea când era mică, 
dar acum i se părea că sună vulgar şi aspru, ca un nume de 
servitoare, iar „domnişoara Isabela” îi plăcea bineînţeles mult 
mai mult. O apucau furiile când îşi auzea numele Chabela rostit 
de grădinarul Matias. Grădinarul bătrân şi ursuz bombănea 
mereu câte ceva şi Chabela visa la ziua când va fi suficient de 
mare ca să-l pună pe mârlanul acela la locul ce i se cuvenea. 

Chabela, considera că prezenţa ei în această casă fusese 
predestinată ca s-o înlocuiască pe defuncta Andreina şi să umple 
golul din inima lui don Alfonso. Informaţia pe care i-o aduse la 


cunoştinţă dona Herminia, cum că era un copil găsit, o lovise ca 
trăsnetul din cer senin. În primul moment, fata se albise la faţă. 
După ce se întorseseră de la plimbare, se încuiase în camera ei şi 
nu mai ieşise de-acolo câteva zile. 

Nu se punea problema că o minţiseră - la urma urmelor ştiuse 
de la bun început că dona Herminia şi don Alfonso nu erau 
părinţii ei, că gemenii Ignacio şi Luis David nu sunt fraţii ei. Cel 
mai mult o chinuia însă faptul că nu-şi cunoştea originea. Cine 
lăsase copilul în faţa unei uşi străine? Probabil că vreo fată 
săracă, din lumea celor simpli. Aşadar, s-ar putea să fie copilul 
vreunei astfel de nefericite, o spălătoreasă sau o cerşetoare. 
Gândul că mama ei ar putea fi o sărăntoacă îi otrăvea sufletul 
Chabelei şi o umplea de spaimă. 

După ce vărsă multe lacrimi, în cele din urmă se linişti 
descărcându-şi năduful pe Rosaura. Gândul că ar fi posibil ca 
între ele două să nu fie nicio deosebire, că ar putea să aibă şi ea 
rude ca tatăl menajerei, Matias, o făcuse pe Chabela s-o 
dispreţuiască profund pe Rosaura. Se purta arogant faţă de ea, o 
jignea cu fiecare prilej şi căuta mereu să-i facă rău fără niciun 
motiv. li făcea observaţie pentru cele mai mici lucruri, numai ca 
să arate că între ea şi cameristă există o mare deosebire. În felul 
acesta se străduia să obţină o altă imagine despre sine din 
partea celorlalţi membri ai familiei. 

Furioasă că niciun membru al familiei Arocha nu voia să-i facă 
pe plac şi s-o ducă la circ, Chabela începu să scotocească pe 
masa ei de lucru şi:descoperi că cineva îi:umblase printre lucruri. 
Nu putea fi nimeni altcineva decât Rosaura! Fără să stea mult pe 
gânduri, Chabela se duse la bucătărie şi începu să ţipe. Rosaura 
se dezvinovăţi că făcuse doar curat şi atâta tot, dar pentru 
răsfăţata fată asemenea scuze nu însemnau nimic. Voia să-i 
spună că începuse s-o calce pe nervi cu grija şi strădania asta a 
ei prefăcută, dar în bucătărie şedea, ca de obicei, grădinarul 
Matias, de care Chabela, nu se ştie de ce, se cam temea. 

Hotări să se plângă donei Herminia sau lui don Alfonso, dar n- 
o găsi în birou decât pe nefericita aceea de bătrână, Gema. Deşi 
nu o putea suferi, Chabela simţea nevoia să-şi descarce nervii. 

— Ce obrăznicie! strigă fata.. 

— Ce s-a întâmplat, Chabela? întrebă îngrijorată Gema. 

— Rosaura mi-a umblat prin lucruri fără să-mi ceară voie. l-am 
spus că n-are ce căuta în lucrurile mele! 

— Poate că a vrut numai să facă curăţenie... 

— Asta e doar un pretext! Rosaurei îi place să-şi vâre nasul în 


lucrurile mele. Numai să îndrăznească să mai facă asta încă o 
dată! 

— Draga mea, trebuie să fii mai atentă cu Rosaura. Ea te-a 
crescut şi o doare grosolănia ta. Are atâtea de făcut şi, te asigur, 
nu-i este uşor. 

— Ce vrei să spui? 

— E servitoare şi oamenii o umilesc din cauza asta. 

— Le iei apărarea slugilor pentru că şi tu te simţi ca o slugă. 
Dar eu nu! Eu sunt tânăra stăpână în această casă! Şi unchiul 
Alfonso m-a crescut ca pe nepoata lui. 

— Fiica Andreinei nu s-ar fi purtat niciodată astfel, spuse 
Gema. 

— De ce? 

— De ce? Pentru că nepoata mea era cea mai blândă şi mai 
modestă fiinţă pe care am cunoscut-o vreodată, iar copilul ei nu 
ar fi putut fi altfel. . 

— Şi eu sunt drăgălaşă, dar ştiu care îmi este locul şi poziţia în 
această casă! 

— De ce eşti aşa de sigură, Chabela, că ştii care este poziţia ta 
în casă? întrebă Gema. 

Chabela.se înfurie: 

— Vrei să spui că sunt un copil găsit? Şi tu ce eşti? O Fată 
bătrână pe care o ţinem aici de milă! Deosebirea este însă că pe 
mine mă iubeşte Herminia, iar pe tine nu te poate vedea în ochi. 

Fata ieşi ca o furtună din cameră şi trânti uşa atât de tare că 
se zguduiră şi zidurile biroului lui don Alfonso. 

Ciudată şi de neînțeles este soarta omului. Zilele vin, aduc 
bucurie ori tristeţe, apoi se duc. Şi oamenii vin, se întâlnesc, îşi 
zâmbesc unul altuia, după care pleacă. Dar de ce această 
tristeţe după despărţire? De ce amintirile, chiar şi cele mai 
frumoase, ne întristează? Poate pentru că ne lasă impresia că am 
pierdut ceva care ne aparținuse şi care zburase ca o păsăruică 
frumoasă. Şi n-ar fi nevoie decât de un singur cuvânt, poate deo 
singură privire... 

Cu asemenea gânduri îşi umplea Kassandra zilele. O urmăreau 
întruna. Oriunde se ducea, cu oricine sta de vorbă, auzea în 
suflet şoapta lor blândă, iar şoapta aceea era vocea prinţului ei.. 

Îşi luaseră rămas-bun unul de la altul, dar iată că soarta îi 
făcuse să se întâlnească din nou, în acelaşi loc la iarmaroc. Acolo 


e întotdeauna aglomeraţie, veselie, o atmosferă de sărbătoare, şi 
sărbătorile: sunt după cum spun ţiganii cea mai bună hrană 
pentru suflet. 

Kassandra, Yaritza şi Glinka se duseseră să cumpere fructe, 
dar şi să arunce pe furiş câte un fruct în traistă. Şi asta nu pentru 
că nu le-ar fi ajuns banii, dar felul acesta de a face cumpărături 
era un obicei înrădăcinat în tribul lor. 

Şi Kassandrei i se întâmpla să participe la această distracţie. O 
făcea foarte rar, numai când vreun negustor o jignea cu vorba lui 
grosolană sau râdea de ei. 

— Permiteţi-mi, regele meu, spuse Kassandra întinzându-i 
vânzătorului 25 de bolivari pentru o portocală pe care o luase. 

În clipa aceea, prinţul răsări în spatele ei. Vocea lui era caldă 
şi blândă. Kassandra nu avea cum să evite întâlnirea. Ştia că n-ar 
fi trebuit să se întâmple aşa, căci ochii cei răi ai Yaritzei o priveau 
plini de invidie. Simţi că îi fuge pământul de sub picioare, dar 
rămase încremenită. 

— lar ne-am întâlnit! 

— Prinţe, tu eşti ca Dumnezeu - te afli pretutindeni. 

— Nu, suntem într-un oraş mic. Treceam pe-aici, dar rochia ta 
e aşa de frumoasă şi îţi vine aşa de bine, că m-am oprit în loc. 

— lar tu ai o maşină frumoasă, nu ca cea în care călătoresc 
eu. 

— Vrei să ne plimbăm puţin? 

— Nu, ştii că ne-am luat rămas-bun în seara aceea, replică 
fata, căutându-i din priviri pe Yaritza şi pe Glinka. 

— Da, dar nu contează. Vezi ce repede ne-am întâlnit din nou. 
Diseară mă duc în acelaşi loc unde am fost atunci. Să vin după 
tine la miezul nopţii? 

— O, Sfântă Fecioară, la ora vrăjitoarelor! exclamă fata. 

— Nu crezi în vrăjitoare, nu-i aşa? Nu, la miezul nopţii e prea 
devreme. Vino la ora unu. E mai bine? 

— Prinţe, ce gânduri ai? 

— Nu te teme, vreau numai să te cunosc mai bine. 

— Vrei să ştii cum e viaţa mea? 

— Da, cum e viaţa ta, ce obiceiuri ai... Nu reuşesc să înţeleg 
cum s-au perpetuat ţiganii până în zilele noastre. 

— Rasa mea este de la începutul lumii şi va dăinui până la 
Judecata de Apoi, replică fata semeaţă. 

— Da, tocmai asta aş vrea să discutăm. Mă interesează 
etnologia. 

— Ce te interesează? 


— Grupurile etnice. Am să-ţi explic diseară. 

— Cine-a spus că am să vin? 

— Ştiu că o să vii. 

— Pleacă,  prinţe, te rog, spuse Kassandra tulburată, 
conştientă de faptul că zăbovise cam mult cu el. 

— De ce te-ai speriat aşa, deodată? Ce se întâmplă? întrebă 
tânărul apucând-o delicat de mână. 

— Atingerea mâinii tale înseamnă moarte pentru mine. Da, 
prinţe, pleacă de-aici. 

— De ce te temi, spune-mi! 

— Pleacă, te rog, repetă fata. 

— Foarte bine, dar ne vedem diseară, spuse tânărul şi îi sărută 
mâna. 

Fata se cutremură de spaimă, fiindcă Yaritza şi Glinka se uitau 
la ei şi un singur cuvânt din partea lor însemna pieirea ei. Dar, 
Dumnezeu îi e martor, ea nu are nicio vină, a vrut, dar nu s-a 
putut urni din loc. 3 

După ce ajunse acasă, se încuie în rulotă şi lăsă perdelele. li 
era frică la gândul că se vor stinge toate luminile circului, că va 
deschide încetişor uşa, coborând tenres; apoi va pleca rapita 
spre munte.. 

În ziua următoare, repetă cu Glinka, dansând în sunetele viorii 
lui. 


Se apropia de miezul nopţii, momentul întâlnirii cu frumoasa 
dansatoare de circ. Merită oare să se arunce într-o asemenea 
aventură, se întreba Luis David. Şi-apoi, va veni ea oare? Fata 
era drăguță, ba chiar de-a dreptul frumoasă, dar ce purtări şi ce 
gânduri ciudate avea! Astea erau obiceiurile tribului în care 
crescuse. Era însă sinceră şi deschisă la suflet. Privea lumea cu 
ochi de copil. Dar trupul ei clocotea de o dorinţă nedomolită. Era 
suficient să întinzi mâna, s-o atingi, să-i mângâi pielea moale şi 
caldă, părul negru, strălucitor în care licăreau luciri de stele... 

Apoi mai era şi altceva. Toată această frumuseţe îi aparţinea 
bărbatului ei, căruia îi fusese promisă încă de pe când era o 
copilă. Că un astfel de bărbat există, Luis David înţelesese încă 
de la prima întâlnire. Purtarea ei lăsa să se întrevadă foarte bine 
acest lucru. De ce se temea ţiganca atunci când stătuseră de 
vorbă în oraş? Pentru că se temea să n-o vadă cineva din trib. 

Pe de altă parte, deşi se apărase de el, Luis David îşi dădea 
seama că fetei nu-i displăcuseră întâlnirile întâmplătoare cu el. 
Dimpotrivă, se străduise să fie cât mai atrăgătoare. Nu-i venea 


să-şi dezlipească privirile din ochii lui. Şi dansul pe care i-l 
dăruise acum câteva zile la circ? Mişcările ei vorbeau mai 
limpede decât cuvintele. Acolo, pe podium, frumoasa ţigancă se 
transformase cu totul. Privirea nevinovată şi purtarea sfielnică 
dispăruseră. Le luase locul dorinţa fierbinte a femeii mature, 
mişcările mândre ale fetei frumoase, conştientă de puterea ei, 
dar gata să se supună tocmai din acest motiv... 

Dar nu cumva se înşală? Poate că nu era vorba decât de 
talentul ei de dansatoare, poate că în fiecare seară. găseşte pe 
cineva căruia să-i lase impresia că-i dăruieşte dansul. Toate 
gândurile lui Luis David nu erau decât încercări de a scăpa de 
presentimentele care îl copleşeau. Incerca să-şi alunge din minte 
chipul frumoasei ţigănci, deşi îşi dădea bine seama că nu are 
sorţi de izbândă. Nu îndrăznea să se gândească la consecinţele 
întâlnirii lor. Ţiganii nu îngăduie nimănui să se amestece în viaţa 
lor. Nu-i acceptau pe străini în mijlocul lor... 

Sentimentele lui Luis David erau însă mai puternice decât 
vocea raţiunii. Poate că nici nu era vorba de dragoste. Sau să se 
fi îndrăgostit deja de ea? } 

Luis David simțea răsuflarea proaspătă a muntelui. li era 
răcoare. Se hotărî să-şi pună pardesiul şi-când întinse mâna să-l 
ia de pe bancheta din spate, dădu peste plicul mare pe care îl 
pusese în buzunar în dimineaţa aceea. Dacă judecai după 
inițialele din colţul din dreapta, plicul ar fi trebuit să fie de la 
Institutul de  Oceanografie şi probabil că îi aducea veşti 
importante. În alte-împrejurări, Luis David l-ar fi deschis imediat, 
dar acum nu avea niciun chef s-o facă. Indiferent ce conţinea, nu 
putea fi mai interesant, mai incitant decât era apariţia circului şi 
intrarea dansatoarei în viaţa lui. 

Luis David nu se mai recunoştea. Tot ce făcea în ultima vreme 
i se părea destul de neobişnuit, iar faptul că acum venise aici i se 
părea o adevărată nebunie. Care om cu mintea întreagă ar veni 
la miezul nopţii până sub munte, mânat numai de o impresie sau 
de un îndemn straniu şi inexplicabil? Ce-i dădea dreptul să 
creadă că fata va veni, într-adevăr? 

În clipa aceea o văzu. De fapt, mai întâi îi simţise prezenţa 
după felul în care începuse să-i crească pulsul, fiindcă inima-i 
juca de .bucurie. Fata apăru -din întuneric. Văzând-o cum se 
apropie, Luis David avu impresia că trupul ei grațios şi parcă fără 
greutate se contopeşte cu natura înconjurătoare. Frumoasa se 
apropia şi cu fiecare pas conturul siluetei sale devenea mai 
limpede. 


— Mă aşteptai, prinţul meu? întrebă fata, însă Luis David abia 
dacă mai respira. 

— Da, te aşteptam, încuviinţă el, dar glasul parcă nu era al lui. 

— Şi mie îmi tremură picioarele, spuse tiganca zâmbind. 
Probabil din cauza urcuşului. 

Luis David deschise uşa automobilului şi se strădui, 
neîndemânatic, s-o instaleze pe scaun. 

— Stai bine? o întrebă. 

— Da,. răspunse fata râzând. Râsul ei deschis îi redădu 
încrederea lui Luis David. Ştii, prinţe, acum, când suntem atât de 
sus, mi se pare că zburăm. Cu siguranţă că zburăm acolo sus, 
spre cer, şi aş dori să ating şi stelele cu mâna. 

Mişcat de naivitatea cuvintelor ei, de sinceritatea ei, Luis 
David îi spuse vorbe despre care fusese cândva sigur că nu le-ar 
putea rosti în viaţa lui: 

— Dacă aş putea atinge stelele, le-aş împleti în părul tău, 
frumoasa mea... îşi auzi el vocea. Dar stelele strălucesc deja în 
ochii tăi. 

— Ce “frumos vorbeşti, prinţe! Dar nu trebuie să vorbeşti 
întotdeauna aşa, penra că se vor oragon prea multe fete de 
tine. 

— Nu, nici vorbă! ripostă Luis David. Nu ştiu să spun Uzina 
frumoase femeilor. 

— Atunci mie de ce mi le spui? Fata se trase mai aproape de 
el şi tânărul îi simţi răsuflarea fierbinte pe piele. 

— Tu eşti altfel.:Eşti ca o fetiţă, dar eşti înţeleaptă şi vrei cu 
adevărat să placi. j 

— Îmi place să fiu frumoasă. Încă de când eram mică m-au 
învățat că trebuie să mă gătesc. De când mă ştiu, bunica m-a 
gătit cu salbe, cercei şi brățări. Țiganilor le plac culorile vii şi 
gătelile. 

— Şi toate astea îţi vin foarte bine. Trebuie să recunosc că nici 
nu mi te pot imagina altfel. 

— Şi nici mie nu mi-ar plăcea să fiu îmbrăcată ca o doamnă de 
la oraş, declară Kassandra, strângându-şi părul la spate. 

Gestul ei avea atâta feminitate, încât Luis David simţi tăindu-i- 
se respiraţia. li mângâie mâna. 

— Spune-mi, ce te-a făcut să vii aici în noaptea asta? 

— Bunica a adormit târziu, prinţe. M-am gândit că ai venit la 
circ să mă iei şi că ai plecat, pentru că nu te-am văzut. 

— N-am fost să te caut, frumoaso! 

— De ce? O umbră trecu prin ochii frumoşi ai fetei. 


— Nu ştiu. Nu ştiu cum să-ţi explic. M-am gândit că poate nu 
se cuvine, că aş putea să-ţi aduc neplăceri. 

— Şi totuşi ai spus că m-ai aşteptat... 

— Nu credeam că ai să vii! spuse Luis David zâmbind. Cum ai 
venit? E departe. 

— Țiganilor le place să meargă pe jos, ştim să mergem 
repede, răspunse fata. 

— M-am oprit aici înainte să plec. E aşa de frumos! Se vede 
oraşul, cerul, spuse tânărul îngândurat. Ţi-e frig? 

— Cea! 

— Ce-ai spus? 

— În limba noastră, cea înseamnă da, prinţe, dar nu-ţi scoate 
filipici, o să răceşti. 

— Nu-ţi face griji pentru mine, sunt obişnuit, spuse Luis David 
mângâind-o pe păr, numai că nici acum n-am înţeles ce ai spus. 

— Filipici. 

— Asta ce înseamnă? 

— Hai, vrei să te învăţ ţigăneşte? 

— Minunată idee! 

— Aşa ai să poţi vorbi mai uşor cu mine, spuse fata ridicând 
capul spre el. Era aşa de aproape că Luis David îi atinse fruntea 
cu buzele. Fata nu se retrase, ci spuse: 

— Să începem. Ţine minte mai întâi cum se spune cer: tarpe. 

— Tarpe, repetă tânărul. 

— Soare se spune kham. 

— Kham. 

— lar munte, prinţe, se spune bar! 

În tot acest joc glumeţ, David simțea că se ascunde şi un alt 
sens. Frumoasa ţigancă se străduia să descrie în limba ei 
minunată şi tainică ceea ce-i înconjura şi- i umplea treptat sufletul 
lui Luis David. 

— Foarte bine, spuse Luis David umezindu-şi buzele cu limba. 
Dar ochi? 

— Ţlais! 

— Inimă? 

— Jalotkin! 

—-Şi buze? şopti abia auzit Luis David, simțind cum îi bate 
inima mai tare. 

— Mui, susură fata şi tânărul îi simţi răsuflarea caldă. 

Îi cuprinse capul delicat cu palmele şi îi căută buzele. Cu o 
clipă înainte să le atingă, fata se trezi parcă din somn şi întoarse 
capul. 


— Aş vrea să fie cea! oftă Luis David. Se întoarse la volan. Era 
timpul să plece. ~ 

O lăsă la răscruce, de unde nu mai erau mai mult de o sută de 
metri până la circ. Şi în timp ce minunata fată se îndepărta, Luis 
David strigă în urma ei: 

— Te aştept şi mâine în acelaşi loc. 

Fata zâmbi. Jos, în tabăra ţiganilor, se auzi lătratul unui câine. 

Când se întoarse la hacienda Arocha, cufundată în linişte şi în 
beznă, Luis David îşi aminti de scrisoarea pe care o purtase toată 
ziua în buzunar. O deschise: de la institut îl anunțau că 
săptămâna următoare trebuia să plece la Caracas. 

Până în zori, fata nu putu să închidă ochii. Stătea lungită în pat 
şi asculta glasurile naturii care se trezea. Se străduia să-şi 
închipuie cum arată muntele în zori şi colina pe care stătuse cu 
prinţul ei. Cu siguranţă că nu e chiar atât de frumoasă. 
intunericul are magia lui, lasă să se vadă stelele şi luna. 

Oare aceasta este dragostea, se întreba Kassandra, închizând 
ochii ca să se bucure în sufletul ei de .lucrurile pe care avea 
impresia că le văzuse pentru prima dată. Oare sentimentul de 
încredere şi de bucurie pe care i-l produceau întâlnirile cu tânărul 
acela, senzaţia aceasta de plutire, asta să fi fost dragostea? 

Pe lângă bucuria că îl vede din nou, Kassandra încerca de 
fiecare dată şi un fel de teamă, având sentimentul că face ceva 
nepermis. Dar cine îşi poate pune frâu unor asemenea 
sentimente? Cum să renunţe la căldura mâinilor lui? 

Fata se hotărî să nu-i dezvăluie în niciun caz bătrânei taina ei. 
Dragostea este întotdeauna egoistă. Oricât de mult i-ar vrea 
binele, bunica n-o va înţelege. O va ameninţa cu superstiţiile ei, 
cu teama că va rămâne singură, la marginea şatrei... 

Frumosul ei prinţ o va aştepta la locul ştiut din munţi! Peste 
câteva clipe, lumea va fi din nou alta pentru ea. Cuvintele lui 
îmbătătoare o ameţesc ca vinul, deschid colivia de aur a 
pieptului ei şi pasărea sufletului zboară în înaltul cerului, până 
sus, la stele. 

Toate acestea se pot repeta dacă îşi va învinge teama şi va 
porni pe drumul care o va duce departe de şatră, în munţi. Aici, 
în tabără, legile tribale o ţineau prizonieră. Avea impresia că 
toată şatra era înconjurată de un zid înalt. Ochi ascunşi peste tot 
o urmăreau avizi. 


Kassandra voia să trăiască şi să gândească liber. Nu putea 
spune exact de când începuse să simtă acest lucru, dar era 
conştientă că este vorba de un sentiment mult prea puternic ca 
să-l poată înăbuşi. Dorinţa ei părea o flacără care o încălzea, dar 
care ar putea să-i provoace şi durere. In sinea ei, ştia că e o 
nebunie să se împotrivească cursului firesc al evenimentelor. Ea 
credea neclintit în ursită. lar ursita ei îi spusese că trebuia să se 
mărite cu conducătorul tribului lor. Aşa cum o asigurase bunica. 
lar Kassandra credea în această soartă, crezuse până nu de 
mult... 

Oare să se ducă la munte în seara asta sau să se supună 
destinului şi să stea locului, aici, printre ai săi? Oare atotştiutorul 
Ostebe va înţelege şi îi va ierta plimbarea nevinovată? De ce 
tremură toată când o ating mâinile frumosului prinţ? De ce nu se 
poate smulge atunci când îi simte căldura trupului? De ce 
doreşte ca toate astea să se repete mereu, noapte de noapte? Şi 
până când? Nu are voie să încalce legile tribului şi să 
nesocotească ce-i scris în Cartea cea Mare. 

— Spune-mi, apă-surioară, întrebă Kassandra râul. Spune-mi 
dacă să mă duc în noaptea asta acolo, în munţi, unde mă 
aşteaptă prinţul meu? 

Susurul regulat al apei îi acoperi ÎN citata Nu ştia cât dap 
stătuse la râu, dar când se ridică şi plecă de pe mal, soarele era 
deja sus, pe cer, şi hainele spălate se uscaseră aproape de tot. In 
jur era linişte şi zăpuşeală. In cele din urmă, Kassandra găsi 
răspunsul la întrebarea care o neliniştea. 

Hotărârea ei va depinde de prima persoană pe care o va 
întâlni pe drum. Dacă aceasta va fi unul dintre prietenii ei, va lua 
acest semn drept învoire să se ducă. Dacă se va întâlni însă cu 
Yaritza sau cu Randu, se va încuia în rulotă şi nu se va mai gândi 
niciodată la munte. Aşa că va lăsa totul pe seama destinului, cel 
care împleteşte şi despleteşte căile vieţii oamenilor. 

— Stop! strigă cineva în spatele ei când ajunse aproape de 
cortul mare. Două mâini calde îi acoperiră ochii. Kassandra 
întinse mâinile ca să apuce palmele celuilalt. După degetele lungi 
care îi apăsau pleoapele, fata îşi dădu seama că nu putea fi 
altcineva decât Glinka. Kassandrei îi tresări inima de bucurie. 

— Ei, copile! se grăbi ea să-i dea mâinile la o parte. Nu cumva 
te-a trimis chiar Ostebe? 

— De data asta n-ai ghicit, Kassandra! zâmbi violonistul. M-a 
trimis Dorinda... Unde-ai fost, surioară? Bunica ta a scotocit toată 
şatra ca să te găsească. 


— Am fost la râu, copile. Kassandra ciufuli părul ondulat al 
prietenului său. Ştii, dacă mă ajuţi, la noapte putem să mergem 
şi în alt loc, un loc tainic... 

— Probabil că din nou la munte! La domnul acela de la oraş. 

— Ai ghicit. Numai că mi-e frică să merg singură pe întuneric. 
Vrei să mergi cu mine? 

— Oh, Kassandra de astă dată pe chipul băiatului se citea 
şovăiala -, nu te gândeşti ce o să se întâmple dacă află Randu? 

— Înseamnă că e mai bine să nu afle! Nici el, nici Dorinda. 

Glinka-vru să dea din cap în semn că nu, însă zâmbetul lui 
frumos şi blajin i-o luă înainte şi se răspândi pe toată faţa. 

Muntele era frumos noaptea şi prinţul acela al ei era deja 
acolo. O aştepta. Luna lumina colina mică şi câteva raze i se 
răsfrângeau pe chipul zâmbitor. 

— Bună! zise el 

— Zdravo! răspunse fata şi îşi puse cuminte mâinile în mâinile 
lui. 

— Mă bucur că ai venit, şopti Luis David şi Kassandra văzu 
scântei strălucind în ochii lui. 

— Ştiai că am să vin? 

— Da. 

— Cum aşa? 

— Nu ştiu, răspunse glasul catifelat al prinţului ei. Poate 
pentru că te-am rugat în gând. După aceea mi-am dat seama cât 
de periculos este pentru tine. 

Tânărul şovăi o clipă dacă să-i pună fetei întrebarea la care se 
gândise. 

— Eşti logodită? 

— Da, răspunse Kassandra, dându-şi seama că nu trebuie să 
ascundă nimic. Incă de când eram mică mi s-a spus că trebuie să 
fiu nevasta lui Randu. Am înţeles, şi acum aştept. Nimeni nu se 
poate împotrivi legii noastre. 

— Vorbeşti de parcă te-ai pregăti să-ţi îndeplineşti o datorie. 
Nu-l iubeşti? 

— Nu ştiu. Randu e puternic şi viteaz. Îl respect şi îl ascult. 
Oare asta e dragoste? . 

Frumosul prinţ nu răspunse la întrebare. In tăcerea care se 
lăsase i se păru că vocea îi rămâne atârnată în văzduh. Inima 
începu să-i bată cu putere. Oare nu greşise fiind atât de sinceră? 
Simţi o mare uşurare când îi auzi din nou glasul: 

— Dragostea e mai mult decât tot ce i-ai spus tu, frumoaso. 
Dragostea înseamnă patimă şi delicateţe. Cel mai frumos şi mai 


puternic sentiment din lume. Dragostea durează veşnic. Este un 
cântec pe ‘care nici moartea nu-l poate amuţi! Aşa scrie într-o 
carte. 

Kasandrei i se părea că aceste cuvinte sunt vizibile, că se 
opresc în întunericul nopţii şi strălucesc ca jucăriile din pomul de 
Crăciun din copilăria ei. Nimeni nu-i mai vorbise aşa până acum, 
nimeni, nici chiar don Simon nu reuşise să găsească cuvinte care 
să descrie atât de bine sentimentul de dragoste. 

— Cu siguranţă că mama mea aşa a iubit, gândi Kassandra cu 
voce tare, fără să-şi dea seama. 

— Mama ta? 

— Da. 

— Cum arăta? Cred că era la fel de frumoasă ca tine. 

— Nu ştiu, n-am văzut-o niciodată. 

— N-ai văzut-o?! Ciudat, îmi aminteşti de cineva. 

— De cine, prinţe? 

— O persoană pe care n-o cunoşti. Un chip dintr-o fotografie 
sau o artistă cunoscută. 

— Mă ‘faci să mă supăr, prinţe. Nu vrei să spui că sunt 
frumoasă! 

— Eşti foarte frumoasă, spuse tânărul aplecând capul spre ea. 
Ştii, nu pot să cred că eşti ţigancă. N-am văzut niciodată o 
ţigancă cu un ten atât de alb şi cu ochi albaştri. 

— Asta este pentru că sângele meu este amestecat. Mama 
mea s-a îndrăgostit de un bărbat care nu era de aceeaşi rasă cu 
noi. 
Kassandra vru să mai spună ceva, dar tânărul o trase brusc 
spre el. 

— Înseamnă că ţiganii pot încheia căsătorii şi în afara rasei lor! 

— Nu au voie să facă asta, spuse încet Kassandra. 

— De ce? | 

— Pentru că atunci cade blestemul asupra lor. De aceea a 
murit şi mama mea când m-am născut eu. N-a putut s-o salveze 
nici piatra fermecată. 

— Să nu crezi în treburile astea! Sunt superstiții! 

Nu vorbi aşa, prinţe. Să nu ţi se întâmple o nenorocire! 
exclamă înspăimântată Kassandra. 

— Eu nu cred în aşa ceva, răspunse Luis David. 

— Dar eu cred şi mă tem. 

— Bine, dar tu.eşti curajoasă, replică el. Stai liniştită şi 
zâmbeşti în timp ce în jurul tău zboară douăsprezece cuțite. 

— Aşadar m-ai văzut în numărul acela? 


— Te-am văzut şi am numărat... Tânărul încruntă din 
sprâncene, iar fetei-parcă îi place ce aude. 

— Da, şi eu număr, spuse ea. Le aud cum şuieră prin aer şi 
cum se înfig lângă trupul meu. Şi nu pot decât să zâmbesc şi să-l 
rog pe Randu din priviri: „Te rog, frăţioare, nu mă ţintui de 
scândură! Sunt încă atât de tânără şi vreau să trăiesc”. 

— Randu e aruncătorii de cuțite, nu? întrebă Luis David. 

— Da, răspunse încet Kassandra. 

— El este bărbatul cu care o să te căsătoreşti? 

Fata abia reuşi să îngaime: 

— Da. Te gândeşti la ceva urât acum, prinţe? 

Tânărul zâmbi: 

— Nu, frumoaso, mă întreb ce s-ar întâmpla dacă te-ai hotărî 
să te măriţi cu altul? 

Kassandra încremeni pentru o clipă, şovăind dacă să-i spună şi 
de astă dată adevărul. 

— Asta nu este îngăduit! 

— Dar s-ar putea întâmpla, nu-i aşa? 

— De ce mă întrebi? Fata îşi dădu părul pe spate. Ca să scrii în 
cărţile tale? 

Tânărul izbucni în râs. 

— Nu, nu ca să scriu în cărţi, nu vreau să te trag de limbă. Pur 
şi simplu mă gândesc la o asemenea posibilitate. Când dai peste 
adevărata dragoste, nu poţi să fugi de ea. Nimeni nu poate! 
Tânărul o privi cu înţelegere. Cred că tu încă nu iubeşti. 

— Poate că n-am să iubesc niciodată! oftă Kassandra cu 
tristeţe, în timp ce Luis David îi mângâia părul. 

— Nu vorbi aşa! Nu se poate să trăieşti fără dragoste! 

— Pentru mine stă hotărât să mă mărit cu Randu, insistă 
Kassandra. Şi probabil că am să-l iubesc din toată inima. Aşa se 
iubesc oamenii din neamul meu. 

— Ce bărbat fericit! oftă Luis David. 

— Să nu-l invidiezi, prinţe, spuse fata căutându-i privirea. El 
nici nu m-a sărutat măcar. 

— Chiar niciodată? se miră Luis David. 

Fata dădu hotărât din cap. 

— Nu, niciodată. 

— Nimeni? 

— Nimeni! Kassandra încrucişă mâinile în semn de jurământ, 
dar nu era sigură că o va crede. Randu nu are voie să mă sărute 
până nu devin soţia lui. 

— Şi nici n-a încercat măcar? 


— Ba da, a încercat... dar nu i-am dat voie. Bunica Dorinda 
spune că aşa trebuie să fie... şi eu o ascult.. 

— la stai! exclamă Luis David, sincer interesat de cele ce 
auzea. Şi toate femeile din neamul tău respectă regula asta? 

— Bineînţeles că nu, dar eu trebuie s-o respect. În tribul meu, 
eu sunt prinţesă. 

— Într-adevăr! Tânărul o cuprinse de umeri şi o îndepărtă 
puţin, ca şi cum ar fi vrut s-o privească mai bine. Şi de ce? Te 
deosebeşti cumva de ele? 

— Da. Dragostea lui Randu mă face deosebită. El e şeful 
nostru, este regele nostru şi m-a ales pe mine de soţie. 

— Şi eşti sigură că te mândreşti cu asta? 

— Da, asta este o mare cinste, prinţe. Eu îl respect şi îl admir, 
deşi Randu mă chinuie câteodată cu dragostea şi furiile lui. Dar 
ştiu că trebuie să mă supun... 

— Aşadar, regele tău e gelos? 

— Şi încă cum! 

— Ei bine, şi ce-ar fi dacă te-ar vedea cu un alt bărbat, să 
zicem cu:-mine în seara asta? Ce s-ar întâmpla? 

— M-ar ucide! răspunse fata, fără să-şi dea seama cum va 
primi tânărul asemenea mărturisire. 

Observând neliniştea de care fusese cuprinsă Kassandra, (ii 
David o îmbrăţişă strâns. Fata nu se împotrivi. Era convinsă că 
tot ceea ce i se întâmplă acum este predestinat. 

— Dar poţi să renunţi la acest fel de viaţă, spuse tânărul. Poţi 
să te împotriveşti. 

— Doamne fereşte! Eu sunt ţigancă, prinţe, şi dacă aş încerca 
să fug de soarta mea, Meripe - moartea m-ar lua la ea. Duhul 
rău Vengue ia sufletul femeii care încalcă legile poporului său. Şi 
abate nefericirea nu numai asupra ei, ci şi asupra alor săi... lar 
eu nu vreau să se întâmple aşa ceva, prinţe, spuse fata. 

În clipa aceea, faţa ei era foarte aproape de a lui, atât de 
aproape că răsuflarea caldă îi atingea pielea. Fetei îi ardeau 
obrajii. Simţea cum i se zbate inima în piept. 

Ochii ei priveau ca vrăjiţi la buzele tânărului şi la dinţii lui albi, 
strălucitori. Kassandra nu-şi dădu seama când întinsese buzele şi 
le atinsese de ale lui. | se păru atunci că zboară undeva sus, sus 
de tot, în lumi necunoscute şi nebănuite, pline de o muzică 
minunată. Totul i se părea la fel de ireal ca şi sunetele viorii lui 
Glinka. Ar fi dorit ca această clipă să dureze veşnic, dar ştia că 
venise vremea să plece. 

În timp ce se întorcea pe acelaşi drum spre circ, Kassandra 


trăia aceeaşi senzaţie de plutire. Prietenul ei Glinka abia reuşea 
să se ţină după ea. 

Frumosul ei prinţ o sărutase. Nu putea uita buzele lui pline, 
nesăţioase şi delicate în acelaşi timp. Nu le va putea uita 
niciodată. Lucrul acesta tainic va rămâne pentru totdeauna 
ascuns adânc în sinea ei, în locul cel mai cald şi mai sigur în 
străfundul inimii. 

— Kassandra! Kassandra! Vino afară, vreau să stau de vorbă 
cu tine!... Mă auzi, Kassandra? răsuna vocea lui Randu în 
noapte.? 

Bătrâna Dorinda se uită la patul gol al nepoatei sale, simțind 
cum i se usucă gâtlejul. După atâţia ani, se simţea pentru prima 
oară înspăimântată. Kassandra nu era acasă, însă nu asta era 
cea mai mare nenorocire. Randu, ţiganul gelos, venise şi bătea 
puternic în uşa rulotei. 

— Kassandra, vino afară, altfel sparg uşa! 

Glasul lui furios răsuna în toată tabăra. Sângele ţigănesc se 
aprinde imediat când simte o înşelătorie şi nu se linişteşte până 
nu află adevărul. Unele certuri se terminau cu vărsare de sânge, 
pentru că numai mirosul sângelui putea răscumpăra o 
nedreptate şi putea alina mândria rănită a sufletului de ţigan. 

Acum primejdia plutea deasupra casei sale şi deasupra capului 
fiinţei dragi. Unde-o fi nepoata ei în clipa asta şi, pentru numele 
lui Dumnezeu, ce face? De ce nu i se destăinuie iubita ei 
nepoată? Şi ce să facă acum ca să stingă focul geloziei aprige a 
conducătorului ţiganilor? Numai marele Ostebe ştie ce se poate 
întâmpla dacă Randu găseşte patul gol al logodnicei lui! 

Nu mai putea aştepta. Trebuia să-l înfrunte pe furiosul bărbat. 
O să mintă, o să se jure, dar va salva viaţa şi cinstea nepoatei 
sale. Şi cu ea o să se răfuiască mai târziu, după ce va trece 
furtuna. 

Dorinda îşi aruncă pe umeri un şal mare, ţigănesc, sărută 
piatra magică şi deschise uşa. Era pregătită pentru orice. 

Cu tot întunericul, era limpede că lui Randu îi pierise tot 
sângele din obraji. În lumina palidă a lunii, faţa lui era ca o 
mască de ceară. 

Numai instinctul ei de femeie îi şopti bătrânei că mai exista o 
ieşire. Calmul femeii este cel mai bun leac pentru gelozia 
bărbatului întărâtat. Pe lângă durerea pricinuită de gândul 


trădării, gelozia conţine şi teamă. Teama de a nu fi părăsit, 
speranţa ca bănuielile tale să fie neîntemeiate. 

Bătrâna cobori scara, făcu câţiva paşi şi se opri în faţa lui 
Randu. 

— Ce-i gălăgia asta, Randu? De ce vrei ca toată tabăra să afle 
de spaima ta? îl întrebă Dorinda pe un ton tăios. 

— Nu te caut pe tine, babo! se răţoi Randu furios, aplecându- 
se spre ea. O chem pe nepoata ta! 

— Ce ai cu nepoata mea în toiul nopţii? 

— Vreau să stau de vorbă cuea! 

— La ora asta prinţesa doarme, îl repezi Dorinda. 

— Să nu-mi spui mie că doarme aşa de adânc încât nu m-a 
auzit când am strigat-o! 

— Strigătele tale le-a auzit toată tabăra, Randu! 

— Atunci de ce nu iese Kassandra? îşi pierdu răbdarea 
aruncătorul de cuțite şi întinse mâna s-o dea la o parte din cale 
pe bătrână. Dintr-un singur salt ar fi putut să treacă de cele 
câteva trepte şi să intre în rulotă, dar Dorinda nu-şi putea 
permite să admită aşa ceva. 

— Nu e momentul potrivit pentru asta! strigă bătrâna ţigancă. 
Cine crezi că eşti tu- ca s-o trezeşti din somn pe Kassandra? 

— Sunt rege, sunt Randu! 

— N-ai decât să fii rege, dar nepoata mea e prinţesă! 

Pe chipiu lui Randu apăru un zâmbet răutăcios. 

— O tot ţii una şi bună că nepoata ta e prinţesă, o repezi 
bărbatul, dar ştii prea bine că are sânge amestecat! 

Dorinda se înfurie la culme auzind aceste cuvinte. 

— Minciună! scutură bătrâna din cap. Sângele ei este mai bun 
şi mai curat chiar decât al tău şi decât al meu! 

— Furia te orbeşte, babo! Ţiganul ridicase din nou vocea. Eu o 
iubesc pentru că e frumoasă şi are sufletul curat, e cea mai 
delicată floare din tabără, dar ştiu că are sânge amestecat. 

Cu toate strigătele lui, se vedea deja că furia lui Randu se mai 
domolise. Cuvintele grele au o particularitate anume: jurămintele 
- bătrâna Dorinda ştia prea bine - au puterea de a convinge şi în 
arta asta Dorinda era cât se poate de pricepută. 

— Dacă mint, să mi se usuce mâna! gâfâi femeia, ridicând în 
sus mâna dreaptă. Fie ca trupul meu să nu-şi afle odihna şi 
sufletul să mi se ducă în iad dacă nu-ţi spun adevărul adevărat. 
Kassandra este de. rasă pură! Sângele ei nu este amestecat! 
Altfel, prezenţa ei aici ar fi adus de mult nenorociri asupra 
taberei noastre! 


Tânărul stătea în faţa bătrânei înlemnit de uimire. Dar uimirea 
şi surprinderea lui nu puteau dura prea mult. Dorinda nu fu 
foarte surprinsă când, o clipă mai târziu, pumnul lui îi strânse 
mâna neputincioasă. 

— Ştii ce vorbeşti, babo? 

— Dă-mi drumul, încercă Dorinda să se elibereze. Mă doare 
mâna! 

— Ce tot vorbeşti, explică-mi, pentru numele lui Dumnezeu! 
şopti răguşit bărbatul. 

— Ai un pumn de fier, se jelui Dorinda. Nu vezi că chinuieşti o 
biată bătrână? l | 

— Văd că tu şi cu mine trebuie să stăm de vorbă despre mai 
multe lucruri. 

— Foarte bine! Dorinda se hotărî să cedeze. Avem despre ce 
să vorbim. Văd că altfel nu se poate. 

Randu îi dădu drumul femeii, dar focul din ochi licări din nou 
primejdios şi ameninţător. 

— Când? întrebă el hotărât. 

— Altă dată. Acum sunt obosită, lasă-mă să mă' duc să mă 
culc. 

— De ce nu vrei să-i spui Kassandrei să-jasă? 

În ochii lui Randu se citea din nou bănuiala. În clipa aceea, 
Dorinda ştiu că soarta nepoatei sale depindea de ceea ce avea 
să spună. Prin răspunsul ei putea să-i câştige încrederea, să 
domolească mândria rănită a bărbatului. Ostebe o ajută din nou, 
Ostebe, zeul pe care ea îl adora şi îl respecta, care-i şoptise 
cuvintele pe care altfel nu le-ar fi putut găsi decât în paginile 
Marii Cărţi a vieţii. 

— Ei? făcu Randu nerăbdător. 

— Nu! răspunse Dorinda. Kassandra n-o să iasă. Eu o păzesc. 
Am grijă nu numai de trupul, ci şi de demnitatea ei! Cheamă altă 
fată să iasă cu tine în toiul nopţii pe Yaritza sau pe rusoaica aia 
care tocmai a venit, pe cine vrei, dar nu pe Kassandra. E ultimul 
meu cuvânt! 

— Bine, Dorinda, încuviinţă în cele din urma Randu. Mă bucur 
că o păzeşti pentru mine. Mergi sănătoasă! 

Aruncătorul de cuțite se înclină şi dispăru în întuneric cu 
mersul lui de pisică. Sfântă Născătoare de Dumnezeu, ce-a fost 
mai greu a trecut. Acum mai trebuia să lămurească un lucru 
foarte important: unde este Kassandra. în momentul ăsta şi, 
evident, cu cine... 

În timp ce se strecura pe furiş înapoi în tabără, Kassandra 


tremura de frică să nu se întâlnească cu cineva. Se temea de 
mânia lui Randu, dar nu se aştepta ca Dorinda s-o aştepte în uşă. 

— Unde-ai fost? Bătrâna o pironi cu privirea. Unde dracu ai 
fost până la ora asta? Răspunde! 

— Bunico, nu pomeni de diavol, te rog! răspunse încet fata. Nu 
vorbi aşa. 

— Vorbesc aşa 'cum trebuie, blestemată să-mi fie soarta! 
răspunse posomorâtă bătrâna. Dispari în toiul nopţii Dumnezeu 
ştie unde, iar eu trebuie să suport furia lui Randu. A venit să te 
caute, fetiţo, a strigat să ieşi afară. Nu mă întreba cum am reuşit 
să scap de el. | 

— Ce voia de la mine? 

— Puțin îmi pasă ce voia de la tine! se răţoi bătrâna şi îşi puse 
mâinile în şolduri. Sunt lucruri mai importante acum. Mi-a 
îngheţat sângele în vene când am văzut că patul tău e gol. Nu ți- 
e ruşine? Pe ce cale ai apucat-o de trebuie să te fereşti de bunica 
ta? 

Pe lângă oboseală, pe chipul bătrânei se citea o mare 
îngrijorare. Uitându-se mai atent la faţa ei, Kassandrei i se făcu 
milă de bătrână. 

— Nu mă feresc, bunico, spuse ea şi se apropie s-o mângâie 
uşor. M-a atras ceva şi am simţit nevoia să plec. 

— Ceva sau cineva? întrebă Dorinda ridicând mâna. Ai grijă, 
fetiţo! 

— Nu striga, bunico! încercă Kassandra s-o liniştească. Şi să 
nu ridici mâna la mine, în noaptea asta nu te-aş ierta. Altă dată, 
când o să vină vremea, o să-ţi explic totul. Dar în noaptea asta 
lasă-mă singură, pentru că în inima mea e furtună şi trebuie să 
aştept să treacă ca să văd ce-a mai rămas. 

Şi pentru că spusele ei sincere o surprinseră şi pe ea, 
Kassandra întrebă: 

— Randu a văzut că nu sunt aici? 

— Nu, n-a văzut, oftă bătrâna cu ochii în lacrimi. 

— Du-te, bunico, du-te. Kassandra o îmbrăţişă cu dragoste şi o 
conduse spre pat. Mulţumesc pentru tot. Acum culcă-te şi dormi, 
iar pe mine lasă-mă. Lasă-mă să visez. 

Fata scoase din ladă păpuşa de cârpă, darul prinţului ei, şi 
gândurile îi zburară din nou spre munte, acolo unde o sărutase. 

M-a sărutat, mi-a sărutat buzele. Să mă mântuiască Sfânta 
Fecioară! Sunt ţigancă. Am jurat că am să mă mărit cu Randu. 
Numai el avea voie să mă sărute. Dar a făcut-o alt om. Primul 
meu sărut. Oare Randu o să ştie să mă sărute aşa? Nu, aşa de 


delicat, nu! Aşa nu ştie nimeni. Buzele lui ard. Acum ştiu ce 
înseamnă o sărutare de dragoste. Acum ştiu... 

Conştiinţa faptului că viaţa Kasandrei e în mâinile lui îl umplea 
de mândrie pe Randu, care simţea că posedă o viaţă, că trebuie 
s-o păzească şi s-o apere. lubirea lui era puternică, pătimaşă. Nu 
mai avea răbdare să aştepte ziua când Kassandra va fi a lui. 
Reţinerea ei îl întărâta şi mai mult, însă de astă dată simţea că 
fata se îndepărtează de el. Se schimbase, nu mai era aceeaşi 
fată care îi trezea dorinţa. Îl respingea, aşa simţea Randu. 

Discuţia cu Dorinda îi întărise bănuielile. 

— Vorbeşte, babo. O îndemnă rece Randu, sperând că Dorinda 
îi va spune ceva care-i va risipi bănuielile. 

— Fiica mea a murit aici, începu bătrâna. Şi nepoata mea. 

— Nepoata ta? întrebă nedumerit Randu. 

— Şi fata aceea cu privirea tristă. 

— Cine? Cine-i asta? 

— Adevărata mamă a Kassandrei, spuse bătrâna cu vocea 
tremurătoare, dar fermă. 

— Aiurezi, surioară. Nu înţeleg nimic. 

— Ai să înţelegi când am să-ţi mai spun ceva, continuă 
bătrâna conştientă de faptul că sosise momentul să vorbească. 
Kassandra nu este ţigancă. E 

— Ce prostii mai sunt şi astea? Şi tot.nu înţeleg nimic. lţi dai 
seama ce vorbeşti? 

— Da, ştiu. Acesta este adevărul. De aceea ţi-am spus că 
sângele ei nu este amestecat. 

— Nu se poate. Nu se poate! Nu te cred. 

— Nu crezi pentru că nu vrei să crezi. 

— Ai născocit toate astea, babo! izbucni furios Randu. Nu ştiu 
de ce mă minţi. Nu cumva ascunzi altceva? 

— Ţi-am spus adevărul. Mă jur. Blestemată să fiu dacă te-am 
minţit. 

— Ai spus că nepoata ta a murit. Dar eu am văzut-o pe 
Kassandra când era copil de ţâţă în braţele tale, insistă Randu. 
Aveam opt ani pe-atunci, dar îmi amintesc totul foarte bine. Mă 
supăra plânsul ei în timp ce tata mă învăţa să arunc cuţitele. 
Copilul acela a crescut şi a devenit o femeie frumoasă vorbi cu 
înflăcărare conducătorul ţiganilor. Dar a fost întotdeauna 
nepoata ta, reluă el. S-a născut în cortul tău în aceeaşi noapte în 


care a murit fiica ta. 

— S-a născut într-o casă bogată şi mama ei a murit la naştere, 
dar aceea nu era fiica mea. 

— Atunci cine era? 

— O doamnă. Kassandra provine dintr-o familie foarte 
bogată... 

— Vorbeşte, vreau să ştiu tot! se repezi el. Nu mai am 
răbdare, vorbeşte! 

— Exact în oraşul ăsta unde.a murit acum mulţi ani fiica mea, 
Guidia, oftă bătrâna, Meripe a luat-o şi pe ea şi acum odihneşte 
într-un mormânt fără cruce, căci a fost păcătoasă. 

— Asta ştiu foarte bine, Dorinda. Toată lumea ştie, spune mai 
departe, făcu Randu nerăbdător. 

— A adus pe lume un copil firav care a murit curând. Dar 
Dumnezeu a vrut ca mâinile mele să legene alt copil. Aşa mi-a 
fost soarta. De cum am văzut-o, mi-am dat seama că o să fie o 
frumuseţe. Am îndrăgit-o şi am vrut s-o păstrez pentru mine, oftă 
Dorinda, privindu-l pe Randu drept în ochi. Casa ei este acum 
rulota asta. Am învăţat-o să danseze, să cunoască obiceiurile 
ţiganilor. Am făcut din ea o ţigancă, dar nu are nicio picătură de 
sânge ţigănesc în vene. 

— Nu are sângele nostru Şi eu am Sa o ca nevastă! Sună 
juraţi. Îmi îngheaţă sângele în vene de disperare. N-am sărutat-o 
niciodată. Dar după legile noastre trebuie să se căsătorească 
neatinsă. Am rugat-o, dar m-a refuzat. Numai câteva luni şi va fi 
a mea! Şi acum vii cu asta! 

— N-am vrut să-ţi spun, dar tu singur ai insistat! 

— Kassandra nu trebuie să afle! se răsti Randu. Nu trebuie cu 
niciun chip, jur! 

— Crezi că eu vreau să pierd ce am mai drag pe lumea asta? 

— S-o pierzi? Ce s-ar întâmpla dacă ar afla că nu suntem de 
aceeaşi rasă cu ea, că nu-i de-a noastră? 

— Ai dreptate. Am să-i spun că nu are ce căuta în afara 
taberei, că în oraşul ăsta ţiganii nu sunt iubiţi. Şi să nu stea de 
vorbă cu nimeni, adăugă ţiganca, convinsă că fata o va asculta. 

— Al cui copil este? Ţi-au spus? 

— Nu, dar soarta mi-a dezvăluit adevărul. Mama ei, femeia 
aceea frumoasă, a venit să-i ghicesc în palmă. Am văzut răul şi 
talismanul pe care i l-am dat acelei mame se afla în scutecele 
copilului care mi-a fost adus. Aşa am aflat. 

— Cine-s ăştia? 

— O familie bogată, dar când copilul a rămas orfan, nu l-au 


mai vrut. 

— Ştii cine sunt duşmanii ei? 

— E o femeie, nu ştiu ce rudă e cu Kassandra. E rece şi 
periculoasă. 

— De unde ştii? 

— A venit să mă vadă. A întrebat de copil. S-a liniştit numai 
când i-am spus că fata a murit. 

După ce îşi termină numărul, Kassandra porni spre rulotă ca 
să se schimbe, gândindu-se cum să se strecoare din tabără ca să 
ajungă pe colina aceea unde o aştepta iubitul ei. 

— O, Nikolasin! exclamă fata, văzându-l pe clovnul care 
anume nu-şi îmbrăcase costumul şi nu se machiase, pentru ca 
fata să înţeleagă bine ce avea să-i spună. 

— Nu sunt Nikolasin. Marele Nikolasin sunt numai în arenă. Nu 
vezi că acum sunt Tomas? 

— Şi ce aştepţi? De ce nu te îmbraci? întrebă Kassandra 
absentă. 

— Ţi-am văzut numărul, spuse tânărul apropiindu-se de ea. 

— Da, mi-ai spus că mă priveşti întotdeauna. 

— Aşa-i, iar tu treci întotdeauna pe lângă mine şi nu mă vezi. 

— Asta pentru că... încercă să explice. - 

— De asta te-am înşfăcat astăzi. 

— Foarte bine, promit că astăzi o să mă uit la numărul vostru. 
N-am văzut repetiţia. 

— Da, ştiu, erai la multe mile depărtare de-aici. 

— Poate nu chiar la multe, dar, oricum; departe... 

— Unde? întrebă tânărul, care credea că fata îi încredinţează 
întotdeauna cele mai tainice gânduri. 

Er Secret. 

— N-ai încredere în mine? întrebă Tomas dezamăgit. 

— l-am spus lui Tilico. 

— Lui Tilico? Guralivul ăla o să-mi povestească tot. 

— Mi-a promis că n-o să spună nimic. 

— Am să-l păcălesc eu cumva. Am să-i spun că toate fetele 
sunt înnebunite după el. Ai să vezi că o să-mi spună tot, zâmbi 
Tomas, apropiindu-se şi mai mult şi încercând s-o îmbrăţişeze. 

Fata se feri, scuzându-se: 

— Nu vreau să ne vadă Randu. N-ar înţelege că noi doi suntem 
doar prieteni. De altfel, nu vreau să mă atingă niciun bărbat. 

— N-are, decât să ne vadă. Nu sunt obligat să-l ascult. Şi nu 
mi-e teamă de el. 

— Singurul lucru de care mă tem eu este gelozia lui Randu, 


spuse Kassandra şi porni grăbită spre rulotă ca să se schimbe. 

— Dar, Kassandra... spuse trist clovnul, nereuşind nici de astă 
dată să-i spună ce simte pentru ea. 

Fata se opri, pe gânduri. N-am putut să plec. Numai de m-ar 
mai aştepta. Aş vrea să-i pot explica totul bunicii. Dar dacă îi 
spun, n-o să mă mai lase să mă văd cu el. Când o să-l mai văd 
din nou? Când? se întreba ea. Şi ce dacă m-a sărutat? Parcă îi 
mai simt şi acum buzele. şi vreau să mă sărute din nou, se 
cufundă fata în dulci amintiri, cu chipul strălucitor, când, 
deodată, în faţa ei apăru Randu. 

— Eşti fericită? Cântai şi dansai, observă tânărul. 

— De ce n-aş fi? replică Kassandra, fără să-şi dea seama că 
expresia ei se schimbase numaidecât. 

— Şi eu sunt fericit. În curând va veni ziua în care îţi voi da 
inelul. O să fie din aur curat şi o să strălucească pe mâna ta ca o 
flacără, spuse Randu, luând-o de mână. 

— Sfântă Fecioară! Talismanul meu! exclamă fata. L-am 
pierdut! îl port de când m-am născut, Randu, şi acum l-am 
pierdut! 

— Nu te necăji. Dorinda o să-ţi dea altul. 

— Nu-i acelaşi lucru. Era talismanul care îmi aducea noroc. 
Bunica mi l-a dat ca să mă apere de deochi. 

— Bine, dacă-i aşa, hai să-l căutăm. Ce crezi, unde ai fi putut 
să-l pierzi? 

— Nu ştiu, Randu, nu ştiu! 

— Bine, stai uşurel, o să-l căutăm peste tot. Tu caută în pat, 
iar eu mă duc pe podium. Poate că ţi-a căzut atunci când ai 
dansat. 

Porunci apoi tuturor să caute talismanul logodnicei lui. Deşi 
ştia că era vorba de un lucru fără valoare, Randu vorbi foarte clar 
şi răspicat: 

— Chiar şi o singură lacrimă a reginei mele valorează cât cea 
mai mare bogăţie. Nu mă gândesc la preţ, vreau doar ca ea să 
nu mai plângă. 

— Trebuie să fiu nebună să-l caut! spuse Yaritza furioasă. 
Poate că l-a pierdut în altă parte, în noaptea aia când a fugit de- 
acasă! 

Kassandra era disperată, gândindu-se că o părăsise norocul. 
Credea neclintit în puterea supranaturală a micului talisman. 

— Nu-i decât o piatră şi asemenea puteri nu există, încercă 
don Simon s-o convingă. Numai Dumnezeu are o asemenea 
putere. 


— Nu, nu, acum mă paşte ghinionul... ` 

— Ascultă-mă, fetiţo, astea sunt superstiții. Intotdeauna am 
luptat împotriva superstiţiilor. Te-au convins de prostia asta şi eu 
m-am străduit întotdeauna să ţi-o scot din cap. Poporul tău crede 
în prostiile astea de când a părăsit Egiptul şi a început să 
străbată lumea. 

— Chiar aşa, tată? încercă şi Kassandra să se liniştească. 

— Chiar aşa! Ce putere poate avea o piatră? Cum poate să ne 
facă rău un blestem? Dacă ar fi aşa, toate străzile ar fi pline de 
morţi! 

— Dar... i 

— Dumnezeu le-a dat oamenilor şi binele, şi răul. Dar cu 
înţelepciunea Lui, ţine lumea în echilibru. 

— Dar bunica spune... 

— Bunica ta are un suflet bun, spuse don Simon, dar este 
orbită de fatalism. Tu eşti fată deşteaptă, nu mai crede în 
prostiile astea. Păstrează-ţi lacrimile pentru necazuri adevărate, 
fiindcă vei avea şi tu parte de ele, ca toţi oamenii. Eşti tânără, e 
prea devreme ca să te gândeşti la asemenea lucruri, mai zise 
don Simon. Ai ceva mai preţios decât talismanul - ai tinereţea, 
visurile, nevinovăția ta. Pe astea trebuie să le păzeşti cu grijă. 

Cuvintele înțelepte ale lui don Simon o mai liniştiră puţin, dar 
nici prin cap nu-i putea trece ce soartă urma să aibă talismanul 
ei. Ignacio Contreras îl va găsi pe colina unde se întâlniseră 
Kassandra cu fratele său, Luis David. In zadar aveau să-l caute 
Kassandra şi cu prietenul ei Glinka pe colina unde stătuse cu 
iubitul ei. Talismanul avea să ajungă apoi în mâinile răsfăţatei 
Chabela, pentru care nu va fi decât o piatră obişnuită. Insă se 
apropia Crăciunul şi lucruşorul ăsta ieftin era numai bun de 
dăruit unei persoane pe care voia s-o jignească. 

Principala grijă a Chabelei era să-l determine pe Ignacio s-o 
ducă la circ. Tânărul era însă preocupat de un pământ pe care 
voia să-l cumpere, ce-i drept, cu banii lui don Alfonso. Ideea 
fusese a lui Luis David, dar ce conta dacă putea să i-o ia înainte! 
Aşa cum îi explicase Hector, prietenul lui Luis David, când pe 
locul unde se află acum circul vor începe să se construiască 
locuinţe, preţurile vor creşte de trei ori. Şi cu siguranţă că mama 
lui, îşi spunea Ignacio privind spectacolul fără interes, va avea 
grijă să primească acest teren ca dar de Crăciun. Dacă ar fi ştiut 
că treaba este deja aranjată, poate că s-ar fi delectat mai mult 
cu spectacolul de circ. 

— Ignacio. Te plictiseşti? îl întrebă Chabela. Mie îmi place aşa 


de mult! 

— Da, văd că te distrezi de minune, dar ai dreptate, pe mine 
mă cam plictiseşte. 

— la uită-te la păpuşa aia ce nostimă e! 

— Aşa trebuie, spuse păpuşa. 

— Cum trebuie? întrebă don Simon. 

— Trebuie să anunţi că „acum îl veţi vedea pe Tilico şi pe 
mine”. Mai întâi numele starului! 

— Depinde, Tilico. Ştii tu vorba aia: Pune măgarul în faţă! 

Publicul izbucni în râs. Şi Kassandra zâmbi. Venise să se uite la 
păpuşă şi să vadă noul număr al lui Nikolasin şi Nikolason. De 
fapt, venise pentru prinţul ei... 

— N-o să-ţi mai vină să râzi când Randu o să arunce cuţitele, o 
înţepă Yaritza. 

— Nu mă sperii, Yaritza. Pleacă de-aici, nu vreau să vorbesc cu 
tine. 

— Mă alungi din cort, prinţesă? Am venit să-ţi atrag atenţia 
asupra mâniei lui Randu. Acum nu te mai apără talismanul. 

— De ce s-ar mânia Randu pe mine? 

— De gelozie. Din cauza asta s-ar purea să-i tremure mâna 
astă-seară. 

— De ce-ar fi saas? 

— Pentru că domnul tău şade în primul rând... spuse Yaritza 
răutăcioasă. Ala cu care ai stat de vorbă în piaţă şi pentru care ai 
dansat. Astăzi a venit la spectacol. Are şi o prietenă cu el. 

O, Sfântă Fecioară, e aici, îşi spuse fata. De ce-mi bate inima 
aşa de tare? 

— Kassandra, strigă vesel Tomas, tuturor le-a plăcut numărul 
nostru. Sunt aşa de fericit! 

— Da, văd. Îţi plac aplauzele şi râsul publicului, răspunse fata. 

— Da, sunt fericit. Acum e rândul tău. 

— Da, numărul cu cuţitele. 

— E ceva în neregulă, Kassandra? întrebă Tomas, observând 
agitația fetei. Ţi-e frig? 

— Nu, nu mi-e frig. 

— Eşti speriată. Ţi-e teamă în seara asta? mai întrebă tânărul, 
îngrijorat, încercând s-o cuprindă pe după umeri. 

— Nu,.Nikolasin... 

— Ce faci aici? răsună pe neaşteptate glasul lui Randu. 

— Stau de vorbă cu Kassandra. 

— Nu-mi place să stai aşa de aproape de ea. 

— De ce te temi, Randu? întreb curajos tânărul. 


— Nu-mi place. Nici tu, nici altcineva nu vreau să stea aşa de 
aproape de ea. E a mea. Pleacă, dispari de-aici, clovnule! se răsti 
ameninţător Randu: Pleacă de-aici! 

Tânărului începu să-i joace mărul lui Adam în sus şi în jos. Nu 
se sperie. Socotea că fata nu este proprietatea lui şi era gata să 
i-o spună în faţă. Era totuşi mai bine să plece. Nu voia să 
provoace o ceartă înaintea numărului lor. Şi aşa tremura de grija 
Kassandrei. 

— Numărul cu cuţitele este atât de emoţionant! exclamă 
Chabela. Ai văzut? Ai văzut-o pe ţigancă? 

— Da, am văzut-o, răspunse rece Ignacio. Nu e o postură prea 
confortabilă. 

— Eu n-aş permite nimănui să arunce cu cuțite în mine. 

— Nu mă îndoiesc. 

De ce nu-i dă nicio atenţie, se întreba Kassandra, pregătindu- 
se pentru numărul de dans. Oare să danseze pentru el? 

— Hei, Ignacio, îi strigă Julio din rândul al doilea de loji. 
Țiganca aia îţi face cu ochiul, uite! Ai noroc! 

— Noroc? Ce-ţi veni!? Nu-i decât o ţigancă. Nu-i suficient de 
bună pentru Ignacio Contreras! 

— N-ai vrea să strângi în braţe o frumuseţe ca asta?! se miră 
prietenul. 

— Sunt frumuseți şi în societatea noastră, la ce mi-ar trebui o 
ţigancă? 

— Dar asta e frumoasă ca unvis! 

— Mă interesează mai mult alte fete. 

— Ascultă, fata asta se uită mereu la tine. Şi e foarte 
frumoasă! 

— Haide, lasă-mă în pace. Nu vreau să am de-a face cu o 
dansatoare de circ. 

Spectacolul se terminase. Oamenii se împrăştiau. Luminile se 
stingeau una câte una. Kassandra stătea în mijlocul rulotei, 
regretând că nu apucase să-i spună prinţului ei că nu va veni. S- 
ar putea ca el să fie deja acolo. Intr-o jumătate de oră ar putea 
ajunge în locul acela tainic. Şi atunci el ar privi în ochii ei. Stelele 
ar fi mai aproape şi vântul i-ar mângâia obrajii. O să fie şi el 
acolo, or să fie numai ei doi, ca şi cum n-ar mai exista nimic 
altceva pe lume. 

— Te-am speriat? Ce faci aici valută întrebă în soapta 
Glinka. Vrei să ieşi în seara asta? 

— Glinka! Am crezut că e Randu. Mi-e teamă. Mă tem să nu 
mă dea cineva de gol, dragul meu Glinka. 


— Dar tu eşti aşa de curajoasă! o asigură prietenul ei. Am 
văzut cum ai dansat pentru el. Era în rândul întâi. 

— Da, nu ştiu... astăzi totul este altfel. 

— Cum aşa? 

— Nu pot să-ţi explic. Avea o privire aşa de rece, parcă s-a 
schimbat... 

— Nu ştiam că oamenii se pot schimba aşa, de la o zi la alta. 

— La fel a fost şi când l-am văzut lângă cuşti. Nu părea deloc 
interesat, Şi mai era şi fata aia cu el. 

— Ce legătură crezi că este între ei? 

— Nu ştiu. Cu siguranţă că-i este ruşine faţă de fată şi de 
prietenii lui că are o cunoştinţă ţigancă. 

— De ce nu-l întrebi data viitoare? Să-i spui că... 

— Dar, mi-am pierdut talismanul - m-a părăsit norocul! 

— Ştiu, toţi l-au căutat, dar nu l-au găsit. 

— L-am pierdut sus, la munte. Ce zici, ce-ar fi să mergem să-l 
căutăm? întrebă fata aprinzându-se la faţă. 

— Pe mine să nu încerci să mă păcăleşti. Vrei să-l vezi pe el. 

— Nu,‘ vreau să găsim talismanul. Simon a spus că piatra 
aceea nu are nicio putere, dar eu am purtat-o întotdeauna. 

— Foarte bine, admise tânărul, nevrând s-o contrazică. 

— Kassandra, stinge lumina şi vino la culcare, se auzi vocea 
Dorindei din rulotă. 

— Mai târziu, bunico, nu mi-e somn, răspunse fata, apoi i se 
adresă în şoaptă prietenului ei: Glinka, aşteaptă, te rog. Te rog, 
vino mai târziu! 

— Dar în oraş e muzică, sunt oameni, acolo aş vrea să 
mergem, spuse tânărul. 

— Mai aşteaptă puţin, Glinka, îl reţinu ea, apoi intră în rulotă. 

— Unde vrei să te duci, fetiţo? o întrebă îngrijorată bătrâna. 

— Nicăieri, bunico, o asigură Kassandra, privind în întunericul 
de afară prin ferestruica rulotei. 

— Ai întors capul, nu vrei să te uiţi la mine. De ce, Kassandra? 
înainte nu aveai secrete faţă de mine. 

— Bunico, n-aş vrea să am nici acum. Eşti pentru mine ca o 
mamă şi între mamă şi fiică nu există secrete, o asigură fata. 

—-Mi se topeşte inima de fericire când te aud cum vorbeşti. 
Eşti tot ce am pe lumea asta! întotdeauna am fost împreună. 
Când eşti tu bolnavă, mă doare şi pe mine. 

Kassandra o îmbrăţişă pe bătrână. 

— Haide, bunico! Şi tu eşti totul pentru mine. Grija şi 
bunătatea ta sunt pentru mine cea mai mare bogăţie. 


— Regina mea, ce s-ar întâmpla cu mine dacă te-aş pierde? s se 
întrebă bătrâna oftând adânc. 

— O, bunico, cum ai putea să mă pierzi? i 

— Nici nu vreau să mă gândesc la aşa ceva! Intr-o zi vom 
pleca de aici, departe de amintiri, şi vom fi din nou împreună, 
numai noi două. Tu o să fii soţia regelui, cea mai importantă 
femeie din trib, şi atunci se vor împlini toate visurile mele. 

— Dar, bunico... dădu fata să-i explice. 

— Asta este soarta ta. Ai mare noroc. Bucură-te de invidia 
celorlalte. Sunt atâtea care îl doresc cu patimă, dar el este al tău, 
numai al tău! 

— Bunico, crezi că ceea ce scrie în Marea Carte se poate 
schimba? 

— Nici vorbă! răspunse bătrâna, sigură de ea. 

— Măcar o vorbuliţă, bunico? 

— Nicio iotă, o asigură Dorinda. Acum e târziu, sufleţel, hai să 
ne culcăm. 

Rulota se cufundă în întuneric, dar Kassandra nu avea linişte. 
Luă în braţe păpuşa şi rămase pe gânduri. 

Să fi uitat oare sărutarea? M-a sărutat, m-a sărutat... Nu, n-a 
uitat. Cum. ar fi putut? A fost prima mea sărutare. Primul meu 
sărut... Singurul meu sărut de dragoste... Nu se poate să uite! E 
bun, mi-a dăruit o păpuşă! Cum a spus? lubirea este ceva ce 
durează veşnic. Da, aşa trebuie să fie. Sunt sigură că şi el simte 
la fel. Dar de ce m-a privit astăzi altfel? De ce era atât de 
indiferent? 

A doua zi de dimineaţă, Kassandra se apucă de treabă. O ajută 
pe bunica să spele rulota, profitând de ziua frumoasă şi însorită. 
Cu obrajii mângâiaţi de razele soarelui, Kassandra se bucura că 
începe o nouă zi. 

— Dar ce harnică eşti, îi spuse Tomas văzând-o trebăluind. 

— Da, o ajut pe bunica, răspunse fata. 

— Ai nevoie de ajutor? 

— Nu, am început mai de mult şi o să terminăm îndată. 

— Dă-mi voie totuşi! 

— Zău că nu-i nevoie. 

— De ce? Dă-mi voie să te ajut. Ascultă, mă duc în oraş să-mi 
cumpăr câteva lucruri pentru costum. 

— Daa? 


— Da, şi dacă vrei să mergi cu mine... 

— În oraş, la cumpărături? 

— Da, după ce îmi termin treaba mergem la cumpărături. Te 
duc unde vrei, spuse vesel tânărul. 

— O, da, Nikolasin, merg cu tine! 

— Ne-am înţeles aşadar, pornim! 

— Dar trebuie să mă spăl şi să mă îmbrac, s-ar putea să mai 
dureze. 

— Nu contează, nu ne grăbim. Găteşte-te cât vrei, eu te aştept 
în faţa rulotei. De acord? 

— Da, da, Nikolasin. | | 

— Nu-ţi face griji, spuse tânărul din nou, te aştept. De acord? 
întrebă el, neobservând că fata era cu gândurile în altă parte. 

Poate că acolo am să dau ochii cu el. Poate că am să mă 
întâlnesc cu el cum m-am mai întâlnit deunăzi. O, Sfântă 
Fecioară, aş dori aşa de mult să-l văd! 

Tomas rămăsese fericit lângă rulotă, fără să-l observe pe 
Randu, care stătea de vorbă cu Marcelino. 

— Astăzi o să fie cald. Aş vrea să mă duc la' râu, spuse 
bătrânul clovn. 

— Ai grijă, tataie! Cu greutatea ta, poţi să te duci direct la 
fund. Şi cine te mai scoate de-acolo? glumi Randu. 

— Cu siguranţă că n-ai fi tu acela. Abia aştepţi să-mi iei locul! 

— Ar cam fi şi timpul. E nevoie de sânge tânăr! spuse Randu, 
sigur pe el. Al tău abia mai are putere să circule prin trupul tău. 

— Şi ce dacă sunt bătrân? Cine iubeşte circul mai mult decât 
mine? se burzului Marcelino, omul acesta blând care nu se 
supăra niciodată. 

— Ce faci aici?! Nu trebuia să te duci la cumpărături? se 
întoarse şi se răsti Randu la Tomas. 

— Nu, o aştept pe Kassandra să se îmbrace ca să meargă cu 
mine, răspunse tânărul, puţin ţâfnos. 

— Ce-ai spus?! Unde mergeţi voi doi? răcni Randu, 
rostogolindu-şi ochii în cap. 

— În, oraş. 

— Nu merge nicăieri cu tine! strigă Randu. 

— Ba o să meargă, Randu, şi încearcă numai s-o opreşti! 

— Sunt gata! sări Randu scoțând cuțitul. Haide, apără-te, 
clovnule, apără-te! 

Labirintul cel mai întunecos se află acolo unde se întâlnesc 
dragostea şi gelozia. Furia celui care simte că persoana iubită îi 
scapă din mână nu se poate domoli cu una cu două. Pentru 


Randu, gelozia făcea parte din iubirea care îl ardea. Aşa iubesc 
ţiganii şi Randu era foarte mândru de asta. 

— Apără-te, clovnule, apără-te! repetă Randu. 

— Ai grijă! îi strigă Marcelino lui Tomas. 

— Te omor! strigă Randu către tânăr. 

— Aruncă cuțitul din mână! strigă bătrânul clovn. 

— Pleacă, moşneagule, nu te amesteca! îl repezi Randu. 

— Vrei o luptă murdară, spuse Tomas. 

— Pleacă, fugi de-aici, insistă bătrânul, încercând să-l reţină pe 
Randu care turbase de furie. 

— Dă-mi drumul! răcni ţiganul. 

— Ce se petrece aici? întrebă gâfâind don Simon. 

— Te omor! strigă iar Randu către tânăr. 

— Ajută-mă, ţine-l! îi ceru Marcelino lui don Simon. 

— Daţi-mi drumul! se zbătu Randu. 

— Ai grijă, eşti rănit? îl întrebă Marcelino pe Tomas. 

— Nu, e numai o zgârietură, îl asigură tânărul ţinându-se de 
mână. 

— Fugi de-aici, Tomas, te:rog, fugi! Blestemat să fii! se 
întoarse el spre Randu. 

— Îmi spune şi mie cineva ce se petrece aici? repetă don 
Simon întrebarea de mai înainte. 

— Nimic, fleacuri. Totul este din cauza geloziei acestui om, 
răspunse tânărul. 

— Şi nu are niciun motiv. Tomas şi Kassandra sunt numai 
prieteni, îl asigură gâfâind Marcelino. 

— În ordine, dă-mi înapoi cuțitul. 

— Nu! Dă-i drumul, i se adresă bătrânul clovn lui don Simon 
care-l mai ținea încă pe Randu. Am să ţi-l înapoiez după ce te 
linişteşti. 

Tomas se îndreptă spre rulotă, ştiind că fata îl aşteaptă. 

— lartă-mă că am întârziat, frumoaso. 

— Ce s-a întâmplat, Nikolasin? Te aştept de o jumătate de oră. 
Şi curând o să se întoarcă şi bunica s-a dus să spele rufe la râu şi 
dacă mă găseşte aici n-o să-mi dea voie să plec. 

— A trebuit să-mi schimb cămaşa. Am căzut şi m-am murdărit. 

— Ai căzut? 

— Da... dar acum sunt gata. Hai să plecăm! 

— Hai, spuse veselă fata, nebănuind nimic. 

Randu stătea tot în rulota lui Marcelino şi număra mătăniile. . 

— Te-ai liniştit? îl întrebă Marcelino. 

— Niciun ţigan nu se poate linişti atunci când îl stăpâneşte 


patima! Tu ne cunoşti bine, stăpâne! Ar fi trebuit să ne înţelegi. 

— Ascultă, Randu, mi-am petrecut toată viaţa printre ţigani. L- 
am cunoscut şi pe tatăl tău, şi pe alţi ţigani dintre cei vechi. 
Ţiganii au trăit peste tot împreună cu noi. E adevărat că vă 
cunosc bine. Dar nu înţeleg de ce aţi rămas mereu aceiaşi. De ce 
nu vă schimbaţi şi voi o dată cu vremurile? Mereu aceleaşi şi 
aceleaşi obiceiuri, aceleaşi probleme. De ce nu vă schimbaţi şi 
voi puţin ca să trăiţi mai bine? 

— Nu ştii ce spui, replică Randu cu o voce fermă. Poporul meu 
este nomad din negura timpurilor. Am supravieţuit numai pentru 
că am respectat obiceiurile străvechi. Ne ţinem de rădăcinile 
noastre. Dacă ne-am fi adaptat la vremurile noi, civilizaţia ne-ar 
fi înghiţit şi n-ar mai fi existat ţigani. 

— Dar civilizaţia are avantajele ei. Aţi fi putut să vă aşezaţi la 
casele voastre, să trăiţi comod, să aveţi un loc unde să munciţi. 

— Asta nu-i pentru poporul meu! Noi nu ne legăm de nimic! 
Nu avem ambiţii! Ţiganii nu au nimic altceva decât libertatea. 
Incă de când strămoşii noştri şi-au părăsit vetrele, am fost liberi 
peste tot pe unde am umblat! Azi aici, mâine colo... Călătorim şi 
în asta constă frumuseţea vieţii. Viaţa nomadă şi libertatea... 

— In ordine, asta înţeleg. Dar de ce trebuie să vă bateţi pentru 
orice fleac? încercă Marcelino să-l liniştească. Şi de ce trebuie să 
te laşi orbit de gelozie fără niciun motiv? Kassandra îţi este 
credincioasă, poţi să ai încredere în ea. 

— Gelozia face parte din dragostea țigănească! Aşa este, 
spuse Randu sigur de el şi de dreptatea lui. Trebuie să fim 
pregătiţi, pentru că trădarea la ţigani se plăteşte într-un singur 
fel - cu moartea! Şi acum dă-mi cuțitul. înapoi. M-am liniştit! 

— Sper că n-ai să-l foloseşti niciodată fără îndreptăţire, îi vorbi 
bătrânul părinteşte. 

— Dreptatea mea se deosebeşte de a ta! Să nu uiţi asta! 

In uşă, Randu se întâlni cu don Simon. 

— Ţiganul fără cuţit se simte de parcă ar fi în pielea goală, îi 
spuse Marcelino după ce Randu se îndepărtă suficient ca să nu-i 
poată auzi. Kassandra a plecat cu Tomas. 

— M-am dus să-i spun ce s-a întâmplat. Cred că ştia şi ea, dar 
nu am mai găsit-o, se vede că plecaseră deja. 

— L-ai.spus Dorindei despre cele petrecute? 

— Nu, Marcelino. Gândeşte-te ce s-ar fi întâmplat. Şi aşa s-a 
supărat când a auzit că fata a plecat în oraş. Dacă ar mai fi auzit 
şi despre povestea asta, şi-ar fi pierdut capul. Ştii cum înţelege 
ea treburile astea. 


— Toţi ţiganii sunt la fel! Numai drame din toate cele. Şi orice 
fleac este o tragedie pentru ei. 

— Da, ai dreptate. De aceea mă tem să nu se întâmple ceva. 

— l-am atras atenţia lui Tomas să se păzească. 

— Lui Tomas? întrebă nedumerit don Simon. 

— Da, e îndrăgostit de Kassandra. Nu-şi dă seama în ce se 
bagă. 

— Tomas îndrăgostit de Kassandra?! se miră don Simon. 

— O, Simon, dar toată lumea o ştie. Şi un orb şi-ar da seama. 
Când dansează fata, nu-şi ia ochii de la ea. 

— Credeam că simte pentru ea tot ceea ce simţim cu toţii, că 
îi este prietenă, ca o soră. 

— Nu, e mai mult decât atât. Şi Randu ştie asta şi de aceea e 
gelos pe el. Totul este o prostie, pentru că fata nu-i împărtăşeşte 
sentimentele. 

— Nu, Marcelino, vezi tu... făcu don Simon. 

— Ei, despre ce-i vorba? 

— Kassandra are anumite visuri, speranţe... Bunul Simon nu 
voia să dea în vileag taina Kasandrei. Vor rămâne fără îndoială 
numai visuri. Dar ar fi periculos dacă ar afla Randu. 

— Vreun alt bărbat? Ce ştii tu despre asta, Simon? 

— Nu-ţi pot spune nimic. Kassandra i-a mărturisit lui ni-i 
Sper ca totul să se termine cu bine, dar fata se joacă cu viaţa ei. 

Randu se aştepta s-o găsească pe Kassandra acasă şi să stea 
de vorbă cu ea. Era conştient de gelozia lui. Dar era un 
sentiment care îi făcea plăcere, fiindcă se gândea că va câştiga 
mai uşor afecțiunea fetei dacă ea îşi va da seama ce e în stare să 
facă pentru ea. 

Dorinda şedea în faţa rulotei şi fuma. 

— Credeam că ţi-a spus ce s-a întâmplat, spuse Randu. 

— Nu mai este cum era înainte. Acum are secretele ei, zise 
bătrâna. 

— Are secrete? 

— Uite, tu mi-ai spus că clovnul este îndrăgostit de ea... 

— Clovnul nu mă îngrijorează. Am vrut numai să-i arăt că 
trebuie s-o respecte pe viitoarea mea soţie. Oricum, nu poate fi 
vorba de un rival, cu faţa aia a lui vopsită. Nu poate decât să-i 
facă pe oameni să râdă, replică Randu. 

— De ce l-ai atacat? 

— Aşa mi-a venit. Şi l-aş fi omorât dacă. nu m-ar fi ţinut ceilalţi. 

— Trebuie să înveţi să te stăpâneşti, altfel o să se întâmple o 
tragedie. 


— Nu pot să scap de năravurile mele. Şi nici nu vreau! 

— lubeşti primejdia ca un adevărat ţigan. Şi ştii să mânuieşti 
cuțitul, spuse Dorinda fără să-şi dea seama câtă plăcere îi făceau 
cuvintele ei tânărului bărbat. 

— lubirea este mai puternică atunci când este pecetluită cu 
sânge. Poate că tocmai de asta are nevoie regina mea. Poate că 
aşa o să mă iubească şi o să mă respecte cum îmi doresc eu. 

— Foarte bine, acum ai lăsat sânge, potoleşte-te. 

— Asta numeşti tu sânge? N-a fost decât o zgârietură. 

— Şi nu-i de-ajuns? 

— Nu. Dar trebuie să găsesc un rival pe măsură. Să ştiu că l-a 
iubit şi ea şi atunci cuțitul meu să se înfigă drept în inimă! 

— Tu chiar vrei ca fata să se îndrăgostească, să iubească pe 
altcineva numai ca tu să-l jertfeşti pe altarul iubirii tale? 

— Trebuie să fac ceva! Trebuie să pun cumva stăpânire pe ea! 
Nu mai pot îndura nepăsarea ei, recunoscu tânărul conducător al 
ţiganilor. 

— O să se schimbe când va deveni nevasta ta. 

— Vreau patima ei acum. Unde-i? _ 

— Se plimbă cu Tomas, cu Glinka. li dai voie? 

— Nu pot s-o ţin-în cuşcă. Ar muri de tristeţe. Nu-mi place că 
se duce cu Glinka. 

— Nu cumva eşti gelos şi pe el? Randu, Glinka îi este ca un 
frate. 

— Nu vreau să fie cu niciun bărbat! 

Chabela se purtase întotdeauna urât cu Rosaura, dar nu-şi 
dăduse seama cât de tare o jignise când îi oferise servitoarei 
hainele ei vechi. Fata făcuse acelaşi gest faţă de Ofelia şi 
această femeie modestă se bucurase foarte tare. 

— Tu ia ce vrei, eu iau ce rămâne, îi spuse Ofelia Rosaurei. 

— Ţi-am mai spus că nu vreau nimic. la totul, spuse hotărâtă 
slujnica. lţi dau o sacoşă să le duci. 

— Dar uită-te la rochia asta! Şi la bluzele astea! E drept, asta 
e cam purtată, dar se vede că a fost scumpă. Te simţi jignită 
când cineva îţi dăruieşte lucruri vechi? De ce eşti aşa. de mândră, 
Rosaura? Dacă eşti sărac, trebuie să primeşti ceea ce-ţi dăruiesc 
cei bogaţi. Şi nu trebuie să consideri că e înjositor. 

— Nu consider înjositor, dar mă doare. Şi mai ales când vine 
de la ea. 


— De ce? 

— Pentru că nu trebuie să se poarte aşa cu mine! 

— Da, cu asta sunt de acord. Ar trebui să fie mai bună, ştiind 
că tu ai crescut-o. Cu siguranţă că o iubeşti ca pe propria ta fiică. 
Dar au primit-o aici ca pe un membru al familiei. A venit în locul 
Andreinei şi al copilului ei. Eh, dacă ar fi trăit! Să nu uităm ce bun 
este don Alfonso cu ea, ca şi dona Herminia. Cât despre Ignacio, 
şi el îi satisface orice capriciu, şi el a răsfăţat-o. Ca şi când ar fi 
rudă cu ei! 

— Mie îmi pare bine că s-au ataşat aşa de mult de ea, zise 
fata. 

— Da? Atunci de ce te plângi? o întrebă sincer mirată Ofelia. 

— Ce mai face fetiţa ta, Ofelia? ocoli Rosaura răspunsul. 

— Uite, asta e numai bună pentru ea. E ca un fel de dar de la 
Moş Crăciun. Fata mea e la fel ca întotdeauna. Stă în pat sau în 
scaunul ei cu rotile şi nu vrea să iasă nicăieri. Nu vrea să facă 
nimic pentru ea. Trăieşte în lumea gândurilor ei. 

În clipa aceea intră în bucătărie Matias, posomorât ca de 
obicei. Ofelia se grăbi să-şi strângă lucrurile şi să plece cât mai 
repede. 

— Ce-i cu tine? o întrebă grădinarul pe fiica sa după plecarea 
spălătoresei. 

— Nimic. 

— Eşti prost dispusă. 

— Am motive. 

— Spune, ce s-a întâmplat? 

— Nimic deosebit, dar am motivele mele să fiu prost dispusă 
până la sfârşitul vieţii mele. 

— Ştii foarte bine că nu ai dreptate, replică tatăl, repetând 
fraza pe care fiica sa o cunoştea foarte bine. 

— Te rog, tată, nu mă necăji şi tu. Foarte bine, am greşit şi 
acum plătesc pentru greşelile mele. Nu trebuie să mă cicăleşti. 

— Perfect, dar îţi spun doar atât: nu se poate să trăieşti în 
trecut. 

— Nu, tată, aici nu-i vorba de trecut. Totul este de domeniul 
prezentului. Se petrece chiar acum, sub ochii mei. Durerea, 
regretul şi furia îmi otrăvesc sufletul. 

— Şi la ce-ţi foloseşte treaba asta? 

— La nimic, dar asta este. Trăiesc aici ca o umbră. Mă 
consideră ca o cârpă veche, izbucni fata, care ştia de altfel să se 
stăpânească foarte bine. Dar într-o zi, când am să-mi pierd 
minţile, am să povestesc totul. Totul! Mă înţelegi? Tot adevărul! 


— N-ai să îndrăzneşti! 

— N-am să îndrăznesc? 

— Te temi prea tare de Herminia! 

— Tu te temi şi mai tare decât mine. Te-ai obişnuit cu starea 
de slugă. Îi îndeplineşti orbeşte toate poruncile. 

— Pentru asta sunt plătit. 

— Eu nu! Merit mai mult decât atât. Dar oamenii pe care i-am 
iubit.mă răsplătesc cu dispreţ şi umilinţe. 

— Ajunge, gata! Poate că dona Herminia e prin preajmă. Să nu 
te audă. 

— Puțin îmi pasă! Pot să spun asta în faţa tuturor. 

Matias auzi un zgomot la uşă şi se duse s-o deschidă. 

Chipul lui mohorât se întunecă şi mai tare. 

— Sunt oare chiar atât de urâtă? întrebă Kassandra, care nu-şi 
putuse înfrâna dorinţa de a căuta casa prinţului ei. De ce mă 
priviţi aşa? 

— Nu se poate... Nu se poate... mormăi Matias uluit. 

— Ce nu se poate? întrebă curioasă fata, vrând să-l liniştească. 
N-am făcut decât să bat la uşa voastră. 

— A murit. E moartă! 

— Cine e moartă? 

— Tu, tu eşti moartă! 

— Eu? Cum aşa? râse fata. Sunt vie şi sănătoasă. Stăpânii sunt 
acasă? 

— Du-te, pleacă de-aici! bolborosi grădinarul. 

— Nu mă alunga, spune-le că a venit ţiganca să le ghicească 
în palmă. 

— Pleacă de-aici! repetă Matias, venindu-şi puţin în fire. 

— Dar n-am venit aici din întâmplare. Cheamă-l pe stăpân, 
insistă fata. Încercând încă o dată să-i îmbuneze pe omul acela 
urâcios. ; ; ; 

Dar nu se putea înţelege cu el şi îşi spuse că nu mai văzuse 
niciodată un om atât de nesuferit. Kassandra nu avea cum să 
ştie că stă în pragul casei bunicii ei - Quinta Milagros. 

îngrozit, Matias se grăbi s-o înştiinţeze pe dona Herminia în 
legătură cu cele întâmplate, deşi încă nu-i venea să-şi creadă 
ochilor. 

— Ce doreşti, Matias? întrebă dona Herminia. 

— Am văzut-o, am văzut-o! 

— Pe cine? 

— Pe domnişoara Andreina! 

— Ţi-ai pierdut minţile? Ce glumă neroadă mai e şi asta? 


— Ea este, vă jur! 

— Prostule, ai uitat că a murit acum optsprezece ani? 

— Vă rog să mă credeţi, doar o cunosc bine pe domnişoara 
Andreina, vă jur! o asigură Matias. 

— Omule, încetează! Nu ştiu de ce te porţi aşa! Dacă ai băut 
prea mult... 

— N-am băut nimic. Sunt complet treaz. Şi nici nu visez. 

— Bine, spune ce-ai văzut. 

— Am văzut-o pe ea, aşa cum vă spun. 

— Unde? Când? 

— Când am deschis uşa, stătea în prag, explică grădinarul, 
găsindu-şi cu greu cuvintele. 

— E absurd! 

— Nu, exact acelaşi chip, acelaşi glas, aceiaşi ochi. Vă căuta 
pe dumneavoastră. 

— Pe mine? încetează, Matias! 

— ÎI căuta şi pe don Alfonso. 

— Am spus că nu vreau să mai aud nimic. 

— Cum de a înviat din morţi? Era îmbrăcată ca o.. 

— Pleacă de-aici! Nu vreau să mai aud nimic! Pleacă! Pae 
Herminia exasperată. 

— Credeţi-mă, era un duh, mai spuse Matias şi plecă fèrm 
convins că văzuse o fantomă. 

Blestematul ăsta de. grădinar şi-a găsit tocmai acum s-o 
înnebunească cu prostiile lui! Acum, când Ignacio trebuie să 
semneze contractul pentru cumpărarea: moşiei. Hector e deja 
aici, şi chiar şi Alfonso ar putea să audă ceva. 

— Ce ciudat că trebuie să semnez acest document, spuse 
Ignacio mulţumit. 

— Pun pariu că n-o să fii la fel de fericit când o să semnezi 
certificatul de căsătorie, glumi Hector. 

— A, nu! Poţi pune pariu pe chestia asta! 

— Şi de ce nu, Ignacio? întrebă don Alfonso. 

— Nu mi-a venit încă vremea să mă astâmpăr. 

— Ba chiar mă gândeam că ar cam fi timpul să te gândeşti la 
asta. E timpul să-ţi întemeiezi o familie. 

— Ai auzit? Pregăteşte-te să-ţi faci o familie! se amestecă şi 
Herminia. 

— Mai e vreme. Uite, am semnat. 

— Spune-mi suma, ca să scriu un cec, zise don Alfonso. 

— Uite suma exactă. 

— În regulă. Şi poftim acum şi cecul. Felicitări, acum eşti 


proprietarul pământului. 

— Mulţumesc. Ei 

— Vino să te sărut, fiule. Sunt aşa de fericită! Iți place darul? 

— Şi-ncă cum, mamă. 

— Mulţumeşte-i tatălui tău. 

— Am şi făcut-o, mamă. 

— În ordine, să fie într-un ceas bun, fiule, mai adăugă don 
Alfonso. 

— Mulţumesc. 

— Bine, acum mă duc la club să-mi găsesc un partener pentru 
o partidă de şah. 

— Dar de ce nu joci cu Ignacio? 

— Cu el? Nu-i place şahul. Îl bat întotdeauna. Aş fi preferat să 
joc cu Luis David. Şi Ernesto era un şahist excelent. Ginerele 
meu... Andreina îl ruga să mă lase să câştig şi eu câte o 
partidă... Acum mă duc... 

— Bine, dragul meu... 

— Sper că o să câştigaţi, don Arocha. 

— Mulţumesc, Hector, răspunse Alfonso ieşind. 

— Hai să bem ceva în cinstea evenimentului, propuse STIeio; 
ridicându-se ca să toarne de băut. 

— Poate că şi domnul Arocha ar fi pr să ni se alăture, opină 
Hector. 

— Nu, Hector, când se apropie comemorarea Andreinei, îi 
place să se retragă cu gândurile lui, le explică Herminia. 

— E firesc. 

— Mie nu mi se pare firesc. Ar fi trebuit să uite, a trecut atâta 
timp! 

— A fost singurul lui copil. 

— Şi ce dacă? N-a rămas singur. Noi i-am luat locul. Cred că 
nimeni n-ar mai trebui să amintească de Andreina în casa asta. 

Ignacio era foarte fericit şi abia aştepta să-i spună lui Luis 
David că devenise proprietarul pământului. Avea o mulţime de 
planuri. O clipă după aceea se duse la Rosaura ca să-i spună să-i 
pregătească lucrurile pentru drum. 

— Plecaţi la mare? întrebă fata. 

— Da... poate vrei să mergi şi tu? 

— Poftim? întrebă fata uimită. 

— Da, casa e delia et e nevoie de o mână de femeie. 

— Şi pentru asta.. 

— Tocmai, este un loc retras, am putea fi singuri un timp, 
spuse tânărul zâmbindu-i servitoarei cu subînţeles. 


— Ignacio! strigă Herminia. 

— Mă grăbesc foarte tare, mamă. Mă aşteaptă Hector să 
mergem în oraş să ne întâlnim cu domnul Muños ca să terminăm 
treaba cu actul ăsta. 

— Ignacio, n-am vorbit însă despre acest dar. 

— Vrei să spui despre darul lui don Alfonso? 

— E-adevărat, Alfonso plăteşte, dar darul este de la mine. 
Pentru tot ce obţii de la el trebuie să-mi mulţumeşti mie. 

— De ce, mamă? 

— Pentru că eu sunt cea care îi propun. 

— Ştii, mamă, îţi sunt foarte recunoscător, eşti o femeie foarte 
înţeleaptă. Te-ai căsătorit cu un bărbat bogat, care mai este şi 
generos, dar trebuie să recunoşti că soarta ţi-a fost favorabilă. 
Dacă am să-i moştenesc averea, asta se datoreşte doar 
întâmplării. lar dacă nepoata lui ar trăi acum, ar fi deja o fată 
destul de mare şi ea l-ar moşteni. 

— E drept, numai că sărmanul copil a murit, oftă Herminia. 

— Asta i-a fost soarta. Norocul meu. 

— O, sufleţelule, o să fii bogat. Cel mai puternic om din oraş. 
Şi dacă tot vorbim despre asta, poţi să mă duci şi pe mine să văd 
proprietatea? 

— Sigur că da, mamă. Mâine mergem acolo, Acum mă i 
foarte tare, spuse tânărul. 

Domnul Mufos îi aştepta deja la restaurantul indicat de 
Ignacio. Era localul lui preferat, unde îl cunoşteau toţi şi îl 
respectau. 

— Dacă ai pa să faci cinste, n-o să-ţi mai rămână nimic 
din onorariu. Permite-mi să plătesc eu. 

— Sunteţi chiar îndreptăţit, spuse domnul Muños, pregătindu- 
se să plece. Proprietatea pe care aţi cumpărat-o va valora în 
curând de trei ori mai mult. 

Ignacio şi Hector se ridicară şi plecară şi ei. 

— Uite, spuse Glinka şi o apucă pe Kassandra de mână. 

— O, ăsta este prinţul meu, se bucură fata văzând că Ignacio 
se despărţea de prietenul său. 

Kassandra se simţea stânjenită că venise la oraş numai ca să-l 
caute pe prinţul ei. Era deja a doua oară când încerca să-l 
găsească. Începuse să creadă că o părăsise norocul. Dar şi 
Hector o observase. Nu se putea să nu vezi aşa o fată frumoasă 
şi pe deasupra îmbrăcată cu rochia aceea țigănească în culori 
atât devii. 

— Domnule, i se adresă Glinka lui Ignacio. 


— Da? se întoarse tânărul mirat. 

— Vă trimite asta, îi şopti Glinka vârându-i un bilet în mână, 
după care dispăru imediat. 

— Hei, e de la circ! spuse plăcut surprins Hector. 

„Diseară am să vin. Te aştept.” 

Ignacio citi biletul şi se uită în urma ţiganului care fugea. 

— Ce focoasă! Nu crezi? 

— Da, ţiganca asta are ceva deosebit, recunoscu Ignacio. 

— Pe Dumnezeul meu, aşa-i! Să-ţi trimită un. bilet?! Cu 
siguranţă că i-ai plăcut. Ai noroc, Ignacio. A pus ochii pe tine. Dar 
nu spune unde să vă întâlniți, nimic... Ignacio, asta-i foarte 
ciudat. 

— Da, ciudat, nu-i aşa? comentă Ignacio îngândurat. 

— Ştiu! Cu siguranţă că vrea să vă întâlniți după spectacol. 
Poate că ai să vrei să te duci, spuse Hector clipind şiret. 

— Se pare că i-am plăcut foarte mult, nu? 

— Cam aşa ceva. 

— Dar e nebună! Să-mi trimită aşa, hodoronc-tronc, un bilet... 

— Aşa'sunt femeile astea, pătimaşe. 

— Dar tu de ce te-ai înfierbântat aşa pentru ţiganca asta? 

— E divină! Te invidiez, prietene, ai o şansă nemaipomenită. - 

— Da... 

— Ei, dacă aş fi eu în locul tău... Profită de ocazie, nu pierde 
vremea. 

Kassandra şi prietenul ei credincios se grăbeau spre tabără. 
Cu siguranţă că bunica e îngrijorată, îşi spunea Kassandra. 

lubirea este neputincioasă faţă de minciuni şi trădare. Furia şi 
egoismul pot distruge şi cele mai înalte sentimente... îşi spunea 
Yaritza, sperând că va veni o zi când va reuşi să-l câştige pe 
Randu pentru sine. Şi de aceea o urmărea necontenit pe 
Kassandra. 

— Bunico, cu ce s-a dus Kassandra la oraş? o întrebă ea pe 
bătrână. 

— Nu s-a dus la oraş! o repezi Dorinda. 

— Cum nu? Am văzut-o eu! 

— Ai nevoie de ochelari sau trebuie să ţi se smulgă limba ca 
să nu mai minţi?! . À 

— Nu mint. L-am văzut pe Kassandra şi pe Glinka pe stradă. Şi 
ştiu că Randu i-a interzis să se ducă acolo. 


— Eu i-am interzis, nu Randu. 

— Ei, atunci să ştii, bunico, că nepoţica te păcăleşte. Te minte 
şi nu te ascultă. 

— Pleacă de-aici! strigă bătrâna. Kassandra e prinţesă şi nu 
trebuie să asculte de nimeni. 

— Nici chiar de bătrâna ei mamă care merită respect? întrebă 
afurisita de fată. 

— Dar tu mă respecţi? 

— Ei, tu pe ea ai crescut-o, nu pe mine, ripostă Yaritza. 

— Foarte bine. Nici pe mine nu trebuie să mă asculte. Este 
prima femeie din trib. 

— Nici de şeful nostru care o să-i fie bărbat? 

— Vrei să te bagi între ei? împotriva obiceiurilor noastre? Ai 
grijă. Yaritza, răutatea asta se poate întoarce împotriva ta. 

— Mă ameninţi, surioară? 

— Te avertizez numai. Ai grijă şi ţine minte. Să nu mă mânii, 
că pot să-i chem pe toţi zeii răi pe care-i ştii. 

Yaritza vru s-o liniştească pe bătrână şi o asigură că n-o să-i 
spună nimic lui Randu. 

— Vipera! făcu Dorinda după plecarea fetei. Să dea Domnul 
să-şi rupă .un picior. Are inima otrăvită. Să mă păcălească pe 
mine nepoata mea! Da, îşi spuse bătrâna, fiindcă văzuse în ochii 
Yaritzei că nu minte. Kassandra nu s-a dus la râu. 

S-a dus la oraş. De ce? Ce o atrage acolo? Pe cine caută? Pe 
cine a văzut? Pe domnul pentru care a dansat la circ. Probabil că 
se întâlneşte cu el. Tot cu el a fost şi atunci când a plecat 
noaptea. Dar unde se întâlnesc? Şi cine-i bărbatul? 

Când se întoarse în tabără, Kassandra îşi dădu imediat seama 
că Dorinda este prost dispusă. înţelese că o chinuie gânduri 
negre. Şi totuşi, nu poate să nu-i dea ascultare inimii sale. Inima 
îi spune că la noapte se va duce la munte. 

— Tată, spuse Kassandra intrând în rulota lui don Simon. 
Unde-i Tilico, am mare nevoie de el. Pentru mine e ca o fiinţă vie, 
de parcă ar avea sentimente şi gânduri. Păpuşa asta are o inimă 
blajină în pieptul ei de lemn. 

— Chiar am inimă. Şi chiar dacă e mică, e plină de dragoste. 

— Şİ pentru mine, nu-i aşa, Tilico? întrebă fata. 

— Poate că da... dar trebuie să-ţi spun ceva. 

— Ce? 

— Eşti foarte îndrăgostită. 

— Eu? 

— Da, tu. Şi mă zăpăceşti cu frumuseţea ta. Şi asta ţi-ar putea 


aduce necazuri. 
— Îmi faci reproşuri, Tilico? 

— Doresc doar să te avertizez şi să te sfătuiesc. Nu vreau să ţi 
se întâmple ceva. Ascultă de Randu. E foarte gelos! Nu trebuie 
să-i dai motive să fie gelos., 

— Randu mă iubeşte prea mult ca să-mi facă vreodată rău. 

— Poate că ţie nu, dar dacă le va face rău celor care te iubesc 
pe tine? 

— Nu se va întâmpla aşa ceva! 

— Ba s-a şi întâmplat! l-a făcut deja rău unuia. 

— Cui? exclamă uimită fata. 

— Lui Tomas. 

Kassandra se uită la don Simon: 

— Tată, e adevărat? 

— Da, e adevărat. Dacă n-am fi fost noi, l-ar fi omorât. 

— O! Ce i-a făcut? Ce s-a întâmplat? 

— Linişteşte-te. Asta s-a petrecut înainte să plecaţi voi. Randu 
l-a rănit cu cuțitul la mână. 

— Dar Tomas nu mi-a spus nimic. N-am văzut nicio rană. N-am 
văzut nimic şi nici Glinka nu mi-a E nimic, deşi am fost 
împreună în oraş. 

— Nu ţi-au spus nimic ca să nu-ți Fifa) griji. Dar eu îţi spun, 
pentru că trebuie să ştii. 

— Dar Tomas e numai prieten cu mine, cum poate fi Randu 
gelos pe el? 

— Ei, copilă! Randu e gelos şi pe aerul pe care-l respiri. Dar 
dacă i-a făcut ce i-a făcut lui Tomas, gândeşte-te numai ce i-ar 
face unui rival adevărat. Dacă omul acela ar fi îndrăgostit de 
tine... don Simon se opri să tragă aer în piept, ca să vorbească 
cu glasul păpuşii. 


Începe spectacolul. Se sting luminile. Se aude vocea 
prezentatorului: Veniţi, veniţi să vedeţi cel mai minunat circ! Vă 
aşteaptă cei mai caraghioşi clovni, cei mai buni acrobaţi, 
trapez - Megui Rufino la circul Marcelino. 

Kassandra alergă spre cortul lui Tomas. Se apropia momentul 
numărului ei. 

— Tomas, arată-mi ce ţi-a făcut Randu! spuse fata gâfâind. 

— Cum ai aflat? 

— N-are importanţă, arată-mi! 

— De ce? E un fleac, o asigură tânărul, mişcat de grija ei. 

— Tomas, te rog arată-mi! 


— Bine, am să-ţi arăt ca să nu-ți închipui cine ştie ce. Vezi? E 
doar o zgârietură. 

— E din cauza mea. 

— Nu, nu e din cauza ta, spuse tânărul mângâind-o. 

— Te rog, Tomas, nu mă atinge, spuse Kassandra dându-se 
înapoi din faţa tânărului care încerca s-o îmbrăţişeze. 

— Dar despre ce-i vorba? 

— Dacă mi-ai fi spus, n-am mai fi mers în oraş. 

— Tocmai de aceea nu ţi-am. spus. 

— Te rog, ascultă de Randu şi păzeşte-te de el. Nu vreau să ţi 
se întâmple ceva. 

— Ţi-ar părea rău? 

— Da, foarte rău. 

— Îţi mulţumesc pentru grijă, zâmbi clovnul. 

— Pentru Dumnezeu, Tomas, să nu mă atingi. Ar putea să vină 
cineva şi să te vadă. 

— Kassandra, nu trebuie să fugi de mine fiindcă ţi-e frică de 
Randu. Haide, încercă tânărul s-o ia delicat pe după umeri. 

— Nu, Simon mi-a spus că trebuie să mă feresc. 

— Ascultă, eu nu mă tem de Randu, mă tem numai Paga 
tine. 

— Greşeşti. Raid n-ar ridica oan mâna asupra mea. Mi- 
e frică însă că le-ar putea face rău celor care mă plac, care mă 
iubesc. 

— Nu ştiam că te preocupă atât de mult ceea ce mi s-ar putea 
întâmpla mie. 

— Mă îngrijorează nu numai ceea ce ți s-ar putea întâmpla ție, 
ci şi... 

— Şi cui altcuiva? tremură Tomas la gândul că fata ar fi vrut să 
rostească vreun alt nume. 

— Oricărui alt bărbat care-i stârneşte gelozia lui Randu. Pe 
oricine mă priveşte îl pândeşte o primejdie de moarte. 

— Kassandra... 

— Dă-mi drumul, Tomas. Ţi-am spus: poate să ne vadă cineva. 

— Nu pleca, te rog. 

— Nu, dă-mi drumul. 

Fata se grăbi să se schimbe pentru numărul cu Randu. 

— Lucrurile nu merg bine la. circ. Orchestra cântă. deja, spuse 
conducătorul ţiganilor, dar violonistul n-a sosit încă. Spectacolul 
a început şi tu nu eşti încă îmbrăcată. 

— Am timp, răspunse fata. 

— Stăpânul e prea bătrân. Şi-a pierdut autoritatea, nu-l mai 


ascultă oamenii. Ca să poţi conduce, trebuie să ai o mână de fier. 

— Şi un cuţit în mâna aceea, nu? i-o reteză Kassandra. 

— Bine zis, spuse Randu, privind-o cu înţeles. Şi încă unul care 
iese uşor din buzunar şi îl pedepseşte pe cel care te face de râs. 

— Oh, Randu, nu trebuia să-l răneşti pe Nikolasin. N-a vrut să 
te facă de râs. Nu ai niciun motiv să fii gelos. 

— Ştiu că nu te-ai îndrăgosti niciodată de un clovn. Dar a spus 
că iese în oraş cu tine. l-am interzis, iar el n-a vrut să mă asculte. 

— Te rog, Randu, nu trebuie să-i faci rău. E prietenul meu. 

— Foarte bine, am să uit de asta, prinţesă, zâmbi tânărul. O 
să-l las pe clovn să te distreze, îţi promit. Dar acum, ca semn al 
dragostei mele, aş vrea să-ţi dăruiesc ceva. Spune-mi ce ţi-ai 
dori? 

— Nu doresc nimic, răspunse fata rece. 

— Spune-mi numai ce vrei şi îţi aduc imediat. 

— Hotărăşte tu, eu nu ştiu. 

— Eu ştiu ce-mi doresc cel mai mult pe lume, spuse Randu şi o 
apucă pe fată de mâini. O sărutare de la tine. 

— Nu, asta nu, Randu! spuse fata şi se smulse din mâinile lui. 

Kassandra abia aştepta să se termine spectacolul. Dansase 
pentru prima oară fără chef. Acum, ieşind din arenă, simţi 
căldura plăcută a nopţii care nu-i aducea însă niciun fel de 
linişte. 

— Glinka, Glinka! Nu ştiu ce să fac. Oare să mă duc la munte? 
Astăzi mi-am dat seama că Randu mă urmăreşte. Fata aştepta 
un sfat de la credinciosul ei prieten. 

— Am văzut ce i-a făcut lui Tomas. 

— Sărmanul clovn! Şi nu e vina lui. Dar dacă Randu mă vede 
cu omul acela, îl omoară cu siguranţă. Îngheţ numai când mă 
gândesc la aşa ceva. 

— Zău că nu ştiu ce să spun, recunoscu tânărul. 

— Bine, dar gândeşte-te şi-apoi spune-mi. E un sentiment 
foarte ciudat! E mai bine să trăieşti un minut în dragoste decât 
toată viaţa fără ca. 

— Dar tu ştii ce înseamnă dragostea? 

— Da, ştiu. Un sărut mi-a spus totul. 

— Kassandra, te-a sărutat? Lui Glinka nu-i venea să-şi creadă 
urechilor. Credeam că nimeni nu are voie să te sărute. 

— Da, ai dreptate, dar a fost minunat. Ştiu că Randu n-ar fi 
putut niciodată să mă sărute aşa, Sunt sigură. 

— Dumnezeu să te aibă în paza lui! Mi-e teamă pentru tine. 

— Nu, nu vreau să mă mai gândesc, vreau să-l văd, se 


înverşună fata. Mă întreb numai dacă o să fie acolo, la munte, 
dacă o să mă aştepte. Însă eu i-am spus că mă duc şi trebuie să 
mă duc. N-am mai fost de mult timp. N-am avut curaj. De câte 
ori o fi venit şi nu m-a găsit acolo!? Şi ce-o să se întâmple dacă 
vine şi acum şi eu n-am să fiu acolo ca să-l văd? 

— Atunci de ce îmi mai ceri sfatul? spuse băiatul şi rămase pe 
gânduri. Trebuie să plec. 

— Glinka, stai, spune-mi, crezi oare că putem merge? 

— Ce pot să-ţi spun? Dacă am să te sfătuiesc să nu te duci, ai 
să dai vina pe mine. Dacă îţi spun să te duci şi se întâmplă ceva 
şi Randu află şi face vreun gest necugetat, o să apese tot pe 
conştiinţa mea, se întristă tânărul, atât de vesel de obicei. 

— Glinka, eu te rog să-mi dai un sfat şi tu vorbeşti aiurea. 

— Dar sunt eu oare destul de înţelept ca să-ţi dau sfaturi? 
întreab-o pe Dorinda. : 

— Bunica nu trebuie să ştie despre asta. Iți dai seama că nu 
m-ar lăsa să mă duc. Te rog, spune-mi! 

— Dacă vrei, du-te! 

— Da, ştiu că mă aşteaptă. Simt că e acolo. Ştiu că soarta mea 
este să mă duc şi că acolo mă aşteaptă un lucru minunat. 

— lubirea e minunată, dar moartea? Care din cele două te 
aşteaptă? 

Cei doi prieteni se despărţiră. Kassandra se întoarse fără 
tragere de inimă la rulota ei, iar Glinka porni la plimbare prin 
tabără. Nu putea să doarmă, îngrijorat pentru prietena sa. Nici 
Kassandrei nu-i trecu prin minte să se -culce, dar Dorinda era 
trează. O aştepta. 

— Vrei să-ţi dau în cărţi? o întrebă bătrâna, văzându-şi 
nepoata tristă. 

Kassandra ridică din umeri. 

— Dacă vrei, bunico... 

— Dă-mi un ban ca să nu se întoarcă norocul. Lasă-ţi voinţa 
liberă şi puterea gândurilor tale să te cuprindă, şopti bătrâna cu 
o voce tainică, de parcă ar fi rostit o formulă magică. Taie. 
Pentru casă... pentru viitor... pentru tine. Văd o femeie în pragul 
tău, spuse Dorinda, o femeie bogată. Aurul înseamnă bani. Zece 
lacrimi înseamnă şi necazuri. Dacă o vezi pe femeia asta, să nu 
te apropii de ea. O să-ţi provoace suferinţe. Te aşteaptă un drum 
lung. Dar nu-i văd sfârşitul. Este un om care se gândeşte la tine. 
Dorinda ridică ochii din cărţi şi tu te gândeşti la el. Şi mai este 
unul care vrea să-ţi propună să te căsătoreşti, spuse ea cu 
subînţeles. Oare nu mă înşel? Vezi trei şeptari? Un drum, o 


dorinţă. Un drum scurt. Cineva care te iubeşte îţi spune să nu-ți 
părăseşti neamul. Dar tu te afunzi în lumea asta şi cauţi 
nefericirea. 

— Bunico, e adevărat ce-mi spui? o întrerupse fata pentru 
prima oară. 

— Nu cumva nu mă crezi? 

— Te cred, continuă... 

— Din nou străinul ăsta! Patru de treflă, astea sunt lacrimi. 
Asul de treflă! Ştii ce înseamnă? o pironi bătrâna cu privirea. 

— Moarte? 

— Moarte, încuviinţă femeia şi ridică degetele lungi şi subţiri. 
Cărţile se liniştesc acum. Dacă aş putea să schimb soarta cu 
vreun truc sau cu o minciună... 

„Nu mă îngrijorează. Nu cred în cărţi, cred numai în inima 
mea. O să mă aştepte. Simt cum mă cheamă. Nişte fire nevăzute 
mă trag spre munte.” 

În întunericul nopţii, în tabără se auzeau sunetele viorii lui 
Glinka. Tânărul stătea în lumina de lângă cortul mare şi îşi cânta 
trista melodie. Deodată, din întuneric apăru Randu şi se opri în 
faţa băiatului. Invârtea în mâini o cruce mare, atârnată de un 
lanţ. Glinka simţi imediat că-l munceşte ceva. 

— Ce-i, Randu? Nu poţi dormi? Te deranjează vioara în 
întrebă tânărul. 

— Nu ea mă tulbură, ci altceva. 

— Ce-ar putea fi? Gelozia? întrebă Glinka uitându-se la crucea 
strălucitoare din mâinile lui Randu. 

— S-ar putea spune Kassandra. Nu ştiu de ce mă respinge. Şi 
de fiecare dată când mă respinge, parcă mă împunge cu cuțitul 
în inimă. 

— De ce te miri? Ştii că niciodată nu a fost îndrăgostită de 
tine. S-a lăsat doar iubită de tine. 

— Da, ai dreptate. Cândva s-a lăsat iubită, dar acum fuge. Nu 
vrea nici să mă vadă. Nu râde de glumele mele, nu-i place să 
stea cu mine. Nu-mi mai întreţine patima, aşa cum făcea cândva, 
spuse Randu şi în vocea lui se simţea dorul arzător după fată. Îmi 
amintesc cum a dansat pentru mine în ultimul oraş. Oamenii 
şedeau jur-împrejur şi ea dansa numai pentru: mine. Işi ţinea 
ochii pironiţi în ochii mei. Dansul ei îmi era dedicat mie, tot trupul 
i se unduia pentru mine. 

— Dar de când. ai încercat. s-o săruţi, n-a mai vrut să 
vorbească cu tine, îi aminti Glinka. 

— Asta nu contează, replică Randu şi rămase cu picioarele 


depărtate, parcă înfipt în pământ, aşa cum stătea de obicei, 
privindu-l pe băiat cu ochii lui aprinşi. Casă fiu sincer, îmi place. 
E minunat să te păzeşti şi să te păstrezi pentru prima oară. Și 
femeile îşi sporesc valoarea în felul ăsta. 

— Atunci de ce eşti îngrijorat? 

— Nu despre asta este vorba. Simt că s-a schimbat ceva. Dacă 
iubeşte pe altcineva? întrebă el, uitându-se fix în ochii tânărului 
muzicant. 

— Cine ar putea fi acel cineva? întrebă cu prefăcută naivitate 
Glinka. 

— Asta nu ştiu încă. 

— Dacă aşa gândeşti, de ce nu-i cânţi cântecul ăla: 

„Dacă femeia mea 
cu altul m-ar înşela 
în negru m-aş îmbrăca...” 

— Nu, uite ce-am să-i cânt: „Dacă alt bărbat se va îndrăgosti 
de draga mea, am să-i tai gâtul ca unui pui de găină!” strigă 
Randu apucându-l strâns de braţ pe tânăr. 

— Ai grijă, Randu! îl avertiză Glinka desprinzându-se din 
strânsoarea lui. 

— Ţi-e frică? 

— L-am văzut în ochii tăi pe zeul fertil N-aş vrea să-ţi fiu 
duşman. 

Randu dispăru printre corturi. Tabăra se cufundă în întuneric. 
Linişte. Dragul şi credinciosul Glinka privi în jur şi porni pe 
drumul spre munte. 

„Nu-i aici, încă n-a venit... se frământa Kassandra pe colină, 
aşteptând clipa când se va ivi prinţul ei. Şi ştia că am să vin... l- 
am trimis biletul prin Glinka. O să vină curând, desigur. Şi o să 
mă sărute iarăşi. O să-mi sărute buzele. 

O să aştept. O să închid ochii. Văd cum se apropie. Se 
grăbeşte cu maşina prin noapte. Şi se gândeşte că eu îl aştept. O 
să vină curând şi o să se scuze că a întârziat. lar eu am să-i 
spun... nu-i nimic, prinţe, noaptea e încă tânără. Şi-atunci o să 
mă îmbrăţişeze şi o să se uite în ochii mei... Eu am să mă uit în 
ochii lui... şi o să mă sărute...” 

— Ah, Glinka, tresări fata. M-ai speriat. 

— E o noapte răcoroasă şi e târziu. Mi se pare că nu e nimeni 
cu tine. Unde-i domnul tău? 

— Încă n-a venit.. 

— N-o sa vină. 

— Nu, Glinka. Poate că vine totuşi. 


— Aştepţi deja de mult timp. 

— Poate că i s-a stricat maşina... Poate că n-a înţeles scrisul 
meu! 

— Scrisul tău e citeţ. 

— O, Glinka, n-a venit! 

— Vezi? Şi Randu cutreieră tabăra ca un disperat. Rişti să te 
vadă şi cine poate spune ce se va întâmpla? Hai să mergem. 
Drumul e destul de lung. 

— Glinka, l-am aşteptat atâta timp! Am fost sigură că o să vină 
şi uite că n-a venit. Nu l-am văzut, n-am găsit nici talismanul... 

— L-ai căutat? | | 

— Da. Am aprins chibrituri, dar nu-i. Poate că l-am pierdut pe- 
aici, pe undeva. Dar n-am să-l mai găsesc niciodată! 

— Şi eu l-am căutat. Nu ţi-e frig? 

— Ba da, dar e un frig care vine din suflet. 

— Haidem. Să sperăm că n-o să ne vadă nimeni când ne 
întoarcem în tabără. 

— Glinka, ce noapte tristă! Nu l-am văzut pe domnul meu şi nu 
am găsit nici talismanul, spuse nefericita Kassandra. 

— Haidem! 


În noaptea aceea, Ignacio Contreras reuşi s-o convingă pe una 
dintre prietenele lui să meargă câteva zile cu el la mare. li 
dăruise chiar şi un smarald. Ajunse acasă târziu şi se miră 
găsind-o pe Herminia încă trează. 

— Te-am aşteptat, spuse ea din uşă. 

— Ce s-a întâmplat? întrebă mirat tânărul. 

— De ce ai plecat? Cu cine ai fost? 

— Cu prietenii. 

— Eşti sigur? 

— Da, se miră şi mai tare Ignacio de asemenea întrebări. 

— Să nu mă minţi. 

— Dar ce se întâmplă?! Niciodată până acum nu mi-ai pus 
atâtea întrebări. 

— Acum te întreb. 

— Mă duc unde am chef, mă întâlnesc cu cine poftesc şi mă 
surprinde comportarea ta! E ridicol! 

— Spune-mi dacă ai fost în noaptea asta cu o femeie. 

— Da, am fost! Şi ce-i rău în asta? Eşti geloasă? Te temi că aş 
putea avea o legătură nepotrivită? 

— Cine-i femeia? 

— O prietenă. 


— Spune-mi cum o cheamă, insistă Herminia. 

— Te rog, mamă! Devii penibilă! Nu am de gând să-ţi spun 
nimic. Sunt un om în toată firea şi nu-ţi permit să te amesteci în 
viaţa mea intimă. 

— Spune-mi, Ignacio, nu cumva ai fost cu ţiganca aia? se 
hotărî Herminia să-l întrebe direct. 

— Cu ţiganca?! se supără tânărul. Asta-i culmea! Nici nu mi-ar 
trece prin minte aşa ceva! adăugă el râzând. 

— Încetează cu râsul şi spune-mi! 

— Dar cum poţi să-ţi închipui că aş ieşi în oraş cu oţigancă? 

— Ţi-a trimis însă un bilet să te întâlneşti cu ea. 

Hm, îşi spuse Ignacio, cu siguranţă că Rosaura a găsit biletul. 

— Da, e adevărat, dar am aruncat biletul. 

— Nu înţeleg însă de ce a făcut ea asta. Trebuie că e ceva 
între voi dacă ţi-a trimis un bilet! 

— Ascultă, am fost la circ. Se pare că i-am plăcut. Şi nu ştiu de 
ce te surprinde chestia asta? Ştii că am avut întotdeauna succes 
la femei. 

— Darea nu prea ţi-a plăcut, nu? 

— Fireşte că nu! Cum ar fi putut să-mi placă o ţigancă? 

— Ei, ştii cum sunt oamenii ăştia... 

— Mamă, te rog, nu trebuie să-ţi faci griji din cauza asta. Cur 
îţi trece prin cap că m-aş încurca cu o ţigancă?! Scuteşte-mă, te 
rog! 

— lartă-mă, fiule, se îmblânzi Herminia. Ştii că mamele îşi fac 
întotdeauna griji pentru fiii lor. 

— Asta-i ceva firesc. Hai, acum du-te la culcare. Şi te asigur că 
poţi dormi liniştită. Am fost cu fiica directorului băncii, cu 
Margarita, adăugă vesel Ignacio. 

Tăietura era mică, dar Tomas era foarte mândru de ea. Era 
dovada dragostei lui. Inima tânărului era plină de speranţă că 
frumoasa Kassandra îl va iubi. 

— Nu ştiu de ce-mi mai schimbi pansamentul, Simon. Rana s-a 
închis, spuse Tomas. 

— Nu contează, trebuie să prevenim infecția. 

— Cuţitul ăla e mai curat decât capul lui Randu, replică Tomas. 

— Trebuie să te pleci în faţa lui, pricepi? Gata, am terminat. . 

— S-ar putea să-l coste tăietura asta mai mult decât îşi 
închipuie! 


— Ce vrei să spui? se miră don Simon. 

— Nu ştia cum va reacţiona Kassandra. 

— Şi cum a reacţionat? întrebă celălalt, curios. 

— S-a cutremurat, Ar fi trebuit să-i vezi expresia... spuse 
fericit clovnul, convins că fata avea acum sentimente gingaşe 
faţă de el. 

— E firesc să se fi cutremurat. 

— Nu neapărat. 

— Kassandra ştie cum reacţionează Randu şi socoteşte că-i 
nedrept faţă de tine, răspunse împăciuitor don Simon: 

— Nu-i vorba de asta, Simon. S-a speriat pentru viaţa mea. Şi 
asta înseamnă foarte mult pentru mine. 

— Dar ce gânduri ai, tinere? îl întrebă Simon, dându-şi seama 
că Tomas nutreşte speranţe zadarnice. 

— Niciun fel de gânduri. Insă când o femeie este atât de 
îngrijorată pentru un bărbat, înseamnă că simte ceva deosebit 
pentru el. 

— S-a îngrijorat pentru tine aşa cum s-ar fi îngrijorat şi pentru 
mine sau pentru Glinka. 

— Nu-i chiar aşa! se împotrivi imediat Tomas. E adevărat că şi- 
ar fi făcut griji pentru oricine, dar aici e-altceva. Şi ştii ce mi-a 
spus? Mi-a spus că îngheaţă la gândul că mi s-ar putea întâmpla 
ceva rău, că ar muri, grăi tânărul cu o nouă tandreţe în glas, 
amintindu-şi cuvintele Kassandrei. 

— Şi crezi că se gândea numai la tine? îşi exprimă îndoielile 
celălalt. 

— Păi sigur că da! La cine altcineva? Nici prin gând nu mi-a 
trecut că are asemenea sentimente faţă de mine. Credeam că în 
ochii ei sunt la fel cu ceilalţi. Chiar mă gândeam că nu vede în 
mine decât un clovn, nu un bărbat. Acum îmi dau seama că am 
greşit. Mă iubeşte cu-adevărat! Da, cu siguranţă că aici este 
ceva, conchise Tomas. 

— Ascultă-mă, văd că eşti plin de speranţe şi nu vreau să-ți 
stric bucuria. Dar nu m-aş bizui prea mult pe toate astea dacă aş 
fi în locul tău, încercă don Simon să-l aducă cu picioarele pe 
pământ. 

— Nu mă crezi pentru că nu ai auzit-o când mi-a vorbit. 

— Poate că ar trebui să te gândeşti mai bine. Cred că visezi 
cam mult. Nu te lăsa amăgit, insistă don Simon, dar cuvintele lui 
nu ajunseră la inima lui Tomas. 


Cum răsări soarele, Kassandra se duse la Salvador, mascota şi 


prietenul ei. Fata nu-şi putea ascunde tristeţea din privire. se 
gândea că minunata ei iubire cu prinţul luase sfârşit. 

. Puiul meu, şi tu eşti singur! spuse fata. M-ai aşteptat şi eu n- 
am venit deloc toată ziua. O, puiule, e aşa de grea aşteptarea! 
Acum, uite, am venit, ca să nu te simţi singur şi uitat. 

De pe buzele Kassandrei se desprindeau cuvintele de alinare 
care i-ar fi prins bine şi ei. 

Pasul lui Randu întrerupse pe neaşteptate idila. 

— Animalul ăsta are noroc. Îl invidiez. Tare aş dori să schimb 
locul cu el! 

— Aşa de puţin respect ai pentru tine? replică iute fata. 

— Dacă lui îi oferi dragoste şi mie nu! 

— Îl iubesc, e prietenul meu... 

— Bine, acum ajunge. Pleacă de lângă el! strigă Randu, iritat 
de felul drăgăstos în care îl mângâia iubita lui. 

— Pleacă tu, Randu, nu trebuie să-l enervezi! Spuse 
Kassandra, încercând să liniştească puiul de elefant. 

Randu era însă plin de furie: 

— Ah, animalul ăsta! 

— Elefantul e mai puternic decât omul. Îţi poate smulge cuțitul 
cu trompa. Dacă vrei să te lupţi cu el, trebuie mai întâi să te 
răfuieşti cu mine. 

Un băiat aduse un superb cal negru în faţa şefului ţiganilor. 
Randu încălecă, căutând-o cu privirea pe Dorinda. Ea îi era acum 
aliatul cel mai de nădejde. 

— Mă duc să vând nişte cai. Am să lipsesc toată ziua, surioară, 
îi spuse el Dorindei. Sper că ai s-o păzeşti în locul meu. 

— Fii pe pace, aşa o să fac, Randu. 

— Am vrut s-o salut pe nepoata ta, dar nu m-am putut apropia 
de ea. 

— Cum aşa?! întrebă bătrâna. 

— Tot timpul fuge de mine. Acum se ascunde în spatele 
elefantului ca să nu mă pot apropia de ea. 

— Nu vorbi aşa, fata îl iubeşte. 

— Am spus eu că vreau să-i fac ceva? 

— Ai spus că.. 

— Că într-o zi o să se îmbolnăvească, o întrerupse Randu. 
Trebuie să plec. Mă aşteaptă ceilalţi. 

— Mergi cu bine, îi ură Dorinda, privind în urma regelui 
ţiganilor care se ţinea drept în şa, 

Ceilalţi ţigani porniră după şeful lor chiuind vesel. 

— Unde a plecat Randu, bunico? 


— Cu treburi. A spus că a vrut să te salute, dar iubitul tău nu i- 
a dat voie. Mi se pare mie sau eşti tristă? Mă înşală pe mine 
privirea? 

— Nu te înşală, sunt chiar tristă, răspunse fata, hotărâtă să-i 
spună bătrânei ce o frământă. 

— Cred că vrei să-mi spui ceva, zise Dorinda. Aştept. 

— Mi-e frică. 

— Crezi că am să te strâng de gât? întrebă Dorinda uitându-se 
curioasă la ea. 

— Mai rău. Că o să-mi pui lanţuri ca să nu mai plec, spuse fata 
amărâtă. 

— Unde să pleci, fetiţa mea? 

Kassandra avu nevoie de tot curajul ca să răspundă: 

— Să-l văd! 

— Cine-i? 

— Un domn de care am început să mă îndrăgostesc, răspunse 
fata privind drept în ochii bunicii sale. 

— Ai vorbit cu el? întrebă bătrâna, temându-se de răspunsul 
ce-l va primi. 

— Da... Sunt îndrăgostită de el, oftă Kassandra. Acum îţi spun 
toate astea fiindcă -ştiu că s-a terminat. N-am să mai fug. El nu 
mă mai aşteaptă. Am să plec şi n-am să-l mai văd niciodată. Am 
crezut că înnebunesc. S-au întâmplat lucruri stranii. Se opri ca 
să-şi adune puterile pentru ceea ce avea de gând să spună: Am 
fost la el acasă, bunico. 

— Te-ai dus la el?! Bătrâna încremeni. 

— Da, m-am oferit să le ghicesc în palmă femeilor. Dar s-a 
întâmplat ceva ciudat. Omul care mi-a deschis uşa a început să 
strige înspăimântat. Repeta întruna că sunt moartă, că sunt o 
fantomă, zise ea, amintindu-şi de impresia oribilă pe care i-o 
făcuse omul acela. Am încercat să fiu prietenoasă cu el ca să-mi 
dea drumul în casă, dar m-a alungat. 

— Ce-a spus omul ăla? 

— Nimic altceva, bunico. Fata povesti totul din nou, mirată de 
îngrijorarea cu care o urmărea bătrâna. În cele din urmă, mi-a 
trântit uşa în nas, spunând că stăpâna lui nu vrea să mă vadă. 

— Ostebe să te aibă în paza lui! exclamă Dorinda. 

— Bunico, te rog să nu mă pedepseşti. Ştiu că am greşit, că nu 
am fost credincioasă rasei mele, spuse fata cu ochii în lacrimi. 
Dar parcă m-a tras ceva, ceva mai puternic decât mine, n-am 
putut să mă împotrivesc. 

— Cine sunt oamenii ăia? Cine locuieşte în casa aia? întrebă 


Dorinda. 

— Nu ştiu, bunico. Mi s-a spus numai că e casa de la capătul 
străzii principale. O casă mare, albă... Chipul fetei se îmbujoră o 
clipă când îşi aminti de frumoasa clădire în care locuia iubitul ei. 

— Cu siguranţă că mai ştii şi altceva despre el, o iscodi 
bătrâna, cuprinsă de cele mai negre presimţiri. 

— Vânzătoarea din piaţă a pomenit nişte nume, dar le-am 
uitat. 

— Spune-mi numele acelea! 

— Bunico, zău că nu-mi amintesc! 

— Încearcă, trebuie să-ţi aminteşti! 

— Da... poate domnul Arocha şi dona Herminia. 

— Domnul Arocha! repetă bătrâna. Cum se numeşte băiatul 
care îţi place ţie? 

— Ignacio Contreras, spuse Kassandra. 

— Ce fel de rudă e cu Arocha şi cu Herminia? 

— Nu ştiu... Am vrut doar să-l văd, dar acum totul s-a 
terminat. Bunico, când eram cu el totul era altfel. A fost delicat 
cu mine în colţul gurii îi apăru un zâmbet -, m-a respectat. Dar 
astă-noapte nu m-a mai aşteptat. Când e cu ai lui, mă priveşte 
cu dispreţ. Ca şi când i-ar fi ruşine cu mine pentru că sunt 
ţigancă. 

— Ajunge! o întrerupse mânioasă Dorinda. Destul, nu vreau să 
mai aud nimic! 

— Bunico, te rog... se tângui Kassandra cu durere în glas. 

— Nu mai vreau să te ascult, du-te! 

— Bunico, nu trebuie să mă pedepseşti, o ruga Kassandra ca 
un copil. 

— Lasă-mă! rămase neînduplecată bătrâna, dându-şi seama 
că nepoata ei se dusese în casa în care se născuse. 

„Lumina pătrundea prin fereastră. M-am ridicat şi m-am dus 
către ea. Podeaua pe care mergeam era luminată. Am văzut jos 
un om cu sacou roşu care vindea baloane. Copiii se învârtesc în 
jurul lui şi râd cu toţii. Aştept să scape vreunul şi să-l prind eu.” 

Visurile erau toată avuţia Liliei Rosa. Visa cu ochii deschişi, 
aşezată pe marginea ferestrei. Numai aşa putea fugi fata asta cu 
ochi mari şi trişti de realitatea care nu-i oferea nimic. Se străduia 
să fie binevoitoare faţă de mama ei, pe care o iubea nespus, dar 
rochiile frumoase pe care i le adusese nu-i erau de niciun folos. 


— La ce bun, mamă? Aici suntem numai noi două. 

Ofelia îşi aminti de zâmbetul de pe chipul fetei când văzuse 
clovnii, mai ales pe cel cu chipul trist. O să se ducă la circ şi o să- 
| caute. O să-l roage să-i facă o vizită fetiţei sale bolnave. Nu se 
poate s-o refuze! Se apropie Crăciunul şi acesta ar putea fi cel 
mai frumos dar pentru nefericita copilă. 

— Mamă... Fata zâmbea liniştită. 

— O, te-ai trezit? 

— Sunt de mult trează. 

— Am avut impresia că dormi şi visezi. Ai şi râs chiar! 

— Unde-ai fost? întrebă Lilia Rosa. 

— La circ. 

O lumină se aprinse parcă în ochii fetei. 

— Adevărat? Şi ce-ai făcut la circ? 

— M-am uitat. Şi m-am întâlnit cu tiganca aia... O să spui că 
vorbesc mereu despre acelaşi lucru. 

— Nu contează, mamă, spune ce ai de spus. 

— Bine. Am un secret o surpriză pentru tine, însă nu ţi-o pot 
spune încă. 

— De ce? 

— Pentru că atunci n-ar mai fi surpriză.: 

— Spune-mi şi mie, mamă, cum arată circul? Şi corturile? 

Liliei Rosa îi plăcea s-o audă pe maică-sa povestindu-i. După 
aceea şi le potrivea pe toate în cap, ca întotdeauna. 

— Ei, cortul circului e foarte mare, iar înăuntru sunt o mulţime 
de scaune şi în mijloc un podium. Acolo se prezintă numerele. 

— Şi ai văzut şi animalele? întrebă Lilia Rosa cu ochii mari de 
curiozitate. 

— Animalele? Da, le-am văzut. Cai, poneii aceia mici, tigri şi 
chiar o maimuţă mică. 

— Ai văzut şi elefanții cum dansează? 

— Da, l-am văzut pe elefantul ăla mare care dansează cu o 
ţigancă. 

— Şi pe ţiganca dansatoare? 

— Nu, pe ea n-am văzut-o. 

— Dar pe clovnul cu faţa tristă care dăruia baloane? 

— Da, pe clovn l-am văzut. 

— Şi ai văzut... 

— N-am mai văzut pe nimeni. Nu-ţi mai povestesc nimic 
fiindcă o șă-mi descoperi secretul, replică Ofelia şi plecă să 
pregătească masa. 

Fata se cufundă din nou în visare. „Şi am zburat pe deasupra 


cortului circului, peste cupola mare, rotundă... şi clovnul cel trist 
zbura şi el cu baloanele lui, sus, sus de tot... Zbura cu mine şi se 
ţinea de baloane. Zbor... începe să plouă şi soarele străluceşte. 
Culorile curcubeului curg pe mine, zbor printre ele... Zbor şi sub 
mine văd pământul, oamenii mici, mici de tot. Am aripi mari, 
mari şi aurii. Sunt liberă, zbor, zbor, zbor...” 

În casa lui don: Alfonso domnea o atmosferă febrilă, ca în 
preajma Crăciunului. Herminia, care se bucura întotdeauna de 
sărbători, acum era neliniştită. Işi pierduse pe de-a întregul 
siguranţa de sine şi liniştea. Incerca mereu să-şi convingă soţul 
să plece într-o călătorie. 

— De ce să mai aşteptăm? Aş dori aşa de mult să mergem din 
nou în Elveţia. Îmi place atmosfera de iarnă, zăpada... 

— Ar fi o prostie să plecăm acum, înainte de Anul Nou. Este o 
sărbătoare care trebuie petrecută în familie. Trebuie să ne 
gândim şi la ceilalţi, la Gema, Ignacio, Chabela. 

— Faţă de Gema nu avem nicio obligaţie! nu se putu abţine 
Herminia. 

— Dar cu siguranţă că nu ţi-ar plăcea să-ţi petreci Crăciunul 
departe de fiul tău, încercă don Alfonso s-o convingă. 

— Şi el, şi Chabela vor vrea. mai mult ca sigur să iasă cu 
prietenii lor. 

— Herminia, nu pricep de ce te grăbeşti aşa? îşi pierdu don 
Alfonso răbdarea. Acum, de sărbători, este greu de obţinut locuri 
la avion. O să mergem peste o lună. 

— Da, dragul meu... insistă Herminia. 

— Aş prefera să nu te încăpăţânezi astfel. Nu vreau să 
mergem acum! 

— Unchiule, zise Chabela apărând în încăpere, ia priveşte aici! 

Îi arătă un mic medalion din piatră neagră. 

— E un talisman, afirmă don Alfonso. ~ 

— Probabil că este împotriva deochiului, aprecie fata veselă. 
Ce crezi, cam cât poate valora? 

— Nu cred că valorează prea mult. 

— Unde l-ai găsit? se amestecă dona Herminia. 

— Ignacio mi l-a dat. L-a găsit într-un buzunar şi mi l-a dat 
mie. 

— E o podoabă ieftină. Ţiganii poartă astfel de talismane, 
explică don Alfonso, fără să observe ce efect avură vorbele lui 
asupra donei Herminia. 

„Aşadar, m-a minţit! Ignacio m-a minţit! A ieşit totuşi cu 
tiganca aia!” îşi spuse răutăcioasa femeie, clocotind de furie. 


— Bradul arată splendid! comentă Ignacio intrând. 

— Ai sosit chiar la timp, spuse Herminia, ascunzându-şi 
supărarea. Ai putea să mă ajuţi să punem ghirlandele. Unde sunt 
ghirlandele, Gema? 

— Aici, în cutia asta. 

— A, da. Nu mai am nevoie de tine. O să mă ajute Ignacio. 

— Bine, Herminia. Am să fiu în birou. Mă duc să citesc, mai 
adăugă Gema şi ieşi din living. 

— Da, citeşte! Mereu citeşte! Ar fi mai bine să-şi găsească 
totuşi un bărbat şi să plece din casa noastră, bombăni Herminia 
când rămase singură cu Ignacio. | 

— Nu poţi s-o suferi! o ironiză Ignacio ridicând din sprâncene. 

— Dar tu? 

— Eu nu am nimic împotriva ei. Nici n-o observ. Pentru mine 
nu contează. 

— Asta pentru că eşti atât de rar acasă. Dar aşa blândă cum 
pare, ştie să facă rău atunci când vrea. 

— Eşti prea sensibilă... 

— Asta pentru că... Herminia nu-şi termină vorbă. 

— Ce-ai vrut să spui? întrebă Ignacio curios. 

— Nimic! replică sec Herminia. 

— Bine că am adus darurile. Acum putem să le şi aşezăm. 

— Mi-ai cumpărat ceva? întrebă Chabela apărând cu încă o 
cutie de podoabe pentru brad. 

— Încă nu. 

— Asta înseamnă că darul meu îl laşi pentru ultimul moment, 
se răsfăţă fata. 

— Nu, am vrut doar să ştiu mai întâi ce-ţi doreşti. 

— Vreau un cadou, dar vreau şi bani! 

— Nu s-ar zice că eşti foarte modestă, comentă Ignacio. 

— Îmi plac banii. Am strâns deja o sumă, dar n-am să-ţi spun 
cât. 

— De ce? 

— Nu vreau ca lumea să ştie câţi bani am. 

— Nici eu. Avem o trăsătură comună. 

Discuţia o enerva îngrozitor pe Herminia. Fiul ei pierdea prea 
mult timp cu răzgâiata asta! Şi acum nici nu puteau sta de vorbă 
din cauza ei. 

— Ignacio, îl chemă ea. 

— Da, mamă, poftim! 

— Vino te rog o clipă. 

— O consfătuire tainică? întrebă Chabela în şoaptă. 


— Cam aşa se pare. Da, mamă? 

— De ce m-ai minţit? 

— Te-am minţit? Când te-am minţit? se miră tânărul. 

— Mi-ai spus că n-ai nimic cu ţiganca şi totuşi te-ai întâlnit cu 
ea. Trebuie să ştiu adevărul! Se străduia să pară calmă, dar din 
vocea ei răzbăteau furia şi nerăbdarea. 

Ignacio răspunse repede şi apăsat: 

— N-am fost niciodată cu ea, te asigur. 

— Nu mă mai minţi, băiete! Herminia se aşeză pe divan alături 
de fiul ei. Talismanul ăla a fost la tine în buzunar. 

— A, talismanul! Da... îşi aminti Ignacio şi răsuflă uşurat. L-am 
găsit la munte, când am fost cu Hector să vedem pământul. 

— Mă minţi, fiule! insistă Herminia, căutând să-l determine pe 
băiatul ei să fie sincer până la capăt. 

— Mamă, ce treabă ai tu cu ţiganca asta? îţi jur că nu te mint. 
Dar spune-mi şi mie de ce te preocupă atât de mult? 

— Dacă e aşa de frumoasă cum spune lumea... 

Ignacio o întrerupse nerăbdător: 

— Dar bine, mamă, cum îţi închipui că m-aş încurca cu o 
femeie ca asta, când o pot avea pe oricare alta pe care mi-o 
doresc? 

— Chiar aşa gândeşti? 

— Doar mă cunoşti. De ce te-aş minţi? E adevărat că e 
frumoasă, chiar foarte frumoasă, asta nu înseamnă însă... 

— Ce... 

— Nimic. Faptul-că e frumoasă nu înseamnă că este altceva 
decât o simplă ţigancă de circ, asta-i tot! 

— Am crezut că te-ai hotărât totuşi să ai o aventură cu ea, mai 
adăugă Herminia, încă bănuitoare. 

„M-am expus primejdiei de a mă duce până la munte şi prinţul 
meu n-a apărut. Poate că mă dispreţuieşte. L-am simţit rece şi 
indiferent. Mai mult ca sigur că mă dispreţuieşte. Oare visurile 
mele despre dragoste să fi durat atâta de puţin?” se gândea 
Kassandra cu ochii la luminile circului. „De ce n-a venit la 
munte... Ne-am fi sărutat din nou... Dacă nu m-ar fi iubit, n-ar fi 
putut să mă sărute aşa. Credeam că o astfel de sărutare nu-i cu 
putinţă decât atunci când există dragoste adevărată. Sau când 
omul începe să se îndrăgostească. Unde o fi el acum? Cât aş 
vrea să-l văd! Cum se poate ca el să nu simtă nimic? Oare aşa 


sunt toţi bărbaţii? De ce nu mi-l pot scoate din minte? De ce 
doresc aşa de tare să-l văd din nou? Unde-i mândria mea? El m-a 
respins, nu trebuie să mă mai gândesc la el. Nu am voie! Eu sunt 
prinţesă!” 


Yaritza nutrea speranţa tainică să cucerească într-o bună zi 
dragostea lui Randu. Absența lui era un bun prilej de a o întărâta 
pe Kassandra şi de a o îndemna să facă ceva care să-i 
stârnească şi mai tare gelozia lui Randu. La rândul ei, Kassandra 
simţea că Yaritza îi coace ceva. 

— Hai să mergem în oraş, surioară, să-l căutăm pe cel care-ţi 
stăpâneşte gândurile. O să-i batem la uşă. Hai, Kassandra, nu 
mai sta pe gânduri. 

— Nu, Yaritza, nu! se împotrivi Kassandra. 

— Hai, fată, că din cauza lui ţi-ai pierdut şi hazul. Când eram 
mai tinere, tăceam fel de fel de năzbâtii, îţi mai aminteşti? Noi 
suntem ţigănci şi suntem vesele din fire, se ţinea Yaritza de 
capul ei. 

— Mi-e inima grea... 

— Tocmai de aceea trebuie să dai drumul acestei dureri. Ce-ai 
de pierdut? Poate că ai să te întâlneşti cu-domnul tău. Poate că-o 
să staţi şi de vorbă... 

— Dar poate că el nu vrea să mă vadă şi nici să stea de vorbă 
cu mine, spuse Kassandra tristă. 

— Dacă te îndoieşti, e mai bine să te încredinţezi tu însăţi! 
Haide, Kassandra, nu se lăsă Yaritza. O să batem la uşă şi o să 
spunem că vrem să le ghicim în palmă stăpânilor. Aşa am făcut 
întotdeauna, de ce n-am face şi acum la fel? 

— Nu, Yaritza, nu pot face asta! 

— Dar doreşti? 

— Da, doresc, recunoscu fata. 

— Ce-ai de pierdut? Mai bine să-l găseşti, ca să vezi cum stau 
lucrurile. 

— De, se învoi în cele din urmă Kassandra, numai că eu am 
fost deja acolo şi un servitor m-a dat afară. 

— l-ai permis să te dea afară? râse Yaritza de ea. Eu n-aş fi 
îngăduit aşa ceva. Cine a fost? 

— Nu ştiu, un slujitor. 

— Ai bătut la uşa din spate? 

— Da. 

— Ei, de astă dată o să batem la uşa din faţă. Hai! 

— Nu pot, Yaritza, spuse Kassandra temătoare, dându-şi 


seama că nu trebuie să cedeze la insistenţele Yaritzei. 
— Cel puţin hai să facem o plimbare! 


În casa lui don Alfonso se împărțeau darurile de Crăciun. 
Gema era foarte neplăcut surprinsă de purtarea Chabelei. 
Răsfăţata fată avea tot timpul câte ceva de reproşat. 

— Mă înspăimântă răutatea acestei fete, spuse Gema. 

— Domnişoara Chabela nu-i rea, o apără Rosaura, deşi se 
purta îngrozitor şi cu ea. 

— Ba este. Îi place să facă rău oamenilor fără niciun motiv. Și- 
apoi, este foarte egoistă. Mi-a dat talismanul pe care l-a găsit 
Ignacio. N-a costat-o nimic. Şi ţie? îţi dă bani ca unei slugi. Nici 
măcar nu s-a ostenit să cumpere ceva. 

— Poate că nu a avut vreme, comentă servitoarea pe şoptite. 

— Cred că a avut nişte părinţi răi la suflet, care nu au avut 
niciodată sentimente umane. 

Chipul Rosaurei se întunecă. Gema nu se aşteptase că va 
nimeri aşa de direct. 

— Eu am crescut-o, eu am avut grijă de ea, eu am dus-o la 
şcoală. Eu am trezit-o în fiecare SETI ciase spuse servitoarea cu 
durere în glas. 

— Rosaura, nu-i aşa că şi tu socoteşti că ai fi meritat un da 
mai important de Crăciun de la ea? Gema aştepta atentă 
răspunsul Rosaurei. 

— Dar asta nu însemnă că-i rea, aşa cum spuneţi, încercă s-o 
justifice Rosaura. Poate că este neatentă, asta da, dar... 

— O, Rosaura, tu o aperi pentru că o iubeşti. 

— Cum altfel? Când iubeşti pe cineva, îl aperi şi îi ierţi toate 
greşelile. Ştiu că este răsfăţată, dar nu-i rea. 

— Dar ar fi putut să-ţi cumpere ceva de aceiaşi bani. Nu e 
nevoie de cine ştie ce timp ca să alegi ceva, şi-apoi tu o meriţi 
din plin, spuse blânda Gema. 

Rosaura nu se dădu bătută: 

— Problema este că de fapt, dumneavoastră nu o iubiţi. 

— Nu, Rosaura, nu te supăra, dar eu cred că fata asta nu 
iubeşte pe nimeni. Nici măcar pe tine, care ai crescut-o şi ai făcut 
totul pentru ea... 

Rosaura nu mai ascultă ultimele cuvinte, se întoarse brusc şi 
ieşi din bucătărie. Nu voia să lase să se vadă cât de umilită se 
simte, dar domnişoara Gema avea dreptate. Şi Rosaura gândea 
la fel. 

Gema fusese foarte mişcată când don Alfonso îi dăruise de 


Crăciun o broşă cu diamante. Broşa aparținuse soacrei sale şi 
Alfonso considerase că Gema era cea în drept s-o poarte. 

— Eu am crezut întotdeauna că într-o bună zi va fi a mea, 
spuse Herminia, privind cu invidie la cutia în care străluceau 
diamantele. 

Gema aşeză sub brad, lângă broşă, şi talismanul. „Dacă e un 
talisman care aduce noroc, oare cui o fi aparţinut?” se întrebă 
ea. 

— Fie ca pacea şi norocul să. domnească în această casă! 
se auziră voci vesele de ţigănci. Yaritza şi Kassandra stăteau în 
faţa Herminiei care încremenise de uimire. 

— Andreina... şopti înspăimântată Herminia, dar fetele nu 
înţeleseră ce spune. 

— Ce s-a întâmplat, stăpână? îndrăzni Yaritza. Noi, ţiganii, 
suntem oameni burii. 

— Plecaţi de-aici sau chem pe cineva să vă arunce afară! 
strigă Herminia, regăsindu-şi glasul. 

În momentul acela intrară în încăpere Gema şi Chabela. Se 
produse o oarecare confuzie. Kassandra dădu cu ochii de bradul 
mare şi sclipitor de Crăciun. Nu mai văzuse în viaţa ei aşa ceva, 
un brad aşa de mare şi atât de frumos împodobit. 

— Stăpână, ce este asta? întrebă ea uimită, observând 
deodată şi talismanul ei. Cum a ajuns la dumneavoastră? 

— A, ăsta?! Ignacio, un tânăr care locuieşte în această casă, l- 
a găsit şi l-a pus în buzunar, răspunse Gema, mirată că fata se 
interesa de un lucru atât de lipsit de importanţă. 

Kassandra nu mai putea de fericire. „Ăsta este talismanul 
meu, el l-a găsit! Ignacio l-a găsit! Dacă am să spun că e al meu, 
o să afle şi el. Dar e al meu şi norocul m-a părăsit de când l-am 
pierdut!” îşi spuse ea. Şi, după ce se mai gândi puţin, hotărî că 
va lua ceea ce-i aparţine. 

— O, mătuşă Herminia, lasă-le să ne ghicească în palmă, se 
rugă Chabela, pentru care toată întâmplarea era foarte 
amuzantă. 

— Trebuie să plece! Oamenii aceştia nu merită să fie primiţi în 
casa noastră. Cu toţii sunt nişte hoţi şi mincinoşi! Nu vreau să 
mai rămână aici nicio clipă! strigă Herminia, incapabilă să se mai 
stăpânească. 

— Te rog, Herminia, încercă şi Gema s-o îmbuneze. 

— Afară, afară! zbiera femeia, înnebunită de furie, dându-şi 
seama că frumoasa ţigancă nu era nicidecum o fantomă. 

— N-aveţi decât să asmuţiţi şi câinii, dar Yaritza ţiganca nu 


pleacă de-aici! ripostă făta cu îndrăzneală. 

— Chabela, adu-mi te rog, portmoneul, spuse Herminia. 

— Ei, aşa ne mai înţelegem, doamnă. De ce sunteţi atât de răi 
cu noi, cei sărmani? Numai că trebuie să muncim ca să avem din 
ce trăi? sporovăia Yaritza văzând că toţi o ascultă. Nu suntem 
oameni răi... 

— Poftim, luaţi asta, zise Herminia întinzându-le banii. 

— A, vedeţi că ştiţi... spuse Yaritza şi întinse mâna, radiind de 
bucurie. 

Ţigăncile ieşiră pe uşă şi Yaritza comentă: 

— Ce-o fi apucat-o pe femeia aia să ţipe aşa când ne-a văzut? 
De parcă i-ar fi bătut moartea la uşă! se miră Yaritza. 

Kassandra nu spunea nimic, gândindu-se numai la necazul 
peste care dăduse din nou. Când o văzu venind, Dorinda începu 
să ţipe ca apucată: 

— Cum ai îndrăznit să te duci în oraş? Ce-o să zică Randu? 

Kassandra, încurcată şi speriată, nu îndrăznea să spună nimic. 
Bunica se va supăra, Randu la fel, dar ce să facă cu broşa care 
sclipea atât de frumos în cutiuţă, alături de talismanul ei 
modest? Poate că cel mai bine ar fi să-i spună bunicii. 

Era prea târziu însă. In tabăra ţiganilor apăruse deja slujitorul 
acela morocănos şi o învinuia că furase broşa. Chemă poliţia. 
Toţi se adunară s-o privească pe fata înspăimântată. Numai 
Yaritza jubila. 

„Când dragostea e stăpână, mândria e dată uitării. Oare aşa o 
fi?” se întreba Kassandra în drum către casa iubitului ei. Când: îl 
văzu pe Ignacio, se fâstâci de tot. Tânărul nu manifesta niciun 
interes pentru ceea ce se întâmpla, ceea ce o îngrijoră pe fată şi 
mai tare. In ciuda acuzațiilor mamei lui, Kassandra încercă să 
explice că nu avusese nicio intenţie rea. 

— Incetează cu prefăcătoria! strigă dona Herminia: Se vede 
cât de colo că minţi. Hai, recunoaşte, să terminăm odată! 
porunci ea. 

— Te rog, Herminia, se amestecă şi Gema. 

— Ajutaţi-mă, chip de înger, o rugă Kassandra pe Gema, 
simțind că femeia asta bună era de partea ei. Spuneţi-i că nu am 
furat nimic. Vă rog, apăraţi-mă! N-am nevoie de podoabele 
voastre, se întoarse fata către. Herminia şi scoase o cutie mare 
plină cu salbe şi brățări. Vedeţi? Uitaţi-vă la podoabele mele! 
Sunt o mulţime! Cutia mea e plină! Aş putea să vă dăruiesc şi 
dumneavoastră. 

— Asta-i culmea! Mă mai şi jigneşti?! Nu mai suport! Nu vreau 


s-o mai văd în faţa ochilor nicio clipă! strigă Herminia isterizată. 

— Nu te teme. Nimeni n-o să-ţi facă niciun rău. Eu te cred pe 
cuvânt, şopti blând Gema, luând-o pe Kassandra de mână. 

Kassandra se uită încă o dată prin încăpere şi când crezu că e 
numai cu Gema, băgă mâna în sân şi scoase broşa care străluci 
lângă chipul ei frumos. 

— Luaţi-o, doamnă. E a dumneavoastră. 

Gema se zăpăci. Fata asta avea ceva deosebit de atrăgător, se 
purta atât de deschis şi de sincer... 

— Te cred, spuse Gema. la broşa, eata. 

— Nu, nu, chip de înger. Nu pot! se apără Kassandra. 

— la-o. Este cadoul meu de Crăciun pentru tine. Ai spus că 
vedeai stele în diamante. Ţie o să-ţi stea mai bine decât mie. Eşti 
aşa de frumoasă... 

— Tu cu sentimentalismul tău! pufni Herminia revenind în 
living. Cum ai să-i explici lui Alfonso că i-ai dăruit unei ţigănci 
broşa pe care ţi-a dat-o el de Crăciun? 

— Alfonso o să înţeleagă. Fata asta are ceva pur şi nevinovat 
în ea. Şi-apoi, era lucrul meu. Pot să fac ce vreau cu el. Îmi place 
gândul că va purta broşa o fată atât de tânără şi de frumoasă! În 
felul ăsta o să-şi amintească întotdeauna de mine. 

„N-o să am linişte până nu pleacă circul ăsta de-aici! De ce n-a 
avut grijă femeia aia? Nici ea nu are interes să se afle adevărul. 
E drept că ea nu are de pierdut nici pe sfert din cât am eu. 
Numai că trebuie să păstreze secretul. Nu-l ştie nimeni decât ea 
şi cu mine. Da, şi Matias, dar pe el nu trebuie să-l pun da 
socoteală. Poate că n-o să se întâmple nimic până îl conving pe 
Alfonso să plecăm de-aici. Dumnezeule, oare ce-o să facă Alfonso 
când o afla? Sper să-l convingă Gema să plecăm. Simt că-mi vine 
să mor!” 

În clipa aceea se auzi o bătaie în uşă. 

— Cine-i? 

— Eu sunt, dona Herminia. 

— Pleacă, Rosaura, o alungă stăpână plictisită. 

— Vă cheamă stăpânul Alfonso. A auzit despre broşă. 

Vrea s-o vadă pe ţigancă. Ce-i cu dumneavoastră, stăpână? 
întrebă Rosaura văzând că Herminia pălise îngrozitor. V-a 
supărat ceea ce v-am spus? 

— Pur şi simplu sunt neliniştită. Nu-mi plac astfel de întâmplări 
în casa mea. 

— AŞ putea să trag cu urechea, să aud ce vorbesc, şi vă spun 
după aceea, zise fata. 


Rosaura făcuse acest lucru dintotdeauna, dar nu recunoscuse 
niciodată deschis, ca acum. 
— Nu, pleacă, lasă-mă în pace! 


— Este atât de nevinovată, Alfonso, o dezvinovăţea Gema, 
încercând să-şi justifice gestul. Am simţit deodată că parcă era 
rudă cu mine. Poate că m-am gândit la fiica pe care am dorit s-o 
am şi n-am avut-o niciodată. 

— Adevărul este că tu eşti prea sensibilă. Ai fi putut să-i dai 
nişte bani... 

— Nu, Alfonso, aş fi jignit-o. Este o fată mândră. Mi-a spus că 
este prinţesă în tribul ei. 

— Da, mormăi don Alfonso gânditor. 

— Unchiul o să se ducă la circ şi o să-i ceară să dea broşa 
înapoi, se amestecă Chabela. 

— Nu, Alfonso, te rog să nu faci asta. Ar fi foarte umilitor 
pentru ea. Şi-apoi, mi-a înapoiat-o chiar ea. l-am spus că poate 
pleca nestingherită şi atunci mi-a dat-o înapoi. Alfonso, te rog! 
Las-o să păstreze broşa! Asta este dorinţa mea! 

Atunci apăru Herminia, care nu mai avea răbdare să Fiole 
deznodământul discuţiei. 

— Ce părere ai despre ceea ce a făcut Gema? întrebă Alfonso. 

— Dar tu ce vrei să faci? întrebă repede dona Herminia. 

— Nu-i aşa că te-a tulburat toată povestea asta? Nu mai fi 
supărată. E caraghios gestul ei, dar dacă aşa a vrut ea, ce pot 
face eu? o dezvinovăţi don Alfonso pe cumnata sa. 

„Nu s-a întâmplat nimic! Încă nu... dar atât timp cât fata asta 
este prin preajmă, primejdia continuă să existe”, îşi spuse dona 
Herminia. 


18 


— Rosaura, tu lucrai aici când am fost găsită eu? o întrebă 
Chabela pe slujitoarea ei, vrând să afle ceva ce o chinuia de 
mult. 

— De ce mă întrebaţi? 

— Răspunde-mi! porunci autoritară Chabela. 

— Da, lucram aici, dar a trebuit să plec o vreme. Mătuşa mea 
era grav bolnavă şi am fost nevoită să am grijă de ea. După cea 
murit ea, m-am întors şi m-am angajat din nou. Dar nu eram aici 
când ai apărat tu. 

— Aşadar, nu, ştii nimic! constată dezamăgită Chabela. 


— Dar de ce mă întrebaţi, domnişoară Chabela? 

— Cred că Ignacio ştie ceva. Mi-a spus că am gusturi vulgare, 
că provin probabil dintr-o clasă inferioară, 

— N-ar fi trebuit să vă spună aşa ceva! Nu-i adevărat, sunteţi 
o fată foarte frumoasă şi dintr-o familie aleasă. Sunteţi delicată şi 
aveţi maniere elegante, o lăudă Rosaura. 

— Ai dreptate, Rosaura, dar tare aş vrea să ştiu a cui sunt, 
insistă fata. 

— Cine ştie, poate că sunteţi dintr-o familie nobilă. 

— Se poate. Cu siguranţă că mama mea a fost copil unic într-o 
familie bogată; poate că a murit la naştere şi visă mai departe 
fata şi părinţii ei m-au aruncat de ruşine. Sunt sigură că aşa a 
fost. Într-o zi voi descoperi şi atunci o să vadă ei toţi, inclusiv 
Gema. Mi-a spus că sunt o fată simplă. 

— Dar ce, dumneavoastră ascultați la ce spune Gema? 

E fată bătrână şi vă invidiază pentru că sunteţi tânără şi 
frumoasă. 

— Aşa-i! Pe ea o ţin ca pe o servitoare, pe când eu sunt o 
doamnă, spuse fata cu îngâmfare, observând că Rosaura 
întoarce privirea. 

— Crezi că Ignacio ştie ceva despre originea mea? 

— Nu, nu ştie nimic, răspunse Rosaura foarte sigură. Sunt 
absolut convinsă. Nimeni nu ştie nimic. O, scuzaţi-mă, am uitat 
să-i duc sucul donei Herminia, spuse servitoarea, punând astfel 
capăt discuţiei atât de penibile pentru ea. 

„Da, asta nu trebuie să mă îngrijoreze: Ei m-au crescut, iar eu 
sunt din familia Arocha sau Contreras, nu contează care din ele. 
Sunt două dintre numele cel mai de vază din oraş”, îşi spuse 
fata. 

Rosaura bătu la uşa Herminiei şi-i duse sucul. 

— Intră, se auzi vocea stăpânei. 

— V-am adus sucul cerut. 

— A venit cineva astăzi pe-aici? întrebă Herminia. 

— Ofelia. Şi ne-am mai luat cu vorba. 

— Şi ce-a spus? 

— A povestit despre domnişoara Andreina şi despre copilul ei, 
cum s-a cutremurat când l-a găsit mort. 

— Da,. e drept, ea avea. grijă de copil. De. aceea s-a 
cutremurat. 

Rosaura o privi pe Herminia drept în ochi şi-i spuse: 

— Faţă de mine nu trebuie să vă prefaceţi, stăpână. Ştiu prea 
bine că fiica Andreinei nu e moartă. 


— Aşadar, crezi că mă ai la mână?! întrebă Herminia, turbată 
de furie. 

— Nu vă înfuriaţi, stăpână, încercă Rosaura s-o liniştească. 

— N-ar fi trebuit să-ţi împărtăşesc secretul meu, m-ai trădat! 
Neruşinato! De unde ştii? Cum ai aflat? 

— Am pus faptele cap la cap. După cum vedeţi, sunt mai 
deşteaptă decât credeaţi, replică cu răutate Rosaura. 

— Şi ce vrei să câştigi? 

— Nimic, doar încrederea dumneavoastră. 

— Şi cum ştiu cu că n-ai să spui nimic? întrebă Herminia 
neîncrezătoare. | l 

— Eu ştiu să păstrez o taină. Puteţi să vă bizuiţi pe ajutorul 
meu, o asigură servitoarea. 

„În ochii lui era aceeaşi răceală şi indiferenţă ca atunci când a 
venit la circ. S-a schimbat atât de mult de la prima întâlnire, 
atunci când m-a privit şi mi-a zâmbit. Şi la munte afost aşa de 
frumos! Era delicat şi blând. De ce sunt bărbaţii atât de 
schimbători şi de mincinoşi?! De ce te poţi lăsa înşelată de un 
sărut? Poate că s-a schimbat pentru că i-am dat voie să mă 
sărute...” 

Inima plină de dragoste a Kassandrei era chinuită de multe 
îndoieli şi temeri. 

„Prinţul meu a .rămas aşa de nepăsător. Mă dispreţuieşte. 
Poate că soarta s-a jucat doar cu mine. Randu e ursitul meu. El 
mă iubeşte fără îndoială, în felul lui, dar ştiu că eu sunt unică 
pentru el, că sunt femeia pe care o doreşte cel mai mult pe 
lumea asta. Am să fiu femeia lui Randu.” 

— Sper ‘ca darul meu să te îmbuneze, îi spuse Randu 
Kassandrei, pe care n-o văzuse toată ziua. Este un dar de 
logodnă. Inelul tău. Din aur curat! Îţi place? întrebă el emoţionat. 

— Da, e frumos şi străluceşte ca soarele. la-l... 

— Nu, ia-l tu, e al tău. Vrei să ţi-l pun eu? 

— Nu vrei să-l păstrezi, Kassandra? spuse deodată Yaritza care 
apăruse brusc, după ce pândise momentul când îi va putea face 
un rău rivalei sale. Uite, ţi-am adus cutia. 

Din cutie sclipeau diamantele broşei. 

— Ce-i asta? De unde-o ai? Cine ţi-a dat-o? Hai, vorbeşte! Se 
vede după cum străluceşte că e din pietre preţioase. Cu 
siguranţă că valorează o avere! Cine ţi-a dat-o? Răspunde-mi! 


Fata tăcea încurcată, neştiind ce să-i răspundă tânărului 
turbat de furie. 

— Eu i-am dat-o, Randu! Eu i-am dat-o, se auzi vocea Dorindei. 

— Tu, ghicitoareo! lţi baţi joc de mine? li închipui că o să te 
cred că i-ai cumpărat tu broşa asta? Din banii câştigaţi cu 
ghicitul? Sau că ţi i-a dat cineva pentru cât eşti de frumoasă! 

— Incetează cu zbieretele astea! Bijuteria nu este a mea, i-a 
aparţinut mamei Kassandrei. 

— Ce tot spui, babo? 

Dorinda vorbea cu atâta siguranţă că până şi Kassandra se 
întreba ce vrea să spună. 

— l-a dat-o bărbatul care a iubit-o. Pe patul de moarte, fata 
mea m-a rugat să i-o dau fiicei sale. Am aşteptat să crească 
Kassandra. l-am dat-o mai de mult şi i-am spus s-o păstreze 
pentru ziua căsătoriei voastre. 

— Nici nu ştiu dacă să te cred sau nu, zise nehotărât Randu. 
Dacă-i a ei, de ce nu mi-a răspuns ea singură, direct? 

— Nu ai voie să te porţi aşa cu ea. Este prinţesa acestui trib. 
Ţi-am spus mai demult că fata este mult mai prețioasă decât 
piatra aia pe care o ţii în mână. Ai grijă să n-o pierzi! 

Randu se uită chiorâş la bătrână. Auzise deja destule despre 
ea. Nu avea temei să n-o creadă. Şi-apoi, cine ştie de ce-i în 
stare bătrâna zgripţuroaică pentru nepoata ei... 

— Trebuie să ştiu dacă spui adevărul. Şi ştiu cum o să fac. Am 
să te pun să juri. Jură că e adevărat! 

— Pe ce vrei să mă jur? 

— Pe piatra Iman, cea mai sfântă piatră a tuturor ţiganilor. 

Dorinda întinse mâna, se îndreptă cât mai bine de spate şi 
strigă cu glas puternic: 

— Să mă pedepsească zeul Lachi dacă mint! Această bijuterie 
a aparţinut mamei Kassandrei şi jur că este a ei. 

— Bine, acum te cred. lartă-mă că ţi-am pus cuvântul la 
îndoială, Dorinda. Şi pe tine te rog să mă ierţi, Kassandra, spuse 
Randu, domolit acum. 

Se vedea că vorbele Dorindei făcuseră o impresie puternică 
asupra lui. Kassandra se apropie însă de Yaritza, care nu-şi 
închipuise că rivala ei o să scape atât de uşor. 

— Blestemată să fii! De unde ai ştiut unde se află.cutia? Şi că 
broşa e înăuntru? Ai scotocit prin lucrurile mele! Dacă mai spui 
vreodată ceva despre mine, mă jur că-ţi smulg limba din gură! 

Apoi Kassandra se apropie veselă de bunică-sa şi o îmbrăţişă. 

— iți mulţumesc, bunico, că m-ai salvat. Ai minţit foarte bine. 


Niciodată nu mi-ar fi dat prin cap să spun că e bijuteria mamei 
mele, dar cum ai îndrăznit să te juri pe marele zeu Lachi? o 
întrebă fata nedumerită. N-ar fi trebuit să faci aşa ceva nici de 
dragul meu. 

— Nu te teme, o linişti bătrâna ţigancă. 

— Cum să nu mă tem? Lachi nu-i iartă pe cei care jură strâmb. 
O, dacă o să ţi se întâmple ceva, n-am să'mi-o iert niciodată... 

— Nu te teme, repetă bătrâna. Du-te şi ascunde cutia aia. Am 
jurat şi e adevărat, zise femeia, absolut sigură că spusese 
adevărul. 


Tomas era foarte emoţionat. Şedea la masă şi se machia - mai 
avea să-şi pună doar nasul roşu. 

— Crezi că n-o să mă vrea Kassandra? îl întrebă el pe 
Marcelino, care pregătise darul băiatului pentru Kassandra. 

— Ştii, fiule, eu cred că nu-l iubeşte pe Randu, dar Dorinda a 
bătut-o atâta la cap încât ea îşi închipuie acum că este cu 
adevărat prinţesă. 

— Dare aşa de frumoasă şi de dulce, ca o fetiţă, spuse Tomas 
cu gingăşie, dar este şi foarte mândră în acelaşi timp. 

— Sunt de acord-cu tine merită să fie iubită, admise Marcelino. 

— De aceea cred că prostul ăla de Randu nu-i în stare s-o facă 
fericită. Pe când eu sunt în stare să-i dăruiesc adevărata 
dragoste, declară tânărul, sigur de el. Acum avea curajul să-i 
mărturisească fetei sentimentele lui. 

— Kassandra, te-am găsit, în sfârşit! Te-am căutat toată ziua, 
spuse Tomas luminându-se la faţă când o zări. 

— Sunt pedepsită. Bunica e supărată pe mine şi are dreptate, 
îi mărturisi fata, tristă. 

— Dar de ce? Ce-ai făcut? 

— N-ar fi trebuit să mă duc acolo. 

— Uită de povestea asta. Eşti tristă pentru că te-au insultat. 
Dar eu am să te înveselesc. 

— Cum ai să mă înveseleşti? întrebă Kassandra şi un zâmbet îi 
apăru pe buze. 

— Am o surpriză pentru tine. 

— De-adevăratelea? întrebă fata. 

— Da,.am două veşti. Mai întâi asta este pentru: tine, spuse 
tânărul şi îi întinse un pacheţel. 

— O, ce frumos miroase! 

— Ai văzut cum se numeşte? 

— Je t 'aime. Nu înţeleg. 


— E în franţuzeşte, dar eu ştiu ce înseamnă. 

— Ce? 

— Te iubesc, declară tânărul cu un aer de cunoscător. 

— Iţi mulţumesc pentru dar. 

Kassandra nu-şi dădea seama ce importanţă acorda băiatul 
acestor cuvinte. 

— Când l-am văzut, m-am gândit imediat la tine şi de asta'l- 
am cumpărat. 

— Adevărat? Am să-ţi cumpăr şi eu ceva. 

— Nu, nu trebuie. 

— Ba da, am să-ţi cumpăr un mic dar de Crăciun. Dacă o să 
mă lase bunica în oraş... 

— Kassandra, trebuie să-ţi spun adevărul. Dar nu pot aşa, în 
costumul de clovn. 

— Despre ce-i vorba, Nikolasin? Ce vrei să-mi spui? îl întrebă 
fata, neobservând că Tomas o priveşte cu nespusă dragoste. 

— Nu, aşa nu pot... e ceva foarte important! 

— O, Nikolasin, mă tem ca Randu să nu creadă că iubesc pe 
altcineva. Ştii, eu mă întâlnesc pe ascuns cu el... 

Tânărul îşi trecu mâna peste faţă, întinzând fardul. 

— Ce voiai să-mi-spui? Ce legătură are costumul cu asta? 

— Păi... nu-i deloc romantic. 

— Romantic?! se miră Kassandra. 

— Da... 

— Dar e nostim, se înveseli fata, atingându-i nasul roşu. 
Clovnul cel trist care-i face pe copii să râdă. Îmi place părul tău. 
Şi nasul. E tare nostim. O, trebuie să mă schimb. Acum începe 
spectacolul şi eu încă nu sunt gata. lţi promit că am să-ţi cumpăr 
un cadou când o să mă lase bunica să mă duc în oraş. Mulţumesc 
pentru darul tău, mi-a plăcut foarte mult. O să-mi spui mai târziu 
ce aveai să-mi spui, bine? 

Tânărul plecă întristat, gândindu-se că tuturor li se părea 
ridicol costumul său. Mai rău, se simţea şi el ridicol şi stingherit. 
Nu poate fi nimic romantic să-ţi mărturiseşti dragostea cu fardul 
de clovn pe faţă. 

„Toate speranţele mele s-au spulberat!” se gândi cu tristeţe 
Nikolasin. Îşi scoase nasul şi în clipa aceea îşi aminti de femeia 
cu fetiţa bolnavă, căreia îi promisese că o să-i înveselească fiica. 
„Datoria mea este să-i fac pe oameni să râdă. Cu siguranţă că 
nefericita făptură o.să se bucure datorită mie!” Nikolasin îşi puse 
la loc nasul de carton, luă câteva baloane de culori diferite şi 
porni către casa Liliei Rosa. 


— Bună ziua, Tomas! exclamă veselă Ofelia. Îţi mulţumesc că 
ai venit. 

— Pentru puţin, răspunse. Tomas, care se simţea stânjenit de 
o primire atât de călduroasă. Imi face plăcere. 

— Intră. Lilia Rosa e în living. 

Ofelia era nespus de fericită că tânărul răspunsese la apelul ei. 

— Bună ziua! Eu sunt Nikolasin, spuse clovnul, surprins de 
chipul frumos al fetei. Cum te cheamă? 

— Lilia Rosa. 

— Ciudat nume pentru o doamnă... Uite ce ţi-am adus. Alege- 
ţi! 

— Nu ştiu pe care să-l aleg. Poate pe cel portocaliu. Nu, toate 
îmi plac. Lilia Rosa nu se putea decide. 

Tomas se mai înveseli puţin. Îi făceau plăcere prezenţa acestei 
fete drăgălaşe şi zâmbetul de pe chipul ei. Îi promise că o să mai 
vină. Şi o să mai aducă şi alţi actori şi pe frumoasa dansatoare 
Kassandra. 

„Trebuie să arăt bine, aşa cum se cuvine să arate regina 
ţiganilor. Voi fi femeia lui Randu”, încerca fata să se convingă. 

— Îţi place rochia, bunico? Nu-i aşa că broşa arată bine pe ea? 
Acum pot s-o port, nu? 

— E a ta, poart-o când vrei şi unde vrei, răspunse Dorinda 
privind-o cu dragoste şi cu inima plină de.mândrie. 

— O să meargă bine şi cu rochia roşie. Am s-o port în partea 
asta. Mulţumesc, bunico. Mulţumesc pentru rochie. 

— Nu trebuie să-mi mulţumeşti, copilă, răspunse tristă 
bătrâna. Pune-mi aţă în ac, ochii bunicii au slăbit. 

— Bunico, cum era mama mea? întrebă fata deodată. Semăn 
cu ea? 

— Da, foarte tare. 

— Nu ai o fotografie de-a ei? 

— Nu. 

— Unde este înmormântată? 

— De ce întrebi? Uită de morţi, o sfătui bătrâna. 

— Nu cumva n-ai iubit-o? nu.se lăsă Kassandra. 

— Am iubit-o foarte mult, dar a fost pedepsită pentru că a 
încălcat legile neamului ei. 

— Legile noastre sunt aspre. Nu iartă iubirea. Nu au îndurare 
pentru cei slabi şi nu îngăduie acel sentiment puternic care e 


iubirea. 

— Vorbeşti ca o femeie, spuse Dorinda surprinsă, dându-şi 
seama că, dacă fata descoperă secretul, o va pierde. 

— Dar asta şi sunt! 

— Nu eşti până nu te măriţi. 

Şi-acum ce sunt? 

— O fată care nu ştie despre ce vorbeşte. 

— Ba ştiu, bunico, şi de aceea o compătimesc pe femeia care 
a renunţat la tot pentru dragostea ei. 

— Ai fi în stare să faci şi tu asta? întrebă Dorinda cu inima 
strânsă. | | 

— Nu ştiu. Dacă aş simţi că mă iubeşte cu-adevărat, aş face-o. 

— Nici să nu te gândeşti la aşa ceva! Nu e lumea ta şi un 
asemenea pas nu te va duce nicăieri. lar dacă o să vrei să te 
întorci, n-o să mai fie loc pentru tine în neamul tău. Ai fi 
nefericită până la sfârşitul vieţii, o asigură Dorinda. 

— Legile noastre sunt prea aspre, repetă fata. 

— Da, aşa sunt, nu există iertare pentru o fată care îşi încalcă 
jurământul! 

— Nu vreau să fac aşa ceva, bunico. Rapp meu m-a IGRI 
nu mă iubeşte. 

— Dumnezeu te-a salvat, răsuflă finala uşurată. fe 
grăbeşte-te, sărbătoarea a început deja. 

Era Anul Nou. İn oraş începuse sărbătoarea, dar ţiganii 
petreceau noaptea de revelion în tabără. Aici era casa lor. 
Veniseră şi oaspeţi ţigani de la clubul de noapte, ţigani spanioli 
care cutreieră lumea de sute de ani. 

Focul mare din mijlocul taberei se înteţea. Copiii se învârteau 
prin jur şi făceau o larmă de te asurzeau. Se pregătea o masă 
bogată, cu specialităţi ţigăneşti. O să se petreacă până în zori. 
Veniseră şi ţigăncile spaniole, vestite pentru frumuseţea lor, dar 
regina va fi tot Kassandra. Toţi aşteptau sosirea ei. 

Marcelino şi Tomas puseseră masa. 

— Anul ăsta sunt atât de emoţionat! spuse Tomas clovnului 
mai în vârstă. 

— Pentru că eşti tânăr. Când ai să îmbătrâneşti, n-o să mai ai 
chef de petreceri. După atâta muncă nu m-am ales decât cu 
reumatismul. 

— O să-ţi treacă reumatismul când o să vezi frumuseţile alea 
spaniole! 

— Da, se învioră bătrânul clovn. Acelaşi lucru se întâmplă când 
ies pe scenă şi când sunt cu femeile. Uit de toate durerile şi mă 


simt din nou tânăr. 

— Te cunosc eu, Marcelino! Eşti un mare fustangiu, încercă 
Tomas să-l înveselească. 

— Trebuie să râdeţi mai puţin şi să munciţi mai mult, îi certă 
Randu. 

— Păi vezi doar că muncim, răspunse Marcelino. 

— Stai puţin, Marcelino, aşa nu se poate! N-are voie să ne dea 
nouă ordine! N-are decât să muncească singur! se burzului 
Tomas. 

— Eu nu muncesc, eu sunt rege! replică Randu- cu o voce 
aparent calmă. 

— Pentru neamul tău, dar nu şi pentru mine. 

— Şi tu eşti conducătorul neamului tău? 

— Nu, noi nu avem conducător. Noi îl respectăm pe Marcelino, 
el este stăpânul şi nouă ne ajunge. 

— Clovnule, eşti cam îndrăzneţ şi mie nu-mi place asta! se 
răsti Randu. 

— Nu poţi să mă umileşti, pentru că eu sunt clovn de meserie 
şi sunt mândru de asta. 

— Ce să zic, ce mai meserie! Să te prosteşti ca să râdă 
oamenii de tine! . 

— Eu doresc să-i fac să râdă, dar să ştii că nu-ți permit să mă 
jigneşti! se înfipse Tomas. 

— Hei, ce-i cu voi? interveni Marcelino, temându-se să nu se 
ajungă la încăierare. lar vreţi să vă bateţi? Ce v-a apucat? 

— Eu sunt gata oricând, dă-i drumul! 

— Pleacă de-aici, Randu, nu se poate să te baţi una două. E 
sărbătoare, să fie pace! îl linişti Marcelino. 

— Da, să fie pace, admise Randu, dându-şi seama că, într- 
adevăr, nu era momentul să se încaiere. 

— Vrea să mă provoace. Vrea... spuse tânărul clocotind de 
furie după ce se îndepărtă Randu. Şi toate astea pentru că nu-l 
iubeşte Kassandra. li este credincioasă împotriva dorinţei sale. 
Dacă m-ar lua pe mine, aş duce-o undeva departe! 

„Legile ţiganilor sunt aspre şi nici Randu nu va permite 
vreodată cuiva să i-o ia pe Kassandra”, îşi spunea Marcelino, dar 
nu avea inimă să-i spulbere speranţele lui Tomas: 

In depărtare se auzea muzică. Şi alături de oaspeţii din 
Spania, Kassandra avea să fie regină. 

— Uite regina! se auziră exclamaţii emoţionate. 

Toate privirile se îndreptară spre fată. Era foarte frumoasă î în 
rochia ei roşie. Fata trecu lin prin mulţimea adunată, conştientă 


că toţi ochii sunt aţintiţi asupra ei. 

— Eşti mai frumoasă ca oricând, spuse Randu cu foc în glas. ~ 

— Glinka, cântă! îi spuse violonistului frumoasa cu ochi 
albaştri. 

— Cum să cânt, surioară? Unde-s banii? glumi băiatul. 

— Dacă aş avea bani, aş cumpăra vioara. 

— Dar nu poţi cumpăra mâinile lui Glinka, sunt prea scumpe, 
replică vesel tânărul. 

— Dansează, Kassandra! Dansează! se auziră strigăte din 
mulţime. 

Fata stătea şi se uita la lumea veselă din jurul ei. Ar fi vrut să 
se ducă şi să danseze, ştia că ar trebui, toţi aşteaptă acest lucru 
de la ea, dar ea ştia să danseze numai din inimă, iar inima ei era 
grea. 

Randu o aştepta pe podium. Se auzi vioara lui Glinka. 
Kassandra stătea în continuare neclintită, reflectând. Atunci 
Yaritza se urcă pe podium, ridicându-şi poalele rochiei colorate. 

— Am să dansez eu în locul ei. Maestro! 

Fata bătu din călcâie şi îşi răsuci trupul, începând un flamenco 
pătimaş. Nu-şi lua ochii de la conducătorul ţiganilor. 

Randu se uita la fata zveltă. cum îşi- şerpuia trupul în faţa 
ochilor lui, dar era absolut nepăsător. 

— Am dansat pentru tine, Randu, îi spuse Yaritza la sfârşit, 
înfierbântată. Ce-mi dai? 

— Ce doreşti? o întrebă Randu rece. 

— O sărutare... : 

— Ştii că sărutările mele sunt pentru altă femeie. 

— Dar dacă ea nu le vrea? Dacă doreşte pe altcineva? 

— Taci, nu mai vorbi aşa! strigă Randu, apucând-o strâns de 
mână. 

— Mă doare, Randu! ţipă Yaritza. 

— Şi tu mi-ai provocat durere! Chiar dacă ceea ce spui este o 
minciună! 

Randu o împinse la o parte pe frumoasa ţigancă şi se duse 
spre Kassandra. 

— De ce n-ai dansat pentru mine? o întrebă el. 

Ochii Kassandrei străluceau. 

— N-am avut chef. Sunt obligată? 

— Multe femei ar dori să danseze pentru mine... 

— Ştiu. Multe ar fi fericite şi mândre dacă te-ai uita la ele. 

— Dar inima mea îţi aparţine. Îţi sunt credincios. Oare şi tu îmi 
eşti? Pot aştepta liniştit ziua cununiei? întrebă Randu, temându- 


se de răspuns. 

— Eu ştiu legea, replică rece Kassandra. Ba chiar pe dinafară 
„Nu-ţi părăsi fraţii. Plăteşte fraţilor ceea ce le datorezi. Să le fii 
credincios.” 

— Aşa-i. Acestea sunt legile noastre şi ultima e cea mai 
importantă. Ea interzice femeii să iubească un om de altă rasă. 
Asupra acelora care încalcă această lege cade blestemul 
întregului trib. 

— Ştiu, îl întrerupse Kassandra. Câteodată mi se pare că şi eu 
sunt blestemată, ca şi mama mea, spuse fata cu tristeţe. 

— Nu, nu, Kassandra. Tu ai să te măriţi cu mine şi eu am să te 
apăr! zise tânărul şi o cuprinse pe după umeri. Randu nu-şi 
dezlipea ochii de la ea. Arăâţi minunat, dar nu ţi-ai pus inelul 
dăruit de mine, adăugă Randu, prinzând-o de mână. 

— Am să-l port numai atunci când voi fi femeia ta şi îţi voi fi 
credincioasă, îl asigură Kassandra. 

— Asta îmi place, încuviinţă bărbatul, liniştit de spusele ci. Cât 
de mult îşi dorise să audă acest lucru de la fata pentru care 
ardea cu'toată fiinţa lui! 

A doua zi de dimineaţă, Kassandra se trezi cu un sentiment de 
uşurare că lucrurile merg din nou pe făgaşul lor normal, aşa cum 
stă scris în Cartea cea Mare a vieţii. Incepuse să se împace cu 
gândul că soarta .ei se află în mâinile lui Randu. „Fericirea 
durează numai o clipă, îşi spunea ca. Este numai un zâmbet sau 
o scurtă întâlnire.” 

Fata se întâlni cu Glinka lângă masa mare. 

— la te uită ce dezordine rămâne întotdeauna după o 
petrecere! Trebuie să facem curat, spuse tânărul. 

— Am să te ajut şi eu, se oferi Kassandra. 

— A, nu! De ce numai noi doi? Aşteaptă să se scoale şi ceilalţi, 
să ne ajute. Ce bine ne-am distrat aseară, nu-i aşa... Lui Glinka i 
se tăie respiraţia. Mi se pare mie sau... 

— Ce-i. Glinka? 

— Sau sunt eu beat, sau vine cineva cunoscut? 

— Sfântă Fecioară! exclamă Kassandra, nevenindu-i să-şi 
creadă ochilor. 

— E domnul tău! 

— Glinka, el e! El e! Se uită la mine, spuse fata emoţionată 
privind iute în jur. Glinka, lasă-mă numai o clipă să stau de vorbă 


cu el. 

Băiatul îi ascultă imediat rugămintea, păzind în acelaşi timp 
dacă ar apărea Randu. 

— Am primit biletul tău, spuse tânărul apropiindu-se de ea. 

— Mult ţi-a trebuit până să răspunzi, comentă cu tristeţe fata. 

— Eşti foarte mândră, nu-i aşa? 

— Da, dar din cauza ta am uitat de mândrie. Te porţi ca şi 
când nu m-ai cunoaşte, ca şi când nu m-ai fi sărutat, replică 
tiganca, căutând în ochii tânărului strălucirea aceea pe care o 
cunoscuse cândva. 

Ignacio nu spuse nimic, neînţelegând despre ce-i vorbeşte 
fata. 

— Nu e bine aşa, prinţe! insistă Kassandra. Când suntem 
singuri eşti aşa de delicat şi de blând, dar când eşti cu ai tăi, te 
uiţi la mine dispreţuitor. De ce te schimbi aşa? Uneori mi se pare 
că în tine sunt două persoane. 

Ignacio continuă să tacă, socotind că e mai bine să nu spună 
nimic. În felul acesta va face mai puţine greşeli. 

— De ce nu-mi răspunzi? Eu'te iubesc şi de aceea purtarea ta 
mă face să sufăr. Te-am aşteptat ore întregi la munte. Ai dat 
talismanul . meu altcuiva în loc 'să mi-l înapoiezi. Atunci n-am 
putut să vin, fiindcă bunica nu m-a slăbit din ochi. Te-ai supărat 
pe mine din cauza asta? întrebă fata fără să-i dea răgaz să 
răspundă. 

Cuvintele cădeau ca un torent. Avea atâtea să-i spună! Ignacio 
sorbea vorbele fetei. Ca să nu o întrerupă, nu întreba nimic, nu 
spunea nimic. 

— Te-am crezut, prinţe. Eşti primul bărbat care m-a sărutat. 
Când te-am văzut pe stradă, am dansat numai pentru tine. Ochii 
tăi erau aţintiţi asupra mea. Mă priveai şi zâmbeai. Dar când erai 
cu prietenii, te-ai prefăcut că nu mă cunoşti. Acelaşi lucru s-a 
întâmplat şi la tine acasă. Erai gata să mă arunci în stradă! Şi 
râdeai! Ai râs de mine! Poate că îţi place să te joci cu inimile 
femeilor... 

— Nu, nicidecum, ştii... încercă Ignacio să se scuze, dar fata îl 
întrerupse: 

— Nu, nu trebuie să-mi explici nimic. 

— Dar'vreau să te mai văd, insistă tânărul. 

— Nu trebuie să mai vii aici! îi atrase atenţia Kassandra. Te 
pot vedea Randu sau Dorinda. 

— Foarte bine. Dar vreau să te mai văd, repetă el. Oriunde. Î 
vechiul loc de la munte. Am să te aştept acolo la noapte. 


— Am să vin. Dar acum pleacă, te rog! Pleacă, e prea 
primejdios să mai întârzii pe-aici! 

„La ce-mi trebuie mie toată treaba asta? se întreba Ignacio, 
plecând. Dar e aşa de frumoasă şi se vede cât de colo că e 
îndrăgostită.” 

„A venit să mă caute!” Inima Kasandrei sălta de fericire. „A 
venit! La noapte o să fim împreună şi o să mă sărute din nou, 
acolo, în locul nostru de taină, sub stele.” 

Dorinda stătu trează până. târziu, dar pe la miezul nopţii 
adormi. Kassandra reuşi să se strecoare şi să se ducă la întâlnire. 
Pleca la munte ca să găsească în ochii iubitului ei ceea ce o 
atrăsese spre el căldura şi admiraţia. Dar nu-i putea ierta 
indiferența şi disprețul. 

— Ţi-e ruşine cu mine? îl întrebă. 

— Nu, deloc. De ce mi-ar fi ruşine? răspunse Ignacio, privind 
încântat chipul frumos al ţigăncii. 

— Dar ai râs. Mi-ai întors spatele! 

— Nu-i adevărat, protestă Ignacio şi o îmbrăţişă. Şi am să ţi-o 
dovedesc chiar acum. 

O trase spre el şi o sărută. Kassandra era ameţită de fericire, 
dar îşi dădu seama că nu era aceeaşi sărutare de care îşi 
amintea ea, după care tânjise atâta timp. 

— Şi eu te iubesc, draga mea, spuse Ignacio, conştient de 
faptul că fata simţise că ceva nu era în regulă, dar sperând că 
este atât de îndrăgostită încât va trece cu vederea orice. 

In noaptea aceea, pe Randu îl chinuia gelozia mai mult ca 
oricând. 

— Kassandra! se auzi în noapte vocea lui puternică. 

Randu nu mai putea suporta. Când o strigă din nou pe fată, 
apăru Dorinda. Oare o va crede? 

— Doarme, şopti bătrâna. 

Tânărul simţi cum i se urcă sângele în cap. Din doi paşi fu în 
rulotă şi răscoli patul Kassandrei. 

— Unde-i?! întrebă el turbat de furie. 

— Nu ştiu, Randu, mă jur! răspunse înspăimântată Dorinda. 

— Dacă n-o găsesc... începu bărbatul din ce în ce mai mânios, 
după care pomi în căutarea fetei. 

— O, Glinka, spuse bătrâna, fericită că-l zărise pe băiat. Caut-o 
oriunde ar fi şi adu-o aici, fugi! 

— Pe mine mă cauţi, Randu? se. auzi deodată vocea 
Kassandrei. Fata ieşi din umbră, dându-şi seama că a sosit chiar 
la timp. 


— Ce faci aici? întrebă Randu cu o voce brusc domolită. 

— Am ieşit să mă plimb, spuse Kassandra. Ce doreai de la 
mine? 

— Să stau de vorbă cu tine. Dar acum nu mai vreau. Du-te să 
te odihneşti. 

Tânărul bărbat era atât de furios încât se temea să nu spună 
ceva care s-o îndepărteze şi mai mult de el. 


Dorinda era de părere că ar fi mai bine să părăsească locul, 
pentru ca fata să fie cât mai departe de acest oraş, ca să nu se 
mai repete soarta mamei sale. Nu mai avea încredere în 
Kassandra. Abia se lăsă convinsă s-o lase să se ducă până la râu. 

— Şi-apoi, osă am părul ud când am să mă întorc, spuse ea. 

— Îmi pui răbdarea la grea încercare. Ştii că Randu te iubeşte 
şi că e gelos. Nu trebuie să-l scoţi din sărite! 

— Despre cine vorbeşti? 

— Despre Randu, n-ai auzit? Cel care te iubeşte cu adevărat. 
Poţi să te duci la râu, dar să nu-ţi treacă prin minte să te duci în 
oraş, o avertiză Dorinda cu inima grea. 

Se temea să n-o piardă. Aceleaşi adulti îl munceau şi pe 
Randu. 

— Cine e? Cum îndrăzneşte să se uite la viitoarea mea soţie? 

— Uşurel, Randu, încercă să-l potolească bătrâna. Promite-mi 
că o să te stăpâneşti. 

— Vorbeşte, babo! Vorbeşte! Vreau să ştiu cum îl cheamă şi 
unde locuieşte! Trebuie să-l găsesc! strigă Randu strângând-o de 
mână. 

— Am să-ţi povestesc totul, dar dă-mi drumul. 

— Nu vreau s-o las altuia! spuse înverşunat Randu. Ne-am 
jurat să fie a mea! 

— Eh, Randu, sângele nu e apă, oftă bătrâna. Nu e ţigancă, 
trebuie să ţii seama de asta. 

Tânărul o privi buimăcit, neînţelegând ce vrea să spună. 

— Te pregăteşti cumva să le-o dai înapoi? Eşti chiar gata să 
renunţi la ea? 

— Nu-i vorba de asta, Randu. Marele Ostebe ştie că doresc să 
rămână cu noi. De-aceea ţi-am şi povestit toate astea. Te implor, 
Randu, nu lăsa mândria să-ţi întunece minţile. Ascultă ce-ţi 
spune o bătrână cu experienţă. Ţine-ţi mânia în frâu dacă vrei să 
reuşim. Eu am să te ajut, îl asigură Dorinda. 

— Ai dreptate, babo. De-acum înainte am să fiu înţelept. 

Randu o părăsi în grabă pe Dorinda, hotărât să-i comunice lui 


Marcelino, directorul circului, că trebuie să părăsească de îndată 
oraşul. 

— Ce te-a apucat, aşa, deodată? De ce să plecăm de-aici? se 
miră Marcelino. 

— Nu trebuie să-ţi explic. Eşti bătrân. Când o să mori, circul 
ăsta va fi al meu. 

— Nu vreau să fac ceva împotriva intereselor celorlalţi numai 
pentru că aşa ţi se năzare ţie! 

— Dacă nu-mi promiţi că vom pleca cât de curând, preiau eu 
conducerea. lţi dau trei zile, hotărî Randu. 

Kassandra era disperată. Nici scăldatul la râu nu o eliberă de 
senzaţia că se află închisă într-o cuşcă. 

— Ce s-a întâmplat, prinţesă? o întrebă Glinka cu gingăşie. 

— Mă urmăreşte tot timpul, se plânse Kassandra. Nu mă pot 
întâlni cu iubitul meu. Poate că m-a şi uitat. 

— Nu vorbi aşa, cu siguranţă că se gândeşte la tine. 

— Tu de unde ştii, se uită mirată Kassandra la el. Glinka, nu 
cumva l-ai văzut? Fata se luminase la faţă. Spune-mi repede 
dacă ţi-a'zis ceva. A întrebat de mine? 

— Mai mult chiar, ti-a trimis un bilet! anunţă victorios ua E 

— Dă-mi-l repede! se grăbi Kassandra spre el. 

t În focul discuţiei, nu au observat că Randu se apropiase de ei. 
In momentul în care Glinka îi întindea biletul Kassandrei, Randu 
se repezi şi i-l smulse din mână. 

— Cu tine am să mă socotesc mai târziu! îl ameninţă tiganul 
pe Glinka. 

— lartă-mă, i se adresă Kassandra băiatului, n-am vrut să-ţi 
pricinuiesc necazuri. 

— Nu-ţi face griji pentru mine, zise Glinka. Gândeşte-te la tine. 

— Ştii ce scria în bilet? 

— N-am apucat să-l citesc. Cred că o să trebuiască să-l întrebi 
pe Randu. 


Faptul că frumoasa Kassandra iubea pe un altul nu-i micşora 
dragostea lui Tomas. Inima lui era plină de grijă pentru cea pe 
care o iubea. Tânărul nu putu să nu observe tristeţea de pe 
chipul fetei. 

— De ce eşti tristă? o întrebă el îngrijorat. 

— Prinţul meu mi-a trimis un bilet, dar n-am apucat să-l citesc 
pentru că Randu mi l-a smuls din mână. . 

— Kassandra, te joci cu viaţa ta! o avertiză Tomas. 

— l-am spus adevărul şi am încercat să rup logodna. Mi-a 


declarat că nu poate face aşa ceva. Acum mă tem pentru 
Ignacio. : 

— Nu poţi să-i dai cumva de ştire despre cele întâmplate? 
sugeră clovnul. 

— Nu, nu mă lasă să pătrund în casă. Şi Glinka abia a reuşit, 
iar Randu l-a ameninţat că o să se socotească şi cu el. 

— Pot să mă duc eu, se oferi clovnul. 

— Tu? făcu fata surprinsă. 

— Da, numai să-mi spui unde-l pot găsi. Kassandra rămase pe 
gânduri. -Nu dorea să-i facă şi lui neplăceri. Totuşi, asta era 
singura soluţie. 

— E casa aceea unde-am mai fost. Acolo locuieşte. 

Spune-i ce s-a întâmplat şi atrage-i atenţia să se ferească de 
Randu! 

Tomas porni zorit spre oraş, dar Ignacio nu era acasă. Nimeni 
nu putu să-i spună unde se află domnul Contreras, nici când se 
va întoarce. 

Ignacio o aştepta la locul stabilit de Kassandra. Din întuneric 
apăru ca fulgerul ţiganul furios. 

— Eu sunt! Aşteptai o porumbiţă şi ai dat peste un şoim! i se 
adresă Randu. Aşadar, aici vă întâlniți?! De câte ori v-aţi întâlnit 
deja aici? 

— Cu ce drept mă întrebi? Ce rudă eşti cu Kassandra? ripostă 
tânărul, curajos. 

— Va fi soţia mea! 

— De asta nu poţi fi aşa de sigur, prietene! răspunse ironic 
Ignacio. 

— Mi-a fost promisă încă din copilărie. O să ne cununăm peste 
câteva luni. Nimeni nu poate schimba nimic! 

— Ascultă, prietene, hai să lămurim lucrurile de la bun 
început. Eu sunt un om modern şi respect obiceiurile lumii con... 

— Nu mă interesează obiceiurile tale, îl întrerupse Randu. Eu 
sunt ţigan şi respect legile noastre. 

— Dar dacă ea nu te iubeşte? Dacă mă iubeşte pe mine? 
întrebă tânărul arogant. 

— În cazul ăsta nu este decât o soluţie, replică Randu şi în 
mâna lui sclipi cuțitul. Ne luptăm pe viaţă şi pe moarte şi cel ce 
supravieţuieşte o câştigă. 

— Ascultă, prietene, nu te prosti! Nu-i nevoie să rezolvăm aşa 
lucrurile, încercă Ignacio să-l liniştească. . 

— Eşti un laş! Un laş! Hai, luptă! îi strigă Randu. 

— Linişteşte-te, omule! Să stăm de vorbă mai întâi, spuse 


Ignacio, văzând că Randu vâră cuțitul la loc în teacă. 

— N-avem ce vorbi. Ce-mi poţi oferi tu în locul Kassandrei? 

— Sunt foarte bogat... 

— Inima nu-i de vânzare! îl întrerupse Randu. Tu nu mă 
cunoşti. Mă jigneşti cu o asemenea propunere. Eşti un târgoveţ şi 
atâta tot! Kassandra valorează pentru mine mai mult decât toţi 
banii tăi. 

— Eu nu doresc decât să găsim o rezolvare paşnică. 

— Tu nu ştii nimic despre ca. Abia ai cunoscut-o. Dar eu am 
văzut-o crescând sub ochii mei. Imi plăcea s-o privesc cum făcea 
baie în râu când pielea ei era încă albă. . 

— Tocmai asta mi-a atras atenţia. Nu crezi că acesta-i un 
motiv întemeiat ca să-i dai voie să părăsească viaţa de ţigancă? 

— Nu! Jurământul Kassandrei că se va căsători cu mine nu 
poate fi dezlegat decât prin moarte! zise Randu cu ochii 
strălucindu-i. Dacă ţi-e dragă viaţa, las-o în pace! 

— Oricum, e absurd să încerci s-o ţii înlănţuită, nu se lăsă 
Ignacio. Dragostea mea e mai puternică decât a ta. Ce-i poţi tu 
oferi în afară de corturile circului şi pribegia continuă? 

— Jur că dacă nu vă despărțiți, între noi doi va curge sânge! 

Randu se hotărî să grăbească nunta cu Kassandra. 

— Nu mai trebuie să aşteptăm, încerca el s-o convingă. O să 
ne căsătorim imediat. Peste trei zile. o să fie lună nouă, 
momentul cel mai potrivit pentru nunta noastră. 

— Peste numai trei zile? întrebă Kassandra fără a-i veni a 
crede. Nu pot să mă mărit, încă nu mi-am pregătit zestrea, n-am 
rochie nouă... > 

— Nu contează. lţi cumpăr tot ce doreşti. O să ne distrăm şi o 
să cântăm toată noaptea. Te doresc atât de mult! spuse el 
pătimaş. 

— Nu, Randu, nu! Nu pot fi femeia ta. Nu ai voie să încalci 
legământul nostru de a aştepta încă doi ani! 

— Doi ani?! se miră Randu. Şi acum câteva zile m-ai rugat să 
te eliberez de jurământ. Atunci nu vorbeai de niciun fel de 
legământ pentru doi ani. Nu, aşa va fi cum îţi spun eu! Începe-ţi 
pregătirile! replică Randu furios, lăsând-o pe- Kassandra 
buimăcită. ; . s 

„Dacă se va întâmpla chiar aşa?! Dar trebuie să se găsească 
cineva s-o ajute. Trebuie să ajungă până la el şi să-i povestească 


totul, să-l găsească pe Ignacio. Glinka, bunul meu Glinka! El va 
face orice pentru mine. Indiferent de necazurile pe care i le-ar 
putea aduce treaba asta!” 

Ignacio se miră când îl văzu pe ţigănuşul de la circ, dar 
recunoscu scrisul şi se lămuri imediat. Domnul Contreras era 
gata chiar şi să se însoare cu frumoasa ţigancă. Glinka ştia cât 
de fericită va fi prietena lui primind această veste. 

„Mă iubeşte, mă iubeşte! Vrea să mă mărit cu el. Pot oare să 
cred cu-adevărat în această fericire?” 

În noaptea aceea, Kassandra a dormit ca un îngeraş, cu inima 
plină de bucurie. Se trezi dimineaţă simțind că se mişcă rulota. . 

— Bunico, ce se întâmplă? 

— Plecăm, asta se întâmplă. Mergem departe, în lume. 
Kassandra, aşa-i cel mai bine. Bagă-te înapoi în pat. 

— Dar unde mergem? De ce plecăm? 

— Dormi. Când o să te trezeşti, o să fim sub alt cer, în alt oraş. 

— Dar eu nu vreau să plecăm! Nu! strigă disperată fata. Mă 
duceţi cu de-a sila de-aici! Nu puteţi să faceţi asta! Bunico, el mă 
iubeşte! 

— Tocmai de aceea plecăm, fato. 

— Tu nu mă iubeşti! Vrei să mă faci să sufăr? De ce îmi faci 
asta? Sunt nepoata ta. Sângele tău! 

— Ursitul tău este Randu. Nu mai visa la alte iubiri şi la alte 
meleaguri. Drumurile voastre nu se pot despărţi. Drumul pe care 
mergem acum este cel drept. Şi-acum, gata! Destul, nu mai 
vreau să aud nimic! o repezi bătrâna furioasă. 


Prietenii Kassandrei fură foarte nefericiţi când văzură că rulota 
nu mai este. Veniră cu toţii la locul unde se mai afla căsuţa pe 
roţi cu o noapte înainte, nevenindu-le să creadă. 

Marcelino îşi dădu seama că se evitase astfel o nenorocire. 
Fără îndoială că Randu îşi impusese voinţa. Până şi Yaritza era 
tristă, dar inima ei se bucura gândindu-se la Randu. 

„Blestemată să fie, îşi spunea invidioasa fată. Până la urmă a 
reuşit s-o ia! S-o ia benghea!” blestema Yaritza. 

Marcelino nu prea îndrăznea s-o pună pe ea în locul 
Kassandrei, dar n-avea încotro, rămăseseră mai puţini şi 
pierduseră numărul cel mai atractiv. 

Pe lângă Yaritza, suferea după Randu şi frumoasa artistă 
Veruşka. Fata se bucura ori de câte ori o îmbrăţişa tânărul ţigan, 
dar şi ea ştia că nu-i poate lua locul Kassandrei în inima lui 
Randu. 


— Trebuie să fie minunat să te iubească un bărbat aşa de 
mult, îi spuse ea Yaritzei. 

— Pe tine nu te-a iubit nimeni aşa? întrebă fata plângând. 

— Poate că eu nici nu ştiu să accept o asemenea dragoste. Şi- 
apoi, eu sunt independentă şi mă iubesc doar pe mine. Oricum, 
îmi pare rău de Randu. Ocupa un loc important în viaţa mea. 


În dimineaţa următoare, ajunseră la Caracas. Gândindu-se că 
fetei o să-i placă oraşul acela mare, Randu o rugă să coboare din 
rulotă. 

— Hai, Kassandra, o rugă el încet. De ce stai supărată? Am 
făcut totul numai spre binele tău. Am ajuns într-un oraş mare şi 
vreau să ţi-l arăt. Sunt sigur că o să-ţi placă! 

— Lasă-mă! îl repezi fata. 

— Vino afară, te rog. Eşti cu ai tăi, într-un oraş nou. O să 
farmeci publicul cu talentul şi frumuseţea ta, insistă Randu. 
Prinţesă, de ce vrei s-o laşi pe bătrâna ta bunică să moară de 
foame? Şi ea te-a hrănit pe tine când erai mică, acum e rândul 
tău s-o răsplăteşti, adăugă Randu, îmbrăţişând-o pe Dorinda. 
Haide, ţiganco! Haide, prinţesă! 

S-au plimbat prin Caracas, printre clădirile înalte până la cer, 
străbătând străzile aglomerate. Dar Kassandra se simţea 
pustiită. Totul aici era mare şi străin. Totul era altfel. Îi era atât 
de urât fără prietenii ei, fără don Simon, fără elefănţelul 
Salvador, fără Glinka... Randu spera să şteargă sentimentele 
fetei cu ajutorul depărtării. 

Dar Kassandra se simţea pierdută. Se gândea la Ignacio. 
Plimbându-se pe străzi, se aştepta ca frumosul ei prinţ să se 
ivească de undeva. Oare va veni să o caute? O să-l aştepte! O 
să-i scrie şi el o să vină... 

Pe de altă parte, inima lui Tomas sângera de dorul Kassandrei. 
Bunul clovn îşi imagina cât de mult suferă fata şi voia să facă 
ceva ca s-o ajute. Poate că domnul Contreras ar putea s-o 
găsească. 

Şi Ignacio ar fi vrut să ştie ce se întâmplase cu frumoasa 
ţigancă. 

—-M-aţi căutat? întrebă el apărând în uşa rulotei lui Tomas. 

— Am vrut doar să vă avertizez, dar acum e prea târziu. Au şi 
plecat. 

— Ştiţi unde? | 

— Dacă aş şti, m-aş duce şi eu într-acolo, răspunse sincer 
clovnul. Sunt prieten cu ea şi nu-mi doresc nimic mai mult pe 

lume decât s-o ştiu fericită. Cred că acelaşi lucru îl 
dumneavoastră. 

— Bineînţeles! Altfel de ce aş fi venit după ea, riscându-mi 
reputaţia şi averea? 

— Atunci  căutaţi-o! Dumneavoastră aveţi mai multe 
posibilităţi decât mine... 

— Spuneţi-mi, îl întrerupse Ignacio, poate să rupă logodna cu 
Randu? 

— Dacă a luat-o Randu, n-o s-o mai dea niciodată înapoi. 
Tocmai de aceea nu trebuie să pierdeţi vremea! In perioada asta, 
circurile se îndreaptă spre capitală. Poate că şi ei s-au dus tot 
într-acolo. 

— Am să încerc s-o găsesc, hotărî Ignacio, ieşind îngândurat 
din rulotă. 

„Oare chiar vreau aşa ceva? se întrebă el. Sau ar fi mai bine s- 
o dau uitării?” 

Ajungând acasă, Gema îl întrebă şi ea dacă are ceva cu 
tiganca aceea frumoasă. 


doriţi şi 


Kassandra îşi dă seama că nu-i place oraşul şi nici circul, deşi 
totul pare acolo mult mai frumos decât la domnul Marcelino. 
Strângându-şi păpuşa în braţe, recunoscu faţă de Randu că are 
uneori impresia că nu face parte din acelaşi neam cu ei. 

Randu se grăbi să-i ceară sfatul Dorindei, dar femeia îi atrase 
atenţia că vede în cărţi nefericire pentru ei. Cel mai bine ar fi să 
se întoarcă, sugeră ea. Randu nu putea fi de acord, însă 
Kassandra îi spuse deschis că nu va fi niciodată nevasta lui 
pentru că iubeşte pe altcineva. 

— Vreau libertate, Randu! Nu-mi trebuie nimic altceva. Tu eşti 
un om mândru şi frumos, spunea emoţionată fata. Dar eu iubesc 
un alt om! Buzele mele nu sunt neatinse. M-a sărutat. M-a ţinut 
strâns la piept şi a trezit femeia din mine. Uite, acum ştii totul! N- 
ai decât să mă omori dacă vrei! 

„De ce nu pot trăi în libertate, să am casa mea şi să-l iubesc 
pe cel spre care se îndreaptă inima mea?” se întreba Kassandra 
plimbându-se prin arena circului. Fata era atât de îngândurată 
încât nu observă când limbile de foc cuprinseră cortul. 

— Foc! Arde! se auziră strigăte în jurul ei, dar Kassandra 
încremenise în mijlocul cortului în flăcări. 

Ultimul lucru de care îşi mai amintea era o mulţime de oameni 
şi conducătorul ţiganilor, cu basmaua lui roşie pe cap, croindu-şi 
drum printre flăcări. Se simţi înşfăcată de mâinile lui puternice. 


Era sigură că mâinile acelea o vor salva. 

— Unde-i Randu? o întrebă Kassandra pe Dorinda când îşi 
reveni. 

— N-a putut... n-a putut să mai iasă, spuse bătrâna. A leşinat, 
l-am spus că aşa o să se întâmple, dar n-a vrut să mă asculte. 
Dar l-au scos de-acolo. 

Când îşi recapătă cunoştinţa, Randu se uită la mâinile lui 
bandajate şi întrebă: 

— Acum ce-o să facem? 

— Ne întoarcem, îi răspunse bătrâna. Kassandra o să conducă, 
doar tu ai învăţat-o. l 

— Nu vreau să ne mai întoarcem acolo! 

— Asta e soarta, Randu. N-o poți schimba. Dă-i drumul- să se 
ducă spre cel pe care i l-a destinat marele Ostebe! 

Kassandra nu ştia foarte bine să conducă, dar la gândul că se 
întorc la circul lor, se simți foarte sigură pe sine. Nu se gândea 
decât la prietenii ei şi la surpriza pe care le-o va face întoarcerea 
lor. 

Când ajunseră în tabără, Kassandra conduse pe lângă cuşca 
lui Salvador. Tresări de bucurie la vederea dragului animal, dar... 

— Kassandra! exclamă Tomas, nevenindu-i să-şi creadă 
ochilor. Te-ai întors! Bunico! V-aţi întors! 

Kassandra îi dădu mai întâi bineţe lui don Simon şi-l îmbrăţişă 
cu drag. li bătea inima de emoție. 

— Mi-a fost atât de dor! Şi de tine, şi de cortul în care am 
crescut. 

— Unde-aţi fost, oameni buni? întrebă bucuros don Simon. 

— In capitală, la circul mare. Acum, însă, cel mai important 
lucru este că ne-am întors. Ce-i cu Salvador? Dar de ce a venit 
veterinarul? întrebă Kassandra îngrijorată. 

— E bolnav de când ai plecat. N-a vrut să mănânce, de-abia se 
mai ţine pe picioare. Numai tu îl poţi ajuta. 

Kassandra o luă grăbită spre cuşca lui Salvador şi îi vorbi 
drăgăstos, blând. Puiul de elefant primi cu bucurie mângâierile şi 
vorbele calde ale fetei. Parcă îi reveneau puterile văzând cu 
ochii. După atâtea zile, luă o bucăţică de zahăr din mâna 
Kassandrei şi ea zâmbi fericită. 

— Ţi-a. fost dor, nu-i aşa? Ai.fost bolnav fiindcă am plecat? Ei, 
uite că m-am întors. Hai, mai ia o bucăţică, îl îndemnă ea. 

— O adevărată minune! exclamă Marcelino. Eram convinşi că 
o să moară. 

Salvador părea de-a dreptul înviorat. 


Pe de altă parte, Yaritza alergă la rulota lui Randu şi încremeni 
când îl văzu întins în pat şi cu mâinile bandajate. 

— Ce ţi s-a întâmplat, dragul meu? De ce stai în pat? 

— Un incendiu! Uf, nu mai pot suporta durerea asta! S-a 
terminat cu mine! 

— Nu-ţi face griji! Stai liniştit. Am să te vindec eu, îl asigură 
Yaritza cu lacrimi în ochi. 

— Nu mă dor mâinile, Yaritza. Mă doare că ne-am întors aici. 
Ea mi-a făcut-o! Din cauza ei ne-am întors! 

— Uit-o! Eu sunt cu tine. Mi-a fost dor de tine. 

A doua zi, Tomas se gândi s-o ducă pe Kassandra la Lilia Rosa. 
Era convins că-i va face fetei o bucurie. De când începuse să se 
ducă pe la ea acasă, Lilia Rosa se simţea mult mai bine. O ruga 
întotdeauna pe mama ei s-o pieptene într-un anumit fel, ca să 
arate cât mai bine. Fata aştepta nerăbdătoare sosirea lui, iar el îi 
vorbea întotdeauna numai de Kassandra. 

Asemănarea dintre frumoasa ţigancă şi Andreina o tulbură 
profund pe Ofelia. Ce coincidenţă ca fata să se fi născut în oraşul 
lor exact atunci când se născuse şi fiica Andreinei! Şi mama ei 
murise la naştere, ca şi Andreina... 

— Am ajutat-o- pe Andreina să pregătească hăinuţele 
copilaşului, am avut grijă de copilă şi după moartea mamei sale. 
Dar în leagăn am găsit apoi un bebeluş slab şi cu pielea închisă. 
Ca un pui de ţigan! 

Ascultând neîncrezătoare ceea ce-i povestea Ofelia, Gema 
sfârşi prin a înţelege adevărul. Herminia pusese totul la cale. 

— Dumnezeu să mă apere dacă greşesc când spun că 
Herminia a schimbat copiii! susţinea Ofelia înverşunată. lar dacă 
asta-i adevărat, înseamnă că fiica Andreinei trăieşte! 

— Nu, nu, Ofelia, nu pot crede aşa ceva, spuse Gema. Am să-l 
rog pe Matias să se ducă la circ şi să o aducă aici pe Kassandra. 

În pofida împotrivirii Rosaurei şi a mormăielilor lui de 
nemulţumire, Matias plecă să aducă fata. 

— Omul ăsta aduce numai nenoroc, spuse Dorinda când îl 
văzu. Să nu te duci! Poate că vrea să te predea la poliţie. Şi-apoi, 
şi Randu o să se înfurie. 

Kassandra insistă, rugând-o pe bătrână s-o lase să se ducă. 
Nici nu-i trecu prin cap că a văzut-o cineva plecând. Dar Yaritza 
se grăbi să-i dea de veste lui Randu că fata plecase acasă la 
iubitul ei. Randu îşi ieşi din fire de data asta. „în seara asta se va 
întâmpla”, îşi spuse el, deşi rănile de la mâini nu se vindecaseră 
încă. 


Ajungând la hacienda, Kassandra spera că va avea ocazia să-l 
vadă pe Ignacio. ~ 

— Ce mai faci, iubito, o întrebă el fără să-i dea răgazul să 
spună ceva. Sunt aşa de fericit că te văd din nou! 

— Şi eu. Ce casă frumoasă ai! E atât de mare şi de frumoasă! 
Totul îmi place aici. Aici a locuit şi Andreina? 

— Cine ţi-a povestit despre ea? se miră Ignacio. 

— Mai multă lume mi-a vorbit de Andreina. 

— Există un om care a iubit-o foarte mult, tatăl ei, dar el e 
plecat acum în Elveţia. Când se va întoarce, am să-ţi fac 
cunoştinţă cu el. El va şti cel mai bine cât de mult semeni cu fiica 
lui. 

Când gazda cea amabilă se duse să ceară să li se servească 
ceaiul, Kassandra i se adresă iubitului ei: 

— M-ai uitat? întrebă ea cu gingăşie. 

— Nu fi proastă, cum să te uit?! Când pot să te văd? 

— Chiar diseară dacă vrei. 

— Foarte bine, în acelaşi loc şi la aceeaşi oră, spuse încet 
Ignacio ca să nu-i audă careva. 


De gelos, Randu nu-şi mai găsea locul. Hotăriî să prezinte 
seara numărul cu cuţitele. Exersă toată după-amiaza. 

Pentru prima oară în viaţă, Kassandra era speriată. Nu mai 
avea încredere în el. Spera ca în public să fie şi prinţul ei. El îi va 
da putere să facă faţă. In timp ce se pregătea, auzi glasul 
prezentatorului: 

„Doamnelor şi domnilor, fraţii Suares au plăcerea să vi-l 
prezinte pe cel mai vestit aruncător de cuțite, pe marele Randu! 
După încheierea unui turneu internaţional, se află din nou printre 
noi şi ne va prezenta senzaţionalul său număr, o adevărată şi 
ameţitoare ruletă a morţii! Şi alături de el, riscându-şi viaţa, o 
veţi vedea pe cea mai frumoasă ţigancă din lume, Kassandra!” 

Fata îşi aştepta îngrijorată numărul. Urcându-se pe podium, 
mai aruncă o privire spre public cu speranţa că-l va vedea pe 
prinţul ei. Îl văzu în primul rând şi îi zâmbi drăgăstos. 

Lui Randu nu-i scăpă zâmbetul ei şi se simţi cuprins de furie, 
cu sângele zvâcnindu-i la tâmple. Incercă să se controleze şi să 
se concentreze asupra programului său. Ruleta morţii se puse în 
mişcare. Kassandrei i se păru că durează o veşnicie până la 
prima aruncare. Randu strânse. cuțitul în mână. Apoi se auzi 
şuieratul acestuia prin aer. Cuţitul se înfipse parcă în pieptul 
fetei, care căzu, pierzându-şi cunoştinţa. Publicul încremeni. Era 


o tăcere mormântală, de parcă toată lumea îşi ţinea respiraţia. 
Toţi credeau că e moartă. 

Randu stătea încremenit. Cel dintâi îşi reveni Tomas, care se 
repezi spre fata plină de sânge. In clipa aceea, Ignacio se apropie 
şi el, o ridică cu grijă în braţe şi o scoase de pe podium. Tomas şi 
Glinka îl ajutară s-o ducă la maşină. Credeau că o va duce la 
spital, dar tânărul Contreras o conduse pe Kassandra la ei acasă. 

Marcelino încercă să liniştească publicul, dar fără prea mare 
succes. Nikolasin se întoarse în arenă şi se strădui să-l ajute, dar 
propriile -sentimente erau prea răvăşite pentru a- izbuti să-i 
înveselească pe alţii. Acesta a fost singurul număr pe care n-a 
reuşit să-l joace cum trebuie. Spectacolul se întrerupse. Toţi se 
înghesuiră în jurul rulotei lui Randu, aşteptând veşti despre 
Kassandra. Randu sta nemişcat, răpus de durere. 

— Blestemat să fii, Randu! strigă Dorinda, auzind ce s-a 
întâmplat. Să dea Domnul să-ţi ardă mâinile, să se facă scrum şi 
să se împrăştie în toate patru zările, să uiţi că le-ai avut 
vreodată! Ai vrut s-o omori şi ai reuşit! 

— Nu-i adevărat! abia reuşi 'să îngaime Randu. N-am vrut s-o 
rănesc. Mi-a tremurat mâna, dar n-am vrut să-i fac rău. Poate că 
m-a orbit gelozia, dar când am văzut că se prăbuşeşte mi-am 
dorit să mor şi eu. 

— Unde-i ea acum? 

— A luat-o cu el, surioară. El e de vină! L-am văzut acolo, în 
rândul întâi şi mi-a tremurat mâna. A scos-o din arenă şi a dus-o 
undeva. 

În timp ce toată lumea era îngrijorată pentru Kassandra, 
Yaritza profită de ocazie şi încercă să-l convingă pe Randu să 
fugă împreună. 

— Nimeni n-o să te creadă. Toţi o să spună că te-ai răzbunat, 
insista Yaritza. Numai eu sunt de partea ta, Randu. Hai să fugim! 

— Lasă-mă! Dacă moare Kassandra, pot să putrezesc şi eu în 
temniţă tot restul vieţii mele. Nu pot să trăiesc fără ea. Trebuie s- 
o găsesc. Şi bănuiesc unde a dus-o. 

O dată cu primele raze ale soarelui, fata deschise ochii, îşi mai 
revenise de câteva ori şi auzise glasuri. Ruleta se învârtea... 
acum mă simt bine, dar unde este vocea blândă a acelei 
doamne? Ar fi vrut să-i poată răspunde. | se pare că vorbeşte, 
dar nu-şi aude glasul. Niciodată nu mai stătuse într-o cameră 


atât de frumoasă. Doamne, cât de minunat este totul aici! Şi 
patul! Încăperea se învârte în faţa ochilor ei. Nu-i vine să creadă. 
In faţa ei se află prinţul inimii sale. 

— Ai grijă, braţul este pansat, spuse tânărul. 

— Ce s-a întâmplat? Unde mă aflu? întrebă abia auzit fata. 

— Nu-ţi mai aminteşti? Ai fost rănită. 

— Tu m-ai adus aici? 

— M-am temut pentru viaţa ta. Cum te simţi? 

— Mi se învârte capul. Mă simt groaznic. 

— Nu mai vorbi. Doctorul a spus că o să-ţi revii fără probleme. 

— Trebuie să mă întorc în tabără, bunica este desigur foarte 
îngrijorată. Şi Randu. O să înnebunească dacă nu mă întorc. 

— Nu trebuie să te mai gândeşti la asta. Acum eşti în grija 
mea. 

— Nu pot, mi-e frică. 

— Nu ai de ce să te temi. Eu te voi apăra. 

— De ce ai venit aseară la circ? 

— Am vrut să plecăm împreună după spectacol. 

— Aş fi venit oricum, prinţe, cu siguranţă că aş fi venit. 

— O să rămânem împreună după ce te faci bine. Acum 
dormi.. 

Şi fata se căfunidăst în somn. 


Sosirea Kassandrei la casa Amelia produsese multă tulburare 
în rândul servitorilor. Matias şi Rosaura erau speriaţi, dar Rosaura 
nu se dădu bătută. Ştia că dona Herminia nu trebuia s-o 
găsească în casă pe Kassandra. O să aibă ea grijă de asta. 

Chabela nu putea înţelege cum de ajunsese ţiganca asta în 
casa lor şi o invidia pentru atenţia pe care i-o acordau Ignacio şi 
Gema. Micul dejun la pat! Flori! Vizite de parcă ar fi o regină! 
Cine a mai văzut aşa ceva? In curând toată casa o să fie plină de 
ţigani. 

Gema şedea uneori toată noaptea lângă patul fetei. Se întreba 
cum va reacţiona don Alfonso când va vedea cine doarme în 
patul Andreinei. 

În tabăra circului era şi mai mare vânzoleală. Glinka şi Tomas 
se străduiseră să-şi vadă prietena, dar Ignacio le îngăduise să 
intre doar o clipă şi s-o vadă din pragul uşii, pretextând că 
doctorul Escobar spusese că fata are nevoie de linişte. 

Pe de altă parte, Randu nu se putea împăca nicicum cu gândul 
că iubita lui este în casa slăbănogului ăla care refuzase să se 
lupte pentru dragostea Kassandrei. 


— Vreau să mă duc să-i văd, dar nu-mi place casa aia! Ştiu 
doar că trebuie să am cuțitul pregătit. 

— Îl urăşti, Randu! Ce ţi-a făcut? întrebă Glinka. 

— Mai întrebi?! A vrut să-mi ia ce-i al meu! Dar mă jur pe 
Dumnezeul meu, strigă Randu, că n-am să îngădui una ca asta. 
Ar fi trebuit să se lupte pe viaţă şi pe moarte dacă voia să mi-o 
ia. 

— Dar el nu este obişnuit să lupte cu cuțitul! 

— Cu atât mai bine. Atunci să nu mai facă pe marele domn. 

— Dar este domn. 

— E un laş. Aşa i-am şi spus! 

— Randu, nu se poate să te gândeşti numai la cuţit! 

— Asta este pentru că abia aştept să-l folosesc. Mi se 
răscoleşte sângele când mă gândesc că e cu el şi nu pot să mă 
răzbun. Am să mai aştept o zi, două. Când o să poată sta în 
picioare, am s-o iau din casa aia blestemată! 

Oricât i-ar fi de greu fără draga ei, Dorindei nu-i vine să se 
ducă în casa aia. Randu înţelese pricina şi de aceea o trimise pe 
Yaritza. E mai sigur să fie alături de ea cineva dintre ai lor. 

Yaritza porni imediat să îndeplinească porunca lui Randu. Era 
hotărâtă s-o convingă pe Kassandra să-nu se mai întoarcă în 
tabăra țigănească. Când o văzu în camera aceea minunată, plină 
cu flori, o întrebă: 

— Îţi merge bine aici, surioară? Cum ai reuşit? 

— Doar n-am vrut eu să fiu rănită, Yaritza! Ce faci aici'? 

— M-a trimis Randu să am grijă de tine. i 

— N-ar fi fost mai firesc să vină bunica fetei? Intrebă Gema. 

— Da, dar Dorinda e bătrână, răspunse fata. Eu văd mai bine. 

— Eh, nu trebuie să-şi facă griji, are cine să vadă de ea, spuse 
Ignacio. 

— Aşa a spus şeful şi noi, ţigăncile, îi dăm ascultare. 

Yaritza o invidia pe Kassandra pentru grija şi luxul de care era 
înconjurată, însă nu uitase cu ce scop venise. 

— Inima ta nu mai aparţine neamului ţigănesc. Sub acest 
acoperiş ai uitat că eşti ţigancă! îi şopti Yaritza, amintindu-şi 
expresia de pe chipul lui Randu şi închipuindu-şi cum o să 
reacționeze când o să-i spună că fata uitase cu totul de tribul lor. 

Pe Randu îl chinuia gelozia.. Nici chiar frumoasa Veruşka nu-i 
putea domoli furia. Şi Dorinda socotea că Randu a pierdut-o pe 
Kassandra, dar conducătorul ţiganilor spera să se răzbune pe 
Ignacio. 

Kassandra, pe de altă parte, era sfâşiată de sentimente foarte 


diferite, între dragostea pentru Ignacio şi răspunderea pentru cei 
din tabără, îngrijoraţi din cauza: ei. Dar'mai ales se temea de 
Randu. Până şi aici, în această cameră frumoasă, se cutremura 
văzându-i umbra în dreptul ferestrei. Şi-a dat imediat seama cine 
este. Rosaura înţelegea cel mai bine neliniştea şi spaima fetei. 
Trebuia să facă ceva înainte de întoarcerea lui don Alfonso şi a 
Herminiei, care trebuia să aibă loc dintr-o clipă într-alta. Simţind 
că fata se teme de ceva, Rosaura se hotărî s-o sperie şi mai tare. 

— Şi eu l-am văzut. Nu e o umbră, e un om. Cine-i? întrebă ea, 
aplecându-se peste patul tinerei slăbite. E iubitul tău? Pare 
primejdios. Ce-a vrut? Poate că ţi-e frică să nu-ţi facă vreun rău... 

— Nu vorbi aşa, nu mai vorbi aşa! o rugă Kassandra, 
neajutorată. 

— Atunci de ce nu pleci mai bine de-aici? Nu crezi că ai 
provocat deja o mulţime de neajunsuri în casa asta? Vrei să 
aduci aici o nenorocire? 

— Nu pot să plec. 

— Nu poţi? De ce? De ce plângi? o întrebă cu asprime 
Rosaura.: Du-te, pleacă! lţi dai seama că poţi să-i faci mari 
necazuri Gemei? Pleacă înainte să se întoarcă dona Herminia. Nu 
mai plânge! Pleacă acum! Ignacio s-a-dus să-i întâmpine la 
aeroport profită de ocazie! Dacă mai aştepţi, o să-ţi pară rău. 
Gema are treabă acum. N-o să te vadă! Pleacă imediat. les şi eu 
după tine şi încui poarta, spuse Rosaura, sperând că a 
înspăimântat-o destul pe Kassandra ca s-o determine să plece. 

Plecarea Kassandrei de la casa Arocha i-a bucurat pe mulţi. 
Rosaura jubila. Herminia va avea destul timp sa vadă ce intenţii 
are fiul ei în legătură cu această ţigancă. Gema este tulburată. li 
văzuse într-o dimineaţă pe Ignacio şi Kassandra sărutându-se. 

Kassandra nici nu mai ştia cum ajunsese în tabăra ţiganilor. 
Era epuizată, dar fu primită cu mare bucurie. Dorinda se opri în 
mijlocul taberei şi ridică mâinile spre cer, strigând: 

— Ostebe e cu noi! 

Randu era tare mândru. O întinse în pat şi interzise tuturor să 
intre la ea. Va organiza o petrecere în cinstea întoarcerii 
Kassandrei. Îşi închipuia că acum fata aparţinea cu adevărat 
lumii lor. 

— Este o lume pe care o purtăm în sânge. Şi nimeni altcineva 
decât ţiganul nu poate pricepe acest lucru. Numai ţiganul poate 
înţelege fericirea şi.durerea rasei noastre. Nimeni nu ştie să râdă 
şi să danseze ca noi chiar şi atunci când inima-i plânge. Viaţa 
noastră este şi dulce, şi aspră. Suntem liberi ca vântul. Fără 


rădăcini, fără greutăţi care să ne priponească într-un loc. Nu ne 
conduce decât legea tribului: nostru.” Cine îndrăzneşte să 
nesocotească această lege este blestemat în veci. Căci în Marea 
Carte a vieţii stă scris tot ceea ce-i ursit fiecăruia dintre noi. 
Ţiganul este gata să moară ca să-şi apere legea. Patimile noastre 
sunt ca focul. Cine a cunoscut viaţa de nomad, acela n-o poate 
uita. Indrăgim cortul pe care îl desfacem astăzi ca să-l înălţăm 
mâine aiurea. lubim pribegia şi stelele, izvorul care este sufletul 
nostru. lubim cerul care ne acoperă cu mantia sa. Acesta este 
tribul nostru, iar Kassandra va fi într-o zi regina noastră. Eşti 
odorul meu cel mai scump, Kassandra. Asta este lumea ta, să ţii 
minte! 

Cuvintele lui Randu o impresionară puternic pe Kassandra, 
care era tot mai convinsă că face parie din această lume despre 
care vorbeşte Randu. O să termine cu nebunia asta. Se va duce 
pentru ultima oară să-l vadă pe Ignacio, hotărăşte în sinea ei. 

Dar când îl revăzu, sus, la munte, nu putu decât să se arunce 
de gâtul lui şi să-i spună că-l iubeşte. Dragostea îi luase toată 
puterea. 

— Dacă-i aşa, de ce mă faci să sufăr? De ce îmi spui că trebuie 
să ne despărţim? 

— Ei, prinţe, altele sunt cele care ne aeeoa Multe altele.. 

— Spune-mi ce anume şi am să le înlătur. 

— N-ai să poţi. 

— Spune-mi totuşi despre ce-i vorba. 

— Mi-e frică de Randu, recunoscu fata. 

— Pentru asta sunt pregătit. Nu-ţi face griji. 

— Nu e numai asta. Sunt anumite lucruri tainice care mă 
înfricoşează. Şi am să termin ca mama mea. 

— Nu vorbi aşa, dragostea mea. Astea sunt superstiții. 

— Poate că şi ea a simţit aceeaşi spaimă ca şi mine acum. Nu 
a ascultat de glasul înţelepciunii, a uitat de tradiţia de veacuri a 
poporului nostru şi a greşit. A fugit cu un om pe care-l iubea şi de 
aceea a fost blestemată! 

— Să nu crezi aşa ceva, draga mea! Nu trebuie! 

— Şi-apoi, ai tăi nu mă iubesc, mă dispreţuiesc. Tu ai lumea 
ta, eu pe a mea. Dragostea noastră ne-ar aduce numai necazuri 
şi mie, şi.ţie. 

— Eu nu cred în asta. Trebuie să ne căsătorim. 

a, Nu! 

— Mărită-te cu mine. 

— Te rog, nu vorbi aşa. M-am hotărât. Am să mă mărit cu 


Randu, spuse Kassandra dându-se un pas înapoi, şi simţi că se 
prăbuşeşte. Ignacio, ajutor! strigă fata, alunecând pe buza 
prăpastiei. Ajută-mă, Ignacio, ajută-mă! strigă ea agăţându-se de 
o piatră. Ajutor! Ignacio! strigă fata privind de jos spre chipul 
celui pe care-l iubea. 

Tânărul nici nu se clintise din loc. Kassandra nu mai avea 
putere, simţea cum mâinile i se descleştează. In clipa următoare 
avea să cadă în gol. 

Ignacio stătea şi se uita la fata pe care numai o frântură de 
clipă o mai despărţea de prăbuşirea în prăpastie. 

— Kassandra, ţine-te! se auzi deodată vocea lui Glinka, sosit în 
ultimul moment. Ţine-te bine! Nu te mişca. Acum dă-mi mâna, 
hai, sus! 

— Trage-o! 

— Ţine-o! 

Bunul Glinka nu putea înţelege de ce tânărul nu tăcuse niciun 
gest s-o ajute. 

— De ce n-ai ajutat-o? se repezi el la Ignacio, incapabil să uite 
expresia 'aspră de pe chipul tânărului domn. La ce te-ai gândit? 
Ai vrut s-o laşi să cadă? 

„Privirea aceea aspră, neînduplecată. Nu, nu e posibil, eu ştiu 
că mă iubeşte! Cunoaşte bine locul ăsta şi ştie că e periculos. Nu 
înţeleg de ce nu m-a prins de mână ca să nu cad. De ce nu mi-a 
întins mâna după aceea? Dar poate că...”, se gândea în toate 
chipurile Kassandra. Era sfâşiată între realitate şi propriile 
sentimente. Şi-apoi era foarte superstiţioasă. Fusese crescută ca 
o ţigancă. Şi mama ei, îşi zise ea, pierise fără onoare. Nimeni nu 
ştia unde e mormântul ei. Poate că tocmai acesta era semnul 
destinului, semn că trebuie să se despartă definitiv de el şi să se 
căsătorească cu Randu. 


— Număr zilele, sunt puţine, dar mie mi se pare că sunt multe. 

— N-ai vrea să mai aşteptăm? 

— Nu. Pot să fixez şi data. Dacă eşti de acord, ne putem 
căsători. 

— În regulă, Randu. Dacă eşti mulţumit, acum poţi să-mi dai 
drumul? 

— Stai! Ştii că nu te-am rănit intenţionat? 

— Ştiu că nu mi-ai face niciodată cu tot dinadinsul un rău. 

— Până acum nu ţi-am spus, dar n-aş putea să-ţi fac vreodată 
un rău. Sunt gata să ucid pentru tine, asta e adevărat, dar numai 
pe acela care ar îndrăzni să te ia de lângă mine. Când am văzut 


că te-a rănit cuțitul meu, am vrut să mor! îţi mulţumesc că mă 
crezi. Ştii că mi-aş da şi viaţa ca să te salvez dacă ai fi în 
primejdie. 


Kassandra auzise din copilărie povestea despre păcatul mamei 
sale. Acum, în momentul în care se hotărâse să se mărite, simţea 
nevoia să-i vadă mormântul. Luă două buchete de flori şi le puse 
pe mormântul necunoscutei Andreina care murise în aceeaşi zi 
cu mama ei. 

„Andreina, e posibil oare să-semăn atât de bine cu tine? Am 
auzit că şi tu ai avut o fată. Păcat că a murit, am fi putut fi 
prietene. Dar eu nu sunt aşa de educată ca voi. Nu merg 
duminica la biserică. Nu cultiv flori. Pribegesc dintr-un oraş într- 
altul. Am să mă mărit cu Randu. Nu vreau să fiu dispreţuită de 
familia lui Ignacio. Şi apoi să fiu blestemată şi înmormântată la 
marginea drumului, fără cruce, fără niciun semn care să mai 
amintească de mine, precum sărmana mea mamă. Cel puţin tu 
nu eşti pierdută pentru cei care te iubesc. Ei vin la tine, îţi aduc 
flori...” 

Fata puse pe mormânt cele două buchete de flori unul PEREN 
doamna necunoscută, altul pentru mama ei. 

— lertaţi-mă, acesta este mormântul fiicei mele. Ce faceţi aici? 
se auzi deodată vocea unui bărbat. 

Fata se întoarse şi-l privi pe necunoscut. 

— Dumnezeule, Andreina! şopti cu greu don Alfonso. 

— Vă rog să mă iertaţi, spuse Kassandra, simțind un fel de 
căldură plăcută la vederea acelui om necunoscut. 

— Cine eşti? 

— Sunt Kassandra, tiganca. 

— Tu eşti cea care ai fost la mine acasă? întrebă don Alfonso. 
Pe tine te-au adus la noi când ai fost rănită? 

— Da, mi-au dat camera fiicei dumneavoastră. Au fost foarte 
grijulii cu mine. 

— Dumnezeule, este de necrezut! Mă uit la tine şi nu-mi vin în 
fire! De unde eşti? Ce mister ascunzi? 

— Niciun mister. Se pare că semăn cu fiica dumneavoastră. 
Toţi îmi spun acest lucru... Şi Kassandra făcu un pas, pregătindu- 
se să se îndepărteze. 

— Nu! Nu pleca! Trebuie să-mi explici mai bine toate astea. Ce 
făceai aici? Tu ai pus florile astea? 

— Da. 

— De ce? 


— E greu de explicat. Dar n-am vrut să fac nimic rău. Am vrut 
să-i aduc flori mamei mele. 

— Mamei tale? 

— Vă rog să mă iertaţi, nu vreau să vă supăr. Vă rog să mă 
iertaţi... Fata abia îşi mai stăpânea lacrimile. 

— Stai! Nu pleca! Întoarce-te! Întoarce-te! Strigă don Alfonso 
în urma ei. 


Kassandra crezuse că va găsi liniştea la mormântul pe care îl 
socotea ca pe al mamei sale, dar speranţele ei se spulberară. Nu 
mai ştia care-i adevărul. Nu ştia unde să-şi caute fericirea. 

— Nu lăsa teama să te oprească din drumul pe care doreşti să 
mergi. Dacă te hotărăşti să pleci, nimeni nu-ţi va sta în cale, te 
rog să mă crezi, îi spuse Dorinda. 

— Dar nu ştiu dacă doresc să plec! 

— Ce tot spui, copilă? 

— Mă îndoiesc de toate, nu sunt sigură de nimic, bunico. Nu 
ştiu dacă am să găsesc fericirea acolo unde o caut. 

— Crezi că ai să poţi fi fericită dacă rămâi? 

— Nu ştiu, dar am să încerc oricum. Voi face tot ce trebuie ca 
să fiu fericită în această viaţă pe care o cunosc aşa de bine, 
printre fraţii mei, în mijlocul neamului meu. Cu cei care mă 
iubesc de-adevărat. 

— Copilul meu, oftă bătrâna, credeam că te-am pierdut, dar tu 
te-ai întors! Şi din proprie voinţă! lţi mulţumesc că nu vrei să 
pleci. Eu ţi-am deschis uşa, eram gata să mă despart de tine, 
deşi simţeam că mor la gândul ăsta... 

Kassandra se înduioşă de lacrimile Dorindei. 

— Nu mai plânge, bunico. Totul va fi aşa cum ţi-ai dorit. Aşa 
cum trebuie să fac. În curând va veni ziua în care voi deveni 
soţia lui Randu. 

Întâlnirea cu frumoasa fată necunoscută la mormântul fiicei 
sale fusese cel mai zguduitor eveniment pentru don Alfonso de la 
pierderea copilei dragi. Fata era leită Andreina. Se pare că Ofelia 
şi Gema avuseseră perfectă dreptate. Să fi stat fata lângă 
mormântul propriei mame? Să fie orfana asta nepoata lui? 

Don Alfonso se duse să caute răspunsul la aceste întrebări la 
dona Herminia. Don Alfonso ştia că Herminia îl înşelase toată 
viaţa. Dar socotise că micile ei minciuni nu prejudiciau pe nimeni. 
Făcea totul de dragul fiului ei preferat, Ignacio. El, personal, nu 
putea înţelege cum de-l nedreptăţea pe celălalt băiat, pe Luis 
David. La insistenţele ei, fusese de acord să treacă toată averea 


pe numele iubitului ei fiu, dar nu pricepea raţiunile soţiei sale. 

Judecând după chipul liniştit al soţului ei, Herminia nu bănuia 
nimic neobişnuit şi fu cu atât mai surprinsă de întrebare. 

— Herminia, tu ai făcut asta? 

— Nu ştiu despre ce vorbeşti. Nu te înţeleg! 

— Mă înţelegi, şi chiar foarte bine. Ce joc ticălos mai e şi ăsta? 
Spune-mi adevărul! 

— Alfonso, n-am făcut nimic! 

— Nu mai minţi! Ştiu totul! A fost suficient s-o văd. Dar mai 
există şi alte dovezi împotriva ta! 

— Nu-i adevărat! Astea sunt minciuni! Minciuni! 

— Ofelia a avut întotdeauna bănuieli. 

— Stai să asculţi la bârfele unei spălătorese? se apără îndârjită 
Herminia. Vrea să-mi facă rău pentru că ieri am dat-o afară. A 
inventat minciuna asta ca să se răzbune! 

— Nu poate fi o întâmplare! Tu ai fost prima care ai văzut-o şi 
nu mi-ai vorbit de această asemănare. 

— E drept, m-am gândit să-ţi spun, dar n-am vrut să-ţi mai 
stârnesc durerea. 

— De aceea ai aruncat toate fotografiile, Herminia? 

— Alfonso, te rog, de unde aceste acuzaţii dintr-o dată? 

— Oare nu te înspăimântă mânia lui Dumnezeu care se va 
abate asupra ta? Încă mai ai curajul să ascunzi adevărul? 

— Ajunge! Ajunge! strigă Herminia. 

— Am să descopăr eu totul, te asigur. Sunt convins că tu porţi 
vina pentru toate! : 

— Nu, Alfonso, stai! Nu te duce! E adevărat! Totul e adevărat! 
Am fost o mamă egoistă, n-am făcut asta pentru mine, ci pentru 
Ignacio. A fost un copil bolnăvicios, am vrut să-i asigur... 

— Pe o cale atât de josnică, atât de nemernică!? 

— Am fost oarbă, Alfonso. Când am aflat că Andreina o să 
moară, m-am gândit că Ignacio ar putea să moştenească totul. 
Când s-a născut copilul acela, toate planurile mele s-au năruit! 
Tu nu apucaseşi să te ataşezi de ea, abia se născuse. M-am mai 
gândit că moştenise boala mamei sale şi că o să ne molipsim şi 
noi... 

— Şi atunci ai comis acea faptă monstruoasă! Mi-ai luat 
nepoţica. din leagăn, tot ceea. ce-mi rămăsese de la Andreina! 
Cine te-a ajutat? 

— Matias... 

— Trebuia să-mi închipui. Cât de crudă eşti, Herminia... 

— lartă-mă, Alfonso, iartă-mă! 


— Nu există iertare pentru tine. 

— Mă jur pe orice... fă ce vrei, numai să nu mă părăseşti! Vrei 
să ştergi cu buretele într-o clipă toţi aceşti ani de viaţă comună? 

— Tu eşti cea care ai distrus totul. 

— Am să fac ce vrei, ai milă... 

— Dar tu ai avut milă? 

— Uite, îngenunchez în faţa ta... 

— Ridică-te! Nu-mi foloseşte la nimic faptul că te umileşti. 
Vreau numai ca toate acestea să se termine, o ameninţă don 
Alfonso. 

— Te înţeleg, Alfonso, te înţeleg... 

— Sunt nespus de fericit că e în viaţă. Şi îşi va relua locul care 
i se cuvine! 

— Nu suport gândul să afle toată lumea. Încearcă să eviţi 
cumva... 

— Aşadar, ţi-e ruşine? 

— Nu pentru mine, dar de dragul lui Ignacio. El nu are nicio 
vină. 

— Nu ştiu decât că vreau ca nepoata mea să fie lângă mine. 

— Da, Alfonso. 

— Tot ce am va fi al ei. Totul! 

Încercând să-şi liniştească bătăile inimii, don Alfonso se 
pregăti să-şi aducă nepoata şi s-o recompenseze pentru 
suferinţele prin care trecuse. Dar nu dorea s-o smulgă brusc din 
lumea ei. Din viaţa petrecută printre oamenii cu care se 
obişnuise. l-ar fi greu să se deprindă cu alt fel de viaţă. De 
aceea, deocamdată, nu trebuia să ştie cine este cu adevărat. 
Dar, oricum, nu poate îngădui ca nepoata lui să se mărite cu 
şeful ţiganilor. 


Deşi nu era sigură că e foarte bine să se căsătorească cu 
Randu, Kassandra începuse să-şi coasă zestrea. Se împăcase cu 
ideea că ursitul ei este Randu. Trebuia să se plece în faţa 
destinului. Asta era lumea ei şi Randu făcea parte din această 
lume. lubirea care îi luase o clipă minţile rămăsese în urmă. Se 
întorsese la Randu, despre care ştia sigur că o iubeşte. 

Oricum, Randu nu i-ar da niciodată pace. l-ar ucide iubitul. Aşa 
că cel mai înţelept lucru era să devină soţia ţiganului. Cu el poate 
merge până la capătul lumii, dar cu prinţul acela frumos n-ar 
putea face niciun pas. 

Dorinda aştepta de mult ziua când va începe să coasă cununa 
de mireasă pentru nepoata ei., dar nu-şi închipuise că prinţesa ei 


o va purta cu atâta durere. Nu-i îngădui lui Randu s-o vadă - 
aducea ghinion. 

— Norocul meu n-o să se schimbe. Nu mai are timp să se 
schimbe până mâine, râse Randu ieşind din rulotă. 

Se trezi faţă în faţă cu un domn cărunt. Se opri şi-l întrebă cine 
este şi pe cine caută. Don Alfonso intui imediat că acesta este 
omul cu care trebuia să se mărite nepoata lui. 

— Nu pe tine te caut! Pe ea vreau s-o văd! 

— Mai întâi trebuie să stai de vorbă cu mine! 

— De ce? 

— Pentru că eu sunt stăpânul ei. Neamul meu are anumite 
legi. Şi când va răsări luna plină, va fi femeia mea. 

— La urma urmei, pot să vorbesc şi cu tine. 

— Femeilor, ieşiţi de-aici. Porunci Randu, în afară de Dorinda. 

Don Alfonso înţelese că tiganul ăsta mândru o iubeşte pe 
nepoata lui, dar că nu-şi dădea seama că face parte din altă 
lume. Nefericitul Alfonso nu ştia cum s-o scoată la capăt cu 
tiganul, însă bătrâna care o crescuse pe Kassandra îi veni în 
ajutor: 

— Ce-i poţi tu oferi? întrebă Dorinda. Nimic. 

— Cerul! Dragostea cu care pot să umplu lumea toată! 

— În cer ajunge oricum când moare! Ea nu vrea dragostea ta. 
Nu poţi să-i oferi decât un pat într-o rulotă şi un cort vechi de 
circ. Şi cuțitul tău care poate că data viitoare o să i se înfigă 
direct în inimă! Randu, pe ea o aşteaptă o altă viaţă. Dă-i 
drumul! 


Viaţa cea nouă nu era uşoară pentru Kassandra. Nu ştia cum 
să-şi explice această trecere neaşteptată de la rulotă în casa cea 
bogată. Credea că frumosul ei prinţ îl trimisese pe omul acela 
cărunt după ea. Dorinda susţinea, ca de obicei, că aşă îi este ei 
ursit şi că don Alfonso doreşte s-o vadă fericită. 

Trebuia să se întâlnească în fiecare zi cu slujnica aceea 
nesuferită, Rosaura, şi cu tatăl ei cel ursuz. Ştia că mama lui n-o 
iubeşte, iar domnişoara Chabela îşi bătea joc şi mai înainte de 
tiganca venită în casa lor. 

Fata fu impresionată de petrecerea pe care don Alfonso o 
dădu în cinstea ei. Ştia că ea şi bunica ei se deosebesc de 
ceilalţi. În afară de familie, la cină fusese invitat şi Manrique 
Alonso, un tânăr avocat care se întorsese de curând, împreună 
cu fratele şi cu mama sa de la Caracas şi îşi deschisese un birou. 
Sarcina lui era să pregătească cât mai curând documentele 


pentru căsătoria lui Ignacio cu Kassandra. 

— Să vă ajut să strângeţi farfuriile, îi propuse Dorinda 
Rosaurei. 

— Nu-i nevoie, răspunse rece servitoarea. 

— Ba da, ba da, eu sunt obişnuită să muncesc, insistă bătrâna. 

— Bunico... Kassandra întinse mâna spre Dorinda şi-i răsturnă 
din greşeală paharul. Pe faţa de masă din mătase se întinse'o 
pată roşie. 

— Vezi ce neîndemânatică. e! A vărsat paharul! exclamă 
Chabela. 

— Rosaura, să speli imediat faţa de masă. De acum înainte să 
pui numai feţe de masă obişnuite, porunci Herminia. 

— Imi pare rău, şopti Kassandra. 

— Am avut dreptate când am spus că astea două trebuie să 
mănânce la bucătărie, mai spuse Chabela îngâmfată. 

— Te rog, iubita mea, nu trebuie să te necăjeşti, interveni 
Ignacio şi o îmbrăţişă. 

Fata izbucni în plâns. 

— Problema este că nu-i obişnuită să stea la masă, spuse 
răutăcioasă Chabela. 

— Ce legătură are cu asta? Şi ce rost-are să plângi pentru-o 
faţă de masă? încercă Ignacio s-o liniştească. 

— E o faţă de masă brodată de mână, spuse încăpăţânată 
fata. 

— Aşa e, nici nu vă daţi seama cât valorează, interveni şi 
Herminia. 

— Toate feţele de masă din lume nu valorează cât o lacrimă 
de-a ei, spuse bătrâna. Dacă te preocupă atât de mult, dă-o la 
spălat şi s-a terminat toată tevatura. 

— Kassandra! strigă Ignacio văzând că fata se ridică de la 
masă. | 

— Las-o, zise Herminia. 

— Mamă, te rog... 

— Nu e frumos să pleci aşa de la masă. Vom continua să 
respectăm bunele maniere în această casă ca şi până acum, 
spuse tăios Herminia. 

Kassandra nu reuşi să se stăpânească şi fugi de la masă. În 
uşă se întâlni cu Manrique. 

— Stai, nu plânge! Ce s-a întâmplat, spune-mi, te rog, insistă 
el. 
— Pentru că... pentru că... 

— Nu mai plânge, uite, ia batista mea. Dar dacă nu te opreşti, 


o s-o uzi de tot. Şterge-ţi lacrimile, altfel va trebui să-ţi aduc un 
prosop. Ai o faţă aşa frumoasă, de ce s-o strici cu lacrimile? Hai, 
suflă-ţi nasul! E mai bine acum? Intrebă Manrique. Nu cumva ai 
plâns pentru ce s-a întâmplat la masă? Ascultă, am fost la un 
restaurant foarte elegant am tăiat o felie de pepene care mi-a 
zburat din farfurie şi a aterizat în decolteul doamnei care şedea 
lângă mine. Doamna a trebuit să-şi scoată bucata de pepene din 
corsaj. Se poate întâmpla oricui. Nu trebuie să plângi pentru aşa 
ceva. 

— Nu e numai asta. Dar şi bunica mea şi doamna şi fata aia... 
suspină Kassandra. Domnişoara aceea... . 

— Da. Inţeleg. Nu le da atenţie. Ştiu că a fost neplăcut pentru 
tine, dar nu lua lucrurile aşa. Nu trebuie să suferi din cauza lor. 
Hai, gata. 

— ţi mulţumesc. 

In momentul acela apăru Ignacio. 

— Asta ce mai e? întrebă el. Am crezut cu toţii că te-ai dus în 
camera ta. Şi tu, Manrique, de ce n-ai plecat acasă? 

— Eram pe punctul să plec, însă când am văzut-o cum 
plânge... 

— Serios? 

— Da. 

— Ce s-a întâmplat, iubito? De ce ai plâns? 

— Nu s-a întâmplat nimic. 

— Noapte bună, Manrique. Spune-mi ce s-a întâmplat, repetă 
Ignacio întrebarea. 

— Familia ta nu mă iubeşte. Consideră că nu sunt destul de 
bună pentru tine. 

— De ce crezi asta? Nu trebuie să vorbeşti aşa. 

— Sunt sigură. Aşa simt. Mă umilesc şi mă dispreţuiesc. 

— Nu-i adevărat. Problema e că tu eşti prea sensibilă şi 
mândră. E drept, Chabela nu s-a purtat frumos. Şi mama a 
exagerat cu faţa de masă, dar nu trebuie să le dai atenţie. Ştiu 
că eu te iubesc, că vei fi soţia mea şi trebuie să înţeleagă acest 
lucru. Crede-mă! 

— Da, dar eu nu ştiu cum să mă port în lumea ta. 

— Nu-ţi face griji, ai să înveţi. Am să te ajut eu. Şi, ai să vezi, 
ai să te obişnuieşti foarte repede. 

— Dar ei nu mă iubesc şi de aceea îmi vine foarte greu. 

— De ce te preocupă chestia asta atât de mult? Uită-te la 
mine, spuse blând Ignacio. Eu te iubesc, prinţesă, şi acesta este 
singurul lucru care are importanţă. Nu trebuie să te laşi copleşită 


de asemenea incidente. Ai să fii foarte fericită cu mine, ai să 
vezi. 

Rosaura observase cu satisfacţie că domnişoara Chabela 
manifestă mult interes pentru Manrique, dar asta nu-i micşorase 
disprețul faţă de ţigancă. Când ajunse în bucătărie, începu să 
bombăne: 

— Acum trebuie s-o slujesc şi pe ea! 

— Încetează, îi spuse Matias. 

— De ce a trebuit să se descopere totul? 

— Se vede că n-am avut noroc, ridică Matias din umeri. 

— Cum poate ocupa un loc care nu i se cuvine?! 

— Uiţi cine este. Ocupă chiar locul care i se cuvine, o domoli 
taică-său. 

— A crescut în şatra țigănească! Nu are maniere, nu ştie 
nimic. 

— Trebuie să îndeplinim poruncile domnului Arocha. Fii fericită 
că nu ne-a dat afară din casă! Poartă-te cu ea cum se cuvine să 
te porţi cu o domnişoară. 

— Cu o domnişoară?! în casa asta, Chabela e domnişoară! N- 
am să îngădui să-i ia altcineva acest loc. 

— Dar ştii că este unica moştenitoare. Ei o să-i revină totul. 

— Înţelege, tată, că ea nu ştie acest lucru, spuse Rosaura 
trântind farfuria pe masă. Ea nu ştie şi eu nu vreau să afle. 

— Ai înnebunit, Rosaura! 

— N-am înnebunit. Numai că sunt tristă şi înverşunată. Pe 
mine toată lumea m-a înjosit mereu. 

— Aşa e viaţa, încercă s-o consoleze bătrânul. Dar cel puţin o 
ducem bine. 

— Ştiu că cu sunt nimeni şi nimic şi că ea o să aibă tot ce eu 
n-am avut niciodată! 

— Ţi-a mulţumit ea pentru asta? o întrebă răutăcios Matias. 

— N-am nevoie să-mi fie recunoscătoare. Datorită mie are tot, 
ba chiar şi pe mine ca slugă! Toate grijile îmi vin de la ea. Până 
acum am fost mândră şi fericită. 

— După câte înţeleg, acum ţiganca o să ia totul. 

— Înţelegi şi tu, nu-i aşa? El a luat-o de mână şi i-a spuscă o 
să fie soţia lui. A mai spus că... 

— Linişteşte-te! 

— Nu pot s-o sufăr, tată, o urăsc. Sunt pregătită pentru orice, 
numai să nu fie ea stăpână acestei case! . 

— Mai încet, îi atrase atenţia Matias. 

— Trebuie să ne hotărâm, bagă-ţi asta în cap! Destul m-au 


disprețuit! Asta n-am să mai permit! 

— Ai înnebunit? Nu vezi că se uită la noi? încetează! 

— Nu mai pot, tată, nu mai pot! 

— O să ne dea afară din casă! o preveni Matias. 

— Eşti un laş, nu te interesează decât banii. Dar când ai 
descoperit că fiica ta... 

— Încetează, blestemato! 


Inima lui don Alfonso era plină de dragoste pentru nepoata 
apărută pe neaşteptate în viaţa lui după optsprezece ani. 
Fericirea ei era lucrul cel mai important pentru el. Dar când o 
luase de lângă voinicul conducător al ţiganilor nu-i trecuse prin 
minte că îşi va găsi dragostea chiar în casa lui. Şi el se 
împotrivea căsătoriei fetei cu Ignacio. 

— Crezi că nu sunt destul de bună pentru el? întrebă 
Kassandra simțind că i se umplu ochii de lacrimi. 

— Nu pot să-ţi explic totul. Mă tem că n-ai să înţelegi, 
răspunse blând don Alfonso. 

— Nu eşti sincer, unchiule. Spui că mă iubeşti, dar eşti prea 
mândru ca să-i dai voie fiului tău vitreg să se căsătorească cu o 
ţigancă. 

— Nu, nici Să Nu mai plânge, te rog! Nu vreau să Văd 
lacrimi în ochii tăi. Niciodată! Vei avea de la mine tot ce doreşti, 
o asigură don Alfonso, vei trăi aici ca nepoata mea. 

— N-am nevoie. 

— Nu trebuie să te măriţi aşa de repede, eşti foarte tânără. 

— Nu spune asta, te rog, unchiule. 

— Vreau doar ca tu să fii fericită. 

— AŞ fi fericită cu Ignacio, spuse fata luminându-se la faţă 
când îi pronunţă numele. 

— De unde ştii că asta este adevărata dragoste? 

— Ne iubim, replică fata, sigură de adevărul spuselor ei. 

— Crezi că e sincer? întrebă ironic don Alfonso. 

— Sunt sigură! afirmă fata cu toată naivitatea. 

— Îmi pare rău că nu-ţi împărtăşesc părerea. Am multe motive 
să consider că Ignacio nu e potrivit pentru tine. 

Don Alfonso o ascultă pe nepoata lui vorbind entuziasmată 
despre lună şi stele, despre cerul pe care parcă putea să pună 
mâna acolo, sus pe munte, unde se îndrăgostise şi unde o 
sărutase prima oară. 

— Nu ştiam că Ignacio e în stare să trezească sentimente atât 
de delicate şi încă şi mai puţin că e în stare să le trăiască. 


— Te rog, unchiule, dă-ne binecuvântarea ta, se rugă 
Kassandra luându-l pe bătrân de mână. 

— Foarte bine, copilă, sunt de acord, admise don Alfonso cu 
glas tremurător. Nu doresc decât ca tu să fii fericită. Să nu uiţi 
asta niciodată! 

După ce obţinu consimţământul lui don Alfonso, Kassandra se 
hotărî să renunţe la straiele ei de ţigancă şi să devină o fată de 
lume. Gema o ajută cu multă bucurie, mirându-se mereu cât este 
de frumoasă. Chiar şi Kassandra era tulburată de această 
schimbare bruscă, iar mama lui Ignacio o dăscălea întruna că 
trebuie să-şi uite manierele ţigăneşti dacă vrea să se 
căsătorească cu fiul ei. Kassandra îi dădea Rosaurei toate vechile 
ei rochii ca să le arunce, fără să bănuiască în ce scop le va folosi 
vicleana servitoare. 

Când David Luis David o văzuse prima oară pe Kassandra, fata 
i se păruse atât de deosebită în rochia ei înflorată încât nici nu şi- 
o putea închipui altfel. Nici Kassandra nu se gândise vreodată că 
într-o zi va renunţa la rochiile largi, multicolore, că o să renunţe 
la diademele şi bijuteriile pe care le purtase dintotdeauna. Şi îşi 
dădu scama de marea schimbare în înfăţişarea ei după impresia 
pe care le-o făcu celorlalţi. Văzând-o atât de schimbată, 
Manrique rămase înmărmurit. 

— Asta e fata care plângea în prag şi căreia i-am dat batista? 
Sunteţi într-adevăr dumneavoastră, domnişoară? 

— Da, de ce? întrebă stânjenită Kassandra. 

— Când te-am văzut prima dată erai foarte deschisă şi plină 
de viaţă. Acum, însă, impui, trebuie să fiu foarte ceremonios! 

— Nu trebuie, pentru eu sunt tot ţigancă! Nu m-ai văzut în 
spectacolele de la circ în numărul cu cuţitele? 

— Şi când erai ţigancă erai deosebită, dar acum îmi este şi 
mai greu, pentru că nu mai eşti aceeaşi fată. 

— Dar cine sunt acum? întrebă Kassandra mirată. 

— Logodnica lui Ignacio Contreras. 

Kassandra începuse să înţeleagă schimbarea din viaţa ei şi se 
străduia să înveţe cum să vorbească, cum să se poarte, să nu 
mai râdă cu toată gura. 

— Trebuie să le imit pe doamnele acelea fine, mândre şi 
frumoase, spuse fata. 

— Vrei cu adevărat acest lucru? 

— Dacă soţia lui Ignacio trebuie să se poarte astfel, înseamnă 
că aşa trebuie să fac, replică fata. 

— ÎI iubeşti mult? 


— Da, şi este singurul bărbat pe care l-am iubit vreodată. 

— Atunci e un om fericit, conchise Manrique. Regretând că nu 
avusese norocul s-o cunoască mai devreme. 

Kassandra se obişnuise aproape cu toate aspectele din noua ei 
viaţă, dar cel mai greu îi venea să renunţe să-i spună iubitului ei 
„prinţe”, aşa cum îi ceruse imperios dona Herminia. 

— N-o lua în seamă. li spuse blând Ignacio. Nu sunt eu prinţul 
tău? 

Ignacio era foarte grăbit să se însoare. lar Kassandra era aşa 
de îndrăgostită încât nu se mira defel de graba asta. Dorea să 
împărtăşească cât mai curând dragostea ei cu Ignacio. Tânărul 
se purta cu atâta siguranţă încât reuşise s-o convingă că nimic şi 
nimeni nu le putea sta în cale. 

Deşi foarte ocupată cu pregătirile de nuntă, Kassandra nu-şi 
uită prietenii. De când plecase ea de la circ, nimic nu mai era ca 
înainte. Ca să nu mai vorbim de faptul că pierduseră numărul cel 
mai senzaţional. Randu refuzase să lucreze cu Yaritza, care se 
arătase imediat dispusă s-o înlocuiască pe Kassandra. Tânărul 
ţigan numai avea chef nici să exerseze. Un timp, lumea a mai 
venit la circ din curiozitate, ca să vadă dacă se mai întâmplă 
ceva deosebit. Apoi, cu vremea, acest interes se stinse. Marele 
cort era aproape pustiu. Se gândeau să desființeze circul. 

— Niciodată! Asta n-o să se întâmple niciodată! Cât timp mai 
am sânge în vene, cât timp mai există corturile, menajeria, cât 
timp mai există toate astea, chiar dacă mă părăsiţi, circul va 
supravieţui. Marcelino îl va pune pe picioare sau va muri cu el. 

— Circul e viaţa mea, înţelege-mă. Dar fără Kassandra n-o să 
mai facem faţă, spuse don Simon. 

Şi bătrâna Dorinda ar fi vrut să-şi ajute vechii prieteni. 

— Îmi pare rău că patronul are necazuri, dar cum să vă ajut 
eu? Sunt prea bătrână ca să mai dansez sau ca să stau drept 
ţintă pentru aruncătorul de cuțite. 

— Şi cine s-ar putea concentra asupra cuţitelor când ti-ar 
vedea faţa?! Te-ar ţintui de scândură de la prima aruncare! 
încercă să glumească Glinka pentru a mai slăbi încordarea. 

Toţi sufereau ca urmare a lipsei Kassandrei, dar cei mai mult 
Tomas. Tânărul era sigur că fata nu va fi fericită cu acel domn, 
sub al cărui chip ca o mască se ascundea, după părerea lui, ceva 
nu tocmai curat. Când o vizitase pe Kassandra în casa aceea, 
Tomas rămăsese uimit de schimbarea. petrecută. Kassandra 
tocmai proba rochia de mireasă şi Tomas nu-şi putu ascunde 
tristeţea. Taina pe care o purtase în inimă nu ajunsese până la 


fata pe care o iubea, dar sentimentele lui faţă de ea nu se 
schimbaseră. 

— O să ne lipsească foarte mult. Şi mi-e teamă că n-o să se 
simtă bine aici. Nu e pentru o lume ca asta, ea este... îi spunea 
Tomas Dorindei, aşteptând să apară Kassandra. 

— Tomas! exclamă fata, luminându-se la faţă când îl văzu pe 
Nikolasin. Ce bine 'îmi pare că te văd! l-am spus bunicii să vă 
transmită salutări tuturor. 

— Ne-a transmis, spuse încet tânărul fără să-şi ia ochii de la 
ea. 

— Dar de ce mă priveşti aşa? A, m-am schimbat! Ce părere ai? 

— Arăţi dumnezeieşte! 

— Mi-au cumpărat multe lucruri frumoase. Mă învaţă cum să 
mă port, cum să vorbesc... Crezi că m-ai fi recunoscut dacă m-ai 
fi văzut pe stradă? 

Tomas se mulţumi să dea din cap. Nu avea glas să spună 
ceva. 

— Şi asta datorită lui Ignacio, îi povesti Kassandra, ştiind că 
Tomas este prietenul ei credincios şi că o ascultă întotdeauna cu 
atenţie. Nu vreau să-i fie ruşine cu mine. Ţin să se mândrească 
cu mine. Ştii, mâine ne căsătorim! 

Tomas îşi dădu la o parte părul de pe frunte. Tăcea. Aşa Sia 
întotdeauna în prezenţa Kassandrei. Niciodată nu reuşise să-i 
spună ceea ce dorea şi ceea ce simţea. Chiar şi atunci când 
încercase să-i spună că o iubeşte, o făcuse atât de 
neîndemânatic încât fata nu-l înţelesese. Dar el nu se supăra. 
Niciodată nu se putuse supăra pe ea. Kassandra fusese 
întotdeauna deschisă, sinceră. 

— Ce te nelinişteşte, Tomas? De ce nu te bucuri pentru mine? 

— Mă bucur, cum să nu., sigur că mă bucur. Noi toţi îţi dorim 
numai bine. Şi unde va avea loc cununia? 

— La catedrala cea mare. Şi-apoi. Sărbătorirea, aici, acasă. Am 
vrut să vă invit pe toţi. Dar... 

Tomas ştia deja ce vrea să spună. 

— Nu-i nimic, nu te gândi la asta. Oricum n-am fi putut veni, o 
linişti el. Pregătindu-se de plecare. Am vrut numai să te văd şi 
să-ţi aduc salutări de la toţi. Sper să fii fericită. 


Randu simţea că o dată cu plecarea Kassandrei se rupsese 
ceva în el. Îi ardea sufletul. Era convins că nu va fi, niciodată 
fericită cu cel care nu avusese curajul să se lupte pentru 
dragostea ei. Orbit de dragostea pentru Kassandra, Randu nu-şi 


mai dădea seama câte necazuri le pricinuia celorlalţi. 

— Încearcă s-o uiţi, îl îndemna şi frumoasa rusoaică. Nu-ţi 
spun asta în interesul meu, dar mi-eşti drag şi mă gândesc la 
binele tău. 

Şi Simon se duse s-o viziteze pe Kassandra şi observă cât de 
mult se schimbase această fată atât de îndrăgită, cu inima 
deschisă. Kassandra se desprinse repede din îmbrăţişarea lui, 
pentru că Herminia îi interzisese să se lase îmbrăţişată de foştii 
ei prieteni. Aşa se poartă numai ţiganii! 

Omul care o învățase atât de multe lucruri se simţi jignit. Aşa 
trebuia să înveţe să se poarte soţia lui Ignacio Contreras?! 

Simon i-l dărui pe Tilico, păpuşa pe care o îndrăgea atât de 
mult Kassandra. Păpuşa aceea avea- un fel de viaţă în ea şi eifi 
împărtăşea fata toate secretele sale. Don Simon îşi făcu o altă 
păpuşă pentru spectacole. 

Aceasta avea să fie amintirea ei legată de circ. De şatra 
țigănească şi de zilele de pribegie. 

Kassandra trăi şi clipa pe care o aşteptase cu atâta ardoare. 
Dorinda o asigură că e frumoasă ca un înger, ca o prinţesă. Fata 
îi atrase atenţia că nu trebuie să-i mai spună aşa. Ştia că 
bătrânei îi vine greu şi face mari eforturi să uite tot ce ştia, tot ce 
o învățase şi pe ea. Dorinda ar fi vrut din tot sufletul să 
îndrăgească acest.fel de viaţă, dar în străfundul inimii ei era 
atrasă de vechiul ei fel de trai. 

Va trăi în această casă minunată, cu omul pe care îl iubeşte. Şi 
don Alfonso o iubeşte, şi Gema. O s-o facă şi pe mama lui Ignacio 
s-o iubească. O să-i facă pe toţi s-o iubească, îşi spunea fata, 
pentru că dragostea este atotputernică. Cu timpul, toţi o vor iubi. 
Dar cel mai important este că o iubeşte Ignacio! 

Kassandra era fericită şi numai dorul de vechii ei prieteni îi 
umbrea puţin această fericire. Se mai alina cu Tilico. O îndureră 
Chabela când o înţepă spunându-i că prietenii ei nu-i dăruiseră 
nimic. 

— Prietenii mei nu au bani. Nu au mai jucat de mult şi de 
aceea nu au putut să-mi cumpere nimic. 

— Ar fi putut să-ţi dăruiască tigrul, replică afurisita fată. 

— Tigrul nu, dar o să-mi dea elefantul, răspunse Kassandra, 
încă nesesizând cât de răutăcioasă era Chabela. 

— Un elefant în casă? 


— Am să-l ţin în curte. E bun şi îi iubeşte pe cei care sunt buni 
cu mine, o asigură Kassandra. Am să-l rog pe unchiul şi sunt 
sigură că o să fie de acord. 

— Şi cu păpuşa asta veche ce-i? întrebă Chabela, făcând 
gestul s-o arunce. 

— Nu! Dă-mi păpuşa! E păpuşa mea, proasto! strigă 
Kassandra încercând să-i smulgă păpuşa. 

În clipa în care dona Herminia intră în cameră, cele două fete 
se luaseră de păr. 

— Ce-i- asta?! Dumnezeule... Kassandra, încetează! o 
admonestă Herminia, luându-i imediat apărarea Chabelei. Ţi-am 
mai spus că aici nu eşti la circ. Inţelegi? Trebuie s-o respecţi pe 
această domnişoară, indiferent de statutul tău în casă! 

Herminiei nu-i plăcea nici măcar să rostească acest cuvânt. 
Dacă n-ar fi fost circul ăsta blestemat, nu s-ar fi ajuns aici, nu s- 
ar fi întâmplat toate câte s-au întâmplat. O consola faptul că fiul 
ei ştia ce face. În fond, nu avea motive să fie nemulțumită. În 
ultima clipă reuşise să-l convingă pe don Alfonso să nu-şi 
schimbe : testamentul şi să-i: lase totul fiului ei, Kassandra 
nepierzând nimic fiindcă se căsătorea cu Ignacio. Herminia nu-l 
invitase la. nuntă pe Luis David, ba chiar aruncase invitaţia pe 
care o pregătise don Alfonso pentru el. 

Biserica era plină de lume, sunetele orgii se înălţau spre bolți. 
Kassandra îşi spunea că asta este cea mai fericită zi din viaţa ei. 
Stătea alături de Ignacio şi se gândea că dragostea iubitului ei va 
alunga neliniştea pe care o simţea. Nici prin gând nu-i trecea că 
cel care o iubea cu adevărat privea toate acestea blestemându-l 
pe prinţul ei, convins că nu va fi niciodată fericită cu el. Spera că 
dragostea pe care o citise în ochii iubitului ei încă din ziua în care 
circul lor intrase în oraş va dăinui şi când vor rămâne singuri. 

Fata nu bănuia că visurile ei se vor nărui foarte curând, chiar 
în primele zile ale lunii lor de miere din casa lui Ignacio de la 
Caneea. 

Casa, foarte modestă, se afla pe malul mării. Locul era pustiu 
şi deprimant. Kassandra nu-şi imaginase că aşa va arăta locul 
unde avea să-şi înceapă viaţa fericită. 

„Acum eşti soţia mea”, îi răsunau în ureche cuvintele lui 
Ignacio. Încăperea era înăbuşitoare şi neaerisită. Pereţii erau 
acoperiţi de pete întinse de umezeală. Simţea că se sufocă. 
Ignacio lăsă lucrurile în mijlocul camerei şi ieşi. 

— Îmbracă-te cu ceva frumos. Mă întorc repede. 

Kassandra era de-a dreptul descumpănită. Oare aşa începe 


dragostea? Cuvintele astea le rostise oare chiar iubitul ei, prinţul 
ei? Unde dispăruseră vorbele acelea gingaşe cu care o îmbătase 
pe munte? Nu asta visase ea. Se plimbă o vreme prin încăpere, 
simțindu-se îngrozitor de singură. Apoi adormi. Nu ştia cât timp 
trecuse, era încă buimăcită de somn. Zgomotul ăsta... Poate că 
era oceanul... întinse mâna, dar el nu era alături... leşi pe terasă. 

Se auzeau nişte voci. Poate că i se pare? Dar nu, acum auzea 
foarte bine, era chiar vocea lui Ignacio: 

— Nu trebuia să vii după mine până aici... M-am însurat numai 
pentru banii ei... Pentru că e nepoata lui don Alfonso... Am aflat 
asta întâmplător... N-o iubesc... | | 

Kasandrei nu-i venea să-şi creadă urechilor. „Asta este 
pedeapsa pentru păcatul meu”, îşi spuse ea. 

O minţise. Jurase că o iubeşte, dar totul fusese o minciună. Nu 
se gândise decât la banii ei! Banii! Dacă ar putea să-i vadă faţa 
când spune aceste cuvinte! Ar fi vrut să iasă din casă, dar uşa 
era încuiată. 

Il aşteptă. Era disperată, se simţea umilită şi înşelată. 

— Am luat cheia, spuse Ignacio intrând în casă 'după câtva 
timp. Unde eşti, dragostea mea... 

— Cum îndrăzneşti să mai apari în faţa mea!? izbucni fata. 
Cum poţi avea o inimă atât de crudă, cum pot fi sentimentele 
tale atât de josnice? spuse Kassandra cu amărăciune. 

— Un moment! Un moment! Să nu dramatizăm! Nu-mi plac 
astfel de scene, replică Ignacio apropiindu-se de ca. lubita mea 
soţie, e aşa de minunat să ştiu că eşti- a mea! spuse el şi se 
apropie s-o îmbrăţişeze. 

— Nu! Nu! se apără ea. Să nu te apropii de mine! 

Ignacio o privi mirat. 

— Ce s-a întâmplat, de ce fugi de mine? 

— Nu, nu! continua să strige Kassandra, respingându-l. 

— Ce-i cu tine? se miră din nou bărbatul. 

— Dă-mi drumul! Nu mă atinge! Ceea ce ai făcut cu mine este 
lucrul cel mai urât pe care îl poate face un bărbat. M-ai minţit. Ai 
jurat că mă iubeşti şi ai minţit! Nu spui decât minciuni. Nu te-ai 
gândit decât la un singur lucru - banii! Ştiu totul. Am auzit totul! 
Numai când mă gândesc îmi vine să... 

— Incetează cu isteriile! Eşti nevasta mea, se răsti Ignacio şi 
încercă să o sărute. 

— Eu am căutat numai dragoste! Puțin îmi pasă de bani. Dar 
tu mi-ai zdrobit inima, Ignacio... 

— lartă-mă, Kassandra, dar nu-i adevărat. Inventezi! Ai friguri! 


Trebuie să te bagi în pat, e limpede că nu ţi-e bine. 

— Nu, nu am friguri. Am adormit şi când m-am trezit am întins 
mâna şi nu te-am găsit. Am ieşit pe terasă şi am auzit totul. Nu 
ştiu cu cine ai vorbit, dar te-am auzit. Am auzit tot ce-ai spus. Am 
auzit că mama mea nu a fost ţigancă, că sunt fiica Andreinei. 
Nepoata domnului Arocha. Totul este al meu, tot ce are este al 
meu! Şi tu ai ştiut, ai ştiut şi mi-ai ascuns acest lucru. Şi ai venit 
la mine cu gura plină de minciuni şi nu ai înţeles ce pot eu să-ţi 
ofer, eu însămi. O minunată dragoste pe care o simţeam numai 
pentru tine! Dar pe tine te-au interesat numai nenorociţii ăia de 
bani! Eşti un om foarte josnic, un nemernic fără seamăn! Te 
dispreţuiesc! 

— Linişteşte-te nu ştii ce vorbeşti. Eşti nevasta mea, să nu uiţi 
acest lucru! 

— Cum de nu ţi-e ruşine? N-ai dreptul să-mi distrugi viaţa, 
Ignacio. Ţi-am dăruit tot ce-am avut mai bun, speranţele mele, 
prima sărutare. Cum să mă gândesc acum că primul tău sărut a 
fost o minciună? Asta este adevărul. Şi tot timpul am avut 
îndoieli. Am observat ce privire rece ai. Erai atât de diferit de 
bărbatul pe care l-am văzut prima oară! Ţi-am dăruit viaţa mea, 
prinţul meu din vis! Cât eşti de josnic şi de nemernic! iți jur, de 
cum ajung acasă, le spun tuturor adevărul. Ai transformat totul 
într-o afacere în care ţi-ai vândut onoarea pentru bani. 

— Gândeşte-te mai bine! Am să plec pentru câteva zile, am 
foarte multă treabă. lar tu ai acum nevoie de linişte. Când mă 
întorc, vom relua discuţia. lubire, eşti a mea. Numai a mea! 
spuse Ignacio încercând din nou s-o îmbrăţişeze. 

— Nu, nu te apropia de mine! 

— De ce te fereşti? se miră Ignacio. 

— Nu, nu! Kassandra se apăra cu disperare, dar insistenţele şi 
sărutările lui Ignacio erau din ce în ce mai agresive. O răsturnă 
pe pat. Se luptară. Mai târziu, când îşi rememora clipele acelea, 
Kassandra îşi amintea doar că o lovise şi căzuse pe pat. Era 
ultimul lucru de care îşi amintea. Căzuse fiindcă o lovise cineva. 
Apoi zăcuse în pat cu febră. Nu ştia câtă vreme. Treptat îşi veni 
în fire. O mână îi întindea o ceaşcă. 

— Nu, nu vreau nimic! Nu, nu vreau! 

— la şi bea! 

— Crezi că vreau să-ţi fac vreun rău? întrebă Ignacio. 

— De la tine nu pot primi decât rău sau moarte. Spune-i femeii 
aceleia să plece şi du-te şi tu cu ea, îi spuse ea furioasă. 

— De ce-mi vorbeşti aşa? Nu fi caraghioasă! 


— Pleacă de lângă mine! 

— Vreau să te însănătoşeşti, insistă bărbatul. la medicamentul 
ăsta, o să-ţi facă bine. 

— Pleacă de-aici, nu te mai apropia de mine, Ignacio! strigă 
Kassandra exasperată. 

— Dar e absurd! De ce mă respingi? De ce nu mă crezi, spune- 
mi! 

— Nu vrea să-ţi facă niciun rău. Fă ce-ţi spune, interveni 
bătrâna. 

— Ascultă, linişteşte-te! Ai o criză de nervi, asta-i tot, 
provocată probabil de sentimentele tale. . 

— Nu, nu e asta. Dă-mi drumul! 

Kassandra începu să strige. Ignacio abia reuşi s-o potolească. 

— Ţi-am spus să nu mai strigi aşa! De ce crezi că vreau să-ţi 
fac rău? Ignacio luă paharul şi sorbi puţin din el, ca s-o convingă 
că nu-i oferă nimic dăunător. Vezi, am băut şi eu. Şi ştii de ce am 
băut? Pentru că este singurul medicament care o să-ţi facă bine. 

— Ştiu de ce te-ai căsătorit cu mine. Ştiu că nu mă iubeşti. 

— Este epuizată. Dacă nu bea nimic, poate să moară, îi atrase 
atenţia bătrâna. 

— Dar cum s-o convingem? Vezi că nu vrea! 

— E bolnavă. Mai bine ai chema un doctor. 

— N-are nevoie de doctor. E doar nervoasă. 

— Păcatul tău să fie dacă moare. Avem destul pământ ca să 
îngropăm pe cineva. Şi oceanul este destul de adânc, spuse rece 
bătrâna. 


„Blestemată femeie, nu pot să scap de ea, îşi spuse Ignacio 
văzând că Rosaura îl aşteaptă în casa de pe țărm. Cine ar fi 
crezut că va îndrăzni să se ia după mine? Ca şi când nu mi-ar fi 
de-ajuns necazurile de acasă. Ca şi când n-aş avea destulă 
bătaie de cap aici!” 

— Am crezut că ai plecat. La naiba, ce faci aici? 

— Trebuie să vorbesc cu tine. Nu mă poţi arunca aşa, ca pe 
ceva fără nicio valoare, ripostă fata furioasă. 

___— Rosaura, legătura noastră s-a încheiat cu mulţi ani în urmă. 
Inţelege odată! 

— Pentru tine, nu şi pentru mine! se încăpăţână Rosaura. Ştiu 
că s-a terminat totul, dar sunt lucruri care nu se pot şterge. 

— Mă enervează. că încerci necontenit.să te amesteci în viaţa 
mea. Legătura noastră e de domeniul trecutului. Ce mai avem de 
discutat? 


— E-adevărat, am fost una dintre nenumăratele fete pe care 
le-ai dus cu vorba. Eu am fost servitoarea şi tu stăpânul. Pentru 
mine ai fost Dumnezeu. 

Ignacio zâmbi ironic. 

— A fost cea mai mare prostie să crezi că între noi poate fi 
ceva serios. 

— Eram îndrăgostită, oarbă... Da, cu-adevărat oarbă! 

— Chiar că poţi spune aşa dacă n-ai văzut deosebirea dintre 
noi. Deosebirea de statut social, de educaţie. Tu eşti fiica slugii 
noastre. La ce te-ai aşteptat? 

Rosaura era perfect conştientă de acest lucru, dar o durea să-l 
audă spunându-l. 

— Ţi-am plăcut şi nu te-ai gândit la consecinţe. Ai obţinut tot 
ce-ai vrut! strigă fata la el. 

— Deştul, Rosaura! o întrerupse brutal Ignacio. Ai promis că ai 
să te porţi cu ea ca faţă de stăpână ta. De ce te amesteci acum 
în viaţa mea? 

— Pentru că te-ai însurat! 

— Dar'ştiai că se va întâmplă într-o zi şi asta şi în niciun caz nu 
era să mă căsătoresc cu tine! 

— Ştiu că n-aş fi- putut să devin niciodată soţia ta, dar nu m- 
am aşteptat să te însori cu o ţigancă de la circ. 

“Nenog 

— Dacă te-ai fi însurat cu o fată din societatea ta, aş fi înțeles. 
Dar ca e şi mai jos decât mine! 

Ignacio o privi cu dispreţ. 

— Ştii foarte bine cine este. 

— Dar nu ştie nimeni acest lucru, replică Rosaura, socotind că 
adevărul putea fi ascuns la infinit. Toţi cred că este o dansatoare 
de circ. Am mari drepturi asupra ta. Ştii bine că avem o fiică! 

Ignacio era nerăbdător să termine discuţia. Se uită spre malul 
oceanului. Oamenii îl aşteptau acolo, jos, şi şalupa era pregătită. 

— Nu ştiu ce vrei de la mine, femeie. 

— Te-am conjurat să-i dai numele tău. Nu vreau să rămână o 
orfană adunată de pe stradă. 

— Nu uita că tu ai lăsat-o pe pragul uşii. A fost ideea ta,î 
aminti Ignacio ceea ce ştia şi ea foarte bine. 

— Da..Dar de ce am făcut acest lucru? Ca să trăiască bine, să 
fie o mică domnişoară. 

— Trebuie să recunoşti că ai şi obţinut acest lucru. 

— Nu e suficient. Toţi trebuie să ştie că Chabela e fiica ta. la 
tu să nu uiţi! 


— E şi a ta, nici tu să nu uiţi, Rosaura! ripostă Ignacio. 

— l-ar fi ruşine dacă ar afla că eu sunt mama ei. Răspunse 
nefericita femeie, rostind cuvintele care o dureau cel mai mult. 

— Şi eu m-aş simţi la fel dacă ar trebui să recunosc că am 
avut o legătură cu tine! A venit şalupa. Oamenii mă aşteaptă pe 
țărm. Acum trebuie neapărat să pleci! 


Când se trezi, camera era pustie. „Oare unde-o fi Ignacio?” se 
întrebă ea. Işi adună toate puterile ca să se ridice şi încercă să 
iasă din odaie, dar uşa era încuiată. Apăru bătrâna şi descuie. 
„lar femeia asta îngrozitoare! îşi spuse Kassandra. Nu trebuie să-i 
arăt că mi-e frică.” 

— Unde-i el? 

— N-ai mâncat nimic? întrebă bătrâna fără să-i răspundă la 
întrebare. 

— Nu! Sunt bolnavă. M-am hotărât să mă întorc acasă. 

— Bine, spuse femeia. 

O ajută să-şi strângă lucrurile. „N-o să-l mai vezi niciodată, îşi 
spunea în sinea ei. Zace mort de două zile. Trupul lui este pe 
plajă.” 

Pe terasă se auzi un răpăit de tobă. Aşa se despărţeau 
oamenii de prin părţile acelea de cei morţi. 

Întoarcerea Kassandrei a zguduit toată casa lui don Alfonso. 
Acesta se încredinţase acum că nu trebuia s-o lase să se 
căsătorească cu Ignacio. Era foarte dureros pentru el s-o vadă 
plângând. Văzând că i se face rău, Kassandra strigă după ajutor. 
Nu-şi ierta faptul că-l necăjise pe bunicul său. 

— E bunicul meu... e adevăratul meu tată... poate să moară! 
Şi poate că o să fie din cauza mea... Poate că tocmai cuvintele 
mele i-au provocat o durere de nesuportat?! Dacă a făcut un 
atac de inimă? Orice emotie îi poate fi fatală... vorbea Kassandra 
printre lacrimi. 

Desigur, relatarea ei îi provocase această durere. Nu şi-ar ierta 
niciodată dacă l-ar pierde acum, când a descoperit cât de mult o 
iubeşte! Dar ea îi spusese numai ce simţea cu adevărat. De unde 
să ştie că vorbele ei o să-l rănească atât de tare? 

— lartă-mă, te-am tulburat numai din prostia mea! 

— Prostie, aşa-i spui tu, zise Alfonso îngrijorat. 

— Ne-am certat puţin, dar... se prefăcu fata. Cu gând să-l 


liniştească. Am vrut s-o văd pe bunica Dorinda. M-am gândit că a 
rămas singură, că-i este dor de mine... Ignacio a spus că mai are 
nişte treburi de rezolvat. M-am supărat şi m-am întors singură. 

— Mi-e teamă că asta nu-i tot. Mi-ai spus că nu eşti fericită. Ai 
început să plângi... 

— Poate că sunt prea răsfăţată... 

— Kassandra, eşti cu-adevărat fericită? o întrebă el. 

— Sigur că da, bunicule. Şi să nu-ţi faci griji pentru Ignacio. Cu 
siguranţă că mâine se va întoarce, îl asigură Kassandra. 

„Seamănă atât de mult şi totuşi sunt atât de diferite!” se 
gândea don Alfonso, privindu-şi nepoata. „E de necrezut cum doi 
oameni pot fi atât de deosebiți! Şi totuşi se pare că iubirea l-a 
influenţat şi pe Ignacio şi a făcut din el un altfel de om. Eu provin 
dintr-o familie evlavioasă. Respect legile creştineşti şi nu sunt 
nicicum adeptul divorţului. Consider că acesta reprezintă o lipsă 
de respect pentru toţi şi că unirea binecuvântată de biserică nu 
poate fi desfăcută sub niciun motiv. Ceea ce Dumnezeu a unit, 
niciun om nu are dreptul să desfacă. Am şi cu o experienţă 
personală, căci nimeni nu poate înţelege cât de mult am suferit 
toată viaţa. Căsătoria mea cu Herminia este o adevărată 
catastrofă, lucru evident de altfel. Dar pentru că ne-am căsătorit 
la biserică, trebuie să rămânem împreună până la sfârşit.” 

Ca să-i mai aline suferinţa de care se simţea vinovată, 
Kassandra se hotărî să aibă mai multă grijă de el. 

— Gustă numai puţin, îl îndemnă fata. 

— Bine, dacă aşa vrei tu... 

— Vreau să te hrănesc. 

— Merită să mă îmbolnăvesc dacă sunt îngrijit aşa. 

— Foarte bine, bunicule, am să te răsfăţ ca pe un copil. 

— Vrei să-ţi spun ceva? îmi pare bine că Herminia a plecat, 
aşa că putem avea grijă unul de altul în linişte, să ne cunoaştem 
mai bine. Sper că ai început să mă iubeşti. 

— Bunicule, eu te iubesc deja! 

— Adevărat? 

— Adevărat, bunicule. Mă jur pe o mie de cruci! 

— Se pare că îţi vine foarte uşor să-mi spui bunicule, nu-i aşa? 

— Întotdeauna am visat să am un bunic frumos şi elegant ca 
tine. 

— Şi mie îmi pare bine că am o nepoată aşa de frumoasă ca 
tine. ; x 
— De-asta m-ai înfiat? 

— Da, am vrut să fii fericită în casa asta, Kassandra, ca şi când 


te-ai fi născut şi ai fi crescut aici. Cu noi, ca şi când am fi familia 
ta. 

— Bunicule, sunt foarte fericită! 

— Şi Gema te iubeşte. Ţi-a arătat noua cameră pe care o 
pregăteşte pentru tine? 

— Ce cameră nouă? 

O cameră nupţială pentru tine şi pentru Ignacio, nu-ţi place 
ideea? 

— Nu, bunicule, cred că am să rămân în camera care mi-a fost 
dată de la început. 

— Da, pentru o femeie nemăritată, camera aceea e foarte 
bună. Dar cealaltă este mai mare, este un dormitor pentru un 
cuplu. Are şi baie proprie. E mai potrivită pentru cei proaspăt 
căsătoriţi. Gema a cumpărat şi perdele şi cuverturi noi... Mă mir 
că nu ţi le-a arătat. 

— Da, probabil că a uitat din cauza stării tale. 

— Poate că vrei să te duci să-ţi vezi camera, sper că o să-ţi 
placă. Asta este surpriza pe care o aveam pentru tine. Am 
păstrat cam mult secretul, dar'socoteam să-l dăm la'iveală când 
v-aţi fi întors amândoi acasă. 

Văzând câtă nefericire le pricinuieşte celor pe care îi iubeşte. 
Kassandra se hotărî să-i ascundă adevărul şi bunicii Dorinda. E 
drept, va fi mai greu când se va întoarce Ignacio. Poate că nu l-a 
cunoscut destul de bine, dar desigur va avea posibilitatea să-şi 
îndrepte greşeala. 

— Prinţesă! în sfârşit. Te-ai întors... Nu ştiam. Lasă-mă să te 
privesc! Numai eşti fetiţa mea. Prinţesă! Acum ai devenit femeie 
prin dragostea bărbatului. Dumnezeu să te ajute şi să-ţi 
dăruiască copiii bărbatului tău. Dar el unde-i? Vreau să-l 
îmbrăţişez şi pe el, căci sper să-l iubesc şi eu pe omul care te 
iubeşte şi te face fericită. Unde e prinţul tău? 

— N-a venit. 

— Nu?! 

— Nu... a rămas acolo. 

— Singur? 

— Singur, bunico. Singur... are nişte treburi de rezolvat, aşa că 
a mai rămas. 

— Dar'tu... De ce n-ai rămas-cu el? 

— O, îmi era atât de dor să te îmbrăţişez! 

— Greşeşti, prinţesă, greşeşti. Şi mie mi-era dor să te 
îmbrăţişez, dar când se mărită, femeia trebuie să fie alături de 
bărbatul ei, indiferent unde s-ar duce, trebuie să fie lângă el. El 


trebuie să fie pentru ea cel mai important şi mai iubit. O, ce dor 
mi-a fost de tine! Sunt fericită că vă petreceţi cu bine luna de 
miere. Am fost şi eu la circ să-mi văd prietenii, ca să nu mă mai 
simt aşa de singură. Au fost fericiţi să vorbească despre tine şi 
despre cât de fericită eşti. Dar ia uită-te la mine... De ce ai ochii 
trişti? 

— Nimic, bunico, nimic... 

— Eşti tristă. Văd eu bine că aşa-i. Ce se întâmplă, povesteşte- 
mi. Nu trebuie să te ascunzi de.mine. 

— Nu-i nimic, bunico, zău, crede-mă! 

— Ceva nu e în regulă. Eu te cunosc. Spune-mi despre ce-i 
vorba. 

— Păi, poate că nu ştii, dar bunicul este bolnav. S-a îmbolnăvit 
pe neaşteptate... nu ştiu... 

— Serios? Cum s-a întâmplat? 

— Nu ştiu. l-a crescut brusc tensiunea. Nu are voie să se 
enerveze, trebuie să se odihnească. 

— Se simte rău? 

— Da. 

— Mă duc să-l văd şi eu. 

— Nu, nu... tocmai a fost medicul la el, poţi fi liniştită. 

— Am să mă duc mai târziu să-l văd. 


Vrând să le facă o surpriză, Luis David se întoarse pe la 
Caneea şi descoperi îngrozit că trupul fratelui său zace deja de 
câteva zile pe plajă. Bătrâna din casa de pe plajă văzu doi 
oameni pe mal care întrebau de el. Tocmai se pregătea să se 
ducă şi ea spre plajă când cineva bătu la uşă. 

— Stăpâne?! se miră ea când deschise uşa. 

— Sunt Luis David. Tu cine eşti, cum te cheamă? 

— Calunga, spuse ea, întorcându-se să vadă unde este celălalt 
om. Mai jos stătea un bărbat cu pielea închisă la culoare. Poate 
că era vreun haicean. 

— Vorbeşte! Sau ţi-ai pierdut limba? 

— Omul ăla... 

— Au venit pe plajă. Pe drum a încercat să scoată ceva de la 
ei, dar degeaba. 

Tuciuriul repeta mereu: „Stăpânul, stăpânul”. 

— E fratele lui geamăn, îi spuse Calunga. 

— Spuneţi că... era o femeie? întrebă Luis David. 

— Noi nu ştim nimic, stăpâne, răspunse Calunga. 

— Cum arăta? 


— Nici n-am văzut-o. Cel puţin eu nu am văzut-o. 

— Dar a văzut-o careva dintre voi? A fost vreunul din voi aici? 
A văzut-o cineva? 

— Şobolanul ăla de colo ştie. 

— Stăpâne... eu... 

— Vorbeşte! strigă Luis David. 

— Vai, stăpâne, ce să-ţi spun, eu eram afară, de pază... 
deodată am văzut ceva... sigur că a fost o femeie. Asta e tot ce 
ştiu. 

— Cum era îmbrăcată? 

— Avea ceva negru pe ea, ceva negru şi lung. 

— Şi nu a mai venit nimeni acolo? întrebă Luis David. 

— Răposatul a fost singur... A spus să nu-l deranjeze nimeni 
când se distrează, înţelegeţi... spuse Calunga. 

— Şi crezi că femeia aceea... poate fi pe-aici pe undeva? Ar 
putea locui prin apropiere? 

— Nu, nu, stăpâne. Uitaţi-vă la răposatul! Avea gusturi bune şi 
aducea aici femei de la oraş. Dar nu aici, în casa mare. Pentru că 
îi plăcea să petreacă, înţelegeţi? 

— Şi ce-a făcut Ignacio aici? 

— Păi, avea ceva afaceri cu nişte oameni de la mină şi îi 
aştepta aici. 

— Despre ce era vorba? De pietre preţioase? 

— Da, şi de asta. Dar şi de multe alte lucruri. 

— Unde-i arma? Arma cu care a fost ucis? Unde este? 

— Vedeţi dumneavoastră, noi nu ştim. Cred că a luat-o cu ea: 

— Şi rudele? 

— Nu vor să vorbească. 

— Dar femeia? 

— Ea nici atât. 

— Dar doamna în vârstă care are grijă de casă a fost acolo şi a 
văzut ce s-a întâmplat!... Bine, vreau să tăceţi amândoi şi mai 
departe. Am să vă dau bani buni, dar să nu suflaţi un cuvinţel 
nimănui, înţelegeţi? 

— Da, stăpâne. 

— Săpaţi un mormânt şi apoi chemaţi-mă, va rog. 

— Aşa vom face. 

„Frate, jur că îl voi găsi pe cel care te-a ucis şi te voi răzbuna!” 

Alături de trupul lui Ignacio, Luis David găsi o eşarfă şi o luă. 
David ştia că Ignacio avea fel de fel de afaceri cu oamenii de la 
mină. Se parc că Ignacio îl aştepta pe omul de legătură. Bătrâna 
de pe plajă îi descrise cum arăta femeia care fusese cu fratele ei 


în casă. Avea impresia că oamenii ştiau mult mai mult decât îi 
spuseseră. Ziceau că fratele lui era stăpânul lor. 

Îşi aminteau şi ei de o femeie care spunea că stăpânul vine 
adesea aici ca să se distreze. Luis David nu putea trage nicio 
concluzie din toate astea. Poate că cel mai bine ar fi să se 
prezinte drept Ignacio şi aşa să dea de un fir. După ce îl 
înmormântă, jură încă o dată pe mormântul lui că o să-l răzbune. 

Ajuns acasă, la hacienda, Luis David se dă drept Ignacio faţă 
de toţi. Tânărul este foarte tulburat când don Alfonso îi vorbeşte 
despre soţia lui, dar surpriza cea mare vine atunci când îşi dă 
seama că fratele lui se căsătorise cu ţiganca de la circ. 

— Bună, Rosaura, ce s-a întâmplat? De ce eşti atât de 
speriată? 

— Îmi pare rău, Luis David, nu mă aşteptam să te văd, 
răspunse servitoarea. 

— Bine, bine, faci mereu aceeaşi greşeală. Nu sunt Luis David, 
ci Ignacio. Şi ce mai face mama? 

— Astăzi a plecat la New York. 

— larăşi? 

— Dar nu vă amintiţi că se pregătea de plecare? 

— Ba da, cum să-nu? Cum aş fi putut să uit? Dar nu de mult s- 
a întors din Elveţia, aşa că nu mă aşteptam s-o pornească iar la 
drum. Şi cred că nici Alfonso, căci lui nu-i prea place să 
călătorească. 

— Domnul Alfonso nu a plecat, spuse Rosaura, încă şi mai 
tulburată. 

— Mi-am în A eu. A spus că nu-i place să călătorească în 
străinătate. 

— De fapt, nu se simte chiar foarte bine. Astăzi a leşinat chiar. 

— Cum aşa? A venit doctorul? 

— Da, domnul doctor Alonso. A spus că e din cauza tensiunii 
mărite. 

— Şi mama cum a putut să plece şi să-l lase bolnav? 

— A plecat înainte să se întâmple asta. 

— Bună seara, domnule Ignacio. 

— Bună seara, Matias. Cum mai merg treburile? Te rog ceva, 
poţi să-mi duci cuferele în cameră? 

Luis David se temea de întâlnirea cu fata. Spre.norocul lui, 
Kassandra plecase să se întâlnească cu prietenii ei de la circ. Aşa 
că nu trebui să dea ochii cu ea numaidecât. Se întreba ce 
legături avusese fratele lui cu ţiganca. Cum de au ajuns să se 
căsătorească? Prin ce coincidenţă îi plăcuse şi lui fata aceea 


chiar de prima dată când o văzuse? Se gândi să-l iscodească pe 
Hector. 

— Hector, spune-mi şi mie ce mai zice lumea în oraş despre 
căsătoria mea cu Kassandra? Cu siguranţă că se comentează. li 
spuse Luis David vechiului său prieten, conştient că nu va 
îndrăzni să-i spună adevărul. 

— Păi la ce te “puteai aştepta? Ce femeie frumoasă şi ce 
schimbare! Nimeni n-ar putea ghici ce-a fost mai înainte, nu-i 
aşa? 

— Da, aşa e, mormăi Luis David. 

— Ca să fiu sincer, şi eu am fost surprins. Cine şi-ar fi închipuit 
că o să te însori cu o ţigancă? Şi după cum vorbeai despre ea la 
început, niciodată n-aş fi crezut că... 

— La început nu ţi-am spus nimic despre ea! îl contrazise Luis 
David. i 

— Ba ţi-a plăcut chiar de la început. lţi aminteşti când am stat 
în rândul întâi la circ şi a dansat pentru tine? 

— Da. Bineînţeles. Îmi amintesc foarte bine... 

— Mai târziu ai spus că nu te interesează femei dintr-o clasă 
inferioară, mai ales o dansatoare de circ ca asta.. 

— Te rog.. 

— Stai puţin, n-am inventat nimic, aşa te-ai exprimat tu: 
Pentru ca apoi, ca din senin, să spui că te însori cu ca. Nu-mi 
venea să cred. Dar mi-am dat seama că te-ai îndrăgostit de ea 
când ai adus-o acasă. Când a fost rănită la circ... Dar Norma, 
logodnica ta, n-o să ţi-o ierte niciodată! 

— Da, da, Norma, făcu Luis David, ştiind că Ignacio avea 
întotdeauna o mulţime de prietene. Pe Norma chiar o cunoştea. 

— Cum ai putut să-i faci aşa o figură? Toţi îşi închipuiau că ai 
s-o ceri de nevastă. 

— Pot să-mi imaginez, îl întrerupse Luis David. La ce le poţi 
aştepta de la o femeie supărată. 

— Eşti prea brutal cu femeile. Şi e un joc periculos! Poţi spune 
că până acum ai avut noroc la femei, dar acum trebuie să te 
fereşti de fostul logodnic al Kassandrei. Ştiu că ai avut deja 
neplăceri cu el. 

— Da. E adevărat. Kassandra e frumoasă. A fost logodnica lui. 
M-a uimit când a spus că la ei legământul nu poate. fi dezlegat. 
Asemenea faptă se pedepseşte cu moartea. 

— Ce obiceiuri ciudate au. Nu-i aşa? Ea.pare să fie altfel. 

— Nu ştiu, Hector. Omul este în mod sigur produsul unei 
anumite culturi şi al unor anumite obiceiuri ale rasei sale. 


— Acum vorbeşti ca Luis David. Pe ei îl interesau întotdeauna 
aspectele astea. Dar ţigăncile sunt pătimaşe, ai grijă, îl preveni 
prieteneşte Hector. Ai văzut, logodnicul. Ei era cât pe-aci să te 
omoare. Poate că şi ea e în stare de aşa ceva! 

Eşarfa! Luis David uitase de ea. Eşarfa pe care o găsise alături 
de Ignacio. E clar! Ea l-a ucis pe fratele lui. 


Kassandra era în camera pe care o pregătise Gema pentru 
tineri. Totul era nou şi strălucitor. Aceasta trebuia să fie prima lor 
noapte la casa Arocha. Kassandra nu se bucura deloc de sosirea 
lui Ignacio. De cum intră în cameră, Luis David o îmbrăţişa cu 
gingăşie. 

— Cum de îndrăzneşti să mă atingi, nemernicule! îl repezi 
Kassandra, desprinzându-se din îmbrăţişarea lui. Nu ţi-e ruşine? 
Cum îndrăzneşti să intri în camera mea? leşi afară, ieşi! Şi să nu 
mai îndrăzneşti niciodată să intri în camera mea! 

— Nu uita că eşti soţia mea. Am anumite drepturi asupra ta. 
Ne-am căsătorit şi cred că asta înseamnă ceva, nu? 

— Te rog... ştii foarte bine că totul s-a terminat, ţi-am spus cât 
se poate de clar: nu vreau să mai am nimic de-a face cu tine! Nu 
vreau să mă mai atingi nici măcar cu un deget! Ai înţeles? 

Kassandra ar fi dorit să uite ziua când îl văzuse. N-ar fi crezut 
că poate fi atât de josnic şi crud! Cum ar putea uita durerea pe 
care i-o pricinuise după căsătorie? 

— Il rog pe bunul Dumnezeu să ne despartă şi să ne ducă cât 
mai departe unul de altul... 

— De-asta ai tras în mine? 

— Ce vrei să spui? îl întrebă nedumerită fata. 

— Ştii foarte bine! 

— Nu înţeleg despre ce vorbeşti, replică ea, liniştită. 

— În colibă, era noapte... 

— Care colibă, care noapte? Singurul lucru pe care-l ştiu este 
că m-ai lăsat cu vrăjitoarea aia bătrână, de care nu ştiam cum să 
fug mai repede. Şi cât mai departe de tine. Nu vreau să i se 
întâmple ceva lui Alfonso şi de aceea n-am spus nimic nimănui. 
Eşti cel mai josnic om pe care l-am cunoscut în viaţa mea! Am să 
mă prefac că te iubesc, că am nevoie de tine. Dar singurul lucru 
pe care-l.doresc acum cu adevărat este să te ucid. 

— Foarte bine, spune-mi ce vrei, hai... 

— Cred că am să înnebunesc dacă mă atingi! Vreau să înţelegi 
bine ce spun: să nu vii la mine în cameră! După ceea ce-ai făcut 
în seara aceea, nu mai suport să mă atingi. Sunt sigură că am 


să-mi pierd minţile dacă mă atingi sau dacă î încerci să mă săruţi! 

— Dar.. 

— Nu ştiu de ce sunt în stare, de ce aş fi în stare să fac într-o 
asemenea situaţie, pricepi? 

— Dar tu pricepi că este camera mea, camera noastră?! 

— N-ai să mai pui niciodată piciorul aici, înţelegi? 

— Bine, şi atunci eu unde am să dorm? 

— În camera cealaltă este o canapea acolo o să dormi! Şi- 
acum pleacă! Şi să nu-ţi treacă prin minte să vii din nou aici. 
Sunt foarte nervoasă, aşa că te rog să pleci acum! Mă auzi? 
Pleacă, ieşi afară! . | | 

Lui Luis David îi convenea de minune că fata, de dragul 
sănătăţii lui Arde: trebuia să se prefacă şi să lase impresia că 
între ei totul merge de minune. În faţa lumii trebuiau să pară o 
pereche foarte reuşită. Dar lucrurile nu aveau să se desfăşoare 
prea bine şi înţelese acest lucru de cum ajunse la discoteca 
Mayson, unde se apropie de el pe neaşteptate fosta logodnică a 
lui Ignacio, Norma, şi îl sărută pătimaş. Între timp, Manrique îşi 
dădea seama că se îndrăgosteşte fără leac de Kassandra. 

Luis David nu renunţă însă la cercetări. De când sosise, purta 
întotdeauna la el eşarfa pe care o găsise lângă trupul fratelui 
său. Într-o zi îi întinse eşarfa Kassandrei, ca să vadă cum 
reacţionează. 

— Ai uitat-o undeva. Vrei să-ţi spun unde? 

— Nu ştiu nimic despre eşarfa asta. Nu ştiu ce-i cu ea şi cum a 
ajuns la tine. Unde ai găsit-o? 

— Încearcă să-ţi aminteşti. Aş prefera să-mi spui adevărul, 
sper să fii sinceră. 

— Tocmai tu te-ai găsit să vorbeşti despre sinceritate! Tu, care 
în cuvinte, în priviri şi în sărutări nu ai avut niciodată decât 
minciuni! | 

— De ce schimbi vorba? Mă refeream la eşarfă, la locul unde 
ai pierdut-o fără să ştii. Dacă ţi-ai fi dat seama, n-aş fi găsit-o 
acolo. 

— Ghinionul meu, eşarfă blestemată! spuse Kassandra. 

— Când te înfurii, de sub masca aceea de doamnă iese la 
iveală adevărata ta fire de ţigancă. E foarte important să reţii 
acest lucru! 

— Nu mă ruşinez de originea mea. Mai degrabă am să 
continuu să port o mască decât să am două feţe, ca tine! 

— Nu vrei să-mi spui nimic despre asta? 

— Când am primit haine noi, toate lucrurile mele vechi au fost 


aruncate. Gema mi-a cumpărat rochii noi. Singura rochie pe care 
am păstrat-o, cea mai frumoasă pe care am avut-o vreodată, e 
aceea pe care mi-a făcut-o bunica Dorinda. Am purtat-o la circ. 
Asta-i tot ce a mai rămas din trecutul meu de ţigancă. 

Circul se pregătea de plecare. În tabăra ţiganilor nu mai 
domnea veselia de la început, când veniseră în oraş. De fapt, 
veselia se dusese o dată cu plecarea Kassandrei. Când se dusese 
să-l vadă pe Randu, Dorinda îşi dădu seama că tânărul suferă 
încă, ba chiar suferinţa tui se transformase în disperare. Nu 
înceta să blesteme oraşul în care se întorseseră. 

— Nu înţeleg de ce blestemi locul şi ceasul în care nepoata 
mea şi-a găsit fericirea. 

— Nu e nepoata ta, babo! 

— Nu contează, eu am crescut-o. 

— Cine ştie? Spune-mi: cine ştie dacă o să fie fericită? 

— E deja fericită, Randu, nu fi prost! Prinţesa este acolo unde-i 
este locul, înconjurată de oamenii aceia de viţă nobilă ca şi ea, e 
bine îmbrăcată şi toţi au grijă de ea.. 

— Arde-te-ar focul! 

— Ei o iubesc. O iubeşte omul pe care l-a ales din proprie 
voinţă. Şi ea îl iubeşte şi e fericită. Fericită, înţelegi?! 

— Să te ia moartea, babo! 

— lar eu sunt de asemenea fericită pentru clipa în care 
patronul a hotărât să ne întoarcem în acest oraş. 

— Sper că ai să-ţi rupi picioarele, că ai să mori de inimă rea! 

— Eşti un om rău. Ar trebui să fii şi tu fericit. Dacă ai iubi-o cu 
adevărat, ar trebui să fii şi tu fericit. 

— Foarte bine, foarte bine, babo, acum trebuie să plec cu 
Veruşka şi sper că, într-adevăr, Kassandra şi-a găsit fericirea. 

Frumoasa rusoaică Veruşka spera şi ea că şi-a găsit fericirea. 
Randu îşi stingea oarecum setea după Kassandra în îmbrăţişările 
ei, dar fata îşi dădea seama că nu o poate înlocui, încercase să-l 
îndepărteze de acest oraş, să plece undeva, pe alte meleaguri. 

— Haide, dă-mi dragostea ta. lubitule, te-ai mai gândit la ceea 
ce ţi-am spus? 

— Da, m-am gândit. Ştiu că pentru mine Kassandra este o stea 
de neatins. Merg cu tine. 

— Pleacă de lângă el! se năpusti furioasă Yaritza. 

— Yaritza! 


— Vrăjitoare spurcată! Am să te las fără un fir de păr în cap! 

— Yaritza, încetează, încetează odată! strigă Randu la ea. 

— Am să te omor! Te omor! 

— Opreşte-te! 

— Randu, dă-i drumul! 

— Şi tu... ce te interesează ce spune lumea, de ce să pleci cu 
ea? 

— Da, am să plec cât mai departe de ea, în altă ţară. 

— Nu se poate! Nu poţi face aşa ceva. Dacă nu te iubeşte 
Kassandra, eu trebuie să fiu nevasta ta. După legea sângelui, eu 
am acest drept. O, Randu, trebuie să fii al meu! 

— Nu mă leagă nimic de tine. Sunt liber ca vântul. Mă duc 
unde vreau şi cu oricine vreau. 

— Mă laşi pe mine pentru ea?! 

— Plec cu Veruşka. Pentru că ştie să dăruiască fără să ceară 
nimic. 

— Sper să te pedepsească Ostebe! Şi sper că în mai puţin de 
trei zile sufletul tău va ajunge în împărăţia morţilor, la Meripe. 

— Fiinţă veninoasă! şuieră Veruşka. 

— E blestemată! 

— Nu mă tem de ea. Nu cred în blestemele ţigăneşti. Mâine 
plecăm. 

Dar visul Veruşkăi nu se împlini. La ultima reprezentaţie, căzu 
de la trapez şi se împlini blestemul Yaritzei. Părăsi lumea asta 
pentru o alta, mai bună. Dintotdeauna visase să se întoarcă în 
ţara străbunilor ei. A trebuit să moară într-o ţară străină, fără să- 
şi mai fi revăzut pământul natal. Dumnezeu îi va asculta însă 
ultima rugăminte. Trupul ei zace aici, dar sufletul îi va zbura 
acolo, departe, în ţara sa de baştină. 

La înmormântarea Verei se strânseră toţi prietenii ei de la circ, 
conştienţi acum că nu mai au ce căuta în acest oraş. 

Tomas şi Randu sufereau fiecare în felul lui din cauza 
Kassandrei. Randu cu patimă nedomolită. Tomas cu gingăşie şi 
discreţie. Ba chiar încerca să-l potolească şi pe Randu: 

— Nu trebuie să te superi pe Kassandra. E legată de neamul 
ei. Nu te uita aşa la mine! 

— Da, da, ai dreptate. Toate astea sunt de domeniul 
trecutului. Nu există niciun motiv ca să mai discut despre 
povestea asta. 

Prietenia lui Tomas cu Lilia Rosa se transformase într-o relaţie 
duioasă; fata nutrea sentimente deosebite pentru tânărul şi 
bunul clovn. Când Ofelia îl anunţă încă din uşă, fericită, că s-a 


întors Kassandra, Tomas uită imediat de ce venise şi rămase 
încremenit locului. 

. Nu vrei să-i spui bună ziua Liliei Rosa? Vă aduc un ceai cu 
lămâie. 

— Da, da... iartă-mă, Lilia Rosa... n-am observat că eşti aici. 

— Nu contează... Ştiu că ai venit ca să afli noutăţi despre 
Kassandra. 

— Nu, nu de asta. Nici nu mă gândeam la asta... Am venit să 
te văd pe tine. Ce-ai mai visat? Unde ai fost ultima dată? 

— Am fost la biserică. Era o nuntă mare. Aveam un văl alb, 
flori multe în braţe. Mergeam spre altar.... 

— Eşti foarte frumoasă. Poate că într-o bună zi... 

— Nu, astea-s doar visuri... Niciodată nu va fi mai mult de 
atât. Dar aşa pot zbura pe deasupra caselor, pe deasupra 
cortului mare al circului, pot să alerg şi să culeg flori, aşa cum 
făcea mama cu prietena ei, Andreina, dar eu n-am prieteni. 

— Mă ai pe mine. Dacă doreşti ceva, spune-mi mie... Şi eu am 
să-ţi aduc tot ce vrei! 

Şi Kassandra o îndrăgise pe această fată liniştită şi delicată. 
Ofelia îi devenise o fiinţă apropiată şi dragă de când aflase că 
fusese cea mai bună prietenă a mamei sale. Ofelia îi vorbise cu 
multă dragoste despre părinţii ei şi despre bebeluşul pe care îl 
ţinuse în braţe, pe care îl legănase şi îl mângâiase, sperând că o 
să-şi revină. 

— Mă gândeam că ar fi putut fi prietenă cu fiica mea dacă voi 
avea vreodată un copil. 

— Ei bine, îl ai şi eu am să-i fiu cea mai bună prietenă. 

Tomas şi Kassandra se întâlniră în căsuţa Ofeliei. Inima îi săltă 
de bucurie lui Tomas când dădu cu ochii de Kassandra şi o invită 
la ultima reprezentaţie a circului în oraş. Trebui să-i comunice 
acest lucru şi Liliei Rosa, deşi ştia că fata se va întrista. 

— Mâine e ultima reprezentaţie, Lilia Rosa, plecăm. 

— Departe? O să vă mai întoarceţi? 

— Poate peste câţiva ani. Nu ştiu, cred că au trecut aproape 
douăzeci de ani de când am fost aici ultima oară. 

— Da, dar până atunci tu o să fii bătrân, iar cu o să fiu moartă. 

— Cum te poţi gândi la aşa ceva? De ce spui că o să mori? 

— Pentru că nu mai am dorinţa să trăiesc. 

— Dacă acesta ar fi un motiv să mori, străzile ar fi pline de 
cadavre. Eşti atât de tânără, atât de drăgălaşă n-ai să mori. 

Sunt sigur că ai să creşti şi ai să devii o femeie frumoasă şi eu 
am să vin să-ţi amintesc de discuţia noastră. 


— Ştiu că dacă plecaţi n-am să te mai văd niciodată. Asta este 
despărţirea. : : : 

— Despărţirile sunt întotdeauna triste. 

— Da, întotdeauna. 

— Dar asta nu are importanţă, pentru că eu ştiu că şi după ce 
va pleca circul vei zbura pe fereastră în visurile tale şi ne vei 
însoţi, indiferent unde ne vom afla. De fiecare dată când voi privi 
bolta cerului şi voi vedea nori mici, aurii, voi şti că eşti tu. De 
fiecare dată când vântul îmi va mângâia faţa, voi şti întotdeauna 
că tu eşti. 

— Voi încerca să vă însoțesc, dar se pare că într-o zi 
lumânarea vieţii mele se va stinge. 

— Nu vreau să mă gândesc la asta. 

„Şi în noaptea asta tabăra se desface, corturile se strâng şi 
rulotele vor pleca în altă parte, în alte oraşe, şi eu voi pleca cu 
ele”, visă Lilia Rosa în noaptea aceea. 

Luis David ştia cât este de important pentru Kassandra să se 
ducă la ultima reprezentaţie a circului. Nu era vorba doar să-şi ia 
rămas-bun de la prietenii ei. Işi lua rămas-bun de la lumea în 
care crescuse şi trăise ca ţigancă. lar Kassandra ştia că nu va 
putea evita întâlnirea cu Randu. Dar acum n-o mai îngrijora 
treaba asta. Ştia cât de mult o iubeşte şi că e în stare să facă 
orice pentru ea. Dar lucrurile s-au desfăşurat cu totul altfel. 

— Ar fi trebuit să fii regina tribului, soţia mea, iar astăzi nu mai 
eşti nici măcar ţigancă! 

— Am ţinut săi spun că îţi sunt -recunoscătoare pentru 
dragostea pe care mi-a purtat-o, dar trebuie să mă uiţi, Randu. Iți 
respect dragostea, dar îţi spun adio! 

Privind reprezentaţia, Kassandra se gândea că se desparte de 
viaţa nomadă alături de lumea circului. Pe podium apăreau foştii 
ei colegi şi prieteni, don Simon cu noua păpuşă Tilico, violonistul 
Glinka, bunul şi credinciosul ei prieten Nikolasin, Nikolason, 
Marcelino... Şi toţi îi închinară numerele lor. Kassandra era 
profund mişcată. Dar în timpul numărului său, Marcelino făcu un 
atac de cord şi se prăbuşi. Aşteptând doctorul, prietenii se 
adunară în jurul ei. | 

Randu îi privea de departe. Işi luaseră deja rămas-bun unul de 
la altul. Yaritza, umbra lui, ştia. cât suferă, aşa cum suferea şi ea 
din cauza lui. 

— Nu vrei să înţelegi că ea nu mai face parte din viaţa ta? 
Chiar dacă s-ar întoarce, tribul n-ar primi-o. Tu însuţi ai spus că 
nu e ţigancă. Soţia şefului, regina tribului, trebuie să fie ţigancă. 


Aşa scrie în Cartea cea Mare. 

— Legile sunt doar pe hârtie. Eu am dreptul şi puterea să le 
schimb. Nenorocirea este că omul nu-şi poate alege destinul 
atunci când trăieşte ca prizonier al fricii şi al superstiţiilor. 

— Doamne, e posibil ca tu să plângi şi glasul să-ţi tremure ca 
unui copil? Kassandra este acolo unde este sângele ei. Uit-o! 

— Ai dreptate, surioară. Ţiganii nu plâng niciodată. Ţiganii 
dispreţuiesc! blestemă şi omoară! 

Alfonso era îngrijorat pentru sănătatea nepoatei sale. 

— Ce-i cu ea, doctore? întrebă el. 

— Cred că nervii sunt de vină. 

— Cum aşa? 

— De fapt, i-am făcut numai un control de rutină, îl linişti 
Roberto. Are tensiunea bună, iar pulsul este doar puţin accelerat. 
Kassandra este foarte sensibilă şi emotivă. Poate că e aşa cum 
spune bunica ei, că a emoţionat-o plecarea circului. Şi este cam 
prea nervoasă, l-am lăsat câteva medicamente, ceva calmant. 

— AŞ dori s-o examinezi cu atenţie, doctore Alonso. 

— N-aveţi motive de îngrijorare, am discutat şi cu Gema 
despre asta. Liniştiţi-vă. 

— Alfonso, mă tem să nu aibă aceeaşi boală ca mama ei! 

— Nu ştiu. Sper să nu fie aşa. 

În mintea bătrânului, singura scuză a Herminiei pentru tot ce 
făcuse era că se temuse ca fata să nu moştenească boala mamei 
sale. 

— N-am să mă liniştesc până nu văd rezultatele analizelor, 
spuse îngândurat don Alfonso. 

— N-ai niciun motiv să te îngrijorezi, tată. Este o femeie 
sănătoasă. Şi există multe motive ca o femeie să leşine. 

Roberto se întâlni cu Manrique şi-i spuse: 

— Am fost chemat de urgenţă s-o văd pe Kassandra. A leşinat. 

— Cum aşa? întrebă Manrique mirat. 

— Nu-i nimic grav, îl linişti Roberto. E o problemă de nervi. Dar 
tu de ce eşti aşa de îngrijorat? Vrei să-mi spui ceva? Am observat 
că îţi place Kassandra. De fapt, când am ieşit atunci împreună, ai 
lăsat-o pe Chabela ca să dansezi cu Kassandra. 

— Kassandra era singură. M-am simţit foarte prost pentru felul 
în care a umilit-o Chabela. N-o iubeşte deloc. Sau, oricum, nu aşa 
cum aş iubi-o eu. 


— Mă bucur că mi-ai spus acest lucru. 


Când se întâlni cu Luis David, Roberto se grăbi să-l anunţe: 

— Am veşti minunate pentru tine. Vei fi tată. 

— Este o mare surpriză; 

— De ce surpriză? Este cât se poate de normal într-o căsnicie! 

Luis David se duse în camera Kassandrei, se apropie de pat şi 
o întrebă cu gingăşie: 

— Cum te simţi? 

— Ce te interesează pe tine cum mă simt? Dar nu trebuie să-ţi 
faci griji. În curând ai să fii singur - am să mor. 

— N-ai să mori, ai să naşti un copil. 

— Imposibil. Aş prefera să mor decât să port copilul tău. Nu 
vreau copilul tău! O să fie la fel de rău ca şi tine... 

— Kassandra, te rog lasă-mă să stau cu tine. Nu mai vorbi 
întruna prostii. 

— Copilul este cel mai minunat lucru pentru o femeie. Numai 
Dumnezeu ştie cât de mult mi-am dorit să am un copil. Numai să 
fi fost tu omul care am crezut că eşti! 


— Roberto, e totul în ordine? Sunt nerăbdător să aflu 
rezultatele, întrebă don Alfonso. 

— Va avea un copil. 

— Kassandra e în camera ei, Rosaura? 

— Da. E bolnavă grav? 

— Nu, Rosaura.: Slavă Domnului. Cred că starea ei nu se 
numeşte boală, Kassandra va avea un copil. 


— Kassandra, ce-i cu tine? E a doua oară când te găsesc 
plângând, spuse Manrique. Am venit să te felicit că eşti 
însărcinată. | 

— Pentru că o să am un copil cu un om care nu mă iubeşte şi 
pe care-l dispreţuiesc?! Te rog ajută-mă! 

— Ce tot spui? Ce ţi-a făcut? Explică-mi te rog şi mie. 

— M-a minţit, s-a prefăcut. A plănuit totul dinainte. A fost 
mânat numai de dorinţa de a pune mâna pe bani. 

— Eşti sigură că Ignacio nu te iubeşte? 

— L-am iubit la început atât de mult, dar acum îl dispreţuiesc 
tot aşa de mult pe cât l-am iubit. 

— Nimeni nu poate obliga o femeie să trăiască cu un om pe 
care îl va dispreţui întotdeauna. Din clipa asta iau viaţa ta în 
mâinile mele. 


Kassandra îi plăcuse lui Manrique din primul moment în care o 
văzuse. Se gândise adesea ce noroc ar fi avut dacă ar fi 
cunoscut-o înaintea lui Ignacio. Şi acum i se oferea prilejul să se 
apropie de ea. 

Făcu ce făcu şi se întâlni cu Luis David. 

— Trebuie să vorbim despre Kassandra. 

— Ce te interesează aşa de mult în legătură cu Kassandra? 
întrebă Luis David mirat. 

— De ce te-ai însurat cu ea. dacă n-o iubeşti? Nu-i frumos ce 
mi-a povestit. Acum este disperată. Mi-a pomenit chiar şi de o 
altă femeie. Cred că se teme să nu afle domnul Arocha. M-a 
rugat să fac ce pot şi s-o salvez. 

— S-o salvezi de mine?! Nu cumva eşti îndrăgostit de ea? Te 
rog să nu întreprinzi nimic în privinţa asta. N-am intenţia să-i 
redau libertatea. Ai înţeles? 

— Nu înţeleg de ce vrei să rămâi cu ea dacă n-o iubeşti. 

— Pentru că pot s-o fac să mă iubească. 

— Asta n-ai să reuşeşti niciodată. Te dispreţuieşte. 

— Vrei, te rog, să-mi explici ce înseamnă toate astea? 

Munca în biroul avocatului era cu totul altceva decât ceea ce 
făcuse Gema până atunci. Lucrase de fapt numai ca secretara lui 
don Alfonso şi nu fusese niciodată în afara casei, în noua sa 
activitate se simţea ca renăscută. Avea sentimentul de 
satisfacţie al muncii împlinite. Ani în şir suportase înţepăturile că 
se lasă întreţinută de Alfonso. 

Gema era omul care ţinuse întotdeauna seama mai mult de 
alţii decât de propria persoană. Acum preluase grija Kassandrei, 
nepoata ei. Era conştientă că nu venise încă momentul să i se 
comunice fetei cine sunt părinţii ei, dar îi arătă cu toată 
generozitatea dragostea ei. Încercând s-o recompenseze pentru 
ceea ce pierduse vreme de atâţia ani. 

Chipul acela tânăr îi dădea parcă şi ei puteri noi. Deşi spunea 
despre ea însăşi că e fată bătrână, i se părea acum că viaţa abia 
începe. Încercă acest sentiment chiar din clipa în care păşi în 
biroul lui.Manrique. 

Manrique era un tânăr foarte deschis şi vesel, care-şi 
conducea firma cu competenţă şi seriozitate, ceea ce făcea ca 
numărul clienţilor lui să crească pe zi ce trece. Gema se bucura 
că poate să-i fie de folos acestui bărbat tânăr şi inimos. Era 


convinsă că va face o carieră frumoasă şi va deveni un avocat 
vestit. 

Cunoscuse şi familia acestuia, pe mama Elvira şi pe fratele lui, 
Roberto. Elvira era o femeie energică, cu un aer tineresc în 
pofida grijilor determinate de studiile băieţilor. De când se 
mutaseră din Caracas, se ocupase de conducerea casei, dar 
principala ei grijă fusese Manrique. Acum socotea că venise 
timpul să-şi găsească o fată şi să se însoare. lar Roberto? La el 
nici nu îndrăznea să se gândească. Ştia ce drum greu 
parcurseseră cu toţii până terminase medicina. Mai târziu îl 
ajutase pe Manrique să-şi facă studiile, iar Elvira se întreba 
adesea dacă nu greşise cumva permiţând ca fiul ei mai mare să 
se sacrifice într-o asemenea măsură. 

Gemei îi plăcu Roberto din primul moment. Era vioi şi voinic, 
cu ochi albaştri şi o expresie veselă. Abia trecuse de patruzeci de 
ani, dar încărunţise deja complet. Şi Alfonso încărunţise 
prematur, îşi spunea Gema când îl văzuse prima dată pe Roberto 
Alonso. Dar părul acela cărunt îi dădea lui Roberto un aer de 
mare distincţie. Gema avea impresia că are dinaintea ei un 
bărbat care crescuse prea repede, un copil care se maturizase în 
pripă. Că şi ea îi-plăcea lui, femeia simţi chiar de la prima 
întâlnire. Fu foarte tulburată când o invită la micul dejun. După 
atâţia ani de singurătate, nu-i venea să creadă că cineva se 
ocupă de ea cu atâta atenţie. 

Gema îi povesti Ofeliei fără rezerve despre noul ei prieten. 
Amărăciunea pe care anii o lăsaseră în inima fetei n-o împiedică 
să se bucure sincer de norocul neaşteptat al Gemei. 

Oamenii spun că timpul vindecă - tot aşa îşi zicea adesea 
Ofelia. Dar anumite iubiri dăinuie în pofida scurgerii timpului. 

Ofelia ştia asta. Prea bine, ea însăşi aşteptându- şi soţul ani la 
rând. Încetase să mai numere anii, dar nu încetase să aştepte şi 
să spere. Nu încetase să se gândească la el şi să-l roage pe 
Dumnezeu în fiecare noapte să se întoarcă. 

Gema şi Roberto s-au apropiat cât timp fusese bolnav don 
Alfonso după întoarcerea Kassandrei. Gema era convinsă că 
Roberto este un medic bun şi că va putea s-o ajute cumva şi pe 
Lilia Rosa. 

Fata aceea frumoasă şi nefericită o preocupa în mare măsură 
şi tare mult dorea s-o ajute în vreun fel. Lilia Rosa era toată 
bucuria Ofeliei, singura rațiune a existenţei sale. Deşi era aşa de 
grav bolnavă, nu-i spusese niciodată niciun cuvânt urât mamei 
sale. Gema ştia ce înseamnă asta pentru Ofelia. li dădea putere 


să îndure toate necazurile şi să lupte pentru ochii aceia mari şi 
negri care o priviseră cu căldură încă din ziua când încetase să 
mai meargă. Şi lucrul acesta se întâmplase pe neaşteptate. Intr-o 
zi, fetiţa venise plângând de la şcoală. Toată noaptea avusese 
febră, aiurase. Copiii de la şcoală îşi bătuseră joc de ea pentru că 
nu are tată. Lilia Rosa nu putuse să uite râsul acela dispreţuitor 
şi umilitor. Toată ziua rămăsese apoi în pat. Când Ofeliei i se 
păruse că fata se simte mai bine, îşi dăduse seama că, de fapt, 
paralizase. 

întâmplător, Ofelia îl întâlni pe Roberto într-o dimineaţă, în 
oraş. Cumpăra ziarul. Se simţise stingherit, se străduise să 
încheie cât mai curând discuţia. Ofeliei nu-i venea să creadă că 
este atât de nepoliticos. Bineînţeles că nu se aşteptase că va 
cădea în genunchi şi îi va cere iertare după atâţia ani, dar nici 
nu-şi închipuise că se va purta ca şi cum între ei nu ar fi fost 
niciodată nimic. . 

— Gata, Ofelia, spuse el, privind cu teamă înjur. Cred că nu e 
cazul să-ţi mai explic, nu trebuie să mă mai cauţi niciodată. 

— Dar, Roberto, nu poţi să fugi aşa, pur şi simplu, încercă 
Ofelia. 

— Ştiu că nu poţi să mă ierţi, dar viaţa-m-a dus pe un cu totul 
alt drum. Ţi-am făcut rău, ştiu. Dar asta a fost. Am greşit, dar ce 
mai contează să-ţi explic acum?! 

— Pentru numele lui Dumnezeu, Roberto, sunt atâtea lucruri 
despre care trebuie să vorbim, insistă Ofelia, dându-şi seama că, 
pentru ea, discuţia se terminase. 

— La ce bun, Ofelia? Este fără folos şi dureros. Mi-e teamă că 
n-am să pot schimba nimic. Cel mai bine ar fi să uiţi cu 
desăvârşire că ne-am întâlnit vreodată. 

— Roberto... încercă femeia să-l strige, uitându-se în urma lui. 

Era zdrobită. Întâlnirea întâmplătoare de pe stradă după atâţia 
ani de aşteptare îi risipise şi ultimele speranţe. Cel mai mult o 
duruse faptul că Roberto nici nu întrebase de Lilia Rosa. 

Nu se linişti toată ziua. Era disperată şi înnebunită. Când veni 
Gema în vizită, Ofelia nu putu să-i ascundă cât de nefericită este. 

Gema era într-o situaţie foarte stânjenitoare. O compătimea 
sincer pe Ofelia. II dispreţuia pe omul care putuse să-i provoace o 
asemenea durere acestei femei blânde. Pe de altă parte, 
sentimentele ei erau cu totul altele. Gema era fericită, nici ei nu-i 
venea să creadă că îi surâsese norocul. Cu o seară înainte, 
Roberto îi mărturisise că o iubeşte şi o ceruse în căsătorie. 

Nici Ofelia, nici Gema nu ştiau că vorbesc despre acelaşi 


bărbat. Ofelia uitase chiar o clipă de durerea ei şi îşi adunase 
puterile ca să se bucure împreună cu Gema pentru fericirea ei. 
Ştia cât de minunat este să ai pe cineva care te iubeşte. li spuse 
fiicei sale cu o însufleţire sinceră: 

— Sunt atât de fericită pentru Gema. N-a avut niciodată pe 
nimeni care să aibă grijă de ea, deşi merită acest lucru. O, Lilia 
Rosa, oftă Ofelia, sperând ca fata să nu-şi dea seama de 
amărăciunea ei, ceva îmi spune că ai să poţi să mergi din nou şi 
că o să te vindece tocmai doctorul acesta al Gemei. Viitorul ei 
soţ. 

— Dar, mamă dragă, replică fata cu vocea ei blândă, eu n-am 
să mai pot merge niciodată. 

Lipsa de speranţă a Liliei Rosa era lucrul care o îndurera cel 
mai mult pe Ofelia. 

— Nu trebuie să-ţi pierzi speranţa. Uite, nici Gema nu mai 
credea că o să fie fericită. Dar iată că şi-a găsit omul care s-o 
iubească şi pe care îl iubeşte. 

— Dar tu, mamă, şopti Lilia Rosa, tot îl mai iubeşti pe tatăl 
meu? 

— Nu ştiu. Poate, răspunse Ofelia, ridicându-se. 

Se apropie de fereastră şi privi în stradă unde se lăsa încet 
întunericul. 

— Totuşi, este soţul meu, spuse ea încet, mai mult pentru 
sine. 

Gelozia Chabelei faţă de Kassandra sporea cu fiecare zi. 
Atenţia cu care era înconjurată de când se aflase că e însărcinată 
o scotea din minţi. Începu să urzească planuri de perspectivă 
îndelungată. Văzând că nu mai este răsfăţata familiei, îşi zise că 
ar fi mai bine să se căsătorească cu Manrique şi să plece de 
acolo. Dar mai întâi trebuia să-l atragă în mrejele ei. 

Rosaura o sprijinea în aceste intenţii, considerând că tânărul 
avocat este o partidă foarte bună. 

„Va avea ceea ce n-am avut eu”, îşi zicea Rosaura. „N-am să 
pot niciodată s-o sărut ca o mamă, dar nu-mi pare rău, măcar nu 
m-am sacrificat zadarnic.” 

Neliniştile Rosaurei începuseră în ziua în care aflase de la tatăl 
ei identitatea Kassandrei, dar nu lăsase să se vadă nimic. 
Dimpotrivă, făcuse tot posibilul ca să-i amărască viaţa viitoarei 
mame, în speranţa că, totuşi, Ignacio se va căsători cu ea. 


La ceremonia căsătoriei, Rosaura nu participase pretextând că 
nu se simte bine. Nici a doua zi nu apăruse. Herminia voise să 
cheme doctorul, dar Matias insistase că nu e nevoie şi că se va 
vindeca cu leacuri naturale. 

Herminia avea nevoie de Rosaura pentru treburile casnice şi în 
afară de asta, dorea să plece într-o călătorie, simțindu-se umilită 
faţă de prieteni pentru că fiul ei se căsătorise cu o ţigancă. Tot 
oraşul nu vorbea decât despre asta. Apăruse şi un articol într-un 
ziar. Propunerea lui Alfonso de. a dezvălui originea Kassandrei ar 
fi fost o pedeapsă prea mare pentru ea. Suferise şi aşa prea mult 
şi îl rugase pe Alfonso să n-o umilească până într-atât. Nici pe ea. 
Nici pe Ignacio. 

În timpul acesta. Rosaura fusese la Caneea... De aceea fusese 
atât de uimită când la două zile după ce se întorsese, îl văzuse în 
uşă pe Luis David care susţinea că este Ignacio. 

„Nu se poate să mă înşel, îşi spunea Rosaura. E maşina lui, 
hainele lui, parfumul lui. Îl cunosc bine pe Ignacio! Dar cum se 
poate una ca asta... îngenunchease, se rugase... pistolul se 
descărcase... îl văzuse prăbuşindu-se. Oare a început să aibă 
vedenii? Poate că s-a prefăcut. Ignacio era gata de orice, dar i-ar 
fi spus ceva când fuseseră singuri pe țărm”. 

Rosaura urmărea cu mare grijă fiecare mişcare a penal şi 
a lui Luis David. Nu-şi putea permite să facă nicio greşeală. 

Într-o noapte, Kassandra se trezi pentru că îi era sete. Era 
palidă şi obosită şi se sperie când îi găsi aşa de târziu în 
bucătărie pe Matias şi pe Rosaura stând de vorbă. Fata plecă 
repede, gonită de privirile ucigătoare ale Rosaurei. Matias se uită 
şi el la Kassandra şi îşi dădu seama că era foarte speriată. 

— Ca şi când ar alunga-o cineva, spuse grădinarul când 
rămase singur cu fiica lui. Nu înţeleg de ce se fereşte de soţul ei? 

Rosaura strânse din buze, privindu-şi tatăl. Ştia că îl poate 
atrage de partea ei, iar boala Kassandrei venise la ţanc. Spera să 
fie bolnavă de aceeaşi boală ca şi mama ei şi că nu va trăi mult. 
Dar iluziile ei se spulberaseră în momentul în care s-a ştiut că 
aştepta copilul lui Ignacio. 

— A aflat că s-a căsătorit cu ea numai pentru bani. Era în casă 
şi a auzit cearta noastră. Acum se teme să nu-i descopere cineva 
taina. 

— Dar, Rosaura, începu tulburat Matias, eu i-am adus lucrurile, 
eşti sigură că.. 

— Da, spuse rece Rosaura, jubilând de bucurie că e stăpână 
pe situaţie, l-am dus scrisorile şi am observat că le-a deschis 


numai pe cele adresate lui Luis David. Înţelegi, tată, ce înseamnă 
asta? îl întrebă fata pe bătrânul care o privea buimăcit. 

— Eşti o fată deşteaptă, niciodată nu m-aş fi gândit la aşa 
ceva. 

— Şi el îşi închipuie că e deştept, spuse fata, dar eu sunt mai 
deşteaptă decât el. Sunt pregătită pentru orice. 

— Dar de ce se preface că e fratele 'lui? întrebă Matias. Ce 
vrea să obţină dându-se drept Ignacio? 

— Ce vrea? ridică vocea Rosaura. Eşti ridicol, tată! Credeam 
că ţi-ai dat seama. Vrea să descopere cine l-a omorât, spuse 
Rosaura privindu-l pe Matias care se ghemui în scaun. Avea 
impresia că e suficient să-l atingă cu un deget ca să se 
prăbuşească pe podea. Eşti un nevolnic, tată, spuse îngâmfată 
Rosaura. Nici prin gând nu poate să-i treacă că e vorba de mine. 
Să nu-ţi închipui că, după toate astea, am să mă las băgată la 
închisoare. 

Rosaura îl privea cu milă pe tatăl ei, care parcă se micşorase 
pe scaun. Ştia foarte bine ce spune. Pistolul cu care fusese ucis 
Ignacio se afla printre lucrurile Kassandrei, în dulap. Se gândise 
că fata o să ducă vina ei în mormânt. Dar acum - copilul acesta! 
Copilul lui Ignacio! - 

„Nu trebuie să se nască, îşi zise Rosaura. A petrecut prima 
noapte cu el şi atunci s-a întâmplat. Şi după aceea a aflat de ce 
s-a însurat cu ea. Il dispreţuia şi l-a ucis. Dar acum îi poartă 
copilul. lar eu n-am să îngădui să se nască.’ 

În minte îi răsunau cuvintele lui don Alfonso când îi anunţase 
foarte fericit vestea cea mare. O duruse fiecare vorbă pe care o 
rostise. Zâmbise fericit la gândul că prin încăperea aceea avea 
să umble în curând un băieţel sau o fetiţă. De data aceasta nu va 
îngădui ca bebeluşul să fie despărţit de cei care îl iubesc, îi 
spusese fericit don Alfonso. 

— Acest copil va creşte sub acest acoperiş şi va fi stăpânul 
tuturor. 

Tocmai asta o îngrijora cel mai mult pe Rosaura. Şi era 
convinsă că acest lucru nu trebuie să se întâmple. 

Randu privea trist la circul părăsit. Totul se schimbase după 
plecarea Kassandrei. Se dusese pentru totdeauna şi Veruşka, cea 
care îi dăruise dragostea ei fără să ceară nimic în schimb, deşi 
ştia că inima lui aparţine pentru totdeauna Kassandrei. 

Ştia că într-o bună zi va prelua conducerea circului, pentru 
asta se pregătise toată viaţa. Işi dăduse seama de mai multă 
vreme că Marcelino este prea bătrân ca să mai conducă circul, 
dar nu se gândise anume la ziua când va prelua conducerea 
circului. Hotărî să strângă corturile şi să părăsească oraşul în 
care trăise momente atât de dureroase. Veni şi Dorinda să-l 
viziteze pe Marcelino şi să-şi ia rămas-bun de la trib. 

— Dacă mai aşteptăm să se însănătoşească stăpânul, murim 
de foame, spuse Randu, conştient de faptul că toţi îl ascultau cu 
atenţie. De aceea, fraţilor, e timpul să plecăm. 

Toţi tăceau. Prima vorbi Dorinda, considerând că vorbele ei, ca 
cea mai bătrână membră a tribului, vor fi respectate. Până acum 
nu îndrăznise niciodată să-i spună lui Randu ce gândeşte. 

— Sper că nu crezi că putem să-l lăsăm pe bătrânul stăpân să 
moară ca un câine? 

— Da, e o măsură aspră, spuse Randu, dar trebuie să ne 
câştigăm cumva existenţa. 

— Randu are dreptate, sări şi Yaritza, ţinându-i partea ca 
întotdeauna. Stăpânul e bătrân şi bolnav şi nu mai poate să ne 
conducă. Trebuie să plecăm. 

— Te cam grăbeşti să pleci din oraşul ăsta! interveni Glinka. 

Intenţiile Yaritzei nu erau greu de descifrat. De fapt, nici nu le 
ascunsese vreodată. Dorea să uite cât mai repede ţinutul acestă. 

— Oraşul ăsta ne-a adus numai necazuri, spuse Yaritza. Să 
dea Domnul să nu ne mai întoarcem niciodată aici. 

— Destulă vorbărie, interveni Randu. E timpul să ne urnim din 
loc. Nu mai avem ce să aşteptăm. De acord? întrebă tânărul şef. 

— Cine doreşte, n-are decât să plece, dar pe mine să nu 
contaţi, spuse Tomas. 

Tânărul ştia întotdeauna ce vrea. Găsise mereu forţa necesară 
ca să se opună voinţei lui Randu. lar acum avea şi un motiv 
însemnat. Marcelino era prietenul lui, jucau împreună, locuiau în 
aceeaşi casă pe roţi. Nici prin gând nu-i trecea să-l lase aici fără 
niciun sprijin. 


— Un clovn mai puţin, spuse Randu, mare lucru! 

— Nici eu nu merg, spuse don Simon. Nu am inima să 
părăsesc un om bolnav. > 

Randu îl privi surprins. Nu-i plăcea treaba asta. Îl prețuia pe 
omul acesta bun şi înţelept, fie şi numai pentru faptul că 
înţelesese cât de mult îl preţuia Kassandra. Tăcerea chinuitoare 
fu întreruptă de Glinka. Fără să ştie prea bine de ce, şi el se 
hotărî în ultima clipă să rămână. Randu nu-şi mai putu stăpâni 
furia. 

— Cine merge cu mine? Cine merge cu regele la drum lung? 

— Eu merg cu tine, spuse Yaritza. Suntem un singur neam. 

— Plecaţi, dar cortul rămâne aici, spuse Tomas. 

— Puțin îmi pasă mie de cort! Mă duc cu neamul meu. O să 
găsim alt circ. 

Randu îi spuse lui Marcelino, care zăcea în pat: 

— Dumnezeu să te aibă în pază, bătrâne. Adio. S 

Dorinda porni alături de Randu ca să-l conducă. li strânse 
mâna cu putere. 

— Fii viteaz, Randu, zise ea, văzând expresia disperată, dar 
hotărâtă de pe chipul lui. Nu uita că nu eşti singur, prietenii sunt 
cu tine. - . 

Randu mai rămase câtva timp, sperând că Dorinda va mai 
spune ceva. Din ochii ei putea afla mai mult decât din cuvinte. 
Dar de astă dată Randu nu obţinu răspunsul pe care îl aştepta. 

— Spuneţi-i Kassandrei că acum este al meu, adăugă Yaritza 
strălucind de bucurie. 

Ofelia găsi mica grupă de artişti ai circului strânsă în jurul 
patului lui Marcelino. Kassandra o rugase să se ducă să vadă ce 
mai fac prietenii ei, căci nu mai avusese răbdare până să se 
întoarcă Dorinda cu veştile despre starea sănătăţii lui Marcelino. 

Marcelino îi mulţumi Ofeliei pentru vizită şi Kassandrei pentru 
urări, dar nu-şi putu ascunde îngrijorarea. Fără casă, fără 
angajament! Avea sentimentul că totul se petrecuse din vina lui. 
Şi chiar dacă ar fi fost sănătos, tot nu puteau da reprezentații 
numai ei singuri. 

— De ce nu vă mutaţi cu toţii la mine, le propuse pe 
neaşteptate Ofelia. Vă fac această propunere din toată inima. Să 
nu mă refuzaţi, Tomas! Voi o să aveţi un acoperiş deasupra 
capului iar eu oaspeţi dragi în casă. 

— Ce spuneţi? întrebă Dorinda, care nu ascundea cât de mult 
o bucura această propunere. 

— Nu ştiu ce să spun... vorbi încurcat don Simon. 


— Ne mutăm, decise Tomas. 

Marcelino se învioră. Încercă să se ridice puţin într-un cot. 

— Vă mulţumim, doamnă. Ajutorul dumneavoastră e foarte 
preţios. 

— Nu aveţi de ce să-mi mulţumiţi, îl asigură Ofelia. Nici nu ştiţi 
ce bucurie îmi faceţi cu asta, adăugă ea. Mai ales fiicei mele. 

Ştia că Lilia Rosa se va bucura foarte mult. Fusese atât de 
tristă când Tomas o anunţase că pleacă. Se gândea că îşi 
pierduse.pentru totdeauna singurul prieten. lată, îşi zicea Ofelia, 
n-a putut să se ducă la circ, dar a venit circul la ea acasă. 

— Şi ce facem cu cortul? întrebă Glinka. Să-l lăsăm sau să-l 
aruncăm? 

— Nu putem să aruncăm cortul sub care am petrecut atâţia 
ani, spuse încet Marcelino. 

Auzise aplauzele sub cortul acesta, se înclinase în faţa 
publicului. Când se închide circul, cortul trebuie ars. Aşa e datina. 

— Am să-i dau foc, spuse Marcelino ridicându-se cu greutate 
din pat. 

— Lasă pe altcineva, Marcelino, interveni Dorinda, încercând 
să-l oprească, ştiind că este un moment foarte greu pentru toată 
lumea, dar mai ales pentru stăpânul circului, care avusese grijă 
de ei atâţia ani de zile. 

— Este datoria mea şi vreau să mi-o îndeplinesc, spuse trist 
bătrânul. Glinka, dă-mi o făclie. 

— Acesta este sfârşitul circului lui Marcelino, îl auzi el pe 
Tomas când ieşea. Da, aşa e, e sfârşitul vieţii lui de circar. Va 
pune punct unei perioade fericite a vieţii lui, îşi zise el privind la 
cortul mare, cenuşiu. | se părea că îl cheamă înăuntru şi îşi zise 
că poate cel mai bine ar fi să facă exact aşa: să intre în cort şi 
apoi să aprindă făcilia. 

— Să nu faci asta, Marcelino, strigă don Simon care era cel 
mai stăpân pe sine în acest moment greu. Priveşte în jurul tău şi 
uită-te la oamenii aceştia care trăiesc pentru circ. Lasă-i să ia 
circul şi să trăiască aceleaşi clipe pe care le-am trăit şi noi. 

Marcelino îşi dădu seama că Simon avea dreptate. O dată cu 
cortul ar fi ars şi toate speranţele oamenilor care poartă circul în 
inima lor. 

— De dragul tuturor acelor ani de fericire şi tristeţe pe care i- 
am împărţit împreună, de dragul visurilor pe care le-am trăit sub 
bolta luminată a circului, noi doi o să rămânem aici, îi spuse don 
Simon, văzând cu câtă durere trăieşte Marcelino acest moment. 
Circul să plece. Aruncă făclia! 


„Şi vieţile lor vor fi astfel mai bogate, îşi zise clovnul Nikolasin, 
dar şi sufletele lor vor merge alături de noi”. 

Marcelino nu se putea linişti, deşi se simţea bine în casa 
Ofeliei. Şi Lilia Rosa era foarte fericită, aşa cum presupusese 
Ofelia. Prietenii lui Marcelino făceau acum planuri cum să-şi 
câştige existenţa. 

Glinka avea să cânte la vioară întrebase deja la hotel dacă au 
nevoie de un muzicant. 

— Eu am să fac scamatorii. la petrecerile de aniversare ale 
copiilor, spuse vesel don Simon. 

— Bună idee. Şi am să te ajut şi eu când mă mai înzdrăvenesc, 
interveni Marcelino. 

— Nu. Marcelino, acum tu trebuie să stai liniştit, spuse Simon. 

— Trebuie să vă ajut şi eu cumva, se încăpăţână bătrânul 
clovn. 

— O să fie destulă vreme, Marcelino, îl linişti Tomas. Nu-ţi face 
griji, o să ne descurcăm, ai să vezi. Poate că o s-o ajutăm şi pe 
Ofelia. Şi o să aibă şi Lilia Rosa prieteni, adăugă blând tânărul. 

Tomas era bucuros că nu “plecaseră. Găsise multă căldură 
sufletească în căsuţă aceea. Şi apoi Kassandra era în acest oraş 
şi ceva îi spunea că-va avea nevoie de protecţia şi de atenţia lor. 

Luis David şedea pe veranda de unde o zărise pentru prima 
oară pe frumoasa ţigancă. Işi amintea cu plăcere de momentul 
când privirea arzătoare a fetei se oprise asupra lui. Acum este 
din nou alături de ea, dar fata îl respinge şi îl evită. 

„A fost a lui. Şi va naşte copilul lui”. Işi spunea el. Copilul 
fratelui lui, iar el sperase ca între ei să nu fi fost nimic. „Dar de 
ce îl urăşte aşa de tare? se întreba el. Şi a fost a lui. De cenul-a 
respins atunci? Se îngrozeşte numai când încerc s-o îmbrăţişez. 
Dumnezeule, am să înnebunesc. Şi acum aşteaptă copilul lui. 
Copilul lui Ignacio”. 

— Ignacio. Ignacio, auzi vocea Rosaurei, care stătea în faţa lui 
privindu-l iscoditor. 

— Am căzut pe gânduri. Ce doreşti, Rosaura? o întrebă Luis 
David fără să se uite la fata cu privirea pătrunzătoare. 

— Domnişoara Castro la telefon. 

— Norma de Castro. Spune-i că nu sunt acasă. Am să sun eu 
mai târziu, bine? adăugă Luis David văzând că fata rămăsese 
neclintită. 


— Foarte bine, spuse Rosaura. 

Luis David îşi spuse că poate greşise nevrând să stea de vorbă 
cu fata asta. Îl căuta insistent. Poate că ştia ceva. Se ridică 
repede şi se duse în urma Rosaurei. 

— A spus s-o sunaţi. Are ceva important să vă spună, zise 
Rosaura punând receptorul în furcă. 

Nu-şi luase privirile de la Luis David. Ştia ce îl frământă. Dar 
aştepta liniştită întrebarea lui. O singură dată îşi pierduse 
răbdarea şi aşa ceva nu trebuia să se mai repete. 

— Oare Norma ştie că eu şi Kassandra am fost în luna de 
miere? întrebă în cele din urmă Luis David. 

— Sunt sigură că nu, răspunse fata. 

— Foarte bine, eşti liberă, o expedie el, fără să-şi dea seama 
că Ignacio nu fusese niciodată aşa de sobru cu servitorii. Tata îşi 
dădea seama de diferenţă şi după comportament. Il cunoştea pe 
Ignacio încă de pe când era copil. Luis David, chiar dacă nu se 
purta urât cu servitorii, pentru ea era complet străin. 

Dar pe Luis David îl frământau alte griji. Kassandra continua 
să-l respingă. Chiar şi după ce Dorinda îi spusese că starea 
sănătăţii lui Marcelino se îmbunătăţise şi că prietenii ei rămân în 
oraş, dispoziţia ei nu se schimbă prea mult. Bătu încet la uşa 
camerei lor şi intră cu fereală. 

— Am venit să văd dacă te simţi mai bine, vorbi Luis David 
sincer preocupat. lartă-mă dacă am fost dur, dar ai spus atâtea 
lucruri urâte despre mine! 

— Copilul trebuie să se nască din dragoste, din pasiune şi 
gingăşie, spuse Kassandra profund jignită de purtarea lui. Dar în 
tine, e numai răutate şi avariţie, iar în mine numai tristeţe şi ură. 

— Ştii, de câte ori ai spus că nu doreşti copilul meu, mâna 
mea a pornit singură, iartă-mă. 

— Copilul tău îmi aduce aminte de clipa când m-ai îmbrăţişat 
şi nu mă iubeai. Aş dori să-l pot alunga din, viaţa mea. Şi pe tine 
şi copilul acesta, spuse Kassandra izbucnind în plâns. 

— Nu mai plânge, te rog... încercă el s-o liniştească şi întinse 
blând mâna spre ea. 

— Lasă-mă, se smulse Kassandra. 

— AŞ dori să poţi să mă crezi. Incearcă, şi eu vreau să te cred. 

— Cum mai îndrăzneşti să-mi spui aşa ceva după.tot ceea ce 
mi-ai făcut? Pleacă din camera mea! Nu faci decât să-mi provoci 
şi mai multă durere când vii aici. 

De unde atâta ură în fata asta atât de drăgălaşă? se întreba 
Luis David fără să poată înţelege. Ura ei era mai puternică decât 


instinctele materne care ar fi trebuit să se trezească în ca. 

— Kassandra, te'rog, încercă el încă o dată s-o îmbuneze. Aş 
vrea să te ajut. 

— Nu mai vreau să aud minciunile tale. Orice femeie îşi 
doreşte ca fiul ei să semene cu omul pe care îl iubeşte, dar eu 
nu-mi doresc acest lucru. Il rog pe Dumnezeu, spuse Kassandra 
stăpânindu-şi cu greu lacrimile, să nu semene deloc cu tine. N-ai 
cu ce să mă ajuţi. Pleacă! Şi repet: lasă-mă singură. 

Kassandra se împăcase deja cu gândul că îşi va petrece viaţa 
alături de un om care o înşelase, care nu-i va dărui dragostea pe 
care o căuta în ochii lui. Şi când se gândea că i se păruse că o 
găsise... Dar nu se aşteptase că îi va pricinui o asemenea durere. 

Crezuse că un copil este cel mai minunat lucru din lume, dar 
acum ştia că şi el îi amintea tot de josnicia tatălui pe care îl 
iubise atât de mult. Ar fi vrut să aştepte cu bucurie momentul 
apariţiei acelui copil, să se aplece deasupra lui când îl simte 
mişcând, să fie vitează în momentul naşterii, gândindu-se că e 
darul lui. Să stea amândoi deasupra leagănului copilului lor, sub 
acelaşi acoperiş unde murise mama ei aducând-o pe lume. 
Gândul la moarte îi era mai apropiat decât tot ceea ce o aştepta. 

Luis David ieşi din cameră înfrânt. Nu se putea apropia în 
niciun fel de ea. Ura şi disprețul puseseră stăpânire pe ea. Fata 
era sinceră şi asta făcuse o impresie puternică asupra lui. 

În camera de zi îl întâlni pe Manrique, care stătea de vorbă cu 
Chabela. Se scuza faţă de fată că o lăsase singură la discotecă, 
dar Luis David cunoştea adevăratul motiv al vizitei lui. Avuseseră 
deja un schimb de cuvinte neplăcut. Luis David îl salută rece şi 
plecă de-acasă. 

Era după-amiază târziu, dar soarele mai dogorea încă. Luis 
David se urcă în maşină şi se duse la hotelul Courtyard. Hector îl 
aştepta deja pe marginea bazinului. Îi spuse imediat ce îl 
frământă. 

— O să nască copilul lui. Hector! Am pierdut orice nădejde că 
vom retrăi clipele acelea minunate de la munte! 

— Dar nu-ţi dai seama despre ce vorbeşte? îl întrebă Hector. 

— Mă alungă de lângă ea pentru că îl urăşte de moarte. Dar ce 
i-a putut face şi în general, de ce s-a însurat cu ea? repetă Luis 
David întrebarea pe care şi-o pusese de nenumărate ori în zilele 
acestea. Ştii şi tu foarte bine că Ignacio era egoist şi heapareţ, 
dar de ce s-a însurat cu o fată de la circ? . 

— Da, ţi-am spus că şi pe mine m-a surprins lucrul acesta. 

— Probabil că între ei s-a petrecut ceva îngrozitor, din moment 


ce s-a hotărât să facă acest pas. 

— Hector, s-ar putea să existe chiar un motiv care să justifice 
o crimă. 5 

— Cum poţi să dovedeşti crima? tresări Hector. lţi dai seama 
ce spui? 

— Ai dreptate, spuse Luis David. Mi-am pierdut capul. 

Trebuie să dau uitării sentimentele dacă vreau să aflu cine mi- 
a ucis fratele. 

— Dar dacă tocmai ea a făcut lucrul acesta? întrebă stingherit 
Hector. 

Luis David tăcu. Ştia că va trebui să pornească pe un drum 
foarte dureros. Ştia că va trebui să lupte împotriva sentimentelor 
sale. 

— Va trebui să răspundă pentru asta, şopti el în cele din urmă. 
Am jurat că am să-l găsesc pe ucigaş. 

— Uite cine vine, îi atrase atenţia Hector când apăru Norma. O 
să-ţi dea o sărutare pătimaşă, ştii ce îndrăgostită a fost de 
Ignacio. 

Luis David se ridică s-o salute pe fată. Norma era înaltă, 
zveltă. Dar foarte agresivă. Îl invită să înoate împreună cu ea. 

— Ştii ce mi-ar plăcea? întrebă fata. 

— Ce anume? întrebă Luis David neliniştit. 

— Aş vrea să plec undeva departe şi pe tine să te las singur. 

— Dar ştii ce aş vrea eu? spuse Luis David. Aş vrea să mergem 
undeva unde să fim singuri. Să zicem pe plaja casei mele. Ai 
merge cu mine? 

— Şi cu ţiganca ta ce faci? întrebă curioasă fata. 

— Țiganca mea poate să rămână şi acasă, spuse Luis David, 
privind-o cu înţeles. 

Ofelia aştepta cu nerăbdare sosirea Gemei. O să vină cu ea şi 
doctorul în care îşi punea mari nădejdi. Ar fi vrut să-i transmită 
măcar o parte din entuziasmul ei Liliei Rosa, care susţinea că e 
zadarnic să cheme doctorii, pentru că nu va putea merge 
niciodată. 

— Ţi s-a ciufulit bretonul, spuse Ofelia mângâind-o pe păr. 
Trebuie să arăţi bine. 

— Mamă, n-o să mă vindece mai uşor dacă arăt bine. 

— Ceacipe! strigă vesel Glinka, intrând pe neaşteptate în 
cameră. 


— Ce înseamnă asta? întrebă Lilia Rosa. 

— Ceacipe? înseamnă noroc, o lămuri tânărul. Şi am nevoie de 
noroc, fiindcă mă duc să caut de lucru la un hotel mare. 

— Ceacipe, prietene! Ceacipe! strigă Lilia Rosa. Noroc, spuse 
ea, uitându-se la tânărul care ieşea din încăpere. 

— Aşa, te-ai înveselit, se bucură Ofelia. Trebuie să faci o 
impresie bună. Dar când mă uit la mobila asta veche de unde'a 
plecat tatăl tău... 

— Mereu aminteşti de tatăl. meu, o întrerupse fata. Ceea ce 
făcea foarte rar. Aş prefera să nu mai pomeneşti aşa de des de 
el. 

— lubito, nu pot să-l uit, se scuză Ofelia. E tatăl tău. 

— Mă întreb numai de ce se poartă aşa, zise Lilia Rosa. 

Ofelia simţi pentru prima oară amărăciunea din vorbele Liliei 
Rosa. 

In momentul acela se auzi o bătaie la uşă şi Ofelia se repezi să 
deschidă. 

— Am sosit, Ofelia, anunţă Gema. Să ţi-l prezint pe logodnicul 
meu, Roberto Alonso, apoi se întoarse spre Roberto prietena 
mea, Ofelia despre care ţi-am povestit. 

Ofelia îi întinse mâna lui Roberto, privindu-l fără să scoată -o 
vorbă. Nu ştia cât durase acel moment. | se păruse o veşnicie. 
Ştia că trebuie să se dea la o parte din uşă, dar nu avea putere 
să se clintească din loc. O auzea pe Gema care sporovăia veselă, 
dar vocea lui Roberto nu ajungea până la ea. Işi dădu seama 
după mişcarea buzelor că îi spusese ceva. 

Işi reveni apoi puţin, îi dădu drumul la mână şi îi conduse în 
camera Liliei Rosa. N-a vorbit prea mult, a răspuns mai mult la 
întrebări, dar se întreba şi aşa de unde vine vocea aceea. Parcă 
ar fi vorbit altă Ofelia, nu cea care încremenise de durere. 

Roberto se ocupa de fată, o întreba despre boala ei şi îi 
spunea că va face tot posibilul. De fapt, îi promisese lucrul 
acesta Gemei, fără să-i treacă prin gând că se va trezi faţă în 
faţă cu propria fiică. Se gândi se că va avea ocazia să-i explice 
Gemei totul după ce va obţine divorţul de Ofelia şi îl şi rugase pe 
Manrique să întreprindă cele necesare în acest sens. 

După ce plecă din casa Ofeliei, înţelese cât de mult condamna 
Gema comportarea lui. li povestise cu dezgust de soţul Ofeliei, 
despre omul care îşi părăsise soţia şi fiica pe când era încă foarte 
mică. lar omul acela josnic şi demn de. dispreţ era tocmai el, 
adevărata ei dragoste în care credea sincer. Şi el o iubea sincer 
şi nu voia s-o piardă. 


Lilia Rosa abia dacă rosti o vorbă. Simţea că Ofelia este foarte 
tulburată. În singurătatea ei, fata învățase să intuiască şi cele 
mai ascunse sentimente omeneşti. 

Târziu, în aceeaşi noapte, don Simon o auzi pe Ofelia 
plângând. Se simţea foarte nefericit la gândul că poate vreunul 
dintre prietenii ei o jignise cu ceva pe această femeie minunată 
cu inima de aur care îi primise în casa ei modestă. 

— Pot să vă ajut cu ceva? întrebă don Simon intrând în 
bucătărie. 

— Nu, domnule, mi-e teamă că nimeni nu poate să mă ajute, 
răspunse Ofelia ştergându-şi lacrimile. Ştiţi cât de mult o iubesc 
pe Gema, e ca o soră pentru mine... Am fost aşa de fericită că şi- 
a găsit dragostea adevărată... 

— Doctorul acela care a venit s-o examineze pe Lilia Rosa, 
încercă don Simon să înţeleagă ce se petrece cu fata. 

— E soţul meu, spuse Ofelia. Cel care m-a părăsit. 

— Dumnezeule mare! făcu don Simon. 

— Mi se frânge inima când mă gândesc cât o să sufere Gema. 

— Pentru Dumnezeu, Ofelia. Spuse don Simon, de ce te 
gândeşti la ea? Tu eşti cea care suferă cel mai mult. 

— Dar nu înţelegeţi că ea nu ştie nimic? Dacă ar şti, nici nu s- 
ar uita la el, îşi apără Ofelia prietena, sigură de sinceritatea ei. 

Îi vorbise atât de mult despre soţul ei. Dar nu-i pomenise 
niciodată numele în toţi aceşti ani. Nu voia să-i trezească amintiri 
neplăcute Liliei Rosa. Şi în străfundul inimii ei încă îl mai iubea. 

Într-o zi, la uşa casei Ofeliei apăru Elvira Mendes. 

— Cred că aţi greşit adresa, spuse Ofelia. 

— Nu, sunt sigură că nu. Nu-ţi aminteşti de mine? Sunt mama 
lui Roberto, îi răspunse femeia. 

Elvira stătuse mult pe gânduri înainte să se hotărască să ia 
adresa de la Gema şi să vină s-o viziteze pe Ofelia. Putea să-şi 
închipuie cât suferise Ofelia în toţi aceşti ani. Se vedea şi pe 
chipul ei. Îmbătrânise înainte de vreme, aşa cum îi spusese şi 
Roberto. 

— lartă-mă că vin aşa, pe nepregătite, după atâta vreme, dar 
omul nici nu-şi dă seama cum zboară anii. 

— Pentru mine fiecare din aceşti ani a fost greu şi trist, spuse 
Ofelia oftând. Lilia Rosa e fată mare acum. 

— Cu siguranţă că îl urăşti pe Roberto? întrebă Elvira pateng la 
mâinile aspre ale Ofeliei. 

— Nu, eu nu pot să urăsc. Am o fiică şi nu pot s-o întinez cu 
ura, zâmbi Ofelia. 


Se străduia să se stăpânească amintindu-şi de clipele mai 
fericite pe care le trăise. Amărăciunea nu i-ar fi fost de niciun 
folos nici ei, şi nici Liliei Rosa, al cărei echilibru fragil depindea de 
zâmbetul mamei. 

— Eşti curajoasă, Ofelia, recunoscu Elvira şi nu ai meritat ceea 
ce ţi-a făcut Roberto. 

Elvira ştia că nu există justificare pentru comportamentul lui 
Roberto, dar încercă totuşi să-i explice Ofeliei că fiul ei trebuise 
să facă multe sacrificii ca să ajungă ceea ce era astăzi. Muncise 
şi învățase, nu avusese timp nici să respire. Şi pe măsură ce anii 
trecuseră, anumite lucruri fuseseră date uitării, iar ea îi amintise 
mereu că are nevastă şi copil şi îi reproşase că uitase de ele. 

— Te rog să mă ierţi că am fost egoistă, spuse Elvira. Ştiu că şi 
eu am greşit, dar fiecare mamă îi trece cu vederea copilului ei 
unele lucruri. 

— Am iertat de mult totul, spuse Ofelia. 

O durea nu numai faptul că uitase de ea, dar că uitase de fiica 
lor. Venise să le viziteze numai la insistenţele Gemei, fără să ştie 
unde merge, şi abia atunci aflase că fata nu poate să'meargă. 

— Şi când mă gândesc, oftă Ofelia, că face curte acelei femei 
minunate şi.. 

— Nu, O iubeşte şi o respectă, pati Elvira. E sincer cu ea, 
te asigur. 

— În acest caz, înseamnă că eu îl stingheresc, spuse Ofelia. 
Da, da, eu sunt o piedică în calea lor. 

— Nu e vina ta, protestă Elvira încercând s-o liniştească pe 
femeia care începuse să tremure. 

— Sunt o piedică, repetă Ofelia. 

— Nu eşti singură, mai e şi fata... 

— Nu, nu vreau ca Gema să sufere, spuse Ofelia cu 
convingere. O iubesc pe femeia asta ca pe propria mea soră şi 
dacă ar suferi, aş suferi şi eu alături de ea. Mai degrabă aş muri 
decât să le stau în cale. 

Elvira era sincer mişcată de generozitatea Ofeliei. Considera 
că această femeie suferise destul şi că avea dreptul să-i ceară 
soţului ei să-şi împlinească obligaţiile. 

La sfârşitul vizitei, Elvira o rugă pe Ofelia să-i facă cunoştinţă 
cu Lilia Rosa, despre care Gema îi povestise atât de mult. Fata 
era într-adevăr drăgălaşă, dar atât de tristă... Pe Elvira o 
impresiona în special faptul că Lilia Rosa nu nutrea nicio 
speranţă, că era convinsă că nu va putea să meargă niciodată. 

— De ce crezi asta, iubita mea? o întrebă Elvira, reţinându-şi 


lacrimile. 

— Nu cred, ştiu. Sunt sigură, răspunse liniştită fata. 

— Nu trebuie să-ţi pierzi nădejdea, o asigură Elvira. Ai 
încredere în fiul meu, Lilia Rosa. Va face totul ca să te vindece, 
iar eu am să mă rog lui Dumnezeu să te ajute, spuse Elvira cu 
voce tremurătoare. Se ridică şi ieşi repede din încăpere, căci 
simţea că nu-şi mai poate stăpâni lacrimile. Dar Lilia Rosa 
observase totul. Văzuse şi cum o tratase mama ei în bucătărie. 
Ştia că plânge. „Probabil că doctorul i-a spus că nu există leac 
pentru boala mea, îşi spuse Lilia Rosa, dar nu vor să-mi spună”. . 

Roberto fu impresionat când află că fiica lui e invalidă. li 
fusese mai uşor înainte, dar acum nu mai putea să nu se 
gândească la ea. Se căia şi pentru că fusese incorect faţă de 
Ofelia, însă nu voia să sacrifice nici noua dragoste. Nu dorea să 
tulbure visul de fericire al Gemei, dar de unde ar fi putut să ştie 
că este aşa de apropiată de soţia şi fiica sa? Numai de Ofelia 
depindea acum dacă va putea sau nu să-i ofere Gemei fericirea 
pe care o merita. 

Când Ofelia îl anunţă că nu are de gând să le stea în cale, 
Roberto fu foarte fericit. Nu ştia cum să-i mulţumească. 

— E ciudat din partea ta, îi spuse Roberto sincer, mai ales că 
m-am purtat aşa de urât cu tine. 

— Te-am aşteptat atât de mult... nu pentru mine, spuse ea 
încet, ridicându-se. O auzise pe Lilia Rosa care o striga din 
cameră. 

— Vreau s-o vindec pe Lilia Rosa, spuse Roberto, reţinând-o 
încă o clipă. 

— Cu asta vrei să-ţi plăteşti libertatea? 

— Nu e vorba de plată, Ofelia, sunt tatăl ei, spuse Roberto. 

— Niciodată nu i-ai fost tată cu adevărat. 

— Dar acum doresc să fiu, insistă Roberto. 

— Acuma pleacă, te rog. Spuse Ofelia şi intră în camera fetei. 

Dar de astă dată Ofelia nu reuşi să umple singurătatea fetei. 
Era pentru prima dată când nu avea cuvinte de mângâiere 
pentru ea. Dorea aşa de mult să le spună, dar cuvintele nu-i 
veneau pe buze. lar Lilia Rosa ar fi vrut ca cineva să-i vorbească 
aşa cum făcea Tomas. Despre dragoste, să zicem. 

„Poţi să iubeşti din toată inima pe cineva şi acela să nu ştie”, îi 
spunea Tomas, iar Lilia Rosa ţinuse foarte bine minte fiecare 
vorbă a lui şi ştia că e adevărat, deşi Tomas credea că fata nu se 
îndrăgostise niciodată. 

l-a promis că o s-o ducă să-i arate marea. Fusese şi singură pe 


când era copil şi îşi amintea că o dată fusese verde şi o dată 
albastră. Tomas susţinea că uneori este cenuşie şi chiar neagră. 
Că are valuri înalte cât un munte, care se sparg de țărm şi se 
acoperă de spumă albă. 

„Nimeni nu ştie să povestească aşa de frumos ca Tomas”, se 
gândea Lilia Rosa. Şi după fiecare povestire de-a lui, fata începea 
să viseze. În asta consta farmecul cel mai mare al povestirilor lui. 

„Era o zi furtunoasă. Ba nu, era o zi frumoasă, cu soare. 
Oceanul albastru ca cerul. Tomas şi cu mine ne ţineam de mână 
şi ne plimbam pe plajă. Era fericit că se plimbă cu mine şi nu se 
mai gândea la Kassandra. Nu mai suferea din cauza ei.” 

Roberto ştia că între el şi Ofelia se terminase totul, totuşi se 
ducea la ea acasă. Se ducea pentru Lilia Rosa. Fata aceasta 
frumoasă şi blândă se strecurase încet-încet în suflet şi simţea că 
nu mai poate trăi fără s-o vadă. 

Într-o zi o găsi pe Lilia Rosa adâncită în visurile ei. Roberto 
privi câteva clipe faţa atât de dragă, apoi spuse: 

— Nu dormi? 

— De unde ştiţi? întrebă Lilia Rosa. 

— E greu să păcăleşti un doctor. Îmi dau seama după 
respiraţie şi după mişcarea pleoapelor. 

— Până acum nimeni nu şi-a dat seama, recunoscu fata. 

— Te prefaci deseori că dormi? De ce? întrebă blând Roberto. 

Fata întoarse capul într-o parte. Tăcea. Roberto simţise încă 
din prima clipă zidul acela de netrecut pe care îl ridicase în jurul 
ei. Şi totuşi dorea să se apropie de ea. 

— Lilia Rosa, ştii oare că ai putea să mergi dacă ai vrea? o 
întrebă Roberto cât putu mai delicat. 

— Nu, nu e adevărat! se aprinse fata ca niciodată, dar 
lacrimile îi înăbugşiră cuvintele. 

Roberto nu voia s-o tulbure mai tare, căci îşi dădea scama că 
fata nu-l crede. Refuza să creadă ceea ce în sufletul ci ştia că e 
adevărat. 

Ofelia veni în grabă şi o mângâie pe fată pe păr, încercând s-o 
liniştească. 

— Ce e, draga mamei? Linişteşte-te! Totul o să fie bine. 

Apăru şi Tomas, auzind voci în casa de regulă atât de liniştită. 

— Poate că ar fi mai bine.s-o duc la ea în cameră, spuse 
tânărul îngrijorat. 

— Da, ia-o, spuse Ofelia, întotdeauna se emoţionează când o 
examinează doctorul. 

Roberto şi Ofelia rămaseră singuri în odaie. 


— A încercat vreodată să meargă? întrebă Roberto stingherit. 

— Nu, niciodată.“ 

— Nici nu ai îndemnat-o să încerce? 

— Cum să nu, se apără Ofelia! dar Lilia Rosa spune că nu 
poate să se ţină pe picioare. 

— Nu vrea să iasă afară, să se distreze ca toate fetele de 
vârsta ei? 

— Cel mai mult îi bisce să stea la fereastră, spuse tristă 
Ofelia, apropiindu-se de fereastra mare care dădea spre stradă. 
Aici petrece ore în şir. E ca o floare, ca o plantă de seră. 


33 


Luis David fu foarte surprins când Alfonso îl anunţă că doctorul 
Roberto a spus că ar fi foarte bine pentru Kassandra să meargă 
undeva în afara oraşului, unde să se odihnească în linişte, 
evitând orice fel de emoţii. Asta îi strica lui planurile cu Norma şi 
în prima clipă uită să se întrebe dacă şi Kassandra o să fie de 
acord să meargă la Caneea. 

— Când s-a întors din luna de miere, mi-a spus că i-a plăcut 
foarte mult acolo, îl. linişti don Alfonso. Şi o să meargă şi Rosaura 
cu voi. O să vă ajute. 

— Dar aveam şi eu nişte planuri... începu Luis David. 

— Uită de ele, îl întrerupse Alfonso, bătându-l pe umăr. Cel 
mai important lucru pentru tine sunt acum soţia şi copilul, au 
nevoie de dragoste. şi de atenţie. 

Alfonso socotea că nepoata lui este foarte apropiată de 
prietenii ei de la circ. Cu ei crescuse şi trupa se împrăştiase - unii 
rămăseseră pe loc, alţii plecaseră; îi aşteaptă un viitor nesigur şi 
toate acestea se petrec sub ochii Kassandrei, iar ea nu trebuie să 
aibă emoţii. 

O convinsese pe Kassandra să meargă în casa de la mare. 
Promiţându-i că va avea el grijă de prietenii ei şi că îi va ajuta pe 
toţi până îşi vor face un rost. Şi era gata să facă orice, numai să 
fie ea fericită. Poate că tocmai acea siguranţă a lui Alfonso îl 
făcuse pe Luis David să accepte imediat propunerea, deşi avea 
de rezolvat o mulţime de lucruri: trebuia s-o sune pe Norma şi 
să-i spună că amână plecarea la mare şi să-i telefoneze şi lui 
Manrique, care îi ceruse să înceapă formalităţile de divorţ. 

Numai îndrăgostitul ăsta ne mai lipsea, îşi spunea Luis David. 
Considera că Manrique e prea îndrăgostit de Kassandra ca să fie 
realist, dar avocatul era aşa de încăpățânat, încât Luis David abia 


rezistă tentaţiei de a-i dezvălui adevărata identitate. 

În cele din urmă hotărî să meargă până la capăt. Era deja 
târziu când se duse în dormitor să-i comunice Kassandrei că n-o 
să-i acorde divorţul. Fata era deja în pat. Luis David se opri lângă 
pat şi se uită la părul ei negru, împrăştiat pe perna albă, şi la faţa 
frumoasă. Prin cămaşa de noapte se vedea silueta zveltă a 
tinerei femei şi Luis David se simţi atras în pofida voinţei sale. 

— Nu am intenţia să-ţi redau libertatea, spuse el cu voce 
aspră, înfrângându-şi gingăşia. firească. Mâine plecăm la mare. 
De acord? 

— Da, spuse încet Kassandra. | | 

— Şi apropo, nu e nevoie să pui nicio mobilă în dreptul uşii, îi 
spuse Luis David ieşind din încăpere. 

„De ce nu mă lasă”, se întrebă Kassandra. De ce vorbeşte 
acum ca odinioară. Mâine ne întoarcem în locul acela cumplit şi 
am presimţirea că o să mi se întâmple ceva cumplit. Şi a mai 
invitat-o şi pe fata aceea pe care a sărutat-o la cununie. l-am 
recunoscut vocea. Oare cu ea a vorbit în noaptea aceea? Or să 
se vadă, aşa s-au înţeles. Sunt cumva geloasă? Nu, îl urăsc! Il 
dispreţuiesc!” 

De dimineaţă toată lumea era în picioare ca să-i conducă pe 
tineri. Luis David intră în dormitor, dar acolo o găsi pe Rosaura. 
Kassandra ieşise deja. 

— Am venit să iau sandalele doamnei, dar, domnule Ignacio... 
spuse servitoarea prefăcându-se încurcată, cred că ar trebui să 
puneţi pistolul în alt loc. 

— Ce pistol? se miră Luis David apropiindu-se de dulap. 

Rosaura se retrase pe nesimţite. 

„Nu există nicio îndoială că acesta este pistolul lui Ignacio, 
conchise Luis David, apucându-l cu batista. Mi l-a arătat când l-a 
cumpărat. L-am căutat peste tot, iar acum a apărut aici, printre 
lucrurile Kassandrei. Prea multe coincidenţe. Totul arată că ea 
este. Dar trebuie să fiu sigur.” 

Toţi fură foarte surprinşi când Ignacio intră în sufragerie şi 
spuse că trebuie să amâne plecarea. Kassandra era şi aşa destul 
de neliniştită. O rugase pe bunica ei să se roage pentru ea, deşi 
bătrâna o asigură că nu are motive să fie îngrijorată. O 
binecuvântă şi pe ea şi pe generosul don Alfonso, care avea să-i 
ajute pe prietenii ei de la circ. 

Kassandra îşi spuse că cel mai bine este să profite de timpul 
care îi mai rămăsese până la plecare ca să-şi vadă prietenii. 
Copleşită de grijile ei, i se părea că îi neglijase. De aceea se duse 


la Ofelia, dar, văzându-l pe Tomas care o aştepta cu chipul 
strălucind de bucurie, nu avu inima să i se plângă. Se prefăcu 
fericită. Tomas se apropie de Kassandra, neputându-se stăpâni 
să n-o îmbrăţişeze. Şi Lilia Rosa văzu mişcarea aceea gingaşă şi 
înţelese că fetei îi era rău. 

Numai o clipă mai devreme, Tomas stătuse în faţa ei şi îi 
cântase un cântec' compus chiar de el: „Ce fac cu durerea din 
suflet, toată lumea se prăbuşeşte şi ea nu este nicăieri. A plecat 
cu altul”. Cântecul pe care i-l cântase nu era pentru ea, ci pentru 
fata pe care o îmbrăţişase cu atâta gingăşie. 

Kassandra se întâlni şi cu Simon şi Marcelino. Voia să-l vadă şi 
pe Manrique. Glinka plecase deja când ajunsese ea. li părea rău 
că nu revăzuse chipul acela atât de drag, pe prietenul care o 
salvase în noaptea aceea, la munte. 


Poate că cel mai bine ar fi să-i povestească toate astea lui 
Manrique, îşi spuse Kassandra trecând pe lângă biroul lui. Avea 
încredere în acest tânăr, simţea că doreşte să o ajute, dar nu 
putea fi sinceră până la capăt faţă de el, aşa cum nu-şi putea 
deschide inima nici faţă de ceilalţi. Ascundea adânc în sufletul ei 
taina cea mai mare, neştiind că aşa fac şi mulţi dintre cei care-o 
iubeau cu adevărat. 

Cariera de avocat a lui Manrique progresa într-un ritm 
ameţitor, dar nu bănuise că debuta cu două probleme atât de 
grele: să întocmească formalităţile de divorţ pentru fratele său 
Roberto, şi pentru fata care îi era aşa de dragă. A 

Ignacio nu-i plăcuse lui Manrique încă de pe când erau copii. Il 
socotea foarte răsfățat, dar că-ar fi în stare s-o ucidă pe femeia 
cu care se căsătorise, asta nu credea. De aceea. ascultă cu 
prudenţă ceea ce îi povesti Kassandra, sfătuind-o, în general, să 
nu pornească la drum cu un om care încercase s-o ucidă. 

— Trebuie să mă duc, spuse Kassandra neliniştită. l-am promis 
lui don Alfonso, iar fratele tău a spus şi el că artrebui să mă duc. 

— Nu pleca, Kassandra, o rugă Manrique, încercând s-o mai 
reţină încă o clipă. 

— Nu, trebuie să plec, se grăbi Kassandra, totul este deja 
aranjat. Probabil că Ignacio mă aşteaptă deja... Dacă nu mă mai 
întorc, să ştii că numai el este de vină. 

Luis David se întoarse dezamăgit de la poliţie. Se grăbi să 
ajungă acasă, ştiind că Rosaura şi Kassandra aşteptau să 
pornească la drum. Urmele de pe paharul cu care băuse 
Kassandra şi cele găsite pe pistol erau identice. „Mi-aş fi dat 


jumătate din viaţă, îşi spunea Luis David, ca rezultatele testului 
să nu fi confirmat acest lucru.” 

Cu toate aceste dovezi, Luis David nu era mai dumerit. De ce 
să fi ţinut Kassandra pistolul într-un loc unde putea fi găsit de 
oricine? Dacă l-a ucis pe fratele lui, cum poate să creadă că el 
este Ignacio? Nu-i îngăduise niciodată să se apropie de ea, nici s- 
o atingă, deşi părea convinsă că el este soţul ei. 

Mai crezuse că Norma îl ucisese, dar acum nimic nu se mai 
potrivea. Numai dacă ar descoperi motivul acestei crime. 

În casa de pe plajă, Kassandra o găsi pe Norma de Castro. 
Aprecie aceasta ca pe o nouă umilinţă la care o supunea Ignacio. 
Nu era geloasă. Chiar ar fi dorit să-l vadă plecat cu femeia aceea, 
sau cu oricare alta, ca să nu-l mai aibă niciodată dinaintea 
ochilor. 

Luis David susţinu tot timpul faţă de Kassandra că o invitase 
pe Norma să petreacă câteva zile cu ei, dar când rămase singur 
cu Norma o invită foarte politicos să plece. Intre timp. Normei 
totul începuse să i se pară foarte interesant. Deşi Caneea era un 
loc pustiu şi dezolant, venise deseori aici cu Ignacio. li plăcea să 
audă zgomotul valurilor oceanului. Şi acum o incita şi faptul că 
un bărbat atât de mândru şi semet se însurase cu o ţigancă de la 
circ. Era convinsă că Ignacio nu s-ar fi căsătorit niciodată cu o 
femeie fără bani, oricât ar fi fost de frumoasă. 

De aceea fusese convinsă că o să fie al ei. Tatăl ei era 
bancher, cel mai bogat om din oraş., după Alfonso Arocha. 

— Ştii. Trebuie să recunosc că am fost foarte nedumerită, 
spuse Norma, învârtind în mână cheile pe care i le dăduse mai 
demult Ignacio. 

— Te-am rugat să pleci, repetă Luis David, toate planurile pe 
care le aveam s-au spulberat... 

— Nu, n-am să plec până nu-mi explici de ce te-ai căsătorit cu 
orfana asta? se încăpăţână Norma. Ai fost întotdeauna rece şi 
calculat, aşa că uh timp am crezut chiar că te-ai însurat din 
dragoste. Dar acum nu mai cred. Cu siguranţă că ai motivele 
tale. Păcat, spuse fata plecând de pe terasă, am fi fost o pereche 
frumoasă. Somn uşor, dragule. 

„Poate că aici este răspunsul, îşi zise Luis David. Norma are 
perfectă dreptate. De ce s-a căsătorit Ignacio cu Kassandra?” 

Luis David rămase pe terasă, privind îngândurat oceanul. Totul 


era liniştit. Nu răsunau voci şi nu era nicio mişcare în casă. 
Tresări când auzi vocea pițigăiată a bătrânei. 

— Sunt eu, Lazara. Tu cine eşti, fratele sau o fantomă? întrebă 
bătrâna privind spre Luis David. Am uitat cât de mult semeni cu 
Ignacio, 

— Linişte, ai grijă ce spui! sări Luis David. Ţi-am spus că nu 
trebuie să ştie nimeni asta. Ai uitat? 

— N-avea grijă, buzele mele vor fi pecetluite. 

— În ordine. De ce ai venit? ; 

— Am văzut lumină, răspunse Lazara. lți place cum am aranjat 
camerele? l l 

— Da. E foarte bine, mulţumesc. Ştii, şopti Luis David, e bine 
că ai venit. Vreau să-mi faci un serviciu. 

— Vorbeşte, l-am slujit şi pe fratele tău, m-a plătit bine 

— Ai putea s-o recunoşti pe femeia care a fost cu fratele meu? 

— Da, răspunse bătrâna fără şovăire, numai s-o văd o dată. 

Luis David o trimise pe bătrână în dormitor să se uite şi să-i 
spună dacă este aceeaşi femeie cu care a fost Ignacio, dar să 
aibă grijă să n-o audă. Credea că fata doarme deja. 

— N-ai grijă. Lazara ştie să se strecoare prin noapte ca o 
pisică. 

Kassandra se trezise deja, tresărind. L se părea că o îi Vaal 
cineva în timp ce doarme. Sări din pat, dar nu reuşi să vadă cine 
era. Auzi numai paşii cuiva care se îndepărta. 

Abia îşi mai revenise puţin şi în cameră se strecură bătrâna. 
Stătea ca o fantomă, slabă şi cocoşată, cu faţa zbârcită. Văzând- 
o, Kassandra începu să tipe. 

— Sunt chiar aşa de urâtă că sperii oamenii? întrebă Lazara. 

— Tu ai fost ceva mai înainte afară? întrebă Kassandra 
venindu-şi în fire. i 

— Nu, nu eu te-am trezit. Abia acum am venit. lţi mai 
aminteşti de mine? întrebă bătrâna. Ai fost curajoasă, ai spart 
uşa şi ai fugit. 

— Pleacă! strigă Kassandra. 

— Nu-ţi place să te privească cineva când dormi? întrebă 
bătrâna fără să ţină cont de ce-i spusese fata. 

În clipa aceea apăru Luis David şi se strădui s-o liniştească pe 
Kassandra. Bătrâna rămase încăpăţânată în uşă. 

— Poţi pleca, las-o în pace acum, spuse Luis David şi o apucă 
de umeri cu intenţia de a o scoate din cameră. Am adus 
servitoarea de la oraş. 

— Ha, nu mai aveţi nevoie de bătrâna şi credincioasa Lazara? 


spuse bătrâna, ieşind din cameră. 

— Nu, nu, poţi să vii aici când doreşti. 

— A, aşa e mai bine, tinere, spuse bătrâna şi plecă. 

„Asta este liniştea pentru care am venit aici? se întreba 
Kassandra. Mai întâi cineva se uită pe fereastră, apoi bătrâna 
asta îngrozitoare. Ce linişte poate să fie cu asemenea bubuituri, 
ca în noaptea aceea când fugise. Era udă toată, căuta drumul... 
Şi acum a rămas singură cu el, nimeni n-o poate ajuta. Trebuia 
să fie tare, ştia asta, dar simţea că o să-i fie din nou rău. Poate 
că chiar asta şi vrea? Cât de rău poate să fie, cum poate să vrea 
să facă rău copilului său încă nenăscut!” 

Kassandra dormi prost în noaptea aceea. Aproape că nu 
închise ochii. Se simţea ca într-un coşmar. Auzea bubuiturile de 
tobă, vedea mereu tot felul de umbre şi bătrâna aceea o 
speriase îngrozitor. 

Nici dimineaţa nu începu mai bine. Rosaura spusese că se 
duce să înoate, Luis David şi Norma erau deja pe plajă. 
Kassandra şedea pe terasă şi bea lapte, nu putea să mănânce 
nimic altceva, când deodată apăru omul care îi făcuse o impresie 
şi mai cumplită decât Lazara. 

— lertaţi-mă, îl caut.. 

— Cine eşti? tresări Kassandra ră) pe necunoscut. ce 
doreşti? 

— Sunt Calunga, zise calm omul, ca şi când cu asta ar fi spus 
totul. Il caut pe Luis David Contreras. 

— Luis David? se miră Kassandra. Cred că ai greşit numele. 
Poate pe Ignacio Contreras! 

— Ce vreţi să spuneţi, doamnă... Calunga se opri brusc. A. Da, 
am greşit. Este aici? 

— Da. Pe plajă, spuse Kassandra privindu-l pe omul acela slab, 
costeliv, cu o pălărie de pai pe cap. 

— Mă duc, spuse Calunga, nu vreau să vă deranjez. Am să-l 
aştept afară. 

Rosaura îl zări pe Calunga, se duse la el şi îl trase la o parte. 
Se mira cum de reuşise să se strecoare pe terasă când ea 
stătuse tot timpul de pază. 

— S-a însurat cu ea, îi spuse Rosaura în şoaptă. 

— Aşa, deci... spuse Calunga, care o cunoştea bine pe 
Rosaura. Şi pe tine te-a lăsat, deşi i-ai făcut o fată. | 

— Şşt! îl linişti Rosaura, deşi clocotea de furie. Asta e fratele 
lui. Nu trebuie să ştie. 

Luis David intră în casă şi se duse direct pe terasă ca s-o vadă 


pe Kassandra, care încă nu se liniştise după vederea acelui om. | 
se părea că e ciudat, gata de orice. 

— Mai întâi l-a căutat pe Luis David, îi explică Kassandra. După 
aceea s-a răzgândit şi a spus că te caută pe tine. Vrei să nu mă 
sperii? 

— Nu, Kassandra, o asigură Luis David. Nu ai motive să te 
sperii. Lazara şi Calunga lucrează pentru mine şi păzesc casa 
atunci când eu nu sunt aici. Nu pot decât să te slujească. Eşti 
prea încordată. 

— De ce am venit aici, de fapt? 

— Ca să te odihneşti şi să te destinzi, spuse sincer Luis David. 

Voia într-adevăr s-o ajute să se simtă mai bine. Şi Kassandra 
era conştientă de faptul că se lasă copleşită de prea multe 
gânduri negre şi ar fi dorit mult să fie din nou veselă ca mai 
înainte. 

— Vrei să ne plimbăm cu barca? întrebă Luis David, încercând 
s-o înveselească. 

— Nu, nu vreau. 

— Dar'ce-ai zice de o partidă de călărie? ţi plac caii? 

— Da, îmi plac, spuse Kassandra şi pentru prima oară de când 
sosiseră la Caneea pe faţa ei răsări un zâmbet. 

— Serios? întrebă fericit Luis David. 

— La circ aveam mulţi cai şi am călărit foarte des, spuse 
Kassandra. 

— Minunat. O să găsim un cal blând pentru tine şi o să ne 
distrăm foarte bine, spuse Luis David. Trebuie să fii puternică, te 
aşteaptă clipe grele. 

— Cine o să mi le pregătească? Tu? 

— Da, din păcate eu, spuse Luis David abătut. 

După ce Rosaura îl anunţă că a venit Calunga şi că îl aşteaptă, 
Luis David se duse să-i spună să pregătească trei cai. li atrase 
atenţia că are nevoie de un cal blând. Ceilalţi doi nu contează. Pe 
ei vor călări el şi cu Norma, dar Kassandra nu trebuia să fie în 
primejdie. 

A doua zi, totul era pregătit pentru călărie. Norma se îmbrăcă 
într-un costum de amazoană, aşteptând nerăbdătoare să 
pornească. Luis David nu voia să plece fără Kassandra. Făcea 
toate acestea ca s-o mai învioreze, dar Kassandra se plimba prea 
mult pe malul mării şi întârziase. 

Kassandra ştia că o aşteaptă, dar nu-şi putea dezlipi privirile 
de la urmele de cizme de pe nisip. Asemenea urme văzuse şi pe 
terasă. Se întreba ale cui pot fi, când în faţa ei se opri pe 


neaşteptate un preot. r 

— V-am. speriat? întrebă bărbatul palid la faţă. Imbrăcat în 
sutană. 

— Nu, părinte, nu m-aţi speriat. 

— Cu siguranță că sunteți... 

— Sunt soția lui Ignacio Contreras, se prezentă Kassandra, 
care simțea un profund respect amestecat cu teamă față de 
preoți. 

— Sunteţi aici la odihnă? 

— Nu tocmai. Medicul mi-a recomandat linişte. Ştiţi... aştept 
un copil, spuse Kassandra. Mirându-se singură cum de vorbeşte 
atât de mult cu un om pe care îl întâlneşte pentru prima dată. 

— Dumnezeu v-a binecuvântat. O să veniţi la biserică, nu-i 
aşa? 

Kassandra se bucură auzind aceste cuvinte. Erau primele 
cuvinte frumoase care i se adresau în acest loc dezolant. Il invită 
pe preot să treacă pe la ei, şi el îi promise că o va face cu 
plăcere. Kassandra porni grăbită şi mulţumită spre casă. 


Calunga reţinuse foarte bine ce îi spusese stăpânul. De aceea 
îi arătase calul cel mai blând. Era cel mai mare, dar blând ca un 
mieluşel. l-l arătă şi Rosaurei pe bălan. 

— E nărăvaş? întrebă servitoarea uitându-se atentă la animal. 

— Şi încă cum. Răspunse Calunga. Şi încă şi mai nărăvaş când 
îl încalecă cineva. Imediat îl aruncă la pământ. O dată şi stăpânul 
a încercat să-l încalece şi... 

— Ai grijă, Calunga, să nu greşeşti! îi atrase atenţia Rosaura. 

Văzând că toţi o aşteaptă, Kassandra se grăbi să se schimbe. 

— În sfârşit eşti gata, spuse Luis David când apăru în uşă şi se 
grăbi să o ajute. 

— Nu pe ăla, pe cel de care v-am spus! strigă Calunga, dar era 
deja prea târziu. Fata abia se urcă în spinarea bălanului, că 
acesta se smuci sălbatic din loc şi o azvârli din şa la câţiva metri 
mai încolo. Trupul ei suplu zbură o clipă prin aer, apoi se izbi de 
pământ, unde rămase nemişcat. 

— Kassandra! strigă Luis David speriat şi se repezi spre ea. 

Rosaura zâmbi răutăcioasă. Norma şi Calunga alergară să-l 
ajute s-o ducă în casă. Luis:David le puse pe Norma şi pe 
Rosaura să aibă grijă de ea şi plecă repede după medic. 

Roberto nu renunţase la ideea de a o vindeca pe Lilia Rosa, 
dar pentru ca să reuşească acest lucru trebuia să câştige 
încrederea fetei. Şi Ofelia şi Tomas îl ajutau pe cât puteau, dar 
fata se închisese îndărătnică în sine. 

Muşchii ei erau atrofiaţi şi pentru ca să poată merge din nou 
trebuia să exerseze. Roberto nu reuşea deloc s-o convingă de 
acest lucru pe pacienta lui sensibilă. 

— Auzi ce spune doctorul, draga mea, îi spunea Ofelia 
tremurând. Dacă ţi-ai da puţină osteneală... 

— Nu ştiu ce vreţi de la mine! Indiferent cât aş încerca, nici nu 
pot să mişc picioarele, refuza Lilia Rosa cu încăpățânare orice 
îndemn. Credeţi că vă mint? 

— N-am spus aşa ceva, Lilia Rosa. Refuzi să crezi că picioarele 
tale sunt sănătoase, insistă Roberto. 

Dar fata o ţinea pe-aei: 

— Sunt picioarele mele, spuse ea supărată, nu ale voastre. Eu 
ştiu ce pot. Nici n-am spus că vreau să merg. De ce nu mă lăsaţi 
în pace? 

Apoi începea să plângă şi aproape toate întâlnirile cu doctorul 
se terminau aşa. Ofelia o mângâie pe fetiţa ei, sfâşiată între 
dorinţa de a o ajuta şi durerea pe care o-simţea de fiecare dată 
când fata începea să plângă. 

Văzându-le îmbrăţişate şi înlăcrimate, Roberto se simţea 
respins, dându-şi seama că e departe de lumea lor, unde nu va 
avea acces niciodată. Era probabil prea târziu, dar singurul mod 
de a le ajuta, înţelegea el, era să o aducă la el la cabinet şi să 
încerce să afle de ce fuge Lilia Rosa de realitate. 

Lilia Rosa prefera să-şi imagineze o lume ireală, mai bună 
decât cea în care trăia. Roberto avea nevoie de toată răbdarea 
ca să descopere ce nu-i place Liliei Rosa în lumea aceasta. Şi 
poate nu ar fi reuşit niciodată, dacă fata nu ar fi înţeles că în faţa 
doctorului nu se poate refugia în visările ei. 

Într-o zi, Lilia Rosa i-a relatat cum a început totul. Povestea 
încet, gâfâind, amintindu-şi de clipa aceea dureroasă când 
profesoara o pusese să se ridice în faţa întregii clase şi să 
citească compunerea pentru care luase premiu. Compunerea era 
o lucrare obişnuită, dar plină de dragostea pe care fata o pusese 
în povestea despre tatăl ei, aşa cum şi-l imagina ea.şi cum ar fi 
vrut să fie. Despre lucrurile pe care le-ar fi putut face împreună, 
cum s-ar fi.dus la cinema sau la plimbare.. 

Fata se oprise în timp ce istorisea întâmplarea. Ochii i se 
umpluseră de lacrimi. Lui Roberto îi venea să se ridice şi să 


îmbrăţişeze fiinţa aceea drăgălaşă care suferise atât de mult, să-i 
ceară iertare, dar Lilia Rosa continuă cu vocea ei gingaşă: 

— Şi mi-ar fi spus în fiecare seară noapte bună. |n timp ce 
citeam, colegii mei au început să-şi dea ghionturi şi să şoptească 
între ei. Nimeni nu mă mai asculta. O fată i-a spus profesoarei... 
fata se înecă din nou cu lacrimile. 

— Ce i-a spus? întrebă Roberto. 

— Că am inventat totul, că eu n-am tată. Că tatăl meu m-a 


părăsit. 
Roberto plângea acum împreună cu Lilia Rosa. Trecea prin cea 
mai grea clipă din viaţa lui. IIl mustra conştiinţa pentru că 


distrusese copilăria fiicei sale. 

Când se întâlni din nou cu Gema, Roberto era vizibil tulburat. 
Bău chiar câteva păhărele de tărie, dar tensiunea nu slăbi. 
Dimpotrivă, se simţi şi mai rău când Gema deschise discuţia 
despre Lilia Rosa. Voia să ştie totul, era realmente îngrijorată 
pentru sănătatea fetei. 

— Suferinţa ei este urmarea unei traume psihice, spuse 
Roberto resemnat. 

— Da, ştiu. Pentru că a părăsit-o tatăl ei, confirmă Gema, 
neştiind că loveşte acolo unde îl durea cel mai mult. 

— Da, aşa e... spuse Roberto. Lilia Rosa are un psihic Tea 
Este foarte sensibilă. Ba chiar prea sensibilă. Şi-a făurit o lume a 
ei în care se hrăneşte cu vise. În această lume se simte bine. Aş 
putea chiar să spun că e fericită. In afara acestei lumi nu-i place 
şi nu-şi doreşte nimic. 

— Crezi că nu are suficiente motive ca să vrea să meargă? 
Ceva care să-i dea puterea să se ridice de pe scaun şi să stea pe 
picioarele ei? întrebă Gema înţelegătoare. 

— Ce-ar putea fi asta? 

— Nu ştiu. Poate dacă s-ar îndrăgosti de cineva. 

— Poate că da, poate că da, abia reuşi să îngaime Roberto. 

— Numai dacă am şti unde este tatăl ei! l-aş scrie ce se 
întâmplă. M-aş duce chiar după el să-l aduc aici. Ofelia l-a întâlnit 
nu de mult. Poate că n-ar fi greu să-l găsim. Te rog, nu mai fi 
îngândurat. 

— Nu-ţi face griji. Am s-o vindec pe Lilia Rosa, îţi promit, spuse 
Roberto cu tristeţe în glas, hotărât să facă ceea ce promisese. 

Gema îl îmbrăţişă cu dragoste. Avea încredere în Roberto. De 
fiecare dată când se ducea să le vadă pe Ofelia şi pe Lilia Rosa 
se străduia să le transmită şi lor optimismul său. O asigura pe 
fată că poate să aibă încredere în doctorul Roberto Alonso ca şi 


când ar fi propriul ei tată. 

Lilia Rosa simţea că atenţia cu care era înconjurată îi schimba 
treptat modul însingurat de viaţă de până atunci. Casa era 
întotdeauna plină de oameni. Tomas cu poveştile lui de dragoste, 
veselul Glinka cu vioara lui minunată. Şi bătrânul Marcelino se 
însănătoşise şi începuse să circule, o mai vizita şi don Simon, 
care îi aducea trandafiri frumoşi din grădina lui don Alfonso. 

Primise şi de la doctorul Roberto o cutiuţă muzicală cu o 
balerină care se învârtea. De fapt, cutia i-o cumpărase Elvira, dar 
fusese cât se poate de firesc ca Roberto să i-o aducă, făcuse 
acest lucru fără să-şi dea seama cât de dragă îi va deveni cutia 
sărmanei fete. 

Roberto considera că Elvira îl mustră prea mult pentru ceea ce 
le făcuse Ofeliei şi Liliei Rosa. Îşi făcea şi aşa destule reproşuri 
pentru faptul că îndepărtase tot ceea ce-i stătuse în drum ca să- 
şi atingă scopul. Dar cel mai mult dorea s-o ajute pe Lilia Rosa. 

Roberto socotea că cel mai dureros lucru în încercarea de ao 
ajuta era acela că-i va distruge Liliei Rosa lumea visurilor, dar era 
singura cale: să o determine să accepte realitatea, poate ceva 
mai urâtă, dar realitate, unde fiecare minut pe care îl trăieşti 
este autentic. Unde este durere, tristeţe, dar şi fericire... şi 
speranţă. Poate că obţinem anumite lucruri, poate că nu le 
obţinem, dar viaţa merge înainte şi ne obligă să ne luptăm cu ea. 

— Trebuie să discutăm despre lumea visurilor tale, Lilia Rosa. 
Trebuie să înveţi să iubeşti lumea în care trăim. Cu toate 
tristeţile şi suferinţele ei, este totuşi o lume frumoasă, începu 
Roberto cea de-a doua întâlnire cu fata în cabinetul său. 

— Nu e pentru mine... Nu-mi doresc, răspunse fata privindu-l 
cu ochii larg deschişi. 

— Va trebui să doreşti, pentru că este singura pe care o avem, 
Lilia Rosa. Nu putem să ne alegem lumea în care trăim, nu există 
decât una singură şi trebuie s-o accepţi aşa cum e. Trebuie să 
treci prin ea fără frică, chiar dacă ştii că vei da peste obstacole 
grele în calea ta. Vei avea parte şi de zile fericite şi de zile triste, 
pline de probleme. Vei îi adesea nedreptăţită, dar poţi să 
depăşeşti aceste momente. 

— În visele mele nu se întâmplă niciodată aşa ceva. Acolo zbor 
întotdeauna. 

— Peste ce? întrebă Roberto. 

— Peste tot... zbor deasupra lumii şi culeg flori. 

— Dar când te trezeşti ai florile în mână? 

— Zbor şi pe deasupra oceanului, deasupra circului, călătoresc 


cu ei prin toată lumea, văd ţări şi oameni noi, care trăiesc sub un 
alt cer. 

— Dar când deschizi ochii găseşti ceva din toate astea? Simţi 
că ţi se încălzeşte pielea de la soarele de pe malul oceanului? 
Simţi razele arzătoare ale soarelui pe piele? |ţi aminteşti de ţările 
pe care le-ai văzut, de oamenii pe care i-ai cunoscut? lţi scriu? 
Poţi să legi prietenie cu ei? 

— Nu contează... Eu visez şi totul e minunat. 

— E fals. Nu e adevărat, nu există, lumea ta alcătuită din visuri 
nu-ţi dă nimic de valoare! Tu nu doreşti nimic, nu tânjeşti după 
nimic, stai singură pe scaunul ăla. În visurile tale ai totul, sau îţi 
închipui că ai totul, dar în ultimă instanţă rămâi cu mâinile goale. 
Lumea ta este fără consistenţă. Pot să distrug această mică lume 
oricând vreau şi asta cu un singur cuvânt care te va aduce la 
realitate... 

Fata îl asculta cu atenţie şi, deşi ceea ce auzea era dureros, 
pentru prima oară spusele lui nu se mai izbeau de ea ca de un 
zid. 

— Lilia Rosa, insistă Roberto. Vreau să lupţi. Dar vreau să te 
lupţi pentru ceva real. Nu ştiu dacă o să am suficientă putere ca 
să mă bizui numai pe mine. Poate că ai putea să înveţi, sau s-o 
ajuţi pe mama ta, care are aşa de mare nevoie de ajutor, sau 
poate să te îndrăgosteşti. Dar pentru asta trebuie să mergi. 
Pentru că lucrurile adevărate nu sunt aproape de tine, trebuie să 
ajungi până la ele. Viaţa este plină de fericire, Lilia Rosa, dar 
fericirea asta este foarte sus şi trebuie să te lupţi ca s-o capeţi. 
Vreau să te ajut să ajungi până la ea. Te rog să mă crezi că vreau 
să te ajut, repetă Roberto şi ar fi fost în stare să mai repete de o 
mie de ori, numai ca Lilia Rosa să-l creadă şi să-l asculte, să facă 
un prim pas, cât de mic. 

La plecare, simţi apăsarea mâinii delicate a Liliei Rosa în mâna 
sa şi se întrebă ce căuta oare această mânuţă: alinare, sprijin, 
dragoste? 

Dar realitatea o speria încă şi mai mult pe Lilia Rosa. Pentru că 
realitatea însemna tatăl ei care o părăsise... mama care se lupta 
cu sărăcia... fetele care nu voiau să fie prietene cu ea pentru că 
ea nu poate merge la distracţii împreună cu ele, să danseze... nu 
vin la ea pentru că nu au ce.să-i spună. Şi atunci... de ce să 
dorească să trăiască în realitate? Există oare ceva pentru care să 
vrea să rămână aici, în loc să se ascundă în visurile ei? 

Şi Tomas îi spusese că totul se va schimba dacă nu va mai fi 
fetiţa aceea prea cuminte de la fereastră: 


— Într-o zi o să doreşti să ieşi afară şi să trăieşti cu adevărat în 
loc să priveşti de la fereastră. De fapt, eşti acolo unde sunt toţi 
ceilalţi. Poate că o să găseşti ceva frumos, un lucru pe care ai să 
vrei să-l apuci... Şi nu trebuie să visezi despre lucruri care 
niciodată nu vor fi adevărate. 

— Doctorul a spus că lumea în care trăiesc cu nu are valoare, 
că nu există... 

— Are dreptate, Lilia Rosa, încuviinţă Tomas cu inima grea. 
Totul este numai în capul tău. 

— Ştii, Tomas, spuse fata deschizându-şi tot mai mult inima, 
am fost atât de fericită când visam despre toate astea. Era ca şi 
când totul s-ar fi întâmplat aievea. 

— Dar, Lilia Rosa, nu poţi să compari ceva ce ai inventat cu 
ceva ce ai trăit cu adevărat... Să zicem, o sărutare... Te-ai 
sărutat vreodată cu cineva? întrebă tânărul şi se opri imediat 
văzând cât de stânjenită este fata. Vreau să spun, dacă te-a 
sărutat vreun bărbat? 

— Nu, răspunse încetişor fata. 

— Atunci cum poţi să visezi: că te iubeşte cineva dacă nu ştii 
cum e? 

— Ştii, poate că ar fi mai bine... Poate că am să încere. 
Doctorul mi-a spus multe lucruri care mi-au făcut rău, dar acum 
înţeleg că e spre binele meu. Poate că totul va fi aşa cum spune 
Gema... să-l consider pe doctor ca pe tatăl meu. 

Lui Alfonso îi era tare dor de Kassandra, dar avea convingerea 
că îi prieşte şederea la mare şi că se va întoarce de acolo 
înzdrăvenită şi mai bine dispusă. Indiferent cât de dor i-ar fi fost 
însă de Kassandra, trebuia să recunoască totuşi că viaţa la 
hacienda era mult mai plăcută de când plecase Herminia. Şi încă 
şi mai important, anunţase că va aştepta sezonul soldărilor de pe 
Fifth Avenue din New York şi după aceea va pleca în Europa, mai 
exact la Londra, împreună cu familia Carbonel pe care o 
cunoscuse la New York. Asta însemna că nu avea să se întoarcă 
foarte curând. 

Gema strălucea de fericire, deşi începuse să se întrebe de ce 
Roberto amână atât de mult cununia. Şi don Alfonso considera că 
Gema şi Alonso sunt o pereche ideală. Gema pregătea cu multă 
dragoste hainele pentru copilul Kassandrei şi în fundul sufletului 
dorea să se vadă şi pe ea în această situaţie. 


La bucătărie, Dorinda o înlocuise pe Rosaura şi don Alfonso 
era încântat de mâncărurile ei gustoase. Dorinda era o mare 
gurmandă şi pregătea cu plăcere specialităţile ţigăneşti şi alte 
feluri de mâncare, iar lui don Alfonso îi plăceau felul deschis şi 
bunătatea acestei bătrâne care îi crescuse nepoata. 

Casa lui Alfonso Arocha se mărise cu încă un membru. Don 
Simon acceptase cu bucurie postul de grădinar pe care i-l oferise 
don Alfonso. Simon ştia că Alfonso face acest lucru numai de 
dragul Kassandrei, dar nu putuse să refuze o propunere atât de 
atrăgătoare. Se simţea deja nefolositor, o povară pentru prietenii 
lui şi pentru Ofelia. | 

Ştia că nimeni nu are nevoie de un om care vorbeşte din 
stomac şi că circul nu mai este decât o amintire frumoasă. lar 
grădina era mare şi foarte frumoasă şi se găsea multă treabă de 
tăcut. Şi Matias se plângea că nu poate face faţă singur. Don 
Simon avea grijă şi de Salvador, pe care Kassandra îl iubea aşa 
de mult. Don Alfonso îi permisese, într-adevăr, să-l aducă pe 
moşie când plecase circul. Ei doi se bucuraseră cel mai mult de 
întoarcerea Kassandrei. 

Numai Chabela era nemulțumită. Se simţea părăsită şi 
însingurată. Până şi Rosaura, care susţinuse întotdeauna că o 
iubeşte, o părăsise şi plecase la mare după Kassandra. De fapt, 
nu-i ducea dorul Rosaurei. Avea însă nevoie de servitoarea care 
să-i îndeplinească poruncile. Nu putea accepta ca de lucrurile ei 
să aibă grijă o ţigancă. De fapt, probabil că nici nu va avea 
nevoie de cine ştie ce rochii. Înţelesese că Manrique venise 
numai ca să întrebe de Kassandra. 

Îl invitase în birou şi nu se întâmplase nimic. Şi când îl vizitase 
acasă, mama lui îi spusese că s-a dus şi el la mare. De cea 
trebuit să plece? De ce trebuie să aibă grijă de ea, când e cu 
bărbatul ei? Era geloasă. Considera că această Kassandra îi luase 
tot ceea ce i se cuvenea ei. 

Îşi vărsă furia pe sărmanul don Simon, care venise s-o caute 
pe Dorinda şi adusese flori din grădină. 

— Încă unul din prietenii Kassandrei, se stropşi Chabela la el. 
Ştiam eu că o să mutaţi aici tot circul. Ajunge! 

— Chabela! încercă s-o liniştească Gema. 

— M-am săturat până peste cap. Blestemata asta mi-a luat 
totul, totul, ţipa fata. Şi Manrique s-a dus după ea. 

Manrique spera să afle de la Chabela. ceva mai mult despre 
Kassandra, dar fu foarte surprins când fata îi spuse că în casa 
aceea uitată de Dumnezeu nu este nici măcar telefon. Acesta 


fusese cândva cuibul de dragoste al lui Ignacio şi ţinea să nu- | 
deranjeze nimeni. 

Manrique se gândea tot timpul la ceea ce-i spusese Kassandra 
înainte de plecarea la Caneea. Părea foarte convinsă când zisese 
că se aşteaptă la o nenorocire. Roberto îi explicase că nu trebuie 
să se amestece în această chestiune, dar Manrique recunoscu 
faţă de sine că ţine foarte mult la Kassandra şi că nu şi-ar ierta 
niciodată dacă s-ar întâmplă ceva acolo. Aşa că îşi luă o zi liberă 
şi se duse la Caneea. 

Când îşi recăpătă cunoştinţa, Kassandra află imediat de la 
Rosaura că va pierde copilul. Tânăra femeie era disperată şi îl 
acuza pe soţul ei că a tăcut totul intenţionat. Luis David se apără 
în zadar. Kassandra nu-l crezu şi nici nu observă cât este de 
îngrijorat. Nici el nu putea înţelege cum se întâmplase totul. Se 
repezi la Calunga, dar acesta se justifică pretinzând că fusese o 
greşeală şi încercă să-i explice, dar Luis David îl alungă 
spunându-i că nu vrea să-l mai vadă niciodată. 

Doctorul veni pentru a doua oară s-o vadă pe Kassandra, îi 
făcu o injecție şi ea îl imploră s-o scoată din casa asta 
blestemată, dar doctorul nu înţelese nimic. Omul care venise cu 
ea părea un soţ deosebit de grijuliu. 

— Nu pricepeţi, doctore! plângea Kassandra. Nu mă Iza) 
singură cu el. 

— Înţelegeţi că nu aveţi voie să vă mişcaţi şi să vă agitaţi, o 
consolă doctorul. Nu aveţi voie să vă sculaţi din pat, pentru că 
există posibilitatea să salvăm copilul,: dar totul depinde de 
dumneavoastră. 

Luis David îl aşteptase nerăbdător pe medic în faţa uşii, fără 
să ia în seamă ironiile Normei care susţinea că niciodată nu 
văzuse un bărbat atât de grijuliu faţă de soţia lui. 

În clipa aceea, în uşă apăru Manrique. Luis David fu surprins. 
Era o vizită cu totul neaşteptată. Manrique îl vedea pentru prima 
oară pe Ignacio aşa de speriat. 

— Ştii, a avut un accident, începu Luis David. A fost cumplit... 

— Nenorocitule! De asta ai adus-o aici, nu-i aşa? se aprinse 
Manrique, necrezând niciun cuvânt din povestea lui Luis David. 

— Dar eu nu... începu Luis David să se justifice. 

— E vina ta. Degeaba încerci să te scuzi. Recunoaşte că ai 
încercat s-o ucizi! 

— Îţi dai seama ce spui, Manrique? se enervă Luis David. Este 
o acuzaţie gravă. Şi, în afară de asta, nu uita că te afli în casa 
mea. 


Manrique nu-şi putea ierta faptul că o lăsase pe Kassandra la 
cheremul acestui om nemilos. 

— Te rog, nu mai face pe ofensatul, spuse hotărât Manrique. 
Şi să nu încerci să mă alungi de aici, pentru că de astă dată n-am 
să mai fac aceeaşi greşeală, de asta poţi să fii sigur. 

Chiar dacă la început crezuse că Ignacio are anumite 
sentimente, acum “Manrique era orbit de ură împotriva acestui 
om care, aşa cum îşi închipuia el, nu făcuse decât să-şi pună în 
aplicare planul lui viclean. 

— Kassandra a avut dreptate când mi-a spus că ştie că o săi 
se întâmple ceva în casa asta. 

— Aşa ţi-a spus? întrebă uimit Luis David. 

— Da, era speriată că ai să încerci s-o omori. De aceea n-a 
vrut să vină cu tine, spuse Manrique, convins că l-a dat în vileag. 

— S-o omor? întrebă uluit Luis David. 

— Şi nu e prima oară, spuse Manrique foarte sigur de el. Vrei 
să spui că nici atunci, la munte, n-ai vrut s-o omori? Haide, spune 
că nu e adevărat! 

„La munte”, îşi zise Luis David. Şi Kassandra îi: vorbise de 
munte, dar el nu ştia despre ce anume e vorba. lar Manrique 
vorbeşte evident despre Ignacio. Dar de ce vorbeşte aşa despre 
el? E posibil ca Ignacio să fi vrut s-o omoare pe Kassandra? 

Gândurile îi fură întrerupte de doctor, care venea cu veşti 
încurajatoare. 

— Este mult mai bine decât mă aşteptam, dar nu trebuie să se 
ridice din pat sub niciun motiv. Am să vin:-mâine din nou s-o văd. 

Manrique intră în cameră s-o salute pe Kassandra. Se bucură 
mult că îl vede, dar se simţea deja foarte slăbită. Era epuizată. 
Tânărul era convins că nu are motive de îngrijorare, totuşi se 
hotărî să rămână lângă ea şi să vegheze asupra ei. O lăsă să se 
odihnească şi se duse să-i comunice lui Luis David că s-a decis să 
rămână. 

Vestea aceasta n-o bucură decât pe Norma. Luis David 
considera că Manrique este arogant şi exagerat, dar acesta nu 
luă în seamă protestele lui. 

— Dacă tu ai dreptul să-ti inviţi o musafiră, şi Kassandra are 
dreptul ăsta. Rămân! declară Manrique ferm hotărât. 

Luis David nu se îndoia de asta. incepea să-l înţeleagă pe 
tânărul acesta înfierbântat. Când Manrique ieşi din cameră, Luis 
David se luă după el. Tânărul bătu încet la uşă şi intră în camera 
Kassandrei, să vadă cum se mai simte. 

— N-am chef de vorbă, şopti Kassandra, încă palidă şi 


speriată. 

— Foarte bine, odihneşte-te, 'spuse Manrique şi începu să-i 
recite un poem de dragoste. Adora poezia, îi luă apoi mâna şi i-o 
sărută. În momentul acela, uşa se deschise şi intră Luis David. 

— Sper că nu ai intenţia să dormi în cameră cu ea. 

— Nu, Ignacio, nu am această intenţie. Dar tu? îl întrebă 
Manrique. 

— Uiţi că este soţia mea! 

— E bolnavă şi are nevoie de linişte. Nu poate să vorbească 
despre nimic, răspunse Manrique. 

— Nici nu am intenţia să discut problemele căsniciei mele de 
faţă cu un străin. 

— Nu sunt străin, reprezint interesele Kassandrei. 

— Ascultă, Manrique, ridică vocea Luis David, răbdarea mea a 
ajuns la limită! Am văzut destul... fel de fel de poezii romantice şi 
sărutări de mâini. . 

— Am recitat o poezie, atâta tot, se apără Manrique privind cu 
gingăşie la Kassandra care nu scosese o vorbă. 

— Nu permit niciun fel de poezii, înţelegi?! strigă: Luis David, 
văzând că nu-şi poate stăpâni gelozia. Pleacă de aici, le rog. 

— Nu ies până- nu părăseşti şi tu- încăperea, îl înfruntă 
Manrique. 

— Ascultă, o să stăm în aceeaşi cameră. Este singura soluţie. 

Manrique îşi luă rămas-bun de la Kassandra şi ieşi din cameră. 
Luis David abia aşteptă să plece tânărul acela nesuferit. De ce să 
stea Manrique la -căpătâiul Kassandrei, când el era cel care 
suferea, care era îngrijorat pentru ea. Şi totuşi, tânărul îi făcuse 
un serviciu. Trezindu-i gelozia, îl făcuse să înţeleagă că o iubeşte 
cu adevărat pe Kassandra. 

Când rămaseră singuri, Luis David se apropie de patul 
Kassandrei ca s-o ajute să se aşeze mai bine. Incercă s-o 
îmbrăţişeze gingaş, dar Kassandra se feri de atingerea lui. O 
imploră să nu-l respingă, indiferent de ceea ce se întâmplase 
între ei. 

— Există un singur adevăr, spuse Luis David care nu mai 
putea să-şi ascundă sentimentele. Te iubesc... Te iubesc... Ştiu, e 
o nebunie, dar nu pot suporta ideea că te îmbrăţişează sau te 
sărută altcineva. Nu pot, înţelege-mă! o asigura el, încercând în 
zadar s-o sărute. 

— Nu trebuie, ./gnacio, te rog... se apăra Kassandra, 
străduindu-se să se desprindă din îmbrăţişarea lui pătimaşă. 

Luis David înţelesese încă din primul moment că sunt făcuţi 


unul pentru altul. Îşi reproşa că venise atat de târziu. Acum ar fi 
vrut să-şi îndrepte greşeala. 

— Vreau să uităm gelozia asta care mă face să înnebunesc, 
teama că aş putea să te pierd. Trebuie să fii a mea şi cu sufletul, 
şi cu trupul. Te iubesc, Kassandra, repetă tânărul emoţionat. 

— Lasă-mă,  /gnacio, spunea Kassandra  împotrivindu-se 
sărutărilor lui. 

— Jur că te iubesc. 

— Nu jura strâmb. Nu e nevoie să inventezi nicio. poveste de 
iubire. Te-am crezut cândva, când m-ai luat de soţie, lucru care 
am să-l regret toată viaţa. l | 

Luis David era disperat. Işi deschisese inima în faţa ei, se 
crezuse la un moment dat aşa de aproape de ea, dar era evident 
că îl dispreţuieşte. Simţea că îşi pierde minţile. Poate că cel mai 
bine ar fi să-i spună adevărul. 

— Crede-mă, te iubesc. Hai să stăm de vorbă deschis. 

— Ştiu foarte bine că este un singur lucru care te interesează! 
Banii! Asta e adevărul tău! 

— Ce bani!? întrebă surprins-Luis David. 

— Nu te teme, o să-ţi revină ţie, elegantului domn Ignacio 
Contreras.: Ai să -fii stăpân peste toate moşiile şi unicul 
moştenitor. Ştii prea bine că nu pot să fac nimic care i-ar dăuna 
bunicului, dar nu pot să cred că un om se poate înjosi în aşa hal 
pentru bani. Fă-mi, te rog, plăcerea şi lasă-mă în pace, fiindcă 
mi-e ruşine de purtarea ta. 

Luis David nu înţelesese despre ce bani vorbea Kassandra, dar 
fata era aşa de enervată, că nu reuşi nicicum s-o liniştească. 

— De ce nu poţi măcar o clipă să faci abstracţie de tot ce s-a 
întâmplat şi să pricepi că sunt alt om? 

— Nu pot, deşi mi-aş dori asta mai mult decât orice altceva pe 
lume. Cum aş putea să uit, când o să nasc copilul tău? 

„Are dreptate, îşi spuse Luis David. Există lucruri prea 
importante pentru a fi uitate.” 

— Haide, am să te ajut să te culci, îi spuse Luis David, 
încercând s-o liniştească. Nu vreau decât să te ajut, nu vreau să- 
ţi fac nimic. 

— Lasă-mă! Lasă-mă singură, îl repezi Kassandra cu asprime, 
deşi simţea că acum era acelaşi bărbat pe care îl iubise acolo 
sus, în munţi. De ce îşi amintise din nou de sărutarea lui? De cea 
tremurat când a ţinut-o în braţe? 

leşind din cameră, Luis David dădu peste Manrique care îl 
aştepta. 


A doua zi de dimineaţă, Rosaura se duse în camera Kassandrei 
ca s-o trezească şi zări pe perna ei o piatră neobişnuită, care 
strălucea. Era un smarald mare, neşlefuit. Kassandra luă mirată 
piatra întrebându-se cum ajunsese acolo. Observă urme pe 
podea ca şi în noaptea precedentă. 

Şi Rosaura era îngrijorată, aşa că-i relată totul lui Luis David. 
Norma, încântată de acest mister, încercă să-l determine pe Luis 
David să-i dăruiască ei piatra prețioasă. 

— Scuză-mă, Norma, piatra aceasta i-a fost lăsată ei. 

— Nu te prosti, /gnacio! Piatra este a ta. A intrat cineva şi ţi-a 
lăsat-o acolo. Tu eşti expert în pietre preţioase. Cândva mi-ai 
promis, mai ţii minte... 

— Explicaţia ta nu are niciun sens, răspunse Luis David. 

— În regulă, văd că nu vrei să mi-o dai. La noapte am să las 
fereastra deschisă, să văd dacă necunoscutul îmi lasă şi mie o 
piatră prețioasă pe pernă. 

Norma plecă s-o caute pe Rosaura. Observase cât de mult o 
urăşte servitoarea pe Kassandra. Poate că ea ştia ceva mai mult 
despre misterioasa piatră. Luis David aştepta nerâbdător ca 
doctorul s-o examineze pe Kassandra, când apăru Lazara. li arătă 
piatra. La întrebarea lui Luis David, bătrâna spuse că ştie cine-a 
făcut asta. 

— Am văzut astă-noapte o umbră care se furişa pe lângă casă. 

— Asta-i numai închipuirea ta, Lazara. Poate că a mişcat 
vântul crengile, iar ţie ţi s-a părut că e un om, protestă Luis 
David. 

— Nu, nu e închipuirea mea, spuse sigură de ea bătrâna. Ochii 
mei sunt obişnuiţi cu întunericul. Mergeam pe cărare şi mă 
grăbeam să nu mă apuce fluxul. Am trecut pe lângă casă şi am 
văzut o umbră care umbla pe terasă, un bărbat îmbrăcat tot în 
negru. Cizmele îi străluceau când se lipea de zid ca să nu-l vadă 
nimeni. 

— Ce ai mai văzut? 

— M-am ascuns după copaci. S-a strecurat pe uşă, s-a oprit o 
clipă şi apoi a dispărut. Era ca o umbră de om, ca şi când nici n- 
ar fi avut trup. 

— De ce nu m-ai chemat? Trebuia să mă trezeşti! Spuse Luis 
David, ridicându-se neliniştit în.picioare. 

Eu nu mă amestec în treburile fantomelor! 

— Nu vorbi prostii, Lazara. 

— Oamenii dispreţuiesc ceea ce nu pot explica. Eu respect 
lumea supranaturală. Poate e adevărat că tobele îi trezesc pe 


morţi. Ignacio făcea comerţ cu pietre preţioase. L-am văzut 
deseori cu cizme negre şi cu haine negre, ca şi umbra aceea. 

— Nu, Lazara, e ridicol! încetează cu prostiile! Nu are niciun 
sens! 

— Şi ce sens poate avea asta? întrebă bătrâna uitându-se la 
piatră. Explică-mi, ce legătură este între piatră şi umbră? 

— Lazara, nu există niciun fel de „umbre”! 

— Poate că eu am inventat umbra, dar ce e cu piatra? E în 
mâinile tale. Te întreb cine a lăsat-o? Şi de ce tocmai pe perna 
ei? Oamenii spun că duhurile bântuie prin casele în care au locuit 
cândva. Moartea i-a găsit nepregătiţi. Nu au avut timp să ia cu ei 
ce ar fi dorit. Trupul i l-au îngropat, dar spiritul este liber. 
Aminteşte-ţi că umbra aceea a fost aici, iar piatra e în mâna ta. 
Mai gândeşte-te... spuse bătrâna îndepărtându-se. 

Tot felul de superstiții, îşi spuse Luis David, dar cuvintele 
bătrânei îi dădură totuşi fiori. Intotdeauna prezisese numai 
nenorociri, de parcă le-ar fi adus chiar ca. 

Doctorul o informă pe Kassandra că nu mai e nicio primejdie 
nici pentru ea, nici pentru copil, dar că ar fi bine să se evite orice 
risc. Kassandra se mai linişti, deşi era în continuate îngrijorată la 
gândul că fiul sau--fiica ei ar putea moşteni caracterul tatălui. 
„Dacă o să fie la fel ca el, îşi zise ea, am să ispăşesc toată viaţa. 
Poate că încă de mic o să fie egoist, aspru şi viclean ca tatăl lui. 
Oare prin dragoste se poate schimba caracterul unui om?” se 
întreba ea. 

Când se simţi mai bine, Kassandra se sculă din pat şi ieşi să se 
plimbe. Luis David îi înapoiase piatra prețioasă şi Kassandra o luă 
în mână, simțindu-se parcă mai sigură cu ea. Dacă ar fi vrut, cel 
care a lăsat-o ar fi putut să-i facă orice rău, dar nu-i făcuse nimic. 

Lui Luis David nu-i făcu deloc plăcere când văzu că soţia lui 
pleacă să se plimbe cu Manrique. Ar fi vrut să o însoţească el 
însuşi, dar îl aştepta Hector care apăruse pe neaşteptate la 
Caneea pentru a-şi inspecta nişte proprietăţi din apropiere. 
Ultima dată se văzuseră înainte de plecarea lui Luis David, când 
era hotărât s-o predea pe Kassandra poliţiei, convins că ea îl 
ucisese pe Ignacio. Între timp, Luis David nu mai era chiar aşa de 
sigur în schimb, era foarte sigur că o iubeşte cu adevărat pe 
Kassandra. Hector încercă să înţeleagă ce îi spune. Luis David, 
dar nu pricepu decât că prietenul lui era sfâşiat de gelozie. li era 
ciudă că Manrique o însoțea pe Kassandra la plimbare. 

lar Manrique se simţea chiar ca un înger păzitor, deşi fata 
vorbea aproape numai despre soţul ei, neputând scăpa de 


impresia că uneori este acelaşi om pe care îl îndrăgise, sincer şi 
cinstit. 

— Ştii, spuse Manrique, deşi spui că îl urăşti, undeva, în 
sufletul tău, îl iubeşti de fapt. 

— Nu, Manrique, sunt prea mândră ca să uit cum m-a înjosit, 
dar cum să uit copilul pe care nici eu, nici el nu-l dorim? 

— Hai să vorbim despre altceva, spuse Manrique, nu vreau să 
te întristezi din nou. 

— Da, ai dreptate, este o zi minunată, admise Kassandra. 

— Minunată, repetă Manrique şi îşi aminti alte versuri. 


— Ce dulci sunt, ca doi porumbei îndrăgostiţi, îi spuse Norma 
Rosaurei, privindu-i de pe terasă pe Manrique şi Kassandra. Cred 
că avocatul îi face curte. 

— Se pare că şi ei îi place, răspunse Rosaura. 

— la spune-mi, Rosaura, nu cumva ţi-ai adus şi tu contribuţia 
la acel accident? 

— De ce mă întrebaţi? ripostă servitoarea cu ochi scăpărători. 

— Pentru că faţă de mine nu poţi să ascunzi cât de mult o 
urăşti, spuse Norma absolut sigură de afirmaţia ei. 

— Da, am suficiente motive s-o urăsc, dar a fost numai un 
accident. Calunga nu a ţinut seama de ceea ce i-a spus Ignacio. |! 
cunosc destul de bine şi n-am motive să mă îndoiesc de el. 

Rosaura simţi că trebuie să întrerupă această conversaţie, 
pentru că Norma o privea bănuitoare şi abia reuşise să facă 
slalom printre întrebările acestei fete curioase. Şi apoi, şi ea voia 
să ştie cine intrase în casă neobservat şi lăsase acea piatră 
prețioasă. li cunoştea aproape pe toţi cei din împrejurimi, totuşi 
nu-şi putea da seama cine fusese. 

Alfonso ştia că Luis David nu e omul care să dea de necazuri şi 
tocmai de aceea nu ştia cum să-şi explice de ce îl căuta 
inspectorul de poliţie. Omul fu foarte zgârcit cu cuvintele, dar îi 
spuse totuşi că este vorba de cercetarea pe care o începuse Luis 
David şi pe care apoi o întrerupsese. Cel mai ciudat era faptul că 
apăruse în oraş, dar nu ajunsese acasă. 

Când Simon intră în camera de lucru a lui Alfonso ca să-l 
anunţe pe domnul Quintero, Alfonso se bucură la gândul că 
prietenul lui Luis David ar putea să-l lămurească şi să-l ajute să-l 
găsească. Şi Gema rămase pe loc să-l vadă pe Hector, dar Hector 


Quintero, spre surprinderea lor, le aduse veşti despre Kassandra 
şi despre Ignacio. Hector le explică ce se întâmplase, asigurându- 
i că acum Kassandra e bine, în afară de orice pericol. 

— Dar cum a putut să facă o asemenea prostie, în starea în 
care se află? se miră Alfonso. 

— Păi... tinerii sunt mai zburdalnici... Dar când am văzut-o eu, 
era bine. Nu vă faceţi griji. 

— Slavă Domnului, spuse uşurat Alfonso. 

— Şi nu ţi-a spus când se întorc? întrebă Gema. 

— Nu, nu mi-a spus... Dar sunt acolo şi doctorul Alonso şi 
Norma Castro... l , 

— Norma Castro? exclamă Gema. Ce prostie! 

— Hector, era să uit să te întreb, începu Alfonso, nu cumva l-ai 
văzut pe Luis David? 

— Pe Luis David...? făcu încurcat Hector. Nu... Dar de ce mă 
întrebaţi? 

— Nu-i nimic, lasă... Alfonso se ridică spre a-l conduce pe 
tânărul care se pregătea de plecare. E în legătură cu nu ştiu ce 
cercetare. Dar mai bine îi spun lui Ignacio să-l caute pe Luis 
David. 


Luis David spera că reuşise în cele din urmă să cucerească 
inima Kassandrei. La petrecerea pe care o pregătise Norma în 
casa de pe plajă, Kassandra bău un pahar de şampanie. Simţea 
în acelaşi timp o moleşeală şi o ameţeală plăcută. Luis David 
abia se eliberă de încăpăţânatul Manrique şi o conduse pe 
Kassandra în cameră. O îmbrăţişa gingaş şi o sărută. Kassandra 
simţi fericirea primului sărut de atunci, de demult, dar se smulse 
imediat din îmbrăţişarea lui Luis David. 

— Cum de am putut fi aşa de proastă? Era să uit! exclamă 
Kassandra, înspăimântată de propriile sentimente. 

— Te rog! 

— Era noapte ca acuma, în aceeaşi cameră... dar atunci 
credeam în tine. Te iubeam. 

— Şi încă mă mai iubeşti, Kassandra, spuse încet Luis David. 
Încercând din nou s-o îmbrăţişeze. 

— Nu, nu! Dă-mi drumul! 

— Vreau să te ajut să uiţi, te.rog. 

— Nu, vrei să mă umileşti din nou! M-ai iubit, m-ai sărutat, m- 
ai îmbrăţişat şi o oră mai târziu erai afară şi discutai Dumnezeu 
ştie cu cine... ai spus că nu mă iubeşti, că mă dispreţuieşti... 

— Kassandra, Kassandra, trebuie să uiţi! 


— Nu vreau să uit nimic! Şi am să-ţi mai spun ceva, nu vreau 
să mai pui vreodată mâna pe mine! 

— Ceva mai înainte ai avut alte sentimente, încercă Luis David 
să trezească în ea gingăşia pe care o simţise atunci când o 
sărutase. 

— Da, a fost o clipă de nebunie... nu ştiu ce s-a întâmplat. 
Sper că nu vrei să profiţi de vulnerabilitatea mea. Dar acum mă 
simt bine, sunt răspunzătoare de ceea ce vorbesc şi îţi spun că 
vreau să ieşi din camera mea şi să nu te mai întorci! 

Luis David ieşi cu inima grea din încăpere, iar Kassandra se 
aruncă plângând pe pat. 

A doua zi de dimineaţă, Kassandra găsi un alt cadou pe pernă 
de la necunoscutul ei vizitator. De astă dată era o perlă neagră şi 
îi confirmă părerea că persoana care intră pe furiş în camera ei 
este un om care o iubeşte şi veghează asupra ei. 

Pe terasă o aştepta Manrique. Norma şi Luis David plecaseră 
deja să facă baie în mare. 

— Se pare că vrea să te facă geloasă, spuse Manrique. 

— Da, 'aşa se pare. 

— Dar ţie nu-ţi pasă. Nu-ţi pasă de el, nu-i aşa? 

— N-ar trebui să facă asta, spuse Kassandra liniştită, dar eu 
nu-mi ascund sentimentele. 

— Nu sunt chiar aşa de sigur, Kassandra. 

— De ce, ce vrei să spui? 

— Nu ştiu, mai înainte... mi se părea că eşti aşa de sigură de 
sentimentele tale..: dar acum... 

— Ce este, Manrique, ce s-a schimbat? 

— Nu ştiu. E ceva ce nu pot să explic... poate tu n-ai observat, 
dar eu am băgat de seamă. 

— Nu, nu, Manrique, nu s-a schimbat nimic. 

— Eşti sigură că ai şi acum aceleaşi sentimente faţă de 
Ignacio? Aceeaşi repulsie, aceeaşi supărare? întrebă curios 
Manrique. 

— L-am dat afară din dormitorul meu noaptea trecută, nu? 

— Da, dar a durat cam mult până a ieşit... Ce s-a întâmplat 
între voi noaptea trecută? 

— A fost un moment de nebunie, Manrique, un singur 
moment! 

— Dar, Kassandra! 

— Nu, fii sigur că sunt gata să-l predau Normei, dar altceva 
voiam să-ţi spun, zise Kassandra şi desfăcu pumnul. Uite! Am 
găsit-o în pat. 


Manrique era uluit. Nici Kassandra nu putea să-şi explice ce se 
întâmpla. Uşa de la terasă era închisă, dar clanţa e stricată. |l 
rugase pe Calunga s-o repare, dar acesta nu apăruse deloc. 

— Am văzut urme de picioare în cameră... 

— Nu înţeleg cine poate fi şi ce vrea să obţină cu asta? întrebă 
Manrique incapabil să-şi explice ce se întâmplă. 

— Nu ştiu, Manrique, dar nu cred că este vreo primejdie. Simt 
că cineva vrea să mă binecuvânteze... ca şi când ar vrea să-mi 
dea o dovadă de iubire. Intră pe furiş la mine în cameră şi îmi 
lasă ceva, fără să mă atingă. Nu ştiu cine este, dar nu mi-e 
teamă. Simt numai că persoana aceasta mă iubeşte şi vrea să 
mă apere. z 

Seara se strânseră cu toţii în sufragerie. incepuse să sufle 
vântul. Fluxul era în creştere. 

— Suntem înconjurați de ocean! spuse Norma. Ce emoţionant! 

— Parcă îl aud cum răsuflă, glumi Manrique. 

Luis David şi Kassandra tăceau, dar Norma nu se putu abţine 
să nu spună că are impresia că este o atmosferă ca dintr-un 
roman de Agatha Christie. 

— Ştiţi povestea aceea cu mai mulţi oameni care erau pe o 
insulă şi la.un moment dat au început să moară unul după altul şi 
nu se ştia nici de ce mor, nici cine îi omoară, povestea Norma, 
observând că toţi o urmăresc cu atenţie. Oare de ce trebuie să 
mă simt aşa înainte de a merge la culcare? Vă rog, dacă auziţi că 
strig, să veniţi să mă ajutaţi. Deşi, dacă vine cineva, probabil că 
numai Kassandra:- o să aibă nevoie -de ajutor, pentru că 
misterioasa umbră se interesează doar de ea. Noapte bună, vise 
plăcute. 

Fata plecă fără să-şi dea seama ce atmosferă tensionată 
provocase povestirea ei. Kassandra se duse în camera ei, 
strângând în mână perla neagră. 

Luis David abia aştepta să se ducă la culcare. De când dormea 
în aceeaşi cameră cu Manrique, de regulă se trezea primul. In 
dimineaţa următoare se opri în faţa uşii Kassandrei, întrebându- 
se dacă se trezise sau nu. Vru să bată, dar se opri, amintindu-şi 
că fata avea mare nevoie de odihnă. 

— E cam răcoare, îi spuse el Rosaurei, intrând în bucătărie. 

— Da,. cam răcoare, încuviinţă servitoarea, dar cafeaua e 
aproape gata. O să vă facă bine o ceaşcă de cafea caldă. 

— Da, de asta am şi venit, spuse Luis David. Voiam să te 
întreb dacă nu l-ai văzut pe Calunga? 

— Nu, n-a venit, răspunse liniştită Rosaura. 


— Ciudat, de obicei dă o raită pe-aici, observă Luis David. Nu 
ştii unde am putea să-l găsim? 

— Nu, nu ştiu, stăpâne, zise Rosaura privindu-l drept în ochi. 

— Când vine, spune-i că vreau să stau de vorbă cu el, spuse 
Luis David şi ieşi din bucătărie. 

Şi Rosaura îl aştepta pe Calunga. Era ciudat că nu apăruse 
încă şi trebuia să-i confirme dacă făcuse noaptea trecută ceea ce 
stabiliseră. 

Dintr-o dată liniştea dimineţii fu sfâşiată de un strigăt venit din 
camera Kassandrei. Luis David se repezi într-acolo cât putu de 
repede. Kassandra stătea încremenită de spaimă lângă un trup 
care zăcea chircit pe terasa camerei ei. Era Calunga. Il luă de 
acolo şi îi porunci Rosaurei să trimită de îndată pe cineva după 
Lazara. Curând apărură şi Norma şi Manrique. 

— Cum se simte? întrebă Manrique. 

— Rău, răspunse Luis David. Avem nevoie de un doctor. 

— De ce nu chemi autorităţile? 

— Nu, aş prefera să nu ştie nimeni de asta. Poate că ar putea 
să ne ajute fratele tău. Mi-e teamă că leacurile Lazarei nu sunt 
de prea mare folos. 

— Foarte bine, dar nu înţeleg cum crezi că ai să reuşeşti să ţii 
totul secret, răspunse încăpățânat Manrique. 

— Îţi dai seama că or să înceapă să pună întrebări, iar noi nu 
ştim încă nimic, răspunse Luis David. 

— Da, dar ar trebui să ştim ce făcea el în camera Kassanadrei 
în plină noapte. 

— Şi cine a fost? Poate e persoana misterioasă... adăugă 
Norma. 

— Vom afla totul când Calunga îşi va reveni şi va putea să 
vorbească. 

Manrique porni să-l aducă pe fratele său, dar vru s-o'ia cu el şi 
pe Kassandra, care era foarte agitată. Între timp, Luis David îl 
convinse că este mai bine pentru ea să rămână pe loc şi promise 
că o să-i asigure liniştea necesară. 

Norma înţelese că Rosaura este amestecată în ceea ce se 
întâmplase în noaptea precedentă. Recunoscuse singură c-o 
urăşte pe Kassandra. 

— Dar. ce căuta omul acela. în camera Kassandrei? o întrebă 
Norma. Ai spuscă e prietenul tău. 

— Am vrut numai s-o speriem, recunoscu Rosaura. 

— Dar nu vezi că s-a întâmplat pe dos? Trebuie să-ţi spun că 
nu-mi place deloc ceea ce se întâmplă aici, zise Norma furioasă. 


Poate ar fi mai bine să plec cât mai curând. 

— Nu, pe dumneavoastră nu vă ameninţă nicio primejdie, o 
asigură Rosaura. Totul este îndreptat împotriva ei, dar se vede 
că o apără amuleta aia. 

— Amuleta! exclamă Norma. 

— Da. Piatra aia de la gât pe care nu o scoate niciodată, este 
un talisman ţigănesc împotriva deochiului, spuse surescitată 
Rosaura. 

— Astea sunt prostii ţigăneşti. 

— Poate că da... totuşi ceva o apără... sau cineva. Umbra aia, 
un bărbat care se îmbracă î în negru. 

Luis David căuta urme în camera Kassandrei, sperând să afle 
ceva până când Calunga îşi va reveni. Întâmplător. Văzu pete de 
sânge pe cearşafuri. Ridică salteaua. Spera ca soţia lui să aibă o 
explicaţie rezonabilă. 

— Îl ascunzi pentru cineva sau pentru tine? repetă Luis David 
întrebarea, fiindcă fata refuza să răspundă. De ce ai ascuns 
cuțitul? 

În cele din urmă, Kassandra răspunse: 

— Lasă-mă... eu am fost... eu am făcut-o... 

— Cum este posibil să recunoşti cu atâta candoare că ai făcut 
asemenea lucruri? întrebă Luis David descumpănit. 

— Nu mă interesează ce gândeşti tu. Ar trebui să te întrebi pe 
tine ce căuta omul acela în mijlocul nopţii în camera mea. 

— Nu ştiu. Nu i-am spus eu să vină. 

— Plăteşti oamenii ca să facă ceea ce-vrei tu. De ce ar fi vrut 
să-mi facă mie rău un om care abia dacă mă cunoaşte? 

— Nici tu nu mă cunoşti, dar să fii sigură că de la mine te poţi 
aştepta la tot ce e mai rău! o asigură Luis David răutăcios. 

— Prea multe coincidenţe, /gnacio. Aminteşte-ţi de munte... 

— Muntele, muntele, şi ce s-ă întâmplat mă rog pe muntele 
ăla blestemat? 

— Pentru a doua oară te prefaci că nu ştii despre ce e vorba! 
se înfurie Kassandra. Ca şi când ar fi ceva aşa de uşor de uitat. 
M-ai împins în prăpastie şi te-ai uitat indiferent la mine, 
aşteptând să cad, fără să-mi întinzi mâna, relată Kassandra cu 
ochii: plini de lacrimi, dându-şi scama cât de orbită fusese de 
iubire de nu văzuse nimic. Şi apoi căzătura aceea ciudată de pe 
cal, şi astăzi asta... Te întreb ce mai urmează şi de ce nu crezi că 
am şi eu dreptul să.mă apăr. 

Înainte de cină sosiră doctorul Roberto şi Manrique. Rosaura îi 
conduse în camera în care zăcea rănitul, iar Manrique rămase să 


discute cu /gnacio. 

— Te porţi ciudat, /gnacio, spuse Manrique. Nu vrei să se facă 
cercetări. De ce nu chemi poliţia? Te temi să nu se descopere 
ceea ce ascunzi. 

— Dacă încep cercetările numai Kassandra va avea de suferit, 
nu eu, îi răspunse Luis David. 

— Nu spune prostii! replică Manrique. 

— Ea a făcut-o şi a ascuns cuțitul. E greu de crezut, dar ea 
este ucigaşa. t 

— Ai înnebunit! exclamă furios Manrique. lţi închipui că o să 
dea cineva crezare minciunilor tale? 

— Într-o zi te vei convinge că am spus adevărul. 

— Nu ştii ce vorbeşti. Kassandra n-are putere să se lupte cu el. 

— Dar poate să-l ia prin surprindere, nu-i aşa? întrebă Luis 
David nu foarte sigur de ceea ce spune. 

— E absurd, ştii ce face o femeie într-o asemenea situaţie? 
Strigă, cheamă ajutor. 

— Dar ea n-a strigat, ripostă Luis David. Se pare că s-a 
întâmplat cam pe la ora trei dimineaţa şi e o adevărată nebunie 
că bietul Calunga n-a pierdut tot sângele. 

— Vorbeşti de parcă el ar fi victima.. 

— Nu ştiu! strigă Luis David. Nu sunt sigur, dar ar putea să fe, 
poate că a auzit zgomot şi s-a dus să vadă ce este. 

Discuţia lor fu întreruptă de Roberto care apăru pe terasă. 

— Cum se simte? întrebă Manrique. 

— E o rană adâncă, a sângerat mult. Şi baba aia cu leacurile 

. Dacă nu m-ai fi adus la timp, ar fi murit. 

— Crezi că o să supravieţuiască? întrebă Luis David speriat. 

— Da, i-am făcut o injecție, i-am curăţat rana. Omul e 
zdravăn... Cred că o să-şi revină curând. 

— Îţi mulţumesc foarte mult, spuse Luis David. 

— E în ordine, răspunse Roberto. Aş vrea s-o văd pe 
Kassandra. 

— Cred că e la ea în cameră, spuse Luis David, ridicându-se 
să-l conducă. 

— Vezi ce drum lung fac ca să-mi vizitez pacientele? încercă 
să glumească Roberto cu Kassandra. 

Tânăra izbucni în plâns. Roberto o strânse la piept, regretând 
că îi recomandase să plece undeva să se odihnească. 

— Manrique ţi-a. povestit? întrebă Kassandra liniştindu-se 
puţin. 

— Da, mi-a spus câte ceva pe drum. 


— A fost cumplit, zise Kassandra. 

— Cred că acum ar fi cel mai bine să te întorci acasă: 

— Nu, nu pot să mă întorc. 

— De ce? întrebă mirat Roberto. 

— Pentru că trebuie să aflu ceva... serios... trebuie să văd pe 
cineva. 

— Dar Manrique spune că viaţa ta e în primejdie. 

— Ştiu, dar nu pot. Nu mai pot să mă întorc. 

Seara . târziu, când Calunga îşi reveni, toţi se adunară în 
camera lui. Manrique îi propuse Kassandrei să nu se ducă acolo, 
dar ea îi respinse propunerea. Norma nu voise în nici un caz să 
piardă acest moment. 

Calunga era epuizat, se simţea rău, dar Roberto spuse că 
poate să vorbească. 

— Spune ce s-a întâmplat? îl întrebă Luis David. Ce făceai în 
faţa uşii de la camera soţiei mele? 

— Nu ştiu... era întuneric... începu Calunga în şoaptă. 
Mergeam încet ca să n-o trezesc pe doamna şi deodată buf! un 
demon! 

— Ce demon? Ce te-a apucat? întrebă mirat Luis David. 

— Păi un om îmbrăcat în negru, umbra neagră despre care aţi 
pomenit. M-a prins, m-a aruncat într-o parte, în alta... parcă ar fi 
fost patru oameni într-unul... m-a ridicat ca pe o pană, era 
cumplit de furios, ca o fiară. A început să mă sugrume şi atunci 
am încercat să scot cuțitul, dar a fost şi mai rău. Mi l-a luat... Am 
simţit apoi împunsătura. 

— l-ai văzut faţa? 

— Cum aş fi putut, stăpâne, era întuneric şi înnorat?! 

— Te rog, Ignacio. Cred că este destul, interveni Roberto. 

— Vezi că n-a fost ea? conchise Manrique. 

— Da, poate că n-a fost ea. Dar ştie cine a făcut-o. Vreau s-o 
determin să ne spună. Ei? Luis David se întoarse spre Kassandra: 
Spune cine a fost aici? 

Kassandra tăcea în timp ce toate privirile se întorseseră spre 
ea. Luis David insistă: 

— Haide, spune de faţă cu toată lumea de ce ai ascuns 
cuțitul? 

— Poate a vrut să ascundă persoana care bântuie prin casă, 
opina Norma. 

— Doamnă, vă .rog, interveni Roberto. Ce-i aici? Proces? 
Lăsaţi-o în pace. 

— Dar eu trebuie să ştiu! strigă Luis David. Trebuie să ştiu 


cine e persoana misterioasă care se plimbă pe aici, lasă perle şi 
smaralde pe perna ei. Vreau să ştiu cine el 

— Ajunge cu întrebările. Lăsaţi-o în pace. Are nevoie de linişte, 
spuse Roberto apropiindu-se de Kassandra. 

Manrique se ridică şi el s-o conducă. Luis David privi trist în 
urma lor. Kassandra devenea pentru el o enigmă tot mai 
complicată. Urăşte atât de mult locul acesta şi acum vrea să 
rămână. Norma se apropie de el, linguşitoare: 

— O, Ignacio, credeam că toate astea sunt numai invenţii. 
Acum mi-e frică să dorm singură. 

— N-ai niciun motiv, spuse rece Luis David. Se pare că umbra 
este binevoitoare faţă de femei. 

A doua zi de dimineaţă, Roberto plecă, neputând s-o convingă 
pe Kassandra să vină cu el. La puţin timp după el plecă şi Norma. 
Misterul n-o mai atrăgea aşa de mult. Manrique, la rândul său o 
rugă pe Kassandra să plece cu el, dar ea pretinse că trebuie să 
mai aştepte. Aşa că tânărul avocat, nevrând s-o lase singură, 
încercă s-o distreze recitându-i o poezie. 

— Este de Campos Servera, un poet din Paraguay. Am 
întotdeauna cu mine cartea lui de goe indiferent unde m- dă 
duce. Am pus-o şi acum în valiză. 

— Îmi place poezia. Şi mai ales când o citeşti tu. 

— Ţi-am citit-o din toată inima. E foarte frumoasă, dar e 
dureroasă la sfârşit când spune „Numai singurătatea ta de acum 
şi dintotdeauna...” Nu e adevărat, nu-i aşa? 

— Nu ştiu, Manrique... Nu ştiu ce va ficu viaţa mea. Mă întreb 
de ce vrea să mă ducă la puţul de mină. 

— Poate că o să descoperim ce ascunde, dar să nu te duci fără 
mine. Plec doar s-o văd pe mama şi să arunc o privire pe la 
birou. Ştii că mi-am lăsat toate treburile, „dar mă întorc imediat, 
nu te las la cheremul lui. 

Kassandra se duse împotriva voinţei ei la mina cea veche, 
împreună cu Luis David. Porniră cu barca de pe plaja din faţa 
casei. Luis David spera că în acest loc o va determina pe 
Kassandra să mărturisească, dar nu reuşi să descopere nimic. Se 
întreba dacă se preface că nu ştie sau că, într-adevăr, nu ştie 
nimic., 

Locul acela urât şi dezolant nu făcu decât să-i înrăutățească 
dispoziţia sufletească a Kassandrei. Se întreba de ce o adusese 
acolo. 

— Cred că nu e un loc foarte potrivit pentru o excursie. Ce 
intenții ai? 


— Voiam să-ţi împrospătez memoria... să-ţi aminteşti de ceea 
ce s-a întâmplat aici acum două luni... 

— Nu înţeleg. N-am fost niciodată într-un asemenea loc. 

— Dar aici ai mai fost? Auzi tobele. Le-ai auzit şi în noaptea 
aceea. 

— În ce noaptea, Ignacio? întrebă tânăra femeie neînţelegând 
despre ce vorbeşte. i 

— Nu te mai preface. In noaptea când ai spart broasca şi ai 
fugit. Nu nega. Lazara mi-a confirmat. 

— Exact, spuse Kassandra amintindu-și noaptea aia 
îngrozitoare. Se simţise neputincioasă, abandonată la cheremul 
voinţei lui. Luis David simţi tremurul Kassandrei şi privirea 
îngrozită care îl ruga să n-o mai chinuiască şi înţelese că totul 
era fără rost. Începuse să se lase întunericul când se întoarseră. 

Rosaura îl vizita frecvent pe Calunga şi avea grijă de el. 
Renunţase la ideea de a o speria pe Kassandra. Calunga fusese 
cât pe-aci să-şi piardă capul, dar Rosaura mai avea nevoie de el. 
Erau singuri în casă. 

— Văd că te simţi mai bine, spuse Rosaura, aducându-i de 
mâncare. 

— Acum. ai grijă- de mine, dar din cauza ta era să-mi pierd 
capul, spuse Calunga. Totul numai din cauza ta. 

— De asta a vrut şi el s-o aducă aici, în casa unde a fost ucis 
Ignacio, începu Rosaura. 

— De ce? întrebă Calunga. 

— Poate ca s-o acuze. 

— Sunt sigur că femeia aceasta n-ar putea să omoare pe 
nimeni. 

— Dar el crede că ea a făcut-o, replică Rosaura, şi o bine să 
continue să creadă aşa. 

Calunga o săgetă cu privirea pe Rosaura. 

— Tu ai făcut-o! Tu l-ai trimis pe Ignacio pe lumea cealaltă. 

— N-am nimic de-a face cu treaba asta, protestă Rosaura. Ea 
l-a ucis. Țiganca cu care s-a însurat. 

— Pe mine nu mă poţi păcăli. Cum a traversat apa? Dacă ar fi 
plecat pe mare, ar fi trebuit să ia barca. Dar persoana care l-a 
ucis pe Ignacio... a plecat pe uscat. Tu ştii drumul ăsta ca în 
palmă. Ai cutreierat deseori pe acolo cu el... pe vremea când vă 
iubeaţi, tu şi cu Ignacio. 

— O, Calunga, ţi. s-a urcat febra la cap... aiurezi... de ce nu 
taci? şuieră furioasă Rosaura, auzind că omul intuise adevărul. 

— Ştiu că ai motive, pot să te şi înţeleg, totuşi... Ignacio s-a 


purtat urât cu tine şi nu i-a părut rău... s-a folosit de tine şi te- 
părăsit... pentru o fată care nu are nume... 

— De ce nu taci o dată? 

— Tu mi-ai povestit toată tărăşenia. Nu-ţi aminteşti? Ai spus 
că nu poţi să-i ierţi faptul că s-a însurat cu o ţigancă... 

— Ajunge! strigă Rosaura. 

— Tu ai tăcut-o! Cu revolverul, insistă calm Calunga. Bang! L- 
ai ucis. Şi după aceea ce-ai făcut? Te-ai întors pe acelaşi drum pe 
care te-ai dus ca să omori un om. 

— Nu-i adevărat! Nu-i adevărat! strigă Rosaura. 

— Vezi, ai ştiut că nu e el, că e Luis David... Ignacio odihneşte 
în pace. Recunoaşte că tu l-ai omorât! Cu mine nu trebuie să-ţi 
faci griji, eu n-am să spun nimănui. Un frate sau altul, mie mi-e 
totuna! Dacă vrei să-i distrugi viaţa... dă-i drumul! Dar vreau să 
ştii un lucru: febra nu l-a lovit pe Calunga în cap şi nu aiurează. 
Tu ai fost! Tu l-ai omorât! 

— Foarte bine, foarte bine! Eu l-am ucis! Da, eu l-am ucis. 
Eram nebună de furie... orbită de gelozie... L-am urmări... Când 
s-au instalat acolo, în casă... să-şi petreacă luna de miere... i-am 
urmărit. Când am ajuns şi eu, m-am ascuns în camera aia... care 
e ceva mai departe, ca să nu mă vadă nimeni. Dar acolo nu 
puteam să dorm... Calunga... Capul meu era un vulcan... Eram 
nebună... Aşa că am ieşit! Am ieşit în faţa balconului de la 
camera lor... şi am început să strig cât am putut de tare. Ignacio 
a ieşit pe balcon şi m-a văzut cum privesc în sus. A coborât şi ne- 
am certat. A reuşit:să mă împace... Am stat de vorbă... mi-a spus 
de ce... da, m-am mai liniştit puţin şi m-am întors acolo unde mă 
ascunsesem. 

A doua zi de dimineaţă l-am văzut cum ia barca să se ducă la 
mină. L-am urmărit... Imi trebuiau două ore ca să ajung acolo... 
voiam numai să-l văd, Calunga... să stau de vorbă cu el... să mă 
mintă... să mă aline cu vorbele, Calunga... Dar el a fost grosolan, 
s-a înfuriat, m-a împins, m-a lovit. Atunci... am văzut revolverul 
pe masă. L-am luat şi l-am ochit. Voiam să-l sperii ca să nu se 
mai apropie de mine, dar el s-a aruncat asupra mea şi a vrut să- 
mi ia revolverul. Ne-am tăvălit pe jos şi deodată am auzit o 
detunătură. Faţa lui era aproape de a mea, Calunga, aşa de 
aproape!. Se uita la mine... se uita la mine şi nu înţelegea ce se 
întâmplă... apoi s-a întors şi a ieşit pe uşă clătinându-se... am 
ieşit după el şi l-am văzut cum. a căzut... nu ştiam ce să fac, 
Calunga... eram înspăimântată m-am grăbit să plec de acolo! N- 
am ştiut... Nu ştiam dacă l-am ucis sau nu, Calunga! Nu ştiam 


nimic! Am alergat înspăimântată şi m-am întors în oraş. Mai 
târziu... am aflat că îl omorâsem. Dar îi dăruisem tinereţea mea. 
Şi în afară de asta. Este tatăl fiicei mele... 

— Ştiam asta, spuse Calunga liniştit. Ştiam că tu ai făcut-o şi 
acum vrei să fie învinovăţită altă femeie. 

— Trebuie să plătească pentru tot ceea ce mi-a făcut! O urăsc! 
Am s-o distrug! Am făcut în aşa fel încât dovezile să fie împotriva 
ei. Dacă o să fie acuzată de crimă... Dacă într-o zi o să am nevoie 
de cineva ca s-o distrug... pot să mă bizui pe tine? 

Calunga dădu din mână. 

— Eşti aşa de rea... un prieten foarte periculos. 

— Dacă îmi stă în drum, se dezvinovăţi Rosaura. Dar acum nu 
mai contează, important este ca Luis David s-o acuze pe ea. De 
asta a şi dus-o la mină. 

— Probabil că de aceea se şi preface că este Ignacio. 

— Nu ţi-a spus? 

— Ba da, şi mie şi omului cu care eram, dar ne-a spus să 
tăcem. i 

— Şi pe mine a încercat să mă prindă. Încearcă să afle 
anumite lucruri. Ha, ha, ha, râse răutăcioasă Rosaura. Cel mai 
important lucru este s-o acuze:pe ea. Nimeni nu ştie despre 
legătura mea cu Ignacio. Toate dovezile sunt împotriva ei. Auzi? 

— Ce? 

— Barca. Se întorc, Calunga! Uite că au venit. N-o să se poată 
dezvinovăţi, se bucură Rosaura. O să plătească pentru mine. 
Asta va fi răzbunarea mea. 


Manrique aşteptă toată după-amiaza nerăbdător întoarcerea 
Kassandrei. Blestema clipa în care o părăsise. Voise să plece 
după ei, dar Rosaura îi spusese că nu are nicio posibilitate să 
găsească drumul. Pe cărarea dintre mlaştină şi tufe nu putea 
merge decât un om care cunoştea bine drumul. Se sperie cândo 
văzu. Kassandra îl asigură că totul e în ordine şi se duse în 
camera ei, dar Luis David o chemă curând, spunându-i că preotul 
vrea să-i vadă. Kassandra se bucură de această vizită 
neaşteptată. Il găsi pe terasă, discutând cu Manrique. 

— Cunoaşteţi cu siguranţă foarte bine meleagurile acestea?! 
întrebă Manrique. 

— Da, îi vizitez pe cei săraci, am avut o misiune şi la mină. 

— Şi nu, aţi zărit cumva un bărbat înalt, solid, îmbrăcat în 
negru şi cu cizme... 

— Nu, nu, răspunse preotul fără să stea prea mult pe gânduri. 


Dar sunt multe insule prin apropiere, de unde vin uneori oamenii 
pe țărm. 

— Oh, oh, iarăşi tobele! exclamă Kassandra. Mă sperie când 
răpăie în toiul nopţii. 

— Nu trebuie să vă speriaţi, spuse liniştit preotul. Exprimă 
durerea unor oameni însinguraţi şi trişti pentru că le e dor de ai 
lor... aceasta e muzica lor. 

— Am auzit că uneori prevestesc moartea! 

— Ei, asta-i! Astea sunt superstiții ale oamenilor înapoiaţi. 
Sunt obiceiuri ale unor popoare care s-au perindat prin ţara 
noastră. Restul sunt numai idei stupide pe care le au turiştii în 
cap. 

— Sună ca un bocet, observă Manrique. 

— Mai curând i-aş spune cântec nostalgic... Este o mărturisire 
a oamenilor care nu vor să plângă, dar se simt însinguraţi şi 
trişti. t 

— Vezi? Sper că de acum înainte n-au să te mai impresioneze 
tobele, i se adresă Manrique Kassandrei. 

— Ei bine, eu am să plec, spuse preotul ridicându-se. Diseară 
mă duc la culcare mult mai târziu ca de obicei. 

— Părinte, am să-l chem pe Ignacio, nu-vă faceți griji. 

— Mulţumesc, copila mea. Când trebuie să naşti? 

— Mai durează. 

— De fiecare dată când am vorbit despre copilul dumitale, te- 
ai întristat. De ce nu eşti fericită? 

— Părinte, barca e gata. Vă aşteaptă! spuse Manrique. 

— Increde-te în Dumnezeu, indiferent cât de mare e durerea. 
Ai încredere în El şi te va ocroti. 

— Mulţumesc, părinte. Vă mulţumesc că aţi venit. 


Kassandra stătea în pat cu ochii deschişi; nu “putea să 
adoarmă în ciuda oboselii pe care o simţea şi a zilei îngrozitoare 
pe care o trăise. Nu auzise dacă se întorsese soţul ei. Deodată, în 
uşa de la terasă apăru o siluetă voinică, înveşmântată în negru. 
Nu se sperie. Se ridică puţin. 

— Randu, de unde ai apărut aici? întreba ea încet. Credeam că 
ai plecat. 

— Am încercat... începu şeful ţiganilor cu glas trist, dar toate 
drumurile duceau spre tine. Drumul amintirilor, dulce ca mierea, 
amar ca o coajă de lămâie, drumul gândurilor şi al speranţelor, 
drumul iubirii care nu moare niciodată! Da, sunt eu, Randu, 
regele ţiganilor. Credeam că am să pot uita o femeie... dar n-am 
putut... şi atunci am luat o manta şi am venit să te caut... dar nu 
erai acolo. Cineva mi-a spus unde e casa omului ăsta... care e 
stăpânul tău... şi uite-mă aici... am venit numai ca să fiu alături 
de tine. 

— Perla pe care ai lăsat-o pe perna mea, smaraldul. 

— Aş pune toate bogăţiile lumii la căpătâiul patului tău.. 
vezi... astăzi ţi-am adus un rubin, spuse tânărul privind cu 
dragoste la ea, aşa cum făcuse întotdeauna., 

— Randu,  păstrează-l... păstrează-l pentru tine, îl rugă 
Kassandra. 

— Am multe pietre scumpe, regina mea! Ştii că noi, ţiganii, 
suntem pricepuţi. Vezi. Piatra asta este roşie ca sângele din 
inimă. la-o şi gândeşte-te că este o picătură din sângele meu. 
Am s-o las aici, ca să se creadă că nu m-ai văzut. Dar spune-mi 
de ce mi se pare că eşti aşa de tristă... eşti bolnavă? 

— Pentru că... pentru că o să am un copil, şopti Kassandra. 

— Cât de departe sunt zilele când erai fetiţa mea! Oftă Randu. 
Îţi aminteşti? Cea mai frumoasă ceai din lume trebuia să fie soţia 
mea... Voiam să trâmbiţez lucrul ăsta în toate cele patru zări. 
Voiam să afle toată lumea cât sunt de mândru, cât sunt de 
fericit! Am căutat iasomie ca să ne înmiresmăm patul nupţial... 
flacăra care va izbucni când vei fi iubită pentru prima dată ca 
femeie! Sărutările pătimaşe... sărutările gingaşe... Sărutări din 
apă limpede şi vâlvătaie... 

— Taci, Randu, te rog, taci... 

— Dar mi te-au luat... De ce n-am putut să te păstrez... Nu era 
adevărat ce mi-ai spus că nu poţi să mă iubeşti. In braţele mele 
aş fi putut să te fac să uiţi de toate celelalte! Cu forţa! Cu forţa 
aş fi înscris în sufletul tău a treia lege a rasei noastre: să fii 


credincioasă... să fii credincioasă în fiecare clipă... în fiecare 
secundă a vieţii tale... până la moarte. Te-aş fi făcut să uiţi tot. 
Te-aş fi făcut să te molipseşti de dragostea pe care o simt eu... 
Alături de mine ai fi învăţat să mă respecţi ca pe stăpânul tău... 
să fii femeia mea... regina mea iubită! 

— Taci, Randu, te rog, taci. 

— Da, dar suntem diferiţi... în venele tale curge sânge nobil, în 
ale mele ţigănesc. Eşti din altă lume... nu eşti din lumea mea. A 
trebuit să-ţi dau drumul. A trebuit să deschid braţele care te 
ţineau aşa de strâns. Acum... acum eşti soţia altui om... şi aştepţi 
un copil de la el. Dar spune-mi, ai găsit iubirea şi fericirea pe 
care le doreai? 

— Randu, tu crezi în destin? 

— M-au învăţat că totul este scris în Marea Carte a Vieţii. 

— Atunci ştii că tot ce s-a întâmplat aşa trebuia să se 
întâmple. 

— E scris că trebuie să te fac să mă iubeşti. 

— Nu... nu aşa. Randu. Intoarce-te la poporul tău. Nu se poate 
să fii singur... numai ca să fii alături de mine. Eu nu pot să-ți 
dăruiesc nimic, şi asta mă doare. 

— M-ai aşteptat ca să-mi spui să plec? - 

— Nu... te-am aşteptat pentru că voiam să mulţumesc aS 
care a venit pe furiş în camera mea în fiecare noapte., şi mi-a 
lăsat pietre preţioase... m-a privit dormind... şi apoi a plecat... 

Randu asculta cuvintele gingaşe pe care Kassandra nu i le 
spusese niciodată până atunci. Îl durea inima ascultând-o. Ar- fi 
fost de ajuns cel mai mic semn şi ar fi dus-o oriunde ar fi vrut. 

— Când ţi-ai dat scama că sunt eu? 

— Când am observat că nu mă tem. Ah! Am înţeles că umbra 
n-o să-mi facă rău, că mă iubeşte şi o să mă apere. 

— A vrut cineva să-ţi facă rău? 

— Dar tu m-ai apărat. Stai! Uite cuțitul. L-am ascuns ca să nu 
te poată acuza nimeni. 

— Ştii că poţi să contezi întotdeauna pe asta şi pe mâna mea. 

— Mulţumesc, Randu, dar acum te rog să pleci. Du-te şi nu te 
mai întoarce. Am să mai stau câteva zile aici şi după aceea am 
să plec. Urăsc locul acesta, pentru că aici am fost nefericită. 

— Din cauza cui eşti nefericită? Spune-mi! 

— Nu, nu, asta n-ar face decât să înrăutăţească lucrurile. 

— Kassandra... 

— Randu, te rog, du-te... Du-te şi nu te mai întoarce. 

— De asta ai scos zăvorul de la uşă... ca să poată el să intre? îi 


întrerupse pe neaşteptate Luis David, intrând în cameră. Randu 
nici nu se clinti din loc. Aştepta liniştit. Aşadar, asta este vestita 
umbră! Prietenul tău! 

— Nu vorbi cu atâta dispreţ, n-am să îngădui aşa ceva! ripostă 
imediat ţiganul, mândru. 

— A. Nu vei îngădui! Dar eu ce trebuie să mai îngădui? 

— Ignacio, te rog, încercă să-l liniştească fata. 

— Omul acesta nu are niciun drept să se afle aici, să intre în 
camera ta în toiul nopţii, ascunzându-se de toată lumea! Nu-mi 
vine să cred că ai permis aşa ceva! 

— Abia... abia de curând mi-am dat seama că era Randu.. 

— Da, ştiu... ştiu. Şi trebuia să-l aperi! De ce ai ascuns cuțitul? 
Ca să-l aperi! 

— Pentru că Randu m-a apărat tot timpul. 

— Nemaipomenit! Crezi că e o scuză foarte bună! Pleacă 
imediat de aici şi să nu te mai întorci! se întoarse Luis David 
către Randu. 

— la stai puţin! Ţipi cam mult! spuse liniştit Randu. De unde 
atâta vitejie la tine? Când ne-am întâlnit ultima dată, te-ai purtat 
ca un laş. 

— Ce-ai spus? 

— Te-am provocat la luptă de două ori şi niciodată n-ai sali 
provocarea mea. 

— Niciodată... niciodată n-am ignorat o chemare la luptă 
bărbătească. 

— Te întreb, când ai de gând să te aperi? 

— Randu, Randu! Te rog, Randu! strigă fata. 

— Taci! îi strigară amândoi. 

— Vrea să se lupte. Foarte bine. În sfârşit... în sfârşit şi-a găsit 
curajul. 

— Nu, Randu, se rugă Kassandra. 

— Scoate cuțitul! se răsti Randu! 

— N-am nevoie de cuţit! îmi ajung mâinile goale! Replică Luis 
David încrezător în forţele sale. 

— Nu vreau să am un avantaj. Apără-te! 

— Nu... nu... se tângui Kassandra. 

— Ţi-am spus că nu-mi trebuie cuţit. 

— Da, faci pe viteazul în faţa ei? Ai să plăteşti pentru asta. 
Blestemat să-ţi fie norocul! Ai să plăteşti cu viaţa pentru asta, 
blestemat să fii, repetă Randu şi se repezi spre Luis David, dar 
Kassandra sări înaintea lui. Mâna lui Randu se opri în faţa 
chipului ei frumos. lţi dai seama că drumurile vieţii noastre se 


împletesc... Viaţa ta e legată de a mea. Înţelege că indiferent ce 
s-ar întâmpla, eu am să fiu întotdeauna în apropiere. Toate 
drumurile mă vor duce la tine. 

leşind din încăpere, Randu îşi privi cu dispreţ adversarul: 

— Blestemul ţigănesc să cadă asupra capului tău! 

— Ţi-ai riscat viaţa, i se adresă Luis David Kassandrei când 
rămaseră singuri. 

— La ce te aşteptai? răspunse ea. 

— Mâine plecăm, hotărî Luis David. „Plecăm şi. n-am aflat 
nimic”, îşi spuse el în gând. 

La întoarcerea acasă, don Simon o aştepta pe Kassandra cu un 
buchet mare de trandafiri. Fata fu nespus de fericită când 
bătrânul cel drag i se prezentă drept noul grădinar. 

Don Alfonso o îmbrăţişă strâns pe Kassandra. Dacă ar mai fi 
rămas acolo, s-ar fi dus şi el să-şi vadă nepoata. Gema se 
învârtea în jurul Kassandrei, observând că se mai împlinise puţin. 
Dar cel mai călduros o îmbrăţişă bătrâna Dorinda. 

— Trebuie să fii fericită, prinţesă! răsună vocea. veselă -a 
Dorindei în bucătărie. Vezi cum ne bucurăm cu toţii. Dar când se 
duseră în camera Kassandrei, bătrâna observă umbrele triste din 
ochii ei. 

— Nu vrei să vorbeşti despre asta? 

— Nu, bunico, nu sunt fericită. 

— Ce spui, prinţesă? zâmbi bătrâna. Oare aşa vorbeşte o 
femeie care poartă în pântece rodul dragostei sale? 

— Bunico, copilul acesta nu este rodul dragostei. Copilul 
acesta îmi aminteşte de umilinţa... că m-am dăruit unui om care 
nu mă iubeşte... care mă dispreţuieşte. 

— Ce tot spui? Nu. Nu... nu poate fi adevărat. 

— Ba da, bunico... /gnacio nu mă iubeşte... Niciodată nu m-a 
iubit, oftă Kassandra. 

— Atunci de ce s-a însurat cu tine? întrebă mirată bătrâna. 

— Pentru că ştie cine sunt eu. Ştie că sunt nepoata domnului 
Arocha. 

— Prinţesă, ştii... abia reuşi să îngaime bătrâna. 

— Da... ştiu că în venele mele nu curge sânge de ţigan... Sunt 
fiica Andreinei. 

— Dumnezeule mare! exclamă Dorinda. Ştii că nu ai nicio 
legătură cu mine! 


— A, nu, bunico, mă leagă de tine recunoştinţa şi dragostea, 
spuse Kassandra; sărind de gâtul bătrânei. îţi sunt 
recunoscătoare pentru tot ce mi-ai dăruit, deşi nu aveai nicio 
obligaţie. Mi-ai dat totul, ai avut grijă de mine, m-ai apărat... M-ai 
iubit ca şi când ai fi fost bunica mea adevărată. 

— Prinţesă, întotdeauna te-am considerat adevărata mea 
nepoată, spuse bătrâna profund mişcată. Mi-ai umplut viaţa care 
rămăsese pustie. Ai fost bucuria şi mângâierea vieţii mele. 

— Totul va rămâne la fel, o asigură Kassandra, îmbrăţişând-o 
şi sărutând-o. Te voi iubi întotdeauna aşa cum mă iubeşti şi tu pe 
mine şi ai să fii întotdeauna bunica mea. 

— Dar cine ţi-a spus? întrebă bătrâna venindu-şi în fire. 

— Ei, bunico, a fost în prima noapte după nuntă, când s-a 
certat cu o femeie... am auzit totul. 

— Arde-l-ar focul! strigă bătrâna. 

— Nu, bunico, taci! îi atrase atenţia Kassandra. Trebuie sa te 
prefaci că nu ştii nimic... la fel ca şi mine. Ştii, bunico, - 
Kassandra o conduse pe Dorinda şi se aşezară amândouă alături, 
pe pat - n-aş vrea să afle bunicul, cred că asta l-ar ucide. 

— Şi ai de gând să trăieşti cu nemernicul ăsta care îşi măsoară 
fericirea în bani? întrebă neliniştită Dorinda. 

— Am să mai văd, am să mai aştept puţin... Ştiu că BACO n- 
ar putea suporta să divorțez. Ştii că el spune că ce a unit 
Dumnezeu, omului nu-i este îngăduit să despartă. O, bunico, aş 
dori să fiu fericită de dragul copilului pe care îl port în pântece. 

Dorinda îl blestemă pe omul care îi nenorocise copila, lumina 
vieţii ei. Plecă de la Kassandra şi se duse în camera de lucru a lui 
Ignacio, blestemându-l: 

— Fie ca Marele Ostebe să mă audă şi trupul tău să nu- şi 
găsească niciodată odihnă pe pământ şi sufletul tău să ajungă în 
iad. 

— Dorinda, ce-i cu tine? se miră Luis David. 

— Probabil că ai fost orb dacă n-ai văzut noblețea trupului şi a 
sufletului ei. Ai fost orbit de strălucirea aurului. 

— Dar, Dorinda... încercă zadarnic Luis David s-o liniştească 
pe bătrâna furioasă. 

Femeia ieşi furioasă, fără să mai închidă uşa în urma ei. 
Vorbele bătrânei îl răniseră profund pe Luis David. Se ridică, 
hotărât să plece de acasă şi să-l caute pe Hector. Se duse să-i 
spună Kassandrei că pleacă, dar în clipa aceea se întâlni cu 
Chabela şi intră în cameră fără să mai bată la uşă. Kassandra îl 
primi distantă. Luis David se apropie totuşi de ea şi o sărută pe 


obraz. 

— De ce ai făcut asta? 

— Pentru că aşa am simţit nevoia. 

— Nu trebuie să te prefaci, /gnacio... Suntem singuri. N-ai 
niciun motiv să te prefaci că eşti un bărbat şi tată iubitor 

Se auzi o bătaie î în uşă şi apăru Gema, aducând un dar pentru 
Kassandra. 

— Deschide-l, o îndemnă Gema nerăbdătoare. Kassandra 
începu să desfacă pachetul zâmbind. 

— Nu-i aşa că e frumos? Am vrut să fiu prima care îţi dăruieşte o 
haină pentru botezul copilului tău. 

Luis David stătea în picioare lângă scaunul pe care şedea 
Kassandra, aşa că în clipa aceea nu-i vedea chipul. 

— Dar... dar, Kassandra! O, Kassan... Ha, ha, ha! Ce drăguţ! 
Nu credeam că o să fii aşa de mişcată! la te uită la ea!... In loc să 
se bucure... e emoţionată şi plânge! 

Era nefericită fiindcă simţea că nu se poate bucura de copilul 
ei. Copilul înseamnă bucurie. Cum să transforme mila în 
dragoste? O iubire puternică, aşa ca a lui Randu! Abia acum îşi 
dădea seama cât de mult o iubea Randu. Îşi părăsise tribul ca s-o 
urmeze pe ea. 


În noaptea aceea, lângă casa de pe plajă, Calunga o aştepta 
pe Lazara ca să-i dea cheile casei. Din umbră se desprinse o 
siluetă întunecată. O mână puternică îi puse cuțitul în gât. 

— Te-am văzut, te furişai ca un şarpe veninos. Ce voiai? Să-i 
faci rău? 

— Nu, nu... protestă gâfâind de frică Calunga, n-am avut 
intenţia asta. 

— Atunci ce făceai în faţa uşii ei cu cuțitul în mână? Ţine minte 
că Randu nu iartă pe nimeni care vrea să-i facă rău Kassandrei. 

— Am apărat-o de umbra neagră, am apărat-o de tine, încercă 
să se justifice Calunga. 

— Minţi! Să nu încerci să fugi că te găsesc şi în gaură de 
şarpe. Spune-mi ce ai făcut? întrebă Randu strângându-l mai 
tare. 

— N-am fost eu cu ideea... nu eu... eu... 

— Cine te-a trimis? 

— Servitoarea. 

Randu îl izbi de pământ şi îi dădu drumul apoi fără un cuvânt. 
Lazara ieşi din tufiş, tremurând de spaimă. 


Luis David petrecu mult timp cu Hector la clubul de lângă sala 
de gimnastică. Hector era singurul om faţă de care Luis David 
putea să fie pe deplin sincer. Recunoscu faţă de prietenul său că 
ultimul lucru pe care şi-l dorea era ca fata să fie acuzată de 
crimă. Poliţia voia însă să înceapă cercetările, căci descoperise 
că pistolul îi aparținuse lui Ignacio. 

— Este atât de tânără şi de frumoasă! Aş dori să-i dăruiesc 
dragostea şi grija mea, dar sunt foarte gelos. 

Gelozia şi rolul acela fals pe care îl juca în viaţa Kassandrei îl 
epuizaseră de tot. Nu era nici soţ, nici tatăl copilului. 

— Gândeşte-te cum mă simt, Hector! Dacă aş putea s-o apăr 
cum face ţiganul ăla! Dar eu sunt condamnat, dimpotrivă s-o 
urmăresc şi s-o acuz! 

— Da, în general, nu te invidiez. Ai o sarcină grea. 

— Exact... Dar de ce am plecat? De ce am fugit de ea atunci 
când ne-am cunoscut, când totul era aşa de minunat, aşa de 
frumos pentru noi... De ce mi-a fost frică s-o iau cu mine? Dacă 
aş fi ştiut că o să se întâmple aşa, cred că n-aş fi procedat 
niciodată aşa. Dar Kassandra l-a văzut pe Ignacio, ʻa crezut că 
sunt eu şi restul s-a desfăşurat de o manieră stranie. Oare 
Kassandra. s-o fi făcut? Nu sunt sigur... dar, Dumnezeule, 
incertitudinea asta! 

— Ai un necaz serios, prietene! 

— Îmi dau foarte bine seama că am fost primul bărbat pe care 
l-a iubit... Poate s-ar mai putea întoarce clipa aceea. Dar acum 
mă urăşte. 

Kassandra era şi ea sfâşiată între ura şi dragostea pentru 
Ignacio, dar când Roberto îi atrase atenţia că Alfonso nu se 
simţea deloc bine cu sănătatea, ieşi alergând din cabinetul 
doctorului, ştiind că trebuie să-l împiedice pe Manrique să-i 
comunice lui Alfonso că s-a hotărât să divorţeze. 

Manrique se pregătea deja de câteva zile în acest sens, încă 
de când se întorseseră de la mare, considerând că Alfonso ar fi 
suficient de rezonabil ca să înţeleagă că fata are nevoie de 
libertate ca s-o ia de la început şi să-şi găsească fericirea alături 
de un bărbat care s-o iubească cu adevărat. 

Tânărul se arătă uimit când Kassandra se năpusti în mijlocul 
discuţiei .în biroul lui Alfonso şi îşi sărută soţul, prefăcându-se 
fericită şi mulţumită. 

— Doctorul a spus că totul e în ordine. O să avem un copil 
minunat. 

— Un copil minunat, repetă Luis David după ea, ştergându-şi 


rujul de pe obraz. Sunt aşa de fericit. 

— O, bunicule, spuse Kassandra apropiindu-se să-l îmbrăţişeze 
pe omul acela atât de drag. /gnacio a fost atât de îngrijorat, dar 
n-a vrut să arate. Astăzi am să încep să cos scutecele... O să mă 
ajute şi Gema. Sunt aşa de fericită! 

— Mă bucur să aud aşa ceva. Sunt fericit datorită ţie, spuse 
don Alfonso mulţumit, privindu-şi nepoata. 

Râsul Kassandrei îl făcu să dea uitării tonul ceremonios cu 
care începuse discuţia tânărul avocat. Se gândea deja cum o să 
se joace cu strănepotul lui şi o să-l ducă la plimbare când va mai 
creşte puţin. | 

Kassandra încerca un sentiment de mulţumire pentru că nu-l 
lăsase pe dragul şi sărmanul don Alfonso să sufere din cauza ei. 
Simţea că îl iubeşte foarte mult pe acel om minunat şi dorea să-i 
dăruiască aceleaşi sentimente şi copilului care avea să se nască. 
Dorea să uite ura pe care o simţise câteodată faţă de acea fiinţă 
neajutorată din pântecele ei. Îşi aminti îndemnul preotului: să se 
încreadă în Dumnezeu şi în iubire. După-amiază se duse la 
biserică, la aceeaşi biserică unde se căsătorise cu Ignacio. 

Îngenunche şi se rugă. Nu Dumnezeului pe care învățase ea 
să-l slăvească, dar-credea în El.şi avea -nevoie de ajutorul Lui. 
Intră în confesional şi începu să spună: i 

— Doamne, acum ştiu, Tu eşti Dumnezeul meu. In mine este o 
mică ființă... ca o lumânărică ce abia începe ardă, ca o sămânță 
ce caută apa iubirii mele ca să trăiască şi să crească, fă ca să 
devină ceva... cineva... 

— De ce nu-l numeşti pe numele Lui care e cel mai bun, mai 
bun decât oricare altul din lume? întrebă preotul căruia ea nu-i 
vedea faţa. Nici nu avea importanţă, i se părea că vorbeşte chiar 
cu Dumnezeu, singurul care o putea ajuta. 

— Nu simt aşa. 

— Nu există femeie care să nu aibă încă de la naştere dorinţa 
de a deveni mamă. 

— Nu simt lucrul acesta, părinte, nu-l simt! 

— Nu cred... Altfel cum ar fi fost posibil ca Domnul să trimită 
un copil? 

— Am vrut să am un copil, da, dar nu pe acesta. 

— Nu..Există copilul acesta sau acela. Toţi sunt la fel. 

— Şi cei care nu se nasc din dragoste? 

— Da. 

— Chiar şi cei concepuţi în minciună? 

— La tine nu e cazul, căci copilul tău se va naşte în familie, 


este binecuvântat de taina sfântă a căsătoriei. 

— Atunci ar trebui să-l iubesc? 

— ÎI iubeşti deja, chiar dacă nu ştii. 

— In ciuda faptului că îmi amintesc de umilinţa şi de ruşinea 
mea? 

— Trebuie să fii mândră şi fericită. 

— Dar dacă ura faţă de bărbatul care l-a zămislit va fi mai 
puternică decât sentimentele mele şi va ajunge la copil? 

— Ce vină are fiinţa aceea mică? E un copil, nu poartă el vina 
pentru răutatea oamenilor. Cine nu iubeşte copiii? 

— Dar dacă o să fie rău ca tatăl lui? | | 

— Ne naştem nevinovaţi şi curaţi... Păcatul ne îngreuiază 
sufletul mai târziu. 

— Credeţi că trebuie să uit ce mi-a făcut, părinte? 

— Uită pe cei care ţi-au făcut rău... nu te teme pentru fiul 
tău... nu te teme de tatăl fiului tău... lubeşte, iartă... sădeşte 
iubirea în grădina inimii tale, chiar dacă ţi se pare imposibil. 
Acolo unde se seamănă iubire, creşte iubire. 

Kassandra dorea să trezească toată iubirea care: sălăşluia în 
ea pentru această mică fiinţă ce urma să vină pe lume. Dorinda o 
liniştea spunându-i-că, cu vremea, toate.lucrurile se vor aranja. 
Era mai tristă decât atunci când duseseră viaţa de nomad, 
cutreierând drumurile lumii. 

Kassandra şedea adesea la fereastră şi se uita în tăcere la 
oraşele prin care treceau. Număra stelele şi copacii pe care îi 
lăsau în urmă, aşteptând să se ivească zorile. 

— Visai la luminile care se aprind sub acoperişurile caselor... 

— Visam să am o casă, să sădesc flori în faţa ei... Voiam să am 
o cuvertură pe pat, credeam că aici am să fiu fericită, 

— Nu trebuie să cauţi fericirea într-un loc anume, trebuie s-o 
cauţi în inimă. Ai găsit o inimă de piatră în care floarea iubirii nu 
creşte. 

— O, bunico, era aşa de dulce! Am fost atât de fericită când 
m-a sărutat. Nu înţeleg cum de s-a schimbat aşa. 

— Te-a orbit iubirea, prinţesa mea. 

— Bunico, nu sunt sigură dacă am să mai pot iubi vreodată. 

— Bate cineva, spuse Dorinda ridicându-se. La vederea lui 
Ignacio, bătrâna se scuză că are treabă şi plecă. 

Luis David se uita la Kassandra care împletea o caniiguta 
pentru copil. 

— Îţi doreşti copilul acesta, nu-i aşa? 

— Nici tu nu-l doreşti, nu-l iubeşti. Nu eşti fericit că o să se 


nască, nu eşti în stare să-l iubeşti. 

„Dacă ar fi al meu... Cât de mult l-aş iubi dacă ar fi al meu... 
dacă aş fi eu tatăl lui... dacă mâinile acelea ar face hăinuţe 
pentru copilaşul meu... câtă dragoste, câtă fericire aş simţi... Dar 
nu simt decât tristeţe... o tristeţe care îmi sfâşie inima.” 

— De ce mă priveşti aşa? îl întrebă Kassandra văzând că Luis 
David se uită lung la ea. 

— Cum? 

— Cu tristeţe. 

— Mă bucur că poţi să vezi tristeţea din ochii mei, poate că, 
dacă ai vrea, ai mai vedea şi altceva. 

— Ce? 

— Multe, Kassandra. Şi, în primul rând, dragostea mea. 

— Ignacio, ce s-a întâmplat cu noi? 

— Ne-am pierdut, Kassandra, ne-am pierdut. Poate că am 
putea să ne regăsim. 

Kassandra considerase că este imposibil aşa ceva, dar iată, el 
îi dădea din nou speranţă. 


Rosaura pândea momentul să-l găsească pe Luis David singur 
ca s-o poată acuza pe Kassandra de moartea lui Ignacio. Era 
îngrijorată de faptul că Herminia lipsea atât de mult timp. Ea l-ar 
fi recunoscut imediat pe Luis David. Matias îi atrăsese atenţia să 
fie cu băgare de seamă ca nu cumva să întoarcă lucrurile 
împotriva ei. Chabela, cea pentru care Rosaura făcuse toate 
acestea, i se plânse că acum Kassandra conspiră cu Manrique. 

— Este o intrusă, o urăsc! striga ea. Nimeni nu mă iubeşte, toţi 
o iubesc pe ea, pe mine nu mă iubeşte nimeni. 

— Dar eu te iubesc, te iubesc aşa de mult, o mângâie Rosaura. 

— La naiba, Rosaura, cine are nevoie de dragostea ta!? 

Pe Rosaura o dureau aceste cuvinte, fiindcă spera totuşi că 
într-o zi Chabela îi va fi recunoscătoare pentru tot ceea ce făcuse 
pentru ea, atunci când totul va fi al ei, singurul moştenitor, 
Ignacio, nemaifiind în viaţă. 

Când Kassandra plecă să-şi viziteze prietenii, Rosaura se duse 
să pregătească baia. Il găsi pe Luis David uitându-se la cravate. 

— Va trebui să cumpăr altele, spuse el. Astea nu se potrivesc 
deloc cu cămăşile. 

— Asta pentru că aveţi alt gust decât fratele dumneavoastră, 
îndrăzni să spună Rosaura. Ştiu că dumneavoastră nu sunteţi 
Ignacio. 

Luis David o privi surprins. 


— Ignacio e mort, insistă servitoarea. Nu ştiu ce mai aşteptaţi 
şi de ce nu' daţi în vileag criminalul. Calunga mi-a spus tot. 

— Mai exact, ce ţi-a spus? 

— Mi-a povestit cum a tras Kassandra în Ignacio... Atunci v-au 
chemat pe dumneavoastră, aţi venit, l-aţi înmormântat, aţi 
preluat rolul lui şi i-aţi spus să tacă. 

— Da, dar nu prea s-a ţinut de cuvânt. 

— Calunga are încredere în mine, stăpâne. 

— O, da. De cât timp te cunoaşte? 

— De când am început să lucrez în familia dumneavoastră. Mă 
duceam din când în când să fac curăţenie şi să păzesc casa. 

— Şi ce ţi-a spus Calunga despre Kassandra? 

— Că l-a ucis pe Ignacio. 

— Mie de ce nu mi-a spus nimic? L-am întrebat pe Calunga de 
mai multe ori dacă a văzut-o, cine a fost persoana care s-a dus la 
mină... şi mi-a spus că n-a văzut bine. De ce nu mi-a spus toate 
astea? 

— Pentru că n-are minte şi nici un trecut foarte curat. A fost 
întotdeauna amestecat în afaceri murdare. Se teme să vă spună 
adevărul, pentru că ar putea fi chemat să depună mărturie şi ar 
avea probleme cu oamenii legii... M-a convins însă că în noaptea 
aceea Kassandra s-a dus la mină şi l-a ucis pe Ignacio... Dar 
credeam că ştiţi deja. Şi nici nu ştiu cine altcineva ar fi putut să 
fie? Cine altcineva decât ea? Numai că nu înţeleg de ce n-aţi pus- 
o încă sub acuzare. Cu siguranţa că aveţi dovezi... 

Lui Luis David-i se părea că lucrurile începuseră să se 
îndrepte. Nu ştia ce să spună. 

— Ştii, Rosaura. Eu o iubesc. Am îndrăgit-o încă din prima 
clipă... când a venit circul... spuse Luis David. Dar de ce crezi că 
s-a însurat Ignacio cu ca? 

— Păi asta aş vrea să ştiu şi eu... 

— Da, aşa e... Am descoperit că, de fapt, el n-o iubea, ba chiar 
se pare că o ura, dar... 

— Tocmai asta e, de aceea l-a ucis şi dumneavoastră trebuie 
s-o puneţi sub acuzare. 

„Nimic nu-mi chinuie sufletul mai tare. Să te pun sub acuzare, 
asta e datoria mea, am jurat. Dar nu vreau să fac lucrul acesta. 
Dumnezeule, nu vreau deloc, nu vreau să-i fac rău, nu vreau să 
fiu pricina durerii ei... Dar, pe de altă parie trebuie s-o fac... O, 
ce chin!” 

Era datoria lui, dar simțea că are tot mai puţin curaj s-o facă. 

Cuvintele doctorului îi răsunau şi acum în minte Liliei Rosa: 
„Ce ai tu de pe urma visurilor tale, Lilia Rosa? Nimic! La sfârşitul 
fiecărui vis rămâi cu mâinile goale. Trebuie să mergi”. 

Treptat, Lilia Rosa începuse să se uite la lume cu alţi ochi. 
Observă mâinile aspre şi roşii ale maniei sale, mâini de femeie 
muncitoare. 

— O, mamă, cât de mult aş dori să pot face ceva, să te ajut, 
spuse Lilia Rosa într-o zi, uitându-se la mama ei care şedea 
obosită. | | 

— Ce tot spui, Lilia Rosa? întrebă mirată Ofelia. 

— O, mamă, am arătat atât de mult dezinteres faţă de tot... 
faţă de lupta ta, de sacrificiile tale... 

— De ce vorbeşti aşa? 

— Asta e adevărul, mamă. Te chinuieşti ca să ne întreţii, ca să 
avem din ce trăi... iar eu nu fac altceva decât să stau în 
căruciorul ăsta. Nu sunt nici măcar conştientă de ceea ce se 
întâmplă în jurul meu. Vino încoace, mamă. Vino, o strigă gingaş 
fata. Ah. Eşti aşa de bună! Eşti aşa de bună cu mine! 

— lubita. mea. Cum să nu fiu bună cu-tine, când eşti singura 
fiinţă pe care o iubesc, singurul lucru bun care mi s-a întâmplat 
în viaţă. 

— Nu e aşa, mamă, sunt o fiinţă egoistă şi nefolositoare. N-am 
văzut până acum sacrificiile tale. Vezi, mamă, aşa e cum a spus 
doctorul, m-am depărtat de realitate, nu-mi mai pasă de nimic, 
nu doresc nimic, nu mă lupt pentru nimic... Dar ai să vezi că 
toate acestea au să se schimbe, o asigură Lilia Rosa. 

— Asta înseamnă că... că doctorul te-a ajutat? Intrebă Ofelia 
nevenindu-i să creadă. 

— Da, mamă. Am început să am încredere în el. Dacă el spune 
că pot să mă vindec, înseamnă că aşa e. Da. Mi-a spus că... pot 
să contez pe el. Să cred în asta. Am să reuşesc, ai să vezi! 

— lubita mea, spuse Ofelia, sărutând-o gingaş pe frunte. 

— Mamă, vreau să mă vindec. Vreau să mă ridic din scaunul 
ăsta... şi să fiu la fel ca toţi ceilalţi. Vreau să merg din nou! 

Ofelia ştia de câtă răbdare şi stăpânire de sine este nevoie 
pentru ca Lilia Rosa să se vindece. Dar acesta era.primul pas, 
primul semn care-i dăduse speranţă că într-o zi lucrul acesta se 
va întâmplă cu adevărat. 

Lilia Rosa deschise cutia muzicală şi examină cu atenţie 
silueta zveltă a balerinei. Când în cameră intră Tomas, Lilia Rosa 


închise cutia. Se simţea ca pe scenă. Oamenii intrau mereu în 
camera ei, iar ea parcă stătea întruna în faţa publicului. Chiar şi 
după ce se lăsa cortina. Acum ar fi vrut să se refugieze în lumea 
gândurilor ei. Dar de astă dată n-o făcu. 

— Doctorul spune că pot să merg... şi s-o ajut pe mama... Că 
pot să merg ca orice fată normală... că trebuie să mă lupt şi să 
vreau din tot sufletul! spuse Lilia Rosa, hotărâtă să vorbească 
deschis despre ceea ce o frământa. 

— Asta-i foarte bine. Cred că doctorul ăsta merită o medalie, 
nu-i aşa? 

— E foarte bun şi se interesează aşa de mult de cazul meu... 
Dar noi nu putem să-i plătim... însă Gema spune că asta nu 
contează. Face totul din dragoste pentru ea... Gema e 
minunată... E foarte ataşată de mama mea... şi de mine. 

— Vezi, Lilia Rosa, ce descoperi atunci când umbli? Ce vrei să 
faci mai întâi? 

— Păi... nu ştiu... Dar cred că aş vrea să mă duc la biserică să- 
i mulţumesc lui Dumnezeu. Da, asta voi face. Am să duc flori şi 
am să îngenunchez şi să-i mulţumesc lui Dumnezeu din tot 
sufletul, pentru că El şi doctorul m-au vindecat. 

— E minunat! Merg şi eu cu tine, sper cât mai curând! 

— Sigur? Ai să mergi cu mine? întrebă însufleţită fata. 

— Da, te asigur! Mai mult chiar, îţi promit. Jur că nimeni şi 
nimic nu mă va împiedica să merg cu tine. In regulă? 

— O, Tomas, ce bun eşti cu mine! De ce eşti aşa de bun? 

— Ei, asta e întrebarea. Tu ce crezi? întrebă tânărul uitându-se 
zâmbitor la ea. Pentru că te iubesc. 

— Mă iubeşti? Tu mă iubeşti?!... NU! 

— Ce nu? z 

— N-am să mai visez. Visurile nu-mi dau nimic. Imi lasă un gol 
în suflet pe care vreau să-l umplu... să-l umplu cu ceea ce 
doresc. 

Auzind glasul lui don Simon, Tomas ieşi repede din cameră ca 
să afle veşti despre Kassandra. Trecuseră unul pe lângă altul de 
două ori de când se întorsese, dar nu avusese norocul s-o vadă. 
Lilia Rosa rămase singură, ţinând în mână cutia muzicală. Abia 
aştepta să se închidă uşa şi să rămână singură. 

A doua zi, Tomas şi Ofelia o duseră pe Lilia Rosa la cabinetul 
lui Roberto. Era o zi în care îşi puseseră cu toţii mari speranţe. 
Marcelino şi Glinka aşteptau cu nerăbdare întoarcerea lor. Gema 
se dusese la birou, promiţându-i lui Simon că îl va anunţa de 
îndată ce va afla ceva. 


— Te aştept în faţa uşii, spuse Tomas, şi sunt convins că în 
curând ne vom plimba î împreună. 

— Şi eu vreau, Tomas, am să fac tot ce spune doctorul. 

Ofelia şi Tomas plecară. Lilia Rosa era gata. „Doctor Alonso, 
Doctor Alonso”, aproape că îi venea să pronunţe cu voce tare 
numele pe care îl vedea scris pe diplomele de pe perete. „Ce 
coincidenţă. Dar există şi oameni cu acelaşi nume. Nu, nu se 
poate... nu se poate ca doctorul să fie tatăl meu.” 

— Ei, ia să vedem, spuse Roberto apropiindu-se de Lilia Rosa. 
Ce mai face iubita mea pacientă? încearcă să te gândeşti cât de 
bine te simţi, cum te ridici în picioare şi nimic nu poate să te 
oprească. Ai încredere în mine, Lilia Rosa? 

Fata tăcea. 

— Dacă îţi spun că poţi să stai în picioare, insistă Roberto, 
acesta e adevărul, te rog să mă crezi. 

„Mama mi-a spus că s-a întâlnit cu tatăl meu în oraş”, îşi 
aminti Lilia Rosa. 

— Vreau să te ajut şi să fiu fericit alături de tine când se va 
întâmpla acest lucru. 

„Era palidă când Gema l-a adus pentru prima oară în casă.” 

— Gândeşte-te numai cât de fericită o să fie mama ta când se 
va întâmpla acest lucru, continuă insistent Roberto s-o încurajeze 
şi prietenii tăi... Gema... te iubeşte aşa de mult. 

„Pentru că mama a tăcut de dragul Gemei”. 

— Şi mama mea care te-a cunoscut abia de curând spune că 
te iubeşte din toată inima. 

„De aceea m-a sărutat şi a început să plângă... Femeia aceea 
este bu...” 

Roberto nu se dădu bătut, ştiind că este vorba de o clipă 
crucială pentru Lilia Rosa care trebuia să-şi dorească din toată 
inima să se ridice în picioare şi să facă cel puţin un pas. 

— Şi mai ales eu. Însănătoşirea ta m-ar face realmente fericit. 
Şi n-am să mă liniştesc până când nu se va întâmplă acest lucru. 

„Se simte vinovat, simte că are o datorie faţă de mine.” 

— Nu este numai datoria mea. Lilia Rosa... Am pus şi multe 
sentimente în această problemă... 

„E tatăl meu... e tatăl meu”, îşi zise Lilia Rosa în sufletul ei. 

— Haide, Lilia Rosa, poţi să.mergi, spuse Roberto, apucând-o 
de mâini ca să se poată ridica. Încearcă, te rog! 

— Nu! vorbi pentru prima dată Lilia Rosa. 

— Încearcă, Lilia Rosa, insistă Roberto, nedându-şi seama de 
fermitatea cu care vorbise fata. 


— Nu, repetă fata. Lăsaţi-mă în pace! 

— Ce s-a întâmplat? Haide, linişteşte-te, încercăm uşurel. 

— Vreau să plec. Nu vreau să merg, nu vreau să mai aud 
nimic. Vreau să vină mama... Mamă! strigă fata cu glas sfâşietor. 
Ofelia intră în cabinet înspăimântată. Şi Tomas era neliniştit. 

— lubito! spuse Ofelia apropiindu-se de fiica ei Ce s-a 
întâmplat? 

Roberto era zdrobit. Crezuse că totul e în ordine, că fata îl 
ascultă. Supusă. 

— Nu ştiu, spuse Roberto ştergându-şi picăturile -de sudoare 
de pe frunte. Totul a fost foarte bine până când am luat-o de 
mâini. Nu ştiu ce s-a întâmplat. 

— Tomas, scoate-mă de aici, îl rugă fata. 

— Da, cred că cel mai bun lucru este s-o duceţi de aici, spuse 
Roberto privind-o cu tristeţe. 

Lilia Rosa tăcu încăpăţânată, deşi şi Ofelia şi Tomas se 
străduiau să afle ce s-a întâmplat. 

— Nu crezi că eşti nerecunoscătoare faţă de doctor? întrebă 
Tomas. Dacă a vrut să te sprijine ca să te ridici, asta-este pentru 
că doreşte să te ajute, de ce nu înţelegi? 

— Nu vreau să merg, nu mai vreau. Nu vreau... Şi lasă-mă în 
pace. Tot timpul mă întrebi câte ceva. 

Când ajunseră acasă, Ofelia o aşeză pe Lilia Rosa în locul ei 
obişnuit, pe scaunul de lângă fereastră. O întrebă cu gingăşie la 
ce se gândise în cabinetul doctorului. 

— Nu m-am gândit la nimic... la nimic. Numai că am ştiut... 
spuse Lilia Rosa printre lacrimi. 

— Ce? 

— Că e tatăl meu. 

Ofelia nu avea ce să-i spună. Ştia că Lilia Rosa are un deosebit 
simţ al observaţiei, pe care în zilele ei lungi de singurătate îl 
adusese la stadiul de perfecţiune. Ceea ce o îngrijora cel mai 
mult era însă faptul că Lilia Rosa refuza să continue tratamentul. 
Nu era vorba aici numai de încăpăţânarea ei. Veni şi Gema s-o 
roage să nu întrerupă tratamentul, adresându-i cele mai calde şi 
mai simţitoare cuvinte, dar Lilia Rosa nu acceptă nimic. Ba se 
purtă chiar grosolan. 

— Dar. de câte ori trebuie să.vă repet? Nu vreau să merg şi nu 
vreau să mă mai duc acolo. Nu mai insistaţi atât! 

Roberto era distrus. Insuccesul cu tratamentul Liliei Rosa îl 
afectase grozav. Nu numai pentru că Lilia Rosa era fiica lui, dar 
era o înfrângere pe care nu şi-o putea ierta. Gema insista să nu 


renunţe şi asta îi dădu puterea să încerce din nou. 

Intră încet, îi salută pe prietenii Ofeliei şi ai Liliei Rosa şi se 
îndreptă spre camera Liliei Rosa. 

— Bună, Lilia Rosa! Ce mai faci? întrebă el blând. 

— De ce ai venit aici? îl întrebă Lilia Rosa şi el simţi pentru 
prima oară duritatea din vocea aproape încă de copil al fetei. N- 
ai înţeles? Ştiu că eşti tatăl meu... şi nu vreau să mai ştiu nimic 
despre tine... Nu mai vreau să te văd niciodată. 

— Lilia Rosa, eşti foarte pripită. Am o mulţime de. lucruri să-ţi 
spun, să-ţi explic. 

— Nimic, nu vreau să aud nimic! Ai părăsit-o pe mama mea şi 
pe mine, ăsta e singurul lucru pe care îl ştiu. 

— Tocmai. Au existat motive pentru asta. Au existat motive 
pentru tot ceea ce s-a întâmplat. 

— Poate exista vreun motiv ca să-ţi părăseşti soţia şi fiica? Să 
pleci în felul ăsta? Să nu ai grijă de noi? Ai plecat liniştit... şi ai 
uitat de noi. Ne-ai aruncat afară din viaţa ta... ca şi când nici n- 
am fi existat. 

— Nu a fost chiar aşa, oftă-Roberto. Nu a fost chiar aşa. Au 
fost clipe grele, momente de sacrificii însemnate. 

— Sacrificii? Mie să nu-mi vorbeşti despre sacrificii! Mama mea 
se scoală în fiecare dimineaţă la ora cinci. Petrece ore în şir 
spălând rufe. Mâinile ei sunt îngrozitoare, roşii, pline de 
crăpături. Apoi le calcă, după care pleacă să împartă pachetele 
cu rufe ca să câştige câţiva bănuţi. Mie să nu-mi vorbeşti despre 
sacrificii. 

— Ştiu că sunt vinovat, dar dă-mi voie să-ţi explic. 

— Ce s-a întâmplat cu jocurile copilăriei mele? Cu râsul meu? 
Ce s-a întâmplat cu toate acestea? Cu visurile mele? Cu bucuriile 
mele de copil? Mi le-ai furat pe toate, căci a fost numai vina ta. 
Atunci m-am înstrăinat, m-am cufundat în lumea visurilor care 
nu-mi oferă nimic bun. 

— Te rog, opreşte-te. 

— Intr-o zi... la şcoală am scris o compunere despre tatăl 
meu... plină de dragoste... dar copiii au râs de mine... pentru că 
eu nu aveam tată... pentru că acel tată nu exista... a fost 
inventat pentru că pe noi tata ne părăsise, 

— Destul, te rog, ajunge, Lilia Rosa. 

Se făcu linişte. Nu se auzea decât plânsul fetei. Pe Roberto îl 
apăsau durerea şi amărăciunea pe care fata le aruncase asupra 
lui. Incercă încă o dată să se apropie de sufletul acestei făpturi 
gingaşe. 


— Nu vreau să mă justific, dar... 

— Pleacă! 

— Dar nu înţelegi, am vrut să mergem înainte. 

— Ai şi mers, acum eşti medic. Du-te şi însoară-te cu Gema. 

— Aş vrea să înţelegi că... 

— E o doamnă educată, a citit o mulţime de cărţi... Mama mea 
n-a avut timp pentru asta. Acum pleacă! 

— Cred că ar trebui să ştii că doresc să te vindec, fiica mea. 

— Nu-mi spune aşa! Cine îţi dă dreptul? Lasă-ne în pace, pe 
mine şi pe mama. 

Roberto se apropie ca s-o îmbrăţişeze. Dorea acest lucru din 
toată inima. Dorea să îngenuncheze în faţa ei şi să-i ceară 
iertare, dar Lilia Rosa îl respinse. 

— Nu mă atinge! Niciodată nu ne-ai iubit. Pleacă şi uită că 
existăm! Nu vreau să te mai văd... niciodată. 

Roberto se întoarse în camera de zi, unde toate chipurile erau 
încruntate. În timp ce el discutase cu Lilia Rosa, Ofelia le 
povestise lui Tomas şi Marcelino că Roberto este soţul ei care o 
părăsise. 

— M-a părăsit. Nu vrea să aibă de-a face cu mine. Nu l-am 
vorbit niciodată de rău, spuse Ofelia mâhnită. 

— Da, dar fata poate să înţeleagă, spuse Marcelino. 

— Ofelia, vreau să te ajut, să-ţi plătesc pensie alimentară. 

— Drăguţ din partea ta, dar nu pot să accept. 

— E datoria mea. 

— Aţi uitat cam: prea mult timp de datoria dumneavoastră, 
interveni în discuţie Tomas. Ofelia nu mai este singură. Ne are pe 
noi. Câştigăm destul şi o s-o ajutăm. 

— Dar... şi eu pot să ajut. 

— Vedeţi... domnule doctor, spuse Tomas, dacă Lilia Rosa v-a 
spus să plecaţi, atunci... vă rog să plecaţi. 

Când auzi ce se întâmplase cu Lilia Rosa, Kassandra veni 
imediat în vizită. Dorea din tot sufletul ca fata să se 
însănătoşească. Nu numai de dragul Lilei Rosa, dar şi ca să aibă 
o prietenă cu care să poată sta de vorbă. 

— Mă gândeam cum o să alergăm pe câmpii... aşa cum făcea 
mama ta cu prietena ei, Andreina. lţi aminteşti, mama ta mi-a 
povestit cum hoinăreau ele pe câmp şi culegeau flori? 

— Şi mie mi-ar plăcea, dar asta n-o să se întâmple niciodată. 

— Nu, ascultă, poate vreodată... în viitor. Poate că o să treci 
peste impresia proastă pe care ţi-a făcut-o doctorul. 

— Nu, am să rămân paralizată pentru totdeauna. 


— O, Lilia Rosa, nu-i permis să vorbeşti aşa. Mama ta o să fie 
foarte tristă. Şi Gema. Te iubeşte aşa de mult. 

— Are probleme mai importante. 

Şi Liliei Rosa îi plăcea Kassandra, totuşi se întreba de ce o 
iubeşte Tomas aşa de mult. „Kassandra îl iubeşte ca pe un 
frate”... Pentru o clipă se întoarse în lumea visurilor ei. 

Glinka aştepta nerăbdător la uşă. Nu voia să întrerupă discuţia 
dintre cele două fete, dar abia aştepta s-o vadă din nou pe 
Kassandra. 

— Lilia Rosa se simte mai bine? 

— E deja în pat. Mi-e teamă să nu rămână pentru totdeauna în 
pat, şi atunci... spuse Ofelia cu vocea plină de lacrimi. 

— În Marea Carte a Vieţii e scris tot ce trebuie să se întâmple, 
surioară. Fie ca Ostebe să-ţi dea putere să înduri durerea. 

— Mulţumesc, fiule. 

Kassandra ieşi eu chipul trist din camera Liliei Rosa. 

— Nu vrea să se vindece, doamnă Ofelia. 

— Ştiu, copilă, ştiu. Mi-e teamă că nu există soluţie. 

Kassandra îl îmbrăţişa pe Glinka. 

— Când te văd mă înveselesc, indiferent cât aş fi de tristă. 

— Ce bine îmi pare că te văd, spuse Glinka, dar Tomas o să fie 
trist. 

— Da, şi mie îmi pare rău. Simon mi-a spus că s-a angajat 
chelner în restaurantul unde cânţi tu la vioară. 

— Ai putea să vii să vezi unde muncim. 

— Am să vin, vă promit. O să-l rog pe /gnacio să mă aducă. 

Kassandra dorea să petreacă cât mai multă vreme cu prietenii 
ei. | se părea că s-a îndepărtat de ei, însă în inima ei era prea 
multă durere şi nelinişte. Mândria ei fusese rănită. Plecase de 
lângă ei şi se căsătorise plină de speranţe şi iluzii, şi în cele din 
urmă nu dobândise nimic din toate acestea. Astăzi lucrurile arată 
însă altfel. Soţul ei se schimbase. Şi Alfonso remarcase acest 
lucru. Numai Dorinda îi atrăgea atenţia să nu se înşele din nou. 

— Marele Ostebe te priveşte... eşti pierdută. 

— Sau salvată, bunico, răspunse Kassandra. Poate că iubirea 
mea l-a făcut să se schimbe, sau poate copilul pe care îl 
aşteptăm. 

— Uite-i, spuse Dorinda, văzându-l pe /gnacio -că intră în 
cameră. Eu plec. 

Luis David se uită la lucruşoarele pentru copil, tot mai multe la 
număr în fiecare zi. 

— Văd că ai pregătit aproape totul pentru copilul tău. 


— Da, /gnacio. Dar copilul acesta nu este numai al meu. E 
copilul nostru. Eu am încercat să-l iubesc. Poate că ai să-l iubeşti 
şi tu. 

— De când gândeşti aşa? nu păreai încântată. 

— Nu ştiu. Mi-ai făcut prea mult rău. M-am simţit îngrozitor 
când am descoperit de ce te-ai însurat cu mine. 

Simţea că acest copil este simbolul clipei pe care dorea s-o 
uite. Pe de altă parte, lupta împotriva unui lucru sfânt, a 
instinctului matern, pe care până şi animalele îl au faţă de puii 
lor. 

— M-am dus la biserică, spuse Kassandra. M-am rugat lui 
Dumnezeu şi preotul mi-a spus să-l doresc şi să-l iubesc pe 
copilul acesta. Şi atunci s-a întâmplat că m-am dus în dormitor şi 
tu stăteai întins în pat şi nu te simţeai bine. Altă dată ţi-aş fi spus 
imediat să te ridici şi să pleci. Dar am văzut durerea şi tristeţea 
de pe chipul tău. Am venit lângă tine, mi-ai luat mâna şi mi-ai 
dus-o la buze. Am simţit că putem să culegem roadele iubirii pe 
care am semănat-o. De atunci lucrurile s-au schimbat între noi. 
Simt că ar fi posibil să-mi iubesc copilul... au fost multe lucruri 
care m-au ajutat să trec cu vederea înjosirea la care am fost 
supusă... şi am învăţat să-mi privesc -copilul ca pe o nouă 
speranţă... pentru că tu şi copilul meu sunteţi acelaşi lucru, 
sunteţi totul pentru mine. 

— Şi dacă eu nu pot să simt acelaşi lucru, dacă nu pot să mă 
gândesc la copil cu bucurie şi dragoste? 

— Nu, te-ai schimbat. 

— Copilul acesta n-ar fi trebuit să existe... dar nu vreau să 
suferi... dimpotrivă, mi-aş da viaţa ca să te văd fericită. 

— Te cred. Intotdeauna am dorit să fii bun şi să mă iubeşti. 

Luis David se apropie de ea şi o strânse tare la piept. 

— Ajută-mă, Kassandra. Haide să stăm strâns lipiţi unul de 
altul şi să apărăm ceea ce ne-a mai rămas. 

Luis David fu bucuros s-o ducă pe Kassandra la restaurantul 
unde lucrau prietenii ei. Chabela se aştepta ca la această 
petrecere să fie invitat şi Manrique, dar Nancho, cum îl alinta ea 
pe /gnacio, nu fu de acord. 

— E gelos, se teme să nu i-o ia cineva, de asta nu mă lasă să-l 
invit, se plângea furioasă Chabela Rosaurei, în timp.ce acesta îi 
călca rochia. 

— Nu vă faceţi griji, domnişoară Chabela, fericirea lui n-o, să 
dureze mult, o consola servitoarea. 

— Ştii. Rosaura, am auzit o discuţie între ea şi Manrique. 


Kassandra i-a spus: „Am să-mi găsesc cumva fericirea, Manrique. 
Dumnezeu mă va ajuta”. lar el a fost la fel de patetic când a 
spus: „O să fii foarte nefericită, Kassandra. Mă doare să văd că 
nu ai nici visuri, nici iluzii.” De ce nu mi-a spus şi mie aşa! 

— Liniştiţi-vă, domnişoară, Manrique o să fie al 
dumneavoastră. Şi vipera asta o să vadă ea când s-o întoarce 
dona Herminia. 

În seara aceea Kassandra arăta minunat. Era aşa de frumoasă 
şi strălucea de dragoste. Tomas rămase uimit când o văzu. 

— Şi pe chelner îl cunoşti, spuse răutăcioasă Chabela. 

— Chabela, încetează te rog cu prostiile, îi spuse Luis David. 

— Unde ţi-e mândria, Nancho? întotdeauna te-ai purtat distant 
cu slugile. Ce te-a făcut să te schimbi? 

Luis David se ridică şi o invită pe Kassandra să-i arate hotelul. 
Glinka se apropie de Chabela şi cântă pentru ea încet: 

— „Să mă iubeşti... să mă iubeşti... trandafirul meu drag.” V- 
am dedicat-o dumneavoastră, îi spuse el. 

— Cine v-a permis asemenea familiarisme? Sunteţi cam 
îndrăzneţ, tinere. 

— Sunt ţigan, spuse ştrengăreşte tânărul. Aşa e obiceiul la noi. 

— Da, mai ştiu eu şi altă ţigancă... 

— Şi dumneavoastră aveți sânge de ţigan... ochii 
dumneavoastră, chiar dacă nu sunt de ţigancă, au puterea a 
vrăji... 

Chabelei îi plăcea tânărul, dar îl repezi: 

— Plecaţi de aici, nu vedeţi că se uită lumea la noi? 

Când se întoarseră Luis David şi Kassandra, Glinka veni din 
nou la masa lor. Se auziră sunetele gingaşe ale melodiei pe care 
o cântase pentru ei în noaptea aceea, la munte. 

— Îți aminteşti? întrebă Kassandra. Noaptea primului meu 
sărut, când buzele tale le-au atins pentru prima oară pe ale 
mele. 

— Da, îmi amintesc, spuse Luis David, uitându-se cu dragoste 
la ea. 

Nu se prefăcea. Îşi amintea într-adevăr foarte bine de noaptea 
aceea. Nu-şi putea ierta că după aceea plecase pe neaşteptate. 
Seara târziu, când se întoarseră acasă, Kassandra îi spuse că 
poate să-şi petreacă noaptea în camera ei, dar Luis David era 
speriat de amintirile lui. 

„l-a oferit şi lui buzele... i le-a sărutat... s-a oferit şi pe sine... 
dar ce contează? Nu trebuie să-mi pierd capul.” 


A doua zi de dimineaţă când Tomas se trezi târziu primul lui 
gând fu la: Kassandra. Se întrebă ce se întâmplase cu tiganca 
aceea care îi spunea Nikolasin şi îl trăgea de nasul roşu de 
carton. Imaginea aceea era aşa de departe! 

— O, bine că te-ai sculat, tocmai mă pregăteam să plec. Cum 
a fost aseară? îl întrebă Simon care stătea cu Ofelia la bucătărie. 

— Eh, Simon, oftă Tomas. Ce minunat arăta Kassandra, atât 
de schimbată! 

— Sunt mândru de ea, spuse don Simon cu satisfacţie în glas. 
Am şi eu anumite merite în faptul că fata aceasta se poartă 
firesc, ca o adevărată doamnă. | | 

— Dacă n-ai fi învăţat-o să se poarte aşa, poate că rămânea cu 
noi. 

— Nu fi egoist, Tomas. Merită felul ăsta de viaţă. 

— Ştiu admise Tomas. Ce aş fi putut să-i ofer eu? Nimic. Ştii 
cum m-am simţit când i-am servit? Ea se purta aşa de diferit, iar 
soţul ei mi-a dat la sfârşit şi un bacşiş. Treaba asta doare. 

— Astea sunt lucruri fireşti, fiule... 

— Cred că e fericită. Se priveau ochi în ochi... se ţineau de 
mână. Se vedea că se iubesc. 

— Da, dar uite ce este, începu Simon. în şoaptă. Voiam să-ţi 
spun să fii mai cu băgare de seamă când îţi exprimi sentimentele 
faţă de Lilia Rosa. Fata asta este foarte sensibilă. 

Tomas privi nedumerit spre Ofelia. 

— Da, Tomas, Lilia Rosa e îndrăgostită de tine. Confirmă 
Ofelia. A plâns sărmana de ea, ca şi cum ar putea avea vreo 
speranţă. 

Tânărul ieşi fără să scoată o vorbă şi îşi lăsă prietenii 
descumpăniţi. Hoinări fără ţintă toată după-amiaza. Se duse la 
cabinetul doctorului. Roberto se aştepta ca tânărul să-i facă 
reproşuri pentru că o nenorocise pe Lilia Rosa, aşa cum făcuse 
mama lui, Elvira, dar acesta îi spuse imediat că nu venise ca să-l 
judece. Tomas nu dorea decât să ştie dacă există vreo 
modalitate ca Lilia Rosa să fie ajutată. Fata se cufundase cu totul 
în lumea visurilor ei. Acum refuza să mai stea şi la geam. Îşi 
petrecea toată ziua în pat. 

— Orice om are nevoie de speranţă, de dorinţă, de iubire faţă 
de cineva. Dar Lilia Rosa nu are chef de viaţă, îi spuse Roberto. 

Tomas îşi petrecu restul zilei plimbându-se prin poiana unde 
fusese cândva cortul circului. „Şi eu i-am povestit tot timpul 
despre dragostea mea pentru Kassandra. Am fost nedrept cu 
ea.” 


Se întoarse abia înainte de masa de seară şi refuză mâncarea 
pe care i-o oferi Ofelia. Se duse direct în camera Liliei Rosa. Fata 
stătea cu ochii închişi. Tomas se apropie de pat, şi începu să-i 
şoptească cuvinte gingaşe. 

— O să ne plimbăm pe câmpii, soarele o să strălucească şi o 
să culegem o mulţime de flori. Am să fac din ele un buchet 
pentru tine. 

— Hei! exclamă Lilia Rosa. Credeam că visez. Ţi-am auzit 
vocea şi am simţit şi mirosul florilor, dar am crezut că visez. 

— Uite, flori de câmp pentru tine. 

— Pentru mine? Serios? Cine ţi le-a dat, Simon? 

— Nu, domnişoară, eu le-am cules pentru dumneavoastră. 
Simon are trandafiri, florile bogătaşilor. Astea sunt flori modeste, 
de câmp. Le-am cules în timp ce mă gândeam la tine. 

— Mulţumesc, Tomas. Îmi plac mai mult. 

— Miros mai frumos, la fel ca tine. 

— Eu miros frumos? Mi-am dat puţină apă de colonie în păr. 

— Nu, nu e apa de colonie din păr. 

— Atunci ce este? 

— Sufletul tău. 

— Adică sufletul meu miroase frumos? - 

— Ca dulciurile, ca cerul... 

— Dulciurile nu miros, iar cerul nu are suflet. 

— Da, dar dacă toate astea ar avea parfum ar mirosi ca tine, 
sunt convins. Şi ar fi un parfum minunat. 

— Am să pun florile pe noptiera mea, într-o vază. 

— Foarte bine. In felul acesta la noapte o să te gândeşti la 
mine. Ba poate că o să mă şi visezi, zâmbi Tomas. 

Lilia Rosa dădu din cap, iar Tomas observă zâmbetul care îi 
înflorea la colţul gurii. 

Don Alfonso stătea lângă leagănul care îi trezea amintiri triste. 
Trecuseră atâţia ani. Nu dormise decât o noapte în leagănul 
acela. Nu i-o va ierta niciodată Herminiei. Întotdeauna avusese'o 
personalitate foarte puternică şi nu voise să se certe cu ea, dar 
acum era cu totul altceva. Acum există cineva, o persoană 
pentru care trebuie să se lupte şi pe care trebuie s-o apere. 
Acum leagănul acesta va fi folosit din nou după nouăsprezece 
ani. Şi totul va fi altfel decât atunci când ea îşi exercitase 
puterea asupra lui, un om zdrobit de durere. 


— Cred că Gema şi Dorinda o să-l răsfeţe pe copilul ăsta, 
spuse Alfonso. lar tatăl lui va li gelos. Dar asta nu contează, ştiu 
că în inima ta este destulă dragoste pentru noi toţi şi încă pentru 
mulţi alţii. 

— Îți mulţumesc, bunicule. Eşti minunat şi aşa de generos, 
spuse Kassandra îmbrăţişându-l. 

— AŞ vrea să-ţi pot oferi şi mai mult. Meriţi. A, e mai bine să 
vă las singuri. 

Kassandra fusese mişcată de cuvintele lui şi tot ceea ce 
văzuse îi făcuse o impresie foarte puternică. Gema şi Dorinda n-o 
lăsaseră să intre în cameră până nu fusese totul gata. 

Se apropie de leagănul vechi, încă în perfectă stare în care se 
născuse. 

— Tata se poartă faţă de tine cu multă dragoste, observă Luis 
David. 

— E firesc să mă iubească după ce am fost atâta timp 
despărțiți. 

— Cum adică, firesc? 

— Pentru că şi-a pierdut nepoata şi acum a găsit-o: 

— Da, întotdeauna mi-am spus că viaţa tatălui meu e tristă şi 
fără dragoste, iar -acum, când te-a găsit pe tine, poate să-i 
dăruiască toată dragostea, căci pe tine e uşor să te îndrăgească 
cineva. 

— Astăzi e ziua declaraţiilor de dragoste? 

— Tu mă provoci, spuse Luis David îmbrăţişând-o. 

Kassandra se lăsă în voia îmbrăţişării şi îi simţi buzele fierbinţi. 
Sărutul, ca acela dintâi, avea aceeaşi căldură şi aceeaşi 
delicateţe. 

— Ce ghinion! Văd că de acum înainte va trebui să bat la uşă 
înainte să intru, spuse Dorinda. 

Nu-i făcea plăcere că îi găsise pe Kassandra şi pe /gnacio 
sărutându-se. 

— Nu-i nimic, oricum aveam de gând să mă duc să citesc 
ceva. 

Luis David trecu pe lângă Dorinda care îl străfulgeră cu 
privirea. 

— O, bunico, ce vrei să spui? 

— De unde să ştiu că am să te găsesc de gât cu desfrânatul 
ăsta! spuse bătrâna. 

— Nu-i spune aşa! 

— Acum îi mai şi iei apărarea! Ai uitat că era cât pe-aci să te 
omoare? Ai uitat că s-a însurat cu tine numai pentru banii 


stăpânului? 

— Poate că a fost o coincidenţă. Poate că a vrut să trăim bine. 

— Cum poate iubirea să ierte ceea ce este de neiertat! 

— Cred că merită de dragul copilului care va dormi curând în 
acest leagăn. 

— Îţi dai seama că şi tu ai dormit în leagănul ăsta? Imediat ce 
te-ai născut, te-au pus în el. Poate că tocmai mâinile mamei tale 
au fost cele care ţi-au împletit lucruşoarele. 

— M-am gândit la asta, dar în faţa bunicului nu vreau să spun 
nimic. Povesteşte-mi despre mama mea. 

— Era frumoasă ca tine, dar soarta nu i-a fost favorabilă. De 
aceea i-am spus fata cu ochii trişti. 

— Sărmana de ea, dar va trăi prin mine. Indiferent unde va fi, 
va fi fericită că mă vede pe mine fericită. 


Noaptea era caldă şi liniştită, ca făcută pentru dragoste. Sub 
ferestrele haciendei Quinta Milagros se auziră sunetele gingaşe 
ale viorii lui Glinka. Ţiganul îndrăgostit cânta cu patimă pentru 
fata care îi cucerise inima, aşteptând ca aceasta să apară la 
geam. 

E adevărat că tânăra domnişoară Chabela era cam 
înfumurată, dar Glinka nu pierduse speranţa că o va îmblânzi. 
Lilia Rosa îi atrăsese atenţia că Chabela este deosebit de 
îngâmfată, dar tânărului nu-i păsa de asta. i 

— Mie aşa îmi plac, ca nişte animale sălbatice. Imi plac până 
îşi deschid inimile şi fereastra... când ascultă cum cântă vioara 
mea... 

Fata ieşi la fereastră şi îi zâmbi frumosului ţigan. Până acum 
nu cântase nimeni pentru ea. Glinka se apropie imediat de 
fereastră şi cântă şi mai duios. 

— Ai auzit vioara lui Glinka? o întrebă Dorinda pe Rosaura, în 
timp ce îi ajuta la bucătărie. 

— O fi ziua de naştere a Kassandrei. 

— Nu, nu cântă pentru nepoata mea. 

— Nu? Dar atunci pentru cine? se miră Rosaura. 

— Pentru domnişoara Chabela. 

— Ce tot spui! 

— Se pare că şi ei îi place... şi cred că ar fi o pereche foarte 
reuşită. Dar de ce te enervezi? Sunt tineri şi liberi ca vântul... şi 
dacă se iubesc... ei, ce e? 

— Nu se poate! Chabela n-o să se uite niciodată la un ţigan. 

— Ba vreau să-ţi spun că fetei îi place. 


— Asta-i o minciună, ai inventat tu! strigă Rosaura. 

— Să-mi rup piciorul dacă mint. De ce mă faci mincinoasă? Eu 
nu mint. A vrut să ştie dacă e însurat. Ba mai mult, s-a dus acolo 
unde locuieşte el... Crezi că s-a dus acolo numai ca s-o vadă pe 
fata bolnavă? Nu s-a mai dus niciodată până acum într-o casă 
atât de săracă. S-a dus numai ca să-l vadă pe Glinka, de asta s-a 
dus. 

— Nu e adevărat! refuză să creadă Rosaura. Este o tânără 
domnişoară rafinată şi o să se mărite cu un avocat. 

— Când dragostea îţi bate la uşă, nimic nu mai are importanţă. 
Indiferent dacă îţi place sau nu. Şi de ce eşti aşa de furioasă? La 
urma urmelor, ce-ţi pasă ţie? 

Sunetele gingaşe ale viorii ajunseră şi până în camera 
Kassandrei. Luis David încerca să-şi stăpânească dragostea pe 
care o simţea tot mai puternică, dar Kassandra îi îngreuia sarcina 
cu gingăşiile şi drăgălăşeniile ei. Kassandrei i se părea că e în 
ceruri şi că începe să uite tot, dar nu putea îngădui acest lucru. 
Luis David nu dorea să abuzeze de ea şi de sinceritatea şi 
puritatea sentimentelor ei. 

— Kassandra, nu trebuie să te apropii aşa de mult de mine, te 
implor. După ce se va naşte copilul, totul va fi altfel. Acum 
trebuie să stai liniştită... Hai să te ajut să te bagi în pat. : 

Luis David aşeză perna, aşteptând ca fata să se lase pe ea. Işi 
spunea că nu se poate s-o ia în braţe şi să uite de tot. 

— Ignacio, nu înțeleg nimic. 

— Kassandra, nu vreau să crezi că nu-te iubesc sau că nu-mi 
placi. Dimpotrivă, sunt nebun după tine. Nu despre asta e vorba, 
crede-mă. 

— Ascultă, /gnacio, cântă Glinka... îţi aminteşti? Tot asta cânta 
şi când am fost la munte amândoi. Mi- am amintit de clipa când 
am fost atât de aproape de stele. 

— Noaptea aceea se va întoarce, îţi promit, spuse Luis David, 
sărutând-o pe frunte.. 

| se părea că ajunsese în fundul sufletului ei şi nu reuşise să 
descopere nimic rău. Şi acolo unde nu există răutate, nu există 
nici vinovăţie. „Dar înainte de a deveni femeia mea, hotări Luis 
David, am să descopăr tot ce s-a întâmplat”. 

În drum spre casă, Glinka fluiera vesel. Sări de câteva ori în 
sus de bucurie. Intră încet în casă, crezând că toţi dorm, dar Lilia 
Rosa îl strigă încet.. 

— Încă nu dormi? se miră tânărul. 

Lilia Rosa dădu din cap. 


— O, Lilia Rosa, sunt foarte fericit, domnişoara mi-a promis că 
o să iasă cu mine. ` 

— Ai grijă, Glinka. Am văzut cum s-a purtat astăzi cu tine. Ţi-a 
dat bani pentru cântecul pe care l-ai cântat numai pentru ea, îi 
atrase atenţia şi don Simon. 

— N-avea grijă, fata asta are ceva de ţigan în ea. Deşi are ochi 
albaştri... 

— Ce crezi, o să se mai întoarcă Tomas? îl întrerupse Lilia 
Rosa nerăbdătoare să afle veşti despre iubitul ei. 

— Păi şi-a luat câteva zile libere... trebuie să se întâlnească cu 
cineva. A primit o scrisoare. 

— Nu cumva a plecat la vreo fată? 

— O, nu, nu-ţi face griji, surioară, râse tânărul. Noi n-am avut 
niciodată vreme de dragoste. Am mers din oraş în oraş. Azi aici, 
mâine dincolo... aşa mereu, îţi jur, Tomas o să se întoarcă. 

„O să se întoarcă, o să-mi aducă un dar şi eu am să mă ridic în 
picioare, voi întinde braţele şi voi merge spre el... larăşi visez... 
şi deschid ochii şi văd că n-am să mă mai ridic niciodată în 
picioare.:O, Dumnezeule, de cea trebuit să fie el tatăl meu!” 

Chabela ascultă muzică toată după-amiaza, gândindu-se că 
seara va ieşi cu frumosul ţigan în oraş. Rosaura veni să-i spună 
că sosise domnul Manrique Alonso, dar Chabela nu manifestă 
niciun fel de interes. 

— Dar aţi spus că vă place acest avocat. Ar fi o partidă 
frumoasă pentru dumneavoastră. Rosaura văzu rochiile 
împrăştiate pe pat..Văd că vă pregătiţi să. ieşiţi în oraş. 

— Asta nu te priveşte pe tine! o repezi Chabela. 

— Nu vorbiţi cu mine aşa. 

— Ce e cu tine? începu să ţipe Chabela. Cum vorbeşti cu 
mine? 

— Nu pot să vă las să vă stricaţi viaţa. Dorinda mi-a spus că vă 
interesează ţiganul ăla care v-a cântat aseară o serenadă. Cu el 
vreţi să vă întâlniți? 

— Dispari din ochii mei! ţipă fata. 

— Nu plec. Port răspunderea pentru tine. Spuse Rosaura 
tutuind-o pentru prima oară pe Chabela. 

— Cine îţi dă ţie dreptul să te amesteci în viaţa mea? 

— Eşti. o domnişoară educată, de familie... trebuie.să te măriţi 
cu un om bogat, care să valoreze ceva. Eu te-am crescut şi m-am 
sacrificat pentru tine. 

— Ai fost plătită pentru asta! 

— N-am făcut-o pentru bani, am făcut-o din dragoste., pentru 


tine... Rosaura începu să tremure din tot trupul. De regulă ştia să 
se stăpânească, dar de astă dată nu mai fu în stare. leşi în goană 
din cameră. Matias şedea în bucătărie şi după felul în care 
deschise uşa, îşi dădu seama imediat că e ceva cu ea. Incepu să 
pregătească masa, când în spatele ci apăru deodată Chabela. Se 
apropie de ea şi se uită furioasă în ochii ei. 

— Spune ce voiai să spui, hai! strigă Chabela turbată de furie. 
Şi să nu te mai amesteci niciodată în viaţa mea. Să nu uiţi că nu 
eşti decât o servitoare! spuse ca şi se năpusti s-o lovească. 

Matias- sări şi-o opri. O apucă strâns de mână şi o aruncă la o 
parte. l l 

— Niciodată să nu mai faci asta. E mama ta! 

— Nu, nu, nu-i adevărat! strigă fata. E o minciună! 

— Trebuie să ştii o dată cine eşti şi să încetezi să ne mai 
jigneşti şi să ne dispreţuieşti. Eşti fiica ei şi înţelege că trebuie 
să-i fii recunoscătoare. 

Chabela mai rămase neclintită o clipă, buimăcită, ascultându-l 
pe Matias, apoi se repezi la ea în cameră. Se aruncă pe pat şi 
începu să plângă. 

— De ce i-ai spus? îl întrebă Rosaura cu lacrimi în ochi. 

— M-am săturat de mofturile ei. Vorbeşte cu tine de parcă ai fi 
sclava ei. O dată pentru totdeauna trebuie să ştie cine e mama 
ei. 

— Taci, tată, te rog, spuse Rosaura ştergându-şi lacrimile. 
Atâţia ani i-am ascuns adevărul şi acum... acum o să se simtă 
înjosită. 

Kassandra intră pe neaşteptate în bucătărie, căutând o 
foarfecă pentru a aranja ornamentele leagănului. Rosaura 
întoarse capul, dar nu putu ascunde faptul că era foarte 
tulburată. Matias găsi foarfeca şi o conduse cât mai repede afară 
pe Kassandra. | 

— Ea şi leagănul ei blestemat! ţipă Rosaura. Totul e din cauza 
acestei ţigănci şi domnul Luis David nu vrea s-o dea de gol. 
Inchipuieşte-ţi, tată, susţine că o iubeşte. 


„Nu e adevărat. Nu cred. Nu vreau să cred. Nu e mama mea, 
trebuie să fie o minciună. Vreau să mor, nu e adevărat, nu. 
Nu...”, îşi spunea Chabela plângând cu sughiţuri. 

Nu putea să accepte adevărul. Crescuse crezând că e cineva, 
că provine, dintr-o familie de vază. Visase că, într-o zi, mama ei 
va veni şi o va lua, că este distinsă şi bogată, dintr-o familie sus- 
pusă. 


Rosaura ştia că Chabela este impulsivă. Se gândea cu teamă 
la ce-i va trece prin minte să facă. Ca atare, plecase imediat în 
urma ei. Bătu la uşă, aşa cum făcea de obicei, dar intră imediat. 
Se opri la marginea patului, aşteptând ca fata să se uite la ea, 
dar se cutremură când văzu disprețul din ochii ei. 

— Nu te uita aşa la mine. Ţi-e chiar aşa de ruşine că eşti fiica 
mea? 

— N-aveai dreptul să-mi faci una ca asta! strigă fata. De ce m- 
ai născut dacă nu puteai să-mi oferi ce-mi trebuie? Altfel mi-am 
imaginat-o pe mama mea ca pe o persoană de neam mare, nu ca 
tine. M-ai minţit, cel puţin spune-mi cine e tatăl meu, sări 
Chabela din pat. Spune-mi, Rosaura, cine e, am dreptul să ştiu! 

— Nu pot să-ţi spun, Chabela. Mă doare că mă respingi aşa, 
oftă Rosaura. Nu ştii câte am făcut pentru tine. 

„Pentru tine am... o, copilă, nici nu poţi să-ţi imaginezi câte 
sacrificii face o mamă care se leapădă de copilul ei. Ştii de câte 
ori mi-am muşcat limba ca să nu te numesc fiică, ştii...” 

— Am renunţat la iubire, am renunţat la posibilitatea să-mi 
spui cândva mamă, rosti Rosaura cu glasul tremurător. Inţelege, 
Isabelita, cât am suferit şi cât te-am iubit, fiica mea. De câte ori 
m-am abținut cu greu să nu te îmbrăţişez, să nu te sărut... dar 
nu mi-ai dat voie. Îmi pare rău numai că ţi-e ruşine că sunt 
mama ta. Poate n-ar fi trebuit să afli niciodată. 

— Stai, stai! se înfurie din nou Chabela. Crezi că o să mă 
mulţumesc cu ceea ce mi-ai spus? Nu crezi că trebuie să-mi 
dezvălui cel mai important: cine e tatăl meu? Spune-mi! 

— Nu pot, zise repede Rosaura. 

— Cum adică nu poţi?! strigă Chabela la ea. Trebuie să-mi spui 
cine e tatăl meu, trebuie... dacă ştii, în general, cine e... 

— Nu mă insulta, Chabela! Dacă nu vrei să mă iubeşti, ai cel 
puţin respect pentru mine, ridică vocea Rosaura. 

Tocmai se pregătea să plece, ştiind că nu poate să răspundă. 
Dorea să pună capăt cât mai curând chinuitoarei scene, dar fata 
era încăpăţânată. 

— Spune-mi! De ce îmi ascunzi acest lucru? De ce m-ai lăsat 
pe pragul acestei case, explică-mi! Trebuie să-mi spui cine e 
tatăl meu. 

Matias. intră în cameră şi Chabela se agăţă de el. 

— Tu o să-mi spui! Cine e tatăl meu? 

— Nu ştiu nimic! o repezi Matias. Am venit după Rosaura. 
Toată lumea te caută. N-ai pregătit cina. 

— Nu, nu pleci de aici până nu-mi spui! strigă Chabela din uşă. 


Matias o îmbrânci brutal la o parte. 

— Dă-te la o parte din drum, răzgâiato! 

— Probabil că e ceva ruşinos. De ce stai mereu cu capul în jos? 
Probabil că tatăl meu te-a părăsit. Ai vrut să-mi ascunzi asta... 

Rosaura nu mai putea îndura jignirile Chabelei. 

— Tatăl tău este Ignacio! 

— Ignacio! Tatăl meu? Sunt fiica lui Ignacio, a lui Ignacio... 
repeta Chabela. Nevenindu-i să creadă. Vreau să afle toţi! 

Rosaura încercă s-o ţină pe loc, dar fata se smulse din mâinile 
ei şi ieşi din cameră. Rosaura porni în urma ei. 

În sufragerie, masa era pregătită. Văzând că Rosaura întârzie 
pe undeva, Gema şi Kassandra pregătiseră singure totul, căci 
Dorinda era în vizită la Ofelia. Le ajutase şi Luis David. Gema era 
foarte fericită. În după-amiaza aceea, Roberto o anunţase că ar 
dori să se căsătorească cât mai curând. Visurile ei începuseră să 
prindă viaţă. 

— Ei, felicitări, dragă Gema, spuse Alfonso, ridicând paharul. 
Îţi urez multă fericire, cred că o meriţi pe deplin. 

— Mulţumesc, Alfonso, spuse Gema şi ochii i se:umeziră de 
lacrimi la fel ca în momentul în care Roberto îi anunţase decizia 
lui. Viitorul meu părea aşa de însingurat şi acum îl am pe 
Roberto, vă am pe voi, Alfonso, Kassandra. Sunt aşa de fericită, 
spuse Gema ridicând paharul. Şi pe tine, /gnacio. 

Toţi zâmbeau. In clipa aceea năvăli pe uşă Chabela ca o 
vijelie. Se apropie de Luis David şi îl luă de mână. 

— Tu eşti tatăl meu! Să nu încerci să negi! Mi-a spus tot! 
spuse ea şi arătă spre Rosaura, care rămăsese în uşa sufrageriei. 

— Ştii ce vorbeşti? Ai înnebunit, fetiţo! spuse Luis David, 
întrebându-se ce o apucase aşa, deodată. 

— Sunt nepoata Herminiei. Din acest moment sunt o persoană 
importantă în casa asta. 

Chabela dădea din mâini şi ţipa întruna ca o nebună. Ceilalţi o 
priveau înmărmuriţi. 

— Mai importantă şi decât tine. Se repezi ea la Kassandra, 
pentru că tu nu eşti decât soţia lui Ignacio. O, tată! Tată, de ce 
nu vii să-ţi îmbrăţişezi fiica? 

— Chabela, te rog, ai grijă ce spui! Nu eşti în toate minţile. 

— O, ce emoţionată sunt! meliţa înainte Chabela, de parcă ar 
fi fost pe o scenă. Cine şi-ar fi închipuit? Ţi-am spus mereu 
unchiule, se întoarse ea spre Alfonso ca să-l îmbrăţişeze. 

Şi de fapt eşti bunicul meu. Şi Herminia e bunica mea. Ce mirată 
o să fie când o 'să se întoarcă. 


— Nu se poate! exclamă Alfonso căruia nu-i venea să creadă 
ce aude. Spune ceva, /gnacio, te rog.. 

— Nu ştiu ce să spun, tată, stai puţin, spuse el încurcat. 

Rosaura dispăru ca o umbră şi se duse la bucătărie. 

Luis David observă şi se luă după ea. Kassandra izbucni în 
plâns şi fugi în camera ei. Gema se duse după ea s-o liniştească, 
convinsă că totul 'se va lămuri curând. Rosaura nu-i plăcuse 
niciodată şi era convinsă că acum pusese ceva la cale împotriva 
Kassandrei. Luis David o ajunse pe Rosaura în uşa bucătăriei, 
intră după ca şi închise uşa. 

— Ce înseamnă toate astea, Rosaura? Ce e aiureala asta? 

— N-am inventat nimic. Chabela este fiica mea. Ignacio este 
tatăl ei, ăsta e adevărul. A 

Luis David înţelese jocul viclean al Rosaurei. li oferise două 
posibilităţi: să accepte adevărul şi să tacă, sau să vorbească şi să 
fie dat în vileag. Atunci ar trebui să recunoască cum că nu e 
Ignacio. Voia ca Chabelei să i se acorde în casă locul cuvenit şi 
dreptul la moştenire. 

— Eu accept orice hotărâre vei lua. Din partea mea nu vei 
avea niciun fel de probleme. 

— Ce generoasă. eşti! Şi ce facem cu datoria mea faţă de 
Kassandra? 

— Atunci recunoaşte, Luis David. Recunoaşte că nu eşti 
Ignacio şi spune cine l-a ucis. 

— Da, asta este ceea ce doreşti. Acum e clar de ce m-ai 
îndemnat s-o demasc. Nu uita însă că simplul fapt că tu susţii că 
Chabela e fata lui Ignacio nu înseamnă că aşa este. 

— Adică te îndoieşti de mine? Am trăit atâţia ani în casa asta! 

— Da, dar acum a ieşit la iveală că eşti o persoană cu totul 
diferită faţă de cum te ştiam. Ai o fiică despre care până acum 
nu s-a ştiut nimic, ai pretenţii înainte să se dovedească ceva. 
Unde s-a născut fiica ta? întrebă Luis David, dorind să afle în 
sfârşit adevărul. 

— În casa de pe plajă. Acolo am petrecut câteva săptămâni 
înainte de naştere. 

— Ai fost singură? 

— Nu, cu oamenii lui Ignacio. 

— Calunga, presupun. Şi Lazara. 

Rosaura începu să povestească, fără să ţină seama de 
întrebarea lui Luis David. 

— Când s-a născut. Chabela, nu i-am cerut nimic. Îl iubeam... 
Nu voiam decât să rămân alături de copilul meu. 


— Tu l-ai omorât, Rosaura! strigă Luis David. Erai geloasă 
pentru că te-a părăsit. De asta o urăşti pe Kassandra. De asta i-ai 
dat calul acela. Recunoaşte, Rosaura! Sunt prea multe dovezi 
împotriva ta. 

— Dar şi eu am dovezi. Nu-ţi aminteşti de eşarfa pe care ai 
găsit-o cu pistolul? Singur mi-ai spus că te-ai dus la poliţie şi 
acum vrei să dai vina pe mine, se apără Rosaura. 

— Nu, dar am bănuieli. Tu cunoşteai cel mai bine casa... 

— Nu ai motive să te îndoieşti, îl întrerupse Rosaura. Crezi că 
aş fi putut să-l ucid, tocmai eu, eu care îl iubeam cu toată inima 
şi din tot sufletul? Niciodată nu i-aş fi făcut rău. De asta o urăsc. 
Vreau să fie pedepsită pentru moartea lui Ignacio. L-am iubit aşa 
de mult! L-am iubit aşa cum numai o femeie ca mine poate să 
iubească un bărbat. Îl iubeam pentru că era tatăl fiicei mele. 

Luis David se duse în sufragerie, unde atmosfera era 
încordată. Chabela plecase, Alfonso şi Gema aşteptau o 
explicaţie, dar el trecu pe lângă toţi fără o vorbă. Nici Kassandrei 
nu-i explică prea multe: „Nu-ţi face griji, dar indiferent ce s-ar 
întâmplă, să nu uiţi că te iubesc”, îi spuse la plecare. 

Dar Kassandra nu se putea mulţumi cu asta. „De ce? De ce 
încă o tragedie, încă o dezamăgire? Să- fie Ignacio într-adevăr 
atât de imoral? Şi asta tocmai acum, când am început din nou 
să-l iubesc?” se întreba ea. 

Alfonso recunoscu faţă de Gema că regretă că o lăsase pe 
Kassandra să se căsătorească cu Ignacio. Se îndoise întotdeauna 
de sinceritatea sentimentelor lui. Cu toate acestea, spera ca 
păcatele de tinereţe ale tânărului să nu influenţeze fericirea lor. 
„Ar fi inuman, îşi spunea el, să le cer Rosaurei şi Chabelei să 
plece din casă „. De aceea mă gândesc să propun ca Ignacio şi 
Kassandra să se ducă să locuiască undeva, singuri.” 

Nu uită nici de testament. Cât fusese de necugetat când îi 
lăsase totul lui Ignacio. Chabela, cu lăcomia ei vădită, îl ajută să- 
şi schimbe mai repede decizia. Chabela le arăta clar că n-o 
interesează decât moştenirea. 

— lubito, nimeni n-o să-ţi ia drepturile tale, dar încearcă să te 
porţi ca şi când nu s-ar ti întâmplat nimic, îi spuse Alfonso. 

— Nici nu poate fi vorba. Averea lui Ignacio este acum a mea, 
zâmbi triumfătoare fata. Nu mai sunt bebeluşul părăsit în pragul 
casei, sunt domnişoara Isabela Contreras. 

În momentul acela don Alfonso hotărî ca în ziua următoare să 
adune toată familia şi să anunţe că nepoata lui este Kassandra, 
fiica legitimă a fiicei lui Andreina Rangel şi unica moştenitoare a 


averii sale. 

Dorinda 'se întoarse de la Ofelia aducându-i Chabelei un bilet 
de la Glinka, dar pe fată n-o mai interesa chestiunea amoroasă. 
Bătrâna îşi găsi nepoata speriată şi nefericită, neînţelegând ce se 
întâmplă. 

— Nu mă întreba, bunico. Fata asta e fiica lui Ignacio şi 
Rosaurei şi de aceea noi trebuie să plecăm. 

— Dar de ce nu pleacă ele? Alfonso nu va permite niciodată 
aşa ceva, 

— O, bunico, să nu spui nimănui, dacă el n-a spus, înseamnă 
că n-a vrut să se ştie. 

Sărmanul Glinka, crezând că Dorinda îi dăduse biletul alesei 
inimii lui, apăru seara în grădină aşteptând-o pe Chabela să iasă 
la fereastră ca în noaptea precedentă. Îl aştepta însă Rosaura, 
turbată de furie. 

— Ce treabă ai tu cu ea, nemernicule, ţigan împuţit? 

— Hei, stai puţin, surioară, răspunse vesel Glinka. Am făcut 
duş şi m-am dat cu apă de colonie. Ce-ţi pasă ţie dacă iese sau 
nu la fereastră. Nu eşti decât o servitoare. 

— Pleacă de aici, îl ameninţă Rosaura, dacă nu vrei să te 
trezeşti cu tigaia asta în cap. 

Nici în ziua următoare atmosfera nu era mai puţin în E a Sa 
Dimpotrivă, totul era sub semnul aşteptării întâlnirii convocate 
pentru ora cinci. Simon observase că se întâmplă ceva ciudat, 
dar nu îndrăznise să întrebe pe nimeni. Se duse la prietenii lui şi 
la Ofelia, cărora nule ascunse faptul că era îngrijorat. 

La patru şi jumătate erau deja toţi în camera de zi. Şi Alfonso 
se miră de ce se adunaseră aşa de devreme. 

— Aţi venit mai devreme! zâmbi amar Alfonso. O să-l 
aşteptăm împreună pe avocatul Alonso, dar până atunci să vă 
spun de ce v-am chemat pe toţi aici.. 

În momentul acela se auziră bătăi î în uşă. 

— Trebuie să fie Manrique, spuse Alfonso. 

Rosaura se ridică să deschidă. În uşă stătea şoferul încărcat cu 
cuferele şi valizele Herminiei, care venea în urma lui veselă şi 
zâmbitoare. 

— Sănătate tuturor! Văd că v-am făcut o surpriză. Asta şi 
voiam. 

Prima care îşi veni în fire fu Chabela. 

— Tanti, îmi pare aşa de bine că ai venit.. 

— Încetişor, fetiţo. Ce se întâmplă aici? întrebă ea văzând 
feţele acelea întunecate. Fiule! spuse ca văzându-l pe Luis David. 


Dar unde e Ignacio? 

— El este Ignacio, spuse Alfonso. 

— Nu, nu e Ignacio, este Luis David. Unde e Ignacio? Unde e 
fiul meu? ripostă Herminia atât de convinsă încât nimeni nu se 
îndoi că spune adevărul. De ce nu e şi el aici? 

Herminia avusese o presimţire ciudată. Privea nedumerită la 
chipurile lor, căutând un răspuns, Alfonso încercă s-o liniştească. 

— Te rog, Herminia, ştiu că ai lipsi mult timp. Nu i-ai văzut de 
mult, dar el e Ignacio. 

— Ce glumă mai e şi asta? Nu e Ignacio, e Luis David. 

— Cum se poate să nu-i deosebească? o întrebă încet 
Kassandra pe Gema. 

— Sunt gemeni... absolut identici. N-ai ştiut? 

— Sper că nu te dai drept fratele tău? se întoarse Herminia 
către fiul ei. Ştii foarte bine că pe mine nu poţi să mă înşeli. Ce 
prostie mai e şi asta? Spuneţi-mi... unde e fiul meu... Vreau să-l 
văd. Şi, oricum, pentru ce v-aţi strâns cu toţii aici? De ce? 

Herminia era tot mai nedumerită, aşteptând ca cineva să-i 
explice ce se întâmplă. 

— Dă-mi voie să-ţi explic, spuse Chabela apropiindu-se de ea. 
Eu sunt nepoata ta, bunico! 

— Ce spune? 

— Nu eşti fericită? se alintă Chabela. 

— Ai înnebunit? 

— Sunt sânge din sângele tău. Repetă Chabela. Am fost lăsată 
pe pragul acestei case ca să fiu alături de tatăl meu. Intreabă-l 
pe el, dacă nu crezi, spuse ea, arătând spre Luis David. 

— Spune-i, are dreptul să ştie adevărul, se amestecă Rosaura, 
gândindu-se că venise şi momentul ei. 

Luis David se uită la Kassandra şi se apropie de Herminia. 
Dădu din cap că nu. Toţi se uitau la el. Se mai uită o dată la faţa 
încruntată a Herminiei, apoi spuse: 

— Ignacio e mort, mamă! 

— Nu, nu se poate. Nu, fiul meu, Ignacio... Alfonso, spune-mi 
că nu e adevărat. 

— Nu ştiu nimic. Herminia. Sunt la fel de uluit ca şi tine. 

Herminia arunca priviri disperate de la unul la-altul, aşteptând 
ca cineva să-i spună adevărul. Dar nu găsi niciun răspuns. 

— Kassandra, tu ştii! Rosaura, spune-i lui Luis David că 
glumeşte, spune-i adevărul! strigă Herminia. 

— Da, Herminia, e adevărat, confirmă Rosaura. 

— Nu pot suporta asemenea durere! strigă Herminia. 


Luis David o susţinu să nu se prăbuşească şi o ajută să se 
aşeze. Dorinda se repezi să-i pregătească ceva de băut ca să se 
învioreze. 

— Ce încurcătură! exclamă Gema. Luis David... Ignacio mort. E 
posibil? 

Alfonso o îmbrăţişă pe Kassandra care şedea nemişcată. 

— De ce nu m-a anunţat nimeni? întrebă Herminia când îşi mai 
veni puţin în fire. Ce s-a întâmplat? Accident de circulaţie? 
Spuneţi-mi, vă rog. 

Dorinda veni şi îi aduse un ceai proaspăt. Herminia o privi 
dispreţuitor şi o respinse cu asprime. 

— N-a murit într-un accident de circulaţie. A fost ucis, spuse 
Luis David. 

— Nu, lui... nu! strigă Herminia. Cine a făcut asta? Cine a 
putut să-mi ucidă copilul? 

— Nu ştim, mamă, răspunse Luis David. 

— De ce nu spui odată? Spune-i! îl îndemnă Rosaura. 

— Cine a fost? Spune-mi, Rosaura! 

— Ha!'strigă Rosaura şi arătă spre Kassandra. 

— Ucigaşo! Ucigaşo! urlă Herminia. 

Totul se desfăşură conform planului Rosaurei. Obţinuse ceea 
ce îşi dorise din primul moment când Kassandra păşise pragul 
casei în care se născuse. Toate dovezile erau împotriva ei. În 
zadar se apără, cerând ajutor de la bunicul ei. Inima acestuia nu 
rezistă. Alfonso Arocha nu putu să suporte durerea pe care o 
trăia nepoata sa, încercând să se apere că nu e ucigaşă. Făcu un 
atac de inimă. Nu mai reuşi să anunţe ceea ce dorea. Manrique 
sosi prea târziu. Don Alfonso nu mai putea vorbi. Herminia negă 
în faţa Gemei şi a Dorindei că fata e nepoata lui Alfonso. 

Kassandra plângea neconsolată la căpătâiul lui don Alfonso, 
dar Herminia fu fără milă. Îi puse în vedere să părăsească vila şi 
îi promise că va plăti pentru fapta ei. Herminia îşi vărsă furia şi 
durerea pricinuită de moartea fiului preferat chiar şi asupra 
sărmanului Alfonso, care zăcea inconştient. 

— Când ai crezut că Ignacio al meu e în viaţă, fără să ştii că 
acesta este Luis David, te pregăteai să schimbi testamentul şi s- 
o faci pe ea moştenitoarea ta. Ei bine, n-o să aibă nimic de la 
tine! Faptul că nu mai poţi să vorbeşti e pedeapsa ta, pentru că 
de acum înainte eu am să fiu stăpână şi eu am să hotărăsc ce se 


va întâmplă cu averea ta şi cu viaţa ta. Ea mi-a ucis fiul. Este în 
mâinile mele. Şi să nu spui că nu ţi-am spus, am să depun 
plângere împotriva ei. 

Kassandra împachetă lucrurile cele mai necesare pentru copil 
şi părăsi cu inima grea casa despre care crezuse că este locul la 
care visase întotdeauna. Se simţea pierdută tocmai acum, când 
în sfârşit îşi regăsise fericirea, familia, când se gândea că 
recăpătase dragostea soţului ei. Acum pierduse totul. In prima 
clipă se gândi să se ducă la Ofelia, dar Roberto. îi oferi cu 
generozitate adăpost la el acasă. 

Nu-i mai rămăseseră decât ura şi acuzaţiile Herminiei, care îi 
împovărau sufletul. Inţelesese că alt bărbat o făcuse femeia lui, 
nu cel pe care îl iubise şi cu care petrecuse acele nopţi minunate 
la munte... Cel care era apropiat sufletului ei o trădase... plecase 
fără un cuvânt... 

Al doilea se apropiase de ea... dar de ce? De dragul banilor. 
Dar oare Luis David ştia? Nu, nu... de atâtea ori încercase s-o 
facă să repete ceea ce spusese atunci, să-i explice. Nu 
înţelesese. Altul îi luase locul. Voise să afle ce se întâmplase între 
dansatoarea de circ şi Luis David. 

lar ea nu observase. Observase numai că se schimbase, 
suferise din cauza asta, dar nu se îndoise de identitatea lui. Dacă 
ar fi avut o cât de mică îndoială, ar fi înţeles că... Cum a putut? 
Atunci începuse să se prefacă pentru a-şi atinge scopul... 
Căsătoria aceasta. Acum, când e mort, o acuză pe ea. Dar ea n-a 
făcut aşa ceva. 

„Cine a putut să fie? se întreba ea. N-am fost eu, n-am fost 
eu... eu am fost femeia lui şi o să am un copil, copilul acelui 
bărbat josnic care nu m-a iubit niciodată şi care nu a avut 
niciodată dragostea mea. Acum nu mai există nicio speranţă, nu 
mai am în ce să sper.” 

Şi totuşi spera că nu va pleca fără să-l mai vadă pe Luis David. 
Se uită încă o dală la leagăn şi se duse să-şi ia valiza. Dorinda o 
aştepta deja afară. 

Luis David stătea în dreptul uşii şi o privea. Kassandra se 
apropie de el. 

— Credeam că o să mai stăm de vorbă. 

— Şi eu am vrut să discut cu tine, dar mă tem că discuţia ne 
va provoca amândurora mare durere. 

— Poate, dar pe lângă durerea pe care ne-am pricinuit-o unul 
altuia, sunt consolată cu gândul că acum ştiu pentru prima oară 
că stau de vorbă cu omul pe care l-am iubit sincer şi de care m- 


am îndrăgostit. Bărbatul acela... care a venit să mă vadă la circ, 
acela cu care m-am întâlnit în prima noapte şi care m-a privit 
drept în ochi când intra circul în oraş. Cel care mi-a dăruit o 
păpuşă la iarmaroc... care m-a condus la plimbare prin munţi, 
acolo unde ni se părea că putem atinge stelele cu mâna. Acela 
este bărbatul care m-a sărutat pentru prima oară. 

— Toate acestea au rămas acum atât de departe, în urmă, nu- 
i aşa? 

— Da, s-au petrecut multe lucruri urâte între noi. Dar vezi, eu 
nu pierd iluzia că tu ai fost singurul bărbat pe care l-am iubit cu 
adevărat... Luis David... de ce ai plecat? De ce ai plecat de lângă 
mine, de ce m-ai părăsit? Acesta a fost primul tău ghinion. Nici 
nu poţi să-ţi imaginezi cât de mult mă doare. De ce m-ai părăsit? 

Vedea în faţa ochilor fata care îi povestea despre visurile ei de 
sub cupola circului, despre drumurile către alte orizonturi, despre 
cer... Era plină de superstiții şi înrobită de ideea destinului... 
Vorbea despre o altă lume, despre neamul ei şi despre 
obiceiurile acestuia, despre legi şi despre obligaţii. Fata aceea 
pentru care îi tresărise inima era convinsă că soarta lor este 
înscrisă în Marea Carte a Vieţii şi că nimeni şi nimic nu o poze e cu 
adevărat schimba. Fugise de această fată.. 

— N-am vrut să-ţi fac rău... Nu mi-aş ierta niciodată aşa ceva. 
Sentimentele care au început să se nască între noi ca nişte 
scântei au fost sincere şi pure, foarte frumoase, dar s-au 
manifestat cu adevărat abia acum; atunci credeam că nu pot să 
te rup din lumea ta fără să-ţi pricinuiesc durere. De aceea am 
plecat. Am plecat departe de inima ta pură, de pasiunea ta care 
începuse să ardă, de sărutările tale... Am plecat şi nu ţi-am spus 
nimic, pentru că simţeam că dacă voi veni să-mi iau rămas-bun, 
nu voi avea puterea să plec... şi să te scot din viaţa mea. 

Acestea erau cuvintele care o ameţeau, cuvintele omului pe 
care îl iubise acolo sus, la munte. Simţea că îi desparte o 
întreagă veşnicie de clipele acelea de fericire, clipele primei ei 
iubiri. 

— Dacă ai fi rămas... dacă nu m-ai fi părăsit... 

— Nu ştii cât de mult regret acum. Îmi parc aşa de rău că am 
renunţat la tine. Sunt vinovat faţă de tine. 

Mai târziu, Luis David şi-a amintit de nenumărate ori cât de 
greu îi fusese când plecase Kassandra din casă, dar în clipa 
aceea nu ştia cât de nedrept este faţă de. ea. Abia după plecarea 
Kassandrei află de la Gema că era nepoata lui Alfonso şi ce crimă 
dezgustătoare comisese mama lui cu nouăsprezece ani în urmă. 


Acum îi erau limpezi şi scopurile josnice ale fratelui său. 

Herminia negă totul, alungând-o şi pe Gema din casă. Lui Luis 
David îi spuse că dragostea îl orbise şi că lua partea femeii care Îi 
ucisese fratele. 

— Conştiinţa nu-ţi va permite să laşi crima nepedepsită, 
trebuie să fii de partea mamei şi a fratelui tău. Fiule... oare nu ți- 
e milă de mine, durerea mea nu te impresionează? îl imploră 
Herminia. 

— În ordine, mamă, ce trebuie să fac? 

— S-o dai în judecată! sări Herminia, văzând că Luis David 
întoarce capul. De ce nu mă priveşti în ochi? De ce eşti atât de 
laş? 

— Nu, nu sunt laş, dar dacă e nevinovată? Dacă greşim? 

— Să se apere, dar toate probele sunt împotriva ei. Tu singur 
ai spus aşa. Oare nu l-ai iubit pe fratele tău? 

— Ba da. L-am iubit, şi amintirea lui mi-e dragă în pofida celor 
ce-am aflat de curând. Dar ştii foarte bine că era egoist şi 
hrăpăreţ. 

— Încerci s-o dezvinovăţeşti pe femeia care ţi-a ucis fratele? 

— Nu, dar este inuman să fie trimisă în judecată acum, când 
aşteaptă un copil, copilul fiului tău preferat! 

— Nepoata mea e Chabela! strigă Herminia apropiindu-se de 
Luis David, iar tu se pare că uiţi promisiunea pe care ai tăcut-o. 
Trebuie să mă ajuţi s-o băgăm la închisoare. Hai cu mine să 
depunem plângere. 

— Nu, îmi pare rău, mamă, nu pot. 


Gema îşi găsi adăpost la Ofelia. Femeia aceasta bună nu 
putea să-i ofere mare lucru, dar o compătimea sincer. Era 
îngrijorată pentru Kassandra, ca toţi prietenii ei. 

Tomas nu putea să se liniştească. Voia s-o vadă numai ca să-i 
spună că va putea să se bizuie întotdeauna pe el, că nu e 
singură. 

Lilia Rosa de asta se temea cel mai mult: că Tomas va suferi 
când va afla ce s-a întâmplat. Aşteptase cu nerăbdare 
întoarcerea lui. Îşi imagina cum va veni şi o va săruta, iar ea îl va 
întreba: „Unde ai fost atâta timp?” lar el va răspunde: „N-am 
putut să vin mai curând, dar m-am gândit tot timpul la tine”. Şi o 
să-i dea darul pe care i-l promisese. Şi totul se întâmplase exact 
aşa. Pentru prima oară se întâmplase ceea ce visase. Îi aduse o 
scoică netedă, roz, strălucitoare pe dinăuntru ca o perlă. lar 
acum îl privea şi vedea umbra tristeţii care îi întuneca chipul. 


— Numai Dumnezeu ştie prin ce trece Kassandra acum. lar eu 
stau aici cu braţele încrucişate. Măcar dacă aş putea să-i spun că 
sunt alături de ea, că poate să conteze întotdeauna pe mine... 
este aşa de tristă acum. 

— Tomas, nu e nevoie să-i spui. Kassandra ştie cât de mult o 
iubeşti. 

Tomas se plimba neliniştit prin cameră: 

„Dumnezeule, ce am făcut! îşi spunea Tomas. Mi-am promis 
mie însumi că am s-o ajut să se facă bine, să înceapă să meargă, 
şi acum ce fac? De când m-am întors acasă nu vorbesc decât 
despre Kassandra!” l . 

— Dacă mă gândesc mai bine, ai dreptate. Kassandra are 
prieteni care o pot ajuta. Ce pot să fac eu, un om sărman, când 
nu am niciun ban. 

— Nu trebuie să vorbeşti aşa, Tomas, spuse Lilia Rosa, 
urmărind cu privirea fiecare pas al lui. Doar lucrezi la hotel. 

— Da, ai putea să vii şi tu o dată acolo! se lumină la faţă 
tânărul. 

— Ştii foarte bine că nu pot. 

— Dar într-o zi ai să poţi cu adevărat, nu numai în vis! Ai să vii 
şi ai să te aşezi la masă în faţa ringului de dans şi eu am să mă 
apropii de tine şi am să-ţi spun: Bună ziua, domnişoară. 

„Ce tot stau aici şi înşir verzi şi uscate? Aş vrea să alerg până 
la Kassandra, să văd ce mai face, s-o ajut. Acum cu siguranţă că 
are nevoie de mine... Kassandra...” 


Când ajunse în casa Elvirei Alonso, după toate cele prin care 
trecuse, Kassandra era disperată. Dar în toată tristeţea ei simţea 
şi o mare uşurare. Undeva, în străfundul inimii ei, simţea că în 
această casă este înconjurată numai de dragoste, că e salvată. 
Dorinda şi cu ea căpătară o cameră mare, însorită. „Este loc şi 
pentru pătuţul copilului”, îşi spuse Kassandra. 

Era sincer mişcată de atenţia cu care era înconjurată. Roberto 
se îngrijea de sănătatea ei. Elvira o mângâia şi o răsfăţa, 
spunându-i că întotdeauna îşi dorise să aibă o fată. Manrique era 
entuziasmat. Simţea că numai providenţa o trimisese în casa lui. 
Era aşa de aproape de ea, putea s-o apere, s-o vadă dimineaţa 
când se trezea! 

— Primeşte ajutorul. nostru şi dragostea mamei mele, 
consideră-te membră a acestei familii, căci simt că eşti o 
părticică din mine. 

— Manrique, îmi pare rău, dar nu trebuie să-ţi faci speranţe în 


legătură cu mine. Sunt realmente distrusă, n-aş fi în stare să- ţi 
întorc dragostea, răspunse Kassandra cu sinceritate. 

— Nu. Nu, nu! Vorbesc despre gingăşie, despre apropiere. 
Vorbesc numai despre ceea ce vreau să-ţi dau eu, nu cer nimic 
de la tine în schimb. 

— Eu vorbesc despre dragostea pentru un bărbat. Manrique, 
eu n-am să mai fiu niciodată în stare să iubesc un bărbat. 

— Ascultă-mă, bărbaţii pe care i-ai iubit ţi-au pricinuit numai 
durere. Ai suferit mult din cauza lor. 

— Am iubit un singur bărbat, Manrique. Nu l-am iubit niciodată 
pe Ignacio. Nici el nu m-a iubit pe mine. 

— Dar Luis David? 

— El a fost singurul. 

— Dar... el te iubeşte? întrebă Manrique gânditor. Vreau să 
spun, te iubeşte cu adevărat? 

— O, nu. l-a lăsat să mă dea afară din casă. 

— Cum e posibil? 

— A fost de faţă când Herminia m-a alungat din casă. Şi nu a 
făcut nimic ca s-o împiedice, să mă apere, să mă ajute. 

— O. Kassandra, nu te mai gândi la asta. Ascultă-l pe Roberto, 
distrează-te, ascultă muzică, ştii.că nu ai voie să te emoţionezi. 
Acum eşti numai de două zile aici. Dar am să fac totul ca să fii 
fericită. 

— Mulţumesc, Manrique, sunteţi cu toţii aşa de buni. Roberto a 
promis azi-dimineaţă când a plecat la lucru că o să se ducă pe la 
Alfonso. Şi grăbeşte-te şi tu, ai să întârzii, adăugă ea zâmbind. 

Manrique plecă mulţumit la lucru. Dorinda trebăluia prin 
cameră, iar Kassandra ieşi pe terasă. Se aşeză comod pe un 
fotoliu de nuiele, profitând de soarele cald al dimineţii. 

„Cum de nu mi-am dat seama încă de atunci, îşi continuă 
Kassandra gândurile care o chinuiau, încă de atunci când am 
pierdut talismanul, când m-au acuzat că am furat broşa cu 
diamante... şi a fost atât de rece. Am avut îndoieli, dar nu mi-am 
dat seama. Poate că ar fi fost mai bine să fi rămas în lumea 
aceea frumoasă, fericită şi simplă în care am crescut veselă, 
crezând în soarta care e dată o dată pentru totdeauna... Acum aş 
fi fost soţia lui Randu...” 

— Uite un suc, am stors nişte portocale ca să te mai înviorezi, 
spuse Elvira întrerupându-i şirul gândurilor. 

— O, doamnă Elvira, se pare că am.aţipit şi am visat. Mă 
răsfăţaţi prea mult. 

— Ei, n-am vrut să te tulbur. O să fie gata masa imediat, dar 


voiam să te înviorezi puţin. 

— Mă simt foarte bine la dumneavoastră în casă. 

— Mă bucur, copila mea. Ştii, de fapt sunt foarte fericită că 
acest copil se va naşte în casa mea. Roberto şi Manrique sunt tot 
timpul plecaţi, iar eu sunt mereu singură, dar acum am cu cine 
să stau... Am să te ajut să creşti copilul... 

— Îmi pare rău că n-am să-l pot pune în leagănul meu, i-am 
împletit şi danteluţe şi franjuri, era ca nou, dar asta nu mai 
contează... Sunt atâtea lucruri care mă îngrijorează. 

— Nu te mai gândi la lucruri urâte. O ai pe Gema, te iubeşte 
aşa de mult, apoi pe Manrique, cu sentimentele lui faţă de tine. 
Acum eşti o femeie liberă. 

— Da, am descoperit că am o mătuşă minunată. Mă gândeam 
dacă n-ar fi fost mai bine să fi cutreierat lumea aşa cum am făcut 
până acum. Dacă n-ar fi fost mai bine să am o casă pe roţi, să fi 
rămas alături de cei care mă iubeau şi pe care şi eu îi iubeam. 

— Vei avea aici dragostea noastră, Kassandra, te asigur... O, 
scuză-mă, mă duc să văd cine e, spuse Elvira, auzind că bate 
cineva la'uşă. Se duse să deschidă. 

— Scuzaţi-mă, spuse un bărbat în haine civile, arătând o 
legitimaţie. Aici este locuinţa avocatului Manrique Alonso? 

— Da, eu sunt mama lui. 

— Caut o persoană despre care am fost informat că se află 
aici... pe domnişoara Kassandra Alaia. 

— Eu sunt, spuse Kassandra apropiindu-se. 

În spatele bărbatului în civil se vedeau încă doi poliţişti. 

— Am mandat de arestare pe numele dumneavoastră. Trebuie 
să veniţi cu mine. 

Elvira rămase năucită, încercând să-i reţină pe poliţişti ca să-l 
cheme pe Manrique. Dorinda ieşi înspăimântată din cameră, 
neştiind ce se întâmplă. Când văzu că poliţiştii îi pun Kassandrei 
cătuşele la mâini, se repezi la ei. 

— Bunico, Elvira, ajutor, striga nefericită Kassandra. 

— Îi scot ochii celui care pune mâna pe tine! strigă Dorinda, 
încercând s-o elibereze pe Kassandra. 

Polițistul o îmbrânci pe Dorinda. X 

—-Nu faceţi decât să înrăutăţiţi lucrurile, doamnă! li atrase 
atenţia polițistul! 

— Lasă-mă în pace! Ai să vezi tu cine e ţiganca! Dacă îi faci 
vreun rău nepoatei.mele mă jur pe toate crucile din lume că am 
să abat toate nenorocirile asupra capului tău... O să-ţi cadă 
dinţii... Toată nefericirea lumii pe capul tău să cadă... 


Poliţiştii o luară pe Kassandra. Dorinda î începu să plângă. 

— Mi-au luat-o, mi-au luat-o! 

— Numai s-o interogheze, încerca Elvira s-o liniştească, deşi 
era ea însăşi profund zguduită. Manrique o s-o salveze!, 

— Văd lacrimi, umbre întunecate şi multă suferinţă. O, mărite 
Ostebe, spuse bătrâna ridicând braţele în sus, apăr-o pe 
Kassandra, copilul meu, apăr-o! 

Elvira nu reuşi defel să-l găsească pe Manrique. La el la birou 
nu răspundea nimeni. Dorinda plângea fără încetare în batistă şi 
îi blestema pe poliţiştii care îi luaseră nepoata. „Deie Domnul să 
le crească broaşte sub limbă”, blestema ea în gând. 

Din fericire, la amiaza apăru Manrique cu un buchet de flori. 

— Am anulat două întâlniri şi am venit mai devreme ca s-o 
văd, îi spuse el Elvirei intrând în casă, dar înţelese imediat că se 
întâmplase ceva cumplit. 

— Adu-mi-o înapoi, fiule, se tânguia Dorinda. 

Manrique plecă imediat la poliţie, sperând că se va întoarce 
împreună cu Kassandra. Căpitanul Santana îi spuse însă că fata 
este în arest preventiv şi că nu poate să-i dea drumul nici pe 
cauţiune. 

— Nu se poate, spuse Manrique, fixaţi cauţiunea la cât doriţi,-o 
plătesc pe loc şi eliberaţi deţinuta. 

— Văd că sunteţi tânăr şi grăbit, dar înţelegeţi că este acuzată 
de crimă. Aşteptăm decizia s-o transferăm la închisoarea pentru 
femei. 

— Dar eu sunt avocatul ei, înţelegeţi! strigă Manrique.. Nu 
puteţi să-mi refuzaţi dreptul de a o vedea. 

— În ordine, tinere, o să vă dau drumul înăuntru, dar pentru 
cauţiune va trebui să discutaţi cu Olivares, avocatul familiei care 
a depus plângerea. Ştiţi, sunt foarte influenţi... 

— Am venit cât am putut de repede, spuse Manrique, intrând 
în celula Kassandrei. 

— Manrique, mulţumesc, spuse Kassandra înviorându-se la 
vederea lui. Mă simţeam aşa de singură. 

— Voi face tot ce trebuie ca să te scot de aici, n-ai nicio grijă, 
însă, din păcate, va trebui să-ţi petreci noaptea aici, spuse 
Manrique îngrijorat văzând cât de palidă era Kassandra. 

— Nu contează, răspunse tânăra femeie, absentă. 

— Ascultă, s-au formulat acuzaţii foarte grave împotriva ta... 
Numai că nu înţeleg de ce nu-ţi permit să. ieşi chiar fără cauţiune 
din moment ce nu există dovezi. 

— Au dovezi, Manrique, au! Mi-au arătat eşarfa, este a mea, 


asta e clar, mi-a făcut-o bunica Dorinda. Mi-o legam în jurul 
încheieturii mâinii, alteori o purtam la brâu: Nu ştiu de unde o 
. Şi pistolul. 

— Ce pistol? întrebă uimit Manrique. 

— De unde să ştiu eu, pistolul cu care a fost ucis Ignacio, cu 
amprentele mele pe el... şi paharul... Mi-au spus că le-a adus 
Luis David. 

— Bine, despre asta o să vorbim mai târziu. Acum nu trebuie 
să te emoţionezi prea tare, ştii asta. Am să răstorn şi cerul şi 
pământul ca să te scot de aici, numai să fii curajoasă şi 
puternică. În regulă? 

— Am să fiu, Manrique, spuse ascultătoare Kassandra, simțind 
că poate avea încredere în el. 

Manrique ştia că Dorinda şi Elvira îl aşteaptă cu nerăbdare, 
dar se duse mai întâi să-l caute pe Luis David. Nu îl găsi acasă. 
Dădu de el abia spre seară, la hotel. Bea whisky şi Norma era cu 
el. Tomas tocmai îi adusese al doilea pahar când apăru 
Manrique. 

— Este de neiertat ceea ce ai făcut! se repezi el la Luis David. 
Niciun bărbat adevărat nu ar fi fost în stare să facă aşa ceva. 
Nemernicule! 

— Ai grijă cum vorbeşti, Manrique, răspunse Luis David. Nu 
merit să-mi vorbeşti aşa. 

— Meriţi să ţi se vorbească şi mai urât. De aceea am venit să- 
ţi spun: greşeşti dacă îţi închipui că ai să-i poţi face rău 
Kassandrei. Are cine s-o apere! 

Luis David sorbi din paharul cu whisky. 

— O, nu cumva o să fii chiar tu cel care o s-o apere? întrebă el 
răutăcios. 

— Da, eu am s-o apăr şi am să fiu avocatul ei, dacă vrei să ştii, 
şi aş apăra-o şi ca bărbat, ceea ce tu nu eşti! Strigă Manrique. ~ 

Luis David îşi pierduse răbdarea. Se ridică în picioare şi se 
năpusti la Manrique. 

— Ignacio! Manrique! strigă Norma  înspăimântată. O, 
Dumnezeule, o să vă omorâţi unul pe altul! 

Tomas veni repede şi abia reuşi să-i despartă. 

În seara aceea, Norma îl aduse acasă pe Luis David beat. 
Înţelesese în sfârşit că nu este Ignacio. Oricum, era aşa de 
atrăgător că nu se putu stăpâni să nu-l sărute, dar el repeta 
întruna încăpățânat: Kassandra. Kassandra. 

Dorinda şi Elvira fură disperate când îl văzură pe Manrique 
singur. Din păcate, nici a doua zi Manrique nu reuşi s-o scoată pe 


Kassandra din închisoare. Toată dimineaţa se străduise să obţină 
eliberarea pe cauţiune. Când reuşi în cele din urmă, porni în fugă 
spre secţia de poliţie. 

— Am spus că am să reuşesc. lată hotărârea. 

— Da, admise căpitanul Santana, vă aşteptam. 

— M-am grăbit s-o scot astăzi, înainte s-o transferați la 
închisoarea pentru femei, spuse Manrique. Nu are niciun sens! 

Cauţiunea era însă atât de mare, că lui Manrique începu să i 
se învârtă capul când văzu numărul zerourilor. Vru.să se ducă 
imediat la procuror, dar totul îi fu clar de cum îl văzu pe doctorul 
Olivares, cel mai cunoscut avocat din oraş. 

— Am auzit multe despre dumneavoastră, îi spuse Manrique. 
Sunteţi vestit pentru a-ţi câştigat toate procesele. 

— N-aş vrea să par lipsit de modestie, spuse măgulit Olivares, 
poate că am mai şi pierdut câte unul în tinereţe, când eram aşa, 
ca dumneavoastră. 

— Oricum, am să depun o întâmpinare. Este o cauţiune prea 
mare pentru cazuri ca acesta - suspiciune de crimă. 

— Nu este vorba numai de crimă - este crimă cu premeditare. 

— Dar... dădu să spună Manrique. 

— Îmi pare rău, colega,. dar totul este împotriva 
dumneavoastră. Se pare că sunteţi înfrânt chiar de la început. 

Manrique se duse s-o vadă pe Kassandra. Era şi mai palidă 
decât în ziua precedentă. li veni greu să-i spună că n-o va putea 
scoate din închisoare. 

— Kassandra, este o sumă care mă face să ameţesc. Trebuie 
să fie şi asta altă manevră de-a lui Luis David. N-am auzit 
niciodată până acum de o asemenea cauţiune. 

— Nu contează, Manrique. Important este să nu dureze prea 
mult până la proces. 

— Asta nu se ştie niciodată, dar n-ai grijă, ai răbdare... N-am 
să te dezamăgesc. 

— Te cred, te cred. De unde ai vânătaia asta? 

— Nu are importanţă, m-am bătut cu Luis David. N-am putut 
să-mi stăpânesc furia pentru ceea ce ţi-a făcut. 

Dorinda nu-şi văzu copila nici în seara aceea. Veni şi Gema s-o 
aştepte pe Kassandra, sperând că va ieşi din închisoare. Nici 
Roberto nu avea veşti mai bune. Herminia îi interzisese să mai 
vină la ei, nu-i dăduse voie nici măcar să intre în camera unde 
zăcea Alfonso ca să-l vadă. 

— Acum Simon ne-a rămas ultima verigă de legătură cu 
Alfonso, spuse Gema. Mă mir cum de nu l-a dat deja afară şi pe 


el. 

— E toată ziua afară, răspunse Dorinda. Nici nu-l vede, de 
asta. N-ai grijă, o să aibă el grijă de stăpân. 

Luis David primi aviz să se prezinte la poliţie. Se certă din 
cauza asta cu Herminia, dar în cele din urmă se prezentă exact 
la ora indicată. Căpitanul Santana îi citi acuzaţia pe care o 
întocmise doctorul Olivares la cererea mamei sale. 

— Aşadar, toate dovezile arată că numita Kassandra Alaia este 
criminala. De altfel, chiar dumneavoastră ne-aţi prezentat aceste 
dovezi. Rămâne numai să semnaţi. 

— Vreau s-o văd, spuse Luis David. 

— Vreţi să spuneţi, pe acuzată? 

— Da, duceţi-mă la ea. 

— Am putea s-o aducem şi pe ea aici. 

— Am spus că vreau s-o văd. 

Căpitanul Santana îl conduse în celulă. Luis David se simţea 
mizerabil. Voia s-o vadă ca să-i spună un singur cuvânt, pentru 
ca acest coşmar să se termine o dată pentru totdeauna. Se 
temea de privirea ei, dar nu văzu ură în ea. Era palidă, rănită, 
vulnerabilă. 

Cele două zile petrecute în închisoare i-se păruseră Kassandrei 
o veşnicie. Se simţea ca o piatră aruncată de acolo-colo. Nu 
putea să gândească, nici să sufere, nu mai simţea nimic. Dar 
reuşea totuşi să-şi stăpânească durerea. Vorbi imediat ce îl văzu 
în uşă. 

— Ai venit să te convingi că sunt închisă? lată că ţi-ai văzut 
visul cu ochii. 

— N-aş fi vrut să crezi că eu... spuse Luis David apropiindu-se 
de ea. 

— Nu te apropia de mine, Luis David! Nu te apropia de mine! 
Au venit să mă ridice, m-au adus aici... m-au închis... au încuiat 
uşa când au plecat... sunt singură... nu pot să număr orele... nu 
pot să număr orele, nu am cu cine să stau de vorbă... singura 
mea mângâiere este fereastra. Prin fereastra aceasta pot să văd 
cerul... dar sunt aici... închisă... mi-au luat libertatea pe care o 
iubeam cel mai mult... libertatea păsării, libertatea vântului, sunt 
aici, închisă între aceşti patru pereţi... şi mi-au închis nu numai 
trupul, ci.şi sufletul. 

Îl dureau cuvintele ei. Vru să se apropie de ea şi s-o 
îmbrăţişeze. 

— Kassandra, ascultă-mă... 

— Sufletul meu este însingurat, nefericit. Nu mai ştiu când or 


să se termine toate. Am obosit de atâtea nedreptăţi şi 
prefăcătorii. 

— Kassandra... 

— Tu şi cu mine nu mai avem despre ce să vorbim! Destul cu 
minciunile. Cuvintele tale nu au valoare... Sunt aici unde ai vrut 
să fiu. Am căzut în capcană. 

— Despre ce capcană vorbeşti? 

— Ai venit numai pe motiv să găseşti lucrurile care au legătură 
cu moartea fratelui tău. Le-am văzut aici. Este şi paharul aici. 
Paharul pe care l-ai adus tu ca să mi se poată verifica 
amprentele. Ai pus totul la cale dinainte... atunci când mă 
sărutai, când îmi spuneai că mă iubeşti. Totul n-a fost decât o 
capcană... şi atunci când ai jucat rolul celuilalt. Dorinţa ta a fost 
să mă urmăreşti, să mă ţii sub observaţie, să vezi dacă nu mă 
dau de gol cu ceva. Ai aşteptat să recunosc... să recunosc că 
sunt de vină pentru moartea fratelui tău. 

— Kassandra, tu ai tăcut-o? încercă Luis David să se apropie 
de ea, dar Kassandra nu-l auzi. 

— De asta m-ai dus la mare, nu-i aşa? Nu de dragul sănătăţii 
mele, ci ca să-mi amintesc de locul acela îngrozitor, de oamenii 
aceia cumpliţi. 

— Kassandra, te rog, răspunde-mi, te fag! 

— Ăsta e singurul lucru care te frământă? 

— Tu ai făcut-o? 

— Asta e singurul lucru care are importanţă pentru tine? Nu-i 
aşa? Să ştii cine l-a ucis pe Ignacio? De asta m-ai înşelat. Eu... n- 
am contat pentru tine, nici eu, nici iluziile, nici sentimentele 
mele. Te-ai prefăcut că mă iubeşti. Dar n-ai reuşit. Celălalt mi-a 
distrus toate iluziile despre tine... Nici nu te-ai gândit la asta! Eşti 
jalnic! Şi ceea ce este încă şi mai rău, mult mai rău decât fratele 
tău! 

— Destul! 

— Când a sosit Herminia şi a descoperit micul tău joc, i-ai dat 
voie să mă alunge din casă şi după aceea ai venit aici şi ai depus 
plângere împotriva mea, nu-i aşa? 

— Kassandra, te rog, lasă-mă să-ţi explic! o rugă Luis David. 

—-Şi asta chiar în aceeaşi zi, nu-i aşa? Te-ai dus să-ţi serbezi 
victoria în timp ce eu eram aici şi îmi petreceam prima noapte la 
închisoare. Ai băut. In timp ce eu muream de singurătate, de 
ruşine şi de durere,.tu ai fost cu altă femeie, sărbătorind victoria, 
cu sentimentul datoriei împlinite, nu-i aşa? 

— O, acum înţeleg! izbucni Luis David. Acum îmi este clar! 


Aşadar, nemernicul acela ţi-a povestit întâmplarea, avocăţelul 
ăla! 

— Îmi pare bine că am aflat, pentru că am descoperit ce fel de 
om eşti! Eşti atât de josnic, atât de nemernic, eşti mai rău, mult 
mai rău decât fratele tău! i 

— Îl urai. Aşa e? E adevărat? Răspunde-mi! Răspunde-mi. Îl 
urai. Nu-i aşa? 

— Da, îl uram! El m-a făcut să-l urăsc, să-l dispreţuiesc. 

— Atunci răspunde-mi, l-ai ucis sau nu?. Te rog, răspunde-mi, 
Kassandra. L-ai ucis tu? 

— Numai asta te interesează, nu-i aşa? Păi dacă e aşa, da, da. 
Da. Da, da! repetă la nesfârşit Kassandra. Ignacio a meritat să 
moară. Îl uram. Era respingător şi moartea a fost pedeapsa lui. Şi 
dacă vrei, n-ai decât să încerci să mă ţii în închisoarea asta. Tu şi 
mama ta sunteţi în stare de orice, dar pe mine o să mă elibereze 
Manrique de aici. 

— Taci! 

— Manrique o să mă salveze, n-o să mă lase să stau închisă 
aici pentru totdeauna! 

Luis David ieşi din celulă şi se duse direct în biroul căpitanului 
Santana. Semnă fără să rostească o vorbă actul de acuzare prin 
care Kassandra Alaia era învinuită de moartea lui Ignacio 
Contreras. 

Se întoarse acasă cu inima frântă. O găsi pe Norma stând de 
vorbă cu Herminia. Se mira de vizitele ei tot mai dese, dar acum 
nu aceasta era problema lui cea mai importantă. Herminia tresări 
când îl văzu. Tot timpul se plânsese Normei că se teme că Luis 
David n-o să vrea să semneze actul. 

— Ei? făcu Herminia, ridicând din sprâncene. 

— Ce e întrebă nervos Luis David. 

— Pentru Dumnezeu, Luis David, spune cum a fost, de ce mă 
chinuieşti? 

— Ce vrei să ştii? Am semnat acuzaţiile prezentate de 
funcţionarul de la poliţie... cum îl cheamă, a, da, căpitanul 
Santana, da, aşa îl cheamă. Totul este foarte bine pus la punct, 
toate documentele, lucrurile pe care le-am dus chiar eu acolo, 
eşarfa țigănească, revolverul, ba chiar şi paharul. Fiecare obiect 
este păstrat cu grijă şi pus la.locul lui. Pregătit ca să apară ca 
dovadă împotriva unei fiinţe umane! 

— Îţi place să dramatizezi! 

— O, da, asta e dramă, mamă! Sau poate că ţie ţi se pare că e 
o comedie? Mi se pare dimpotrivă. A fost o crimă, da? Avem 


mortul. Avem ucigaşul. Sunt elemente prea grave ca să poată fi 
vorba de o comedie, mamă. 

— Nu mai fi sarcastic, Luis David. Nu pot să cred că vorbeşti 
aşa când victima este fratele tău! spuse indignată Herminia. 

— În toată această chestiune sunt prea multe victime, mamă. 
Ştiu că ar trebui să-ţi cer iertare, dar totul este prea teatral, prea 
dramatic. 

— Dar care a fost rezultatul vizitei tale? 

— A, da, rezultatul! Asta este ceea ce te interesează. Dacă am 
semnat plângerea. Da, poţi să fii liniştită, am semnat tot. Şi nu 
numai atât. Am să-ţi spun ceva care o să te facă şi mai fericită. 
Am semnat-o după ce am discutat cu Kassandra, după ce m-am 
convins că e vinovată. 

— Luis David! exclamă Herminia. 

— Da, mi-a spus. Mi-a spus după o discuţie foarte aprinsă cu 
mine... în care au ieşit la iveală anumite adevăruri... şi... 

— A recunoscut? A spus că ea l-a omorât pe fratele tău? 

— Da, aşa mi-a spus. Mi-a spus că mă condamnă pentru că eu 
sunt cel care o judecă, spuse Luis David şi se ridică în picioare. 

Îi era silă de lume, de poliţie, de Herminia, de sine... era 
realmente disperat. Simţea că îl determinase să facă ceea ce nu 
dorise. Devenise duşmanul ei, cu toată dragostea pe care i-o 
purta. 

— Ai văzut cât este de nefericit? o întrebă Norma după ce Luis 
David se îndepărtă. 

— Dumnezeule, e mai mult decât atât. Ce contează iluziile -şi 
neîmplinirile lui. Acum pot să contez pe Luis David. Acum este 
alături de mine, pot s-o distrug pe femeia aceea! 


Manrique încerca în fel şi chip să facă rost de bani, dar toate 
eforturile lui fură zadarnice. Era evident că Olivares ceruse o 
adevărată avere pentru ca fata să rămână în închisoare. Toţi 
prietenii Kassandrei se strânseră acasă la Ofelia ca să discute şi 
să se sfătuiască ce să facă. Veni şi Dorinda. 

— Trebuie s-o scoatem de acolo chiar dacă ar fi să tăiem 
gratiile ca să iasă afară pe geam, rupse Glinka tăcerea grea. 

— Eu ştiu cine o poate ajuta, spuse Tomas şi toţi întoarseră 
miraţi privirile spre el. Tânărul se ridică şi ieşi din casă, lăsându-i 
pe toţi fără grai. 

Manrique fu la.fel de uimit când Tomas îl rugă să se 
întâlnească cu el la Hotel Courtyard, unde lucra el. Se duse acolo 
cât putu de repede. Tomas îl conduse pe scări în salonul 


franțuzesc, cea mai elegantă încăpere din hotel. 

Manrique văzu un bărbat voinic, cu un cercel în ureche. Tomas 
luă hârtiile din mâna lui Manrique şi i le dădu omului cu cercel şi 
îi arătă pagina unde era înscrisă suma care trebuia plătită pentru 
cauţiunea Kassandrei. Convorbirea fu foarte scurtă. Omul cu 
cercelul se exprimă foarte limpede. Puteţi să  dovediţi 
nevinovăția ei? îl întrebă necunoscutul pe Manrique. 

— Cred că sunt în stare, răspunse Manrique, încă şi mai uimit. 
Numai cauţiunea... 

— Vă dau eu banii, eliberaţi-o. 

— Oferta este foarte generoasă, dar trebuie s-o întreb pe ea. 
Nu pot hotărî eu în această privinţă. 

— Foarte bine. Spuneţi-i că Randu îi transmite că libertatea 
este un dar încă şi mai mare decât dragostea. 

Manrique se grăbi să ajungă la arest. Se miră găsindu-l acolo 
pe Olivares. 

— De ce vă grăbiţi aşa, domnule Alonso? îl întrebă el. 

— Am venit să-i spun Kassandrei că astăzi o scot de aici. 

— Hm... mi-e teamă că nu este posibil, răspunse Olivares rece. 
A fost transferată la închisoarea pentru femei. 

Ceva mai târziu, Olivares avu încă o vizită. Dar faţă de acest 
vizitator fu foarte prevenitor. 

— În timp ce vă aşteptam pe dumneavoastră, v-am eliberat 
permisul de vizită. 

— Foarte bine, să mergem, spuse Herminia. 

— Şi avocatul ei a fost aici puţin timp mai devreme. 

— Domnul Alonso? 

— Da... A vrut s-o vadă. Dar, întrucât căpitanul Santana nu era 
aici, i-am spus că a fost transferată la închisoarea pentru femei. 

— Ce voia? întrebă îngândurată Herminia. 

— O, mi-a spus că a găsit pe cineva dispus să-i plătească 
cauţiunea. 

— Cine e ăsta? 

— N-a spus. 

— Mă îndoiesc. Acum duceţi-mă la ea, abia aştept să 
terminăm. 

Kassandra se miră foarte tare când o văzu pe Herminia. Numai 
la ea nu se aştepta. 

— Credeam că nu am voie să primesc vizite. 

— Am reuşit să obţin un permis special pentru doamna 
Arocha... întrucât vizita sa are ca scop să arunce lumină asupra 
cazului. 


— Ce face bunicul meu? Cum se mai simte? Ce s-a întâmplat 
cu el? E mai bine? întrebă Kassandra, sperând sincer că va afla 
ceva. 

— Dacă la el îţi sunt speranţele... uită-le! spuse sec Herminia. 
Alfonso a paralizat şi nu se va însănătoşi prea uşor. Mă tem chiar 
că, ţinând seama de starea lui actuală, va muri curând... Aşa că 
de la el nu poţi aştepta nimic... şi nici de la Luis David. 

— Nu trebuie să-mi spuneţi asta, ştiu. 

— În curând o să fii transferată la închisoarea pentru femei. Ai 
să rămâi acolo până la proces. Nu e un loc plăcut pentru o 
femeie, mai ales în starea ta. l 

— De când vă faceţi griji pentru mine? Dacă acesta este 
motivul pentru care aţi venit să mă vedeţi, n-ar fi trebuit să vă 
irosiţi timpul. 

— Nu, nu, n-am venit pentru asta. Am venit să-ţi ofer ceva. Vei 
deveni mamă. Porţi copilul unui bărbat pe care l-ai urât... pe care 
l-ai ucis... Al omului pe care l-am iubit cel mai mult. Cu siguranţă 
că nu doreşti acest copil. Presupun că vei dori să scapi de el cât 
mai repede... lată, eu vreau să am grijă de el. Evident, cu o 
condiţie... să nu dezvălui niciodată Lo Alin legătura ta de 
rudenie cu Alfonso. 

— Vreţi să-mi luaţi copilul? întrebă ee 

— Aş vrea să... 

— Şi mai puneţi şi condiţii! 

— Numai pentru că este copilul lui Ignacio! Pentru că este 
carnea şi sângele lui. 

— AŞ dori să-mi dau şi ultima picătură de sânge din trup şi în 
copilul meu să fie numai sângele meu! Din păcate o să aibă 
sânge amestecat! 

— Văd cât îl urăşti pe copilul acesta. Dar am o soluţie pentru 
problema ta. Numai, fii atentă, nu ai voie să pomeneşti niciodată 
de schimbarea copiilor de atunci. 

— Vă temeţi, dona Herminia... Ar trebui să vă fie ruşine. Deşi 
bunicul meu nu poate vorbi, vă temeţi de adevăr. 

— Ajunge! Trebuie să înţelegi că am venit ca să-ţi fac un 
serviciu. 

— Copilul acesta va rămâne cu mine! Niciodată nu mi-a trecut 
nici măcar prin gând să scap de el. 

— Dar... 

— E copilul meul!. o întrerupse Kassandra. O parte din mine. Şi 
îl iubesc! Am hotărât să uit. Aţi înţeles? Acest copil este fiinţa cea 
mai scumpă pe care o am în viaţă! Voi uita totul. Dar nimic nu se 


poate compara cu sentimentul care creşte acum în mine: Pe 
măsură ce creşte copilul, creşte şi dragostea mea! 

— Ai să fi condamnată pentru mulţi ani. Vrei să-l ţii la 
închisoare? 

— Eu cred în dreptatea lui Dumnezeu. Şi chiar dacă ar fi aşa, 
pentru copil este cel mai bine să fie lângă mama lui şi să crească 
alături de ea! 

— Asta înseamnă că nu accepţi oferta mea? 

— N-am nevoie de ea! Şi acum vă rog să plecaţi de aici şi să 
mă lăsaţi în pace. 

— Asta o faci ca să poţi afirma că eşti nepoata lui Alfonso, nu-i 
aşa? Acesta e singurul tău motiv? 

— Îmi păstrez copilul pentru că îl iubesc şi pentru că nu l-aş da 
nimănui, niciodată. Şi în niciun caz dumneavoastră! 

— Bine! interveni Olivares, care urmărise în tăcere toată 
discuţia. Se pare că acuzata va face impresie mai bună şi îi va 
emoţiona pe juraţi ca proaspătă mamă. Acesta a fost sfatul 
avocatului dumneavoastră? 

— Nu, răspunse sincer Kassandra, n-am discutat despre asta. 

— Ha, ha, ha! Haideţi, sunt de mult timp în meseria asta. Ştiu 
toate trucurile. Domnul Alonso ştie că o tânără mamă este foarte 
înduioşătoare pe banca acuzaților. 

— Nu trebuie să mă prefac ca să stârnesc compătimirea cuiva. 

— Mă cam îndoiesc. Aţi spus de mai multe ori copilul meu, 
deşi este un copil pe care îl purtaţi de la un bărbat pe care îl urâţi 
şi îl dispreţuiţi. V-aţi gândit că acest copil va avea trăsături 
asemănătoare cu ale tatălui său, doamnă? 

— Da. M-am gândit şi la asta, domnule. Dar îţi iubeşti copilul 
pur şi simplu pentru că este al tău, nu pentru că este frumos, nu 
pentru că e bun. Asta ar trebui să ştiţi şi dumneavoastră, 
doamnă Herminia, şi să nu îndrăzniţi să veniţi să-mi oferiţi aşa 
ceva. Dumneavoastră... care aţi iubit cu atâta gingăşie un om 
crud şi josnic cum a fost Ignacio! Dumneavoastră, mai mult şi 
mai bine ca oricine, ar fi trebuit să ştiţi ce înseamnă 
sentimentele materne şi să le respectaţi! 

Herminia tăcea privind-o pe Kassandra. Olivares chemă 
gardianul. 

— Să mergem. Aici nu mai putem face nimic. 

Paşii lor se pierdură pe coridor, apoi se auzi zgomotul cheii 
răsucite în broască şi se lăsă tăcerea. 

„Să-mi ia copilul! A înnebunit? Să-şi închipuie că vreau să scap 
de el, ba încă să-i mai fiu şi recunoscătoare pentru că îmi ia 


copilul! Copilul meu... Copilul meu...” oftă Kassandra la gândul 
că s-ar putea întâmplă aşa ceva. 

„N-o să crească la închisoare. Dumnezeu e mare şi o să mă 
ajute. Manrique o să reuşească să demonstreze că sunt 
nevinovată şi mă vor elibera... Am să-mi consacru viaţa copilului. 
Am să fiu şi gingaşă, şi severă. Vreau să fie un om cinstit, bun. O 
să fie un copil frumos şi fericit.” 

— O, o! ţipă ascuţit Kassandra, simțind o durere puternică în 
şale. 


Manrique o duse şi pe Gema la închisoarea pentru femei, 
sperând că astfel o va putea vedea pe Kassandra, dar n-o găsiră 
acolo. Se întoarseră repede la hotel. 

Se făcuse deja întuneric când bătură la uşa salonaşului 
franțuzesc. Randu stătea lângă fereastră, bine înfipt în picioarele 
desfăcute, ca atunci când arunca cuţitele. Cu cămaşa înflorată şi 
cu lanţul care se vedea pe piept, silueta lui se deosebea net de 
mediul în care se afla. Dar mobila scumpă nu-l tulbura nicicum 
pe ţiganul semet. 

Randu se întoarse fulgerându-l pe Manrique cu privirile, 

— V-a trebuit cam mult timp, domnule! 

— N-am găsit-o şi de aceea am crezut că aţi aie 
dumneavoastră ceva, pe cont propriu. 

— Eu? Ce pot eu să fac aşteptând aici? Am lăsat toată treaba 
în seama dumneavoastră. Am aşteptat aici să veniţi peste o oră 
ca să luaţi banii. 

— Nu s-a putut. N-am avut ocazia să stau de vorbă cu ea. Mi- 
au spus că a fost transferată la închisoarea pentru femei, dar 
acolo n-am găsit-o. Chiar acum ne întoarcem de acolo. 

Randu le tăcu semn să se aşeze. 

— Cum se poate? 

— Asta vă întreb şi eu pe dumneavoastră... M-am gândit că 
poate n-aţi mai avut răbdare... 

— De asta v-am ales pe dumneavoastră! strigă Randu. 
Dumneavoastră reprezentaţi legea. Dacă aş fi luat eu treaba în 
mâinile mele, ar fi fost liberă acum ca păsările cerului! 

— Serios? se simţi jignit Manrique. Şi ce aţi fi făcut? 

— Nu ştiu, dar noi, ţiganii, găsim întotdeauna o soluţie. 

— Ştiţi, nu e uşor. Trebuie să luptăm pentru Kassandra în 
limitele legii. Nu uitaţi că au un avocat. foarte bun şi influent. 
Sunt puternici şi au bani. 

Randu luă cutia care se afla pe masă în faţa lui şi-i scutură 


conţinutul. Bancnote mari zburară în toate părţile. 
— Poftim! spuse Randu. Luaţi cât trebuie şi scoateţi-o! 
Manrique se uită uimit la ţiganul cel mândru. 
— Dar acum nici măcar nu mai ştiu unde este, recunoscu el. 
— Atunci trebuie s-o găsim, spuse hotărât Randu. 
— Cred că Olivares m-a păcălit. 
— Încearcă să afli adevărul, interveni Gema. Dă-i un telefon. 
Randu se apropie de avocat. Manrique se ridică să telefoneze. 
— Atâta vreme irosită! Nu e.nevoie să mai întrebe! Kassandra 
n-o să-mi accepte niciodată dragostea, dar sunt sigur că n-o să 
refuze ajutorul meu. Şi eu voi fi fericit să ia ceva de la mine. 


42 


Luis David profită de momentul în care Herminia plecă să-l 
conducă pe doctorul Muños şi intră în camera lui Alfonso. Simţea 
nevoia să stea de vorbă cu el, deşi ştia că acesta nu-i poate 
răspunde. Era încredinţat că anumite cuvinte ajung totuşi până la 
bătrân. 

„E adevărat că m-am prefăcut... dar îţi jur, Alfonso, o iubesc 
din prima clipă când am văzut-o. Am vrut să mă însor cu ea. 
Niciodată n-am să-i iert lui Ignacio că i-a spulberat visurile pe 
care i le-am sădit eu în inimă. Dar spune-mi, Kassandra e cu 
adevărat nepoata ta?” 

Convorbirea aceasta imaginară fu întreruptă de Matias şi de 
Simon care veniseră să-i schimbe aşternuturile lui Alfonso. 

— Vă rugăm să ne scuzaţi, îi spuse Matias. 

— E-n ordine, intraţi. 

— Ne mai trebuie un cearşaf. Mă duc să-l aduc, spuse Matias 
şi ieşi din încăpere. 

— Îmi pare bine că a plecat, începu să şoptească Simon. 
Voiam să vă întreb dacă doamna Kassandra se simte mai bine. 

— Mai bine? Ce tot vorbeşti? se miră Luis David. 

— Cum, nu ştiţi? Au dus-o la spital... A născut... 


Dorinda era deja în camera Kassandrei, la căpătâiul patului. 
Reuşiseră în ultimul moment să-l aducă pe Roberto ca s-o ajute 
să nască. Era palidă şi epuizată, dar aştepta cu nerăbdare să-şi 
vadă copilul. 

— O, bunico, am fost aşa de speriată, de îngrijorată. Când mi- 
am dat seama ce se întâmplă, ştiam că e prea devreme pentru 
naştere şi copilaşul meu ar putea să păţească ceva... O, bunico, 


ce dureri am avut... am crezut că am să mor. 

— O, prostuţa mamei! zâmbi Dorinda. Câţi oameni nu se nasc 
mai devreme şi după aceea cresc şi se fac mari şi zdraveni. Toţi 
am fost îngrijoraţi, dar important este că totul s-a terminat cu 
bine. Sunt aşa de fericită, prinţesă, acum eşti mamă. Ai un fiu, 

Chipul Dorindei se lumină de zâmbet. Zâmbi şi Kassandra, dar 
nu-şi putea ascunde totuşi îngrijorarea. 

— Bunico, vreau să-l văd... De ce nu mi-l aduce? Ce s-a 
întâmplat? 

— Trebuie să-l şteargă, să-l spele, să-l îmbrace ca pe un prinţ, 
zâmbi din nou bătrâna. 

— l-ai adus toate lucrurile? 

— Ei, nu chiar toate. Dar sunt sigură că am adus păturica şi 
scutecele. 

— O, mulţumesc. Vreau să-l ţin în braţe, să-l îmbrăţişez, să-l 
ating. Bunico, unde sunt Roberto şi Manrique? 

— Doctorul e cu copilul şi Manrique aşteaptă în hol. Da... şi am 
mai văzut pe cineva. 

— Pe cine? 

— Pe blestematul ăla! Dar-ar Domnul să-şi rupă gâtul! 

— Chiar aşa? A venit? 

— Da. Deşi nu ştiu de ce. Poate că e să mori ca să-i 
facă o bucurie maică-sii. 

— Bunico, nu vreau să vorbim despre lucruri urâte. Vreau să 
fiu fericită. Fiul meu e viu. El va fi mângâierea mea. Vreau să-l 
văd. 

— Linişteşte-te, trebuie să fii frumoasă pentru întâlnirea cu 
micul prinţ... 

— Vreau să-l sărut, să-l ţin în braţe. 

„E ciudat, îşi spuse Kassandra, că Roberto şi Manrique n-au 
venit să mă felicite.” 

— Uite-l pe doctor, exclamă Dorinda văzându-l pe Roberto, 
prima persoană care venea s-o felicite pe tânăra mamă. 

— O, Roberto, de ce durează aşa de mult să mi-l aducă? 
întrebă Kassandra nerăbdătoare. 

— Îmi pare rău, Kassandra, dar am veşti proaste pentru tine. 

Dorinda fu prima care îndrăzni să întrebe. 

— Vorbeşte, doctore, vorbeşte! Ce nefericire vrei să ne 
anunţi? 

— A murit copilul? 

Roberto avea o expresie de îngrijorare pe chip. Socoti că cel 
mai bine este să-i spună adevărul dintr-o dată. 


— Nu, Kassandra, copilul tău e viu. Dar poate că ar fi mai bine 
dacă ar muri.. 

— Roberto, spuse Kassandra izbucnind în plâns. Nu, Roberto, 
nu. Copilul meu s-a născut mai înainte de termen, dar mi s-a 
spus că asta nu contează, cu timpul o să... 

— Nu despre asta e vorba. Este vorba de ceva cu mult mai 
important. Copilul “este foarte slab, fără vlagă. Pentru tine, ca 
mamă, copilul acesta va fi o mare bucurie, dar şi o mare tristeţe. 
Kassandra, copilul tău e viu, printr-o minune a rămas în viaţă. 
Poate că, cu mult efort şi sacrificii, viaţa lui va fi prelungită... 

— Nu! Vreau să-l iau în braţe, vreau să-l simt lângă mine! 

— Voi fi sincer cu tine, Kassandra. Mi-e teamă că asta va dura 
foarte puţin... 

— Nu, nu... copilul... bunico... Nu e adevărat! O să fie 
mângâierea mea. Este alinarea mea. 

— Linişteşte-te, prinţesă! Nu e bine pentru tine să te agiţi 
atâta. s 

— De ce? Eu Îl iubesc. Il iubesc cu adevărat. 

— Asta e soarta... Aşa e scris să fie, conchise Dorinda. 

— Nu e scris! Nu! Nu se poate să fie scris aşa! Nu e drept ca 
un copil nevinovat să se nască aşa! Nu... repeta întruna 
Kassandra. 

— Kassandra, nu putem să punem la îndoială voia Domnului! 
Voința lui e atotputernică. 

Sora veni cu un ghemotoc de cârpe, pregătindu-se să-l pună în 
pătuţ. 

— Nu acolo! strigă Kassandra. Aduceţi-l la mine. Vreau să fie 
alături de mine. 

Era aşa de emoţionată, aşa de fericită să-şi vadă copilul. Cu 
toate suferinţele prin care trecuse, reuşise să-l îndrăgească. 
Copilul era' singurul ei avut. Îl strânse încet la piept şi ochii i se 
umplură de lacrimi. 

— Tu eşti mângâierea mea, bucuria mea. Te iubesc, te iubesc! 

Repeta aceste cuvinte în neştire, deşi ştia că mica fiinţă nu le 
poate înţelege. Uitase durerea fizică pe care o îndurase, dar o 
dobora tristeţea pentru soarta fiinţei neajutorate. 

Manrique nu-i îngădui lui Luis David să se ducă la Kassandra, 
ca să n-o enerveze. Era şi aşa destul de tulburată. 

— Ai avut-o alături de tine, de ce nu ai avut grijă de ea şi ai 
trimis-o la închisoare să nască? 

— Am greşit, e vina mea, recunoscu Luis David. Am greşit c că 
n-am luptat pentru acel sentiment minunat dintre noi. Acum 


copilul ei... ar fi fost copilul meu. Aş fi avut grijă de ea... O, 
Manrique, spuse Luis David cu umerii căzuţi, spune-mi, nu-i aşa 
că n-o să moară? 

— Nu, Kassandra va trăi... pentru că eu am s-o apăr, spuse 
mândru Manrique. Voi demonstra că este nevinovată şi îi voi 
reda libertatea. Va trăi alături de mine... întrucât încrederea mea 
se întemeiază pe dragoste. 

Dorinda ieşi din cameră plângând. Manrique îl lăsă pe Luis 
David neputincios pe culoar şi intră în cameră ca să vadă ce se 
întâmplase. 

— Şi-a pierdut cunoştinţa din cauza epuizării, îi spuse Roberto. 
Şi este şi îngrijorată pentru copil. Totul va fi bine, poţi să rămâi 
lângă ea. 

În toiul nopţii ajunse la spital Olivares, care ceru ca acuzata să 
fie trimisă înapoi, la închisoare. 

— Dar este inuman! strigă Manrique. Femeia asta abia a 
scăpat cu viaţă şi copilul e bolnav, iar dumneavoastră vreţi n-o 
duceţi în spitalul închisorii! 

— Nu uitaţi pentru ce faptă se află această femeie în 
închisoare şi nici că nu aţi plătit cauţiunea! ripostă Olivares. Şi nu 
numai că nu se află în spitalul: închisorii, dar stă la un spital 
particular. 

— Da, eu plătesc camera şi fratele meu are grijă de sănătatea 
ei şi dacă încercaţi s-o luaţi de aici, vă sucesc gâtul. 

A doua zi, Manrique veni s-o salute pe Kassandra. Lângă ea se 
afla Gema. N-o lăsaseră nicio clipă singură. In permanenţă era 
cineva lângă ea. Manrique îi adusese un buchet de flori şi era 
foarte bine dispus. 

— Mă duc la mare să caut dovezi în favoarea ta. Trebuie să 
mă pregătesc bine pentru întâlnirea cu Olivares. 

— O, Manrique, întoarce-te cât mai repede. Mă simt mult mai 
în siguranţă când eşti lângă mine. > 

— Am să port cuvintele astea în inimă. Imi vor da aripi, oftă 
Manrique. 

Kassandra se simţea realmente protejată alături de Manrique, 
iar ea îi putea oferi prietenia ei. 

Între timp, Herminia îi pretinse clar lui Olivares să facă ce ştie 
şi s-o trimită pe Kassandra înapoi la închisoare. Avocatul apăru 
cu puţin timp înainte de amiază cu o hotărâre judecătorească si 
cu doi poliţişti. 

În zadar se apărară Gema şi Kassandra şi cu siguranţă că n-ar 
fi reuşit să facă nimic dacă nu ar fi apărut pe neaşteptate Tomas. 


— Poliţiştii sunt aici ca să aducă la îndeplinire ordinul 
judecătorului, jubila Olivares, fără să dea atenţie tânărului care 
intra în clipa aceea pe uşă. 

— Pot să văd şi eu documentul acela? întrebă Tomas. 

Olivares i-l întinse, convins că tânărul se va linişti şi se va 
împăca cu gândul că ordinul trebuie respectat. Tomas îşi trecu 
privirile peste hârtie ca şi când ar fi citit-o cu adevărat, apoi o 
ridică în sus şi o rupse întâi în două, apoi încă o dată în două. 

— Ce faceţi? Aţi înnebunit? strigă furios Olivares, roşu la faţă. 
Arestaţi-l pe omul acesta! strigă el poliţiştilor. 

— Tomas, Tomas, încercă şi Kassandra să-l facă pe prietenul 
ei să-şi vină în fire. 

— Luaţi mâinile de pe mine, îi îmbrânci Tomas pe poliţişti. Eu 
am alt document pe care am să vi-l arăt, spuse Tomas şi scoase 
o hârtie pe care i-o băgă sub nas lui Olivares. 

— Cauţiunea! Au plătit cauţiunea! exclamă uimit avocatul, 
nevenindu-i să-şi creadă ochilor. 

— Aţi întârziat. Şi acum cred că cel mai bine ar fi să plecaţi de 
aici. Miroase ceva urât aici, cred că este: conştiinţa 
dumneavoastră încărcată. 

Olivares. părăsi furios camera. Kassandra se lumină la faţă. 

— Cum ai reuşit? se miră ea. 

— Domnul Alonso a ştiut cum trebuie să facă treaba asta. Ei, 
acum eşti liberă, Kassandra! 

— Mulţumesc, Tomas, n-am să uit niciodată ce ai făcut pentru 
mine. E o adevărată minune. Acum pot să rămân aici până o să 
se facă bine copilul. 

Îşi strânse copilul la piept. Acum putea să se dedice liniştită 
micuţei fiinţe şi să-i dăruiască toată dragostea ei. 

„Am visat că o să fii puternic... Am visat că o să fii mare... Dar 
nu eşti... nu contează, nu te teme, dragul meu, mama ta te 
iubeşte. Nu te teme că eşti altfel decât ceilalţi copii. Mama ta te 
iubeşte mult... Te va face mare şi voinic cu dragostea ei”. 


Luis David se bucură foarte mult că Olivares nu reuşise s-o 
trimită pe Kassandra înapoi la închisoare. A fost depusă 
cauţiunea, nu e singură, are prieteni. Totuşi se întreba cine poate 
fi omul care a depus o avere ca s-o scoată din închisoare. 

Îl întrebă pe Tomas şi află că noul proprietar al hotelului este 
un bărbat bogat şi puternic. li ceru tânărului să-l ducă la el, şi nu 
mică îi fu mirarea să-l vadă pe tiganul pătimaş care fusese cât 
pe-aci să-l omoare în noaptea aceea, la mare. Randu îi şi spuse 


imediat acest lucru: 

— Dacă aş fi ştiut cât de mult rău ai să-i faci, ai fi fost acum 
mort ca şi fratele tău. 

— Ce înseamnă asta? Ce faci aici? îl întrebă Luis David. 

Randu zâmbi. 

— Vezi, norocul mi-a surâs. Am făcut nişte afaceri cu pietre 
preţioase. Am riscat, dar acum tot ce vezi aici îmi aparţine. 

— Presupun că aştepţi o răsplată de la Kassandra pentru ceea 
ce ai făcut pentru ea. 

— Nu, se vede că nu mă cunoşti. Ea încă nu ştie, dar am să-i 
spun că intenţionez să-i pun la picioare toată averea mea. 

— Mă tem că vă cam pripiţi cu toţii. Pe Kassandra o aşteaptă 
procesul, zise Luis David. 

— Asta ai dori, nu-i aşa? Ai prefera să fie pedepsită decât s-o 
vezi fericită alături de alt bărbat. Asta pentru că ştii că ai pierdut- 
o pentru totdeauna. 

— Nu, n-am pierdut-o! strigă Luis David şi ieşi pe uşă. 

Nu putea să-l asculte pe ţiganul acesta ale cărui cuvinte aveau 
ascuţişul'unui cuţit care îţi pătrunde direct în inimă. Cu toată ura, 
respingerea, sângele care cursese între ei, o va iubi întotdeauna. 

„Nu ştiu a cui e vina, îşi spunea Luis David în timp ce se 
întorcea acasă. A lui când a părăsit-o sau a ei când l-a ucis pe 
Ignacio? Sau a lui Ignacio, care avea ambiţii mari, era egoist şi 
rău... Sau poate este greşeala tuturor. Poate că suntem cu toţii 
de vină, inclusiv mama lor... da, mama care se hrăneşte cu 
propria ură şi îl obligă să-şi îndeplinească jurământul făcut 
deasupra trupului fratelui său mort”. 

Îl ardeau încă vorbele ţiganului acela care iubea atât de sincer 


şi pătimaş. Il invidia pentru fermitatea cu care rezolva 
problemele şi asta tocmai el, Luis David, care credea că ştie 
întotdeauna motivele care stau la baza unei decizii. || rodea şi 


gelozia şi trebuia neapărat să ştie dacă îl uitase. 


Se chinuise zile în şir înainte să se ducă s-o vadă. Era încă în 
spital. Dorinda nu se afla acolo în clipa aceea, altfel poate că nu 
l-ar fi lăsat să intre. 

Se schimbase, observă din primul moment, dar era şi mai 
frumoasă şi mai delicată, cum şedea aplecată peste copilul ei. 

— Am vrut să ştiu dacă e adevărat... spuse el de cum intră, 
fără să mai aştepte.ca ea să-l întrebe de ce venise că ai putea să 
fii cu oricine altcineva în afară de mine. 

— De ce mă mai întrebi din moment ce ştii răspunsul. 


— Trebuie să ştiu... e tot ce vreau. 

— La ce te-ai fi aşteptat, Luis David, să te iubesc mai departe 
şi după ce ai depus plângere împotriva mea? 

— N-am făcut eu asta. 

— Să te mai iubesc şi după ce am aflat că te-ai opus depunerii 
cauţiunii pentru ieşirea mea din închisoare? De ce a venit 
avocatul tău aici şi'mi-a spus că trebuie să mă duc, împreună cu 
fiul meu, la închisoare? După toate astea să continuu să te 
iubesc? 

— Manrique te incită împotriva mea! Nu pot să înţeleg cum 
poate să te folosească doar ca să mă facă pe mine gelos? 

— Gelos? se miră Kassandra. 

— Da, gelos! izbucni Luis David Pentru că eu tot te mai iubesc, 
Kassandra! Chiar dacă l-ai ucis pe fratele meu, eu tot te iubesc. 
Chiar dacă mă urăşti, deşi m-ai respins, eu tot te iubesc... 
Dragostea aceasta va rămâne pentru totdeauna între noi, 
Kassandra, pentru totdeauna. Ne va chinui şi ne va distruge... 
dar va arde mereu cu flăcări pe care nimeni nu va putea să le 
stingă. Când am semnat hârtia aceea, când le-am; spus să te 
ducă la închisoare... chiar şi când le voi vedea pe banca 
acuzaților şi eu voi- fi de partea cealaltă -şi te voi învinui... şi în 
acea clipă, Kassandra, chiar şi în acea clipă te voi iubi cu 
disperare. 

— Nu e adevărat, nu, nu e adevărat, Luis David. Nu, pentru că 
dragostea nu doare. 

— Suntem condamnaţi, Kassandra, suntem condamnaţi! Dar 
în toată această agonie este ceva care ne uneşte, şi asta este 
ceea ce ne distruge... 

— Nu, tu eşti cel care mă distruge! 

— Şi făcând aceasta, mă distrug pe mine! Luis David abia se 
stăpânea să nu urle de durere. Nu vezi oare? Ceea ce nu pot să 
suport este gândul că această legătură de dragoste care există 
între noi s-ar putea să nu mai existe într-o zi... că ai să te 
îndrăgosteşti de altul, că în sufletul tău vor răsări alte speranţe şi 
dorinţe şi vei vrea să fii fericită cu alt bărbat, nu cu mine... 

— Cum de poţi să fii aşa de egoist? 

— Bărbatul care a plătit cauţiunea pentru tine, Kassandra, mi- 
a spus că... 

— Cine e? întrebă Kassandra. 

— Mi-a spus... Nu contează cine este! Mi-a spus că te-am 
pierdut pentru totdeauna... chiar dacă m-aş târî la picioarele tale, 
dacă m-aş jura... E adevărat? 


— Tu n-ai să te târăşti la picioarele mele... 

— A spus că... chiar dacă îmi pare rău, dacă o să-mi cer 
iertare, chiar daca o să mor de dragoste pentru tine, tot te-am 
pierdut. Că vei aparţine oricărui bărbat care te va iubi aşa cum 
vrei tu, dar nu mie. 

— Vrei să fii sigur de dragostea mea, nu-i aşa? După toate 
câte s-au întâmplat, vrei să fii sigur de dragostea mea! 

— Da, răspunse sincer Luis David. 

— Să ştii că n-am să caut fericirea alături de altul. 

— Nu, nu suport ca acela să nu fiu eu, să nu fii în braţele mele! 
strigă Luis David cu glas rugător. | 

— Am în faţa mea o viaţă lungă... şi multe lucruri pentru care 
va trebui să lupt... Unul dintre ele este copilul acesta, care are 
nevoie de mine, şi altul este libertatea. Eu nu sunt o ţigancă 
disperată care crede că totul este scris în Cartea Vieţii. Eu mă voi 
apăra, mă voi apăra împotriva a tot ceea ce mi se întâmplă. Am 
să mă apăr şi de tine, de această dragoste care doreşte să mă 
ştie departe de ea pentru că nu poate să mă aibă! Acesta este 
răspunsul meu. 

Luis David se duse acasă complet descurajat. Singura lui 
mângâiere. erau acum discuţiile cu Alfonso. Avea impresia că 
numai el poate să-l înţeleagă. Se aplecă încet deasupra chipului 
palid al bătrânului şi îşi deschise inima. 

— Ce mai faci, tată? Eu... îmi pare atât de rău că eşti aşa... şi 
pentru tot ceea ce s-a întâmplat. Ştii, aş vrea să stau de vorbă cu 
tine. Mă simt aşa de nefericit, am atâtea temeri în mine. 
Câteodată mă gândesc că, dacă ai fi sănătos, ai fi de partea 
Kassandrei. Ea l-a ucis pe Ignacio. Nu ştiu de ce a făcut-o, dacă 
aş ştii, poate i-aş găsi o justificare. Uneori... uneori nu ştiu nici eu 
singur, cred că are dreptate Hector când spune că sunt egoist. 
Simt că am pierdut-o. Tu ai fost întotdeauna bun, tată, ştiu asta. 
Deşi nu eşti tatăl meu, mi-ai fost întotdeauna foarte apropiat. Mai 
apropiat chiar decât mama. Mama mă respingea cu răutatea şi 
cu ura ei, cu nedreptatea ei. Poate că... poate că dacă te-aş avea 
pe tine aş putea să-mi descâlcesc gândurile astea. Şi nu numai 
ceea ce am în cap, ci şi ceea ce am în inimă. Ştiu că ai putea să- 
mi îndepărtezi multe îndoieli. 

Alfonso mişcă din buze, dar Luis David se gândi că i s-a părut. 

— Măcar dacă aş şti că nu e vinovată Kassandra sau... 

— Ea... se auzi încet de tot glasul lui Alfonso. 

— Tată, vorbeşti! Continuă, te rog, continuă! 

— Ea... 


— Uşor, uşor, te rog... Ce vrei să spui?... Ai spus ea, tată, ai 
spus ea, lacine te-ai gândit? 

— Kassandra... 

— Kassandra, da, înţeleg, te rog, te rog, spune mai departe, 
spune-mi... 

În momentul acela intră în cameră Herminia. Nu-i plăcea 
faptul că Luis David stătea atât de mult cu Alfonso. Se întreba ce 
tot caută de fapt aici. 

— Luis David, începu Herminia. 

— Mamă, mamă, Alfonso vorbeşte, încearcă să vorbească, 
încearcă să-mi spună ceva... l l 

— Pleacă de aici, pleacă! îi porunci mama. Ai înnebunit? Asta 
poate să-l ucidă! Nu ştie că nu are voie să facă eforturi, asta 
poate să-l ucidă! 

— Imi pare rău, dar eu... 

— Doctorul a spus că trebuie să stea liniştit, că n-are voie să 
vorbească, că nu trebuie să se obosească. Te rog, când te-am 
văzut aici... te rog pleacă, Luis David. 

— Îmi pare rău, am venit numai să văd cum se simte şi el a 
început deodată să vorbească. 

— Vreau să-l văd că se linişteşte, lasă-mă singură cu el, spuse 
Herminia aplecându-se deasupra pernei lui Alfonso. „Trebuie să 
trec mai des pe la el, îşi zise ea. Poate că Chabela are dreptate.” 

În după-amiaza aceea, Chabela venise alergând speriată din 
camera lui Alfonso. Spunea că bătrânul o strânsese tare de mână 
şi o privise cu ochii ieşiţi din orbite. Fata crezuse că moare de 
frică. De fapt, Chabela nu se ducea atât de des în cameră la 
Alfonso ca Luis David, dar în ziua aceea nu rezistase tentaţiei de 
a-i duce personal ultimele veşti despre nepoata lui. 

— Ştii că acum Kassandra are un copil? O, e mic şi plăpând, se 
pare că o să moară! Şi atunci averea ta va ajunge în mâinile 
mele! Kassandra este văduva lui Ignacio, dar ea o să fie 
condamnată pentru că l-a ucis şi eu o să am totul! Totul o să fie 
al meu! 

După ieşirea din spital, viaţa Kassandrei luă alt curs. Se 
consacră în întregime copilului mic şi bolnăvicios, ţinându-l des în 
braţe, încălzindu-l cu căldura trupului ei. Era înconjurată de 
atenţia lui Roberto şi a Elvirei. Dorinda şi Gema o ajutau şi ele, 
dar toate acestea n-o făcură să uite de omul care o scăpase de 


închisoare. De aceea încercă să afle de la Tomas cine este şi ÎI 
rugă s-o ducă la el.“ 

— Poftim, intră, spuse Tomas deschizând uşa salonului 
franțuzesc. 

— Kassandra rămase o clipă în prag, sfiindu-se să intre. 

— Ce cameră frumoasă, se vede că domnul acesta este foarte 
bogat. 

— Dacă ai vrut să afli... acum ai să ştii cine este apărătorul 
tău. 

O clipă mai târziu apăru Randu. Ca întotdeauna când se afla în 
faţa Kassandrei, înfăţişarea lui era blândă şi plină de gingăşie. 

— Niciodată n-aş fi acceptat... într-adevăr! Exclamă Kassandra 
uluită. De unde să-mi vină în minte că tu eşti? Ultima dată te-am 
văzut la mare... Te-ai schimbat... în hotelul acesta, într-o cameră 
ca asta... 

Tomas îi întrerupse: 

— Este proprietarul hotelului. Eu sunt un simplu chelner, aşa 
că trebuie să mă întorc la lucru. O să ne vedem mai târziu, 
Kassandra, spuse el şi plecă, simțind că era de prisos: 

— Mulţumesc, Tomas. Tu eşti proprietarul hotelului? 

— Da, prinţesă, eu sunt. Şi pun la picioarele tale toată averea 
şi toată viaţa mea. 

— Oh... 

— Nu te teme, n-o să fie ca mai înainte. N-o să mă amestec, o 
asigură Randu. 

— Randu, banii ăştia... 

— Dă-i încolo de bani. Am atâţia că pot să-i şi arunc. Nu 
trebuie să-mi dai nimic înapoi, nu, nu... Uită-i. 

— Serios? mai întrebă Kassandra, nevenindu-i să creadă. 

— Foarte serios. Tu nu eşti ţigancă, pentru tine nu există 
legături de rasă şi de trib. Eşti o femeie modernă şi aşa vreau să 
rămâi. Poţi să. alegi pe cine vrei, pe cine iubeşti mai mult. |ţi 
repet! Poţi să alegi pe cine vrei, numai nu pe el, căci dragostea 
ta pentru el îi va semna sentinţa de condamnare la moarte. 

— Oh, Randu, cum poţi să-ţi închipui că aş mai putea să-l 
iubesc după toate cele pe care mi le-a făcut? 

— Îl urăşti? 

— Nu..Nu urăsc pe nimeni. Îmi pare rău de el, atâta tot. Am 
venit să-ţi mulţumesc... 

— Regina mea, .totul e în ordine, nu fi tristă... Vezi cât 
valorează banii mei? Nu pot să cumpăr cu ei nici cea mai mică 
fărâmă de fericire cu care să umplu ochii tăi, buzele tale... 


— Îți sunt recunoscătoare, ai fost foarte bun. Dar mi s-au 
întâmplat ‘atât de multe... toate atât de repede şi pe 
neaşteptate... mai întâi copilul, apoi procesul... 

— Când va avea loc? 

— Nu ştiu, data încă nu a fost fixată, însă cred că va fi curând. 
Acum trebuie să plec, dar îţi promit că am să mă întorc, am să 
mai vin să te văd. 

— Nu te rețin, vino când vrei. Şi să fii liniştită, regina mea... 

— De ce a plecat aşa de repede? întrebă Tomas care credea 
că o s-o găsească pe Kassandra tot în camera lui Randu. 

— Este speriată... Tomas, crezi că au s-o declare vinovată? 

— Nu ştiu. Domnul Contreras a predat toate dovezile împotriva 
ei. 

— Omul ăsta o să moară înainte de proces. 

— Stăpâneşte-te, Randu! îi atrase atenţia Tomas. 

— O să-l omoare o femeie... 

— Cine? 

— Nu e nevoie ca mâna mea să-i ia viaţa. 


Prietenii Kassandrei şi ai lui Randu simțeau cât de mult se 
schimbase şeful lor: Nu mai era, ca pe vremuri, şeful lor, cu toate 
acestea se simțeau mai în siguranţă în preajma lui, chiar şi 
Tomas care crezuse cândva că Randu este singura piedică în 
calea dragostei lui pentru Kassandra. Când nu lucra la hotel, 
Tomas îşi petrecea cea mai mare parte a timpului cu Lilia Rosa, 
insistând să facă -exerciții ca să-şi întărească muşchii de la 
picioare şi să poată merge într-o bună zi. 

— Tomas, de ce te interesează aşa de mult însănătoşirea 
mea? 

— Păi... poate pentru că te iubesc. 

— Mă iubeşti? Cum adică? 

— Păi... aşa cum iubeşte orice bărbat o femeie, spuse Tomas, 
dăruindu-i un mic sărut delicat. Vrei să... vrei să te faci bine de 
dragul meu? 

— Da, da, Tomas... Pentru tine... O, Dumnezeule... Visez, nu-i 
aşa? 

Marcelino nu începuse însă să lucreze în hotelul lui Randu, iar 
Glinka cânta şi suferea din cauza Chabelei care îl respinsese 
brutal. Lilia Rosa nu putea să vadă cum suferă. In lumea ei de 
lângă fereastră ştia. ce înseamnă să suferi. 

— Glinka, îl mângâia ea pe tânărul ţigan, nu ştii că domnişoara 
Chabela se poartă aşa cu toată lumea? Nu ţi-a făcut rău numai 


ţie. Ai să vezi, ai să-ţi găseşti altă fată de care ai să te 
îndrăgosteşti. 

— Femeile devin romantice când le cânt la vioară, oftă tânărul, 
dar niciuna nu mă iubeşte pe mine, aşa cum sunt... se opri o 
clipă... ţigan. 

— O, Glinka, ce legătură are asta cu dragostea? 

— Pe tine te-ar deranja? întrebă Glinka: 

— Bineînţeles că nu! Lasă încolo asemenea gânduri, te rog! 
zâmbi fata. Şi chipul frumos al lui Glinka înflori într-un zâmbet 
larg. 

Dar lumea prietenilor de la circ nu-l îngrijora aşa de mult pe 
Randu ca oamenii care se amestecau în viaţa lui, în lumea lui pe 
care el o considera unică şi credea că nu se va schimba 
niciodată. 


Luis David şi Hector se întâlneau adesea la hotelul lui Randu. 
Făcuseră acest lucru şi mai înainte, dar Luis David nu-şi dădea 
seama că acum noul stăpân al hotelului nu-l scăpa din ochi nicio 
clipă. Gândul la Randu îl neliniştea pe Luis David. Ar fi vrut s-o 
ştie pe Kassandra mai curând în închisoare decât în braţele 
acelui ţigan, în schimb, Norma îl găsea cu totul deosebit şi 
fermecător. 

— Este aşa de exotic, îi spuse ea lui Luis David. E un bărbat 
foarte atrăgător, care are ceva tainic. 

Se cunoscură într-o seară, când frumosul ţigan veni şi i se 
prezentă drept proprietarul hotelului. Fata îi aruncă un zâmbet 
seducător. 

— Eşti ţigan? Cum te cheamă? 

— Am mai multe nume... te-am vizitat de multe ori, dar nu m- 
ai văzut... Eu sunt umbra. 

— Umbra! exclamă Norma. Umbra... vrei să spui că tu eşti 
fantoma care venea în fiecare noapte şi lăsa pietre preţioase? 
întrebă curioasă fata. 

— Chiar aşa... 

— Ştii, îmi era teamă de tine, dar îmi doream să vii şi în 
camera mea şi să-mi laşi un diamant. Cel mai mult îmi plac 
diamantele. 

— Dacă aş fi ştiut că eşti aşa de frumoasă, ţi-aş fi lăsat unul. 
Dar niciodată nu e prea târziu... spuse Randu întinzând mâna. 
Deschise palma şi în ea străluci un diamant. 

Fata nu-şi venea în fire de uimire. Se uită de câteva ori când la 
Randu, când la piatră, apoi nu rezistă, luă piatra în mână şi o 


privi mai bine. 

— E minunat. N-am văzut niciodată o bijuterie ca asta. E aşa 
de frumos! Şi ce laturi ciudate... ca şi când ar avea o mie de feţe. 
Cât valorează? 

— Nu are preţ. Nu e de vânzare, îi răspunse Randu liniştit. 

— A, aşa! 

— E pentru tine, femeie, e un dar. 

— Pentru mine? exclamă fata. 

— Nu poţi să-ţi spun că trebuie să-l porţi, dar e al tău, se 
potriveşte cu frumuseţea ta. 

— Oh, Randu, mulţumesc! Eşti aşa de amabil! E minunat, 
excepţional! Sunt aşa de fericită! E de necrezut! Şi... 

Norma era realmente mişcată, incapabilă să-şi exprime toată 
bucuria. Apoi, deodată, văzu un revolver îndreptat spre ea. Cu o 
voce care nu tremura deloc, Randu şopti: 

— Şi acum vei muri! 

Pentru o clipă, Norma nu ştiu ce-i cu ea. [iganul apăsă pe 
trăgaci şi, în loc de glonţ, din ţeavă ieşi o floare de plastic. 

— M-ai speriat, Randu. Ce-i asta? 

— Un truc vechi, de la circ. 

— Ce glumă! Dar ştiu că m-ai speriat. Mi-am zis... că ţiganul 
ăsta chiar vrea să mă omoare. Dumnezeule... 

— Mi-am zis că-ţi place şi ţie riscul ca şi mie. 

— Trebuie să recunosc că a fost amuzant, zâmbi ea dulce. 

Şi Randu era foarte mulţumit de impresia pe care i-o făcuse 
Normei, iar fata a: rămas cu impresia că îşi câştigase un nou 
prieten. 


Cea de-a doua întâlnire a lui Luis David cu Randu fu încă şi 
mai neplăcută. Şedea în holul hotelului şi îl aştepta pe Hector. 
Tânărul ţigan se apropie semeţ de el şi începu să-i vorbească 
despre Kassandra. 

— Ai ieşit din joc, prietene, Kassandra este o femeie tânără şi 
frumoasă, va fi liberă şi va putea să aleagă, dar, ţine minte, 
niciodată nu va fia ta. 

Luis David încercă să riposteze, dar trebui să recunoască 
faptul că acest ţigan sigur de el îl descumpănea de fiecare dată. 
Îi ucidea orice speranţă că o va mai avea vreodată pe Kassandra. 
De parcă i-ar fi citit gândurile. 

„Nici nu e de mirare că încrezutul ăsta se poartă aşa, din 
moment ce îmi petrec nopţile aici şi beau, în loc să fac ceva. Mai 
bine aş muri... să mor cu ea, dacă nu poate să fie a mea... mai 


bine mort decât să ştiu că fericirea ei nu este şi fericirea mea. 

Singura ` soluţie este s-o duc de aici, undeva departe, să 
părăsim amândoi oraşul acesta şi să uităm această tragedie... S- 
o duc departe de aici, departe de tot ce o aşteaptă, de durerea 
care o va lovi şi o va chinui şi care mă va lovi şi pe mine când va 
avea loc procesul. In afară de asta, nu vreau să mă duc să depun 
mărturie fiindcă nu pot să schimb adevărul. Am să fiu obligat să 
spun ceea ce ştiu şi ceea ce ştiu este suficient ca să fie 
condamnată şi atunci cum să mai trăiesc, cum am să mai trăiesc 
când am să ştiu că ea putrezeşte în închisoare şi că eu, cuvintele 
mele au trimis-o la închisoare? 

Nu! E prea cumplit! N-aş mai avea linişte nicio clipă. Ar fi un 
chin veşnic. Toate amintirile astea... Conştiinţa mea! Dar cum? 
Cum? Trebuie să găsesc o modalitate să fac asta, cel mai bine 
fără ştirea ei... Trebuie să găsesc o modalitate să mă întâlnesc 
cu ea undeva departe, în afara casei lui Manrique. Pe unde 
merge? Unde aş putea s-o întâlnesc?” 


La mare, Manrique nu găsi niciun fel de dovadă în sprijinul 
apărării Kassandrei. Cu toate acestea, nu-şi pierdea optimismul. 
Îi înştiinţa pe Herminia şi pe Luis .David că va depune o. cerere de 
exhumare a cadavrului lui Ignacio pentru a găsi dovada care îi 
trebuie. Herminia se împotrivi hotărâtă până în clipa în care 
Manrique îi spuse că intenţionează să-l acuze pe Luis David de 
comiterea faptei. 

„Ce se bagă prostul ăsta de Manrique aici?, îşi spuse Luis 
David. Se vor aduna mai multe dovezi împotriva ei. Omul ăla... 
Calunga... Rosaura spune că el a văzut-o pe Kassandra... că 
poate s-o identifice. Dacă îl strâng puţin cu uşa... Singura 
posibilitate pentru Kassandra să scape din toată povestea asta 
este fuga... Să fugă, pentru că dacă rămâne pe loc, o să fie 
condamnată la ani grei... şi copilul pe care i l-a lăsat Ignacio! Şi 
durerea asta... e prea mult.” 

Herminia era indignată. Se gândise şi ea să-l mute pe Ignacio 
în cavoul familiei, dar nu în felul ăsta. Nici Rosaura, nici Matias 
nu primiră mai bine vestea. 

La rândul ei, Kassandra fu surprinsă când Manrique îi 
comunică intenţia de a-l acuza pe Luis David de uciderea lui 
Ignacio. 

— Nu, Manriqgue,. Luis David l-a apărat întotdeauna pe fratele 
său, protestă ea convinsă. E adevărat, nu s-au înţeles chiar 
foarte bine, nici nu s-au cunoscut foarte bine... dar dincolo de 


asta, Luis David a fost întotdeauna de partea lui. 

— Dar ascultă, Kassandra, încercă Manrique s-o convingă de 
noua sa descoperire, el a ascuns crima. De ce nu a anunţat 
autorităţile? De ce s-a prefăcut? Tocmai ca să câştige timp. 

— Dar, Manrique... 

— Şti toate dovezile alea, el le-a adunat, numai el singur. Şi 
acum arată cu degetul spre tine, Kassandra. 

— Dar pistolul ăla, Manrique... 

— Da, chiar, ce căuta pistolul la tine? Spune-mi, trebuie să ştiu 
totul. 

— Ştii, într-o noapte a intrat în camera mea... m-a sărutat. Mi- 
am pierdut controlul... nu voiam să mă atingă după tot ce îmi 
făcuse. Nu ştiam că e Luis David. Am luat revolverul care era pe 
noptieră şi l-am îndreptat spre el. Eram aşa de disperată, că mai 
aveam puţin şi trăgeam. 

— Ei vezi, a făcut special aşa, ca să te pună la încercare şi să 
te facă să laşi amprente pe revolver. Da, Kassandra, e foarte 
posibil să fi fost chiar el ucigaşul lui Ignacio. 

— Nu pot să cred! Nu... Nu poate să mă învinuiască pe mine... 
Nu poate să creadă că eu am comis această crimă. Nu cred că 
adună dovezi împotriva mea ca să mă acuze de ceva ce a făcut 
el. Nu, nu... nu cred aşa ceva! 


După tot ceea ce se întâmplase cu Alfonso şi cu Kassandra, 
Gema se bucura că viaţa ei luase o întorsătură mai bună. 
Roberto grăbea acum căsătoria lor, socotind că o amânase prea 
mult. Gema spera că îşi va găsi în sfârşit fericirea şi liniştea. În 
tot timpul acesta, de când se întorsese Herminia, se împărţise 
între casa Ofeliei şi a lui Roberto, unde se ducea în fiecare zi ca 
s-o vadă pe Kassandra. Pe de altă parte, suporta foarte greu 
animozitatea cu care o trata Lilia Rosa de când se hotărâse să 
locuiască la ei. Intotdeauna o iubise pe Lilia Rosa şi ştia cât de 
mult suferă din cauza tatălui care le părăsise de mult. 

Intotdeauna considerase că bărbatul acela era un om fără 
suflet dacă putuse părăsi un copil şi o femeie atât de minunată 
ca Ofelia. Se gândea chiar să încerce şi ea să-l caute. Se 
interesase la don Alfonso, dar acesta îi spusese că i se pierduse 
urma de.mult. Acum, când Ofelia primise de la soţul ei cererea 
de divorț, era momentul s-o ajute pe această femeie minunată 
care îşi crescuse cu.atâta trudă fiica bolnavă. 

Dar visul Gemei se nărui într-o clipă. Înţelese că omul cu care 
trebuia să se căsătorească, Roberto Alonso Mendes, era soţul 


Ofeliei. Atunci totul îi deveni clar: şi amânarea căsătoriei de către 
Roberto, şi atitudinea neprietenoasă a Liliei Rosa şi rezerva 
manifestată de Ofelia. 

„De ce au păcălit-o cu toţii? De ce nu i-a spus nimeni nimic? 
Roberto? Şi era atâta dragoste între ei! Dar de ce nu-i spusese 
nimic Ofelia, cu care era atât de apropiată?” 

— N-am vrut să te îndurerez, se scuză sărmana Ofelia. Am să 
mă dau la o parte din drumul vostru. Pe noi oricum nu ne leagă 
nimic. 

— Nu-i adevărat, Ofelia, spuse Gema printre lacrimi. Dar Lilia 
Rosa! E soţul tău şi trebuie să te ajute. Nu, niciodată n-am să-i 
iert asta. 

Ofelia ştia foarte bine că nicio femeie nu poate ţine un bărbat 
împotriva voinţei lui. Şi apoi, ea nu dorea nimic de la Roberto, nu 
dorea nici ajutor, nici bani, numai s-o vindece pe Lilia Rosa. 
Toată durerea o dăduse acum uitării, dar înţelegea foarte bine 
prin ce trece Gema. De aceea ieşi din cameră cu ochii în lacrimi, 
iar Gema se duse în camera Liliei Rosa. 

— Acum înţeleg, îi spuse ea fetei, de ce mă priveşti cu atâta 
ostilitate, Lilia Rosa... şi pe Roberto. Acum înţeleg totul, iartă-mă, 
Lilia Rosa... iartă-mă... Te rog să mă ierți!- 

Se făcuse deja întuneric. Gema pomi în neştire pe străzi. 

„Nu e un coşmar... Este adevărul... Adevărul... Nu dorm, nu 
visez... Dumnezeule! De ce mi s-a întâmplat tocmai mie asta? Şi 
aş fi putut fi atât de fericită! Aş fi putut avea şi eu ceva în viaţă! 
Tocmai el! Ce nenoroc... Ce ghinion! Şi acum ce mă fac? Ce să 
fac? Unde să mă duc? Unde?” 

Văzu dintr-o dată o lumină puternică şi auzi scrâşnetul roţilor 
unui automobil. O bufnitură şi lumina dispăru. 


Ofelia aştepta îngrijorată întoarcerea Gemei. Marcelino şi 
Tomas încercau s-o liniştească asigurând-o că nu trebuie să se 
simtă vinovată pentru ceea ce se întâmplă între Gema şi 
Roberto. Cu toate acestea, Ofelia nu-şi putea ierta că o lăsase să 
plece de acasă atât de agitată. Aprecia că cel mai bine este să-i 
spună totul lui Roberto. 

— Roberto, sunt eu, Ofelia. 

— Ce s-a întâmplat? întrebă Roberto, aşteptându-se la veşti 
neplăcute, deoarece Kassandra îi arătase hârtiile pe care le 
lăsase Gema. 

— Gema ştie tot, Roberto. A fost aici... 

— Cum? Cum de a ajuns la aceste documente? 

— Le-a luat din lădiţa din camera mea fără să mă întrebe, 
spuse Ofelia printre lacrimi. Voia să mă ajute. Voia să i le dea lui 
Manrique ca să-mi apere drepturile. Inţelegi? Pentru ca el să 
poată să-mi susţină interesele. M-a întrebat de el, dar eu am 
spus că nu... nu vreau să lupt... Nu vreau nimic, doar ştii... 

— Ofelia, linişteşte-te, te rog. Trebuie să fim calmi. Ştiam că 
acest lucru se poate întâmplă în orice clipă. Nu, nu... Am ştiut, 
dar n-am vrut să se întâmple în felul acesta... Voiam. să-i spun 
chiar eu... mai târziu, când va fi momentul. Dar ce-a zis? Tu ce ji- 
ai spus? 

— Era foarte agitată... dezamăgită... Tot timpul întreba de ce 
am înşelat-o! A fost cumplit! Da, cumplit! Am trădat-o ca 
prietenă, ca soră...-şi plângea mereu... 

— Şi eu... Despre mine ce a spus? 

— Nu ştiu... nu ştiu... Am fost şi eu atât de zguduită, sunt 
îngrijorată pentru ea... A plecat de acasă. 

— Şi unde s-a dus? 

— Nu ştiu unde ar fi putut să se ducă... şi e deja târziu. 
Roberto se gândea că i s-ar fi putut întâmpla ceva. 

Telefonă la spital. 

— La telefon doctor Alonso. Cum? Când aţi adus-o? Ce i s-a 
întâmplat? Operaţie? Sunteţi sigură?... Bine, vin imediat. 

Gema era acolo. Se îmbrăcă repede şi plecă. In inima lui era 
un vârtej de sentimente dragoste şi durere. Il chinuia 
sentimentul de vinovăţie. Se simţea răspunzător pentru ceea cei 
se întâmplase. Era gata s-o opereze. Trebuie s-o ajute. Dar Gema 
îl respinse. Asta îl duru şi mai tare. 

— Cum te simţi? Ai dureri? 

— Lasă-mă în pace, lasă-mă! spuse Gema cu greu. 


— Nu te las, Gema. Nu mă clintesc de aici până nu văd că eşti 
în afara pericolului.” 

— Nu, pleacă! Nu trebuie să încerci să mă salvezi! Lasă-mă să 
mor! E mai bine aşa, asta e tot ce-mi doresc... să mor... asta 
vreau. 

În jurul orei două noaptea, operaţia se termină. Elvira, 
Manrique şi Kassandra şedeau în hol când sosiră Tomas şi cu 
Ofelia. Ofelia era zdrobită de durere. 

— Numai să se facă bine! repeta Ofelia. 

— Nu e vina ta, o linişti Elvira. 

— Eu am să aştept afară, spuse Tomas. Chemaţi-mă dacă 
aveţi nevoie de ceva. 

— Uite, o scot! sări Manrique. 

— Eu nu îndrăznesc, şopti Ofelia. 

— Eu am să întreb, îşi făcu curaj Kassandra. Manrique se 
apropie de canapeaua pe care şedeau. 

— Nu fiţi îngrijorate, sora mi-a spus că e bine. 

Ofelia oftă, palidă la faţă. Elvira arătă cu privirea spre Ofelia şi 
îi spuse lui Manrique: 

— Cred că trebuie s-o duci acasă. Stă de prea mult timp aici. E 
obosită. 

— Hai cu mine, Ofelia, o îndemnă Manrigue. 

Pe coridor se auziră paşi. Kassandra nu se aştepta să-l vadă 
pe Luis David. 

— Cum se simte? întrebă el. 

— Mai bine, răspunse Kassandra. Era tulburată şi voia să plece 
cât mai repede de aici. 

— Mergi? 

— Da, da, trebuie să plec acasă. Copilul... 

— Nu trebuie, Kassandra, acesta este prilejul pe care îl 
aşteptam de mult, o rugă Luis David. 

— Nu, Luis David, trebuie să plec. Gema se simte deja mai 
bine. Au dus-o în camera ei. Nu e nevoie că mai rămân aici. Toţi 
au vegheat până dimineaţa la patul Gemei. 

„M-am luptat, m-am luptat foarte mult... am învăţat, m-am 
străduit atât de mult timp să reuşesc. Lucrurile mi-au scăpat din 
mână... n-am profitat de nimic, de fiecare dată am amânat 
pentru mai târziu... pentru mâine... pentru altă dată. Şi acum, 
când am găsit ceea ce îmi doream... când am găsit dragostea, 
femeia care mă poate face fericit, femeia pe care o iubesc, care 
este sufletul sufletului meu... De ce să n-am şi eu dreptul la 
puţină fericire? Nu merit chiar nimic, se frământa Roberto lângă 


patul Gemei. Am să te salvez, vei trăi... Dar ce va fi după aceea? 
Ce-mi vei spune când te vei trezi?” 

Gema, auzind glasuri în jurul ei, făcu un efort şi deschise ochii. 

— Ce faci aici? Pleacă! şopti ea. Nu vreau să stai la patul meu. 
Locul tău nu e aici şi ştii prea bine. Pleacă... pleacă, Roberto: 

Roberto, care o operase pe Gema, rămase lângă patul ei până 
îşi recăpăta cunoştinţa. Simţea că acesta este momentul când 
trebuie să-i explice totul, să se scuze, momentul când trebuie să 
înceapă să trăiască alături unul de altul. Era timpul ca norocul să 
le zâmbească şi lor, căci trecuseră amândoi prin destule 
necazuri. Incepu ruşinat: 

— Omul mai greşeşte... Tinerii mai greşesc atunci când îşi aleg 
drumul spre fericire. 

— Da... da... totul e posibil, vorbi Gema cu greutate. Avem 
dreptul să greşim... dar tot noi suferim din cauza asta. 

— N-am vrut să se întâmple aşa... 

— Mai este timp să îndreptăm lucrurile, Roberto. 

— Nu se mai poate, Gema, te rog. E aşa de departe de mine, 
nu mai înseamnă nimic pentru mine. 

— Cum poţi să vorbeşti aşa? Sunt soţia ta şi fiica ta! 

— Dar, Gema, încearcă să înţelegi. Pe-Ofelia n-am văzut-o de 
peste cincisprezece ani... iar Lilia Rosa n-a crescut alături de 
mine. 

— Pentru că le-ai părăsit! 

— Ai dreptate, e vina mea, dar acum ajută-mă. Ce să fac ca 
să-mi răscumpăr greşeala? 

— Nu există decât o singură soluţie, una singură, Roberto. Să 
te întorci la ele. 

— Dar nu le iubesc. 

— Doamne! Cum poţi vorbi aşa? Cum poţi să spui aşa ceva? 

— Încearcă să înţelegi, Gema... Nu vreau să te mint. Sunt 
departe de viaţa mea. Ştiu că Lilia Rosa e fiica mea, că în venele 
ei curge sângele meu, îmi pare rău de ea. Aş dori s-o pot 
vindeca... S-o ajut... să fie fericită... dar omul nu iubeşte un copil 
numai pentru că l-a adus pe lume... Mai sunt şi alte lucruri. 
Trebuie să trăieşti împreună cu el. Trebuie să suferi alături de el, 
să împărţi binele şi răul cu el. Ofelia... se întrerupse o clipă, 
îngrozit el însuşi de ceea ce. voia să spună... este o femeie 
simplă, nu mai înseamnă nimic pentru mine. Gema, te rog, 
ascultă, nu poate exista nicio legătură sufletească între mine şi 
ea. Ascultă-mă, mă urăsc pentru cât de crud am fost atunci... 

Gemei nu-i venea să creadă că aşa vorbeşte omul la care 


visase. Sinceritatea lui o paraliză literalmente. 

— Şi mie îmi pare rău, Roberto. Nu te înţeleg! Dacă fetiţa 
aceea a crescut departe de tine, asta a fost numai din vina ta, 
spuse ea vrând să-şi ascundă tristeţea. Dacă Ofelia nu a mai 
progresat este pentru că a trebuit să spele rufe ca să aibă cu ce 
să trăiască... în timp ce tu îţi făceai studiile. E numai vina ta, 
numai a ta. Şi... dacă nu simţi nimic... pentru soţia şi fiica ta... 
nici nu trebuie să spui aşa ceva, Roberto... învaţă... învaţă să le 
iubeşti. 

— Gema, spune-mi, după toate astea, mai există vreo 
speranţă pentru noi? 

— Niciodată nu voi putea considera că între Ofelia, Lilia Rosa 
şi tine nu există nicio legătură... Niciodată... De asta nu pot să te 
iert. Dar visurile mele spulberate? Da... visurile mele care s-au 
transformat peste noapte într-un coşmar. Pe acestea pot să le 
uit. Nu voi putea uita însă ceea ce le-ai făcut lor. 

— Chiar dacă Ofelia m-a iertat? 

— Ea poate să fie generoasă în durerea ei, dar eu nu pot. Du- 
te, te rog.. 

— Ştii ceva? Niciodată n-am crezut că ceva poate să doară aSa 
de tare cum mă doare ceea ce-mi spui acum. 

— Tot aşa... tot aşa a durut-o probabil şi pe Ofelia... când ai 
părăsit-o. 

După toate cele întâmplate, Gema i-a trimis lui Roberto o 
scrisoare în care i-a scris tot ce simţea şi îi explica de ce nu 
poate accepta dragostea lui, deşi la rândul ei îl iubea şi ea foarte 
mult. 

„Dragă Roberto, iubitul meu... Pot să încep scrisoarea cu 
aceste cuvinte fără teamă, pentru că mă bazez pe sentimentele 
frumoase care ne-au unit în toamna vieţii noastre. Ceva la fel de 
frumos şi de orbitor ca ultima rază de soare pe care o aruncă 
astrul înainte de a apune, făcând ca, pentru o clipă, lumea să 
pară mai luminoasă şi mai strălucitoare înainte să se întunece 
din nou. Aşa a fost dragostea noastră, orbitoare înainte să 
descoperim că pentru noi nu mai este nicio nădejde, că acesta a 
fost ultimul buchet de flori pe care ni l-a oferit viaţa. Şi am fi vrut 
să-l ţinem în mână şi să sorbim ultima picătură de nectar din 
fiecare floare. Există însă şi alte feluri de dragoste. O iubire poate 
mai simplă, dar fără de care această lume nu ar fi existat. Sfânta 
dragoste a familiei.. 

Există prea multe lucruri peste care nu se poate trece cu 
buretele. Legăturile de familie nu, trebuie să se rupă niciodată. 


Nu există nimic mai adevărat decât asta, Roberto. Legăturile 
sfinte, puternice ale familiei. Voința bărbatului şi a femeii de a-şi 
construi casa împreună, de a se iubi şi de a lupta împreună şi de 
a-şi asigura nemurirea prin intermediul copiilor, de a purta 
împreună dulcea povară a responsabilităţii până la sfârşitul vieţii 
lor. Trebuie să salvezi tot ceea ce ai avut, tot ceea ce n-ai ştiut 
să preţuieşti şi ceea ce erai cât pe-aci să pierzi de tot. Vreau să 
te ajut să regăseşti nobila iubire pe care ţi-o poartă soţia şi fiica 
ta. Vreau să te îndrum pe calea care duce către ele. Acesta este 
adevăratul scop al scrisorii de faţă. Este ultima rugăminte pe 
care ţi-o adresez. M-ar durea dacă, de dragul unor speranţe 
înşelătoare ai pierde toată dragostea minunată pe care poţi încă 
s-o oferi şi s-o primeşti în viaţa ta, Roberto. Sper că demnitatea 
ta de bărbat te va determina să te comporţi aşa cum se cuvine. 
Fă pasul pe care şovăi să-l faci, Roberto. Du-te la ele. Fii demn de 
respectul meu.” . 

Roberto citi de câteva ori scrisoarea pe care Gema i-o 
trimisese prin Kassandra. Evident, era gata să facă ceea ce îi 
cerea femeia pe care o iubea. 

Pentru Ofelia şi Lilia Rosa erau zile foarte dureroase. Nici 
Marcelino nu mai reuşea s-o înveselească pe Lilia Rosa. 
Sărmanul clovn se căina întruna: 

— Asta este jalea mea: sunt un clovn care nu poate face pe 
nimeni să râdă. 

În aceeaşi după-amiază sosi şi Roberto, mirându-se să-l vadă 
afară, în curte, pe.bietul clovn cu ochii plânşi. li venea greu să 
înceapă discuţia cu atâtea feţe înlăcrimate înjur. 

— Ştiu că sunt vinovat... pentru tot ceea ce aţi suferit din ziua 
când v-am părăsit din motive pe care nici eu nu mi le explic. Am 
fost... am fost un nemernic şi n-am înţeles ce sacrificii a trebuit 
să faceţi şi ce lipsuri a trebuit să înduraţi pentru ca eu să-mi pot 
face o carieră. Toată durerea, toată suferinţa prin care aţi trecut. 
Acum Îmi dau seama că diploma de care sunt aşa de mândru v-o 
datorez în întregime vouă. Preţul pe care l-am plătit este acela că 
fiica mea e nefericită şi viaţa ta este distrusă, Ofelia. 

— Eu... Oh! oftă Ofelia, nepregătită să audă aşa ceva din 
partea lui Roberto. 

— Ofelia, am venit să te rog să mă ierţi. Am venit s-o rog pe 
mama ta să mă ierte, Lilia Rosa. Şi pe tine. Te rog să mă ierți. 
Vreau să vă rog să.mă primiţi înapoi. Am.venit să-mi cer iertare, 
să vă rog să mă primiţi înapoi ca să fim din nou împreună. 

— Ce te-a făcut să vii aici, Roberto? 


— Am vrut să recâştig dragostea şi respectul soţiei şi fiicei 
mele. Să-mi salvez căsnicia, familia. 

— Şi ce facem cu documentele pe care le-am semnat? întrebă 
ea îngrijorată. 

— Nu vreau să divorţez de tine, Ofelia. Chiar dacă sunt vrednic 
de dispreţ şi vrei să mă respingi, eu voi insista totuşi să-mi reiau 
răspunderea de soţ şi tată. 

— Eu... eu nu te dispreţuiesc, înţeleg cum e viaţa şi te-am 
iertat dintotdeauna. Dintotdeauna. 

— Îți mulţumesc, Ofelia, spuse Roberto şi se întoarse către 
Lilia Rosa. Dar tu, Lilia Rosa, ce zici? 

— Fac ce hotărăşte mama... poate să facă tot ce doreşte, 
spuse încet Lilia Rosa. 

— Ofelia, te rog, discută cu Lilia Rosa. Am să vin mâine din 
nou ca să văd ce aţi hotărât. Ascultă, nu vreau să mai munceşti, 
nu vreau să mai speli rufele nimănui! Am să-ţi cumpăr o casă 
mai mare, mai frumoasă, ca să putem locui toţi în ea; uite, ia 
asta, spuse Roberto şi îi întinse nişte bani, cumpără ce doreşti. 

— Roberto, nu vreau! 


Lilia Rosa îşi descoperi adevărata dragoste tocmai când se 
aştepta mai puţin, când era cât se poate de tristă după vizita 
tatălui său. Rămase până noaptea târziu la fereastră, privind 
afară, în stradă, cerul, stelele. Camera ei i se părea aşa de mică, 
încât avea impresia că se sufocă. De aceea o rugase pe Ofelia s- 
o lase în living. Auzi un fluierat şi nişte paşi uşori pe scară. Era 
Glinka. Îl aştepta. 

— Ce faci aici aşa de târziu? întrebă tânărul. 

— Mă uit... mama spune că o să ne mutăm într-o casă nouă... 

— A, trebuie să fii foarte fericită în cazul ăsta! 

— Nu, nu sunt, Glinka. Astăzi Tomas n-a venit. Nu ştiu ce se 
întâmplă. 

— Şi ce pot să fac eu ca să te înveselesc? 

— Nimic. Nici Marcelino n-a reuşit. Până la urmă am plâns 
amândoi... 

— Poate că glumele lui nu au haz, dar eu cu vioara mea, pot 
să te fac să uiţi... 

Tânărul îşi luă vioara, se duse lângă fereastră şi începu să 
cânte, încet şi gingaş. Era o noapte liniştită de parcă pacea şi 
liniştea ar fi coborât pe pământ. Abia în zori tăcu glasul viorii lui 
Glinka. Tânărul se aplecă şi o sărută pe Lilia Rosa. 

— Se ivesc zorile şi tu n-ai dormit deloc, spuse el luând-o de 


mână. 

— Dar am visat! spuse fata. A fost unul din visele mele cele 
mai frumoase, şi a fost şi adevărat! Real. 

— Ne iubim... spuse vesel tânărul. 

— Da... ne iubim. De aceea am fost atât de tristă când am 
văzut că suferi. 

— Şi eu eram trist când vedeam că plângi. 

— Glinka... dar nu te deranjează faptul că sunt invalidă? 

— Oh!... Eşti aşa de frumoasă? Aşa de dulce... atât de multa 
mea! 

— Şi ce facem cu Tomas? întrebă îngrijorată Lilia Rosa. 

— Am să vorbesc eu cu el. 

— Sunt sigură că n-o să-l doară foarte mult. Ştiu că el o 
iubeşte pe Kassandra. 


După ieşirea Gemei din spital, Dorinda, Kassandra cu copilul şi 
Gema se mutară într-o altă locuinţă, închiriată de Tomas. Gema 
ştia că făcuseră acest lucru de dragul ei, fiindcă realmente nu ar 
fi avut încotro s-o ia. Fusese alungată din casa lui Alfonso, iar la 
Roberto nu s-ar fi dus în niciun caz. Deşi Ofelia o vizitase la spital 
şi o rugase să-l ierte pe Roberto, Gema considera că locul 
acestuia este alături de soţia şi de fiica lui. 

La rândul lui, Manrique era dezamăgit că o ceruse pe 
Kassandra de soţie şi aceasta îl refuzase. 

— Atunci şi Gema ar putea locui în casă cu noi, îi spuse 
Manrique. Acesta era numai un pretext spre a o reţine pe 
Kassandra alături de el. 

— Nu, nu, Manrique, îl refuzase Kassandra, m-aş simţi şi mai 
rău... eu am un copil bolnav... mă aşteaptă procesul... dar, uite, 
îţi promit că atunci când se va termina totul o să mai stăm de 
vorbă. | 

Kassandra îşi luă rămas-bun de la Elvira, mulţumindu-i pentru 
tot ceea ce făcuseră fiii ei pentru ea în clipele cele mai grele ale 
vieţii. Manrique o conduse până la noua locuinţă. Dar Luis David 
pândea şi el momentul, vrând să profite de ocazie pentru a o 
vedea pe Kassandra. Incercase şi în noaptea când se dusese s-o 
vadă pe Gema la spital şi apoi o urmărise pe ascuns până la 
noua locuinţă. Era furios pe Manrique pentru că îl citase pe 
Calunga ca martor. „Ce avocat tâmpit! îşi spunea el. Asta n-o să 
facă decât să înrăutăţească lucrurile. Calunga o va recunoaşte 
pe Kassandra.” 

O rugă să-i dea voie s-o însoţească o bucată de drum. 


Discutară foarte puţin, fata se grăbea din cauza copilului şi abia 
dacă asculta ce-i spunea el. Luis:David era disperat. Ratase încă 
un moment când ar fi vrut s-o convingă să plece undeva, 
departe, cu el şi să înceapă o viaţă nouă. Tocmai se urca în 
maşină când auzi glasul piţigăiat al Normei: 

— Cine ar fi crezut că o să ne întâlnim aici... Am fost la 
croitoreasă... Dar tu ce cauţi pe aici? 

— Am avut nişte treburi, răspunse Luis David scurt. 

— Trebuie să sărbătorim întâlnirea. Să mergem .la mine să 
bem ceva. Nu poţi să mă refuzi, Luis David! exclamă fata. 

— În ordine, dar numai un pahar, acceptă el după ce reflectă 
puţin. 

„E chipeş, îşi spuse Norma, ca şi Ignacio, dar mai bun la suflet. 
Aş putea să glumesc puţin cu el.” 

— Intră, te rog, îl pofti Norma când ajunseră. 

Turnă băutura şi îl privi ştrengăreşte. Se aşeză alături de el. 

— Suntem singuri. Părinţii mei sunt la odihnă... numai tu şi cu 
mine... 

— Stai puţin! se apără Luis David. 

Fata nu luă în seamă cuvintele lui. Îşi lipi buzele de ale lui. Se 
lipi de el şi începu să-l mângâie. Luis David se retrase. 

— Ştii, nu mă aşteptam la asta. Poate ar fi mai bine să a 

— Nu te prosti, Luis David... ce s-a întâmplat? 

— Nu vreau să mă simt legat. 

— Vrei să spui că nu vrei să ai o legătură sentimentală? 

— De niciun fel. În momentul de faţă sunt foarte confuz. 

— Dar îmi placi aşa de mult, spuse Norma duios. 

— Credeam că îţi place Ignacio. 

— Da... dar tu eşti la fel ca el... ba chiar mai atrăgător... 

— Vezi tu, Norma, ascultă sfatul meu... cel mai bine ar fi să te 
fereşti de mine... Sunt mii de bărbaţi care ar fi fericiţi să fie cu 
tine... dar eu nu... 

— Dar eu te vreau pe tine, se încăpăţână Norma, încolăcindu- 
se în jurul lui. 

— Nu... eu iubesc altă femeie, spuse Luis David şi se ridică. 

— Ce coincidenţă... Kassandra se amestecă mereu în viaţa 
mea sentimentală, replică Norma ridicând vocea supărată. Mai 
întâi cu Ignacio şi acum cu tine. Fata scoase pe ascuns un mic 
pistol din poşetă şi îl îndreptă spre Luis David. Dar de astă dată o 
să fie altfel. Ai să fii al meu sau al nimănui! strigă ea şi apăsă pe 
trăgaci. Se auzi un pocnet. Mâna îi tremură şi Luis David se 
prăbuşi pe podea. Pe cămaşa lui se întinse o pată roşie. 


Fata aruncă pistolul îngrozită şi începu să bâiguie în neştire: 
— Luis David, Luis David, am vrut numai să... O, Dumnezeule, 
ce-am făcut? 


În Salonul Franţuzesc sună telefonul. Randu fusese cel care îi 
dăduse lui Tomas banii pentru închirierea locuinţei. Acesta 
tocmai voia să plece, dar Randu îi făcu semn să mai stea. 

— Aşteptam să mă suni, prinţesă, spuse calm Randu auzind 
glasul îngrozit al Normei... Da... în legătură cu pistolul pe care l- 
ai luat... voiam să te previn... Ce... Ce s-a întâmplat? 

— N-a aruncat o floare, ci un glonţ adevărat şi cred că l-am 
omorât pe Luis David! striga înnebunită fata. Nu ştiu. Am tras în 
piept, aproape de inimă. Nu, nu e mort. Dar este foarte grav rănit 
şi zace la mine acasă în living! 

— Eşti foarte agitată! Linişteşte-te! Pistolul pe care l-ai luat nu 
e cel care aruncă trandafiri. Ai luat pistolul fără încuviințarea 
mea. Eu am nevoie de pistol pentru că mânuiesc zilnic sume 
foarte mari de bani. Cum puteam să-mi imaginez că o fată ca 
tine o să-mi ia arma de pe masă? Este exact ceea ce intenţionez 
să spun la poliţie. 

— Cred că e mort, spuse Randu, punând receptorul în furcă. 

— i-am atras atenţia, Randu! zise Tomas îngrijorat. E vina ta. 

— Nu, frate. N-am făcut decât să las soarta să se împlinească. 
Este oare o crimă să te joci cu un pistol care aruncă trandafiri? Şi 
tu ai folosit trucul ăsta la circ. 

— Da, dar tu i-ai-dat pistolul adevărat. 

— Nu i-am dat niciun pistol. L-a luat ea singură de pe masă, 
replică Randu zâmbind amar. În afară de asta, Tomas... n-ar fi 
ajuns să pună mâna pe pistol dacă n-aş fi fost sigur că îl va 
îndrepta împotriva lui Luis David Contreras... asta e soarta, aşa a 
fost să se întâmple! 

— Da... să se întâmple... Kassandra n-o să ţi-o ierte niciodată. 

— Nu l-am omorât eu, dar nu-mi pare rău de moartea lui... a 
suferit atât de mult din cauza lui... acum este liberă. 


Norma stătea neputincioasă alături de bărbatul care zăcea 
fără cunoştinţă. | se păru că trecuse o veşnicie până veni 
doctorul Roberto, pe care îl chemase după discuţia cu ţiganul. 

— Cum s-a întâmplat? întrebă Roberto, legându-i rana lui Luis 
David. 

— Eu... a fost un accident... jur! se dezvinovăţi fata 
înspăimântată încă. 


— Aşadar... s-a descărcat din întâmplare? 

— Da... cam aşa... 

— Şi ce aţi făcut cu pistolul? 

— Eu... eu... am crezut că... Nu pot să spun! 

— Va trebui să spui, Norma, pentru că adevărul se va afla 
oricum. Imi pare rău, dar va trebui să anunţ familia. 


Aceasta fusese ziua cea mai neagră a Herminiei. Mult prea 
multe veşti proaste. Avocatul Olivares o anunţă că testamentul 
lui Alfonso nu mai este valabil şi că ea, în calitate de soţie, este 
unica moştenitoare, iar Chabela nu are niciun fel de drepturi. 
Herminia vru s-o desemneze pe fată moştenitoarea ei, dar lucrul 
acesta nu era posibil până când fata nu avea să fie recunoscută 
ca fiică a lui Ignacio şi a Rosaurei. Rosaura credea că venise, în 
sfârşit, ziua ca fiica ei să poarte numele de Contreras, dar nici 
Herminia, nici Chabela nu doreau ca numele lui Ignacio să fie 
legat de numele unei servitoare. 

Chabela se temea că Alfonso ar putea să se însănătoşească şi 
atunci s-ar termina cu speranţele ei de a deveni o moştenitoare 
bogată. Furioasă, fata se năpusti în camera bătrânului. 

— Pun pariu că-eşti încă în viaţă! se răsti ea la bătrânul 
neputincios, zguduindu-l de umeri. De ce nu mori mai repede? 
De ce nu mori odată, să mă laşi pe mine în pace! Lasă-mă în 
pace! Mori! 

— Chabela, pentru Dumnezeu! încercă s-o liniştească Rosaura, 
care venise în fugă-după ea. 

Furioasă, Herminia le dădu afară din cameră pe amândouă. 
Închise uşa şi se duse în camera ei să se odihnească după atâtea 
emoţii. 

Dar Alfonso nu era chiar aşa de inconştient cum îşi închipuia 
Herminia. Se simţea ceva mai bine şi pândi momentul când 
rămase singur. cu Simon. Norocul îi surâse şi reuşi să articuleze 
cu greu: 

— Şi... Simon... 

— O, vorbiţi! Vă simţiţi mai bine? îl întrebă bătrânul Simon, 
sincer bucuros. 

—-Psst... 

— Înţeleg... 

— Ştii, nimeni nu trebuie să ştie... Hâr... hârtia... 

— Ce hârtie? întrebă neliniştit Simon. Ce hârtie? Vreţi să 
scrieţi? încercă în zadar Simon să afle ce vrea Alfonso, dar acesta 
tăcu când în cameră intrară Matias şi Rosaura, care îi făcu o 


injecție. 


Kassandra află de la Tomas ce i se întâmplase lui Luis David. 
Se gândise mult timp dacă să-i spună sau nu, văzând-o cum se 
joacă cu copilul. În cele din urmă, hotărî că nu-i poate ascunde o 
asemenea veste. De fapt, de asta şi venise. 

Kassandra îl rugă să o conducă la el. Dorinda îi luă copilul din 
braţe, privind-o îngrijorată. Luară un taxi până acasă la Norma. 
Kassandra plânse tot drumul. Lui Tomas îi părea rău, dar nu ştia 
cum s-o liniştească. Roberto rămase surprins când o văzu acasă 
la Norma. O linişti spunându-i că Luis David avusese noroc: 
glonţul străbătuse numai țesutul muscular. 

— A pierdut foarte mult sânge, dar o să fie bine. 

Kassandra se duse în camera în care se afla Luis David. 

— Luis David! Cum te simţi? întrebă ea privindu-l tandru. 

— Kassandra... rosti el anevoie. Sunt viu! Nu-mi vine să cred! 

— M-am speriat îngrozitor, am crezut că... 

— Ai ve... Kassa... glasul lui Luis David se frânse. 

Kassandra se uită înspăimântată la Roberto. 

— N-ai grijă, e din cauza slăbiciunii, o ona acesta. 


Herminia abia îşi mai revenise când Rosaura îi aduse biletul de 
la Roberto. Matias şi Rosaura o ajutară să-şi vină puţin în fire 
după vestea cea rea, ca să se poată duce să-l vadă pe Luis 
David. 

Norma o văzu pe Herminia de -pe terasă. Alergă în 
întâmpinarea ei, explicându-i ce se întâmplase şi învinuindu-l de 
toate pe Randu. 

— Ştiţi, numai blestematul acela de ţigan e de vină! 

— Ce ţigan? se miră Herminia. 

— Randu... prietenul Kassandrei de la circ. El mi-a dat pistolul. 
Credeţi că eu aş fi făcut aşa ceva... 

— Fiule... Fiule, ce nefericire ca mama ta să treacă de două ori 
prin aceeaşi nenorocire. 

Îşi ieşi din minţi când o văzu pe Kassandra. Nu-i plăcea nici 
faptul că Roberto e aici, cu atât mai puţin Kassandra. Se repezi 
urlând la fată: 

— Daţi-o afară, cine i-a dat voie să vină aici?! 

— lertaţi-mă, doamnă, interveni Roberto, vrând să-i ia 
apărarea. Se pare că aveţi obiceiul de a o acuza pe Kassandra 
oriunde o întâlniți. 

— A venit să vadă dacă i-a reuşit treaba cu ţiganul. Mi-a ucis 


un fiu şi acum pe al doilea. 

— lertaţi-mă, dar cred că v-aţi cam pierdut cumpătul. Uitaţi că 
Norma a fost cea care atras în Luis David. 

— Roberto, spuse Kassandra speriată, privind tot timpul la Luis 
David, ce s-a întâmplat, spune-mi! 

— Şi-a pierdut cunoştinţa, spuse Roberto luându-i pulsul, dar 
asta nu trebuie să vă mire, pentru că este slăbit. 

— O să-mi moară băiatul, doctore? întrebă îngrijorată 
Herminia. 

— Nu, doamnă, vă asigur că nu. Este un bărbat puternic. 

— Nu prea vă cred, răspunse Herminia arţăgoasă. De ce l-ai 
chemat tocmai pe el dintre atâţia medici? o întrebă pe Norma. 

— Mi-am amintit de el pentru că este la curent cu toate... se 
scuză ea. Şi apoi... ştiţi, n-aş vrea să se afle. 

leşiră cu toţii din cameră, lăsându-l pe Luis David să se 
odihnească. Apăru şi Manrique, pe care Dorinda îl trimisese după 
Kassandra. Fu uimit când îl văzu pe Roberto. Herminia se repezi 
imediat la el: 

— Uite că ţi-a venit avocatul. Presupun că o să te-apere şi de 
această crimă. 

— Aveţi . grijă, doamnă, Kassandra nu are nicio legătură cu 
treaba asta, o preveni Manrique. 

— Tot mâna ei este şi aici, ea e ucigaşa! strigă Herminia. Mai 
întâi Ignacio, i-a luat viaţa, şi acum Luis David! Strigă Herminia la 
Kassandra. 

— Hai, Kassandra, să mergem, spuse Manrique, văzând că n-o 
poate scoate la capăt cu Herminia. 

Roberto rămase să-l mai examineze încă o dată pe Luis David. 
Norma o imploră pe Herminia să nu spună la poliţie ceea ce se 
întâmplase şi să-l lase pe Roberto să continue tratamentul ca să 
nu izbucnească un scandal. 

— Fac acest lucru numai de dragul tău, Norma, dar numai 
temporar. Nu pot să-ţi promit nimic. Dacă vom avea nevoie de 
acest caz împotriva Kassandrei, fii sigură că o să-l folosim. 

Şi făcu acest lucru foarte curând de cum ajunse acasă, 
mulţumindu-i Rosaurei care o sprijinea în ideea ei. IIl chemă pe 
Olivares, care se duse la cererea ei să-l vadă imediat pe Randu, 
încercând să-l sperie. Îi spuse că din acest moment Kassandra va 
fi acuzată de încercare de asasinat. 

— O să depunem o plângere în acest sens, spuse Olivares. 

— Depuneţi ce doriţi. Nu veţi face decât să pătaţi numele 
doamnei care nu a vrut să dezvăluie faptul că este prietenă cu 


un ţigan aventurier. Lăsaţi-o să se apere singură, să vadă cum 
numele îi este târât în noroi şi libertatea îi este pusă în primejdie. 

— Ascultaţi... pot să... încercă Olivares să-l întrerupă pe 
tânărul ţigan care, sincer vorbind, îi făcuse o impresie puternică. 
Limba lui era la fel de ascuţită ca tăişul cuţitelor pe care le 
aruncase cândva., 

— Ochi pentru ochi, dinte pentru dinte, îi spuse Randu. Este'o 
lege străveche, dar foarte dreaptă. lar dacă aveţi intenţia s-o 
amestecați pe Kassandra în toată treaba asta, eu o voi acuza pe 
tânăra doamnă că mi-a furat arma de pe masă şi aşa toate 
acuzaţiile vor cădea asupra ei. 


Norma spera că acum va avea prilejul pe care îl aştepta de 
atâta timp. Luis David era în casa ei, ea îl va îngriji, îl va răsfăţa 
şi poate îl va cuceri. Când se trezi, primul lucru pe care îl făcu 
Luis David fu să întrebe de Kassandra. 

— Aici eşti la mine în cameră, iubitule, se strădui Norma să fie 
cât mai tandră, te-am rănit fără să vreau şi... 

Luis David insistă încăpățânat: 

— Kassandra, Kassandra... a fost aici, ştiu că a fost, a venit să 
mă vadă. 

— Nu e adevărat, negă Norma. Singura persoană care a fos 
aici a fost mama ta. 

Şi Herminia îi spuse că fusese numai ea, Kassandra nu venise. 

— Dar am văzut-o, mamă, sunt sigur că a fost aici! 

— Te rog, iubitule, n-ai voie să te agiţi-atât. Crezi că ar fi venit 
să te vadă când a urzit un complot ca să te omoare, fiule? 

— Spune-mi, mamă, vrei să mai formulezi şi alte acuzaţii 
împotriva Kassandrei? 

— Asta te îngrijorează? 

— Da. 

— Păi, vezi, n-am vrut să depunem plângere pentru că m-a 
rugat Norma şi apoi domnul Olivares mi-a spus că... avem dovezi 
mai mult decât suficiente despre vinovăția Kassandrei. Fie şi 
numai cu astea, judecătorul o să-i dea pedeapsa pe care o 
merită. 

Şi doctorul Roberto negă că ar fi văzut-o acolo pe Kassandra. 

— Atunci înseamnă că am visat. Am visat. A fost o iluzie. Nu... 
Kassandra n-a venit. Aşadar, n-a fost îngrijorată că s-ar putea să 
mor. Dimpotrivă, poate că i-a părut chiar bine. Dacă asta este 
ceea ce îşi doreşte, aşa voi face. 

N-ar fi gândit aşa dacă ar fi ştiut că fata îl rugase pe Roberto 


să nu-i spună că venise să-l vadă. Tot drumul plânsese la gândul 
că marea ei dragoste se dusese pentru totdeauna. li reproşă lui 
Randu că a putut să facă aşa ceva. 

— Mă nelinişteşte ceea ce faci, Randu. Şi nici nu mă întrebi! 

— Şi dacă te-aş fi întrebat? Ai fi fost de acord? 

— Nu, niciodată. Chiar dacă mă vor trimite la închisoare, 
niciodată nu-i voi dori moartea. 

— Eşti nerecunoscătoare! strigă Randu. Nu apreciezi faptul că 
am vrut să înlătur din viaţa ta pe omul care vrea să-ţi facă numai 
rău. Există o legendă care spune că bărbatul pierde femeia care 
varsă sute de lacrimi pentru el. Dar tu, prinţesă, ai vărsat mult 
mai multe şi el nu merită dragostea ta. Aminteşte-ţi că ţi-am 
spus că poţi să alegi pe oricare dintre bărbaţii care te iubesc, dar 
niciodată, niciodată pe el. Niciodată! 

Randu era singurul care era cu adevărat sincer cu Luis David. 
Chinuit de gândul că fata îi dorise cu adevărat moartea, îi 
telefonă de acasă de la Norma de cum se mai înzdrăveni puţin. 
Află de la ţigan mult mai mult decât sperase. Când îi spuse că 
plânsese pentru el, se hotărî să-şi pună planul în aplicare. 


Toţi fură uimiţi- când auziră că Luis David şi Kassandra 
dispăruseră. Începu căutarea fugarilor. Luis David aştepta în faţa 
clădirii şi folosi momentul când Roberto o aduse împreună cu 
copilul. Se apropie de ea şi o invită să urce în maşină ca să stea 
de vorbă, dar apoi conduse departe, tot mai departe de oraş. 
Rana îl mai durea, era încă foarte slăbit, dar avea în minte un 
singur gând să plece de aici şi să fie singuri. Kassandra îl rugă să 
se oprească undeva din cauza copilului. 

— N-ai nicio grijă, totul va ti bine, totul... te iubesc. 

— Nu, nu, înţelege, Luis David... Sunt prea multe lucruri... Nu 
putem să ne iubim. 

— Dar noi ne iubim, Kassandra, ne iubim unul pe altul şi nu 
vrem să recunoaştem acest lucru. Asta e adevărul. 

— Luis David, te rog, nu vreau să discutăm, opreşte, vreau să 
ne întoarcem, copilul trebuie să doarmă! 

Dar el vorbea întruna şi repeta la nesfârşit că o iubeşte pân 
când ajunseră, în sfârşit, în faţa unui mic hotel, unde credea 
vor fi în siguranţă. 

Sărutul din camera aceea de hotel fu dureros şi chinuitor, aşa 
cum era şi drumul care li se păruse nesfârşit. 

— Sărutul acesta, Kassandra, este o răsplată suficientă pentru 
tot ceea ce am lăsat în urma noastră pentru a fi aici. 


nă 

— Dragostea mea... ce o să facem acum? Ce o să se întâmple 
cu noi? reuşi Kassandra să rostească în cele din urmă. 

— Nu te gândi la asta acum, draga mea, spuse Luis David. 
Important este că suntem împreună, că ne vom petrece noaptea 
aici. E bine? Nu e un loc prea deosebit, aşa cum aş fi vrut, dar 
este singurul lucru pe care pot să ţi-l ofer în această clipă... 

Se opri. Rana îl durea. 

— Mâine... mâine pornim la drum. De acord? Nu... Cred că e 
mai bine. să scăpăm de maşină, s-o lăsăm undeva unde n-au s-o 
găsească niciodată. Ce crezi? 

— Luis David... şopti Kassandra îmbrăţişându-l, am fugit... 
suntem doi fugari... 

— Nu te mai gândi acum la asta, iubita mea... Acum este 
important doar că suntem împreună. O să găsim un loc 
îndepărtat, unde nu va putea să ne găsească nimeni, şi vom 
aştepta acolo să vedem ce se întâmplă. Am bani... Am semnat 
un cec... Dar cel mai important lucru este, spuse el, strângând-o 
tare la piept, temându-se parcă să n-o piardă din nou, este că nu 
te va mai judeca nimeni. Nimeni nu te va mai condamna! Nimeni 
n-o să ne mai despartă. 

În tot timpul acesta cât îi povestise cât de fericiţi vor -fi 
împreună, Kassandra se uitase cu grijă la micul Alfonso. | se 
părea că arată ciudat. 

— Luis David, copilul! exclamă ea apropiindu-se de patul pe 
care aşezase copilul. 

— Ce e cu el? | s-a întâmplat ceva? 

— Nu ştiu... parcă s-a schimbat, spuse ea privind speriată la 
Luis David şi izbucni în lacrimi. 

— Linişteşte-te, te rog. 

— Te rog, cheamă un doctor, repede... te rog! 

— În ordine, nu-ţi face griji. Mă duc după el. Îl întreb pe portar. 
Aşteaptă-mă aici. 

Se întoarse curând. Nu durase mult, îl găsise uşor pe doctor. 
Acesta nu se culcase încă, aşa că veni repede, dar fără mare 
folos. 

— Doamnă, copilul acesta suferă de o boală mai veche, spuse 
doctorul nedumerit. E foarte slab şi plăpând. 

— Dar. puteţi să faceţi ceva, nu-i aşa? Salvaţi-l! Salvaţi-l pe fiul 
meu! îl rugă Kassandra. 

— Îmi pare rău, doamnă... nu vreau să vă mint... dar nu pot să 
fac nimic pentru acest copil. Vă rog să mă iertaţi. Noapte bună! 

— O. Nu, Luis David! izbucni în plâns Kassandra. Doctorul ăsta 


nu se pricepe la nimic. Trebuie să-l duc la Roberto. El poate să- -l 
salveze! 

— În ordine, iubito, linişteşte-te! Luis David o îmbrăţişă tandru, 
mângâindu-i părul. Numai cu o clipă mai înainte, această 
atingere ar fi fost tot ce-şi dorea. Dar acum, sufletul ei era sfâşiat 
de o durere mai mare decât simţise vreodată 

— Nul!... Nut... Trebuie să-l duc, spuse ea luând copilul în 
braţe. 

— Kassandra, stai puţin, ascultă-mă! Ştii ce înseamnă să ne 
întoarcem acum înapoi? 

— Nu contează! E fiul meu! Trebuie să-l salvez! Trebuie să-l 
duc la Roberto! Trebuie să-l salvez! Haidem, Luis David! 

Era noapte, Luis David era obosit, mâna îl durea. Kassandra îl 
grăbea întruna. 

— E foarte departe, Kassandra, linişteşte-te! Să nu ţi se facă 
rău. 

— Nu contează, singura mea grijă e fiul meu. 

— Dar ţine minte, am să spun că eu te-am silit să fugi cu 
mine, să nu uiţi. 

— Luis David, fiul meu e pe moarte! ANS mai repede, te 
implor! 


44 


Pentru copilul Kassandrei nu mai era salvare. Nici Roberto, în 
care avea atâta încredere, nu mai putu s-o ajute, în marea ei 
durere, Kassandra îl acuza de toate pe Luis David, deşi Roberto 
susţinea că bebeluşul fusese de la început prea slab ca să 
supravieţuiască. 

— Chiar dacă ai fi fost acasă, ar fi fost acelaşi lucru... Copilul 
tău ar fi murit. N-ar fi putut să crească normal. Era mult prea 
slab. Plămânii lui erau atrofiaţi, nu i-ar fi permis să trăiască. 
Copilul tău ar ti trebuit să se nască abia acum. Incearcă să 
înţelegi. Dacă a trăit până acum, este numai datorită îngrijirilor 
tale, datorită iubirii pe care i-ai dăruit-o şi faptului că a stat 
mereu lângă tine. 

Kassandra nu putea să se împace cu această idee. Simţea în 
suflet o durere nespusă şi nu înceta să repete: 

— Nu... nu... îi era mai bine. Luis David mi l-a ucis... 

— Kassandra, Kassandra, te rog, se străduia Roberto s-o 
calmeze. Încearcă să înţelegi că bebeluşul tău ar fi murit oricum. 
incearcă să înţelegi! Doctorul nu e Dumnezeu. Oricât am dori noi 


să fie aşa. Sunt lucruri pe care nu le putem schimba. Crezi că un 
medic ar lăsa pe vreun membru al familiei lui să moară dacă 
acest lucru ar putea fi împiedicat? Crezi că ar lăsa să-i moară 
propria mamă sau fiică? Sunt lucruri cărora nu ne putem 
împotrivi, Kassandra... şi unul din ele a fost cazul fiului tău. 

Nimic n-o putea însă linişti pe Kassandra, nu găsea nicio 
alinare pentru durerea ei, deşi era înconjurată de prietenii care 
sufereau alături de ea. Luis David fusese dat complet la o parte. 
Suferea în singurătate, încercând s-o convingă pe mama sa să 
retragă toate acuzaţiile împotriva Kassandrei. 

— Înţelege, mamă, Kassandra este singura femeie pe care am 
iubit-o vreodată... 

— Taci! strigă Herminia, neluându-l în seamă. 

— Am cunoscut multe femei... Multe! N-au însemnat nimic 
pentru mine. Au fost doar clipe pe care le-am trăit şi le-am uitat. 
Momente care n-au lăsat nicio urmă în viaţa mea. Niciunul nu a 
rămas în mine... Dar Kassandra, Kassandra este adevărata mea 
dragoste, mamă... Adevărata dragoste! 

— Nu vreau să te mai ascult! 

— Te rog, mamă... Trebuie să mă asculţi! o întrerupse Luis 
David, dorind s-o convingă de forţa sentimentelor. 

— Lasă-mă în pace, Luis David! 

— Mamă, te rog! Gândeşte-te pentru prima dată în viaţă şi la 
fericirea mea! 

— Nu e fericirea ta! 

— Te implor, mamă, ascultă-mă! Nu trebuie să-i faci rău. Lasă- 
ne să fim împreună. Lasă-ne să fim fericiţi.! 

— Cum poţi să-mi ceri ceva atât de monstruos? Să-ţi dau voie 
ţie, fiul meu, să trăieşti cu o criminală! Nu, nu! 

— A suferit şi aşa destul. l-a murit copilul! Copilul acesta 
pentru care... pentru care s-a luptat atât... e mort. 

— A fost pedeapsa lui Dumnezeu! 

— Nu vorbi aşa... Dumnezeu nu e crud... Dumnezeu nu 
pedepseşte în felul acesta... Copilul acesta s-a născut bolnav şi 
nu din cauza ei, dar a trebuit să poarte singură toată această 
povară! = 

— Aşa şi merită! exclamă Herminia. Intotdeauna o enervau 
discuţiile. cu Luis David despre dragostea pentru ţiganca aceea 
care le pricinuise atâtea necazuri. 

— Nu, mamă, nu! insistă Luis David. Nu se poate s-o urăşti aşa 
de tare! Şi apoi, nu e vorba numai de Kassandra, mamă... Prea 
multă durere este în jurul nostru, prea multe sacrificii. Gema a 


trebuit să plece pentru că tu ai alungat-o...! Alfonso e țintuit la 
pat... 

— Au căpătat ceea ce au meritat. 

— Eşti prea  înrăită, mamă. Fii mai omenoasă, mai 
înţelegătoare, cel puţin cu mine. Şi eu sunt fiul tău, mamă... şi n- 
am primit niciodată nimic de la tine. Te implor, spuse Luis David 
îngenunchind şi cerând pentru prima dată în viaţă ceva mamei 
sale. Gândeşte-te la fericirea mea. Lasă-mă să trăiesc fericit cu 
ea. 

— Niciodată! Cum crezi că am să pot uita vreodată că femeia 
asta l-a ucis pe iubitul meu Ignacio. | | 

— Ignacio e mort, mamă, şi nu putem schimba realitatea, 
spuse Luis David zdrobit de durere, dându-şi seama că vorbele 
lui nu ajunseseră până la Herminia. 

Herminia era conştientă de faptul că îl iubise întotdeauna mai 
mult pe Ignacio, poate că de aceea îl şi răsfăţase, dar niciodată 
nu-şi dăduse seama că făcuse din el o fiinţă rea şi egoistă, pe 
potriva ei. Sări la Luis David şi îi dădu o palmă. Din toate 
sentimentele nu-i rămăsese decât amintirea fiului 'ei preferat, 
Ignacio. 

Luis David încercă zile la rând să ajungă la Kassandra, ca să-i 
spună că vrea să plece, să se ducă oriunde, că va face orice va 
vrea ea numai să nu trebuiască să depună mărturie, numai să o 
poată ajuta. 

Se duse la ea acasă. Gema îi deschise uşa, îl pofti să intre, dar 
îi spuse imediat că fata nu vrea să-l vadă: 

— Dar te implor, Gema, întreab-o, roag-o, trebuie s-o văd. 


Dorinda îl străfulgeră cu privirea. 

— Prinţesa are inima zdrobită, spuse bătrâna, căci Meripe, i-a 
luat copilul. Ar trebui s-o uiţi pe fata veselă şi fericită pe care ai 
cunoscut-o cândva şi ai făcut-o atât de nefericită. 

— N-a fost vina mea, n-am fost eu, Dorinda. N-am fost eu, se 
dezvinovâăţi Luis David. 

— Fratele tău... tu... amândoi... acelaşi chip... aceeaşi privire... 
Mă uit la tine şi parcă îl văd pe el... Ca şi când diavolul ar fi făcut 
două copii ale aceluiaşi om... pentru ca atunci când unul moare, 
celălalt să poată face rău mai departe... să-i aducă pe cap 
sărmanei fete toate nefericirile din lume! 

Gema ieşi din camera Kassandrei şi dădu din cap: 

— Îmi pare rău, Luis David, dar nu vrea să te vadă. 

— Asta nu se poate! exclamă Luis David apropiindu-se de uşa 


camerei Kassandrei. 

— Stai, nu poţi să intri, îl opri Tomas. Dă-mi drumul! se luptă 
Luis David. 

— E casa mea, se împotrivi Tomas. Aici toată lumea trebuie să 
facă ceea ce vrea Kassandra, nu ce vrei tu. De aceea te rog să 
pleci de aici. 

Luis David clocotea de furie. 

— Am să plec! Am să plec departe de aici... unde nimeni n-o 
să mă poată găsi! N-am să. fiu la proces! Manrique a fost 
întotdeauna sigur că poate s-o salveze... dacă eu n-am să fiu 
prezent, o să-i fie mult mai uşor... 


Hotărârea lui Luis David de a pleca din oraş o lăsă indiferentă 
pe Kassandra. Dar Manrique era încântat. Se gândea că omul 
care a acuzat-o pe Kassandra de crima pe care n-a comis-o va fi 
departe începând de mâine şi se simţea mult mai uşurat. Ar fi 
dorit ca procesul să înceapă cât mai repede. Era plin de speranţă 
că va putea să obţină eliberarea. 

— Ai să vezi, Roberto, spunea el încrezător, asta va fi marea 
mea victorie. Şi-apoi, când va li liberă, Kassandra va... 

Roberto ştia cită râvnă punea Manrique în cazul Kassandrei, 
dar considera că era prea înflăcărat. 

— Da, Manrique, întotdeauna am crezut în tine ca avocat, dar 
pui prea mult lucrurile la inimă, îţi spun foarte sincer. 

Discuţia dintre ei fu întreruptă de o voce care anunţa în 
megafon: 

— Doctorul Alonso este rugat să vină la camera de primire. 

— Încă un pacient... Sper să mă întorc repede, aşa că te rog să 
mă aştepţi, spuse Roberto. 

— Foarte bine, mergem împreună acasă, ştii că mi s-a stricat 
maşina. 

În camera de primire, Marcelino îl aştepta pe Roberto. Gâfâia 
şi se vedea că este speriat. 

— O, doctore, slavă Domnului că v-am găsit. 

— Ce s-a întâmplat, Marcelino? Pentru Dumnezeu, de ce nu 
mi-aţi telefonat? 

— Păi... să vedeţi... nu avem numărul dumneavoastră... da, 
Ofelia îl are, dar... ştiţi, tocmai ei i s-a făcut rău, a căzut... 

— Linişteşte-te, Marcelino, mergem imediat, numai să-l chem 
şi pe Manrique. ; 

— Dar, domnule doctor, continuă emoţionat Marcelino, fiica 
dumneavoastră... ştiţi, Lilia Rosa... m-a chemat, dar eu n-am 


auzit... 

— Vorbeşte, Marcelino, ce s-a întâmplat? 

— S-a ridicat în picioare, domnule doctor, da... da şi a început 
să meargă. 

— Dumnezeule! exclamă Roberto. 

In maşină, Marcelino povesti întruna când despre Ofelia, când 
despre Lilia Rosa. Nu se putea linişti deloc. 

— Era ca moartă, domnule doctor. l-am pus şi alcool sub nas, 
dar degeaba, nimic nu i-a ajutat... Şi Lilia Rosa plângea... 

— Roberto, îl întrerupse Manrique pe Marcelino, cred că mergi 
cam prea repede. . | 

— O să fiţi surprins, domnule doctor, când o s-o vedeţi pe Lilia 
Rosa. Nu-mi venea să-mi cred ochilor... continua Marcelino. 

— Poate că te enervez, interveni din nou Manrique, dar zău că 
mergi prea repede. Sunt atâtea curbe! Ai grijă!... Roberto! Ai 
grijă! 


Ofelia îşi reveni la puţin timp după plecarea lui Marcelino. Îşi 
recăpătă cunoştinţa şi pata aceea neagră care i se pusese în faţa 
ochilor dispăru, dar lucrul acesta acum n-o mai preocupa. 
Sărmana femeie îi mulțumea: lui Dumnezeu că i-a trimis 
ameţeala numai după ce îşi văzuse copilul mergând. Nu fusese zi 
să nu se gândească la asta şi, iată, visul i se împlinise. Fiica ei, 
Lilia Rosa, mergea! 

După toate suferinţele prin care trecuse! Acum i se părea că, 
în sfârşit, norocul îi zâmbise! Lilia Rosa mergea, se îndrăgostise, 
Roberto îi oferea o viaţă nouă, iar casa ei era plină de prieteni. Şi 
don Simon apăruse în aceeaşi zi cu valiza în mână. Rosaura o 
convinsese pe Herminia să-l dea afară ca să rupă orice legătură 
cu Kassandra. Il părăsise cu inima grea pe don Alfonso, lăsându-l 
la cheremul Herminiei. În casa Ofeliei se petrecuse o minune în 
adevăratul sens al cuvântului - Lilia Rosa mergea! 

Tomas era cum nu se poate fericit când o văzu pe Lilia Rosa 
mergând. Simon nu se mulţumi cu cei câţiva paşi pe care fata îi 
făcea prin cameră, ci o scoase în curte, ca să-şi dea bine drumul. 
Lilia Rosa nu se putea bucura destul de această izbândă, fiind 
îngrijorată pentru sănătatea mamei sale. 

— Nu te prosti! Cu siguranţă.că nu poate fi ceva grav. 

— O, eşti minunat, Tomas, ai venit exact la timp. Parcă 
Dumnezeu te-ar fi trimis. 

— Oricine poate să-şi piardă cunoştinţa, o linişti Tomas. Chiar 
tu mi-ai spus că mama ta ţine cură. 


— Da, se străduieşte să slăbească, vrea să pară mai tânără. 
Şi-a cumpărat şi o perucă, şi ruj. E aşa de fericită! 

— Da, am văzut! spuse Tomas. A venit la Gema... arăta foarte 
bine. Când am deschis uşa, aproape că nici n-am recunoscut-o. 
Îţi poţi imagina? 

— Dar acum vezi şi tu ce s-a întâmplat. Aşa m-am speriat când 
a căzut! 

— Şi dintr-o dată te-ai ridicat şi ai pornit spre ea! zâmbi 
Tomas. 

— Da... nu ştiu cum am reuşit! 

— Din dragoste pentru mama ta... vezi... asta nu s-a întâmplat 
din dragoste pentru nimeni altul... numai din dragoste pentru 
mama ta. 

— Am vrut s-o ajut. 

— Dar chiar ai şi ajutat-o... e foarte frumos că nu te-a făcut să 
mergi dragostea faţă de un bărbat... ci dragostea de fiică... 
dragostea pe care o simţi faţă de persoana care ţi-a dăruit viaţă 
şi care a suferit atât de mult pentru tine... Datorită acestei iubiri, 
ai uitat de toate şi de tot... Picioarele tale s-au făcut deodată 
puternice ca să te ajute să te ridici... Această iubire ţi-a dat 
puterea să mergi...-Ce frumos este! Ofelia o să fie aşa de fericită 
când va afla că datorită ei s-a petrecut o minune! 

— Nu vreau să i se întâmple nimic. 

— N-o să i se întâmple nimic. Ai să vezi după ce o s-o 
examineze doctorul... ai să fii sigură. 

— Vine. Tatăl meu. Şi tu... nu te superi că m-am îndrăgostit de 
Glinka? 

— Ba chiar c-o să mă supăr. Toate fetele mă părăsesc, glumi 
Tomas. Haidem în casă. Cu siguranţă că mama ta vrea să te 
vadă. 

Lilia Rosa mergea încet. Ofelia urmărea cu privirea fiecare pas 
al ei. Fata se aplecă şi o sărută cu gingăşie. 

— Mă întreb ce va spune doctorul? zise Simon. 

Ofelia strălucea de fericire. 

— Când o să te vadă tata cum stai în picioare, iubirea mea... 
Ce n-a putut face el... ai reuşit tu, absolut singură. 

— Ei, doamnă, spuse Tomas ridicând paharul, să mulţumim 
pentru aceasta ameţelii dumneavoastră. 

Toţi zâmbeau fericiţi. Ofelia îl rugă pe Simon să-i dea peruca 
pe care o cumpărase. 

— S-o pun, ce ziceţi? 

— Îţi vine foarte bine, mamă. 


— Ce-ar zice doctorul dacă m-ar vedea cum râd? A, dar uite- | 
şi pe el.. 

— Nu, e Glinka, mamă, îl recunosc după mers, exclamă Lilia 
Rosa, gândindu-se cât de mult se va bucura tânărul. 

Glinka intră privind curios la feţele zâmbitoare ale celor din 
casă. 

— Am auzit râsetele încă din stradă. Sărbătoriţi ceva? 

— Abia începem, răspunse Tomas. 

Tomas se apropie de Glinka şi îl duse înapoi, lângă uşă. 

— Te rog, stai aici şi nu te mişca. 

— Ce v-a apucat? Ce înseamnă asta? 

— Nu te mişca! strigă Simon. 

— Of, of! făcu Glinka. 

— Haide, iubito, arată-i! spuse Ofelia. Lilia... 

Lilia Rosa se ridică în picioare. Nu-şi dezlipea privirile de la 
Glinka. Tomas o sprijinea şi ea înainta încet. In prima clipă, 
Glinka nu făcu altceva decât să dea din cap. Nu-i venea să 
creadă. 

— Mergi? exclamă tânărul entuziasmat. Fata zâmbea 
apropiindu-se încet de el. Vino... vino! spuse tânărul desfăcând 
larg braţele. Vino...-Ostebe e mare! Poţi să mergi! 

În seara aceea. Glinka o ceru pe Lilia Rosa de soţie. Abia 
atunci începu adevărata sărbătoare... până când sosi Marcelino 
şi le aduse vestea accidentului de circulaţie. 

— Ce e cu Roberto? întrebă Ofelia. 

— El şi cu mine avem numai câteva zgârieturi. Poate că 
domnul Roberto şi-a rupt ceva, nu ştiu... dar sărmanul tânăr... 
cred că a murit. 

Ofelia sări în sus. 

— Totul, oh, totul e numai din vina mea. Dumnezeule. 


Gema şi Kassandra erau deja la spital. Marcelino se dusese 
mai întâi la ele ca să le anunţe cele întâmplate. Roberto avea 
câteva contuzii serioase Avea şi o coastă fisurată, dar nu 
considera că trebuie să stea în pat din acest motiv. Avea 
mustrări de conştiinţă pentru ceea ce se întâmplase. Condusese 
prea repede. Manrique trebuia operat. Era rănit grav. Kassandra 
reuşi să-l vadă pentru o clipă. Manrique abia izbuti să articuleze 
cu greu: 

— Cred că... am să te trădez.. 

— Te rog. Manrique... n-o să mă trădezi, plângea Kassandra. 
Nu poţi să mă părăseşti... trebuie să mă salvezi nu vreau să 


mori, Manrique... nu se poate... ce mă fac eu fără tine? Trebuie 
să te faci bine... Eşti singurul om care mă poate ajuta. Eu mă 
bizui pe tine, Manrique... n-ai să mori... nu... trebuie să mă 
aperi... ai să fii acolo, la proces... ai să mă aperi şi ai să arăţi că 
sunt nevinovată. Trebuie să te lupţi pentru libertatea mea. Nu se 
poate să mori... trebuie să lupti. Manrique! îl striga ea disperată. 
Contez pe tine. Manrique, contez pe tine... Manrique... 

„Oare în viaţa mea o să fie numai durere şi tristeţe?” se 
întreba ea în timp ce îl aştepta pe Roberto să-i comunice 
rezultatul operaţiei. Stătea pe coridor cu faţa scăldată în lacrimi. 
Fu surprinsă să-l vadă pe Luis David. In noaptea aceea urma să 
plece cu avionul la Londra, trebuia numai să-şi ia rămas-bun de 
la Alfonso, dar Herminia îi spusese tocmai atunci că Manrique 
murise. O asemenea veste putea schimba planurile tânărului. Nu 
dorea ca fata să rămână fără apărare. Acum se întâlneau pentru 
prima dată după încercarea lui de a o convinge să fugă 
împreună. Îi exprimă condoleanţe. 

— În primul rând, spuse Kassandra printre lacrimi, Manrique e 
în viaţă. Încă mai este în viaţă! Şi în al doilea rând, cred că pe 
tine nicio moarte nu te poate întrista şi cu atât mai puliri; 
îndurera. Dimpotrivă, cred că ai fi fericit. 

— Nu, Kassandra, nu... nu e adevărat, protestă Luis Bai 
încercând s-o îmbrăţişeze. 

— Nu mă atinge! Uneori îmi vine să cred că ceea ce spune 
bunica e adevărat... Eşti ca un blestem pentru mine! Pleacă de 
aici! Du-te. Dacă rămâi aici, o să moară, o să moară!... Pleacă! 

— Nu înţeleg cum de poţi să mai crezi în superstiţiile deprinse 
de la ţigani! E de necrezut! 

— Ajunge! Taci! Ceea ce a trebuit să trăiesc alături de copilul 
meu a fost suficient! continuă să-l acuze Kassandra. Tot ce atingi 
moare! Totul! 

— Kassandra, nu vorbi aşa. Când te aud spunând asemenea 
cuvinte, nu pot să cred că eşti tu. Am venit să-l văd pe Manrique. 
Diseară plec din oraş, plec în străinătate. Fac asta de dragul tău, 
crede-mă! 

— Nu vreau să mai faci nimic pentru mine, nu mai vreau alte 
minciuni, 

— Te rog, lasă-mă să rămân alături de tine. Vreau să te ajut, o 
imploră Luis David. 

— Nu, nu vreau ajutorul tău! Manrique moare şi tu nu-mi dai 
pace. Pleacă, lasă-mă în pace... 

Luis David se uită încă mult timp în urma ei. Kassandra se 


ridicase şi pornise în lungul coridorului. În clipa aceea se hotări 
să-şi amine plecarea. 

Kassandra rămase la spital până dimineaţa, când Roberto o 
anunţă că Manrique avea o rană serioasă la coloana vertebrală. 

— Dacă va supravieţui, va fi paralizat. Îi spuse Roberto, vizibil 
zguduit. 

— Nu, Roberto, spune-mi că nu e adevărat! 

— Aş vrea să pot spune, dar din păcate am înţeles că 
Manrique nu va mai putea. merge niciodată, zise Roberto 
strângând-o la piept pe fata care începu să plângă. Asta este, 
Kassandra, ironia soartei: ieri Lilia Rosa a început să meargă şi 
astăzi... 

— Avea toată viaţa înainte... Avea un scop... trebuia să mă 
apere... 


Vindecarea lui Manrique mergea încet şi procesul se apropia. 
Kassandra se ducea în fiecare zi la spital, îl mângâia şi îl alina. Fu 
alături de el şi în momentul cel mai dificil, când sora îi aduse 
scaunul cu rotile. Respinsese până şi gândul la acel scaun, 
încercând mereu să se ridice singur în picioare, până când 
Roberto îi spusese adevărul trist. 

Când era în preajma lui Manrique, ae e găsea Sa să 
zâmbească şi să-l consoleze, să-i insufle speranţă, aşa cum 
făcuse şi el, asigurându-l că o va apăra la proces. Dar asta dura 
numai până ieşea din spital. Prietenii ei discutau îngrijoraţi cu 
toţii cum s-o ajute.: 

— N-a mai rămas nimic din fata aceea care îmi turtea nasul şi 
râdea de fiecare dată când îl auzea fâsâind, i se plânse Tomas lui 
Randu. 

— Şi din fata care, cu dansul ei, aprindea flăcări în ochii 
bărbaţilor şi făcea să le clocotească sângele. Cea mai frumoasă 
şi mai fermecătoare fată pe care am văzut-o vreodată! 


Kassandra era ca moartă pe dinăuntru. Şi chiar atunci când se 
gândea că nu poate exista durere mai mare decât ceea ce purta 
ea în inimă, veni Luis David cu altă veste tristă: 

— Alfonso e pe moarte, spuse el profund mişcat. Vrea să te 
vadă. 

— Dumnezeule! exclamă Kassandra. Mergem imediat. 

Kassandra nu scoase nicio vorbă. Rosaura se cutremură de 
spaimă când se uită la ea. Nu ştia că Luis David se dusese după 
ea şi se miră şi mai mult când descoperi că Alfonso putea să 


vorbească. Kassandra se apropie şi îl îmbrăţişă pe bunicul ei aflat 
pe patul de moarte. 

— Andreina... ai... ai venit după mine... rosti cu greutate 
bătrânul. 

— Nu sunt Andreina... nu sunt fiica ta... sunt nepoata ta, 
bunicule... nepoata ta, spuse Kassandra zguduită de plâns. 

— Nepoata mea... nepoata mea... eşti aici... ai venit... 
Kassandra... 

— Da,. sunt aici... sunt aici, alături de tine, bunicule! Dă-mi 
binecuvântarea ta... 

— Dumnezeu să te binecuvânteze, copila mea... Mulţumesc lui 
Dumnezeu că eşti aici... aici... în ultima clipă... 

— Nu... nu vorbi aşa... O să mai fie multe, multe astfel de 
clipe... o mulţime, bunicule. 

— Nu... eu ştiu că nu vor mai fi. 

Kassandra începu să sărute capul acela cărunt şi drag, 
scăldându-l în lacrimi. 

— Mi-era teamă că am să mor şi n-am să te văd... dar acum... 
acum nu mai contează... Am să-i spun Andreinei... acolo sus... 
am să-i spun fiicei mele cât eşti de minunată... şi bună... că ai 
fost alături. de mine-când... bătrânul începu să se înece. 

— Bunicule! Bunicule! exclamă Kassandra. 

— Scrisoarea... 

— Bunicule, linişteşte-te! Ce scrisoare, bunicule? 

— E aici, spuse bătrânul lovind cu mâna în pernă. Am scris-o... 
pentru tine... la-o... Nepoata mea care... sărută-mă... sărută- 
mă... 

— Bunicule... bunicule... plângea fata. 

Auzind că don Alfonso e pe moarte, veniră la hacienda şi 
Tomas şi Simon. Matias îi conduse prin camera de zi, unde 
Herminia discuta cu doctorul. Simon o auzi bine când spuse că, 
în ultimele clipe, Alfonso pierduse contactul cu realitatea. 

— Închipuiţi-vă, spuse Herminia, vorbea despre o nepoată care 
nu există. Şi-a pierdut minţile. 

— O, Tomas, a murit! spuse Kassandra, aruncându-se în 
braţele lui Tomas. 

— Cum aţi aflat? îl întrebă Gema pe Simon. 

— Dorinda a telefonat la hotel. Şi voiam să vă spun şi eu ceva. 

— Bine, bine, interveni Gema. Tomas, ia-o pe Kassandra de 
aici. Sărmana copilă plânge întruna. 

Gema se apropie de patul de moarte al lui Alfonso ca să- şi i ia 
rămas-bun de la cel mai bun prieten şi protector al ei. 


— Adio, Alfonso... de aici înainte vei fi printre cei care te-au 
iubit cu adevărat. Ai fost bun cu mine. Ai vrut să mă vezi fericită. 
Dar n-am putut. Oricum, îţi mulţumesc pentru bunele tale 
intenţii. Am să mă rog pentru sufletul tău... care este în drum 
spre o lume mai bună... Adio! 

Luis David o aştepta pe Kassandra în faţa uşii. 

— Kassandra, vino te rog, hai în living. 

— Pleacă de lângă mine, pleacă! Nu vreau nimic de la tine! 
Nici alinare, nici consolare! îi spuse ea printre lacrimi. 

— Kassandra, ce ţi-am făcut eu? 

— Mai îndrăzneşti să întrebi? | 

— Cred că va trebui să-mi ierţi multe lucruri, Kassandra. 

— Să-ţi iert...? 

— Da, Kassandra, da... Acum ştiu... ştiu ce a făcut mama mea 
cu mulţi ani în urmă... când te-a luat de aici, din casa asta... 
Acum Ştiu că eşti nepoata lui Alfonso. 

— Şi ce importanţă are asta acum? 

— Are, Kassandra! Foarte mare importanţă! Acum înţeleg de 
ce a făcut asta. Nu pentru ea, pentru Ignacio. Pentru moştenire. 
Acum ştiu de ce s-a căsătorit Ignacio cu tine, înţeleg... Luis David 
făcu o pauză... înţeleg de ce l-ai ucis. 

— Lasă-mă în pace! Lasă-mă în pace! strigă Kassandra. 

Tomas o îmbrăţişă protector. 

Herminia dorea să scape cât mai repede de aceşti oaspeţi 
nedoriți. Şi avocatul Olivares o sprijinea în acest sens. Herminia îl 
chemase imediat ce doctorul o anunţase că orele lui Alfonso sunt 
numărate. 

— Dumneavoastră sunteţi singura proprietară de drept a 
tuturor acestor bunuri, puteţi să faceţi ce doriţi. 

— Daţi-i afară, afară cu ei! strigă Rosaura. 

Herminia se ridică hotărâtă să treacă la fapte. Chabela şi 
Rosaura porniră în urma ei. Nu voiau să piardă nimic important. 

— Totul s-a terminat, începu ea cu voce hotărâtă, intrând în 
camera lui Alfonso. V-aş fi recunoscătoare dacă aţi părăsi imediat 
această casă... Hai... Ce mai aşteptaţi? 

— Incet, mamă, încercă Luis David s-o potolească. 

— Vă rog să ne iertaţi, doamnă, Kassandra nu va pleca decât 
după ce va lua scrisoarea, se împotrivi Tomas. 

— Care scrisoare? se miră Herminia. 

— Cea pe care a scris-o domnul Alfonso... este acolo, sub 
pernă, răspunse Tomas. 

Herminia păli. Chabela şi Rosaura priveau neputincioase cum 


Simon şi Tomas căutau scrisoarea. 

— Nu poţi să mă dai afară, se împotrivi Kassandra. Rămân aici 
până la înmormântare. 

Herminia răsuflă uşurată când prietenii Kassandrei plecară 
fără să fi găsit nimic. Dar după moartea lui Alfonso petrecu zile în 
şir căutând scrisoarea. 

În noaptea aceea Kassandra, cu toată împotrivirea Herminiei, 
rămase în camera ei, de care o legau, în general, numai amintiri 
neplăcute. Luis David ştia că nu e momentul pentru o discuţie 
decisivă, dar ţinea cu tot dinadinsul să-i spună ce avea de spus. 
Uşa camerei Kassandrei era deschisă. Care nu-i fu uimirea să-l 
vadă-pe Randu la căpătâiul patului. Nu pricepea cum de 
ajunsese omul ăsta aici. 

— Acum înţeleg de ce ţi se spune omul-umbră. Ce cauţi aici? îl 
întrebă Luis David. 

— După cum vezi, Kassandra se odihneşte şi eu îi ţin 
tovărăşie. Cred că nu este încântată de vizita ta. 

— Trebuie să vorbesc cu ea, spuse sec Luis David. 

— Furia te face îndrăzneţ... Nu uita că sub hainele elegante 
am întotdeauna unul din cuţitele mele. 

— Randu, te rog!- exclamă Kassandra. 

— Nu te teme, prinţesă, ştiu că dormitorul unei doamne nu 
este loc de duel. Vreau să am grijă de tine pentru că eşti o copilă 
bolnavă. Îţi urez fericire, prinţesa mea, se înclină Randu şi 
dispăru la fel de misterios şi pe nesimţite cum apăruse. 

Luis David dorea să repare nedreptatea pe care i-o făcuse 
Herminia Kassandrei. Considera că are dreptul să poarte numele 
de Arocha, dar pe Kassandra n-o interesa moştenirea, 
întotdeauna trăise modest. Se mulţumise cu dragostea bunicului 
ei şi cu amintirile despre părinţi. Dar acum era prea târziu pentru 
tot. ; ; ; 

Luis David .spera însă să trezească din nou sentimentele 
gingaşe din inima ei. Simţea că lucrul acesta este posibil, ca în 
noaptea în care au încercat să fugă. Făcu gestul s-o îmbrăţişeze, 
dar ea îl respinse brutal. 

— Pot să trec peste ceea ce ai făcut pentru că te iubesc... 
Ceea ce n-aş suporta... ar fi să descopăr că iubeşti alt om... Este 
singurul lucru pentru care aş.suferi, te rog să mă-crezi că te 
iubeşte şi te mângâie altul... aş înnebuni de gelozie. Te iubesc, 
crede-mă, Kassandra, îi spuse emoţionat Luis David, te iubesc 
din toată inima. 

Dar Kassandra decisese să accepte oferta lui Randu, să se 


mute la hotel şi să înceapă să trăiască o viață de distracții şi 
plăceri. 

— lar pe tine te urăsc. Mi-ai ucis copilul. Niciodată n-am să ţi-o 
iert! 

— Nu poţi să mă acuzi pe mine de asta, ascultă-mă, o imploră 
Luis David strângând-o la piept cu toată dragostea pe care o 
simţea. Îi căută buzele şi i le sărută. Kassandra se smulse din 
îmbrăţişarea lui. 

Petrecu apoi o noapte de coşmar. 

„Nu pot să dorm! Nu pot să dorm! Degeaba am luat tablete să 
dorm, nu mă ajută. Aş vrea să fie linişte şi întuneric! Să nu mai 
am gânduri... Să nu-mi mai amintesc nimic! Bunicul, Manrique, 
fiul meu... mă urmăreşte nenorocul. Moartea! Şi el, el şi 
dragostea lui bolnavă, dorinţa lui de a-mi face rău... El, mereu el! 
Oh, dacă aş putea să fug! O să plătească pentru toată durerea 
pe care mi-a pricinuit-o! O să plătească pentru fiecare lacrimă a 
mea, pentru fiecare minut de suferinţă!” 

Nici Luis David nu avea linişte. 

„Ceea:'ce n-aş putea suporta ar fi să descopăr că iubeşte pe 
altul. Este singurul lucru pe care nu l-aş SUGE e Să ştiu că e cu 
altul... s-o văd cu el.. 


45 


Familia Alonso se mută într-o casă mare şi nouă. Lilia Rosa 
refuzase cu încăpățânare să se mute până când Roberto i-a spus 
răspicat că ameţelile mamei sale nu erau chiar aşa de 
neînsemnate. 

— Ofelia este bolnavă de o boală incurabilă. Lilia Rosa, are 
nevoie de noi. 

— Te urăsc, te urăsc, strigă fata, şi te voi urî şi mai mult dacă 
nu-mi vindeci mama! 

În cele din urmă consimţise, dându-şi seama că numai aşa o 
poate face fericită pe mama ei. Ofelia era bolnavă, dar fericită 
pentru prima oară în viaţa ei. 

Manrique se întrema încet, stând mai mult afară, în curte. Lilia 
Rosa şi Manrique se gândeau la acelaşi lucru când se uitau unul 
la altul: făcuseră schimb de locuri. Manrique nu se dăduse bătut, 
nici faţă de sine, nici faţă de ceilalţi. Cel mai mult îl preocupa 
Kassandra. Îl chemase pe tânărul avocat Francisco Alis şi îl 
iniţiase în legătură cu cazul. Tânărul avocat îl asculta rece. 

— Auzi, Roberto, se plângea Manrique, se gândeşte să susţină 


că s-ar putea ca fata să fie vinovată. 

— N-ai să găseşti pe nimeni care s-o apere pe Kassandra cu 
pasiunea cu care ai apăra-o tu, replică Roberto. Ar trebui s-o 
chemi şi pe ea mâine. Poate că Alis o să-şi schimbe atitudinea 
când va vedea ce fel de om este ea. 

De la Simon aflară că fata se mutase la hotel. Manrique se 
miră foarte tare că se hotărâse să facă un asemenea pas. Nici 
Randu nu pricepea prea bine ce se întâmplase cu ea, dar era cât 
se poate de fericit. 

— Cât timp eşti sub acest acoperiş, nimeni nu va putea să-ţi 
facă niciun rău. Dormi liniştită, eu voi veghea asupra comorii 
mele, îi spusese el în noaptea aceea, când, după înmormântarea 
lui Alfonso, venise obosită şi cu inima frântă. 

La hotel se întâlni cu Yaritza care îl făcuse pe Randu s-o 
primească printre oamenii din personalul lui. N-o iertase că o 
blestemase pe Veruşka, totuşi n-o refuzase. Faptele Yaritzei, ca 
şi ale lui, erau motivate de dragoste şi patimă. 

— Te miră că mă vezi, surioară, îi spuse ea Kassandrei, dar 
iată că din nou luptăm amândouă pentru dragostea lui. 

— Greşeşti dacă gândeşti aşa. Eu nu lupt pentru dragostea 
lui... nici a altcuiva.-.Capitolul acesta este închis pentru mine. 

Yaritza zâmbi dulce. 

— Vrei să devii sfântă? 

— Nu! Vreau să-l fac pe el să sufere. Cu primul care îmi iese în 
cale. 

Randu, ca şi cum i-ar fi ghicit gândurile, îi cumpără rochii 
frumoase în culori vesele şi o îndemnă să renunţe la negru. 

— Nimic nu e veşnic... decât moartea. Avem o singură viaţă... 
şi toţi, din păcate, ne ducem până la urmă. Pe lumea cealaltă, 
plină de linişte. Cei care ne-au părăsit au plecat mai devreme, 
dar sunt acolo... ne aşteaptă. lar noi, aici, pe pământ, trebuie să 
profităm de ceea ce ne-a dăruit Domnul... şi asta durează foarte 
puţin. 

— Atunci când trăieşti ca să iubeşti, Randu, dar nu contează, 
poţi să trăieşti şi ca să urăşti. Ă 

— Şi ura este o patimă. Dacă urăşti e foarte bine. Inseamnă că 
nu eşti moartă! Te cred că poţi să iubeşti şi să urăşti în acelaşi 
timp! 

— Aceeaşi persoană? Nu m-am gândit la asta... Socoteam că 
poţi să urăşti pe unul şi să iubeşti pe altul. Nu ştiu, nu ştiu, 
Randu. 

— Eh, bine, să decidă soarta... dar acum trebuie să trăieşti, 


trebuie să reînvii, Kassandra... şi de aceea ţi-am cumpărat toate 
astea. 

— Poate că ai dreptate. Am venit aici... în căutarea unei vieţi 

i... Am vrut să-mi las toată durerea acolo unde am trăit până 
acum... toată tristeţea... Acolo trebuia să las şi doliul. Nu pot să 
le port, spuse Kassandra uitându-se la rochiile pe care i le 
cumpărase. Şi unde? Am să rămân aici... vreau să muncesc... 
vreau să-mi câştig existenţa. 

Inima ei era plină de tristeţe, dar refuza suferinţa. Trebuise să- 
i explice şi lui Manrique hotărârea ei de a se muta la hotel. Se 
pregăti şi după-amiază se duse la el. Era supărat, avea impresia 
că tata uitase de el şi de dragostea lui. 

— Manrique, acum a venit şi rândul meu să fac rău. 

— Îţi înţeleg mânia, dar ce ai cu mine? o întrebă el. Ai uitat de 
mine? 

— Vreau să-l fac să sufere. lartă-mă, dar n-aş putea să te 
folosesc pe tine ca instrument al răzbunării mele... nici pe 
Tomas, nici pe Randu. 

Pe toţi îi respecta şi îi iubea, dar le era şi recunoscătoare. 
Trebuia să fie un om cu totul nou. O să-i dea voie să intre în viaţa 
ei. 
Manrique privi trist în urma Kassandrei când plecă. Şedea în 
scaunul cu rotile şi se simţea neputincios, copleşit de hârtii. Până 
la proces mai rămăsese mai puţin de o lună. 

Tânărul avocat îi făcu semn lui Simon, care tundea o tufă de 
trandafiri. Bunul bătrân veni şi îl duse pe invalid în casă. Simon şi 
Marcelino îşi găsiseră adăpost în casa familiei Alonso. O ajutau 
pe Elvira la treburile casei şi seara Simon se ducea uneori să-şi 
facă numărul cu păpuşa la hotelul lui Randu. Schimbase astfel 
bolta circului cu podiumul din hotel şi se bucura mai ales că avea 
ocazia să stea de vorbă cu Kassandra, pe al cărei chip 
descoperea însă întotdeauna numai tristeţe. 

— Stelele nu încălzesc, Kassandra, îi spuse el. Am să caut 
râsul pe care l-ai pierdut şi am să ţi-l înapoiez. 

Seara, Manrique îşi petrecea timpul stând de vorbă cu Lilia 
Rosa şi cu Glinka. Era plăcut să-i vadă aşa de fericiţi şi de 
îndrăgostiţi. Până la nuntă mai erau numai trei zile. Lilia Rosa îl 
îndemna.pe Manrique să nu se dea bătut. 

— Trebuie să încerci, trebuie! Uită-te la mine. Eu am făcut aşa 
şi eram un caz fără speranţă. 

— Nu pot, Lilia Rosa, e imposibil. Cât de mult aş dori... Mi-aş 
da jumătate de viaţă numai să mă pot ridica de pe scaun. 


În clipa aceea intră Elvira foarte tulburată, însoţită de Rosaura. 
Servitoarea ieşită din minţi de furie se năpustise în casă ca un 
duh rău şi îşi vărsă toată furia pe sărmanul Manrique: 

— Niciodată n-o să mai mergeţi. Niciodată n-o să mai părăsiţi 
scaunul acela cu rotile şi n-o s-o puteţi apăra pe Kassandra. 

— Dar cum puteţi vorbi aşa... leşiţi afară! strigă Elvira, 
regretând că o primise pe această femeie în casă. 

Nimeni nu înţelegea cu ce scop venise servitoarea. Dar 
Rosaura îşi pierduse controlul. Plicul gol pe care îl găsise în 
camera lui Matias nu făcuse decât să-i sporească îngrijorarea că 
Chabela ar putea rămâne fără moştenire... l 

— O să fie condamnată pentru crimă şi nu veţi putea face 
nimic pentru ea. 

Glinka sări şi o apucă de umeri pe servitoarea furioasă. | se 
oferea ocazia s-o răsplătească pentru faptul că îl dăduse cândva 
afară din casă. 

— leşi afară! strigă ţiganul. 

Manrique fu foarte tulburat, dar în aceeaşi seară se hotărî să-l 
roage pe:Roberto să-l opereze imediat. 


În seara. aceea, Kassandra se pregătea să apară pentru prima 
oară pe scenă. Abia reuşise să-l convingă pe Randu să-i dea voie 
să participe la spectacolul oferit de hotel clienţilor. Ţiganul 
îndrăgostit îi spuse că singura ei îndatorire era să înfrumuseţeze 
locul cu prezenţa ei. 

— Nu vreau nici să vinzi flori ca Yaritza, nici să ghiceşti viitorul 
ca Dorinda. Mărită-te cu mine, prinţesă. Am să te fac fericită. Am 
fost promişi încă de copii. Acum am fi avut un copil voinic şi 
frumos... şi am fi fost mândri şi fericiţi. 

— Incetează, Randu! Nu-mi mai vorbi despre asta, îl rugă 
Kassandra. | 

— Toată nefericirea ta vine de la el. Kassandra, singurul mod 
de a-l scoate pe omul acesta din viaţa ta este să te căsătoreşti 
cu mine. 

— Nu, Randu, eu am alte planuri... te rog, dă-mi voie să apar 
în spectacol. 

In acest timp, Luis David stătea în salonul de dans şi nu ştia că 
Hector se dusese să vorbească cu Kassandra. Venea în fiecare 
seară, şedea la aceeaşi masă, se uita la ea cum dansează şi 
tânjea după ea. | se părea tot mai frumoasă şi mai strălucitoare, 
dar ea se încăpăţâna să-l evite. Randu zâmbi mulţumit când îl 
văzu pe Hector. Tânărul îi întrerupse discuţia cu Kassandra, 


cerându-i să stea de vorbă cu el. 

— Ce, prietenul tău n-are curaj să vină aici? 

— Kassandra, începu jenat Hector, ca să fiu sincer, Luis David 
nu m-a rugat să vin. Am venit din proprie iniţiativă. Ştii, este 
disperat, nu mănâncă, nu doarme. 

— Nu mai spune! 

— Da, nu vorbeşte decât despre tine, zile şi nopţi întregi stă 
numai aici. Tu eşti obsesia lui... Mi-e milă de el... 

— Mie.nu, ripostă Kassandra rece. Cred că ai venit degeaba... 
Poţi să-i transmiţi că dacă vrea să se chinuiască, n-are decât să 
continue să vină aici, îl aşteaptă o mare surpriză. 

Hector ieşi. Ştia că jos, în sală, îl va găsi pe Luis David. Randu 
privi cu înțeles- la Kassandra şi înţelese ce intenţii are. 

— Foarte bine, joacă dacă vrei. Vrei să-l răneşti mai adânc, 
chiar în inimă. 

— Da, acolo unde am fost şi eu rănită. Ştiu că asta îl va durea 
cu adevărat. Îţi mulţumesc că mă ajuţi să mă răzbun. 

— Viaţa mea îţi aparţine, prinţesă. la din ea ce doreşti, voi fi 
alături de tine până la sfârşit. 

Kassandra se duse repede în camera ei ca să se pregătească. 
Dorinda o aştepta. Dădea în cărţi. Kassandra deschise dulapul ca 
să-şi aleagă rochia pentru seara aceea. Voia să arate minunat. 

— Văd... o mare schimbare în viaţa ta, începu Dorinda... ca un 
fel de lumină care te înconjoară... Păşeşti uşor şi o mulţime de 
ochi sunt aţintiţi asupra ta... Se opri o clipă, privind-o cu înţeles... 
Văd un scop pe care ţi l-ai propus... ai să-l atingi. 

— Ştii prea multe despre viaţa mea ca să te cred! o întrerupse 
Kassandra. Câtă nefericire şi tristeţe mai pot îndura pe lângă 
ceea ce am îndurat până acum? 

— Dar acum eşti înconjurată de dragoste. 

— Ştiu, bunico... ştiu că te am pe tine, dragostea ta... oam pe 
mătuşa Gema, sunt o mulţime de oameni în jurul meu care mă 
iubesc. Dar eu vorbesc despre un alt fel de dragoste... despre 
visuri, despre omul care mă va iubi... 

— Prinţul visurilor tale? Îţi mai aduci aminte...? 

— Toate acestea au dispărut din viaţa mea... Şi atât de 
repede, bunico! Ar trebui să fiu la începutul drumului şi simt că 
sunt la sfârşit şi că n-am găsit nimic. Singurul lucru care mi-a mai 
rămas este amărăciunea răzbunării. 

Kassandra se privi în oglindă. Era mulţumită de felul cum 
arăta: o femeie atrăgătoare şi strălucitoare, pe care orice bărbat 
ar fi fost gata s-o iubească. Cineva bătu la uşă care se deschise 


apoi imediat, lăsând să intre un frumos buchet de trandafiri şi o 
mână care îi ţinea. Era Tomas. 

— Hei, te-ai întors! strigă Dorinda. 

— Tomas, Tomas! strigă Kassandra apropiindu-se de el, 
fericită să-l vadă din nou. Credeam că n-am să te mai văd 
niciodată, că nu m-ai iertat. 

Tânărul fu sincer mişcat de bucuria manifestată de Kassandra. 
Fusese îndurerat când plecase din casa lui. Simţise că-i cade 
cerul în cap, că tot ceea ce făcuse fusese în zadar. Când Dorinda 
şi Gema se mutaseră şi ele la hotel, Tomas îşi făcuse bagajele şi 
plecase, gândindu-se să se alăture vreunui circ ambulant, dar 
era prea trist ca să mai poată face pe cineva să râdă. 

— N-am pentru ce să te iert, Kassandra, spuse tânărul clovn. 

— Ştiu că m-am purtat urât cu tine. 

— Nu, ai fost rea cu tine însăţi, dar acum nu înţeleg această 
schimbare. 

— Te rog, Tomas, nu încerca să înţelegi, iartă-mă şi atâta tot. 
Vrei? x 

— Nici nu trebuie să mai întrebi, răspunse tânărul. In sufletul 
meu sunt tot clovnul Nikolasin. 

— Te-ai întors la- timp. Astăzi am să-mi prezint numărul. Hai, 
spuse blând Kassandra şi îl luă de mină pe prietenul ei 
credincios. 

Tânărul plecă repede să se schimbe, iar Kassandra se aşeză în 
hol să-l aştepte. Se uită de jur-împrejurul sălii. Era plină de 
perechi care dansau. Îl văzu şi pe el... 

— A venit clipa cea mare, îi spuse Randu apropiindu-se de ea. 
Ţi-e teamă? 

— Puțin, recunoscu Kassandra. 

— Eşti sigură că n-ai să renunţi în ultima clipă? Întrebă Randu 
cu îndoială în glas. 

— Nu! răspunse ferm Kassandra. 

— Mă bucur că eşti pregătită, dar nu sunt sigur că înţeleg 
motivul. 

— Randu, principalul motiv este că nu doresc să fiu întreţinută 
de tine, dar aş minţi dacă n-aş recunoaşte că vreau să-l fac pe 
Luis David să sufere. 

— A venit, l-am văzut. 

— Aştept să mă anunţe Tomas. 

îmbrăcat într-un. smoching elegant, Tomas se apropie de 
microfonul de pe podiumul pentru dans. 

— Doamnelor şi domnilor spuse el şi se opri o clipă, 


cuprinzând cu privirea toată sala în calitatea mea de maistru de 
ceremonii 'al noii Săli albastre: din acest hotel minunat, am 
plăcerea să vă anunţ ceva cu totul deosebit... o mare şi foarte 
plăcută, sperăm, surpriză pentru dumneavoastră, cei care ne 
faceţi cinstea de a veni aici seară de seară! Nu e nevoie să va 
spun mai mult, vorbele sunt inutile. Surpriza serii noastre e aici, 
printre noi. Spuse Tomas şi arătă cu mâna spre Kassandra care 
apăruse pe podium lângă spectatorii uimiţi. 

Fata luă microfonul, se înclină şi aşteptă primele măsuri ale 
muzicii. Rochia strimtă sublinia trupul ei suplu. Glasul plăcut, 
delicat, se răspândi în sală. | | 

Luis David simţi cum i se urcă sângele la cap. Comandă încă 
un pahar, fără să-şi ia privirile de la ea. Ştia că face asta din 
cauza lui şi că era cel mai rău lucru care i se întâmplase până 
acum. Se simţi încă şi mai rău când Kassandra termină de 
cântat. Toţi prietenii erau în jurul ei, o îmbrăţişau şi o sărutau. 
Kassandra zâmbea, îi făcea în necaz. Bău la repezeală încă un 
pahar şi plecă acasă, sperând să n-o mai găsească trează pe 
Herminia. Se certaseră cu o seară înainte până noaptea târziu. 

A doua zi se duse la Hotel Courtyard pe la prânz. Stătea la 
pândă ca un erete.-Simon se apropie de el şi îl rugă politicos să 
plece din sală. 

— Ştiţi, aici va avea loc repetiţia cu noul cântăreţ. Stăpânul vă 
roagă să plecaţi, spuse Simon încurcat, fiindcă domnul Luis David 
fusese întotdeauna foarte binevoitor cu el. 

— Te rog, Simon, cheam-o pe Kassandra. Vreau s-o văd. 

— Îmi pare rău, domnule... Refuză să vă vadă. 

— În ordine, spuse Luis David, ridicându-se furios. Plec, dar să- 
i spui ţiganului ăla tâmpit că plec pentru că aşa vreau eu... iarei 
să-i spui să nu se mai ascundă de mine, te rog. 

Suporta cu greu trecerea zilelor şi nu reuşi s-o vadă decât 
duminică, la nunta Liliei Rosa. În timp ce Dorinda se pregătea, 
Kassandra ieşi din cameră frumoasă şi strălucitoare. Era 
conştientă de faptul că arată bine şi că apariţia ei atrage multe 
priviri. Străbătu sala pe jumătate goală. Luis David şedea pe un 
scaun înalt la bar. Sări jos şi o prinse de mână. 

— Dă-mi drumul! Te urăsc! strigă Kassandra. 

— Ai uitat oare patima cu care te-am sărutat? 

— Să nu mă mai săruţi niciodată. O să fie alte săruturi şi alte 
iubiri. 

— O să cauţi pe cineva, aşa, numai ca să te răzbuni? întrebă 
Luis David disperat. 


— Nu, n-am nevoie de gelozia ta, am nevoie de durerea ta. Şi 
voi găsi un bărbat demn de atenţia mea, nu pe oricine. 

— Aşadar, vrei să găseşti pe altcineva ca să mă înlocuiască. 

— Exact. Te voi înlocui cu altcineva în inima mea. Voi iubi din 
nou, poate mai mult decât te-am iubit pe tine. 

— Kassandra! strigă Tomas din uşă. A venit Dorinda, ne 
aşteaptă. 


În casa Ofeliei şi a lui Robert Alonso totul era pregătit pentru 
nuntă. Aşteptau numai ca Lilia Rosa să iasă din cameră şi să 
pornească la biserică.. 

Ofelia ardea de emoție şi tremura ca de friguri. Nu-şi putea lua 
ochii de la fata ei frumoasă. 

— Roberto, fata noastră... vezi ce frumoasă e?! spuse ea cu 
lacrimi de bucurie în ochi. 

— Da, o să fiu cel mai mândru tată. lar tu, draga mea, nu 
trebuie să plângi. 

Roberto făcuse totul pentru ca Ofelia să fie fericită. Făcuse 
totul, din toată inima. Se purta chiar tandru cu ea, dar Ofelia era 
prea preocupată de fiica ei. Trecuseră atâţia ani! Pasiunea de 
odinioară murise. În plus, deşi încercase să se apropie din nou de 
acest bărbat pe care îl iubise aşa de mult, Ofelia nu reuşise. 
Credea cu adevărat că Gema are mai multe drepturi asupra lui. 
Toate visurile Ofeliei se spulberaseră, în afară de cel pe care îl 
visa acum, cu ochii deschişi: fiica ei, Lilia Rosa, se duce cu paşi 
uşori spre altar. 

Ofelia rămase o clipă singură în bucătărie. Auzi glasurile 
emoţionate ale lui Roberto şi al Elvirei, când cineva bătu la uşă. 

— E voie? 

— O, Tomas, îi recunoscu ea glasul, de ce nu eşti la biserică? 

— Le-am dus pe Kassandra şi pe Dorinda. Am venit după 
dumneavoastră, nu încăpeţi toţi într-o singură maşină. 

— Oh! făcu Ofelia, îndreptându-se spre tânăr. 

— Ce s-a întâmplat, Ofelia? întrebă Tomas îngrijorat. Ai 
ameţeală? 

— Arată ca o păpuşă! se auzi din sufragerie glasul Elvirei. 

— Tomas! exclamă Ofelia făcând semn cu mâna spre tânăr. 

— Da, ce este? întrebă tânărul apropiindu-se de ea. 

— Tomas, nu văd nimic... nu văd nimic... 

— Nu se poate! Dar, Ofelia.. 

— Te rog să nu spui nimănui, i, şopti Ofelia. 

În bucătărie intră Lilia Rosa într-o splendidă rochie de mireasă 


cu văl lung, pe care- | ţinea Elvira. Fata se opri în faţa mamei ei, 
ţinând cu o mână marginea rochiei lungi. ~ 

— Nu spui nimic, mamă? Uită-te la mine! 

— O, draga mea, ce frumoasă eşti în rochia asta, iar chipul tău 
străluceşte de fericire. 

Elvira şi Lilia Rosa plecară cu Roberto şi Ofelia rămase cu 
Tomas. 

— Eu am să vin cu Tomas, n-aveţi grijă, îi asigură Ofelia. 

— Dar trebuie să-i spunem doctorului! exclamă Tomas. 

— Nu, Tomas, te implor. la-mă de braţ. Să nu bage nimeni de 
seamă. 

La biserică, Tomas stătu tot timpul alături de Ofelia şi îi 
povesti ce se întâmpla. Sărmana femeie trăia cea mai fericită zi 
din viaţa ei, dar nu vedea nimic. 

— Acum Glinka îi pune inelul... acum o sărută... îi şopti Tomas. 

— Şi acum ce se întâmplă? 

— Acum doctorul Alonso îşi sărută fiica. 

— Ce frumos! suspină Ofelia. Tatăl cu fiica lui. 

— Oh, Ofelia, şopti tânărul emoţionat, Lilia Rosa se uită 
încoace, fă-i semn cu mâna! 

— Unde? 

— Chiar în faţa ta. 

În timpul sărbătoririi de acasă, Tomas şezu tot timpul lângă 
Ofelia, care îi mulţumi că o ajutase să fie într-adevăr fericită în 
ziua aceea. Seara, tinerii tăiară tortul, îşi luară rămas bun de la 
oaspeţi şi porniră în luna de miere. Toţi ieşiră să-i conducă. 

— De ce nu vrei să-i conduci până la maşină? Intrebă Roberto. 

— Nu, nu! Du-te tu, Tomas! 

— Eşti sigură? întrebă tânărul. 

— Du-te, du-te cu Roberto! spuse Ofelia rămânând pironită 
locului. 

— De ce nu vrei să mergi? întrebă încă o dată Roberto. Ofelia, 
ce se petrece cu tine? 

— Du-mă la mine în cameră. 

— Dar ce-i cu tine? Ce s-a întâmplat? 

— Oh! Nu mai văd! Nu văd nimic! repetă Ofelia printre lacrimi. 

Lilia Rosa veni să-şi ia rămas-bun de la mama ei. Glinka abia 
reuşi să le despartă din îmbrăţişarea fierbinte. 

Ascultând-o pe Ofelia povestind cum stătuse la nuntă şi se 
străduise ca fiica ei să nu observe, ca.să nu-i strice bucuria, 
Roberto începu să plângă alături de ea. Nu avea puterea să-i 
dezvăluie adevărul. O consolă spunându-i că necazul ei este de 


aceeaşi natură cu al Liliei Rosa şi, aşa cum aceasta se ridicase 
din scaun într-o zi, tot aşa şi ea va vedea din nou. Ultimul lucru 
pe care îl văzuse ca prin ceaţă fusese chipul fericit al fiicei sale. 

Chabela citi despre căsătoria lui Glinka cu Lilia Rosa în ziarele 
care urmăreau cu regularitate asemenea evenimente. Deşi îl 
respinsese cu brutalitate pe tânăr, acum suferea. Rosaura o 
consola spunându-i că nu era demn de ea. 

— Nu merita nici să-ţi lege şireturile. Şi apoi, tu ai să fii o fată 
foarte bogată. Herminia o să-ţi lase ţie totul şi atunci toţi băieţii 
or să fie la picioarele tale. 

Cu toate acestea, Rosaura ştia că nu va avea linişte până când 
Kassandra nu va fi condamnată. De aceea încerca în fel şi chip 
să-i amărască viaţa. Găsi un aliat în Norma. 

Intr-o zi, Dorinda găsi o rochie a Kassandrei ruptă în bucățele. 
Randu era turbat de furie. Chiar şi aici, sub acoperişul lui, 
îndrăzneşte cineva să-i facă rău prinţesei lui! 

— Uite, babo, strigă ţiganul dându-i bani Dorindei, cumpără-i 
cele mai frumoase şi mai scumpe rochii din oraş. Dar cel care îi 
face rău trebuie să plătească! 


46 


Când la hotel apăru un cântăreţ nou, Kassandra îşi spuse că 
acesta ar putea fi omul care să umple golul lăsat în inima ei de 
Luis David. 

Tânărul Juan Ramon era spaniol, un cântăreţ cunoscut în 
întreaga Americă Latină. Cânta şi la chitară şi compunea cântece 
foarte romantice. Când începea să cânte cu glasul lui catifelat 
Asta mă ucide, frângea multe inimi de femei. Pe lângă aceasta, 
era un bărbat înalt şi zvelt şi nu e de mirare că era admirat în 
toată America de Sud. Prima întâlnire a Kassandrei cu Juan 
fusese foarte interesantă. Kassandra fugea de Luis David şi Juan 
de o adoratoare. Deşi scurtă, întâlnirea fu foarte plăcută pentru 
Juan. 

— Când am să vă mai văd? întrebă el. 

— N-aveţi grijă, cu siguranţă că o să ne întâlnim diseară. 

Seara, îmbrăcat elegant pentru spectacol, Juan o căuta cu 
privirile pe fata cu care se întâlnise mai devreme în hol. 

— Căutaţi pe cineva? întrebă Randu apropiindu-se de el. 

— Nu, pe nimeni, răspunse tânărul. O zări abia când începu să 
cânte. li zâmbi şi Kassandra îi întoarse zâmbetul. Luis David 
observă imediat acest schimb de zâmbete. 


— Ceacipe! 

— Ce înseamnă asta? se miră Juan. 

— Noroc, pe ţigăneşte, spuse Randu, mulţumit că Salonul 
albastru era plin. Asta şi dorise când îl adusese pe noul cântăreţ. 
În salon era şi Luis David, care urmărea atent fiecare pas al 
Kassandrei. 

Mai târziu, când Norma îi spuse că îi văzuse pe terasă, se duse 
la Gema să se plângă că îl face gelos. 

— Pentru Dumnezeu, Luis David, dar nu e o fetiţă. E femeie în 
toată firea şi hotărăşte singură ce vrea. 

— Ştiu, dar îmi vine să mă duc acolo şi să-i sucesc gâtul 
şmecheraşului ăluia! 

— Luis David, te rog, stăpâneşte-te! spuse înspăimântată 
Gema. 

— Foarte bine, ajunge cât m-am făcut de râs, admise Luis 
David şi o îmbrăţişă, simțindu-se neputincios. 

Se întoarse în hol şi se uită la cei doi care se priveau unul pe 
altul. Se întrebă dacă vrea realmente să se răzbune sau să se 
îndrăgostească cu adevărat. 

„Foloseşte mărturisirea mea ca armă ca să-mi facă rău şi să 
mă aducă la disperare. De ce i-am spus!-Dar dacă am pierdut-o 
de tot?” 


— Cine eşti? o întrebă Juan pe Kassandra după ce se aşezară 
comod pe terasă. 

— Are vreo importanţă? 

— Depinde... Pentru un bărbat ca mine, există femei care nu 
au nici nume. Sunt ca o amintire: dulce... un dar. lar altele m-au 
sprijinit, pe acelea le-am iubit. 

Kassandra zâmbi. Nu se aşteptase la o asemenea sinceritate. 

— Şi cât timp le-ai iubit? 

— Poţi să iubeşti o noapte... o zi... o întreagă veşnicie. 
Dragostea este întotdeauna aceeaşi şi, dacă te gândeşti mai 
bine, îţi dai seama că este, cu toate acestea, diferită de fiecare 
dată. 

— Ai spus că ai iubit prea puţin. 

— Dacă aş fi iubit cu adevărat, acum aş fi avut o casă, o soţie 
care să mă aştepte... copii... :Oh, asta e imposibil! Nu... Până 
acum, cea mai puternică dragoste a fost pentru cariera mea... 
dorinţa de, succes... de a transmite publicului sentimentele pe 
care le trăiesc când îmi cânt cântecele: iubirea ideală... 
succesul... 


— Oare asta înseamnă că nu vrei să te îndrăgosteşti? 

— Nu... numai că încă nu am găsit adevărata dragoste, spuse 
cu gingăşie Juan ridicând paharul, încă mai caut femeia. 

— Şi eu caut bărbatul, răspunse Kassandra cu aceeaşi 
sinceritate. 

— Pentru întâlnirea noastră... Dar nu mi-ai spus cine eşti? 

— Eu sunt femeia... 

— Cea pe care o caut? 

— Poate, zâmbi Kassandra. 

— Păi atunci spune-mi ceva... povesteşte-mi viaţa ta. 

— Viaţa mea?! exclamă Kassandra, sorbind din pahar. Viaţa 
mea e cam încâlcită... poate chiar curioasă. Am fost crescută ca 
țigancă la un circ... Am fost ţintă pentru aruncătorul de cuțite. 

— Serios? se miră tânărul. Este fascinant! 

— Nu e mult de când dormeam în rulotă... sau pe iarba 
câmpului... Treceam noaptea prin oraşele adormite... mergeam 
dintr-un loc într-altul... fără să ne stabilim nicăieri, povestea 
liniştită Kassandra, amintindu-şi zilele petrecute la circ, când 
fusese atât de fericită. 

Ciocniră sonor paharele în cinstea faptului că se cunoscuseră 
şi sorbiră din şampanie. Kassandra simţi privirea lui devoratoare. 

— Vezi... spuse Juan, avem multe lucruri în comun. Azi aici, 
mâine dincolo, Dumnezeu ştie unde. Îndrăgeşti un anumit loc, îţi 
găseşti prieteni, tandreţe, dragoste... şi tocmai atunci trebuie să 
pleci. 

— Da... dar tu ai:unde să te întorci. 

— Da... în ţara mea... la mama, la fraţi şi la surori. 

— Eu n-am avut nici măcar asta. N-am avut nimic. Am pribegit 
şi atât... 

— Ai dreptate, spuse tânărul după ce reflectă puţin. Este 
altceva. Eşti un sărman pelerin. 

— De ce mă numeşti aşa? îl întrebă curioasă Kassandra. 

— Pentru că asta eşti. Pentru că asta suntem amândoi într-un 
anumit fel. 

— Ştii ceva? Uneori chiar aşa mi se spune. 

— Cine îţi spune aşa? 

— Dorinda... bătrâna care m-a crescut, dar numele meu este 
Kassandra şi cânt şi eu aici. 

— Şi tu cânţi? spuse plăcut surprins Juan. Atunci chiar că avem 
multe lucruri în comun. Kassandra, rosti tânărul, ce nume 
frumos, dramatic... ca şi viaţa ta. Dar cine e Luis David? 

— E durerea mea... nefericirea şi nenorocul meu. Este omul pe 


care l-am iubit atât de mult şi mi-a făcut atât de mult rău! Mi-a 
adus numai suferințe, spuse ea, nevrând să: ascundă 
amărăciunea pe care o purta. 

Juan Ramon apăruse în viaţa ei în momentul în care număra 
zilele până la procesul unde urma să fie judecată pentru o crimă 
pe care n-o comisese şi în care era stăpânită numai de ură şi de 
dorinţa de răzbunare. Cu toate acestea, se ruga lui Dumnezeu să 
facă să înflorească din nou dragostea în inima ei şi să-l 
binecuvânteze pe bărbatul care va reuşi să înfăptuiască acest 
lucru. Şi i se părea că însuşi Dumnezeu i-l scosese în cale pe Juan 
Ramon. E adevărat că era mânată şi de dorinţa de răzbunare 
împotriva lui Luis David, dar găsise şi o dragoste veselă, o 
dragoste plină de bucurii, fără chinuri şi suferinţe. 

Dar Luis David nu-i dădea pace. O găsi la bar şi nu reuşi să-l 
evite. Se opri chiar în faţa ei. 

— Aş vrea să stăm de vorbă, frumoaso. 

— lar eşti aici? larăşi? 

— Sunt aici tot timpul... şi voi fi tot aici până voi înţelege de ce 
te întâlneşti cu un bărbat numai ca să mă faci gelos pe mine. 

— Nici vorbă! răspunse Kassandra. E adevărat că am început 
să mă întâlnesc cu gând să mă folosesc de el, dar acum am alte 
sentimente. 

— Kassandra! exclamă Luis David dând din cap fără s-o 
creadă. 

— S-ar putea să încep să-l iubesc... poate chiar îl şi iubesc De 
ce crezi că n-aş putea să iubesc pe altcineva? 

— E o minciună! strigă Luis David. Ştii că n-aş putea io sa 
asta! Vrei să mă faci gelos. 

— Am vrut să mă răzbun... dar adevărul este că am găsit o 
inimă generoasă care mi-a oferit dragoste. Inţelege, Luis David... 

— Aşadăr, făcu Luis David curios, cauţi alinare în braţele altuia 
ca să fugi de mine? 

— Ştiu că o să încerci să mă împiedici. Ştiu că vei fi duşmanul 
meu la proces.. 

— Oare nu înţelegi că pot să fac în aşa fel încât să fii 
condamnată? 

— Înţeleg, tocmai de asta... dar vom avea o confruntare, Luis 
David, aşa că acum lasă-mă în pace! 

Luis David o luă de mână ca s-o reţină, dar fata se smulse. 

„De ce, de ce ni se întâmplă nouă toate asta? Dacă iubirea 
este adevărată, ea nu poate să moară. Am vrut numai s o fac 
fericită. De ce se întâlneşte cu altul? Nu minte? Nu se preface? E 


adevărat că a sărutat-o?” 

Kassandra se duse la repetiţia lui Juan. Tomas era şi el prin 
preajmă; începuse să ia lecţii de chitară cu Juan. Juan o apucă de 
mână pe Kassandra. 

— Am aflat totul despre viaţa ta! 

— ŞI... la ce concluzii ai ajuns? întrebă ea. 

— O să vorbim mai târziu despre asta. Acum am să-ţi comunic 
ceva printr-un cântec, spuse el şi luă chitara. Cânta numai pentru 
ea, privind-o duios. 

După repetiţie se duseră să se plimbe. Se ţineau de mână, iar 
el îi vorbea cu căldură şi gingăşie şi Kassandra simţi că poate 
avea încredere în el. 

— Acum, când ştiu totul despre tine, vreau să te ajut... Spune- 
mi ce pot să fac pentru tine? întrebă el strângând-o mai aproape 
de pieptul lui. 

— Aşteaptă... atâta, să aştepţi... 

— Curând ai să te prezinţi la proces. Dacă totul se termină cu 
bine... 

— Te rog să nu spui nimic, emai bine să aşteptăm. 

Juan îi căută buzele şi cele două guri se uniră într-un sărut 
lung. 

— Trebuie să plec, am stat atât de nt cu tine! se scuză. 

Kassandra credea că va avea parte de o noapte liniştită. 
Manrique se refăcea după operaţie, ea era cu Juan şi o clipă i se 
păru că visele ei pot deveni realitate. 

În noaptea aceea, Luis David bătu la:uşa lui Juan. Tânărul; îl 
privi cu uimire. 

— Ce doriţi de la mine? 

— Să vă spun adevărul, să vă feriţi... căci eu sunt singurul pe 
care l-a iubit vreodată Kassandra, şi singurul pe care îl va iubi, 
zise Luis David dintr-o suflare. 

— Da? făcu derutat Juan. Dar mi-a spus că vă urăşte. 

Cuvintele îl loviră în plin pe Luis David. Ştia că poate s-o 
înfrângă pe Kassandra şi să-i recâştige dragostea numai dacă 
este singură, dacă n-o consolează nimeni. De aceea începu să 
vorbească ca să-l dezamăgească pe Juan. 

—- Nu-i adevărat! izbucni Luis David. Vă înşelaţi. Se foloseşte 
de dumneavoastră ca de un instrument al răzbunării ei, ca să mă 
facă pe mine gelos. 

— Dar a fugit de. dumneavoastră. Mă iubeşte şi eu am s-o fac 
fericită, spuse Juan ferm. 

— Nu vă lăsaţi amăgit, replică Luis David pe un ton muşcător, 


căci niciunul din noi nu poate să-l uite pe celălalt. Dimpotrivă, ne 
chinuim unul pe altui. Durerea pe care ne-o pricinuim este ca un 
lanţ care ne leagă şi nu permite să ne despărţim. 

— Dar mi-a dat voie să mă apropii de ea, să-i fac curte, nu se 
mai putu abţine Ramon. 

— Asta e de dragul răzbunării, îl asigură Luis David. Vă 
vorbesc cu cel mai mare respect şi cu toată sinceritatea. Nu mă 
aştept să mă credeţi. Dar sunt aici... m-am. înjosit în faţa 
dumneavoastră... am venit să.vă rog, să vă implor s-o lăsaţi în 
pace. Vă rog să mă credeţi, Kassandra nu va înceta niciodată, 
niciodată să mă iubească... iar eu o iubesc mai mult decât pe 
oricine altcineva pe lumea asta. lubirea aceasta e blestemată! 
Este şi în inima ei, ca şi într-a mea. Există chiar dacă ea neagă... 
chiar dacă răspunde la îmbrăţişările dumneavoastră... chiar dacă 
o sărutaţi şi răspunde la sărutările dumneavoastră. Credeţi-mă, 
puteţi să-i posedaţi trupul... dar niciodată nu-i veţi avea sufletul. 
Se opri o clipă ca să-şi adune forţele. Nu ştiu dacă mă credeţi, 
dar vă jur că spun adevărul. 

Juan Ramon se întreba cine'- e cu adevărat Kassandra. O fată 
frumoasă şi sensibilă de care s-a îndrăgostit, o femeie rea care 
profită de el ca să se răzbune pe cel ce i-a făcut rău sau, poate,-o 
ucigaşă? 

A doua zi de dimineaţă, Yaritza îi aduse Kassandrei un plic şi 
aşteptă până îl deschise. Era citaţia la proces. Dorinda o 
blestemă pe Yaritza pentru că aduce veşti proaste şi o strânse la 
piept pe Kassandra, sfătuind-o să-i spună.lui Randu că în noaptea 
trecută încercase să-i urzice faţa. 

— Nu, bunico, Randu ar da-o afară de aici şi Yaritza nu are 
unde să se ducă. A recunoscut că a ajutat- o pe Norma şi pe 
servitoarea aceea să intre la mine în cameră atunci când mi-au 
sfâşiat rochia. Nu ştiu de ce mă urăşte Rosaura aşa de mult. 

Kassandra nu ştia nici cât de mult îl zguduise pe Juan Ramon 
povestea lui Luis David despre dragostea lor, dar avea să 
CRIS în aceeaşi seară, când Juan Ramon cântă numai pentru 

„Îi închină cântecul Asta mă ucide. Era cântecul care se cânta 
= aria Luis David o sărutase din nou şi ea simţise că acesta este 
bărbatul de care se îndrăgostise la munte. 

Kassandra era mişcată. Se ridică de la masă şi se apropie de 
el. Se opri pentru o clipă şi privirile li se întâlniră. Când Ramon îşi 
termină numărul, se duse în camera lui. O aştepta. O luă delicat 
de mână şi o trase spre el. 

— De ce?... De ce tocmai cântecul ăsta? îl întrebă ea imediat. 


— Este un cântec foarte frumos... poate puţin cam trist... dar 
nu pot fi toate cântecele vesele. În viaţă mai sunt şi dezamăgiri. 

— Felul în care ai cântat... 

— Ştiu de ce eşti cu mine, spuse Juan oftând şi o îndepărtă de 
lângă el. Ştiu de ce mi-ai deschis uşa spre viaţa ta. Nu m-ai iubit. 
Poate ar fi fost prea devreme să spunem că dragostea nu a 
înflorit, dar nici măcar nu doreai aşa ceva când ai venit la mine! 

— Juan! şopti Kassandra. 

— Da... mi-ai dat speranţe, M-ai lăsat să-ţi ofer dragostea 
mea. lar eu n-am fost decât un instrument în mâinile tale... 

— Juan, iartă-mă, îmi pare rău! E adevărat că am vrut să-l fac 
să sufere pe Luis David... Am vrut să-şi imagineze că sunt cu alt 
bărbat. 

— Imi amintesc de sărutările dulci pe care ni le-am dat... Cum 
ai putut să te prefaci aşa? 

— Nu! Nu! strigă Kassandra. Nu m-am prefăcut! Îţi jur. Am 
simţit ceea ce ţi-am spus! 

— Cum adică? întrebă neîncrezător Juan. 

— Te rog să mă crezi, ăsta-i adevărul. Când te-am cunoscut ți- 
am spus că sunt în căutarea unui bărbat. Nu era minciună! 
Dumnezeu. a fost bun cu mine şi mi te-a scos în cale. Tu erai 
bărbatul pe care doream să-l găsesc. 

Juan Ramon oftă. 

— Kassandra, dar... 

— Am simţit pasiunea şi frumuseţea sentimentelor tale... M-ai 
făcut să uit tot răul şi urâţenia prin care am trecut. Ceva s-a 
aprins în sufletul meu... poate că am să pot iubi din nou... 

— Numai „poate”... 

— Trebuie să ai răbdare cu mine... eu... am fost ca şi moartă. 
Dacă ai putea să te mulţumeşti cu o promisiune... dacă ai vrea 
să aştepţi. 

— Da, ar fi de ajuns, spuse Ramon strângând-o la piept. Ştiu 
cât de mult ai suferit... dar acum nu mai contează... Voi 
aştepta... Am să te reînsufleţesc cu îmbrăţişările mele, cu 
sărutările mele... Poate că într-o zi ai să-mi spui că l-ai uitat de 
tot... Atunci vei trăi pentru mine... 

Juan era convins că este capabil să-i ofere bucurii, s-o facă 
fericită. O strânse la pieptul său şi începu s-o sărute cu patimă. 

Kassandra era încântată. Nici procesul care se apropia nu i se 
mai părea aşa de ameninţător de când era cu Ramon. 

Inviase şi voia să creadă în fericirea alături de el. Dorinda 
încerca s-o convingă să fugă. Manrique se străduia să se ridice în 


picioare, dar nu făcea decât să înrăutăţească lucrurile, punându- 
se în primejdia de a rămâne pentru totdeauna paralizat. Olivares 
jubila, asigurând-o pe Herminia că procesul e ca şi câştigat şi 
Kassandra ca şi condamnată, căci cu avocatul Alis o va scoate 
uşor la capăt. 

— Apărarea lui o să fie slabă, îi spuse Manrique lui Tomas, 
care, la fel ca toţi prietenii Kassandrei, tremura la gândul celor ce 
aveau să se întâmple. Olivares o să-l facă praf şi pubere. 

Kassandra simţea că Alis n-o crede şi că nici nu e dispus să se 
ocupe prea mult de ea. Asta îl îngrijora cel mai mult pe Manrique. 
Nu mai erau decât trei zile până la proces. 

Juan era alinarea Kassandrei, cel puţin aşa credea când se 
dusese în camera lui. Dăduse imediat drumul la pick-up şi pusese 
unul din discurile lui. Muzica aceea, vocea aceea şi cântecele lui 
erau, de fapt, ceea ce o atrăgea la el. Când le asculta, putea să 
viseze, să uite că numai o clipă mai înainte îl văzuse pe Luis 
David şi că îi comunicase liniştită că poate s-o uite. Juan luă două 
pahare şi sorbi puţin din şampanie. 

— Ştii, diseară este ultimul: meu spectacol aici, mâine plec. 
Dar legătura noastră nu poate să se termine, nu-i aşa? 

— Nu! confirmă Kassandra, ridicând paharul. 

— Pentru următoarea noastră întâlnire, spuse Juan, care va fi 
foarte curând. 

— la-mă cu tine! Îți ofer viața mea! la-o! 

— Ştii, dacă te iau cu mine, spuse Juan îmbrăţişând-o, nimeni 
nu va mai putea să te ia din braţele mele! N-am să-ţi mai dau 
drumul să pleci! 

— Niciodată n-am să vreau să fiu departe de îmbrăţişarea ta... 
întotdeauna am să vreau să fiu alături de tine... 

— Te voi lua cu mine, îi şopti Juan printre sărutări... o să 
vedem lumea împreună, ţinându-ne de mână, ne vom plimba 
prin cele mai frumoase oraşe... vom găsi cele mai frumoase 
locuri ca să ne iubim... ne vom ascunde de curiozitatea 
oamenilor... vom alerga ca doi copii fericiţi... fiecare loc pe care îl 
voi vedea împreună cu tine va arăta... altfel... 

Kassandra era ameţită de cuvintele din cântecele pe care le 
auzea. Juan le repetă. Vorbeau în locul ei: 

— la-mă... du-mă cu tine... 

— Am să te duc cu mine... peste tot, iubirea mea. 

Acum discul ajunsese la cântecul Asta mă ucide. 

Kassandra izbucni în lacrimi. Cântecul acesta îi trezea prea 
multe amintiri dragi. 


— Ce s-a întâmplat? întrebă îngrijorat Juan. 

— Hm....Oh, cântecul acesta... Muzica asta... am auzit-o şi mai 
înainte, spuse ea plângând. 

— Cu el? Juan se ridică şi închise pick-up-ul. 

— Îmi pare rău. Spuse ea încercând să-şi stăpânească 
lacrimile. Uită de asta, vrei? Uită... tu... nu m-ai văzut aşa... Te 
rog. Imbrăţişează-mă... 

— Nu, spuse Juan şi o îndepărtă de el. 

— Sărută-mă. Fă ce doreşti din viaţa mea, ţi-o dăruiesc! îl 
implora Kassandra. 

— Nu... îţi mulţumesc pentru darul pe care mi-l oferi... dar nu 
doresc să-l iau. 

— Juan, şopti ea gingaş. 

— Frumuseţea ta... viaţa ta este prea prețioasă ca s-o iau 
numai ca să-mi astâmpăr setea sufletului şi a trupului... pentru 
cât timp? Câteva zile, poate câteva luni? lartă-mă, dar nu vei fi a 
mea nici dacă te posed. 

Înţelesese cât de mult îl iubeşte Kassandra pe Luis David şi cât 
de mult-este iubită de acesta. Îi spusese chiar el, implorându-l s- 
o uite. Ştia de cât curaj are nevoie un bărbat ca să facă 
asemenea gest. 

— Aşadar, mă respingi? 

— Mă îndepărtez de tine... 

— Juan, te iubesc. 

— Nu mă iubeşti, Kassandra, spuse Juan, ştiind că lucrurile 
sunt foarte complicate. Eu nu sunt dragostea ta, sunt numai:o 
poveste trecătoare... sunt un călător care a bătut însetat la 
poarta ta... căruia i-ai dat un pahar de apă proaspătă şi l-ai lăsat 
apoi să-şi continue drumul... viaţa ta este aici... nu trebuie s-o 
iroseşti, ai grijă de ea, Kassandra... Drumul tău s-a încheiat, 
pelerine, oftă adânc Juan. Rădăcinile tale sunt prea adânc înfipte 
aici. Adio, Kassandra, să nu mă uiţi, să nu mă uiţi chiar de tot. 
Intr-o zi ai să-mi fii recunoscătoare pentru ceea ce fac acum. 

A doua zi de dimineaţă, Luis David citi în ziar: 

„Cunoscutul cântăreţ Juan Ramon şi-a încheiat seara trecută 
turneul încununat de succes şi s-a întors astăzi în Spania”. 

Kassandra! Nu cumva a luat-o cu el? se întrebă Luis David. 

Sări în. maşină şi porni spre hotel în pragul disperării. N-o găsi 
în curte, nici la bar, nu întrebă pe nimeni nimic, se duse în 
camera ei. 

— lartă-mă, am crezut.. . începu el când îi deschise uşa. 

— Cum de îndrăzneşti să vii aici? Cum de nu ţi-a fost ruşine să 


te rogi de un bărbat să mă părăsească? 

— Nu, nu mi-a fost ruşine. Poţi să crezi ce vrei, n-am putut 
suporta gândul că ai să pleci cu cineva numai pentru ca să-mi 
faci mie în ciudă. 

— Eram pregătită să-l iubesc... şi el a plecat iubindu-mă. M-ar 
fi luat cu el, aş fi călătorit prin lume, iar tu m-ai lipsit de ultima 
speranţă de a-mi găsi fericirea. 

— Nu puteai să pleci! o contrazise Luis David. Nu uita că te 
aşteaptă procesul. 

„AŞ duce-o de aici, aş duce-o departe de această durere 
chinuitoare...” Simţea că purta o cruce şi că se apropia de 
capătul drumului* 

— Ştiu că mai am numai două zile, oftă Kassandra. 

— Nu vreau să te descurajez, încearcă să mă asculţi, spuse 
Luis David. 

— Închide-mă în închisoare! Găseşte-mi un loc unde niciun 
bărbat n-o să mă mai poată vedea, nici săruta. Distruge-mă! 
închide-mă pentru totdeauna în închisoare! 

Starea sănătății Ofeliei se înrăutăţea. Avea dureri de cap 
cumplite şi era aproape oarbă. Dar nu-şi pierduse luciditatea. In 
zilele lungi pe care le petrecea în pat, se gândea şi la necazurile 
care îi loviseră pe ceilalţi membri ai familiei şi pe prietenii ei: 
Manrique, Gema, Kassandra. 

Mama şi fiica făcuseră schimb de locuri. Acum Lilia Rosa era 
fereastra Ofeliei spre lume. Fata îi aducea mamei sale veşti de- 
afară, ba le mai şi înfrumuseţa, convinsă că în felul acesta îi 
însenina sărmanei femei ultimele zile. 

— Ştii, mamă, pe Kassandra o's-o apere un avocat foarte bun, 
mai bun decât Manrique! 

— Serios? 

— Da, au s-o declare nevinovată, ai să vezi. 

— O, minunat! Mă bucur aşa de mult pentru fata asta. ŞI 
pentru că a venit vorba despre Manrique, poate să meargă? 

—.A şi făcut primii paşi, mamă. A mers, a făcut primii paşi şi 
se simte bine. 

— Scumpa mea, de ce nu mi-ai spus? De ce nu l-au adus 
acasă? 

— Trebuie să mai rămână câteva zile la clinică, să mai facă un 
tratament... dar astăzi după-amiază... fata se opri căci Ofelia 


începuse să tuşească. 

— Ai adus veşti minunate, spuse Ofelia când se linişti. Mă faci 
fericită. 

— Dar încă nu ţi-am spus vestea cea mai mare. Nici mai mult, 
nici mai puţin... o să fii bunică! 

— lubita mea! Eşti sigură? exclamă fericită Ofelia. 

— Da, mamă. 

— Ce surpriză! O să ai un copil. E sigur? întrebă Ofelia 
îmbrăţişându-şi fata.. 

— Da, sigur. 

— Draga mea, e o veste minunată! O, Dumnezeule! Unde e 
Glinka? Probabil că este foarte mândru. 

— Încă nu i-am spus, mamă. Am vrut ca tu să afli prima. Asta 
înseamnă că acum numai tu cunoşti acest secret. 

— Draga mea, dar nu e bine. Este o veste atât de minunată că 
trebuie s-o ştie toată lumea! Trebuie s-o sărbătorim! 

— Când o să te simţi mai bine, o să dăm o petrecere mare! 

Da, iubito, când o să-mi treacă răceala asta! Când se va naşte 
copilul, am să văd! Vreau să-mi văd nepotul, zâmbi Ofelia. 

— Sigur că da, mamă. O s-o invităm şi pe Kassandra, peos 
atunci cu siguranță-că procesul o:să fie încheiat. 

Dar realitatea era cu totul alta. Cu o zi înainte de proces, 
avocatul Francisco Alis refuză s-o mai reprezinte pe Kassandra. 
Asta pentru că era sigur că o să piardă. Manrique era disperat. 
Lucrul cel mai rău care i se putea întâmpla era să i se atribuie un 
avocat din oficiu,:care nu ar fi avut nicio şansă în faţa lui 
Olivares. 

— Mă simt îngrozitor! clocotea de furie Manrique. Stau aici 
neputincios şi pe ea au s-o sfâşie acolo ca nişte fiare sălbatice. 

— Linişteşte-te! încercă Roberto să-l facă să asculte vocea 
raţiunii. Nu poţi să mergi cu forţa. Şi aşa mai că ai stricat totul 
ridicându-te mereu în picioare. Ai putea să rămâi paralizat până 
la sfârşitul vieţii. 

— Ştiu. Ştiu, dar eu sunt singura ei speranţă, trebuie s-o ajut. 
Are o atât de mare încredere în mine! 

Manrique se adresase şi unei firme de avocaţi din oraş, dar 
niciunul nu fusese de acord să preia cazul atât de în pripă. Şi 
prietenii . Kassandrei erau îngrijoraţi. îl rugară pe Randu să 
întreprindă ceva, să găsească un avocat, dar ţiganul, spre marea 
lor surprindere, spuse: 

— Luaţi bani oricât doriţi. Oricare dintre voi, cei care intraţi î în 
această încăpere, poate să ia orice sumă vrea, am totală 


încredere în voi. Luaţi, niciodată nu număr banii, şi încercaţi să 
rezolvaţi. 

— Dar, Randu, e vorba că trebuie să găsim un avocat! 

— Plătiţi oricât, dar cred că e o prostie. 


Toţi se priviră îngrijoraţi. leşiră în faţa hotelului ca s-o conducă 
pe Kassandra. Dorinda o sfătui pe nepoata ei: 

— Când or să te cheme în faţa juraţilor, să plângi... Plângi cât 
poţi de mult, ca să le înmoi inima. Şi vorbeşte... Vorbeşte fără 
întrerupere, ca atunci când vrem noi, ţiganii, să convingem pe 
cineva de ceva. Câteodată trebuie să ne înjosim puţin, dar nu 
contează dacă de asta depinde ceva important. 

— Nu. N-am să fac asta, bunico! 

— Eşti mândră, prinţesă. 

— Bunico, sunt nevinovată şi cred că asta este suficient, nu? 

Kassandra era deja în maşina lui Randu pe care o conducea 
Tomas când Dorinda îi strigă: 

— Ai în poşetă /a bar laci, piatra magică, să te apere. 

Kassandra dădu din cap că nu. Dorinda rosti şase cuvinte 
magice care s-o apere de rău: 

— Beu poras beu port ali un.. 

În sala de aşteptare stăteau faţă în fată cu Herminia şi Luis 
David. Nu rostiră niciun cuvânt... Luis David încerca să prindă 
privirea Kassandrei. 

„Priveşte-mă, Kassandra... De ce nu te uiţi la mine? Dacă ai 
putea să vezi adevărul în ochii mei! Dacă ai putea să mă 
înţelegi... dacă ai putea înţelege sentimentele mele cele mai 
profunde... Uită-te la mine, Kassandra „te rog!” 

„În sfârşit, unul în faţa altuia, îi răspunse ea din priviri. Ca doi 
duşmani. Tu ai să mă acuzi... iar eu am să mă apăr de tine. Cine 
s-ar fi aşteptat la aşa ceva? Cine ar fi gândit una ca asta, Luis 
David?” 

Prima zi de audieri se desfăşură în linişte; toţi dădură 
declaraţii: Herminia, Luis David, Kassandra... îi interogă 
procurorul, domnul Carion. Herminia ceru să fie chemată ca 
martoră şi Rosaura, pe lângă Calunga şi Lazara. 

Se făcuse aproape amiază. Dorinda dădea în cărţi, aşteptând- 
o nerăbdătoare pe Kassandra. Gema plângea. De când se 
întorsese din vizita făcută Ofeliei, nu se mai putea linişti, 

— Nu mai plânge atâta, îi spuse Dorinda, chemi nenorocul. 

— Nu, nu... e drept că sunt îngrijorată pentru Kassandra, dar 
nu plâng din cauza asta. Nu-mi vine să cred ce mi-a spus fata 


aceea. 

Dorinda se uită mirată la ea. 

— Lilia Rosa m-a dat afară în dimineaţa asta din casă, suspină 
din nou Gema. Mi-a spus că m-am dus să văd cum se chinuieşte 
mama ei... că aştept să moară... ca să mă mărit cu tatăl ei. 

— Linişteşte-te, copila e disperată, pentru că ştie că zilele 
mamei sale sunt numărate. 

—.Nu, Dorinda, mi-a interzis să mai vin... copila aceasta, pe 
care am iubit-o aşa de mult! Gema se zguduia de plâns. |ţi jur că 
n-am să mă mai duc... dar mi-e teamă că n-am s-o mai văd pe 
sărmana Ofelia. l , 

Se auzi o bătaie în uşă. Dorinda îşi dădu seama cine poate fi. 

— Intră, Randu! 

— De ce nu-i aici? întrebă Randu. De ce n-a venit până acum? 

— Nu ştiu, frate... Crezi că dacă dau în cărţi chiar pot să 
prevăd viitorul? 

— A plecat de mult. Mă duc după ea... Mă duc s-o smulg din 
ghearele judecătorului! 

Dorinda îl fulgeră cu privirea: 

— Uşurel, frate, acolo nu e circ! Nu pon să te ridici (IPL ua 
legii... 

— Lasă- mă, maică prezicătoare! strigă Randu. M-am săturat 
să tot aştept. Dacă într-o jumătate de oră nu se întoarce 
comoara mea... 

Pe baza dovezilor prezentate în urma instrucției, domnul 
Carion o acuză pe Kassandra Alaia; fostă Contreras, de 
asasinarea soţului ei, Ignacio Contreras, şi transmise cazul la 
Curtea Supremă. Domnul Navaro fu numit judecător şi ca 
apărător al Kassandrei fu desemnat domnul Lamas. 

Procesul începu... Trecuseră deja doi ani de când sosise circul 
în acest oraş. Kassandra îşi amintea cu nostalgie de zilele fericite 
petrecute sub. cupola cortului, între oamenii care o iubeau, îşi 
amintea şi de locul acela din munţi unde se îndrăgostise de 
prinţul ei care îi şoptea cuvinte dulci, iar ei i se părea că poate 
atinge stelele cu mâna. Acum şedea pe banca acuzaților şi 
frumosul ei prinţ era cel mai mare duşman al ei. Se simţea 
înjosită şi respinsă. 

La zece minute după începerea procesului, uşa se deschise 
larg şi în încăpere pătrunse Manrique, în scaunul lui cu rotile. 
Toate privirile erau aţintite asupra lui. 

— Domnule judecător Navaro, am venit s-o apăr pe doamna 
Contreras. Eu sunt apărătorul ei. 


Olivares şi Carion se împotriviră, dar judecătorul Navaro 
acceptă cererea. Bucuria Kassandrei de a-l vedea pe Manrique fu 
de scurtă durată. Incolţită de necazuri, Kassandra se lăsă 
copleşită de amintiri. Reînvierea amintirilor din viaţa alături de 
omul care o înşelase atât de crunt o zdrobi de-a binelea. începu 
să plângă, dar Carion era nemilos: 

— V-aţi urât soţul! Doreaţi să-l omorâţi! 

— Da, da... doream să-l omor... Mi-a distrus viaţa... voiam să-l 
ucid... de o mie de ori, suspină ea printre lacrimi. 

— Aţi -auzit afirmaţiile inculpatei, spuse Carion jubilând. 
Consider că este, de fapt, recunoaşterea faptei. 

— Obiecţie! strigă Manrique. 

Ceru o pauză, pentru ca fata să se poată linişti. 

— Nu trebuie să plângi, o linişti Manrique. Sunt alături de tine. 
Asta nu-ţi dă curaj? 

— Ba da, spuse ea înecându-se cu lacrimile. Când te-am văzut 
aici... m-am simţit salvată... nu ştiu... cum să-ţi explic. 

— Kassandra... Manrique trase adânc aer în piept. A trebuit să 
vin... am încercat să merg... n-am putut... Am venit aici în 
scaunul cu rotile... pentru tine... dar şi pentru mine... Mi-am 
amintit ce .mi-ai promis... dacă o să fii eliberată. Am să mă lupt 
pentru noi. Pentru fericirea noastră, pentru viitorul nostru... dacă 
nu te deranjează gândul că vei avea un soţ care s-ar putea să 
rămână infirm până la sfârşitul vieţii. 

— Nu mă deranjează... dacă pe tine nu te deranjează greşelile 
mele... 

— Ai suferit mult... 

— Am căutat dragostea... fericirea pe care o dă dragostea... 
Dar pe drumul acesta am întâlnit o mulţime de piedici... Sufletul 
meu este zdrobit! 

— O să avem timp să vindecăm toate rănile, o asigură el. 
Ascultă, acum trebuie să te apăr, să dovedesc nevinovăția, să... 
şi jur că o voi face! 

Manrique spera că lucrurile vor lua o altă întorsătură atunci 
când Kassandra va dezvălui faptul că este nepoata lui Alfonso 
Arocha. 

— E imposibil! strigă avocatul Olivares. 

— Susţineţi aşadar că este posibil ca ţiganca crescută la circ 
să fie nepoata lui don Alfonso Arocha? întrebă judecătorul 
Navaro. 

— Nu sunt ţigancă, zise Kassandra. Sunt fiica Andreinei şi a lui 
Ernesto Rangel, luată din leagăn şi schimbată cu un copil mort. 


— Cine a făcut acest lucru? 

— Spune... spune, o îndemnă Manrique. 

Kassandra trase aer în piept. 

— Doamna Herminia Arocha! 

— Este inadmisibil! sări Olivares. Să acuze o doamnă atât de 
distinsă ca dona Herminia Arocha! Şi încă cine... ucigaşa! 

— Calmaţi-vă, domnule Olivares, ripostă Navaro. Nimeni nu 
este vinovat până când nu se dovedeşte acest lucru. 

Şi într-adevăr, acel moment al procesului schimbă total viaţa 
Kassandrei, împărţind-o în două părţi distincte: cea din sala 
tribunalului şi cea din hotel. 

Seara, Luis David şedea împreună cu Hector în Salonul 
albastru. 

— Ţi-am mai spus, Hector, îl asigura Luis David pe prietenul 
său. Pentru mine, Kassandra este ca un opium, ştiu că o să mă 
ucidă, dar nu pot fără ea. De aceea sunt aici. Ca să fiu aproape 
de ea. 

— Bună seara, doamnelor şi domnilor, se auzi în microfon 
glasul lui Tomas, am din nou plăcerea să v-o' prezint pe 
cântăreaţa care v-a încântat nu demult în această sală cu 
cântecele ei minunate. Doamnelor şi domnilor Kassandra! 

— Kassandra! Nu pot să cred! exclamă Luis David. 

Şi Hector era mirat. 

— Ce curaj are! Abia a ieşit din sala tribunalului! 

Luis David sorbea din privire fiecare mişcare a ei, fiecare 
vorbă. 

„Da, a spus că o să se apere, îşi zise Luis David. E mai 
frumoasă ca oricând.” 

— O, iat-o pe Norma, îi întrerupse Hector şirul gânduri lor. 

Fata se apropie de ei şi îi salută. Se aşeză alături de ei, privind 
când la Luis David, când la Kassandra care cânta. 

— Devine interesant, spuse Norma adresându-i-se lui Luis 
David. E ca un serial de televiziune, cu pasiuni dezlănţuite, 
cercetări ale poliţiei, moarte şi mister. Şi încă nu ştim dacă 
eroina principală nu este victima unor coincidenţe... Făcu o 
pauză:...sau a unei intenţii răutăcioase care va fi dezvăluită în 
ultimele scene. 

— Norma, n-am chef de poveştile tale, spuse Luis David. N-am 
chef de astfel de glume. 

— Cred că treaba nu merge prea bine.pentru Kassandra, nu-i 
aşa? continuă fata fără să ţină seama de dispoziţia lui 
sufletească. la spune-mi, al cui e meritul că a ajuns la judecată, 


al tău sau al mamei tale? 

— Cred că... al amândurora. Am avut amândoi partea noastră 
de vină, admis Luis David, prost dispus. 

— Aşadar, ai rămas de partea acuzării? Bravo! îl felicită 
sinceră Norma. 

— Nu sunt deloc mândru de asta. 

Norma zâmbi. 

— Ar trebui să fii. Ţi-ai înfrânat sentimentele pentru a-ţi 
îndeplini datoria faţă de fratele tău. 

— Da, chiar dacă din cauza asta o trimit la închisoare pe 
femeia pe care o iubesc. | 

— O ucigaşă! Ştii că este o criminală, spuse Norma 
răutăcioasă. 


În casa Herminiei Arocha era mare fierbere din cauza 
procesului. Nici prin gând nu-i trecea să recunoască faptul că 
schimbase copiii. Nu numai că s-ar fi făcut de râs, dar ar fi sfârşit 
fără îndoială la închisoare. 

— Inţelege, Matias, îi atrase ea atenţia grădinarului. Este 
vorba de numele meu! De cinstea familiei mele! Ceea ce am 
făcut atunci a fost o crimă şi cineva trebuie să plătească. Tu te-ai 
dus cu copilul. Inţelegi ce-ţi spun? 

Matias înţelegea prea bine. Fiica lui îi atrăsese mereu atenţia 
că trebuie să tacă, că nu trebuie să-i spulbere visul, tocmai acum 
când Chabela, ca viitoare moştenitoare a unei mari averi, 
începuse să fie înconjurată de tineri bogaţi şi de familie. Fata 
visa deja la o nuntă mare şi la cea mai frumoasă casă din oraş. _ 

„Scrisoarea, trebuie să distrug scrisoarea”, se gândi Matias. În 
noaptea aceea începuse furtuna. Matias scosese scrisoarea dintr- 
o carte veche şi tocmai o punea la loc, în raft, când se auzi o 
bubuitură, apoi trăsnetul care lovi un stejar bătrân din curte. 
Geamurile se zgâlţâiră, iar Matias scăpă scrisoarea pe jos. 

— lertaţi-mă, domnule Alfonso, şopti el, stând în mijlocul 
camerei lui Alfonso, speriat de furtună., 

Furtuna îi trezise şi pe oaspeţii hotelului Courtyard. Randu se 
duse imediat la Kassandra. 

— Mulţumesc, Randu, dar eu nu mă sperii aşa de uşor. 

— Uneori uit ce femeie curajoasă eşti. Nu ştiu... poate că 
dorinţa mea de a te apăra... Din fericire, pot să fac acest lucru, 
marele Ostebe mi te-a dat în grijă. 

— Ce curios! Luis David mi-a spus de mai multe ori că viaţa 
mea e în mâinile lui. 


— Aşa crede el, dar la urmă... eu voi fi cel care va hotărî. 
Prinţesă, spuse ţiganul, sper că voi putea să reînvii ceea ce ne-a 
legat cândva. Dacă reuşesc să te salvez, vei fi a mea! 

— Nu... nu! se împotrivi Kassandra. Tu m-ai iubit mult... dar 
mai este altcineva care mă iubeşte... şi care are nevoie de mine. 

— Avocatul? 

— Da, el luptă “pentru mine. Randu... vezi, tu eşti un om 
puternic... dar el mă iubeşte şi e infirm. 

— Ai hotărât că îi aparţii lui. 

— l-am promis... dacă o să fiu eliberată... că am să devin soţia 
lui. 

„Voința ta e lege pentru mine, dar nu uita că eu nu mă dau 
bătut aşa de uşor!” îşi zise Randu. 

— Foarte bine, prinţesă, somn uşor! Să te vegheze îngerii din 
cer, spuse Randu ieşind din cameră. 


Şi în casa familiei Alonso situaţia era din ce în ce mai 
încordată. Elvira era foarte îngrijorată pentru fiii ei: Manrique era 
invalid şi' Roberto îşi ispăşea păcatele. Ofelia era bolnavă, iar Lilia 
Rosa continua să-şi urască tatăl. 

— S-a întors, spuse plină de 'răutate Lilia Rosa. Se vede că 
domnişoara Gema nu mai poate aştepta. 

— Nu e adevărat, Lilia Rosa, încearcă să înţelegi. Are şi ea 
mândria ei, pe care tu ai rănit-o. Face acest lucru de dragul 
Ofeliei. Prietenia lor este sinceră, o asigură Roberto. 

Lilia Rosa nici nu luă în seamă cuvintele tatălui său. Nu-l 
credea. i 

— Nu mai spune! făcu ea pe un ton tăios. iți pregăteşti 
terenul! Numeri zilele care au mai rămas până la înmormântarea 
mamei! Poate că şi medicamentele pe care i le dai îi fac mai mult 
rău decât bine! ; ; ; 

— Nu-ţi permit să vorbeşti astfel! Nici să nu mai îndrăzneşti să 
gândeşti în felul ăsta! 

Mâna lui Roberto porni singură şi o plesni pe Lilia Rosa. Nici 
prin minte nu i-ar fi trecut că va fi vreodată în stare să facă aşa 
ceva. Ştia că nu va reuşi să-i câştige dragostea şi recunoştinţa, 
dar nu-i mai suporta jignirile. 

— M-a-lovit! ţipă Lilia Rosa. M-a lovit din cauza ei! 

Elvira intră în cameră. 

— Lilia Rosa a ieşit plângând de aici. Spune că ai pălmuit-o! 

— Da... şi nu-mi pare deloc rău. 

— Dar, Roberto... spune că i-ai luat apărarea Gemei... 


— Nu, mamă, n-am luat apărarea Gemei, Lilia Rosa m-a jignit, 
pentru că e de părere că sunt un om rău şi n-am niciun fel de 
sentimente. 

— Dar ştii, fiule... Elvira n-avea cuvinte să-l consoleze. 

— Ce să ştiu? făcu enervat Roberto. Ştiu că merită ce a primit. 
Este grosolană şi lipsită de respect faţă de mine. Şi, în afară de 
asta, mi s-au trezit sentimentele părinteşti. O iubesc pe fiica 
mea, mamă. Ofelia o să moară... iar eu am să rămân singur. 
Credeam. că o să obţin cel puţin un pic de afecţiune de la fiica 
mea, adăugă Roberto. 

Sărmana Ofelia se bucura de întoarcerea Gemei, se bucura la 
gândul copilului pe care îl va avea Lilia Rosa, iar acum i se oferea 
prilejul să depună mărturie la proces în favoarea Kassandrei, în 
sensul că Herminia schimbase copiii. 

— Vreau să depun mărturie, Manrique, serios... am să fiu 
fericită să fac asta, spuse Ofelia emoţionată. Aş face orice pentru 
Kassandra! Orice! în amintirea prietenei mele, Andreina! 
Dumnezeu s-o odihnească în pace. Aş face orice pentru ea. Şi am 
s-o văd în curând din nou... peste câţiva ani, când am să mor... 


În cea de-a treia zi se prezentă ca-martor Matias Osorio. 
Herminia tremură toată dimineaţa ca nu cumva grădinarul să-şi 
dea drumul la gură, dar se linişti când se întoarse şi spuse că nu 
reuşiseră să scoată nimic de la el. După el veni Dorinda. Olivares 
vru să scape de bătrână repede, întrebând-o dacă ştie cine este 
criminalul. 

— O, dacă aş ci) aş striga cât m-ar ţine gâtul, dar lumina 
ochilor mei n-a tăcut aşa ceva. Nu e vinovată. 

— Nu mai am alte întrebări, spuse Olivares. 

— Domnul procuror? întrebă judecătorul Navaro. 

— Nu am întrebări, înălţimea voastră, spuse şi Carion. 

— In acest caz, încheiem audierile. Doamnă, puteţi pleca. 

— Să plec? N-o să mă întrebe şi avocatul prinţesei? se înfurie 
Dorinda. 

— Nu poate... de aceea vă rugăm să plecaţi! spuse 
judecătorul. 

— Dar staţi puţin, domnilor, zâmbi strâmb bătrâna. Am fost 
chemată. aici şi n-am să plec aşa! Nu vreau să plec de aici până 
nu spun o mulţime de lucruri care trebuie să se ştie! Acum o să 
trebuiască să ascultați ce vă spune bătrâna bunică! 

Dorinda începu povestea dureroasă pe care o purtase ani de- a 
rândul în inimă, de teamă să nu-şi piardă prinţesa. Şi probabil că 


ar fi dus acea taină cu ea în mormânt, dacă circul nu ar fi ajuns 
din nou în oraşul acela blestemat. 

— Prinţesa este nepoata bătrânului care a murit, spuse 
bătrâna în încheiere, nu este vinovată de această crimă pe care 
vor s-o arunce în spinarea ei ca s-o azvârle pentru totdeauna în 
închisoare... şi în legătură cu asta există o dovadă! 

— Ce dovadă? întrebă judecătorul. 

— Există o scrisoare pe care a scris-o bunicul ei pe patul de 
moarte. 

— La cine e? 

— Nu ştiu... dar ştie Glinka. 


Luis David o dispreţuia pe mama sa pentru răul făcut 
Kassandrei şi o imploră să-i spună adevărul. Herminia recunoscu 
numai ceea ce auzise deja de la Rosaura. O căută pe Kassandra 
ca s-o sfătuiască să spună la tribunal că Ignacio a încercat s-o 
omoare. Trebui să se ducă acasă la Manrique, căci n-o găsise la 
hotel. 

— Este un motiv, Kassandra, este un motiv! Spune lucrul 
acesta la tribunal! Spune că ai avut un motiv să ucizi! Ai fost în 
situaţie de legitimă apărare, Kassandra... Legitimă. apărare! 
Spune asta la tribunal! Recunoaşte vinovăția! Fă aşa cum îţi 
spun! Ai să vezi că o să fii eliberată! 

Dar Kassandra înţelese greşit intenţia lui, crezând că vrea s-o 
facă să recunoască faptul că e vinovată. 

— Ce vrei de fapt de la ea? îl întrebă Manrique. 

— S-o sfătuiesc... spuse Luis David, simțindu-se înfrânt. 

— În cazul de faţă, cel care dă sfaturi sunt eu. Este vorba de o 
situaţie juridică. Cu titlu personal, pot să-ţi spun că n-ar fi trebuit 
să te amesteci în viaţa ei. Acum este logodnica mea. 

— E adevărat? Luis David se uită înfrigurat spre Kassandra. 

— Da, confirmă aceasta. 

— Şi, în afară de asta, nu fi nerăbdător să afli deznodământul 
procesului... La momentul potrivit va fi descoperit adevăratul 
criminal, vei vedea. 

— Cred că acum nu pot decât să vă felicit, nu-i aşa? 

— Dacă vrei. 

— Mulţumesc că mi-ai dat voie, spuse Luis David -spumegând 
de furie. 

Ziua următoare era zi liberă, rezervată prezentării dovezilor. 
Manrique îl puse pe Tomas să-l ducă acasă la Herminia, ca să 
cadă la o înţelegere cu ea. O găsi pe Herminia în living, împreună 


cu Chabela şi cu Luis David. Nu avea de unde să ştie că între ei 
tocmai avusese loc o discuţie neplăcută, în care Luis David îi 
reproşase mamei că o deposedează pe Kassandra de moştenirea 
ei. Manrique, în căruciorul cu rotile, îl rugă pe Tomas să rămână 
cu el, în calitate de martor la discuţie. 

— Dacă retrageţi plângerea împotriva Kassandrei, noi nu vom 
depune plângere împotriva dumneavoastră, spuse Manrique. 

— Ce vă trece prin gând, domnule Alonso? răspunse 
îngâmfată Herminia. Nu mă târguiesc cu dumneavoastră. 

— Aţi comis o crimă foarte gravă în momentul în care aţi luat- 
o pe Kassandra din leagăn, insistă Manrique, şi aţi încredinţat-o 
unei persoane necunoscute. Vă rog să vă gândiţi bine. Mai 
devreme sau mai târziu, Kassandra va învinge, căci eu voi dovedi 
că este nevinovată. lar dumneavoastră veţi cădea atunci la fund 
şi nimeni n-o să vă mai poată scoate la lumină. 

— Încercaţi să mă intimidaţi, dar nu mă speriaţi! 

— Vă atrag atenţia, doamnă, se încăpăţână Manrique, fapta 
reprobabilă pe care aţi comis-o cu ani în urmă va ieşi acum la 
lumină. Tot oraşul va vorbi despre asta. Prietenii dumneavoastră 
vă vor întoarce spatele pentru totdeauna.  Obrazul 
dumneavoastră va- rămâne pătat pentru totdeauna, în ultimă 
instanţă, veţi fi judecată ca cel din urmă dintre criminali. 

Herminia reflectă. | se părea că este prinsă într-o capcană. „Cu 
toate acestea, nu făcuse niciodată nimănui niciun fel de concesii 
şi de ce le-ar face acum, în faţa ucigaşei fiului ei?” 

— Bunico, trebuie să te hotărăşti. Vor să ne ia banii, se 
amestecă Chabela. De aceea au formulat această acuzaţie. 

— Nu accept! Nu există târg între mine şi ucigaşa fiului meu! 

— Dar. dumneavoastră nu faceţi nicio deosebire între 
dumneavoastră, care sunteţi vinovată, şi Kassandra, care este 
nevinovată. De aceea ea va fi liberă, iar dumneavoastră veţi fi 
acuzată. 

— Vă rog să ieşiţi din casa mea! izbucni Herminia. Afară! 
strigă ea ridicându-se. 

— Bine, dacă aşa doriţi, spuse Manrique. 

Tomas întoarse căruciorul şi plecară. Herminia oftă uşurată. 
Luis David îi aruncă o privire pătrunzătoare. 

— Cred că tocmai ai ratat ocazia de a ispăşi pentru fapta de 
care eşti acuzată, mamă. Să nu-ţi pară rău mai târziu. Cel care 
nu ştie să ierte nu trebuie să aştepte iertare din partea altora. 

— Şi acum ce o să se întâmple? Ce o să se întâmple cu 
averea? întrebă înspăimântată Chabela. 


— Pleacă de-aici! Lasă-mă în pace! strigă furioasă Herminia. 

A doua zi de dimineaţă o cuprinse o furie încă şi mai mare 
când deschise ziarele. Totul fusese dezvăluit, apăruse chiar şi o 
fotografie de-a ei. Norma veni şi ea ceva mai târziu cu gura plină 
de cuvinte de consolare. 

— Nu pot să vă facă niciun rău. Dumneavoastră, cu reputaţia 
pe care o aveţi... 

In jurul orei zece, Olivares o anunţă pe Herminia că Matias 
fusese convocat din nou la tribunal. 

— Ştiţi, e vorba despre nu ştiu ce scrisoare, strigă Olivares în 
receptor. Am ieşit din sală numai ca să vă avertizez. 

— Opriţi-l, domnule Olivares, omul acesta nu trebuie să 
vorbească, îl imploră Herminia pe avocat. 

Olivares încercă, dar nu reuşi să împiedice confruntarea dintre 
Matias şi don Simon. Simon se frământase mult dacă să spună 
sau nu ceva despre secretul pe care i-l încredinţase Matias, 
gândindu-se că nu este vorba decât despre moştenire. Dar când 
totul se întorsese împotriva Kassandrei, îi spusese lui Glinka că 
ştie despre existenţa scrisorii, dar nu cunoaşte conţinutul. Pentru 
Simon era lucru sfânt când cineva îi încredința un secret, dar 
înţelesese ce importanţă poate avea acea scrisoare pentru 
Kassandra. 

„Matias încerca să se eschiveze. Judecătorul îi atrase atenţia 
că poate fi acuzat de sperjur. In cele din urmă recunoscu. 
Mărturisi că scrisoarea fusese la el, dar o pierduse... 

— Matias, pentru numele lui Dumnezeu, spune-le ce ştii! Ajută 
să iasă adevărul la lumină! Ajut-o pe Kassandra! Matias... Spune- 
ne ce ştii! îl rugă Simon. 

— Nu pot... nu mă mai întrebaţi... nu pot să spun... nu pot! 
Matias izbucni în plâns. 

Olivares sări imediat în picioare. 

— Este inuman! Matias Osorio este un om bătrân şi bolnav şi, 
chiar dacă să zicem că a citit scrisoarea aceea, putea să uite. 

„iți mulțumesc, Matias, Dumnezeu mi-e martor că m-ai 
ajutat... îţi mulţumesc”, îşi aminti Matias de cuvintele lui don 
Alfonso de dinaintea morţii. „Şi uite, astăzi l-am trădat.” 

Matias o trădă şi pe Herminia. După întoarcerea de la audiere 
îi spuse .că rupsese scrisoarea, dar Rosaurei nu reuşise să-i 
ascundă adevărul. In faţa fetei sale recunoscu că avusese 
scrisoarea, dar că realmente o pierduse.. Rosaura începu atunci 
s-o caute în disperare. 

Mărturia lui Calunga aruncă toată vina asupra Kassandrei. 


Răspunse scurt şi limpede. Făcu o impresie foarte convingătoare 
când spuse că o văzuse pe Kassandra cum îl ucisese pe Ignacio. 

— Am văzut o doamnă care a intrat... da, am văzut o doamnă. 

— Sunteţi sigur că era ea? Nu aţi fi putut să vă înşelaţi? 
întrebă Carion. 

— Nu, domnule, nu... 

— Vreţi să o identificaţi? 

— Ce? larăşi? 

— La audiere martorul a arătat-o pe acuzată, se amestecă 
Olivares. 

— Da, am arătat cu degetul spre ea, domnule. l 

— Hm! Din momentul în care doamna Contreras a apărut la 
geam până în clipa în care s-a auzit focul de revolver, cât timp a 
trecut? 

— Păi... câteva minute. 

— Erau singuri acolo? Vreau să spun, domnul Contreras şi 
soţia sa? 

— Da... numai ei doi... singuri... 

— Când aţi ajuns dumneavoastră, victima era deja:moartă? 

— Da... era mort... 

— Poate.că cineva l-a atacat în faţa ferestrei. 

— Nu... domnule, înăuntru. 

— De unde ştiţi? Cum de sunteţi aşa de sigur? 

După sânge, după tot... după urmele pe care le-a lăsat şi care 
duceau afară... 

— Când aţi găsit:-cadavrul, v-aţi dus imediat la fereastră? 

— Da, domnule, da, spuse Calunga. 

— Doamna Contreras mai era acolo? 

— Nu... fugise deja! 

— Asta e tot, înălţimea voastră. 


În cea de-a zecea zi a procesului era programată audierea lui 
Luis David în calitate de martor. În ajunul audierii, Luis David se 
simţea cu totul pierdut. Se duse la Kassandra, în Salonul 
albastru, şi abia reuşi s-o convingă să iasă cu el pe terasă ca să 
stea de vorbă. Privi îndelung în gol, înainte să înceapă să 
vorbească. Atunci nu avea decât o dorinţă: s-o îmbrăţişeze, s-o 
strângă la pieptul lui, să-şi afunde faţa în părul ei parfumat şi să 
uite de tot. 

„Încă mai există. speranţe pentru noi... numai să vrei tu. Am 
mai putea fi împreună, să ne iubim. Da, simt cum îmi scapi, fugi 
de mine şi de aceea trebuie să vorbesc... să vorbesc...” 


— Kassandra, ştiu că între noi s-au întâmplat lucruri cumplite, 
ştiu... dar simt că încă mai sunt speranţe... până nu depun 
mărturie... până în clipa aceea... 

— Este o ameninţare? îl întrebă ea. 

— Nu, Kassandra, nu mă înţelege aşa, n-o lua drept o 
ameninţare. Numai că, după aceea, va fi prea târziu pentru noi, 
iubito, prea târziu... 

— Este deja prea târziu, Luis David. Din clipa în care ai început 
să-mi faci rău a fost prea târziu. Vrei să continui să-mi faci rău? 
Şi asta în timp ce există alt bărbat care se luptă să mă scape! 

— AŞ fi putut să-ţi salvez viaţa şi am vrut s-o fac, Kassandra. 
Aş fi putut să te salvez mai bine decât el, dar atunci n-ai fi fost cu 
mine... n-am fi fost împreună, nu ne-am fi iubit unul pe altul. 

„Dar toate acestea au fost atât de demult, între noi s-au 
întâmplat prea multe lucruri urâte, dureroase, nu mai pot să 
vorbesc despre trecut. Vorbeşte despre uitare, despre iertare, 
despre un nou început.” 

— Vrei să spui că îi oferi lui Manrique iubirea în schimbul 
libertăţii? o întrebă Luis David. 

— N-ar trebui să vorbeşti aşa cu mine... 

— Nu-l iubeşti pe Manrique! 

— Există sentimente mai puternice decât iubirea, ripostă ca. 

— Nu e adevărat, Kassandra, nu e adevărat şi tu ştii asta! 

— Da, da... gingăşie, recunoştinţă, respect... 

— Nimic din toate astea nu are importanţă, Kassandra... n-are 
importanţă... când e vorba despre frumuseţea ta... despre 
emoția pe care o simt când sunt alături de tine... Aceste lucruri 
nu au nicio importanţă când e vorba despre o sărutare care îţi 
face sângele să clocotească în vene... 

— Nu... nu înţeleg ce cauţi aici, Luis David? încercă fata să 
încheie discuţia care începuse să devină neplăcută pentru ea. ~ 

— Este ultima ocazie înainte să... 

— Înainte să te duci la tribunal şi să depui mărturie împotriva 
mea, nu-i aşa? înainte să mă distrugi... 

— Kassandra, te iubesc, crede-mă! 

— Ştii ce am să fac... dacă am să fiu liberă. 

— Asta înseamnă că nu mai este nicio speranţă pentru noi? 
întrebă el disperat. 

— Ştii că i-am promis lui Manrique că voi fi a lui după ce se 
termină totul. 

Kassandra îi repetă că nu mai există nicio speranţă, se 
întoarse şi plecă. Se minţea pe sine, voia să fugă şi să se apere 


de propriile sentimente. Mai devreme sau mai târziu trebuia 
totuşi să înţeleagă: încă îl iubeşte pe Luis David şi nicio clipă nu 
încetase să-l iubească. 

În ziua următoare, de dimineaţă, în timp ce Luis David era la 
tribunal, Kassandra se duse în Salonul albastru îmbrăcată într-o 
rochie de ţigancă. Vioara lui Glinka începu să cânte, brăţările de 
pe mâinile Kassandrei şi lanţurile de la gât începură să zornăie, 
iar ea începu să danseze. Dansa şi îşi unduia trupul zvelt, care 
tânjea după dragoste. 

— Minunat, minunat, prinţesă, se înveseli Glinka, amintindu-şi 
de vremurile fericite de odinioară. Dansează, surioară, dansează! 
o îndemnă el. 

Glinka cânta cu foc pentru fata care dansa ca cea mai focoasă 
ţigancă, ca şi când ar fi vrut să arunce din ea cu dansul acela 
toată tristeţea şi suferinţa. 

— Ce patimă, ce văpaie! o încuraja ţiganul. Ah, prinţesă, nu ți- 
ai pierdut harul. 

Tomas era tulburat de priveliştea pe care i-o oferea Salonul 
albastru, acum fără clienţi. Trupul acela frumos, dansul plin de 
foc! Kassandra se învârtea şi zâmbea, se învârtea şi zâmbea. 
Deodată se opri în loc, se prăbuşi pe podium şi izbucni în plâns. 
Vraja se risipise. 

— De ce plângi, prinţesă? întrebă îngrijorat Glinka. 

Tomas se apropie de Kassandra şi o luă deoparte. 

— Te rog, Glinka, lasă-ne câteva clipe singuri. 

Voia să ridice un zid între ei doi, -voia să reteze aripile 
speranţei, dar uneori speranţa era mai puternică decât dorinţa 
ei. Voia să rupă firul acela care o lega de Luis David, voia să uite 
acea dragoste imposibilă. 

— Nu trebuie să plângi, Kassandra, îi spuse Tomas blând. 
Deschide-ţi inima dacă vrei. E vorba de idila cu spaniolul, începu 
să înţeleagă Tomas. 

— Ca şi de multe alte lucruri, răspunse Kassandra cu glas 
stins. Da, a fost altă dragoste... în sărutările acelea n-a fost 
pasiune, Tomas, a fost disperare, recunoscu ea. Am aruncat totul 
în braţele acestei iubiri noi, dar parcă mă loveam cu capul de 
perete, parcă mă ucideam pe mine însămi. Voiam ca Luis David 
să mă dispreţuiască, să mă urască şi să nu mai viseze la mine! 
Dar de fiecare dată când se apropia de mine, îmi era teamă, îmi 
era teamă că am să fiu prea slabă... îmi era teamă că am să 
cedez, Tomas! 

— Dacă încă îl mai iubeşti, de unde teama asta? 


— Pentru că între noi este moartea copilului, moartea copilului 
care ne desparte. 

— Kassandra... 

— Am vrut să găsesc un drum ca să fug, să găsesc alte buze... 
să uit... dar căutam altceva, căutam de fapt buzele lui Luis 
David... Când mă săruta el, mă gândeam la buzele lui Luis 
David... În timp ce'mă îmbrăţişa, mă gândeam la mâinile lui Luis 
David. 

— Dacă ai.fi plecat cu el, sunt sigur că ai fi regretat... 

— Acum... acum ştiu că nu pot să fug de această dragoste. Ar 
însemna o prefăcătorie, ar însemna să mă ascund, să-mi ascund 
sufletul, ca şi când m-aş deghiza în ţigancă... Am vrut să dansez, 
să râd şi să cânt... să mă distrez, să fiu din nou fericită. Dar nu 
pot, Tomas, nu pot, n-am să pot să-l uit niciodată pe Luis David. 

Gândurile Kassandrei alergau spre sala de judecată, unde i se 
hotăra soarta. Depindea de mărturia lui Luis David, omul pe care 
îl iubea. În momentul acela, sala era goală. Toţi ieşiseră în pauză, 
chiar şi Manrique, pe care îl scosese Marcelino din încăpere şi îl 
dusese la un restaurant din apropiere ca să mai capete puteri. 

— Cafeaua asta mi-a făcut foarte bine, spuse Manrique, 
sorbind ultimele picături. lţi mulţumesc, Marcelino, că.m-ai scos 
din iadul acela. 

— Este cel mai neînsemnat lucru pe care pot să-l fac pentru 
dumneavoastră şi pentru Kassandra, răspunse bătrânul clovn. 
Ştiţi cât de mult ţin la ea. Fata aceasta mi-a redat viaţa atunci 
când m-a lăsat inima. Când i-am văzut lacrimile din ochi, am 
simţit că vreau să mai trăiesc. Nimeni n-a plâns niciodată pentru 
mine, oftă Marcelino. 

— Ştiu, Marcelino, fata asta este aşa de bună şi de sensibilă, şi 
tocmai de aceea mă lupt să dovedesc că e nevinovată. Abia 
aştept reluarea dezbaterilor. 

— Dar omul acela o acuză, cum o să puteţi neutraliza dovezile, 
domnule Manrique, nu ştiu... 

— Am să fac tot ce am să pot, spuse Manrique hotărât. Dar ce 
mai pălăvrăgim aici, mai bine să mergem, trebuie să mă uit prin 
nişte hârtii. 

Marcelino se ridică şi începu să împingă căruciorul. Când 
intrară în sală, Carion şi Olivares erau deja. Acolo. Îl aşteptau pe 
judecătorul Navaro. 

Marcelino îl lăsă pe Manrique în uşă şi.acesta se duse la locul 
lui învârtind singur roţile căruciorului. Nu se putu abţine să nu se 
apropie de Luis David şi să nu-i spună câteva vorbe despre ceea 


ce declarase. 

— Păcat că n-a auzit şi Kassandra ce ai spus. Şi ai jurat că o 
iubeşti... dar ai încercat totuşi s-o convingi să recunoască faptul 
că e vinovată pentru ca să primească o pedeapsă mai mică. 

— Am crezut că va putea dovedi că avea suficiente motive să 
fie eliberată dacă va recunoaşte că l-a ucis în stare de legitimă 
apărare, spuse Luis David. 

— Nici prin gând să nu-ţi treacă! Peste câteva minute o să 
avem o confruntare între noi şi sper ca interogatoriul meu să 
lămurească anumite lucruri. 

— Procurorul mi-a spus că e sigur că va fi găsită vinovată. S-ar 
putea să fie arestată chiar astăzi. 

— Asta este ceea ce vrei tu şi cu ai tăi! Exclamă Manrique. 

— Eu nu! 

— Tu doreşti mai mult decât toţi lucrul acesta! Ştiu de ce vrei 
s-o distrugi şi să fie declarată vinovată! Eşti atât de prefăcut, 
Luis David! Ascultă-mă, cu toată durerea pe care i-ai pricinuit-o, 
Kassandra tot mai crede că ai iubit-o. Intr-o zi va descoperi cât 
de mult o iubesc eu şi asta va fi cât de curând. 

Convorbirea lor fu întreruptă de judecătorul Navaro care intră 
în sală. Îşi.puse peruca pe cap, ca semn că dezbaterile au fost 
reluate. 

— Domnule Contreras, începu Manrique, este adevărat că v-aţi 
prezentat drept Ignacio, că i-aţi luat locul? Este adevărat că aţi 
venit în acest oraş, în familia dumneavoastră şi în faţa soţiei 
spunând că sunteţi:Ignacio? 

— Da, aşa este, răspunse scurt Luis David. 

— Aţi îngropat trupul lui, nu aţi anunţat autorităţile despre 
crimă ca să înceapă cercetările. Aţi comis o faptă foarte gravă 
ascunzând moartea fratelui dumneavoastră. 

— Da, este adevărat, recunosc. M-am gândit că în felul acesta 
voi găsi mai uşor dovezi în legătură cu criminalul. 

— Aşadar, aţi aranjat totul cu bună-ştiinţă, domnule Contreras! 
Dacă aţi păstrat secretă moartea fratelui dumneavoastră, poate 
că nici nu doreaţi ca făptaşul să fie găsit. 

— Vă rog să mă iertaţi, dar nu văd unde vreţi să ajungeţi. Ce 
alt scop aş fi putut avea? întrebă Luis David. 

— Să vă asiguraţi un alibi pentru dumneavoastră. Să găsiţi o 
persoană către care să îndreptaţi bănuielile. 

— Obiecţie, înălţimea voastră! sări Olivares. 

— Se respinge, spuse Navaro. Continuaţi. 

— Înălţimea voastră, se adresă Manrique judecătorului. Doresc 


să informez Curtea cu privire la poziţia mea. Acuzata este 
nevinovată. Pe Ignacio Contreras l-a ucis altcineva. Îl acuz pe 
acest om! Ucigaşul se află în faţa noastră! Adevăratul ucigaş! 

Ultimele cuvinte ale lui Manrique fură înghiţite de zgomotul 
din sală. 

— Obiecţie, înălţimea voastră! strigă din nou Olivares. 

Şi Carion era în picioare. Luis David privea uluit la Manrique. 
Judecătorul Navaro lovi cu ciocănelul în masă, cerând să se facă 
linişte. 

— İl acuz pe Luis David Contreras! îl acuz că şi-a ucis fratele! 

— Continuaţi, spuse judecătorul. | 

— Voi demonstra în această sală că el este cel care a comis 
crima, el este ucigaşul. Cunoaşte bine ţinutul, a făcut cercetări 
pe insula din apropiere şi putea foarte uşor să vină cu o barcă în 
noaptea aceea fără să fie văzut de nimeni, întrebarea este ce a 
făcut domnul Contreras în noaptea în care s-a produs crima. Aş 
dori ca cineva din cei prezenţi în sală să-mi spună... ce a făcut în 
ziua de 19 mai a anului trecut. Poate ştie cineva dintre 
dumneavoastră unde a fost exact în această anumită zi a anului 
trecut? Timpul este un lucru ciudat şi insesizabil când este vorba 
de o crimă, mai ales atunci când sunt în-joc şi dovezi născocite. 
Domnul Luis David Contreras a profitat de avantajul oferit de 
timp pentru a învinovăţi de crima comisă de el o persoană 
nevinovată. 

— Obiecţie, înălţimea voastră! se auzi Olivares. Apărarea 
încearcă să deruteze Curtea şi să tărăgăneze mersul procesului, 
făcând să se creadă că clientul meu, cel care a depus plângerea 
de acuzare, a comis crima. 

— Sunt de acord cu colegul meu, spuse şi procurorul Carion. 
Apărarea încearcă să evite procesul al cărui scop este aflarea 
adevărului. | 

— Împotriva unui presupus criminal. 

— Ca procuror, cer să fie retrase acuzaţiile domnului Alonso 
împotriva domnului  Contreras, întrucât sunt absolut 
neîntemeiate. 

— Domnilor, rog ambele părţi să se calmeze, pentru că este 
necesar să ajungem la o concluzie care cred că ne interesează 
pe toţi. Pe de altă parte, acuzaţiile domnului Alonso nu vor avea 
nicio valoare dacă nu are probe. Domnule Alonso, puteţi 
continua, dar vă atrag atenţia că avem dovezi împotriva clientei 
dumneavoastră. 

Manrique gâfâia. Simţea că se îneacă, că scaunul cu rotile îl 


stinghereşte. „Nu, nu trebuie să mă las înfrânt, nu mă dau 
bătut.” 

— Tocmai aici doream să ajung, înălţimea voastră, continuă 
Manrique: la probe. Aceasta este partea cea mai interesantă a 
acestui caz, căci toate acuzaţiile de până acum ale martorului... 
Manrique arătă spre Luis David şi, înflăcărat de dorinţa de a reda 
Kassandrei libertatea, se ridică de pe scaun. 

Se ridică şi făcu câţiva paşi spre el. Simţi privirile uluite ale 
celor prezenţi în sală aţintite asupra lui, apoi o sudoare rece. 
„Dumnezeule mare, merg!” Luis David privea cu ochii mari la 
omul care arăta cu degetul spre el. 

— Curtea îşi întrerupe lucrările! spuse Navaro neluându-şi 
ochii de la Manrique. 

— Nu, nu! exclamă acesta. 

Un aprod se apropie să-l sprijine. 

— Aţi făcut un efort prea mare, domnule, nu puteţi continua în 
felul acesta. 

— Nu întrerupeţi dezbaterile, Înălţimea voastră, mă simt bine, 
vă rog să permiteţi continuarea interogatoriului, ‘se întoarse 
Manrique către judecător. 

— În ordine, continuaţi. 

Manrique şi Luis David se ae Cu privirile. Manae 
simțea că îi tremură genunchii. Luis David era încă sub impresia 
pe care i-o făcuse Manrique, părăsind scaunul cu rotile. „A spus 
că o să se lupte ca un leu”, îşi zise Luis David. 

— Domnilor, vă întreb dacă este posibil ca cineva care comite 
o asemenea crimă să lase la locul faptei un obiect care l-ar 
incrimina nemijlocit? O eşarfă țigănească! Eşarfa este o dovadă 
că a fost pusă intenţionat acolo pentru a îndrepta bănuielile într- 
o direcţie greşită, oricine ar fi putut s-o pună acolo... de exemplu, 
dumneavoastră, domnule Contreras! Puteaţi foarte uşor să luaţi 
eşarfa Kassandrei şi s-o duceţi la locul faptei ca s-o acuzaţi. De 
ce? Ca să vă scoateţi din cauză pe dumneavoastră... Simţea că 
încep să-l lase genunchii. 

„O iubeşte”, îşi spuse Luis David. 

— Aţi minţit... aţi minţit! strigă Manrique. 

— Daţi-mi voie, se auzi atunci vocea lui Roberto care voia să 
intre în sală, sunt medic. E fratele meu. 

— Aduceţi repede scaunul! strigă aprodul. 

Roberto îl sprijini.pe Manrique de subsuori. 

— Mai încet, ai exagerat. 

— Te rog, ajută-mă, trebuie să termin, nu se lăsă Manrique. 


— Te implor, aşază-te. 

— Nu, trebuie să'stau în picioare, mă simt mai sigur pe mine. 

— Am să rămân aici, spuse Roberto îngrijorat. Vreau să ştii că 
sunt mândru de tine. 

„Kassandra... de ce se întâmplă toate astea?” se întrebă Luis 
David aşteptând următoarele întrebări. „Totul a fost aşa de 
frumos când ne-am cunoscut... Aşa de minunat, am fost aşa de 
fericiţi. Ne-am iubit şi încă ne mai iubim... Ne iubim aşa de mult!” 

— După tot ceea ce am spus, propun să analizăm cea de-a 
doua probă... arma, îşi continuă Manrique pledoaria. Inălţimea 
voastră, aş dori să vă arăt cum s-ar fi putut desfăşura lucrurile. 
Dar înainte de a respinge această probă, arma din cauza căreia 
toate bănuielile se îndreaptă spre clienta mea, am să vă prezint 
faptele pe baza cărora am ajuns la concluzia că domnul Luis 
David Contreras a pus la cale totul pentru a o învinui pe clienta 
mea. 

— De ce n-a vorbit? De ce nu se apără împotriva acuzațiilor? îl 
întrebă Olivares în şoaptă pe Carion. 

— Intr-adevăr, tăcerea lui este bizară. 

— Poate ar fi bine să-l oprim. 

— Lăsaţi-l să continue, spuse Carion. Vom vorbi. şi noi la 
momentul potrivit. Domnul Contreras pare foarte sigur de el. 

— Rog pe înălţimea voastră, spuse Manrique, să examineze cu 
atenţie declaraţia făcută la audiere şi cea dată aici, în sala 
tribunalului, de Rosaura Osorio în legătură cu arma. 

Grefierul aduse : documentele. Roberto se strădui să prindă 
privirea lui Manrique, dar acesta nu observă nimic. „Probabil că 
are dureri mari”, îşi spuse îngrijorat Roberto. 

— Îl întreb pe domnul Contreras, spuse Manrique, fulgerându-l 
cu privirea pe Luis David cui aparţinea arma care s-a găsit la 
locul faptei? 

— Aparţinea fratelui meu, răspunse Luis David. 

— O purta întotdeauna la el? 

— Cred că da... da, o purta întotdeauna la el. 

— Vreţi să spuneţi că o avea asupra lui şi în momentul în care 
s-a întâlnit cu persoana care l-a ucis? 

— Da, exact, confirmă Luis David. 

Manrique se întoarse către judecător: 

— Prima concluzie, înălţimea voastră: acuzaţia de crimă cu 
premeditare formulată împotriva clientei mele nu mai este 
valabilă, întrucât s-a demonstrat aici că aceasta nu avea arma la 
ea atunci când se presupune că ar fi tras în soţul ei şi l-ar fi ucis. 


— Da, aşa reiese, recunoscu Navaro. 

— Cine... cine a găsit-o? Manrique îşi adună din nou puterile, 
sau şi mai bine, când a fost găsită arma, domnule Contreras? 

— A fost găsită în dulapul din dormitor, spuse calm Luis David. 

— Cine a găsit-o acolo? 

— Eu. 

— Dumneavoastră? 

— Da, confirmă Luis David. 

— Şi nu i-aţi spus Kassandrei nimic despre asta? 

— Nu. 

— Aţi cerut să se verifice amprentele de pe revolver şi s-a 
dovedit că sunt ale Kassandrei, aşa e? 

— Da, întocmai. 

— Cum aţi ajuns la această concluzie? 

— Am dus la laborator şi un pahar pe care îl atinsese. 

— Dumneavoastră? Aţi făcut toate acesta? Foarte bine, se 
pare că sunteţi detectiv amator. Dar între timp aţi vrut să 
demonstraţi că e în stare să apese pe trăgaci. 

— Da, 'am vrut să ştiu dacă este în stare să facă asta. 

— În acest scop aţi pus revolverul cu care l-aţi ucis pe fratele 
dumneavoastră pe. noptieră. Mai târziu, când v-aţi certat cu 
Kassandra, aţi scos-o din minţi, aţi împins-o până la limita 
răbdării pentru a o obliga să pună mâna pe revolver şi să vă 
amenințe cu el! După aceea, domnule Contreras, când eraţi deja 
sigur că sunt amprentele ei pe armă, aţi dus revolverul la 
analiză. 

Luis David tăcea, ceea ce îl nedumerea complet pe Olivares. 
Roberto era mândru ascultându-l pe Manrique. 

„Te-ai ţinut bine, Manrique, eşti un avocat mare, frate, am să 
te îmbrăţişez zdravăn când se vor termina toate astea! Eşti aşa 
de curajos, aşa de curajos, încât ai suportat toată această durere 
fizică cumplită.” 

— Mai aveţi ceva de spus? întrebă judecătorul. 

— Da, înălţimea voastră, spuse Manrique, simțind o durere 
ascuţită în spate. Vreau să dezvălui şi presiunile făcute de 
domnul Contreras asupra clientei mele pentru a o convinge să 
depună mărturie falsă. A sfătuit-o în mod greşit, a susţinut că 
sentinţa este deja pronunţată şi că tribunalul o va condamna la 
treizeci de ani de închisoare. Omul acesta a mers până acolo 
încât a răpit-o şi a dus-o pe un drum care s-a terminat cu 
moartea copilului ei. Prin încercarea sa de a o răpi, este vinovat 
şi de moartea copilului. 


„Nu, nu, Manrique, îşi spuse Roberto în sinea lui, nu vorbi 
despre copil, nu e cinstit. Nu e vinovat de asta, copilul era 
bolnav.” E 

Olivares protestă. || rugă pe Luis David să spună ceva, să se 
apere. Nu înţelegea de ce acceptă aceste învinuiri. Manrique 
aşteptă ca publicul prezent în sala de judecată să se liniştească 
complet. 

Domnule Luis David Contreras, tună glasul lui Manrique, vă 
acuz, vă acuz că v-aţi ucis fratele! Nu a fost. Kassandra, 
recunoaşteţi! 

— Da, e corect... cu sunt vinovat! spuse Luis David fără să 
stea prea mult pe gânduri. 

Lui Manrique nu-i venea să creadă că reuşise să-l facă să 
recunoască. De aceea repetă: 

— Domnule Luis David Contreras, vă acuz! Vă acuz că l-aţi 
ucis pe fratele dumneavoastră! Nu Kassandra a făcut acest lucru. 
Recunoaşteţi! 

— Exact! Eu sunt vinovat! răspunse calm Luis David. 

— Am. ştiut... de mai mult timp. Dar nimeni n-a'vrut să mă 
creadă. Acesta este vinovatul, adevăratul ucigaş al lui Ignacio 
Contreras. lată, adevărul a ieşit. la suprafaţă. Clienta .mea este 
nevinovată, înălţimea voastră, şi cer tribunalului să retragă 
imediat acuzarea. 

— Obiecţie,  Inălţimea voastră! spuse Olivares. Este o 
înscenare dramatică din partea apărării pentru a-l deruta şi a-l 
intimida pe clientul: meu. Nu accept acuzaţia. 

— Dar domnul Luis David Contreras a mărturisit crima, 
protestă judecătorul. 

— Şi faptul că este vinovat, înălţimea voastră. Există vreo 
îndoială în privinţa aceasta? Mi-am demonstrat teoria pas cu pas 
şi când am ajuns la concluzia finală, acuzatul meu Mânrique îşi 
mută privirea de la judecător la Luis David căci acum 
dumneavoastră sunteţi acuzatul, domnule Contreras, aşadar 
acuzatul, a recunoscut. 

Cuvintele lui produseră o mare agitaţie în sală. Şi procurorul şi 
avocatul Olivares au obiectat împotriva modului în care Manrique 
l-a făcut pe Luis David să mărturisească şi în privinţa faptului că 
Luis David n-a încercat să se apere, de aceea Manrique îl întrebă 
încă o dată: 

— Domnule Luis. David, cu mâna pe conştiinţă, spuneţi-ne 
adevărul! Sunteţi vinovat de crima de care este acuzată clienta 
mea, da sau nu? 


— Recunosc aici, în faţa Curţii, că sunt vinovat, răspunse Luis 
David. Da, sunt vinovat, am comis crima, eu mi-am ucis fratele! 

Pe baza declaraţiei lui Luis David, judecătorul Navaro îşi 
formulă verdictul: 

— Luând în considerare mărturia domnului Contreras care a 
recunoscut că este vinovat, în calitatea mea de judecător al 
acestui caz, consider că e de datoria mea să-l arestez pe 
inculpat. 

„Minunat, gata, s-a terminat, a fost un sacrificiu mare, nu 
numai pentru că am renunţat la viaţă, dar am renunţat şi la ea, 
am renunţat să mai lupt pentru ea”, se gândea Luis David în 
timp ce i se puneau cătuşele la mâini. „Poate că aceasta este 
partea cea mai rea, cea mai grea. Oare merită? Fără îndoială! 
Te-am salvat, Kassandra, te-am salvat! Am făcut totul din 
dragoste, numai dintr-o dragoste atât de mare ca a mea poate 
face cineva un asemenea lucru... să spună că este vinovat de o 
crimă pe care n-a comis-o. Numai eu aş fi putut să fac asta, să 
recunosc că mi-am ucis propriul frate, să mă duc la închisoare. 
Practic, îmi voi petrece toată viaţa la închisoare şi am făcut asta 
numai din AO te pentru tine, Kassandra, din dragoste papere 
tine!” 

Manrique era cât se poate de fericit, andia. se la aA 
Kassandrei când va auzi că e liberă. 

Kassandra îi era într-adevăr nespus de recunoscătoare lui 
Manrique pentru că o eliberase, dar încă şi mai mult o bucurase 
faptul că începuse să meargă. Se întristă însă când auzi că Luis 
David fusese acuzat. 

Herminia se duse imediat la închisoare ca să-şi vadă fiul. Ce 
îndrăzneală din partea acestui avocăţel să-l acuze pe Luis David 
de uciderea propriului frate! 

— Trebuie să-mi explici, Luis David! De ce ai făcut asta? 
Vorbeşte! striga furioasă Herminia în celula închisorii. 

Luis David abia îngăimă ceva. 

— E posibil ca obsesia pentru femeia asta să te îndemne s 
faci aşa ceva? Spune-mi că nu l-ai ucis pe fratele tău şi am s 
dovedesc că este o minciună. 

— N-ai să dovedeşti nimic, îi spuse el disperat. Am să-mi 
menţin declaraţia şi nici tu, nici nimeni altcineva n-o să mă facă 
să spun altceva. 

Herminia plecă de la închisoare fără. să fi primit răspunsul 
dorit. Simţea că sub picioarele ei se deschide o prăpastie din 
care va fi greu de ieşit. Pierduse un fiu, acum îl pierdea şi pe al 

doilea şi o aştepta şi un proces din cauza acelui copil nefericit. 

Dar Luis David nici nu avusese ochi să vadă tristeţea mamei 
sale, disperarea ei nu mai avea nicio însemnătate pentru el. În 
singurătatea celulei se gândea numai la femeia pentru care 
făcuse acest lucru. 

„Şi am acceptat să aparţii altcuiva... te-am lăsat să fii fericită 
cu altul, eu, care nu suportam nici măcar să te privească 
cineva... am ajuns să plătesc pentru fapta ta ştiind că te va avea 
alt bărbat! Nimeni n-ar fi în stare să facă aşa ceva... dar 
dragostea mea pentru tine este atât de puternică, pentru mine 
totul începe şi se termină cu tine... cu tine.. 

Kassandra nu se bucură de faptul că Luis David recunoscuse 
crima. Nici Rosaura nu era mulţumită, pentru că urmărise să fie 
învinuită Kassandra şi să scape ea. 

— Am fost înspăimântată, tată, vorbea orbită de furie Rosaura, 
m-am temut ca nu cumva Luis David să arate la tribunal 
scrisoarea aceea blestemată, dovedind că ea e nevinovată. O, 
tată, acum sunt aşa de fericită! 

— Nu e voie să te bucuri! Dumnezeu o să te pedepsească, îşi 
mustră Matias fiica. 

— Şi de ce să nu-mă bucur? De ce nu m-aş bucura, tată? Sunt 
de-a dreptul fericită. Vezi? E aşa de prost! A spus că e vinovat 
numai ca s-o salveze pe Kassandra, ca să iasă ea nevinovată! 
Dar nu ştie că mă salvează, de fapt, pe mine! strigă ea plină de 
venin. 

Rosaura nu era singura care ştia că Luis David nu e vinovat. 
După ce noaptea se lăsă peste toată agitația provocată de 
neaşteptata mărturie a lui Luis David, ţiganca Yaritza îl căută pe 
Randu în barul hotelului. 

— De ce nu te culci, Randu? îl întrebă ea drăgăstoasă. E 
târziu... camera e goală. Ce faci singur aici? 

— Mă gândesc, Yaritza. 

— La ea? întrebă fata. 

— Nu uita, ţiganul iubeşte până la moarte, spuse Randu. 

— Dar ea se va căsători cu avocatul care a salvat-o. La asta te 
gândeşti acum. 

— N-a salvat-o el. Altul a făcut acest lucru, zise Randu, cel ale 
cărui mâini au descoperit sângele pe care nu -l-au vărsat 
niciodată! 

— De ce crezi că.este nevinovat? 

— Nu cred... ştiu. Nu el a făcut-o. 

— Şi... vrei să declari asta? 


— Buzele mele nu vor rosti nicio vorbă. Ascultă-mă bine, nicio 
vorbă! spuse el şi o fulgeră cu privirea. 

În toată această agitaţie care se crease în jurul procesului, 
Manrique se orientase cel mai bine. Reuşise să întoarcă lucrurile 
în favoarea Kassandrei, se însănătoşise, se ridicase din scaunul 
cu rotile şi abia aştepta ca totul să se termine şi să înceapă o 
viaţă nouă, fericită, în care va readuce zâmbetul pe chipul fetei 
pe care o îndrăgise din clipa în care o văzuse pentru prima dată 
cu lacrimi în ochi. ~ 

Procesul continua cu dezbaterea referitoare la problema 
schimbării copiilor. Alături de Dorinda depuse mărturie şi Gema. 
Matias negă totul, dar în această privinţă Manrique se bizuia pe 
declaraţia Ofeliei. După ce reuşi să respingă şi să anuleze toate 
declaraţiile lui Calunga şi ale Lazarei, care făcuseră acest lucru la 
cererea stăpânului lor, tribunalul decise să se înceapă urmărirea 
penală împotriva lui Luis David-Contreras. 

Kassandra şi Luis David se întâlniră la două zile după 
mărturisirea lui. Kassandra era de-a dreptul năucită de această 
inversare a rolurilor. Ştia foarte bine ce înseamnă să petreci o 
noapte în celula închisorii. 

— Sunteţi sigură că el este răspunzător de moartea soţului 
dumneavoastră? o întrebă bănuitor Carion. 

— Nu ştiu, nu ştiu! răspunse emoţionată Kassandra. a 

— ÎI acuzați de moartea fiului dumneavoastră, insistă Carion. ÎI 
considerați aşadar un dublu asasin? 

Kassandra se uită înspăimântată la Luis David. 

— Încetaţi! exclamă acesta. La ce bun atâtea întrebări? N-am 
recunoscut deja crima? Da, înălţimea voastră, eu am făcut-o, mi- 
am ucis fratele. Haideţi să sfârşim o dată pentru totdeauna. 
Condamnaţi-mă! 

— Înălţimea voastră, luă din nou cuvântul procurorul Carion. 
Domnul Contreras cere să fie judecat, dar legea noastră nu 
permite prejudicierea unei persoane a cărei vinovăţie nu a fost 
pe deplin dovedită. Rog să se ţină seama de aceasta. 

— Aşa. este, admise Navaro. Domnule Contreras, mărturisirea 
dumneavoastră nu este suficientă. Este nevoie de mai multe 
dovezi pentru a dovedi crima. Numai atunci se poate da sentinţa. 

— Ce dovezi vă mai trebuie, înălţimea voastră? Am recunoscut 
deja că am comis o crimă. Ce mai trebuie să fac ca să mă 


credeţi? 

— Cum aţi făcut acest lucru? întrebă procurorul. De ce l-aţi 
făcut? Sunt mai multe elemente care trebuie dovedite, domnule 
Contreras! Pe mine, personal, mărturisirea dumneavoastră m-a 
nedumerit. De ce aţi fi dorit să vă ucideţi fratele? Aţi avut vreun 
motiv? 

— Da, am avut! Aţi uitat de unica femeie pe care am iubit-o în 
viaţă? 

— În această sală aţi declarat că nu aveaţi decât o oarecare 
afecţiune pentru ea şi de aceea v-a fost uşor să plecaţi. 

— Am minţit. Eram îndrăgostit de ea, eram îndrăgostit ca un 
nebun. Ignacio mi-a rănit mândria! Mai târziu am descoperit că a 
profitat de asemănarea dintre noi ca să se căsătorească cu ea. 
M-am dus să mă întâlnesc cu el, repetă Luis David. Am stat de 
vorbă, ne-am certat... s-a înfuriat când l-am întrebat de ce a 
făcut asta. În timp ce ne certam, de undeva a apărut revolverul, 
nu ştiu cum. Ne-am luat la bătaie şi unul dintre noi a apăsat pe 
trăgaci. Cred că eu am fost acela. Asta este tot ce am de spus. E 
suficient. 

— Şi probele? întrebă Carion. 

— Am ucis! Ce- alte probe. vă mai trebuie? Nu sunteţi 
mulţumiţi? Vă rog, duceţi-mă în celulă, nu mai am nimic de 
adăugat, spuse Luis David, gata să plece. 

— Ce e cu probele? Cu eşarfa găsită acolo? 

— Am făcut-o tot eu, intenţionat. Aveam eşarfa Kassandrei 
întâmplător în buzunar. Am lăsat-o acolo-ca dovadă. M-am întors 
acasă prefăcându-mă că sunt el. Am avut nevoie de timp ca să 
mai adun şi alte dovezi împotriva ei. Domnul Alonso are 
dreptate. Este adevărat ceea ce a spus. Ela descoperit adevărul! 
Eu mi-am ucis fratele! Aveam nevoie de cineva care să suporte 
această ruşine şi ea era cea măi potrivită... am profitat de ea, 
spuse el şi se uită la Kassandra care lăsase privirea în jos. 

— Şi ce e cu martorii, domnule Contreras? Carion nu voia să 
renunţe. Martorii susţin că ucigaşul a fost o femeie! Nu numai 
Calunga, ci şi celălalt martor este sigur că este vorba de o 
femeie. 

— Eu le-am spus să afirme asta. Sunt oameni sărmani, nu ştiu 
nimic. Le-am cerut să declare ceea ce le spun eu. Nu este vina 
lor, eu sunt aici singurul vinovat. Condamnaţi-mă şi gata! 

— Puteţi să vă autoacuzaţi de orice doriţi, domnule Contreras, 
încercă încă o dată Carion să-l facă să înţeleagă, dar n-o să mă 
convingeţi că aţi făcut totul cu atâta sânge rece! Aţi inventat 


probele, i-aţi pregătit pe martori ca să condamnaţi femeia pe 
care o iubeaţi atât de mult încât puteaţi să omorâţi pentru ea. 

— Am fost nedreptăţit. Aparţinea altui om. Din cauza ei am 
făptuit o crimă, am început s-o urăsc. N-am vrut să ajung la 
închisoare, trebuia să găsesc pe cineva pe care să dau vina şi 
asta am făcut. Înălţimea voastră, rog Curtea să mă trimită în 
celulă. Am spus tot ce era de spus, nu mai am nimic de adăugat, 
încheie Luis David şi se ridică. 

„Kassandra ştie că tot ce am spus acum este minciună, că am 
procedat aşa ca s-o scap pe ea. Dar de ce mă priveşte aşa? De 
ce? De ce plânge? Nu, se preface, cu siguranţă că se preface. 
Dumnezeule, e Kassandra vrednică de tot ceea ce fac de dragul 
ei?” 

Sala tribunalului începu să se golească. Olivares se duse cu 
Carion în biroul acestuia. Era pe deplin convins că domnul 
Contreras nu a comis crima. 

— Vedeţi că face pe victima, spuse Olivares. A şi plâns. 

— Vreau să vă spun că trebuie să mă gândesc foarte bine la 
toate acestea, răspunse Carion. Am încercat s-o fac să spună că 
ea e vinovată şi el e nevinovat, dar n-am reuşit. Un singur lucru 
îmi este clar, că încă mai sunt îndrăgostiţi- unul de altul. 

— Cine eşti dumneata? întrebă Olivares văzând o ţigancă 
frumoasă intrând pe uşă. 

— Sunt o ţigancă, domnule, nu vedeţi? spuse fata intrând în 
cameră. 

— Asta se vede, într-adevăr, dar ce cauţi aici? 

— Mi s-a spus că aici sunt avocaţii care o acuză pe Kassandra 
Şi... fata se opri privindu-i cu viclenie - ştiu ceva interesant. 

— Spune despre ce e vorba! se răţoi nerăbdător Carion. 

— Este vorba despre rege. 

— Asta cine mai e, pentru numele lui Dumnezeu? Nu ne mai 
chinui, interveni Olivares, mă doare capul îngrozitor şi n-am chef 
de şarade. 

— Aţi înnebunit, domnilor? strigă semeaţă fata. Vorbesc 
despre Kassandra. Randu ştie că omul care a mărturisit nu e cel 
care a comis crima, nu şi-a ucis fratele. Randu este omul pe care 
îl iubesc şi care m-a respins din cauza altei femei! 

— Şi cui îi pasă de asta? întrebă Olivares. Eu plec, domnule 
Carion. 

Țiganca ieşi, iar Carion şi Olivares se priviră uimiţi. Carion se 
îndreptă spre celula lui Luis David Contreras, anunţându-l că îl va 
apăra fără să ţină seama de opoziţia lui. 


— Înţelegeţi, după toate acuzaţiile pe care le-aţi adus 
împotriva dumneavoastră înşivă, o să staţi în închisoare treizeci 
de ani? îl avertiză Carion. 

— E viaţa mea! strigă Luis David. Am dreptul să fac ce vreau 
cu ea! Am dreptul s-o distrug, s-o jertfesc dacă e nevoie, dacă 
aşa vreau eu. 

— Şi toate astea pentru o criminală? îl întrebă Carion 
neîncrezător. 

— Nu pentru o criminală! Pentru femeia pe care o iubesc! 

— Credeţi că merită? 

— Nu mă interesează dacă merită sau nu! îşi pierdu Luis David 
răbdarea. 

— Domnul Alonso este îndrăgostit de ea. Vreţi să i-o lăsaţi lui? 

— N-am putut s-o fac fericită, s-o facă altul! spuse întunecat 
Luis David. i 

Nici de la Randu nu obținură ceea ce doreau. Inainte să se 
ducă la tribunal, Kassandra, mirându-se că Randu primise citaţie 
să se prezinte în proces, îl imploră: 

— Nu!:Nu, Randu, să nu minţi, te rog, ba chiar nu spune nimic, 
Randu, ajunge! 

Vicleanul ţigan se prefăcu că nici nu ştie de ce îl cheamă 
avocaţii. 

— Nu, nu ştiu nimic. Sunt sigur că acest om este criminalul. 
Cine v-a spus altceva cu siguranţă că v-a minţit. 

Kassandra nu făcea niciun efort să înlăture tristeţea care o 
copleşea. Ar fi trebuit să fie fericită, se dovedise că e nevinovată, 
dar se gândea fără încetare la Luis David. Il iubea şi ştia că 
suportă greu singurătatea din celulă. Dar nu merita nici măcar 
un gând de-al ei! 


Starea sănătăţii Ofeliei se înrăutăţi. Toţi prietenii ei îşi luaseră 
deja rămas-bun de la ea. Când veni Manrique cu anchetatorul ca 
să-i ia o declaraţie, Ofelia era deja în comă. Ultimele clipe 
conştiente le petrecu împreună cu fiica ei, ţinând în mână 
ciorăpelul pe care îl împletea pentru copilul de care se bucura 
atât de mult. 

—-O! făcu Ofelia. Pune hârtie înăuntru, aşa cum ţi-am spus, 
iubita mea, îi şopti Ofelia. Are forma picioruşului! Ce dulce e! Cât 
de mult aş vrea să-l ţin în braţe pe copilaşul tău! Dar mai e ceva 
ce trebuie, să-ţi spun, iubita mea, şi trebuie să mă ierţi. De 
fiecare dată când o să fie obraznic, am să-i dau o pălmuţă peste 
obrăjor! 


Lilia Rosa încă respingea ideea că sfârşitul mamei ei era 
aproape. Juca jocul până la capăt, crezând sincer în puterea lui 
tămăduitoare. 

— Astăzi arăţi mai bine, mamă, îi spunea ea, încercând să-i 
redea puterea care se scurgea încet din trupul ei. 

— Chiar aşa! zâmbea Ofelia. Acum mă simt mai bine! Minunat! 
Era şi timpul. Poţi să-ţi imaginezi că după toate medicamentele 
pe care mi le-a dat tatăl tău, trebuie să mă fac bine! Roberto! 
lubita mea, tatăl tău a fost aşa de bun cu mine! Mai gândeşte-te 
la asta şi ai să începi să-l iubeşti şi tu un pic! 

— O, mamă, n-ar fi trebuit să înceteze să te iubească, să te 
părăsească, spuse Lilia Rosa care nu-l iertase încă pentru ceea 
ce făcuse. 

— Copila mea, iubirea mea, eşti foarte tânără şi trebuie să mai 
trăieşti încă mult... mult de tot ca să fii în stare să înţelegi 
anumite lucruri, oftă Ofelia. Cuvintele ei fură întrerupte de o tuse 
violentă. Lumea e făcută din înţelegere şi iertare. Ţine minte... 

— Ţi-e somn, mamă? întrebă duios Lilia Rosa. 

— Da, puţin... aş vrea să dorm.. 

Lilia Rosa îi aşeză mai bine perna şi vru să-i ia ciorăpelul pE 
care Ofelia îl ţinea în mână. 

— Lasă-mă să dorm cu el, zise ea strânge -I la piept. Când 
o să vină tatăl tău acasă, spune-i că sunt bine... 

Cu toată împotrivirea Liliei Rosa, Gema îşi petrecea aproape 
tot timpul la căpătâiul Ofeliei. La patul ei se adunară, pe lângă 
membrii familiei Alonso, toţi prietenii pe care îi cunoscuse în ziua 
când se dusese la circ să găsească un clovn care să-i 
înveselească fiica, Tomas, Kassandra, Marcelino, don Simon şi 
Glinka. 

— Dumnezeu să-i aibă sufletul în pază, spuse Marcelino, 
luându-şi rămas-bun de la Ofelia. 

Roberto se apropie de patul soţiei sale şi îi şopti: 

— Ofelia, nu ştiu dacă mă mai auzi... dar dacă mă auzi, vreau 
să ştii că te-am iubit mult. Am învăţat să te admir pentru 
perseverenţa ta, pentru modestia ta... ai visat întotdeauna să 
călătoreşti... acolo unde te duci acum totul este mult mai 
frumos... Ofelia, cerul este alături de tine... dar tu vei fi 
întotdeauna alături de noi... vei trăi întotdeauna în amintirea 
noastră. 

Sentimentele lui erau cu siguranţă sincere. Spera că îi dăruise 
măcar puţină fericire şi reparase în parte nedreptatea de 
odinioară. 


Vestea morţii Ofeliei o linişti pe Herminia. „Gura mortului nu 
vorbeşte”, îşi zise ea. Şi Rosaura şi Matias răsuflară uşuraţi. Pe 
Matias îl munceau alte griji. Auzea tot mai des glasul lui don 
Alfonso: „Fă acest lucru, Matias, te rog, şi îţi mulţumesc.” Câtăva 
vreme avusese linişte, dar acum scrisoarea îi căzuse iar în mână. 
Căzu dintr-o carte pe care Hector se pregătea să i-o ducă lui Luis 
David la închisoare: 

— Nu se poate să nu fie aici! îi spuse Luis David lui Hector. 
Sunt sigur că am pus-o aici. Olivares mi-a spus că a ridicat de jos 
scrisoarea şi i-a dat-o mamei. Mama a luat-o automat şi a pus-o 
în cartea de pe raft. Acolo am găsit-o eu, dar acum nu maie. 

— Totul este foarte ciudat, admise Hector, dar nu înţeleg de ce 
este aşa de importantă această scrisoare. 

— Scrisoarea i-a dat-o Alfonso lui Matias pe patul de moarte şi 
Simon, omul acesta ciudat, m-a vizitat ieri şi mi-a spus că don 
Alfonso a mai scris şi altceva acolo, în afară de faptul că nepoata 
lui este Kassandra, dar Matias neagă. 

— Dacă mi se iveşte ocazia, am s-o caut, îi promise Hector. 
Poate că ar fi mai bine să retragi tot ceea ce ai spus. Poate că nu 
merită sacrificiul tău. 

— Acum. nu ştiu: ce să spun, zise Luis David gânditor, dar 
promite-mi, te rog, că n-ai să spui nimic mamei mele. E mai bine 
să creadă că eu sunt ucigaşul. În caz contrar, ar mai putea face 
rău şi altcuiva. 

A doua zi însă, Herminia veni la tribunal, susţinând că Luis 
David este nevinovat şi că şi-a recunoscut vinovăția numai ca s-o 
scape pe Kassandra. Luis. David negă în faţa tuturor. Carion se 
strădui să-l facă să spună adevărul, dar Luis David îşi menţinu cu 
încăpățânare declaraţia. 

— Nu pot decât să spun că sunt vinovat şi că mi-am ucis 
fratele. 

Olivares îi comunică Herminiei că, întrucât Luis David susţine 
că este vinovat, el intenţionează să renunţe la acest caz, însă 
Herminia îl imploră să nu facă aşa ceva. 

Zilele lui Luis David la închisoare erau lungi şi grele. El, care 
avusese întotdeauna motive bine întemeiate pentru tot ceea ce 
făcuse, se întreba acum unde vor duce toate astea. Hector 
Quintero.nu reuşi să găsească niciun fel de scrisoare. Mult mai 
dureroasă fu pentru Luis David vestea că Manrique se 
căsătoreşte cu Kassandra. Fata îi spusese că aşa va fi, dar nu 
credea că se va întâmplă aşa de repede. El îşi distrusese viaţa, 
iar ea se pregătea să se mărite cu altul! 


Cu cât i-ar fi fost mai uşor să stea la închisoare dacă ar fi ştiut 
cât de mult suferă ea! Dorinda simţea cel mai bine lucrul acesta. 
Vedea toate umbrele triste de pe chipul ei. 

— Suferă, pentru că tot îl mai iubeşte, îi spuse Dorinda lui 
Randu. Nu e nevoie să deschidă gura ca să-mi dau seama ce 
simte sau ce gândeşte. N-am văzut în cărţi, ci în ochii ei... plini 
de lacrimi. A plâns'o mulţime. Este legată de el şi legătura asta 
n-o poate rupe decât moartea. 

— Dar.nu va fi a lui! strigă furios Randu. Am spus că nu va fi şi 
nu va fi! 

Supărarea lui Randu se mai alină aparent atunci când află că 
se va căsători cu Manrique. Sparse un pahar privind furios la 
Yaritza, care îi adusese această veste. i 

— Prinţesa ta se mărită. Sau poate nu mă crezi? Intrebă 
Yaritza privindu-l pieziş. 

Randu aruncă încă un pahar pe jos. Cu o noapte în urmă se 
dusese din nou pe malul mării. Calunga îşi amintea cu siguranţă 
de umbra neagră. 

— Ce ‘faci, Randu? întrebă Kassandra, văzând priveliştea 
neobişnuită. 

— Închin în sănătatea ta, pentru fericirea ta, prinţesă, îi 
răspunse tiganul. 

— Nu te cred, Randu. 

— Da, în seara asta mă bucur pentru fericirea ta, căci 
nemernicul acela zace la închisoare, răspunse Randu privind-o cu 
patimă. 

— Ai dreptate, Randu, spuse Kassandra şi începu şi ea să 
arunce pahare, ştiind foarte bine că nu se poate căsători numai 
aşa, din recunoştinţă, că trebuie să iubească cu trupul şi cu 
sufletul, aşa cum îl iubise pe prinţul ei. Dar ce dorea acum, 
Kassandra n-ar fi fost în stare să-i spună nici lui Tilico. 

— Spune-mi, dacă aş fi vrăjitor şi aş putea să-ţi îndeplinesc o 
rugăminte, îi spusese Tilico felicitând-o cu ocazia căsătoriei 
apropiate, ce mi-ai cere? 

— Să mă faci să uit tot. 

Kassandra nu putea să-şi ascundă tristeţea. Niciodată nu-şi 
ascunsese sentimentele. Când era ea tristă, şi prietenii ei 
sufereau împreună cu ea. 

Luis David socotea că durerea lui este cea mai mare. „Oare 
chiar nu preţuieşte. sacrificiul pe, care l-am făcut pentru ea?” se 
întreba el în nopţile lungi din închisoare. „Are curajul să se mărite 
cu alt bărbat la numai o săptămână după ce am preluat toată 


vina asupra mea ca s-o salvez?” 

Când Gema veni să-l viziteze la închisoare, îi povesti toată 
durerea lui şi îi dădu să înţeleagă că nu va îngădui ca fata să se 
joace cu sentimentele lui. 

— Gema, te rog să-i spui Kassandrei că n-am să-i îngădui să-şi 
bată joc de mine. Spune-i să anuleze căsătoria asta... 

Gema era uluită. Gândise întotdeauna că Luis David este un 
om foarte raţional şi că, în sfârşit, n-o să-i mai facă rău 
Kassandrei. 

— lartă-mă că vorbesc aşa... dar cred că nu gândeşti cum 
trebuie. Kassandra a suferit mult şi are dreptul să fie fericită. 
Acum ar trebui s-o laşi în pace şi să-i dai drumul... 

— Nu l-am omorât pe fratele meu, Gema... îi spuse Luis David 
agitat. Ea a făcut-o, dar te rog să nu dezvălui acest lucru 
nimănui! Nu vreau să mai ştie nimeni altcineva! Eu găsesc că a 
avut motive. O iert... îmi imaginez cum s-a simţit în noaptea 
nunţii, când a descoperit tot ceea ce îi făcuse Ignacio! Crede-mă 
că o înţeleg. Şi sunt dispus să ispăşesc în locul ei. Dar trebuie 
măcar să ştie ce am făcut pentru ea, Gema! Nu-mi pare rău de 
ceea ce am făcut! 

— Este o neînțelegere cumplită. Kassandra n-a comis această 
crimă. Dacă nici tu n-ai comis-o, şi nici ea... atunci altcineva a 
făcut-o! 

Dar Luis David nu mai avea putere să vorbească, era gata să 
izbucnească în lacrimi. 

— Gema, ascultă-mă! Nu vreau să mai discut despre asta. 
Spune-i numai atât că i-am dăruit libertatea. Am crezut că între 
noi există anumite sentimente... o legătură care să-mi ajute... să- 
mi ajute să suport această durere sfâşietoare. Dar ea trebuie să- 
mi arate că este demnă de sacrificiul meu, Gema! Trebuie să 
facă acest lucru, căci dacă sunt bun nu înseamnă că sunt şi 
prost. Dacă vrea să se joace cu sentimentele mele, îi atrag 
atenţia că este un joc foarte periculos. Foarte periculos! 

Luis David suporta greu singurătatea şi izolarea şi această 
izbucnire disperată o speriase pe Gema. Se întreba dacă să-i 
transmită Kassandrei mesajul lui, dar Dorinda o convinse că Luis 
David e un egoist care o invidiază pentru că ea e fericită, în timp 
ce el este la închisoare. 

— N-are decât să ne împiedice! zâmbi suav Dorinda. Să 
vedem cum! Ar trebui să fie vrăjitor ca să transforme gratiile de 
la fereastră în trestie de zahăr! Nu trebuie să-ţi faci griji! Să mai 
aibă şi ea parte de puţină fericire! 


Kassandra era preocupată de pregătirile pentru nuntă. Se 
duse s-o invite şi pe Lilia Rosa, care era foarte zdruncinată după 
moartea mamei sale. 

Amintirea dureroasă a mamei nu era atenuată nici de faptul că 
aştepta un copil, copilul acela despre care vorbise atât de mult 
cu Ofelia. Glinka era nefericit şi repeta întruna că aşa e viaţa, 
unii mor, alţii se nasc. In durerea ei, Lilia Rosa continua să aibă 
aceeaşi atitudine ostilă faţă de Roberto, fără să ţină seama de 
suferinţa lui. 

Roberto rămăsese singur, aşa cum prevăzuse că se va 
întâmplă după moartea Ofeliei. Nici Gema nu-i putea oferi 
alinare, căci ştia că Lilia Rosa nu va accepta niciodată. Fata 
venera amintirea mamei sale şi nicio altă femeie n-o putea 
înlocui. 

Kassandra spera că nunta ei va fi o bună ocazie pentru ca Lilia 
Rosa să renunţe la vechea adversitate faţă de Gema şi să 
depăşească aversiunea pe care o manifestase faţă de ea. 

— Este firesc, spuse Kassandra, ca Gema să participe la nunta 
mea fiindcă este mătuşa mea. Dar aş fi foarte fericită dacă te-aş 
avea şi pe tine alături în acest moment. 

— Nu, Kassandra, nu pot să vin, se scuză Lilia Rosa. Sunt încă 
în doliu după mama şi nu am dispoziţie pentru niciun fel de 
distracţii. 

— Aici nu e vorba de distracţie, ci de o cununie, încercă s-o 
convingă Kassandra. Glinka ne-a anunţat cu multă bucurie că 
aştepţi un copil şi sufletul ar trebui să-ţi fie plin de griji mai 
plăcute. Străduieşte-te să alungi tristeţea. Şi apoi, Elvira mi-a 
spus că Roberto este foarte nefericit din cauza purtării tale. 

— ÎI chinuieşte faptul că nu fac nimic ca să-i uşurez situaţia, că 
nu vreau s-o primesc cu braţele deschise pe Gema... ca să vină 
să ia locul mamei mele! Şi asta nu vreau! N-are decât să se ducă 
cu Gema. Poate să uite foarte uşor că are o fiică. Am crescut fără 
dragostea, fără duioşia şi fără protecţia pe care trebuie s-o ofere 
un tată! De aceea, dacă pleacă, nu va fi nicio noutate pentru 
mine, replică Lilia Rosa neînduplecată. 

„Cununia va avea loc diseară... Nu pot să îngădui una ca asta. 
Trebuie să-i împiedic...” 

Singura consolare a lui Randu era că fata nu se căsătorea cu 
bărbatul care i-o luase. Pregătise pentru această ocazie Salonul 
albastru. Se străduia să fie o gazdă bună... 

— Beţi! Beţi! strigă el. Nu faceţi economie la şampanie! La 
mulţi ani, Simon! La mulţi ani, prieteni! Regele doreşte ca astăzi 


să curgă râuri de vin! Astăzi e nunta prinţesei! 

„Astăzi mă mărit... astăzi mă mărit...” Kassandra era 
tulburată, de fapt avea un sentiment nedefinit, care nu se putea 
compara cu ceea ce simţise când se dusese prima oară la 
biserică. Credea că păşeşte alături de prinţul ei, de care se 
îndrăgostise la munte, care îi arătase oraşul adormit şi îi 
spusese: „Vezi ce mici sunt luminile văzute de aici... parcă toată 
lumea ar fi la picioarele tale...” „Asta pentru că suntem aproape 
de cer, îi răspunsese ea cu duioşie. Parcă am putea. să atingem 
stelele cu mâna. Cerul eşti tu... cerul e acolo unde sunt cu tine.” 

— Uitaţi, semnaţi vă rog aici, o smulse din visare vocea 
funcţionarului de la starea civilă. 

— Aici? întrebă Manrique. 

— Staţi puţin! se auzi vocea lui Luis David. Sunt un oaspete pe 
care n-aţi contat, nu-i aşa? 

Toţi înmărmuriră. Luis David stătea lângă Manrique cu pistolul 
în mână. 

— Dumnezeule mare, asta ce mai e? murmură Dorinda. 

Nimeni nu mişcă! strigă Luis David. Am evadat ca să vin aici. 
Sunt înarmat... şi destul de disperat ca să fac uz de această 
armă! Staţi liniştit!- Şi tăceţi! Ceremonia- va avea loc, dar cu-o 
mică modificare! Eu voi fi mirele! Uitaţi, domnule, aveţi aici 
actele mele. Căsătoriţi-mă! 

Funcţionarul luă documentele şi începu să transcrie numele 
noului mire. 

— Totul e gata, nu-i aşa? întrebă Luis David. Ascultaţi... 
semnează, Kassandra! 

— Nu semna! interveni Manrique, plimbându-şi privirea peste 
cei de faţă. 

— Semnează! repetă Luis David. 

— Kassandra! exclamă pierdut Manrique, căci Kassandra 
semnase. 

— Rămâneţi cu toţii la locurile voastre! Nimeni nu mişcă! Dacă 
mişcă cineva... trag! E clar? 

— ţi atrag atenţia, spuse Manrique, că ceea ce faci tu acum 
este nemaiauzit! Şi mai ales ilegal! 

— Ba nu! Ceremonia a fost efectuată de funcţionarul 
împuternicit. Şi-apoi, există şi. martori. Martorii mei. Simon... îl 
căută Luis David din priviri. Simon, te rog, vrei să semnezi ca 
martor? 

Sărmanul Simon se apropie şi semnă. Manrique strigă: 

— Sunt constrânşi! Nu e legal! 


— Gema, te rog, semnează şi tu, vrei? Semnează... 
Marcelino.. 

— Nu, nu se poate, nu se poate, strigă Manrique. 

— Cine mai vrea să semneze? întrebă grăbit Luis David. 
Haideţi, vă rog... Cine mai doreşte să semneze? 

— Eu nu semnez nici să mă omori! spuse Dorinda. Sper să te 
ia diavolul cât mai curând! 

— Cine vrea să mai semneze? întrebă Luis David încă o dată. 

— Eu! spuse Yaritza apropiindu-se de cei doi tineri căsătoriţi. 

— E suficient! 

— Da, răspunse funcţionarul. Dar eu am consimţit numai 
pentru că viaţa mea a fost în pericol! A 

— Nu trebuie să vă justificaţi, domnule. Imi asum întreaga 
răspundere. Hai, Kassandra. 

Manrique o strigă şi porni după ei, dar Luis David îl opri 
îndreptând pistolul spre el. 

— Rămâi pe loc! Rămâi acolo unde eşti! 

— Ai grijă, Manrique, îl atenţionă Glinka. Poate să te ucidă! 

Din mulţimea înspăimântată se ivi Randu. 

— Uşor, tigane, Sani îi spuse Luis David lui Randu, trecând pe 
lângă el. 

Luis David şi Kassandra nu mai aveau decât un pas până la 
uşă, când se auzi zbârnâitul unui cuţit. Elvira îşi pierdu 
cunoştinţa. Toţi tresăriră înspăimântați, neînţelegând ce se 
întâmplă. Luis David scoase cuțitul afară din rană dintr-o singură 
mişcare şi îl aruncă pe jos. 

— Hai, spuse Kassandra şi se duseră spre automobilul lui 
ţinându-se de mână. 

La ora trei dimineaţa, Manrique şi Tomas ajunseră la hotel cu 
vestea că nu găsiseră nici urmă de Kassandra şi de Luis David. 

— Nu sunt în casa de pe plajă, îi anunţă Manrique pe oaspeţii 
îngrijoraţi. Am fost la poliţie, ne-am dus împreună la casa de pe 
plajă. Nu e nimeni acolo. 

Şi dona Herminia petrecu o noapte fără somn. 

— După toate cele întâmplate, îi spusese Olivares, nici eu şi 
nici nimeni altcineva nu poate să-l mai ajute pe fiul 
dumneavoastră. 

În cabana de pe micuța insulă romantică, unde Luis David 
petrecuse mult timp când se ocupase de cercetările lui de 


oceanografie, începu luna de miere a perechii pe care o căuta 
toată lumea. Un loc ideal pentru dragoste! Dar mirele, în loc să 
fie tandru şi drăgăstos, era posomorit şi nefericit. Crezuse că 
dacă o va salva de închisoare pe aleasa inimii lui, îi va câştiga 
admiraţia şi respectul. Că ea îl va ajuta să uite tot şi să înceapă o 
viaţă nouă. 

— Asta e rochia 'ta de mireasă! Atât de elegantă! Eşti aşa de 
frumoasă cu floarea asta în păr! 

— Ai înnebunit... 

— Aş vrea să-ţi sfâşii rochia asta, îi şopti el brutal, pentru că 
este simbolul a ceea ce intenţionai să faci! Vreau să smulg rochia 
asta de pe tine, s-o distrug! 

— Pleacă de aici! Dă-mi drumul! spuse Kassandra. 

— Ştiu că nu te-ai gândit că voi fi eu mirele, îi spuse răutăcios 
Luis David dar acesta este un mic amănunt... un amănunt foarte 
Mic, care acum nu are nicio importanţă. Dimpotrivă, cred că 
evadarea mea din închisoare ţi-a schimbat oarecum planurile. 
Dacă n-aş fi procedat aşa, acum ai fi fost în altă parte, împreună 
cu el, în timp ce bărbatul care te iubeşte cel mai mult ar fi stat 
închis şi ar fi suferit de gelozie şi de durere, pentru că ţi-a luat 
locul în celulă... pentru ca tu să poţi fi fericită cu alt bărbat şi să 
râzi de el, nu-i aşa? Sper că n-ai să mă eviţi toată noaptea, spuse 
Luis David, pentru că eşti soţia mea. Suntem legaţi prin lege, în 
faţa martorilor, a funcţionarului de la starea civilă. lar acesta 
este certificatul de căsătorie semnat de toţi, adăugă el arătându- 
i documentul. 

— Căsătoria noastră nu va fi recunoscută. Manrique a spus 
Că... 

— Pentru mine, certificatul. este valabil! o întrerupse Luis 
David. Şi acum vreau să-l traduc în faptă. Mă gândesc la ceea ce 
se întâmplă în mod normal între un bărbat şi o femeie după 
căsătorie. 

— Căsătoria noastră a fost încheiată sub ameninţare. 

— Ai acceptat să fii soţia mea. Ai fi putut foarte bine să refuzi, 
dar n-ai refuzat. Te-ai speriat? se opri Luis David aşteptând un 
răspuns. Hai, Kassandra, ştii foarte bine că nu te-aş fi omorât! Ba 
chiar cred că în fundul sufletului tău eşti mulţumită că am făcut 
acest lucru. Dar eşti imprevizibilă... O femeie care iubeşte 
emoţiile tari şi aventurile.. 

— Mă jigneşti. Te porţi cu mine de parcă aş fi.. 

— Presupun că te interesează mult mai mult bărbatul care 
vine la nuntă şi îţi porunceşte cu pistolul în mână să fii nevasta 


lui şi după aceea te răpeşte, decât prostul care se pregătea să 
rămână la închisoare în locul tău şi să putrezească acolo... Am 
dreptate? Dacă bărbatul acesta îţi place, ai să-l ai! Măcar drept 
pedeapsă! îşi vărsă Luis David toată furia. 

„Da, am vrut să te pedepsesc, să te fac gelos, să-ţi fac rău, 
dar...” ar fi vrut să-i explice, dar lui i se deschiseseră rănile. Nu 
se putea opri până nu-şi vărsa tot amarul: 

— N-am putut să înving durerea pe care mi-ai pricinuit-o! Crezi 
că poţi să-ţi baţi joc de mine, nu-i aşa? Ai crezut că poţi să profiţi 
de pe urma iubirii... a iubirii nemărginite pe care o simt pentru 
tine... pe care am simţit-o pentru tine... Mi-ai distrus viaţa! Am 
înţeles acest lucru, dar ai încercat să-mi distrugi şi demnitatea 
construindu-ţi fericirea alături de alt bărbat... iar durerea mea 
mă ardea, era proaspătă... 

Pe măsură ce vorbea, Luis David se controla din ce în ce mai 
puţin. 

— M-am săturat să tot fiu amabil cu tine... m-am săturat să tot 
fac pe delicatul pe lângă tine! Tot nu ştii să preţuieşti acest lucru. 
S-a terminat cu atenţia şi cu purtările nobile! De acum înainte o 
să ai ceea ce meriţi! spuse el şi o apucă brutal de mână. Asta 
este prima. noastră noapte de căsătorie, Kassandra... Sărută-mă! 
porunci el. 

— Nu, nu, nu! Luis David. Nu, nu, nu! Nu aşa! Niciodată aşa! 
Kassandra se lupta să scape din îmbrăţişarea lui puternică. 

— Eşti nevasta mea! strigă el. Am anumite drepturi asupra ta 
şi, dacă nu vrei să mă apropii de tine, omoară-mă! Luis David luă 
revolverul de pe masă. Legea îmi dă anumite drepturi, spuse el 
apropiindu-se de ea, căci sunt bărbatul tău! Şi am să mi le 
exercit! Crede-mă că am să-mi exercit drepturile! 

Luis David nu-şi mai putea stăpâni sentimentele. Trebuia să 
dea frâu liber patimii arzătoare, niciodată domolite. Îi întinse 
pistolul şi Kassandra îl luă. 

— lată, acum ne vom pune la încercare unul pe altul, ca şi 
data trecută, Kassandra. Pistolul este încărcat. Poţi să tragi de 
câte ori vrei, dar îţi atrag atenţia că aceasta este singura cale ca 
să scapi de mine. 

— Nu te apropia de mine! îl avertiză Kassandra. 

— Va fi ca şi când aş fi ajuns la capătul drumului, spuse el 
apropiindu-se încet de ea, al unui drum care a fost cumplit de 
lung pentru noi, Kassandra. Ori totul, ori nimic! Tu sau moartea! 
Să ştim o dată pentru totdeauna! În felul acesta voi şti şi eu, ba 
vei şti chiar şi tu... amândoi vom şti care sunt sentimentele tale 


faţă de mine. 

— Nu te apropia... Să nu mai faci niciun pas! 

— Şi de ce nu! încă un pas mă va duce în rai, ceea ce 
înseamnă că te voi avea... sau că totul va deveni neant... ceea 
ce e mai bine decât să nu te am niciodată. l: 

Se priveau fix, fără să se clintească din loc. li despărţea un 
singur pas şi mâna aceea întinsă care ţinea revolverul. 

— De ce nu tragi? De ce? o întrebă el. E uşor. Nu ai decât să 
apeşi pe trăgaci... şi scapi de mine pentru totdeauna. Am 
recunoscut că l-am ucis pe Ignacio, Kassandra. Aşadar, ai destule 
motive ca să mă ucizi. Haide, trage! Omoară-mă! Oricum, n-ai să 
mă mai respingi! Aici, faţă în faţă, îţi cer să hotărăşti ce se va 
întâmplă cu noi. Decide... 

— Nu, Luis David! îl imploră Kassandra. 

— Îți spun pentru ultima oară, Kassandra. Ştii ce se va 
întâmplă la noapte dacă nu apeşi pe trăgaci şi nu mă ucizi! 
Decide-te! Sau mă ucizi sau am să te iau în braţe şi am să te 
sărut şi am să te iubesc sălbatic! Alege! De tine depinde! 

Kassandra lăsă mâna în jos şi dădu drumul revolverului. 

— Acesta este răspunsul tău? o întrebă el mângâind-o cu 
privirea. 

Ochii lui erau umezi, răsuflarea fierbinte îi ardea gâtul erei 
şi Kassandra îi oferi buzele. Braţele lui se înlănţuiră strâns în jurul 
trupului ei. 

— Îţi dai seama că asta trebuia să se întâmple, Kassandra? Mă 
iubeşti, mă iubeşti! Tot aşa cum te iubesc şi eu pe tine. Este:-o 
dragoste care ne ucide, dar fără de care nu putem trăi. Este o 
dragoste blestemată, la care nu putem renunţa. Acum omoară- 
mă! De ce n-o faci? Eu n-am să renunţ niciodată la tine, 
Kassandra! Nu pot să trăiesc fără tine, trebuie să-ţi simt trupul 
aproape de al meu... am nevoie de parfumul pielii tale... Luis 
David se îneca în sărutările pătimaşe. Numai mort renunţ la tine. 
înţelegi? Mort! Sunt flămând şi însetat după tine, Kassandra. Şi în 
noaptea aceasta îmi voi potoli foamea. Dacă nu-mi îngădui asta, 
omoară-mă acum, pe loc... 

În noaptea aceea Kassandra simţi pentru prima oară toată 
vigoarea patimii lui. Era a lui. Îi aparţinea acum cu trupul şi cu 
sufletul. Însă a doua zi era distant, cu totul altfel decât bărbatul 
care o acoperise cu sărutări fierbinţi. Aduse peşte şi îi porunci să- 
| pregătească. Poliţia era pe urmele lor, auziseră la radio. O 
anunţă că între ei totul se terminase şi că a doua zi se vor 
întoarce. 


— A fost o nebunie... totul a fost o nebunie, spuse el respirând 
greu, şi recunosc că greşeala îmi' aparţine. Dar este momentul să 
reparăm lucrurile. N-am să te mai asupresc, Kassandra. Am să te 
eliberez de prezenţa mea. Am hotărât că aşa va fi. 

— Şi cum rămâne cu sentimentele mele? îl întrebă ea 
amărâtă. Mă iei şi apoi mă laşi? Ca pe un obiect! Pe mine nici nu 
mă întrebi! 

— Ar trebui să fii fericită că am hotărât aşa. Ai să te măriţi cu 
Manrique. Astă-noapte m-am gândit că ai să mă ucizi. 

— Dar n-am făcut-o. 

— Poate că ar fi fost mai bine s-o fi făcut, replică liniştit Luis 
David. 

Kassandra izbucni în plâns când Luis David îşi luă pătura şi se 
culcă pe jos. Cum poate s-o respingă aşa după o noapte atât de 
fierbinte! În toiul nopţii, Luis David se trezi scuturat de friguri. II 
ajută să se culce în pat. Il durea rana. 

— Trebuie să găsim un doctor, hotărî Kassandra, îngrijorată 
pentru viaţa lui. Spune-mi unde pot să găsesc aici un doctor? Te 
rog! 

— Mi-e frig, zise Luis David clănţănind din dinţi. Simt răceal 
morţii. 

— Nu, Luis David, e rana ta, trebuie s-o... nu te duce, iubirea 
mea, revino-ţi... iartă-mă... Am să vin lângă tine şi am să te 
încălzesc cu trupul meu. Nu vreau să-ţi fie frig... Am să te iubesc 
cu tot trupul... cu sângele meu... cu viaţa mea, îi şopti ea delicat 
ţinându-l de mână: Buzele tale sunt reci, iubirea mea, am să le 
încălzesc cu sărutările mele. 

Singura modalitate de a ajunge la mal era barca cu care 
veniseră pe insulă. Kassandra încerca să-l convingă că va putea 
să ajungă la țărm. 

— Kassandra, n-ai să poţi... n-ai să poţi nici măcar s-o împingi 
în apă, necum să vâsleşti. 

— Mă duc să caut ajutor. Am să găsesc pe cineva. 

— Sunt curenţi foarte puternici, au să te ia... o atenţionă Luis 
David. 

— Nu, n-o să mă ia niciun curent. Trebuie să încerc. Trebuie să 
găsesc pe cineva care să ne ajute. 

— N-ai să poţi, Kassandra! Am s-o salvez... Nu vreau s-o 
găsească şi să spună că e vinovată... Nu vreau să ajungă la 
închisoare. Eu o iert... o iert... Ignacio s-a însurat cu ea şi a fosta 
lui, dar el n-o iubea. l-a distrus visurile. Ambiţia lui a fost de vină 
pentru tot. De aceea l-a ucis Kassandra, aiura acum Luis David. 


N-am s-o las să ajungă la închisoare. Am să-mi asum toată 
răspunderea. Am să explic totul şi am să recunosc că eu l-am 
ucis pe fratele meu. 

Se simţea tot mai rău. Rana îl durea şi era pe cale să-şi piardă 
cunoştinţa. Nu era conştient decât de faptul că se va mărita cu 
altul şi acum trebuia s-o ajute în vreun fel. Nu ştia ce spune, dar 
ceea ce vorbea izvora din inimă şi Kassandra înţelese cât de mult 
o iubeşte. 

— De ce îmi faci asta? De ce? Eu am sacrificat totul pentru 
tine, Kassandra! 

— E adevărat, iubirea mea. Nu eşti vinovat, nu tu ai comis 
crima. Nici eu n-am comis-o! Şi eu sunt nevinovată... niciunul 
dintre noi n-a comis-o, iubirea mea, îi repeta ea printre lacrimi, 
am să te ajut. Trebuie să te salvez! 

Sacrificase atât de mult pentru ea. Acum era rândul ei. Plecă 
din cabană cu nădejdea că va găsi ajutor. Când se întoarse, Luis 
David avea febră, dar era treaz. O chemă: 

— Kassandra, tu eşti? întrebă el auzind că se deschide uşa 
cabanei. Deschise ochii şi îl văzu pe ţigan, care îi urmărise ca o 
umbră. 

— În sfârşit, te-am găsit, nemernicule! De câte ori ne-am 
întâlnit faţă în faţă şi ne-am privit cu ură, dorind să ne ucidem? 
lti jur că asta este ultima oară! Aş putea să te ucid din locul în 
care mă aflu fără să mă clintesc. Dar aş prefera să te ridici şi să 
te lupţi ca un adevărat bărbat! strigă Randu, aruncându-i un cuţit 
care căzu pe pat. la-l! Luptă-te! Luptă-te! Unul din noi doi va-fi 
mort! îl provocă tiganul. 

— Ştii foarte bine că nu sunt laş. Dar nu sunt în stare să mă 
lupt. Rana de la mână a făcut puroi. 

— E posibil ca o mică zgârietură pe care ţi-am făcut-o să te 
doară aşa de tare? îl întrebă ironic Randu. 

— S-a produs o infecţie mare. 

— Probabil că este efectul otrăvii de pe tăiş. Mâna mi-a 
tremurat din mai multe motive, dar acum am ocazia să-mi repar 
greşeala. Fă bine şi apără-te, fiindcă nu vreau să te omor aşa 
culcat. Am să-ţi mărturisesc ceva. Mă bucur că eşti în starea 
asta, pentru că cu un laş ca tine nu mă pot lupta vitejeşte. Şi de 
aceea nici n-am să-ţi ofer şansa cuvenită unui -om cinstit. 
Blestemat să fii! Al meu eşti! strigă Randu la Luis David care abia 
dacă se ridică puţin în pat. Acum poţi să. spui liniştit că ai văzut 
moartea cu ochii. 

Auzind voci, Kassandra se repezi în cabană. 


— Nu, nu! strigă ea aruncându-se spre Randu. 

— Pleacă, prinţesă! Pleacă de aici! îi porunci Randu. 

— Dacă vrei să-l omori, trebuie să mă omori mai întâi pe mine. 

— Pleacă de lângă el sau nu mai răspund de nimic! 

— N-ai decât să arunci cuțitul dacă vrei. Dar va trebui să-l 
arunci prin inima mea! 

— Ai fi gata să mori pentru el? Puterea iubirii ei îl făcu pe 
Randu să şovăie o clipă. Sau împreună cu el, dacă ai şti că e un 
om condamnat? 

— Da! Da! 

— În neamul meu, femeia e în stare să facă asta numai dacă 
aparţine unui bărbat şi dacă i s-a dăruit pentru totdeauna! 

— Îi aparţin lui Luis David cu trupul şi cu sufletul! Sunt femeia 
lui! 

— Taci, blestemato! strigă Randu. De ce trebuie să spui aşa 
ceva. Acum nimic, dar nimic nu mă va mai opri! 

— Nu, nu! Randu, îl iubesc! îl implora ea. Este singurul om pe 
care l-am iubit vreodată! Sunt soţia lui şi ne-am iubit cu patimă! 
Aruncă cuțitul dacă vrei şi uneşte-ne într-o îmbrăţişare... care va 
fi veşnică! 

Randu încremeni „îl iubeşte chiar aşa de mult?” în momentul 
acela intră în cabană căpitanul Silva cu poliţiştii care îl căutau. 

Kassandra se apropie de Randu şi îi spuse scurt: 

— Iţi mulţumesc! 

— Aţi mers cu un pas înaintea noastră, îi spuse căpitanul Silva 
lui Randu. Din fericire, rana pe care i-aţi-făcut-o când a încercat 
să fugă cu domnişoara ne-a ajutat să-l urmărim. Am să încerc să 
găsesc şi pistolul pe care l-a avut. Trebuie să fie pe aici pe 
undeva. lar pe el o să-l ducem la spital. 

Randu îl ajută să-l transporte pe Luis David. Imediat după 
întoarcerea în oraş, îl duseră la spital. Auzind despre cele 
întâmplate, Herminia se duse să-şi vadă fiul. Când o văzu pe 
Kassandra lângă patul lui, se repezi imediat la ea: 

— Am dreptul să fiu aici, spuse calm Kassandra. Sunt soţia lui. 

— Am să anulez această căsătorie! Pe unul mi l-ai omorât, iar 
pe al doilea l-ai adus în halul ăsta! E acuzat de o crimă pe care n- 
a comis-o niciodată! Acum fuge şi de oamenii legii! Nu mai vreau 
să te văd alături de el. Sunt convinsă că ai fi în stare să-mi ucizi 
singurul fiu pe care îl mai am. Ai adus numai nefericire în casa 
mea. Eşti piaza rea a fiului meu. Pleacă de lângă el. 

Kassandra se întoarse la hotel. Toţi o aşteptau cu nerăbdare. 
Manrique spera ca între ei să nu se fi schimbat nimic. Fu uimit 


văzând-o cum arată. 

— Kassandra... se opri pentru o clipă. Ce s-a întâmplat cu 
rochia ta? 

— Mi-am făcut-o dintr-o perdea acolo, pe plajă. Nu puteam s-o 
port pe aia, explică ea, amintindu-şi cu câtă furie smulsese Luis 
David de pe ea rochia de mireasă. 

— Cred că ar fi trebuit s-o păstrezi pe aceea. Era oricum foarte 
frumoasă. Dar asta nu are importanţă. Ceremonia aceea a fost 
ilegală şi nu are nicio valoare. Oricum, putem anula actul de 
căsătorie. 

— Nu, Manrique, îi spuse ea cu inima grea. Căsătoria mea cu 
Luis David nu poate fi anulată. N-a fost o farsă. A fost o căsătorie 
reală şi eu sunt soţia lui. 

— Aşadar, s-a purtat ca un animal... te-a... 

— Dacă n-aş fi vrut să se întâmple, nu s-ar fi întâmplat nimic. 

— Kassandra! Lui Manrique nu-i venea să creadă. 

— Vreau să fiu sinceră cu tine. Luis David nu are nicio vină. Și- 
a sacrificat viaţa ca să mă salveze şi să nu ajung la închisoare. 

— Ai înnebunit! 

— Altcineva este vinovatul, Manrique! Ajută-mă să descopă 
cine anume! se hotărî ea să-l roage. . 

— Am să mai descopăr şi alte dovezi că el e vinovatul... Am s- 
o fac şi nimeni nu mă va opri până nu-l voi vedea pe omul ăsta la 
închisoare! 

Se simţea trădat. Toate planurile i se năruiseră. Câte sacrificii 
făcuse ca să câştige dragostea ei! Trebuia să devină soţia lui, dar 
o pierduse aşa de uşor! 

Roberto era de părere că nu trebuie să permită sentimentelor 
să se ridice mai presus de onoarea lui de avocat. Era şi el foarte 
tulburat mai ales că îl rugase Kassandra să-l îngrijească pe Luis 
David. 

Şi Randu era disperat. „S-a aşezat între mine şi el, îşi zicea. L- 
a acoperit cu trupul ei, gata să primească moartea din mâinile 
mele ca să-l salveze pe el. Asta e dragoste. L-a apărat. lar acum 
este femeia lui. Până la moarte. Bărbatul ăsta blestemat a reuşit 
în cele din urmă! Şi ea îl iubeşte. Şi ceea ce este încă şi mai rău 
este că niciodată n-a încetat să-l iubească. Acum îl iubeşte şi mai 
mult... îl iubeşte.” 

Trebuia să vorbească cu Kassandra. Se duse în camera ei. 
Deschise uşa de la odaia Dorindei. 

— Ce-ţi face nepoata, surioară? o întrebă el. 

— Nimic, răspunse scurt bătrâna, care nu avea chef de 


sporovăială. 

— Nimeni nu poate să trăiască şi să nu facă nimic. Poate 
doarme... poate plânge... haide, spune-mi! insistă Randu. 

— Se gândeşte. Stă pe scaun... ochii ei nu văd nimic... Tace 
întruna. Nici măcar întrebările bătrânei ei bunici n-o pot face să 
rupă tăcerea. 

— Trebuie s-o văd. 

Randu bătu uşor la uşa camerei alăturate. Dorea să ştie un 
singur lucru: dacă prinţesa lui îl iubeşte chiar aşa de mult pe 
omul pe care el voia să-l ucidă de dragul ei. 

— Am venit să te întreb ceva, prinţesă, spuse el cu gingăşie. 
Acolo, pe insulă, când am vrut să-l ucid... şi n-am făcut-o. De ce 
mi-ai mulţumit? De ce? 

— Ţi-am mulţumit pentru viaţa lui Luis David. 

— Nu mi-ai mulţumit pentru viaţa ta? Asta înseamnă că viaţa 
lui este mult mai importantă pentru tine. 

— Da. 

— Îl iubeşti cu adevărat, Kassandra? 

— Ca să înţelegi cât de mult îl iubesc, gândeşte-te numai cât 
mă iubeşti tu pe mine, Randu! 

— M-ai convins, «prinţesă, oftă Randu. Cândva ţi-am spus că 
poţi să-ţi alegi orice bărbat, numai pe el nu. Pentru prima oară în 
viaţă, Randu o să-şi calce cuvântul. 

— Ce vrei să spui? întrebă îngrijorată Kassandra. 

— Linişteşte-te, prinţesă. Nici acum nu ştiu dacă o să-ţi fie 
bine sau rău cu el... dar intenţionez să-ţi dăruiesc ceea ce 
consideri că e fericirea ta. 

— Nu înţeleg. Fericirea mea ar fi dacă aş fi în stare să 
demonstrez că Luis David este nevinovat. Şi că şi eu sunt 
nevinovată! Ai vreo legătură cu treaba aceasta? 

— Poate chiar mai mult decât îţi închipui. Am să plec pentru 
câtva timp. Aşteaptă-mă şi ai încredere în mine, spuse Randu. 

Cuvintele lui erau convingătoare. Avea încredere în el. Dar nu-i 
venea să creadă că poate să-l apere pe cel care îi luase 
dragostea ei. Gândise întotdeauna că mândria lui Randu este 
nemăsurată. Dar iată că lucrurile se prezentau altfel. Pe de altă 
parte, spera ca Manrique să nu fie chiar aşa de disperat şi că va 
putea să-l ajute pe Luis David. Era împreună cu -Elvira când 
Manrique se întoarse de la birou. Nu se aştepta s-o găsească la 
el acasă, mai ales după ultima lor convorbire. 

— Te aştept de mult, spuse ea. 

— Dacă aş fi ştiut... nu avu putere să termine propoziţia. 


Schimbă repede subiectul. Trebuie să-ţi spun că a sosit mandatul 
de transfer al lui Luis David la închisoare. 

— Nu... nu poate să părăsească încă spitalul. 

— Ba poate, răspunse Manrique. Rana nu mai este aşa de 
infectată şi nu mai poate rămâne în spital. În cursul zilei va fi 
transferat la spitalul închisorii. Eu nu am nimic cu el. E ceva 
obişnuit în astfel de cazuri. 

— Dar de ce trebuie să-l ducă la închisoare? 

— Pentru că va fi acţionat în judecată, spuse rece Manrique. 

— Manrique, vrei să-l pui sub acuzare? 

— Eu l-am acuzat deja. Am să-mi menţin poziţia. 

— Manrique... te implor să n-o faci! Nu e vinovat! A spus că e 
vinovat numai ca să mă scape pe mine! 

— Kassandra, te rog, n-are sens să-ţi iroseşti timpul în zadar. 
Am să-l facă să plătească, mai ales acum, când a dovedit de ce e 
în stare. Să nu mă mai implori în numele lui Luis David 
Contreras! Voi fi necruţător, Kassandra, înţelegi? Am să arunc 
toată vina asupra lui! strigă el. Nu mai avea putere să se 
stăpânească. Pierduse femeia: pe care o iubea. Chiar dacă nu 
vrei, tot am să te scap de el! 

Kassandra petrecu o noapte agitată după discuţia cu 
Manrique. A doua zi de dimineaţă se duse la închisoare să-l vadă 
pe Luis David. La început nu-i dădură drumul, dar îi convinse 
spunând că e soţia lui şi că are dreptul să-l viziteze. Luis David se 
bucură grozav când o văzu. O luă de mână... Era aşa de 
fierbinte! 

— Ai venit să mă vezi... lată în ce m-ai transformat, spuse el 
gingaş. Dar dacă ar trebui să fac încă o dată lucrul acesta, l-aş 
face fără şovăială... aş fugi cu tine, te-aş răpi, te-aş duce pe 
insulă şi aş retrăi fiecare clipă petrecută împreună. Crede-mă, aş 
face-o din nou! Vrei şi tu? 

— Da, iubirea mea, îi răspunse drăgăstos Kassandra. 

— Singurul lucru pe care îl regret este vremea pierdută din 
cauza prostiei mele, în timp ce tu tânjeai după mine. Kassandra, 
te rog să mă ierţi pentru toate vorbele urâte pe care ţi le-am 
spus. 

— Nici nu mi le mai amintesc. 

— Nu,. eram furios, eram înnebunit, recunoscu.-el. Nu mă 
simţeam bine, voiam să-ţi fac rău, să te pedepsesc. 

— Ai crezut că poţi să mă pedepseşti cu dragostea ta? întrebă 
Kassandra zâmbind. 

— Ar fi trebuit să profităm de fiecare clipă, de fiecare secundă 


pe care am petrecut-o împreună. N-am să uit niciodată... 

— Urmează procesul, îi atrase atenţia Kassandra asupra 
soartei care îi aştepta. Trebuie să spui adevărul... trebuie să spui 
că n-ai comis nicio crimă. Retrage declaraţia prin care ai 
recunoscut că eşti vinovat, pentru că ai făcut acest lucru numai 
ca să mă aperi pe mine. 

— Kassandra... odată mi-ai spus că... 

— Îţi jur că n-am făcut-o eu, îl asigură ea înfierbântată. Ti-am 
spus aşa pentru că mă înnebuneai şi mă sileai să recunosc că 
sunt vinovată. lar eşarfa şi revolverul le putea pune acolo oricine. 
Cineva căruia îi convine să nu avem încredere unul în altul. 

— Sunt aşa de fericit să ştiu că nu ai nimic de-a face cu 
moartea fratelui meu, spuse Luis David uşurat. 

— Şi eu sunt fericită că nu i-ai lăsat să mă acuze. Dar acum, 
iubirea mea, trebuie să ieşi din închisoare. Când va începe 
procesul, să spui Curţii că nu tu l-ai ucis pe Ignacio. 

— Nu, draga mea, trebuie să mai aşteptăm. Am adunat atâtea 
dovezi împotriva ta care acum s-au întors împotriva mea! Dacă 
aş spune că retrag declaraţia de vinovăţie, te-ar acuza din nou 
pe tine! Şi nu vreau să se mai repete aşa ceva. 

— Luis David... şopti Kassandra. 

— Deocamdată asta trebuie să rămână între noi doi. lar în Hia 
tribunalului eu rămân cel vinovat. Pe coridor se auzeau paşii 
paznicului. Trebuiau să se grăbească. Kassandra, promite-mi că 
ai să taci, promite-mi! Ai să poţi! o încurajă el. Şi să mai vii, da? 

Kassandra se străduia din răsputeri să-l ajute pe Luis David să 
demonstreze că e nevinovat. Deşi ştia cât de mult o urăşte 
Herminia, spera că va găsi cât de cât înţelegere la ea, căci şi ea 
avea interes să se descopere adevăratul criminal. Se hotărî să se 
ducă la hacienda familiei Arocha. Matias îi deschise uşa şi o lăsă 
înăuntru. Herminia şedea cu Norma şi îi strigă lui Matias s-o dea 
afară. Nu voia să stea de vorbă cu ea. Dar Kassandra se 
încăpăţână. 

— Am venit să vă rog să mă ajutaţi să-l găsim pe asasinul 
fiului dumneavoastră. Vă jur că n-am făcut-o eu, şi nici Luis 
David. Amândoi suntem nevinovaţi. Luis David a recunoscut de 
dragul meu că a comis o faptă pe care în realitate n-a comis-o. 
Doamnă... făcu o pauză ca să-şi adune puterile trebuie să-l iubiţi 
pe Luis David la fel de mult cum îl iubesc şi eu! 

— Destul! strigă Herminia. Puțin îmi pasă mie de dragostea ta! 
Nici faţă de Luis David, nici faţă de altcineva! Cum de nu ţi-e 
ruşine? 


— De ce artrebui să-mi fie ruşine? 

— Profiţi de acest moment şi nu accepţi să se anuleze 
certificatul de căsătorie! strigă Herminia. 

— Ştiam eu... îşi aminti Kassandra de vizita avocatului Rojas - 
că dumneavoastră aţi trimis avocatul la mine. Dar să nu uitaţi că 
eu sunt soţia lui Luis David Contreras şi intenţionez să rămân şi 
mai departe. Acum'mai mult ca oricând! 

— Da, ai reuşit în cele din urmă să te măriţi cu el! Asta este 
ceea ce îţi doreai. Ar trebui să fii mulţumită. 

— Cum îndrăzniţi să vorbiţi aşa cu mine? Uitaţi că eu sunt o 
Arocha! | 

— Taci! răcni furioasă Herminia. Nu voia să i se mai 
amintească cele petrecute cu douăzeci de ani în urmă. 

— Ştii că ăsta este adevărul! Că am fost luată din leagăn şi 
lăsată la circ! Ştii că sunt fiica Andreinei... şi nepoata soţului tău. 
Kassandra începuse să-şi piardă răbdarea. Mi-ai luat totul! Cum 
îndrăzneşti să mă dai afară de aici, când asta e casa mea? 

— Dar... e posibil? întrebă uluită Norma, nevenindu-i să 
creadă. 

— Tu... ştii foarte bine că e adevărat! zise Kassandra 
întorcându- -se spre Matias. 

— Eu... începu el încurcat. 

— Tu eşti cel care m-a luat din leagăn şi m-a pus în braţele 
Dorindei. Mi-a spus! 

— Da, e adevărat... adevărat, recunoscu Matias, ferindu-se să 
întâlnească privirea Herminiei. 

— Matias! strigă ea. 

— Doamnă Herminia, pocăiţi-vă, spuse slujitorul cu umilinţă. 
Eu m-am căit deja. 

— Taci, prostule! Şi dă afară femeia asta de aici! 

— Domnul Alfonso vede tot! mormăi slujitorul superstiţios. 
Vede tot... 

— Asta e ultima lovitură! strigă Herminia. Norma, cheam-o pe 
Rosaura, spune-i s-o dea afară. 

Rosaura abia aştepta să i se dea prilejul s-o facă. Veni şi 
Chabela şi toţi se adunară în jurul Kassandrei. 

— Mamă... îi vorbi blând Kassandra, am venit aici ca să te rog 
să mă ajuţi să-l salvăm pe fiul tău... M-ai... m-ai făcut să spun 
adevărul. Şi ştii că e adevărat! De ce negi mereu? 

Kassandra arătă spre Matias şi începu să plângă. 

— Şi el a recunoscut! 

— Doamnă, Kassandra... eu... eu... încercă Matias să spună 


ceva. Rosaura, nu te amesteca! 

— Cum îndrăzneşte să vină aici? întrebă Chabela. Pleacă de 
aici sau chem poliţia! 

— Să nu îndrăzneşti să mă dai afară, că o să-ţi pară rău, o 
preveni Kassandra pe Rosaura. 

— Ai venit s-o enervezi pe doamna Herminia, spuse Rosaura. 

— Nu, am venit s-o rog să mă ajute să-l găsim pe adevăratul 
asasin, ca să-l scăpăm pe Luis David. 

— Dar.toată lumea ştie cine e criminalul! strigă servitoarea. 

— Nu, nu, nu ştie nimeni! ripostă Kassandra. Nu e Luis David! 
Şi nici eu nu sunt, mă jur! Hai să încercăm cu toţii să găsim 
adevăratul criminal, vă rog... Ei, tu, Matias, spune-mi ce crezi, 
cine ar putea fi adevăratul ucigaş? 

Grădinarul nu scoase nicio vorbă. 

— Nu ştie nimic! sări Rosaura. Lasă-l în pace. Doamna 
Herminia ţi-a spus să pleci. 

— Am să plec atunci când am să hotărăsc eu. Şi să nu încerci 
să mă dai afară cu forţa că o să-ţi pară rău. 

— Cum de îndrăzneşti să vii în casa asta? întrebă servitoarea. 

— E casa mea! A mamei mele şi a bunicului meu! 

— Numai puţin, se amestecă Chabela. A fost a ta, dar acum va 
fi a mea! Bunica mea va trece totul pe numele meu şi o să fiu 
bogată! 

— Asta se va întâmplă numai dacă voi permite eu, replică sec 
Kassandra. 

— Serios? Vezi dacă poţi să obţii cortul-circului. 

— Încetează! interveni Matias şi o luă de mână pe Chabela. 

— Nu mă atinge! Mă doare, dă-mi drumul. Când am să fiu 
proprietara casei, am să te dau afară de aici. 

— Aminteşte-ţi că sunt bunicul tău! i-o reteză Matias. 

— Vă rog, ajunge, se amestecă Norma, liniştiţi-vă! Incetaţi să 
vă mai certaţi între voi şi faceţi ce v-a spus Herminia: daţi-o 
afară. 

— leşi din casa asta până nu te dau eu afară! se răsti Rosaura 
la Kassandra. 

— Nu, nu-i nevoie. Văd că aici nu este loc decât pentru ură. 
Am greşit când am venit să vă rog să mă ajutaţi. Nu sunteţi în 
stare de niciun strop de bunătate... nici să iubiţi pe cineva, spuse 
Kassandra ieşind. Lăcomia v-a orbit. 

Matias o conduse în tăcere. 

„l-am dat scrisoarea... am scăpat de grija asta. N-am avut 
curajul să mă duc cu ea acolo... o s-o arate ea. Don Alfonso, 


trebuie să ştiţi că mi-a fost tare greu... şi încă cum! Dar mi-am 
ţinut promisiunea. Era datoria mea. Ştiu că Dumnezeu mi-a spus 
să fac aşa. Don Alfonso, scrisoarea pe care aţi scris-o 
dumneavoastră despre nepoata dumneavoastră e în mâinile ei! 
A ajuns în sfârşit la adresă”, îşi spuse el şi se duse în grădină să 
se liniştească. 

— Tată, te-am căutat peste tot. De “câte ori să-ţi spun că 
trebuie să negi, îl admonestă Rosaura când îl găsi în grădină. 
Cum ai putut să confirmi totul în faţa Kassandrei? Chiar dacă te- 
ar fi ameninţat cu moartea ar fi trebuit să taci. 

— Rosaura, n-am mai putut răbda, recunoscu Matias. Trebuie 
să mă ierţi, nu mai puteam să trăiesc cu povara asta pe 
conştiinţă. 

— Conştiinţă? Ce tot spui? Până acum nu te-a deranjat deloc. 

— Doamne, apără-mă! lar pe cel care a comis crima, 
Dumnezeu o să-l pedepsească! 

— Nu mai spune! Astăzi va avea loc procesul şi Luis David o să 
fie condamnat pentru uciderea fratelui său. 

— Nu!'strigă Matias. 

— Nu! Cine l-a pus să ia vina asupra lui? Ce prost! Abia Ape 
să fie condamnat. Atunci o să mă liniştesc! 

Aceasta fu ultima zi pe care o petrecu Matias în casa în care 
muncise aproape un sfert de veac. Dona Herminia nici măcar nu- 
| anunţă personal, ci îi transmise prin Rosaura că îi porunceşte să 
plece nu numai din casă, ci şi din oraş. 

— Atâţia ani am:slujit aici... oftă Matias când Rosaura îi aduse 
mesajul Herminiei, o viaţă de om! Am fost şi complicele ei şi 
acum... 

— N-ai de ce să te jeleşti, tu eşti de vină. Am să-ţi dau nişte 
bani ca să pleci. Dar nu ştiu încotro! Eu vreau să rămân în casă, 
cu fiica mea, fiindcă va avea nevoie de mine. Doamna Herminia 
are încredere în mine. 

Însă Matias izbucni în râs: 

— Ha, ha, ha! Are încredere în tine... tu care i-ai ucis fiul! 

— Taci! Taci! 

— Dar crima nu va rămâne nepedepsită! Amândouă o să fiţi 
pedepsite. Acum chiar că nu-mi pare rău de ce am făcut, spuse 
satisfăcut Matias. 

— Ce ai făcut? Ce ai făcut?! repetă Rosaura, presimţind o 
nenorocire, 

— Scrisoarea! Scrisoarea domnului Alfonso.. „i-am dat-o. E la 
Kassandra! 

Curtea se întruni din nou. Luis David avea un alt apărător, pe 
domnul Rojas. Manrique adăugase la vechile probe împotriva lui 
Luis David şi infracțiunile comise de el mai recent. Inima 
îndurerată a lui Manrique voia cu orice preţ să-l distrugă pe Luis 
David. Kassandra va trebui să se împace cu ideea că va rămâne 
după gratii, îşi spuse el. 

— Pregăteşte-te, Luis David. Dacă mai înainte am cerut 
pedeapsa de dragul adevărului, acum numai pentru asta trăiesc. 
Nimeni şi nimic nu te va putea scăpa! Ai să plăteşti pentru crima 
pe care ai comis-o, pentru ceea ce i-ai făcut Kassandrei. Vei plăti 
şi în faţa societăţii şi în faţa mea, ca bărbat. 

După ce se citi actul de acuzare, judecătorul Navaro îl întrebă 
încă o dată: 

— Spuneţi-mi, domnule Contreras, mărturia dumneavoastră 
este sinceră? Sau trebuie să ne întoarcem din nou la primul 
suspect? L-aţi omorât pe fratele dumneavoastră, da sau nu? 

— Da,-domnule, răspunse Luis David. Imi susţin declaraţia. Eu 
am comis fapta. 

Procurorul Carion îşi formulă acuzaţia: . 

— În calitate de reprezentant al procuraturii, rămân la 
acuzaţia împotriva femeii. Las în seama dumneavoastră, 
înălţimea voastră, hotărârea referitoare la pedeapsa împotriva 
acuzatului. Evident, pe baza dovezilor. 

Manrique aştepta nerăbdător sentinţa. 

„Vei fi condamnat, Luis David... şi tu ştii asta, nu-i aşa? Asta e 
opera mea! Mi-ai luat-o pe Kassandra, dar să ştii că eu sunt acela 
care te voi despărţi acum de ea! Cu adevărul şi dreptatea de 
partea mea”, se gândea Manrique privindu-l cu ură Luis David. 

— İn ordine, spuse judecătorul Navaro, ţinând seama de felul 
în care a decurs procesul, de rezultatele lui, având în vedere nu 
numai mărturia persoanei care mai întâi a fost de partea acuzării 
şi mai apoi acuzată, motivele şi împrejurările legate de această 
crimă... judecătorul făcu o scurtă pauză şi se uită la toţi cei 
prezenţi în sala de judecată... precum şi comportamentul lui Luis 
David Contreras, care dovedeşte impulsivitate şi... 

„Au să mă condamne... au-să mă condamne şi au să mă 
despartă pentru totdeauna de Kassandra...” 

Luis David nici nu auzea ce spune judecătorul. Gândurile i se 
întorseseră la toate cele întâmplate şi la unica femeie pe care o 
iubise în viaţa lui. 


şi având în vedere şi calitatea mea de preşedinte al 
Ep ae de judecată... 

Deodată uşa se deschise larg şi în sală apăru Randu. Se 
produse agitaţie. Manrique rămase uluit la vederea ţiganului. 

— Inălţimea voastră, spuse Randu, omul acesta doreşte să 
depună încă o dată mărturie. 

— Cum îndrăzniţi să năvăliţi aşa? Faceţi-ne plăcerea şi ieşiţi 
imediat de aici! 

— Vă rog să mă iertaţi că am intervenit aşa, dar.nu sunt din 
oraşul dumneavoastră şi nu fac parte nici din rasa voastră. Nu 
cunosc foarte bine legile, se scuză Randu. | 

— Faptul că nu cunoaşteţi legile nu vă dă dreptul să 
întrerupeţi judecata. Vă rog să ieşiţi! insistă neînduplecat 
Navaro. 

— Cum aşa? nu se lăsă ţiganul V-am adus o pasăre care vrea 
să cânte şi, în loc să-mi mulţumiţi, vă supăraţi pe mine şi vreţi să 
mă daţi afară. Omul vrea să vorbească, întrebaţi-l! Randu îl 
strigă pe cel ce venea în urma lui. Abia aşteaptă să spună Curţii 
lucruri foarte interesante. 

La cererea lui Carion şi cu asentimentul lui Manrique, 
judecătorul Navaro: îi permise lui Calunga să depună din nou 
mărturie. Ca şi prima dată, răspunse scurt la întrebări, 
eschivându-se de fiecare dată când judecătorul îl întrerupea. 

— Aşadar, tot ceea ce aţi spus iniţial este minciună? îl întrebă 
procurorul. În toată această încâlceală de minciuni, există şi vreo 
fărâmă de adevăr?: 

— Da... am spus şi un lucru adevărat. 

„ Şi care este acela? 

— Că pe domnul Ignacio l-a ucis o femeie. 

— Sunteţi sigur că a fost o femeie? 

— Da, a fost o femeie. Dacă vreţi, pot să jur. 

— Eşti sigur? Ai fost de faţă? îl întrebă neîncrezător procurorul. 

— Nu, n-am văzut nimic. 

— Cum poţi să susţii că a fost o femeie dacă n-ai văzut nimic? 

— Păi... făcu Calunga, vrând să tragă de timp, aşa mi-a spus 
un tovarăş de-al meu care a fost acolo. Când am ajuns acolo, mi- 
a făcut cu ochiul şi a spus: „Vezi, Calunga, stăpânul e înăuntru cu 
o femeie”. 

— Dar spune odată, blestematule, spune că ştii cine este! 
Spune cum o cheamă! se amestecă Manrique, neputând să se 
mai stăpânească. 

Calunga tăcea. Femeia aceea îi dăduse o avere ca să-şi ţină 


gura. De ce ar vorbi acum? 

În acest timp, Kassandra aştepta verdictul în faţa sălii de 
judecată, neştiind ce se întâmplă înăuntru. Şedea deja acolo deo 
jumătate de oră şi nu aflase nimic. 

— Şi care este rolul dumneavoastră în toată această poveste? 
îl întrebă judecătorul Navaro pe Randu. 

— Puţină răbdare, domnule judecător. Totul a început atunci 
când am descoperit că cineva vrea să-i facă rău iubitei mele. 
Intr-o noapte l-am găsit pe omul acesta în camera ei cu cuțitul în 
mână. De atunci îl urmăresc ca o umbră. M-am dus la locul acela 
de pe plajă şi m-am strecurat, fără să mă vadă nimeni. Şi am mai 
văzut o altă umbră care se strecura pe acolo şi am ştiut cine 
este... Am auzit o discuţie. Una dintre acele umbre era femeia 
care după aceea s-a întâlnit cu Calunga şi i-a cerut să tacă şi să 
fie complicele ei în această crimă blestemată! Se opri pentru o 
clipă. Incet, i se adresă el lui Luis David, dar sigur am descoperit 
totul. Am pătruns întreaga taină... pe care am vrut să o păstrez 
până în ultimul moment ca s-o salvez pe prinţesa mea. M-am 
hotărât să tac când tu ai recunoscut fapta, pentru că'îmi doream 
mai mult decât orice altceva pe lume să te văd la închisoare. Dar 
te-a salvat dragostea prinţesei! Am văzut cât de mult suferă 
pentru tine. De aceea sunt aici, ca să spun tot adevărul în faţa 
ta! Domnule, omul acesta nu şi-a ucis fratele! 

— Cine a făcut-o? sări Luis David. Spune! Cine? 

— Servitoarea ta, Rosaura, răspunse triumfător Randu. 

Între timp, neştiind ce se întâmplă înăuntru, Rosaura se 
străduia să recupereze scrisoarea de la Kassandra. Încercă să-i ia 
poşeta, dar nu reuşi „Blestemata! N-am să izbutesc!” îşi spuse 
ea. Se hotărî să i-o ceară direct. 

— Dă-mi hârtia aia! strigă ea înnebunită de furie. 

— Ce hârtie? se miră Kassandra. 

— Ce-ai făcut cu ea? Mai e la tine? 

— Despre ce vorbeşti? 

„N-a văzut-o, n-a văzut-o! îşi spuse Rosaura mai prinzând 
puţin curaj. Nu ştie despre ce e vorba. E acolo, în poşeta ei.” 

În clipa în care încerca să-i smulgă poşeta cu hârtia care i-ar fi 
distrus speranţele, în sala de judecată ţiganul îi rosti numele. Se 
produse rumoare şi agitaţie. 

— Rosaura! Rosaura l-a ucis pe fratele meu! strigă Luis David. 

— Inălţimea voastră, pur şi simplu este imposibil! aşa ceva! 
protestă Manrique. 

— O clipă, vă rog! Cine este această persoană? Este vorba 


cumva de doamna Rosaura Osorio? întrebă nedumerit 
judecătorul, încercând să menţină ordinea în sală. 

— Este o servitoare care lucrează în casa domnului Arocha. A 
depus şi ea mărturie, îl lămuri Manrique. 

— Dar este trecută aici numai ca martoră, n-a fost nicio clipă 
bănuită. 

— Ea a făcut acest lucru, înălţimea voastră, mă jur pe zeii mei! 
Vocea lui Randu răsună pe deasupra larmei din sală. 

— De ce eşti aşa de sigur că această femeie este făptaşa? 
întrebă Manrique. Ai vreo dovadă? Ai văzut-o când a comis 
crima? | | 

— Nu, n-am văzut-o. Dar am auzit-o când recunoştea că a 
făcut-o. Şi am să vă demonstrez acest lucru dumneavoastră, 
celor care o apăraţi fără niciun motiv, căci ea este persoana pe 
care o căutaţi. Se spune că făptaşul se întoarce întotdeauna la 
locul crimei, continuă Randu. Intr-o seară am zărit o umbră care 
trecea pe acolo şi am urmărit-o până la coliba unde fusese ucis 
mai înainte un bărbat; umbra nu m-a simţit. A trecut prin lumina 
luminării, i-am văzut chipul şi am recunoscut-o... Ea era! N-am să 
uit niciodată chipul ăsta... îmi amintesc că m-am dus o dată în 
casa aceea, când am rănit-o pe prinţesa mea din cauza geloziei. 
Stăpânul ei a trimis-o să mă dea afară din casă. Cum aş putea să 
uit un asemenea chip, înălţimea voastră! Femeia aceea era 
foarte agitată şi i-a spus lui Calunga să nu scoată nicio vorbă 
despre asta, să tacă şi să nu pomenească nimănui despre crimă! 

Auzind relatarea lui, Luis David se întreba dacă acesta este 
omul care voise să-l omoare. Simţea o mare recunoştinţă faţă de 
el. Randu se uită şi el la bărbatul pe care îl iubea prinţesa lui. 
„Salvând-o pe ea, îi înapoiez şi bărbatul, îşi spunea el. Nu fac 
asta pentru dragostea ei, ci din cauza dragostei mele pentru ea. 
lubirea mea nu va muri niciodată. Atunci când iubeşte, ţiganul 
iubeşte pentru totdeauna”. Dorea s-o ştie fericită. Se opri o clipă 
apoi se întoarse către Calunga: 

— Acum vorbeşte, cap sec! Spune dacă e adevărat sau nu 
ceea ce am povestit eu! Vorbeşte! 

— Da, ea a fost! Ea a făcut-o! strigă Calunga, încurajat de 
povestirea lui Randu. 

— Dar-spune-i numele, blestematule! Spune cum o cheamă! 

— Da, ea este... Rosaura l-a ucis pe stăpânul meu! 

— Să fie arestată doamna Rosaura Osorio, spuse judecătorul 
Navaro, şi să fie adusă imediat în faţa Curţii! 

Se produse învălmăşeală. In timp ce toţi ceilalţi aşteptau să fie 


adusă Rosaura, Randu ieşi din sala de judecată. Ştia că îl 
aşteaptă Kassandra. Voia să-i vadă privirea nevinovată, singura 
care putea să-i aline durerea. Dorise iubirea ei şi dobândise 
numai recunoştinţa. 

— Îmi eşti recunoscătoare prinţesă, dar recunoştinţa din 
partea unei femei trezeşte compătimire, iar în compătimire se 
află repulsia, spuse el privind la chipul frumos pe care îl va 
săruta altul. 3 

— Nu,. Randu, nu! Nu e adevărat! lţi sunt recunoscătoare 
pentru ceea ce ai făcut, dar în recunoştinţa mea nu este 
compătimire, ci admiraţie... admiraţia femeii pentru bărbatul 
care a fost cel mai aprig duşman al ei. 

— Şi cine este duşmanul meu cel mai aprig? o întrebă Randu? 

— Tu însuţi, Randu, pentru că omul este întotdeauna cel mai 
mare duşman al lui însuşi, spuse Kassandra cu tristeţe în glas. 
Ştiu că ai fi putut să-i laşi liniştit să-l condamne pe Luis David şi 
în felul acesta am fi rămas despărțiți pe viaţă. Puteai spera că 
astfel o să mă mărit cu tine. Dar am fugit cu el şi m-am căsătorit 
din dragoste. Te-am trădat şi trădarea mea ar fi putut justifica 
faptele tale, îi spuse ea simțind că îi dau lacrimile. 

— Priveşti în inima mea aşa cum mă uit eu în oglindă, 
prinţesă! 

— Îmi pare rău, dar faptul că m-ai ajutat este încă o victorie a 
ta, pentru mine cu atât mai valoroasă cu cât cunosc adevăratele 
tale sentimente faţă de mine. 

— Cuvintele tale sunt frumoase şi înțelepte. Dar nu mă mai 
simt regele ţiganilor, ci un bărbat slab... terminat, spuse el cu 
glasul frânt. Prinţesă... îţi ofer fericirea pe o tavă de argint. Dar 
cu mine ce va fi? După ce am să ţi-o dau, nu voi mai fi aici. Plec, 
Kassandra, spuse el obosit. Vreau să plec. 

— Nu, Randu, nu! Eşti proprietarul hotelului! argumentă ea. 
Cum poţi să renunţi la asemenea bogăţie? 

— La ce îmi foloseşte bogăţia fără iubire? întrebă el sincer. 

— Ai să iubeşti din nou, Randu, ştiu că poţi. 

— Nu, prinţesă, nu. Eu sunt ţigan, sângele meu e curat. Şi 
niciodată, niciodată n-am să te uit. Poate că am să mă duc la 
vreun circ, ca să ajung departe... cât mai departe de tine, spuse 
el, ştiind că a pierdut-o pentru totdeauna. 

Manrique nu credea că declaraţia lui Randu este întru totul 
adevărată, căci ştia că ţiganul era în stare de orice. Il tulburase, 
de asemenea, şi ceea ce-i spusese Roberto, în timp ce aştepta 
reluarea procesului. 


A 


— Vezi tu, Manrique, a apărut încă un suspect, îi spuse 
Roberto. Trebuia să ai în vedere şi această posibilitate. 

— Femeia asta are un alibi perfect, îl întrerupse Manrique. 
Susţine că în ziua crimei a avut temperatură mare şi a stat în 
pat. Sper că poate să demonstreze acest lucru. 

— Speri că poate... pentru ca acuzaţia să cadă tot asupra lui 
Luis David. Manrique, nu e cinstit. Dar să lăsăm subiectul ăsta. 
Luni plec de aici. 

— Serios? făcu uimit Manrique. Chiar te-ai decis definitiv? 

— Da, am obţinut transferul pe care l-am cerut. Vineri este 
ultima mea zi de lucru la acest spital. Manrique, plec şi n-am să 
te mai pot sfătui, oftă el amintindu-şi de tot ceea ce suferiseră 
împreună. Singurul lucru pe care ţi-l cer este să reflectezi. 
Bărbatul trebuie să ştie când s-a terminat relaţia cu o femeie. Am 
făcut şi cu acest lucru în privinţa Gemei, deşi ştiu că mă iubeşte, 
ceea ce este încă şi mai dureros. lubirea Kassandrei n-a fost 
niciodată a ta, Manrique, recunoaşte. 

— Niciodată n-am înţeles de ce renunţi aşa de uşor la Gema, 
spuse Manrique. 

— Ştii foarte bine că trebuie să-mi ascund adevăratele 
sentimente din cauza Liliei Rosa, zise -el cu tristeţe în glas. 
Indiferent ce aş face, interpretează greşit. Nu vreau să-mi petrec 
restul vieţii justificându-mă pentru ceea ce am făcut. Am trăit cu 
acest păcat pe suflet, acum nu mai pot. Plec! Asta e tot! 


Era timpul să se: reia lucrările. Rosaura avea o susținătoare în 
Herminia, care o apăra chiar şi în faţa lui Luis David, respingând 
orice posibilitate ca servitoarea care îl iubise atât de mult pe fiul 
ei încât îi făcuse un copil să poată fi o criminală. Herminia se 
pregătea să facă un testament prin care să lase toată 
moştenirea Isabelitei, fiicei lui Ignacio, pentru a omagia astfel 
amintirea fiului ei preferat. În cele din urmă, însă, tocmai 
nepoata ei avea să descâlcească ghemul de intrigi pe care îl 
tesuse Herminia cu douăzeci de ani în urmă. 

Matias începu să plângă când auzi că Rosaura este pusă sub 
acuzare. Rosaura nega totul, urmărind să scape de închisoare. 
Cele mai mari speranţe şi le punea în mărturia tatălui său. 

— Trebuie să mă ajuţi, tată, mă bizui pe tine! .spunea ea. 
Spune-le că eram bolnavă. 

— N-o să aibă nicio importanţă, n-are niciun rost, încerca s-o 
convingă Matias. 

— Ştiu că există hârtia aceea, dar ea nu ştie de ea şi am să 


găsesc o modalitate să i-o iau, nu se lăsa Rosaura. 

— Rosaura, nu există altă ieşire, repetă Matias pe care 
imaginea lui don Alonso bolnav pe patul de moarte îl urmărea 
necontenit. Trebuie să recunoşti. 

— Nu! Niciodată!, strigă ea. Am să mă lupt cu toate mijloacele. 
Şi o să mă ajute şi dona Herminia. 

Când Matias primi citaţia să depună mărturie la proces, 
Rosaura începu să-şi piardă cumpătul. Mărturia lui Calunga 
potrivit căreia ea era cea care comisese crima n-o speriase prea 
tare, dar n-o putea scoate la capăt cu ţiganul, atât de hotărât să- 
şi salveze iubita. La proces încercase să-l privească drept în ochi, 
ceea ce se dovedise foarte greu. Nu-i rămăsese altceva de făcut 
decât să strige în disperare: „Sunt nevinovată! N-am făcut-o eu!” 

De aceea avea nevoie acum de sprijinul tatălui ei. 

— La naiba, blestema ea, s-o ia dracu’ de conştiinţă şi de 
promisiune pe care i-ai făcut-o lui don Alfonso. Sunt fiica ta, eşti 
tatăl meu şi va trebui să mă aperi, nu-i aşa? De ce nu înţelegi? 

— Rosaura, încercă Matias s-o liniştească, ai comis o crimă şi 
prin urmare trebuie să-ţi : accepţi pedeapsa. * Există un 
Dumnezeu... Dacă te căieşti, o să te ierte! 

— Puțin îmi pasă mie acum de viaţa veşnică! Mă interesează 
numai asta şi nu vreau să ajung la închisoare! 

— Rosaura, se ştie că tu ai făcut-o, oamenii au văzut, au 
depus mărturie... 

— Dar dacă tu o să spui aşa cum îţi zic eu, toţi or să te creadă. 
lar eu am fost bolnavă atunci. Nu am.-ieşit din camera mea! 
Nimeni altcineva nu va putea spune că l-am ucis pe Ignacio! 
Nimeni! strigă înspăimântată Rosaura. 

Chabela intră în bucătărie unde stăteau de vorbă Rosaura şi 
tatăl ei. Era evident că fata auzise toată discuţia. 

— Tu ai făcut-o! E adevărat! Tu! Mi-ai ucis tatăl! strigă ea 
către Rosaura. 

— Isabela... Nu, nu e adevărat, draga mea... Cum poţi să crezi 
aşa ceva? O durea faptul că şi propria fiică o acuză de crimă. 

— Te-am auzit. Rosaura, nu mai poţi să negi! 

— Nu, Isabela, probabil că ai auzit greşit, nu-i aşa? 

— Crezi că sunt proastă? Cu mine nu te joci! Am auzit totul, 
am stat aici tot timpul! spuse ea arătându-i locul de pe coridor de 
unde ascultase. Nu se poate să nu fi auzit bine, Rosaura. 

— Isabela, cum poţi să crezi aşa ceva? Sunt mama ta! 

— l-ai spus... i-ai spus că n-o să se poată dovedi vinovăția ta 
pentru această crimă... L-ai ucis pe tatăl meu şi trebuie să 


răspunzi pentru asta! o acuză Chabela. Mă duc să-i spun bunicii. 

— Să nu faci asta, Chabela! o imploră Rosaura printre lacrimi. 
De dragul tău am făcut-o... 

— Aceasta este voia Domnului! spuse Matias privind la fiica sa 
care plângea. 

— E numai din vina ta, tată! Totul este numai din vina ta. 
Datorită ţie am să putrezesc în închisoare. 

— Pedeapsa ta cea mai mare va fi că fiica ta te va da de gol în 
faţa lumii ca ucigaşă. 

„N-o să se întâmple nimic, îşi făcea curaj Rosaura. N-o să mă 
acuze. E fiica mea. l-am arătat cât de mult o iubesc şi mă iubeşte 
şi ea pe mine, sunt sigură. Va păstra taina mea... fata mea 
frumoasă şi inteligentă, o să mă ajute şi n-o să-i spună nimic 
Herminiei, n-o să-i spună Herminiei...” 

— Criminalo, ucigaşo! o smulseră din gânduri strigătele 
furioase ale Herminiei care răsunau în toată casa. Ucigaşo! Am 
ţinut o criminală sub acoperişul meu! După tot ce am făcut 
pentru ea şi pentru fiica ei, după toată durerea prin care am 
trecut, să mai trăiesc şi aşa ceva.. 

Rosaura refuză cu încăpățânare să recunoască până când nu 
interveni Matias: 

— Aşa este, ea l-a ucis pe domnul Ignácio! 

— Am să te trimit chiar eu la închisoare. leşiţi afară! strigă 
Herminia. N-o să primiţi nimic! leşiţi afară din casa mea. Şi una şi 
alta! 

— Bunico, dar eu n-am nicio vină! strigă Chabela. 

— Nu vreau în casa mea nicio fiinţă în venele căreia curge 
sângele ucigaşei! lar tu, se întoarse furioasă Herminia către 
Rosaura, ai să plăteşti pentru tot! 

Rosaura se apără din toate puterile. Lumea ei se prăbuşise, 
nimic din ceea ce sperase nu se mai realiza. Herminia încercă s-o 
lovească. Apărându-se, Rosaura o îmbrânci. Herminia căzu pe 
spate şi se lovi cu capul de podea. Nu scoase niciun cuvânt şi 
rămase acolo nemişcată. 

— E moartă, spuse calm Matias. Ai ucis-o. 

Rosaura se apropie să vadă dacă Herminia mai dă semne de 
viaţă. 

— Ţi-am spus că e moartă, repetă Matias. 

— Tată, de ce vrei să-i laşi să mă condamne? îl întrebă 
Rosaura cu ochii plini de lacrimi. In orice clipă poate să vină 
executorul judecătoresc, astăzi e ziua procesului. 

— E-n viaţă, e-n viaţă! exclamă Chabela. Respiră. Nu vedeţi că 


se simte mai bine? Cât despre tine, se întoarse ea spre mama ei, 
ai face mai bine să fugi. Eu am să încerc să aranjez totul. „O să 
am destulă vreme, am să aranjez hârtiile înainte să moară”, îşi 
spuse Chabela, nevrând să renunţe la avere cu niciun preţ. 

— Eşti mai rea şi mai lipsită de sentimente decât mama ta, 
spuse Matias, speriat de purtarea ei. Ea cel puţin te-a iubit pe 
tine. 

Hector o duse pe Herminia la spital. O luă tot inconştientă de 
lângă Matias şi de lângă fata care nu vărsă nicio lacrimă. Nici nu 
se strădui să-şi ascundă lipsa de interes pentru sănătatea bunicii 
ei. 

În clipa în care îşi reveni, Herminia îşi chemă fiul. La căpătâiul 
ei era Chabela, care jucase în faţa doctorului rolul de nepoată 
iubitoare, dar ghemul de intrigi începea deja să se descâlcească. 

La tribunal, Rosaura respingea zadarnic acuzaţiile lui Randu. 

— Toţi sunt împotriva mea, toţi mă acuză! încerca ea să 
câştige compătimirea juraţilor cu ajutorul lacrimilor. Omul acesta 
mă acuză ca s-o scape pe Kassandra, scâncea Rosaura. Luis 
David este ucigaşul, eu sunt nevinovată. Daţi-mi drumul, 
înălţimea voastră, vă implor. 

Era singură, înspăimântată, înglodată în minciunile cu care 
încerca să se apere. Când intră şi Kassandra în sala de judecată 
cu scrisoarea lui don Alfonso în mână, pe care o găsise în poşetă, 
Rosaura înţelese că soarta ei este pecetluită. Judecătorul Navaro 
o ascultă pe Kassandra şi se uită la scrisoarea pe care i-o întinse 
aceasta. 

— În ordine, vom stabili mai târziu dacă este scrisul lui don 
Alfonso Arocha şi îl vom chema şi pe Matias Osorio să confirme 
că acesta este documentul. Domnule Carion, fiţi amabil şi daţi 
citire documentului, îl rugă el pe procuror. 

Cu puţin timp mai înainte, cu aprobarea judecătorului Navaro, 
Luis David părăsise sala de judecată pentru că primise un mesaj 
urgent de la spital. Mama lui îşi recăpătase cunoştinţa şi dorea 
să-l vadă. 

Carion se ridică şi citi documentul: 

„În noaptea în care s-a comis crima, nu puteam să dorm. Am 
ieşit pe terasă. Se lumina de ziuă când am văzut-o pe Rosaura 
cum se îndreaptă spre cameră ei. Era acoperită cu ceva, cu un 
fel de manta, parcă voia să se ascundă. Se uita de jur-împrejur, 
se vedea că e speriată. M-am întrebat atunci cum de putuse să 
se scoale din pat fiindcă îmi spusese că e bolnavă. N-am spus 
nimănui nimic despre treaba asta, crezând că s-o fi dus să se 


întâlnească cu un bărbat. După aceea, zăcând singur multă 
vreme pe patul de boală, m-am gândit la tot ce se întâmplase şi 
la crima oribilă de care este acuzată nepoata mea, Kassandra. 
Ştiam ce se întâmplase cândva între Rosaura şi Ignacio. Am pus 
faptele cap la cap şi am ajuns la concluzia că în noaptea aceea 
Rosaura se întorcea pe ascuns acasă după ce comisese crima”. 

Carion se întoarse şi îi privi pe toţi cei din sală, apoi continuă: 

„O recunosc drept nepoată a mea de drept pe Kassandra, 
născută din căsătoria fiicei mele, Andreina, cu doctorul Ernesto 
Rangel. Kassandra Contreras a fost răpită din leagăn de către 
soţia mea. Herminia a dus-o la circ. A crescut împreună cu 
ţiganii, crezând că este una de-a lor. Acest lucru poate fi 
confirmat de Dorinda şi de Randu, şeful tribului. Declar şi jur 
Kassandra este nepoata mea şi o numesc moştenitoare a tuturor 
bunurilor mele, sub formă de bani şi imobile. In ce priveşte 
uciderea lui Ignacio Contreras, doresc să fie interogată Rosaura 
Osorio, pentru că ea ascunde ceva ce mă face să cred că ea este 
ucigaşa.” 

Toate - privirile erau aţintite asupra Rosaurei. Aceasta era 
înnebunită. Privirea ei înspăimântată se muta de la le pu ea la 
acuzator, dar mai ales asupra Kassandrei.- 

— Vorbeşte, femeie, vorbeşte! tună Randu. De ce ai amuţit? 

— Recunoaşte, Rosaura! o imploră şi Kassandra. 

— Da, eu l-am ucis, eu l-am ucis pe Ignacio. Ar fi trebuit să fac 
asta cu mulţi ani în urmă, când mi-a distrus viaţa. Eram tânără şi 
frumoasă, iar el era un copil răsfăţat care obținea tot ce dorea. 
Mi-a luat totul aş fi putut să am un soţ, copii, o casă. M-a luat aşa 
cum ia un copil bogat o jucărie şi m-a aruncat după ce s-a 
plictisit de mine. Eram conştientă de acest lucru. A fost 
înconjurat întotdeauna de femei frumoase şi bogate. Ştiam că o 
să se însoare cu una din ele, era de înţeles. Dar el s-a însurat 
deodată cu ea îşi pironi privirile asupra Kassandrei o dansatoare 
de circ! O nimeni, fără nume şi fără nimic! S-a căsătorit cu ea 
pentru bani. l-a dat numele lui, după ce refuzase să mi-l dea mie 
sau fiicei mele. De aceea l-am ucis şi l-aş ucide încă de douăzeci 
de ori! urlă Rosaura, ridicându-se de pe banca acuzaților. 

Din doi paşi străbătu distanţa până la masa judecătorului şi 
puse mâna pe pistol, îndreptându-l spre Kassandra. Nimeni nu 
reacţionă. 

— Nu mişcaţi că trag! se auzi glasul disperat al femeii 
înnebunite. 

— Doamne fereşte, ce faceţi?! strigă judecătorul Navaro. 


— Credeţi că o să mă dau bătută aşa de uşor? strigă Rosaura, 
care îşi pierduse controlul de furie. Cineva va trebui să 
plătească! Să nu mişte nimeni. Ştiu cum funcţionează pistolul. 
Câte gloanţe credeţi că are? Unul, două, trei... N-o să mă opriţi 
până nu le trag pe toate. 

— Rosaura, nu face asta! o imploră Kassandra. 

— Femeia asta e nebună, strigă procurorul Carion. 

— Nu sunt nebună, răspunse Rosaura, dar nu mi-aţi lăsat altă 
alternativă. Ştiu că nu am unde să fug. Dar am să mai iau şi pe 
altcineva cu mine. 

— Veniţi-vă în fire, doamnă! Chemaţi doctorul, interveni 
judecătorul Navaro. 

— Acum îmi chemaţi doctorul, după ce m-aţi acuzat, după ce 
m-aţi distrus! N-am nevoie de doctor, am nevoie de răzbunare! 

— Ascultaţi, toţi cei de aici vrem să se stabilească adevărul, 
încercă încă o dată judecătorul Navaro s-o liniştească pe 
Rosaura. 

— Astea sunt minciuni, numai minciuni. Aţi venit cu toţii aici 
ca să mă acuzaţi pe mine, casă mă distrugeţi. Femeia asta şi 
tiganul ei, amândoi! 

— Rosaura, înţelege că vinovăția ta va fi dovedită mai 
devreme sau mai târziu. Nu faci decât să înrăutăţeşti lucrurile, o 
avertiză Manrique. 

— Nimic nu mai poate să-mi înrăutăţească situaţia. Ştiu că am 
să-mi petrec restul vieţii în închisoare. 

— Dar chiar nu crezi că trebuie să plăteşti pentru ceea ce ai 
făcut? strigă Randu. 

— Taci din gură, ţigane, numai ea e de vină! Răcni Rosaura 
aruncând priviri pline de ură spre Kassandra. Cu hârtia aia a ei 
blestemată. O urăsc! 

— Să n-o învinovăţeşti pe Kassandra! Nu e drept să răspundă 
o nevinovată pentru crima pe care ai comis-o tu! 

— L-am ucis pe Ignacio, am gândit totul aşa de bine, totul a 
mers perfect până nu m-a acuzat ea! O urăsc! urlă Rosaura 
îndreptând revolverul spre Kassandra. Te urăsc, te urăsc! Din 
cauza ta l-am ucis pe Ignacio... Din cauza ta fiica mea o să 
rămână fără nimic şi tu trebuie să plăteşti pentru asta! 

— Nu,.nu trage, Rosaura! strigă Manrique, dându-și seama că 
femeia va apăsa într-adevăr pe trăgaci. 

În faţa sălii de judecată era agitaţie. Nimeni nu avea voie să 
intre. Tomas îl imploră pe paznic să-l lase înăuntru. 

— Am ordin să nu las pe nimeni să intre, aşa sună ordinul, îl 


refuză gardianul. 

— Dar toţi prietenii mei sunt înăuntru, încercă să-l convingă 
Tomas. 

— Ascultă, băiete, e foarte periculos, femeia are un pistol şi nu 
e voie să intre nimeni. 

Când se întoarse Luis David, din sala de judecată se auziră 
focuri de revolver. ` 

— Soţia mea e înăuntru, spuse el, implorându-l pe gardian să-l 
lase să intre. 

— Incă unul! încă unul! strigă înspăimântat Tomas. 

— Ce aşteptaţi? Să-i ucidă pe toţi? întrebă Luis David. 

— Deschideţi uşa! strigă mulţimea într-un glas. 

Kassandra îngenunchease lângă Randu, care era rănit. 

Gloanţele pe care Rosaura le destinase Kassandrei îl 
nimeriseră pe Randu care sărise s-o apere cu trupul lui. 

— E totul în ordine, Kassandra? întrebă Luis David făcându-şi 
loc prin mulţime. Eşti teafără? 

— Randu... şopti ea printre lacrimi. Mi-a salvat viaţa cu trupul 
lui. E rănit. Glonţul acela îmi era destinat mie. 

— Este încă în viaţă. O să-l ducem la spital, o linişti Luis David. 

— Nu, nu mă duceţi acolo. Vreau să mor alături de tine, 
prinţesă. 

— Te rog, Randu, o să te faci bine. 

— Nu mai contează, ştiu că am să mor... 

— Un doctor! Chemaţi un doctor! strigă aprodul. 

— Mă auzi, prinţesă! spuse Randu privind trist. Îmi amintesc 
că ţi-am spus că vreau să plec undeva departe, departe... 

Kassandra se îneca cu lacrimile. Ochii lui străluciră o ultimă 
dată, numai pentru ea... 

— Dumnezeu m-a binecuvântat... nu există nimic mai frumos 
decât să mor pentru tine. Ţi-am dăruit viaţa... 

— Nu trebuia să faci asta, suspină Kassandra. 

— Am oprit cu trupul meu gloanţele care ar fi putut să te 
rănească, să-ţi provoace durere. Acesta este darul pe care ţi-l 
fac... lar tu plângi pentru mine... Ce moarte frumoasă! 

— Nu, Randu, spuse Kassandra strângându-l de mână. N-ai să 
mori, n-ai să mori... 

— Poate că e mai bine aşa. Inima mea nu şi-ar fi aflat 
niciodată liniştea atât timp cât eşti alături de omul pe care îl 
iubeşti şi care te iubeşte aşa cum te-am iubit eu. De aceea cred 
că nu e aşa de rău că mă duc la Dumnezeu, prinţesă. Fii fericită 
şi să nu mă uiţi niciodată. 


— Niciodată, niciodată! strigă Kassandra zguduindu-se de 
plâns. 

— Acum sunt fericit pentru că te las fericită. Regele ţiganilor, 
Randu, te părăseşte. 

Pe Manrique îl miră purtarea ţiganului, dovada mărinimiei 
sale, regretând că nu fusese în stare să facă o faptă atât de 
nobilă. leşise din “sala de judecată şi nici măcar nu-şi luase 
rămas-bun de la Luis David şi de la Kassandra. 

Rosaura fusese şi ea scoasă din sala tribunalului.. Nici nu ştia 
pe cine -ucisese. Matias declară după-amiază că Rosaura îi 
mărturisise că îl ucisese pe Ignacio. Fusese de faţă când don 
Alfonso alcătuise scrisoarea şi îl rugase s-o dea nepoatei lui. 

Rosaura îi ieşise din minţi şi, de după gratiile închisorii unde 
voise să se afle Kassandra, se bucura de răzbunarea ei. Când 
veni s-o viziteze tatăl ei, începu să-i povestească înfrigurată: 

— Oricum, bine că am omorât-o pe ea, am văzut cum a căzut, 
am auzit ţipătul. Şi ceilalţi ţipau. 

— Eşti fericită că ai ucis-o? o întrebă Matias. 

— Da, tată, aceasta a fost răzbunarea mea! 

— N-a fost ea, l-ai omorât pe ţigan, pe Randu. 

— Nu, nu, strigă înnebunită Rosaura, nu se poate! Tată, ajută- 
mă să ies de aici! Trebuie s-o distrug! 

— Două morţi nu-ţi sunt de ajuns? o dojeni Matias. Oamenii ca 
tine trebuie să stea în locuri ca acesta, ca să nu facă rău altora. 


Regele ţiganilor-fu înmormântat cu toate onorurile cuvenite. 
Yaritza şi-a pus hainele ei cele mai de preţ, aşa cum se cade să 
se îmbrace femeia care l-a iubit pe rege. 

Înainte de înmormântare, binevoitoare faţă de Kassandra, 
Yaritza îi permise pentru prima dată să se apropie de catafalcul 
pe care zăcea cel pe care îl iubise cel mai mult. 

Prietenii lui Randu simțeau că-şi pierduseră apărătorul şi 
protectorul care, printr-o curioasă întorsătură a destinului, îi 
strânsese în jurul lui la hotel, ca altădată la circ. 

S-au dus zilele peregrinărilor, spuse tristă Dorinda, şi nici tribul 
nu mai există, nu mai are şef. 

— Da, bunico, e trist, dar adevărat. N-aş dori ca fiii mei să fie 
nomazi. Lumea ţiganilor va muri acum, dacă nu mai este Randu. 

Bătrâna oftă din greu. 

— Tiganii au părăsit de mult Egiptul faraonului ca să 
înconjoare lumea! Veacuri după veacuri... Acum oamenii merg 
pe Lună... nu mai există căruțele de lemn cu oameni care nu ştiu 


decât să cânte şi să danseze, îmbrăcaţi în toate culorile 
curcubeului şi plini de visuri. Rasa veche se pierde şi poate că 
aşa a fost scris în Marea Carte a Destinului. 

La înmormântare, Roberto îşi luă rămas-bun nu numai de la 
Randu, ci şi de la toţi ceilalţi. Kassandra voi să asiste la 
înmormântare şi să-l mai vadă încă o dată pe Randu, dar Yaritza 
nu-i îngădui. 

— În viaţă ţi-a aparţinut ţie, dar acum, mort, este al meu, o 
respinse Yaritza. 

— lart-o, o rugă Dorinda pe Kassandra, dar Randu a numit-o 
văduva lui şi are dreptul să fie singură cu el pe ultimul lui drum.. 

— E-n ordine, bunico, dar am vrut să-l mai văd o dată. 

Kassandra îşi aminti de spusele lui Randu: „Eu sunt ţigan, 
sângele meu e curat şi n-am să te uit niciodată”. 

Dorinda se rugă pentru sufletul lui Randu, implorându-l pe zeul 
Ostebe: 

— Mărite Ostebe, ia-l la tine. A plecat de aici pentru că aşa a 
fost scris în Marea Carte a Destinului, şi tribul lui nu plânge, aşa 
cum vezi. Părinte al cerului, noi înţelegem. Randu a fost mare în 
viaţă şi este mare şi acum, în moarte. Binecuvântat să fie. 


Conştientă de faptul că i se apropie sfârşitul, Herminia se căi 
pentru toate câte i le făcuse Kassandrei. Se temea că va muri şi 
nu va dobândi iertarea ei. 

— O să-ţi înapoiez totul, totul... tot ce îţi aparţine. 

— Dar pentru mine nu contează, răspunse Kassandra. 

— Sărmanul Alfonso... ce bun a fost. Şi-a pierdut fiica, iar eu i- 
am răpit şi fericirea pe care i-ar fi dat-o nepoata. Am fost lacomă 
din cauza lui Ignacio. Mi se părea că nimic nu e de-ajuns pentru 
el. lartă-mă, te rog, iartă-mă! se căi ea sincer. Am să mă 
odihnesc în pace numai dacă am să fiu sigură că m-ai iertat. Îţi 
mulţumesc că eşti aşa de bună cu mine, în pofida a tot ceea ce 
ţi-am făcut eu ţie. 

Kassandra, suflet bun şi nobil, îi iertă totul, căci înţelegea prin 
ce durere trecuse când îi murise fiul. Ştia că i se apropie sfârşitul. 
Kassandra sărută fotografia mamei sale, Andreina, pe care i-o 
dărui Herminia mulţumindu-i printre lacrimi. 

După ce se despărţi de Kassandra, Herminia îl chemă pe Luis 
David ca să-l roage s-o ierte. 

— Fiule, te rog să înţelegi că te-am iubit întotdeauna, dar tu 
erai aşa de singuratic şi de visător! Ai terminat facultatea şi ţi-ai 
găsit un loc în viaţă. Dar el era bolnăvicios. Am vrut să-i asigur o 


viaţă fără griji, să aibă întotdeauna destui bani. Şi în această 
intenţie a mea n-am dat înapoi în faţa nimănui şi de la nimic. Şi I- 
am răsfăţat. A devenit un om rău. Fireşte, nu asta am vrut. 

Luis David stătea cu capul plecat lângă patul ei. Il. dureau 
cuvintele ei. El îi iertase de mult totul, o înţelegea. O luă de 
mână. Era mama lui şi n-ar fi vrut s-o piardă. 

— Rosaura... vocea îi devenea din ce în ce mai stinsă. Ea m-a 
îndemnat. Nu ştiam că e o ucigaşă. Am apărat-o. Luis David, cred 
că am să mor. Îndeplineşte-mi o ultimă dorinţă. Cheamă un 
avocat.... Vreau să trec totul... tot ce am... pe numele 
Kassandrei... şi încă ceva... vocea abia i se mai auzea. Vreau s-o 
alungi pe Chabela din casă, te rog. Se opri o clipă. Nu mai avea 
putere. Vreau ca tu şi Kassandra să fiţi fericiţi. Aveţi binecuvân... 
acestea fură ultimele ei cuvinte. 

Luis David se aplecă şi o sărută. Stătea lângă patul mamei 
sale şi se gândea la tot ceea ce se întâmplase. Atâta durere, 
atâta suferinţă! Acum nu o mai avea decât pe Kassandra. Prin 
câte trecuseră... Voia s-o facă fericită, s-o ajute să uite toate. 
Casă, familie... în sfârşit, va putea să i le ofere. 

— A murit, îi spuse scurt Chabelei care intră în cameră. 

Fata nu se emoţionă deloc. Spera ca acum toată averea să fie 
a ei. Nici măcar nu se putea preface că îi pare rău de moartea 
bunicii. Văzând acest lucru, Luis David se hotărî s-o alunge din 
casă, aducându-i la cunoştinţă faptul că singurii moştenitori sunt 
el şi Kassandra. 

— Nu poţi să-mi faci asta! strigă Chabela. Sunt fiica lui 
Ignacio! i 

Luis David nu avea putere să se certe cu ea. li spuse hotărât 
să-şi împacheteze lucrurile şi să părăsească locuinţa. Nu ştia 
unde să se ducă. Nu avea pe nimeni. Il rugă să n-o alunge din 
casă. Nici toate rugăminţile Kassandrei nu-i fură de nici un ajutor. 
În cele din urmă îşi aminti de bătrânul Matias, bunicul ei, acelaşi 
om căruia îi promisese că o să-l dea afară din casă când va fi 
bogată. Acum îl ruga s-o primească în căsuţa lui modestă. 
Matias, care se pocăise de mult pentru păcatele comise, fu de 
acord, dar îi atrase atenţia că va trebui să înveţe să fie modestă 
şi cuviincioasă şi va trebui mai ales să-şi respecte mama. 

Chabela se obişnui treptat cu noua situaţie. Il ajuta pe 
bătrânul Matias, făcea curat prin casă şi îi spăla lucrurile. Se 
hotărî să-şi viziteze. şi mama la închisoare. La întoarcere, într-un 
moment de slăbiciune, îşi îmbrăţişă bunicul. 

„Poate că nu e chiar totul pierdut, se gândi Matias. Cu 


dragoste şi răbdare, am să fac din ea o femeie cumsecade”. 


Viaţa îşi relua încet cursul normal. Tomas continua să lucreze 
ca chelner la hotel. li plăcea să stea câteodată în biroul lin Randu 
şi să-şi amintească de clipele frumoase trăite împreună. Într-o zi, 
cu totul din întâmplare, dădu peste un testament, care prevedea 
ca jumătate din averea lui să fie împărţită între Dorinda, Glinka, 
Tomas şi Marcelino, iar cealaltă jumătate să-i revină Yaritzei, 
femeia care îl iubise. Dar Yaritza se decisese să plece. O să se 
ducă la vreun circ mare şi îi lăsa toată partea ei lui Tomas. 
Sufletul ei era obişnuit să pribegească. Se strânseră cu toţii ca 
să-şi ia rămas-bun de la ea. Aşteptau să vorbească Dorinda, ca 
cea mai în vârstă dintre ei. 

— E greu să te desparţi de prietenii care te părăsesc. Regele 
nostru a plecat pentru totdeauna, acum ne părăseşte şi Yaritza. 
Am înjurat-o de multe ori, i-am urat să-şi rupă un picior sau săi 
se usuce limba, dar astea au fost numai vorbe, le-am rostit fără 
răutate. Vorbele noastre sunt aprige, pentru că în venele noastre 
curge sângele rasei străvechi a ţiganilor! Marele Ostebe să fie cu 
tine! Ceacipe! ` 

Şi Kassandra voia să-şi ia rămas-bun de la ea. Intre ele nu mai 
era vrajbă. Omul pe care îl iubiseră amândouă fiecare în felul ei, 
era mort acum. Îi promise că se va duce la mormântul lui şi va 
pune flori şi pentru ea. 

— Pune flori numai în numele tău, nu şi în al meu, îi răspunse 
Yaritza. Ţiganul poate muri oriunde. Eu port în inimă florile 
pentru el. Acum plec, adio! 

— Cine a spus că nu mai există ţigani? spuse Dorinda privind 
gânditoare în urma Yaritzei. lată o ţigancă adevărată. Niciodată 
nu va înceta să pribegească... 

— Nu se va mai întoarce niciodată, adăugă şi Simon. N-o s-o 
mai vedem nicicând. 

— Da, o să cutreiere prin lume, spuse Glinka, dar nu se va 
întoarce niciodată acolo unde a murit dragostea ei. 

Înainte de plecare, Roberto îşi luă rămas-bun de la Gema, 
rugând-o în acelaşi timp să plece împreună cu el. Gema refuză 
ferm, nevrând ca el să piardă dragostea fiicei sale din cauza ei. 

— Gema, mai gândeşte-te, te rog! Mi-e tare greu. Trebuie să 
încep o viaţă nouă de unul singur, fără nimeni alături de mine. 
Vino cu mine. Cu tine, viaţa mea va fi mult mai bogată. 

— Nu-mi mai spune, răspunse Gema, mângâindu-l delicat pe 
obraz, durerea e prea mare. 


— O să avem o căsuţă mică numai a noastră, plină de cărţi... o 
grădină cu flori pe care ai să le îngrijeşti tu. Vino cu mine. 

— Roberto, eu te iubesc, dar nu vreau să plec cu tine din 
cauza Liliei Rosa. Când o să înţeleagă că nu voi pleca cu tine, 
când va vedea că eşti singur, o să vină la tine... 

În dimineaţa următoare, Roberto părăsi oraşul. Lilia Rosa îl 
ajută să-şi împacheteze lucrurile. O făcu cu toată delicateţea. li 
părea rău că nu-i spusese niciodată cât de mult îl iubeşte. Il lăsă 
să plece. fără să-l sărute. Rătăcea tristă prin camerele goale. 
Mama ei nu mai este. Acum a părăsit-o şi tatăl. Il avea numai pe 
Glinka şi pe copilaşul care urma să se nască în curând. Se duse 
în biroul tatălui său. Acum fotoliul lui era gol. Se apropie de masa 
lui de lucru şi deschise sertarele unul după altul. Totul era aşezat 
în ordine. Se înţeleseseră că îi va trimite mai târziu lucrurile cu 
avionul. Ridică hârtiile una câte una şi zări o scrisoare. Ştia că nu 
e frumos, dar ceva o îmboldea să citească. Era o scrisoare de la 
Gema Salazar. Începu să citească: 

„... Trebuie să salvezi tot ceea ce ai avut, tot ceea ce n-ai ştiut 
să preţuieşti şi ceea ce erai cât pe ce să pierzi de tot. Vreau să te 
ajut să regăseşti nobila iubire pe care ţi-o poartă soţia şi fiica ta. 
Vreau să te îndrum pe calea care te va duce la ele. Acesta este 
adevăratul scop al scrisorii de faţă. Este ultima rugăminte pe 
care ţi-o adresez. M-ar durea dacă, de dragul unor speranţe 
înşelătoare, ai pierde toată dragostea minunată pe care poţi încă 
s-o oferi şi s-o primeşti în viaţa ta, Roberto...” 

După ce termină de citit scrisoarea, o lăsă să cadă pe masă. 
Îşi aminti toată durerea pe care i-o provocase acestei femei 
cumsecade. 

„Se iubesc. Am să-i ajut să fie împreună”, îşi spuse ea. Avionul 
lui n-a plecat încă.” 

Alergă la aeroport. Îl căută cu privirile şi îl zări chiar în faţa 
ieşirii. Avionul lui tocmai se pregătea de decolare. 

— Tată, îl strigă ea. li spunea pentru prima oară aşa. Aşteaptă. 
Te rog să te întorci... să trăim împreună. Tu şi cu Gema, Glinka şi 
cu mine. Să fim o familie. Ştiu că vă iubiţi. 

Roberto îşi îmbrăţişă fiica şi izbucni în plâns. 


— Gema, Lilia Rosa a ţinut să vin la tine, îi explică blând 
Roberto. Mi-a spus pentru prima oara „tată”. Cred că toate 
animozităţile dintre. voi au dispărut şi mai cred că m-a iertat. Tu 
hotărăşti. Eu vreau să trăim împreună. 

— Dar Lilia Rosa... 


— M-a îndemnat să vin la tine. Doreşte să stăm împreună. 
Gema, te rog, ştii că te iubesc, o să fim fericiţi. Şi mama vrea 
acelaşi lucru. 

Gema ar fi vrut să asculte întruna cuvintele acestea minunate 
care îi mângâiau sufletul. Se uita la părul lui cărunt şi se întreba 
de ce a trebuit să treacă atâta timp până să-şi găsească 
fericirea? Aveau să se căsătorească o dată cu Luis David şi 
Kassandra. Elvira îi dărui Kassandrei cerceii cu briliante şi perlele 
pe care. intenţionase să i le dea atunci când urma să se 
căsătorească cu fiul ei. Cât despre Manrique, acesta hotărâse că 
nu va participa la cununie, dar voia ca bijuteriile să o 
împodobească pe ea în momentul în care va deveni soţia lui Luis 
David. Încă îl mai durea pierderea Kassandrei, dar într-o zi, când 
în uşa biroului lui apăru o fată care iubea poezia, îşi dădu scama 
că îşi găsise fericirea. 

Căsătoria Gemei cu Roberto şi a lui Luis David cu Kassandra 
se desfăşură modest, într-un cerc intim. Singurul lux erau florile 
care se aflau din belşug peste tot. Norma de Castro îi felicită 
sincer pe Kassandra şi pe Luis David şi îi rugă s-o'ierte că se 
îndoise de dragostea lor. 

După ceremonia. căsătoriei, Tomas rămase o clipă singur cu 
Kassandra şi profită de ocazie ca s-o felicite şi să-i amintească de 
tot ceea ce trăiseră împreună. 

— Pot să sărut mireasa, întrebă el zâmbind, înainte să apară 
Luis David. Îţi urez fericire. 

— Mulţumesc,  Nikolasin, îi aminti Kassandra de vechiul lui 
nume. 

— Ce departe sunt acum de noi vremurile acelea. Circul... 
aplauzele... 

Luis David le întrerupse discuţia, zorind-o pe Kassandra să 
plece înainte de căderea nopţii spre casa de pe plajă. 
Superstiţioasă, Kassandra ţinea să mănânce mai întâi colacul 
miresei ca să aibă noroc toată viaţa. 

— lubirea mea, e pentru fericirea noastră, îi spuse ea blând. 

— Credeam că ai uitat obiceiurile astea ţigăneşti, râse Luis 
David. Chiar crezi că fericirea noastră depinde de asta? | 

— Sigur că nu, râse Kassandra şi îl sărută cu patimă. 

Urmaţi de urările de bine şi felicitările tuturor, Luis David şi 
Kassandra ajunseră la căsuţa de pe plajă care fusese martora 
unei trădări şi a atâtor întorsături ale soartei omeneşti. Acum era 
casa iubirii, a fericirii şi a viitorului lor. 

Singuri şi fericiţi, se ţineau îmbrăţişaţi şi îşi dăruiau unul altuia 


sărutări fierbinţi, iertându-şi nedreptăţile pe care şi le făcuseră. 

— Acum eşti fericită? o întrebă el, sărutând-o gingaş pe buze. 
Ştii că te iubesc. 

— Şi cât vom rămâne aici? 

— Nu ştiu... cât timp va fi suficient peşte. E singurul aliment 
aici. 

— Serios? 

—.Da... 

— Îmi pare rău de copil, dar acum ştiu că n-a fost vina ta. 
Roberto mi-a spus că era prea anemic ca să supravieţuiască. 
lartă-mă,te rog. . 

— Ssst... nu mai vorbi. E un lucru trist de care e bine să nu ne 
mai aducem aminte. Ai să ai alţi copii,. Sănătoşi şi voinici. Copiii 
tăi şi ai mei, născuţi din dragoste sinceră, aşa cum a fost 
dragostea noastră de la început şi cum va rămâne în veci. 

Şi, după multe chinuri şi necazuri, se împlineşte ceea ce stă 
scris în Marea Carte a Destinului: 


Unde semeni dragoste 
răsare dragoste. 


Sfârşit 


